
IANUARIE 


Joi 1 ianuarie 2004 


Iată-ne şi în 2004. Să ne fie mai bun decât 2003 - nici n-ar 
fi greu... 


Vineri 2 ianuarie 2004 


Ieri a nins toată ziua. Să ne înțelegem: a nins ca la Paris: la etajul 
IV se vedeau fulgii, ba chiar se depuneau şi rămâneau o vreme pe 
verdeata florilor. Dar chiar dacă ajungeau (fulgii) pe trotuar, se topeau 
pe dată. Norocul copiilor: pe acoperișurile maşinilor se păstra ceva- 
ceva, cât să răcnească băieții, să pe ascuţit (pleonasm) fetiţele; ca 
fetitele: de spaima-plăcerii - care uite-aşa de albă era ea! 


Luni 5 ianuarie 2004 


Am pus punct Săptămânii Roşii (“11 ian. 2003”) - am dat-o pe 
internet. Acelaşi lucru cu Jurnal 2003 [...] 


Marți 6 ianuarie 2004 


Ca de obicei la început de an greşesc... anul, rămânînd în cel 
trecut. Noroc cu ordinatorul: ştergi, corectezi, nu rămâne nici o urmă 
din ezitarea, greşeala cu pricina. 

Aşadar sântem în 2004. Peste două luni şi ceva, în martie - în 15?, 
16? - se vor face 60 ani (şaizeci!) de când am plecat în refugiu din 
Basarabia. 

Aveam 9 ani, la plecarea de-acasă; de-acasarabia - în fapt: 8 ani 
şi 5 luni. Ast-an voi împlini 69 ani - de viaţă. 

Aşa viaţă, mai zic şi eu! Vorba ovreiului: Decât aşa o viaţă, mai 
bine alta mai bună... 

O viaţă (aproape) întreagă de fără-casă, de fără-ţară. “Aproape”, 
fiindcă am scăzut cei 9 ani, de la naştere până la refugiu. Nouă ani din 
care ar trebui să mai scad vreo cinci, perioada, nu doar a inocenţei, ci 
a ignoranței totale, fiindcă nu aveam tinere de minte. Să zicem că 
acasă am petrecut patru ani - între 1940 şi 1944 (martie, 15 sau 16 sau 
17). Dar ce fel de 4 ani au fost aceia, când 3 şi jumătate i-am petrecut 
ca orfan? De acord: încă de pe atunci (!) luam nenorocirile drept 
prilej-pretext de mândrie, marcă de nobleţe (sic), “statutul” de orfănel 
îmi aducea numai avantaje, numai foloase - mai cu seamă în 
raporturile (ei, da: raporturile!) cu fetele-femeile. 

Şi trebuie să corectez, să revin la ce mai spusesem-scrisesem: 

Dacă memorie cursivă am început a avea din momentul 
canonadei antiaerienei ruseşti de sub sălcuile imaşului din Mana, 

înseamnă că asta se petrecuse după 22 iunie (probabil prin 10-15 iulie) 
1941. Deci mi-au rămas, din copilăria-fericită-acasă (chiar fără tata, 
arestat în ianuarie 1941); 8 luni din 1941; 24 luni din 1942 şi 1943; 
plus 3 din 1944 total: 38 luni (voi fi socotit corect?) - deci: trei ani 
şi două luni. 

Aşadar: viaţa mea normală (vreau să spun: viaţa mea acasă), 
conştientă, a durat trei ani şi două luni. 

Dar-însă-totuşi, vorba cuiva: dacă din toate nefericirile (ex)trag 
câte un avantaj, de ce nu aş trage şi din acesta - zicînd: 

Trei ani şi două luni am privit viaţa cu ochii deschişi; dar cât am 
adunat, supt, absorbit, pus-bine mi-a ajuns pentru o viață de povestaş. 
Şi stai, că n-am cules pe hârtie chiar tot ce am (fost) însămânţat. 

Am citit undeva un dialog al lui Grigurcu cu cineva, în care 
spunea că în 1999 a călătorit pentru prima oară în Basarabia natală şi 
şi-a cunoscut faţă către faţă neamurile - ramura dinspre tată. După cum 
calcula el anii “absenței”, reieşea că socotește începutul refugiului în 
1940, nu în 1944, ca mine. Deduc: familia sa a reuşit să treacă Prutul 
pe malul său drept în iunie 1940, dar nu s-a mai întors în Basarabia 
după 1941, să se re-aşeze. De aceea socotea “absenţa” de 59 ani. 
Este adevărat: eu o iau “doar” din 1944, dar, iată: ne aflăm în 2004 şi 
nu se întrevede perspectiva unei “călătorii”, acasă. Câteva neamuri din 
Basarabia (tot dinspre tata) le-am văzut anul trecut, când nepoţii lonel 
Goma (fiul lui Ştefan Goma, vărul meu drept) şi Andrei Dulgher, fiul 
Ninei, sora lui Ştefan, căsătorită Dulgher) m-au vizitat aici, la Paris, 
venind de la Londra. 

Au oare asta s-a petrecut în 2003? Nu în 2002? Sânt incapabil să 
răspund (ah, memoria, memoria, cum îmi face ea feste). Oricum, 
voiam să spun: Grigurcu a fost la Soroca, la ai săi, şi-a (re)văzut 
neamurile în 1999 (după 59 ani). Eu nu pot face un asemenea calcul: 
nici lonel Goma, nici Andrei Dulgher nu erau născuţi când plecasem 
în refugiu - în martie 1944. Aş fi putut s-o văd pe bunica Natalia 
Goma, mama tatei, prin 1960-61, dacă porcul de securist Livescu de la 
Lăteşti-Feteşti mi-ar fi aprobat învoirea de 12 ore, cerută: aş fi întâl- 
nit-o în Gara de Nord, de unde ea urma să ia trenul spre Chişinău, după 
două săptămâni petrecute în...- iată, nu mai ştiu unde erau atunci 
părinţii mei: la Meşendorf? la Dacia? Cât l-am urât atunci - şi în con- 
tinuare, azi - pe porcul de câine, “cotenentul Livescu! Şi el mă ura - 
dar, spre deosebire de mine el putea să-mi facă rău; îmi şi făcuse în 
repetate rânduri, începînd din ianuarie 1959, când mă bătuse la ei, la 
Securitatea din Feteşti, apoi mă dăduse afară din spital. Şi iar nu mai 
țin minte (hotărît: alzeihmerica, frățioare!, vorba unui personaj al lui 
Bogza - vorba mea, după “sisilica”) care ticăloşie a fost întâi: 
nepermiterea de a o întâlni pe bunica - în Gara de Nord - (bătrâna a 
murit fără să apuce să mă vadă) - sau “permisia” la dracu,-n praznic, 
la... Constanţa, în februarie (îngheţase Marea Neagră, ca anul ăsta), 
când eu, de ani de zile tot cerusem să merg la părinţi, în Ardeal...? 

Să nu aibă pace nici în mormânt! Ronţăi-l-ar viermii cei 
neadormiţi!, că ticălos a fost Livescu, securistul bărăganic! 

Şi el dârz patriot, apărător al Republicii Populare Române împo- 
triva duşmanilor ei - de republică vorbesc. Dacă ar mai trăi şi l-ar 
încolţi un gazetar, el ar pretinde că se purtase “uman” cu noi, că mint 
neruşinat cei care susţin-duşmănos - ca Goma, de pildă - că l-a răpit pe 

Davidescu din Borduşani, l-a dus cu IMS-ul în afara razei de 15 
kilometri, pe undeva pe la Chioara, l-a bătut ore în şir, dimpreună cu 
milițienii de acolo, apoi l-a scos în câmp şi i-a zis: 

«Îţi dau un minut (sau cinci?) avans - fugi! Dacă te prind, capeti 
condamnare pentru părăsire de domiciliu, dacă nu, scapi!» 

Asta se petrecea într-o noapte, într-o iarnă... Şi, minune-mare, 
Davidescu nu a fost prins de cel care-l căuta, pe câmp, cu IMS-ul, cu 
farul mobil... Venise drept la mine, plin de sânge şi de noroi şi cu o 
privire de nebun - atunci înţelesesem ceva-ceva din efectele torturilor 
la care fusese supus la Piteşti - şi, povestind ce i se întâmplase, 
începuse a plânge, bietul Fănel Davidescu, Dumnezu să-l odihnească. 


Miercuri 7 ianuarie 2004 


N-am mai notat de multă vreme ce se petrece în Palestina. De 
lehamite; de greață; de neputinţă. 

Pe de o parte: faptele - Israelul profită în continuare de dubla 
umbrelă americană: protecţia “aliatului fidel” şi de faptul că 
protectorul Israelului este ocupat până peste cap în alte părți, cu 
osebire în Irak (dar şi în Afganistan, dar şi în Iran, dar şi în Pakistan...) 
şi îşi continuă “opera” de ocupare a pământurile palestinienilor, de 
ridicare a Zidului, de ucidere a “activiştilor”, de dărâmare a caselor, 
a cartierelor băştinaşilor; 

Pe de alta, a cuvintelor. Am mai afirmat în câteva rânduri: de la o 
vreme - hai să spun, cam de prin 2000 - israelienii, dar şi evreii din 
afara Israelului au sărăcit în cuvinte, li s-au împuţinat în mod specta- 
culos şi dramatic cuvintele, iar acestea, puţine, câte le-au rămas s-au 
prefăcut, din cuvinte, în insulte, în acuzaţii - care de care mai 
prostească, mai nefondată. Pe tiparul, clasicizat în România: «tubercu- 
loaso!», insultă-acuzaţie aiurea, formulată în panică, fiindcă... 
ne-tuberculoasa nu avea argumente - evreii apelează din ce în ce mai 
des, mai cu violenţă, mai isteric la: «antisemitule!» în toate împre- 
jurările, în toate sosurile... 

..Pe lângă celălalt calificativ: “fascist” - încă o dată: chiar dacă 
acum este folosit în lumea întreagă, “patria” lui nu este Italia, ci Franța, 
în două etape: prima: în 1936-1938, în timpul şi după războiul din 
Spania, unde - aşa cum au genial-intuit Orwell şi Koestler (dar nu şi 
Malraux, nu şi Hemingway), agenții kominternişti - printre ei şi 
oarecarele Valter Roman, “antistalinistul” celebru, cum a încercat să 
convingă şi a reuşit, cu românii noştri cei informați! fiul său iubit, 
altfel Petre - au fabricat măciuca verbală: “fascist”. Pe care au folo- 
sit-o întâi comuniştii francezi şi comuniştii refugiaţi în Franţa, fie din 
Spania, fie din tările din Răsăritul Europei. Fiinţe rudimentare, 
comuniştii francezi; în plus (sic!), nestăpânind limba franceză nici 
când le era maternă, s-au folosit de “arma cuvântului unic” pentru a 
exprima toate frustratiile, toate ofurile, toate resentimentele (cea de 
căpătâi fiind: eşecul instaurării în Spania, în Franța a bolşevismului). 
Au mers până acolo încât, chiar în timpul Ocupaţiei Franţei, pe inva- 
datorul german l-au etichetat : “fascistul german” - şi nimeni, în acel 
timp, nu a fost atent la limba cea de toate zilele, dacă se poate: corectă. 

Komisarii de la Kremlin au dus la ei, în URSS, termenul. Acolo, 
în rusește, a fost “cooptat”, rostit: “faşist” - comicăria face că aşa se 

pronunţă în original, în italiană, numai că şi românii comunişti, după 
modelul fraţilor mai mari, sovietici, rosteau “faşist”, şi nu aşa cum se 
scrie şi se rosteşte în limba română: “fascist”. 

Purtat de agenţi ca Ehrenburg, termenul a revenit în Franţa, după 
război şi a invadat discursul comuniştilor şi al tovarăşilor de drum. 

cé Ean DILA 99 . LE) 

Fascist (în Franţa pronunţat : fasist ) a devenit... dopul care 
astupa toate găurile de gândire, de locuţie, de scris. Cineva care nu-i 
era pe plac “militantului comunist” - din pricină că era şchiop sau chel 
sau îi regulase nevasta, sau nu era de părerea lui, în plus sforăia când 
dormea, îi puţeau picioarele, devenea, cum altfel: “fasist”! 

O vreme “termenul” şi-a rărit frecvenţa, scoţînd capul doar în 
perioade de “criză politică”: Revoluţia din Ungaria, Zidul Berlinului, 
Rachetele lui Hruşciov în Cuba... De la Intifada, în gura israelienilor 
şi a evreilor “din afară” (românii culţi s-ar repezi să explice: 
“Din diasporă!” şi, pentru întâia oară în viaţa lor nu s-ar înşela) a 
re-devenit unul din cele două dopuri cu care încearcă să astupe găurile 
din ce în ce mai lărgite, mai amenințătoare ale Corăbiei bătând 
pavilion israelian. 

Nu se poate să trec peste perla recentă a lui Bernard Kouchner 
care a vorbit nici mai mult nici mai puţin decât de “fascism islamic”! 
Francezii, chiar cei cultivați, respectuoşi de adevărul istoric, de 
adevărul lingvistic nu au luat în seamă prestaţia lui Kouchner - care de 
prin ianuarie 2003, când războiul în Irak era iminent, nu se mai putea 
stăpâni în faţa camerei de luat vederi, nici măcar să doar surâdă foto- 
telegenic: de cum s-a declarat pro-american (ceea ce nu e un păcat, 
doamne fereşte!) şi i-a acuzat pe Chirac şi pe Schröder de “complici- 
tate cu Putin” - ceea ce este un neadevăr flagrant şi o joasă calomnie - 
a devenit şi el, ca mulţi alţi evrei: nu doar irațional, dar des-creierat 
(în sensul de origine: fără-cap, persoană care nu gândeşte); un dobitoc 
de rând; şi, din “Bernard”, simpaticul french-doktor, “umanistul” - cel 
care cărase o echipă de televiziune în Somalia, să-l filmeze pe el, 
ducînd un sac de orez pe umăr - din zâmbăreţ a rămas un ins cu privi- 
re tulbure, un nestăpânit, un isteric - şi, să o spun de-a dreptul: dobitoc. 

Se întâmplase ceva - înainte de Intifada şi mai cu seamă înainte 
de războiul din Irak: tot ce spunea-scriau evreii, oricâte tâmpenii ar fi 
COMIS, rari erau goi-ii care să aibă curajul de a-i contră. Nici vorbă să 
le spună verde,-n faţă că spun prostii, măgării, calomnii. (Aproape) tot 
ce ieşea din gura ori de sub pana evreilor, vedete ale masmediei în 
Franţa era considerat(ă) literă de evanghelie, “abaterile” sau măcar 
dubiile exprimate fiind pe loc taxate de “antisemitism”, cum altfel? 

Dar din ianuarie-februarie 2003, “gâlceava” dintre evrei şi goi 
s-a mutat pe alt teren - alăturat; războiul dintre USA şi Irak. Din acel 
moment discursul evreilor s-a modificat: a devenit şi mai sumar, mai 
sărac-sărăcit - nu doar în argumente, ci în cuvinte. S-a simţit, a devenit 
clar că ei săriseră de cealaltă parte a... Zidului, trecînd în defensivă. 

De ce, în defensivă, doar nimeni nu-i ataca? Şi încă: ei nu cunosc 
“poziţia” mediană, cea de-la-mijloc?, unde se discută, se dezbate în 
mod civilizat, în care părțile nu sunt adversari - ci parteneri? Din 
păcate, răspunsul este nuanţat ardeleneşte: «Nu prea...» 

Am mai consemnat această observaţie: de la Intifada, mai ales de 
la Irak, persoane întru totul simpatice, cultivate, fine în analizele lor - 
au devenit contrariul lor: antipatice, obtuze, grosolane, isterice în 

reacţii şi cu priviri tulburi, cu ochi injectaţi, dînd “replici”, fie dispro- 
porționate, fie de-a dreptul nejustificate. Exemplul cel mai trist: 
Finkielkraut. Îl cunosc, am făcut cândva o emisiune la France Culture 
ŞI, deşi subiectul era Din Calidor, deşi emisiunea se desfăşura după 
articolul incriminator al lui Ed. Reichman din Le Monde, nici el, 
Finkielkraut, nici măcar supra-antipaticul încă de pe atunci, comunis- 
tul şi P humanit&istul Antoine Spire nu au observat - în carte, despre ea 
era vorba - vreo “adiere de antisemitism”. Însă nu-l mai recunosc de 
când a reizbucnit chestiune palestiniană, pe care el o rezolvă cu 
“argumentul demografic”, desfăşurat aproximativ astfel: 

«Dar nu ne dăm seama ce catastrofă demografică se va petrece 
dacă li se va permite palestinienilor să se întoarcă în Israel? Ei sunt în 
jur de 3 milioane! Şi cum există şi o disproporție în privinţa natalității; 
fiindcă familiile israeliene au, în medie 2 copii, ale palestinienilor 
7-8-9... Nu ne dăm seama ce va fi doar peste 5 ani?» 

Fiindcă nu contez pe normala capacitate a românilor de a 
“pătrunde” discursul lui Finkielkraut, explic: vasăzică: ocupantul, 
persecutorul, cel care-i alungase pe băştinaşi - aflaţi de 55 ani în lagăre 
din afara ţării lor - nu permite (mă-nţelegi) întoarcerea palestinienilor 
în Palestina natală, pentru că... s-ar produce o “catastrofă 
demografică”, nu altceva; şi nu - încă o dată: altceva. Pe lângă faptul 
că are o murdară, o imorală judecată: “băștinașii nu au dreptul la 
propriul pământ”, Finkielkraut mai şi minte: israelienii, mai cu seamă 
coloniştii sunt campioni ai “demografiei”: câte 4-5-6 copii de fiecare 
cuplu, mama avind sub 35 de ani! Adevărat: nu ajung la 7-8-9 ca pales- 
tinienii, dar trebuie să se ia în seamă că peste jumătate dintre aceştia 
mor, victime ale incursiunilor vitejeşti ale israelienilor, combătînd din 
tancuri, elicoptere, avioane pe copiii-adolescenţii înarmaţi cu pietre... 

[Nu este vorba de simpatia faţă de arabi în general, faţă de pales- 
tinieni în special - care au lăsat o detestabilă amintire în sufletul româ- 
nilor sub Ceauşescu, prin teroriştii militarizaţi, prin agresorii Monicăi 
Lovinescu din 18 noiembrie 1977, prin “teroriștii” inventaţi de Iliescu 
şi de Roman, în decembrie 1989. Nu este vorba nici de faptul că 
“palestinienii sunt urâţi” - ei, da; cam urâţi, ar zice ardeleanul de 
serviciu, de parcă israelienii sunt mai frumoşi!, ce să mai vorbim de 
arătoşenia noastră, a puilor de daci! - ci de adevăr, de justeţe, într-un 
cuvânt: de morală. Da, mamiţule, căci morala, ea există, oricât ne-am 
strădui noi s-o ironizăm, s-o băşcăliizăm, s-o ignorăm, s-o încălcăm, 
ca ceva care ne încurcă, ne împiedecă în treburile noastre, în (de)mer- 
sul nostru tot-înainte-pe-culmi. lar dacă de pildă românii noştri au 
dreptate când proclamă dreptul-istoric-moral al românilor asupra 
Transilvaniei; au dreptate când proclamă dreptul-istoric-moral al nos- 
tru, al românilor asupra Basarabiei, a Bucovinei de Nord, a Insulei 
Şerpilor - aşa, tot aşa au şi palestinienii dreptul-istoric-moral la pro- 
priul pământ, cel al Palestinei natale; au dreptul la ţara lor, Palestina.] 

După un obicei nesuferit, Finkielkraut se adresa celor cu care 
dezbătea (ne-evrei) la modul... implicativ, folosind persoana întâia 
plural, deci “ameninţarea” (demografiei galopante) care stă, sabie a lui 
Damocles, deasupra capetelor noastre, a nepalestinienilor! Şi, tot ca 
de obicei, neutraliză dintru început orice replică ne-ultrafiloisraeliană, 
prin crizele lui de isterie, de epilepsie (reale?, jucate?), acestea vrînd să 
avertizeze: «Nu mă contrariaţi: sunt bolnav, aş putea să vă mor aici, 

pe platou - şi cum veți explica uciderea unui evreu, în direct?» 

Fireşte, Finkielkraut este un soldat disciplinat al partidului 
(Likud). În acest timp ce face el, Likudul? Ce să facă: acuză toată 
lumea (pardon: doar Europa!) de “antisemitism”! 

Ieri sau alaltăieri a fost dat publicității protestul Israelului față 
cu... “antisemitismul” Europei, mai ales al Consiliului European, cel 
care ar fi comandat sondajul de pe urma căruia reiese că statul repre- 
zentînd cel mai mare pericol pentru pacea lumii ar fi Israelul! 

Am mai scris despre asta. 

Nu am scris însă că această acuzaţie - “rasistă şi antisemită”, 
vorba pleonasmului legii franceze, este perdeaua de fum îndărătul 
căreia se ascunde un alt protest-interes"t (cel care, vorba turcului, 
poartă fes/t/ul): economic, acesta, dar tot cu implicaţii “antisemite” - 
din partea europenilor, “care sunt cu toţii antisemiti” - de ce? Cum de 
ce: “fiindcă sunt antiamericani!”, cum a explicat o lumină a lumii, un 
fel de ministru al Comerţului israelian - după inteligenţa-i strălucind în 
priviri ai fi jurat că până mai an era încă locuitor al Buhuş'ului. 

Despre ce este vorba? Despre o lege a Comunităţii Europene, 
sprijinită de o lege a ONU: mărfurile provenite din ţări care nu respectă 
drepturile omului, mai ales produsele despre care se ştie că au fost 
fabricate de categorii de cetăţeni fără drepturi, fără apărare: copii, han- 
dicapaţi, semisclavi, membri ai unor minorităţi naţionale persecutate - 
nu vor fi acceptate pe pieţele ţărilor civilizate. În trecut au fost boico- 
tate articolele de sport - mingi, pantofi, tricouri etc - fabricate în Pakis- 
tan, în Indonezia, în India, în Birmania - pentru motivele amintite. 

Or, pe piaţa europeană - deocamdată de Europa se ocupă 
Consiliul Europei, nu? - există legume, fructe, conserve care nu sunt 
identificate a fi produse de israelieni, în teritoriul recunoscut de ONU 
al Israelului; ba există probe că acestea provin din Teritoriile Ocupate 
ale Palestinei, produse de palestinieni - dar, cum aceştia, de la Intifada, 
sunt închişi, consemnați, nu mai pot avea relaţii comerciale decât cu 
Israelul sunt etichetate-comercializate de israelieni - ca israeliene! 

Insă această ocolire a legilor nu ar fi suficientă pentru Israel - care 
a obţinut, mai demult, foarte importante derogări, chiar scutiri vamale 
(de care nu se bucură nici un alt stat al lumii, fie el şi european - or 
Israelul este stat asiat/ic/), în virtutea... culpabilităţii generale a 
ne-evreilor faţă de evrei. Or până de curând beneficiaseră de scutiri, de 
taxe vamale diminuate şi produsele palestiniene - stat recunoscut de 
Comunitatea Europeană, dar nu de Israel - comercializate de... Israel. 

Ce argumente puteau produce israelienii - decât: 

“Măsuri fasciste”! “Decrete antisemite!” 

Nu spuneam că evreilor le-a secat Cuvântul? 


[...] 
Marţi 13 ianuarie 2004 


Obosit, abătut, fără treabă, fără chef. 

Uite: nu-mi vine să notez revirimentul (s-o creadă Shafir!) lui 
Sharon, care de o săptămână este în “grav conflict” cu Likudu'-i şi mai 
ales cu colânii. 

Francezii se tem că (Sharon) va avea soarta lui Rabin - care şi el 
fusese un brutal, un dur, un mâncător de palestinieni, apoi... Apoi un 

june colon pe care-l bătuse soarele Ţării Sfinte drept în creier l-a 
asasinat. Eu nu cred. Rabin fusese dur, însă numai atât timp cât fusese 
militar; când a devenit civil, mai ales datorită soției sale, Lea, deschi- 
sese ochii, văzuse cum trăiesc palestinienii; şi, văzînd, înţelesesc. 
Şi, înţelegînd, făcuse pasul, pentru măcar o “mică reparare” a 
nedreptăţilor făcute de israelieni - printre care şi el, fostul general şi 
fostul ministru al Apărării. Pe când Sharon: o brută, o ființă primitivă, 
un peştericol - şi şmecher de trei lulele; un “viteaz” care se măsoară 
numai cu cei mult mai slabi decât el (în ciuda “faptelor de arme” din 
războiul de pe Suez); vrea să dea în exterior impresia unui “om de 
dialog”, pentru ca, în răgazul asigurat de diversiune să continue să 
desăvârşească opera de acoperire a suprafeţei Israelului cu 
garduri de sârmă ghimpată... El fiind autorul operei nemuritoare: 
Gardul (Zidul) Evreiesc - adevărat: început(ă) de Yehud Barak... 
„„Imi vine în minte acel vecin al meu de la Lăteşti, din domiciliu 
obligatoriu, ţăranul din Munţii Apuseni, moţul sifilitic întreţinut de o 
biată găinăreasă uzată (am mai scris despre “fenomen "): cel care, că tot 
şedea el acasă şi belea prazul (când nu umbla prin sat să vândă 
ouăle furate de “nevastă-sa”), făcea garduri. Bineînţeles, din cele 
bărăgănene, din tulpini de floarea soarelui, dar bine aranjate, fain 
legate cu sârmă, ca nişte rogojini verticale. Individul pe care, în 
discuţiile cu Bimbo Pop îi desemnam ca “Badea Alee”, fiindcă cel 
puţin jumătate din suprafaţa lotului pe care se afla casa devenise de 
nefolosit: el, în delirul lui sifilitic - nuanţa: “aleită” - confecţionase, pe 
lângă două alei “de acces” (casa lui era pe colţ), late, ai fi putut intra 
cu o teleagă... „încă o alee: de la uşă la un corcoduş unde îşi punea un 
scaun să şadă la umbră; şi încă una, şerpuită aceea, probabil voia să-i 
dea un aspect de cărare... până la latrină... Singura deosebire între 
“Badea Alee” şi “Bunicuţul Ari” constă doar în “materialul” din care 
erau/sunt confecţionate îngrăditurile: moţul le făcea din bete de floarea 
soarelui, Sharon din sârmă ghimpată electrificată; şi din beton. 

Şi jur că nu-mi vine - dar deloc! - să consemnez scandalul care 
bântuie America de aproape o săptămână: cartea fostului ministru de 
Finanţe O’Neil (?), cel care afirmă - reproduce şi documente - ceea ce 
multă lume ştia, dar, ca în purul comunism, nu îndrăznea să deschidă 
gura; ceea ce alţii bănuiau, însă, în lipsă de probe, chiar dacă 
ziceau/scriau ceva, nu erau crezuţi (ca minc€...): copilul minune Bush 
avea intenţia de a ataca Irakul înainte de 11 septembrie! Planurile de 
împărţire a prăzii - zăcămintele de petrol - erau gata confecţionate, 
pe parcelele geometric trasate - ca statele din America! - pe care stă 
scris numele societăţii sau numele directorului acelei societăţi... 

Emisiunea TV umoristică franceză “Les Guignols” este feroce cu 
Bush, prezentat mereu ca un cretin, ca un debil, ca un handicapat 
mental - la urma urmei ca un biet băieţaş demn de compasiune. 
Or el este creatură a tenebrelor extrem de periculoasă, (cocktailul: 
alcool+Dumnezeu=bombă) pentru că, faţă de predecesorii săi, el 
acţionează împotriva “inamicilor” cu ură. 

Nu mai ţin minte cine mi-a spus că l-a văzut pe Bush cu kipa. 
Eu nu l-am. Din câte ştiu (dar poate că mă înşel), neevreii, la o 
ceremonie religioasă ori invitaţi să intre într-un lăcaş de cult evreiesc 
îşi acopere capul cu o pălărie, cu o bască - nu am văzut niciun 
“vizitator” purtînd kipa. Sau poate că Bush, pentru marile sale merite 

întru susţinerea necondiționată a Israelului şi a politicii sale de 
incendiere, nu doar a Orientului Apropiat, dar a lumii, a fost 
recompensat cu dreptul de a purta kipa? Să fi căpătat acest drept şi 
Buzura, cel doctorhonoriscausat pentru că distrusese un volum de 
documente privind Basarabia şi Evreii? 

A propos de Zidul Ruşinii: profesorul israelian de economie 
Jacques Benedac (sper că i-am scris corect numele) de la Universitatea 
din Ierusalim a susţinut că “edificarea barierei ”, în afară de asigurarea 
securităţii Israelului, este “economic rentabilă ” 

De ce? lată de ce - îl citez pe profesorul de economic: 

“Construirea barierei (n-ar zice: Zid, să-l pici cu ceară, deşi e 
filmat în faţa lui, cel din beton şi înalt/ă/ de 8 metri!) costă un miliard 
de dolari, însă trebuie să se ţină seama că în fiecare an Israelul chel- 
tuieşte 5 miliarde dolari pentru a-i neutraliza pe teroriştii plestinieni”. 

Profesorul Benedac a evitat să spună de unde va lua Israelul 
miliardul de dolari pentru construirea Zidului, fiindcă veniturile 
interioare sunt mult sub această sumă. 

Nu cumva din “recuperări” - cele puse la cale în numele 
Holocaustului? De la ţări ruinate, sărăcite sub comunismul rusesc şi cu 

. . 23 A x 
aportul lor neprecupetit: Polonia, “Moldova , România? 


Miercuri 14 ianuarie 2004 


Îmi telefonează Victor Lupan: 

Că V.C. Tudor, sătul să mai fie acuzat de “antisemitism”, ar fi dat 
o declarație că el niciodată nu s-a manifestat ca “antisemit” (numai pe 
mine de câte ori m-a tratat de “jidan”, de “jidovit”, de “Pavel 
Evremovici” - nu doar în România Mare a lui, ci şi în reclamaţiile 
pentru chemare la judecată), a anunțat că el a angajat echipa de publi- 
citari care lucraseră pentru campania electorală a lui Ariel Sharon... 

Am rămas cu receptorul la ureche - fără glas. Apoi am izbucnit în 
râs. Am zis: 

«Până acum îl credeam pe VéCéTudor o târâtură securistă, un 
neam-prost, un răufăcător... Dar nu bănuiam că e atât de idiot. 
Evreii publicitari îi vor lua banii, vor lucra (cinstit), nu ştiu care va fi 
rezultatul (dacă nu ştiu în vederea căror alegeri se pregăteşte individul) 
- dar să nu-şi închipuie că acest demers îl va scuti de acuzaţia de 
“antisemitism ». 

Oare, în nefericirea lor obştească, românii vor percepe comicul 
situaţiei? Vor râde şi ei, înseninaţi pentru un moment? Nu cred. 

Ori vor ridica din umeri (au ei alte necazuri, alte preocupări); sau 
îi vor da VCT-ului o înaltă preţuire: «Uite, domnule, ce genial e Vadim 
- cu asta câştigă alegerile!» 

Nu este exclus (să câştige alegerile). lar atunci vom avea un 
adevărat preşedinte al României urcată pe culmea “Din lac în puţ(ă)”. 


Joi 15 ianuarie 2004 


Bush, sfătuit de înţelepţii sfetnici ai săi, a promis lumii luna. În 
lipsă de altceva - «lată, Luna!». Că tot o promisese tată-său, celălalt 
mare intelectual al familiei, şi promisiune a rămas. 

Necazul este că “opinia” americană - leit românească! - s-a 


PAUL GOMA J U R N A L 2004 10 


inflamat pe dată, pe dată au scos americanii steagurile de pe unde 
fuseseră aruncate şi au prins a se bate cu pumnul drept peste inima - 
stângă. 

E-he, poporul! Poţi pentru ca să te pui cu el - cu poporul? 

Nu poţi - pentru că. 


Vineri 16 ianuarie 2004 


Cronica literară a lui Mircea Iorgulescu din 22 (9-15 dec. 2003): 

Aceeaşi impresie de neîmplinire, de ratare a ocaziei. Mircea 
Iorgulescu ştie despre ce scrie, are din plin mijloacele de a aşterne pe 
hârtie un text excepţional... Dar păcătoasa lui coloană vertebrală, cea 
din cauciuc natural; dar tactica lui de supravieţuire - acestea îl ţin la 
rasul ierbii. Şi chiar de va fi domiciliind la Praga, tot la Bucureşti şade; 
tot ca la Bucureşti raţionează; şi scrie ca la Bucureşti: cu două condeie: 
unul pentru cititor, celălalt pentru cei/cei de care depinde - în viitor - o 
notare bună, o “avere în vedere”. 

De astă dată se ocupă de volumul Tentaţia risipirii, autor: 
Buzura. Fiindcă nu am citit cartea - dealtfel, pentru întâia oară aud 
acest titlu, deşi autorul a publicat-o, în 2003, la... editura Fundaţiei 
Culturale România (nu mă întreb, răspund pe dată: eu, în locul lui nu 
m-aş publica în editura pe care o administrez, dar în una proprietatea a 
mea: da) - nu voi vedea decât prin ochii lui M. Iorgulescu. Am înţeles; 
este o carte “amar-polemică”, în care autorul, “adânc rănit”, propune 
“mărturia unei victime”. Cine sunt călăii? Dintre cei numiţi - pe 
ceilalți, Buzura, în bună tradiţie ardelenească, îi tace, convins fiind că 
“se ştie despre cine este vorba”- în ordinea lui M. Iorgulescu: 
Grigurcu, Goma, Țepeneag, Dan Petrescu - “care l-au hărțuit publi- 
cistic ani de-a rândul”. 

Revin la ciuda (acesta este cuvântul) pe care o resimt de fiecare 
dată când citesc un text de Iorgulescu. Ciudă pentru că ştiu - dinainte 
- ştiu din chiar textul de faţă - că autorul ar putea da, nu doar un 
oarecare text foarte bun, dar şi un text normal de adevărat. Şi nu o 
face. O stră-face în felul său (nu doar al său) românesc; isteţ - şi parşiv. 

Scriind despre un autor ca Buzura - persoană importantă, nu spun 
cine... - Iorgulescu îl menajează, în fond; chiar dacă face “unele 
observaţii” (că nu trebuia să intre în polemică, pamfletul fiind “un 
registru interzis lui”; că atacîndu-i pe “cei patru” comite o greşeală, 
atunci când le contestă valoarea literară - nu acestea le sunt cusururile! 
- că nu ar fi trebuit să dea “replici” [aici nu am înţeles; firesc - dacă nu 
am citit cartea...]). Partea a doua a textului este “pozitivă”, Iorgulescu 
îi dă o înaltă preţuire lui Buzura, mergînd până la a depune-mărturie în 
legătură cu un act de curaj epopeic (pe care, notează el, veninos, Zaciu 
nu îl consemnase în Jurnal...); anume: la o şedinţă cu Ceauşescu, 
Buzura a spus - citez din Iorgulescu - “«în satele din România nu există 
decât două instituţii care prosperă: Postul de miliție şi Bufetul». (...) 
auzind, Ceauşescu, s-a chircit şi s-a strâmbat de parcă fusese lovit în 
plex. Acesta e «adevăratul» Buzura, scriitorul ale cărui cărţi (...) din 
anii comunismului sunt înfăţişate în toată sumbra lor psihopatologie”. 

Nu vorbesc decât pentru mine, fiindcă nu ştiu dacă ceilalți numiţi: 
Grigurcu, Țepeneag, Dan Petrescu îl atacaseră “pe la operă”. Eu unul, 
nu: ci numai “pe la viaţă”. 

Acestea fiind spuse, îmi aduc aminte - cu drag, cu ce altceva?!- ce 
îmi scria Marta Petreu în iarna 1990, primăvara 1991 despre literatura 
lui Buzura: “cea cu milițieni”. Fiindcă acesta este curajul lui. Potrivit 
“recomandărilor ierarhizante” pe care mi le făcea Gafiţa - despre 
“gradele personajelor”: «nu-l face general pe X - coboară-l în grad, 
fă-l locotenent - doar toată lumea are să înţeleagă..., deşi mai bine ar 
fi sergent; pe Y nu-l face ministru, nici director, fă-l, acolo, un acti- 
vist; de ţară; şi nu mai pomeni de securitate - miliția nu-ți ajunge?» 

Ei, uite nu-mi “ajungea miliția”, eu scriam citeț: securitate. 

Motiv pentru care nici nu am mai fost publicat, din martie 1970; 

Motiv pentru care lui Buzura i-au fost publicate toate textele date 
la tipar. Uite, eu nu cred că relațiile cu Gogu Rădulescu, oricât de 
“nepoteşti” deveniseră, ajutaseră cât un vârf de ac la publicarea 
vreunui text adevărat (de pildă: cu securitate - nu cu miliție...). 
Dealtfel nici nu va fi existat aşa ceva. Dacă ar fi existat, scris, un 
roman, un capitol, un paragraf de această natură, nu l-ar fi scos la 
lumină autorul după 1900, cu banderola: “text de sertar’? Sau: 
“interzis de cenzura ceauşistă”? 

Nu, nu mă înşelam când, după figura pe care mi-o făcuse în 1972, 
cu Gallimard (doar înainte de a pleca în Franța stătusem de vorbă cu 
el, îl anunțasem că, dacă am prilejul, îl propun spre editare, cu 
Absenţii - şi chiar în acelaşi timp, în luna august, el publica pe prima 
pagină a Tribunei un lung limbământ la adresa Ceauşescului şi a 
comunismului), dedusesem: el nu aşternea pe hârtie un paragraf, o 
propozițiune, decât după ce avea asigurarea din partea Cenzurii - prin 
Gogu Rădulescu, prin Geta Dimisianu - că are să şi apară. 

Or Mircea Iorgulescu ştia/ştie acest lucru (cum să nu ştie el, care 
era nu doar “coleg” ci şi “asistent tehnic”?). Însă preferă să scrie... 
altceva, ba chiar viceversităţi - în dulcele stil alambicat: “...scriitor ale 
cărui cărți fuseseră ori cu totul interzise [care? când? - întrebarea mea] 
şi se aflau pe listele oficiale de punere la index [au fost puse - la index? 
care?, când? - tot întrebările mele] (...), nu puteau fi comentate decât 
prin sinuoase parafraze, apăruseră totdeauna greu, se vindeau pe sub 
mână şi circulau în regim de scrieri subversive” - inteligentul M. I. 
evită: “samizdat”... E-he, cum să nu ştie Iorgulescu “natura” scriito- 
rului Buzura: în afară de faptul că şi el l-a vizitat pe Gogu Rădulescu 
(recomandat de “Nepot')?, a scris mereu despre autorul numit, iar 
prima parte a textului din Dicţionarul lui Zaciu este de el semnat. 

M. Iorgulescu, chiar dacă observă că Buzura greşeşte când îi 
consideră pe cei patru numiţi “scriitori insignifianţi literar”, nu divulgă 
nici din greşeală acuzaţiile formulate de ei la adresa lui Buzura. 

De pildă nu aminteşte că primul pas pe de lături al lui Buzura, 
scriitorul clasicizat a fost articolul din România literară din primele 
zile ale anului 1900, “Fără violenţă” - text violent prosecurist. Eu am 
fost primul - şi au trecut ani, până când să nu mai fiu... - care să-l 
semnaleze şi să-l interpreteze astfel; 

Apoi: după ce s-a declarat de-al lui Iliescu (în 1991), Buzura s-a 
expus ochiului necruţător al camerelor de televiziune - dar probabil îi 
spusese cineva că românii noştri nu văd nimic, nu pricep nimic... - în 
scena în care ditamai romancieroiul Buzura îi aranjează impos- 
torului Iliescu, scaunul “pre dindărăpt”, pentru posteriorul voievodal 
- aici m-am citat... 


PAUL GOMA J U R N A L 2004 12 


Acestea au fost reproşurile de căpătâi ale mele la adresa lui 
š . . 29 . 
Buzura. Ca şi cele adresate lui Manolescu, nu au vizat “opera lor, ci 


Ţi-ai găsit să le pomenească M. Iorgulescu pe acestea. 
Lăsîndu-i la o parte pe Țepeneag şi pe Dan Petrescu (nu-mi mai aduc 
aminte reproşurile lor), sânt aproape convins că şi Grigurcu îl ataca pe 
“Gusti” pentru aceleaşi păcate - parcă şi pentru faptul că a acaparat o 
instituţie de stat şi se poartă ca pe moşia sa - cu fondurile, cu autorii.. 

În fine: ca să ne rupă inima, M. Iorgulescu vorbeşte despre 
“boala” lui Buzura, despre operaţia pe cord deschis - ei, da: ca şi cum 
el ar fi singurul scriitor român “bolnav de inimă” - dar certamente: 
singurul operat în America, pe banii Fundaţiei Culturale România. 

Am răbdare: aştept, în continuare, să citesc un text de Iorgulescu 
despre un scriitor contemporan, care să fie, nu doar foarte-bun, nu doar 
“echilibrat”, în stilul lui S. Damian, “cu umbre şi lumini” - ci adevărat. 


Seara: îmi telefonează Doicescu: Manolescu va fi noul ambasador 
la Paris. Bun băiat “Omul cu o mare” - numai că omului în chestie, pe 
nume Iliescu Ion i-au trebuit 14 ani ca să-l răsplătească pe Niki, băiatul 
Monicilor, pentru limba, în România literară din iulie 1990, cea care 
l-a legitimat pe ilegitimul proaspăt aducător al minerilor la Bucureşti. 


Duminică 18 ianuarie 2004 


Am mai adăugat un capitol la S. R., unul alcătuit numai din 
citate din Kogălniceanu. Le-am cules din volumele (desperechiate) de 
Opere scoase de Academia RSR. Sper să nu fi făcut rău. 

Am reluat În răspăr, volumul de publicistică al lui Dan Petrescu. 
ÎI mai răsfoisem - cu atenţie - dar cum omul mai şi uită... Într-adevăr, 
îl rădea nemilos pe Buzura - dar şi pe Iorgulescu. Şi mie îmi dădea o 
copită, însă cum eu sânt băia” bun (ei, taci! - ei, tac), nu mă supăr prea 
foarte tare. Încă o dată: nu ne potrivim la * plăceri” (lui îi plac Pruteanu, 
D.C.M., Adameşteanca - dar la neplăceri, vorba lui, la “cărți antipa- 
tice”, care sunt, totuşi exalația unor antipatici)... Aici intră o mulțime: 
Breban, Țepeneag, Titus Popovici, Alex Ştefănescu, Buduca, 
Ţeposu... La urma urmei relații normale între scriitori normali. 


Luni 19 ianuarie 2004 


Ca de obicei, lunea: fără poştă. 

Aştept să aflu rezultatul întâlnirii, la New York dintre Brenner şi 
Kofi Anan. După atentatul groaznic de la Bagdad, gazetarii francezi 
formulează “dorinţa” americanilor ca ONU să se implice în termeni... 
foarte francezi, adică americanii, dacă nu-i roagă în genunchi pe 
ONUsieni, atunci le cer ajutorul urgent. Sânt convins: jurnaliştii 
francezi au transmis gândurile americanilor, nu cuvintele rostite sau 
scrise. Că americanii nu mai ştiu pe unde să scoată cămaşa? - adevărat. 
Că tot nu au găsit armele distrugătoare - motivații ale războiului: 
adevărat. Ei şi? De aceea a fost inventată diplomaţia, acea supraştiinţă, 
nu doar de a îndulci asperitățile unui discurs anterior, dar de a-l nega 
de-a dreptul - prin tăcere. 

Francezii ăştia: parc-ar fi eu: aşteaptă ca americanii să recunoască 


PAUL GOMA J U R N A L 2004 13 


eroarea, să-şi ceară scuze pentru calomniile proferate mai ales la 
adresa Franţei, să trimită la plimbare un subfifru de la departamentul 
comerţului, zicînd că el de capul lui a decretat embargoul asupra 
brânzei, vinurilor, recent al somonului? N-or fi vrînd şi o autocritică la 
sânge? Dar aceste “apucături” nu le au nici ţările mici-mici-mici, doar 
(unele) dintre ţările înfrânte - ca Germania; dar nu ca Japonia. Ce, 
Rusia a regretat vreodată, public, enormele suferinţe pricinuite altor 
țări, popoare? Dar Turcia?; dar Austria(-)Ungaria; dar Spania?, dar 
Anglia? Doar Franţa a recunoscut, însă abia de curând, injustițiile 
trecute - exterioare: sclavajul, colonizarea; în interior: persecutarea 
evreilor, dar nu şi a... protestanților... 

Ce ar vrea americanii? Desigur, cât-mai-mult, cu cât-mai-puţin, 
dacă se poate: cu nimic. Adică: ne-americanii, europenii, sub steagul 
ultradetestatei şi hipercalomniatei de ei ONU, să alerge în Irak, să-i. 
rezonabilizeze pe “nebunii” aceia (pe care nici după şase-şapte luni de 

“pace” nu ştiu de unde să-i ia...), să-i pacifice, să repare ei apa, elec- 
tricitatea, aprovizionarea cu alimente şi mai ales cu carburant... - dar 
Doamne-fereşte să se atingă de petrolul irakian, cel care a intrat demult 
în posesia americanilor! Bine-bine, dar care vor fi “concesiile” lor? 

Cum, care “concesii” - dar noi, americanii nu facem concesii, noi 
dăm ne-americanilor “o a doua şansă” de a-şi repara eroarea capitală 
de a nu fi fost alături de noi în pornirea războiului sfânt împotriva Axei 
Răului! 

Chiar azi, la Bagdad a fost o foarte importantă manifestaţie, în 
care irakienii au cerut ca viitorul consiliu să fie ales şi nu numit de 
americani. 

Este ceea ce cer ne-americanii şi ONU de şase luni de zile. 

Or americanii nu se sinchisesc de faptul că ei porniseră războiul, 
cu scopul de a libera Irakul, nu de a-l ocupa. Şi se supără foc atunci 
când cineva îndrăzneşte să vorbească de comportamentul lor de 
invadatori şi de ocupanți. 

Sub costumul european şi sub aspectul lui european, acest 
Brenner este un vajnic american, din vajnica echipă a americanilor 
Rumsfeld, Wolfowitz, Perle, Kagan, Frum etc etc. Care nu va accepta 
- în numele guvernului un Consiliu irakian a/es, ci va ţine cu dinţii de 
adunătura de colaboraţionişti, de slugi ale americanilor - numiţi. 

Rămâne de văzut ce reacţie va avea ONU. Prin forţa... inerţiei 
complicatei maşinării (De Gaulle îi spunea dispreţuitor: “Le Machin”) 
demersul onusian va lua timp - timp în care vor muri mulți americani. 
or americanilor le pasă de viețile compatrioților lor, nu de ale “sălbati- 
cilor mesopotamieni” - între timp au aflat de la intelectualul Bush 
junior, care a aflat de la Sharon, bagdadi din moşi-strămoşi, că 
pe-acolo, pe undeva, fusese cândva o țară numită Mesopotamia. 


Să nu uit: tot azi am trimis următoarea scrisoare către Nicoleta 
Sălcudeanu: 


Paris, 19 ianuarie 2004 
Iubită Nicoleta, 


Am re-re-re-luat Patria de hârtie. De astă dată numai partea care 
mă priveşte. Şi am descoperit descoperiri rămase acoperite la lecturile 

precedente. 

De pildă “despre Calidor”: 

Despre (de) Calidor, Nicoleta scrie cu-atât-de-frumos, cu-atât-de- 
mângâios, cu-atât-de, de parcă ar fi mama de la autor. Vreau să spun: una mai 
mititică, în timp. Re-vreau să spun: una despre care se poate vorbi la prezent. 
Ceea ce ne scoate din literatura cea de toate zilele şi ne mută în 
literatura cea de netoate zilele. 

Citind rândurile, urmărind cu degetul buchile, mă prelăsam dulcei 
gelozii: 

«Uite-o: scrie cartea mea mai bine decât am scris-o eu!» 

Multă este intenția de a face curte unei persoane dragi - dar, vorba unui 
ardelean: «Multă, dar nu tătă». Cum ar veni: este şi ceva adevăr în zise. 
Ceva esențial, cam-totul, ar zice mult-pomenitul şi relativitorescul ardelean. 

Nu am scris vreodată - profesionist - despre cărți. Nu cred că aş fi 
făcut-o mult mai foarte prost decât alții: probabil din egoism de autor, 
din avariţie faţă de timpul rămas de trăit şi care trebuia musai cheltuit numai 
şi numai pentru propriile productii. Însă dacă aş fi scris şi eu recenzii, 
cronici despre cărțile altora, probabil-sigur aş fi făcut-o după metoda 
Nicoleta Sălcudeanu (atunci când a scris, ea, Calidorul meu). 

Chestie de metodă, zic, autoluîndu-mă peste picior - sau: luîndu-mă 
peste autor. 

Scriindu-mi copilăria, adolescenţa, nu am făcut decât să-l maimuţăresc 
pe Tolstoi, cel care coborîse, până la “nivelul” calului Holstomer - şi intrase 
în el; nu ca Ulise, amăgitorul, totuşi, om, intratul în calul de lemn; ci ca însuşi 
DumneZeus, cel care intrase în lebădă - din iubire faţă de Le(bă)da. Sigur am 
scris pe undeva: pentru a-mi vedea just o anume felie din vârstă - ziceam: 
6-7, anii mei - eu, povestaş, trebuie să mă las din genunchi, până când ochii 
mi se vor afla la gaura din gard cea de la “nivelul 6-7 ani ai mei”. Dacă voi 
reuşi să nimeresc-potrivesc acea gaură-din-gard, voi putea vedea ce se vede 
de la “nivelul” găurii 6-7 ani - astfel voi putea povesti. 

S-ar zice că “metoda” (folosită cu dezinvoltură - şi probabil tot din 
instinct, e-he, instinctul!, ce bun este el! - de părintele povestaşilor în/de 
limba română: Creangă) a dat şi la mine oareşcari rezultate. 

M-am bucurat în sinea mea şi am vorbit în jur despre acest artificiu, 
gândind că va fi de folos altui povestaş. Şi numai unui povestaş. 

Nu-mi închipuisem că exact aceeaşi metoadă este aplicabilă de către 
un... povestaş al poveştilor altcuiva. Se vede că nu este cine ştie ce scofală: 
te laşi în voia genunchilor, te înalţi, cobori, până când ochiul ţi se potriveşte 
la gaura cu pricina. Autorul căutase “nivelul” vârstei (ca limbă, limbaj), 
comentatorul caută nivelul - nu întru totul exact, el nu urmăreşte doar pe 
verticala personajului, ci şi pe orizontala autorilor de personaje. 

Confuz? De acord, dar dac-aţi şti voi, domnelor cât de confuz eram ieri; 
şi alaltăieri; şi de când mă ştiu... 

M-am priponit cu exerciţiile de admiraţie doar la Calidor, nu şi 
la Sabina - care, ea, este de altă natură (dar şi ea; ce bine prinsă: ca între 
surori). 

Ţineam să zic iute-iute ce îmi tot ţâşnea de ici, de colo, înainte de a mă 
scufunda în, vorba celuia: neagra-amnezie. 

Îmbrăţişări - respectuoase, cum altfel? 

Salutări nicoleţilor - mai mari, mai mici. 

Paul Goma 

Marţi 20 ianuarie 2004 


Nu m-am înşelat foarte: ieri - ziua americană, aici se făcuse 
noapte - ONU a declarat că dă asistenţă tehnică, dacă primeşte garanţii 
de securitate (doar Mielo de Vieira şi alți funcţionari la Bagdad au 
murit, atentatul provocînd evacuarea ONU din Irak): şi dacă se 
modifică... natura rolului Americii: din ocupaţie în hbera(ţie). 

Aflaţi în dificultate - şi mai ales pentru ca Bush să fie reales - 
americanii vor ceda. Vom trăi şi vom vedea; cât vor lăsa de la ei şi cât 
din ce vor lăsa cu adevărat vor şi respecta. Fiindcă gândul le şade 
numai şi numai la petrol, nu la altceva. De “mesopotamieni” (cum va 
fi rostind Bush cuvântul; în stilul ceauşesc atunci când era vorba de 
“securitate”, de “Vietnam'?) îi doare-n cot. 

Ieri: scandal la Stockholm. La o expoziţie de artă contemporană 
suedeză fusese expusă opera unui artist: un bazin plin cu un lichid 
roşu, sugerînd sângele, pe care plutea fotografia stilizată a femeii 
palestiniene kamikaze care acum vreo săptămână s-a explodat (aşa e 
corect: pe sine-se-s-a). 

Mie - dar numai mie - nu mi-a plăcut; din pricină că prea era 
înrudită (opera plastică) cu opera regizorală a lui Pintilie din “Azilul de 
noapte”, de la Châtelet în care pensionarii mai ziceau ce ziceau din ce 
rămăsese din textul lui Gorki şi... săreau de pe laviţe cu picioarele 
într-o tavă mărişoară aflată în mijlocul încăperii, stropind de mama 
focului. Găselniţă pe care regizorul genial o găsea, cum altfel, genială, 
însă eu: nu prea, drept care Pintilie, supărat (noaptea târziu, după 
spectacol, la telefon, fireşte): «Dar n-ai observat că tava, cum îi zici, 
era în fapt tineta de la Piteşti, în care erau “botezați” studenţii - doar 
m-am inspirat din cartea ta Câinii morţii [acesta fusese titlul 
franțuzesc impus Patimilor după Piteşti] 1> 

ÎI las pe Pintilie ne-mai- -hărțuit, mă întorc la Stockholm: 

Probabil alertat de vreun consângean de această nemaipomenită 
blasfemie “antisemită”, ambasadorul Israelului în Suedia - tovarășul 
Zvi Mazel (fost ambasador - de sinistră amintire - şi în România, 
numai Gadameşteanu se preface că nu cunoaşte rolul detestabil al 
“diplomatului” şi publică în 22 articole ditirambice despre el, semnate 
de... Dan Shafran) s-a dus la Muzeul Naţional, la opera în chestiune - 
“Albă ca Zăpada şi Nebunia Adevărului”, de Dror Feiler: Fără 
ezitare, a debranşat cele două spoturi care luminau bazinul cu pricina. 
Și întuneric s-a făcut. 

Numai că vocea crainicului francez a povestit ce se întâmpla în 
continuare: a venit, alergînd prin semiîntuneric, ca o cloşcă apărîn- 
du-şi puii o persoană care l-a luat de guler pe debranşatorul israelic, 
a prins a-l zgudui, scutura - am avut impresia că îl şi ridicase în aer 
(ca un sculptor ce era), urlînd în engleză, aproximativ: 

‘Din acest motiv am plecat din Israel, ţara şi a mea, ca să fiu liber, 
să mă exprim liber, fără cenzura voastră obscurantistă, care sugrumă 
dreptul la exprimare şi aplică politica de apartheid...” - a mai zis mult, 
vehement /şi măgar-şi-violent/, însă crainicul nu a mai tradus, 
probabil începuse a vorbi în ivrit. 

Dar am înţeles: artistul era evreu - şi fusese chiar israelian, însă 

fugise, cerînd azil (nu politic, ceea ce ar fi constituit o eroare mortală, 
ştiut fiind cum anume sunt trataţi trădătorii), ci un adăpost artistic... 

Insă evenimentul nu luase sfârşit ambasadorul scandalagiu 
a fost convocat la Ministerul de Externe, unde - întâmplător...- 
titulară fusese Anna Lindt, asasinata, desemnată de israelieni, vreme 
de săptămâni, ca “antisemită” - nu luase ea apărarea palestinienilor în 
Parlamentul European? Cu care prilej - la ieşire - am văzut chipul aces- 
tui apărător al onoarei evreieşti - care, în întuneric, în timp ce stingea 
luminile bazinului-roşu, zicea cam aşa: că el nu permite, mă-nţelegi, 
ca, într-o ţară civilizată să se producă astfel de manifestații antisemite, 
ca glorificarea acelei criminale care a omorît femei şi copii nevinovaţi! 
Dacă ar fi căutat cineva, nu ar fi găsit un exemplar mai caricatural şi 
intens caricaturat în presa antiiudee dinainte de primul război - şi în 
timpul războiului în Franţa: cu părul roşu-roşu (nu îl va fi mânat la 
luptă sentimentul că 1 se furase culoarea roşie, dragă nouă, tutulor 
internaționaliştilor?), cu ochii lăcrimoşi... Deşi era aşteptat de o 
mulțime de ziarişti, bravul ambsador, deşi blocat la ieşire cel puţin 
douăzeci de secunde - nu o scos un singur cuvânt. O cucoană care îl 
însoțea (nu am înţeles dacă era o funcţionară a suedezilor ori a 
israelienilor) a mitraliat: ambasadorul nu a retras ceea ce spusese la 
expoziţie, nu şi-a cerut scuze - altfel întâlnirea fusese cordială, 
amicală...- blablaul diplomatic obişnuit. 

“Întâlnire” a cărei relatare a provocat mare-veselie-mare-mândrie 
printre membrii cabinetul Sharon, Arik rânjind din toată proteza şi 
zicînd că bine a făcut ambasadorul! 


Vineri 23 ianuarie 2004 


Am primit ieri scrisoare de la la Elvira Iliescu. În prima (trebuia 
să spun: în plic erau două), cea adresată mie, aflu că a apărut un nou 
număr al Jurnalului literar. Ceea ce înseamnă că în o săptămână-două 
o să-l primesc şi eu. Cu care ocazie aflu că partea a doua a textului 
despre Basarabia i-a fost “puţin martirizat”, vorba celuia. Nu voi avea 
posibilitatea să aflu ce anume îi va fi suprimat Florescu: nu cunosc 
textul autoarei şi, chiar de-ar fi aşa, ce aş face: l-aş lua de guler pe 
Florescu, pentru că martirizase-puţin o cronică la o carte a mea? 
Binînţeles, Elvira Iliescu mi se doar plânsese, cu omenească durere de 
autor căruia nu i se publică integral textele trimise - ce, eu nu fac la fel? 
În al doilea rând aflu că ea nu are acces la internet, deci nu-mi poate 
urmări textele aflate acolo. În al treilea: îmi comunică starea astrelor în 
ceea ce mă priveşte: că sânt protejat de Jupiter - până în 26 august; 
după aceea trec “în Balanţă pentru un an întreg: să te ţii oportunităţi de 
tot soiul!”, îmi atrage atenţia protectoarea mea terestră - şi mai 
departe: “între august 2005 şi septembrie 2006, în Scorpion, casa 
banilor: s-ar putea să se mai simtă câte unul şi să vă organizez vreo 
premiere, vă ajunge atâta sărăcie în câtă v-aţi scăldat. Să-mi fie gura 
aurită”. 

Chiar se vede cu ochiul liber că sânt sărac?, mă întreb retoric şi 
făţarnic. Să admitem că se vede. Dar cum ne aranjăm cu timpul? Draga 
de Elvira Iliescu îmi promite (nu ea, de la ea, doar transmite voinţa 
astrelor!), nu doar binele în general, dar şi bani! - pentru 2005-2006, 
când eu mă străduiesc să nu mă împotmolesc definitiv în prima lună a 

lui 2004. Oricum, e cald pe la inimă să ştii că există oameni care 
încearcă să consoleze şi cu... concreteţea previziunilor zodiacale. 

A doua scrisoare este o fotocopie a epistolei mânioase trimisă lui 
Laszlo Alexandru de Elvira noastră naţională. Şi dă-i, şi zi-i-o de la 
obraz! - în primul rând pentru cele rostite în prezenţa lui Pecican şi a 
lui Grigurcu în emisiunea radiofonică - transcrisă şi publicată în 
Columna; în al doilea pentru ce a spus în dialogul cu Solacolu - şi el 
publicat în Columna: “Nu mi-a venit să-mi cred ochilor! Dvs. să-i 
spuneţi lui Paul Goma: «ruşine să-i fie!»??!?!” [ploaia mirărilor- 
întrebărilor aparţine Elvirei Iliescu]. “Să-l învinuiți de antisemitism”? 
- ei, da: să mă învinuie de antisemitism şi să mă aşeze, în buna tradiţie 
troglodită a celor de la România literară (Manolescu, Dimisianu, 
Ştefănescu) alături de V.C. Tudor. Şi dă-i! Şi urechează-l pe copilul 
Laszlo! Şi pune-i capac: reproşul de a fi ales ca obiect al tezei de 
doctorat pe Manolescu! 

Dacă stau şi mă uit în oglindă: nu sânt de acord chiar cu toate câte 
îi aruncă în faţă. Dar stînd, în continuare şi oglindindu-mă: dar ea, 
Elvira Iliescu este de acord chiar cu tot ceea ce reproşez eu altora? 

De alaltăieri se tot vorbeşte de “scandalul” din jurul lui Sharon - 
de fapt o noutate veche: un afacerist israelian, Adler ar fi declarat că a 
finanţat campania electorală a lui Sharon, iar drept “compensație” ar fi 
cerut fiului să intervină pe lângă tată, pentru... cumpărarea unei 
insulițe greceşti, unde să facă el o chestie turistică... 

Ei, da; ei şi? Poate să nu fie adevărat; poate să fie adevărat, dar nu 
pedepsibil. Necazul: nu găinăriile fiului şi rechinăriile lui Adler 
constituie marile păcate ale lui Sharon. 

În Turcia şi în Grecia “intemperii” cum numai... la Nord de Sud 
se întâlnesc: ninsori abundente, frig, furtună - am văzut în direct un 
minaret prăbuşindu-se din pricina vânturilor puternice. 

Mai ieri am văzut, la Constanţa, Marea Neagră îngheţată. Am mai 
notat asta - nu-i nimic, o mai fac o dată. 

Am devenit - de multă vreme - plângăcios. Mai ales alatăieri când 
s-a difuzat o ştire ne-defavorabilă României şi Românilor: “une 
famille de Moldaves” era pe punctul de a fi expulzată din Franţa, 
pentru că nu i se aprobase cererea de azil politic. Însă comitetul şcolii 
în care învăţa băiatul (12 ani) şi muncipalitatea (Bordeaux) au interve- 
nit până la Chirac şi au obţinut rămânerea în Franţa a familiei întregi, 
pentru că băiatul (Artiom) este un element excepţional. Am auzit-o pe 
mama lui: vorbea franţuzeşte cu un acuzat accent... moldovenesc 
contaminat de rusă (de crezut, nu?). Era fericită (de crezut, nu?). 
Bărbatul însă tăcea. Probabil-sigur: el vorbea prost franţuzeşte şi nu 
voia să strice “tabloul”. 

Se va fi gândit la prietenii, colegii lui, basarabeni, cu care lucrase 
- la ce lucrase - patru ani de zile, dar care, neavînd un copil excepţional 
dotat ca Artiom al lor, fuseseră sau urmează a fi expulzați din Franţa? 

Poate da, poate nu. Ştiu că pe mine m-a podidit râsu-plânsu. De 
bucurie (şi de mândrie!) pentru excepţionalitatea copilului Artiom şi 
de jale pentru amărâţii mei de basarabeni care au trebuit să se întoarcă 
în mizeria materială cumplită din “La Moldavie”, sub cizma eternilor 
kaghebişti şi terorizaţi de rusofoni. 

In Letonia, unde ruşii alcătuiesc 40% din populaţie, guvernul a 
hotărît ca limba în care să se facă învăţământul să fie letona. Drept care 

masele largi de ruşi colonizatori (şi belitori de profesie ai neruşilor) 
protestează zgomotos, cerîndu-şi drepturile - nu se spune dacă acele 
drepturi sună: “şi în limba rusă”, ori “numai în rusă” ...iar “Bruxelles” 
intervine, aranjîndu-şi nodul cravatei (dacă este vorba de decizători), 
deranjîndu-şi meşa de păr de pe frunte, dacă sunt femei. Şi rostindu-se 
cu o siguranţă de analfabeți de-ai noştri, că “drepturile omului sunt 
încălcate”. Dar bineînţeles că sunt încălcate drepturile omului văzute 
de privirile indiferente ale celor “de la Bruxelles”. Dar bineînţeles că 
în momentul de față măsura letonilor este un abuz. Dar ce facem noi: 
ne supunem statu-quo-ului impus de occidentali obtuzi care ne 
dictează, nouă, cei care am suferit de ocupaţia şi de distrugerile 
materiale şi mentale ale ruşilor - amnezia? In numele... păcii dintre 
popoare? Cine dintre noi nu doreşte pacea, în adevăratul sens al cuvân- 
tului? De ce nu le cer - de pildă evreilor - să uite Holocaustul, să nu 
mai evoce, invoce suferinţele lor? Suferințele cumplite pe care le-am 
suferit noi, cei din comunităţile tampon (dintre Rusia Asiatică şi 
Europa... Europeană) nu echivalează cu un holocaust? Că, dacă 
recurgem la cifre nu mai terminăm. 

Că letonii (şi estonii şi lituanienii) greşesc - acum - când impun 
rusofonilor să mai înveţe şi ei, cântînd, scrâşnind din dinţi, plângînd 
limba locului? Nu, nu prea. Fiindcă “trecutul” pe care bruxellezii ne 
somează să-l uităm nu se şterge din inima şi din oasele noastre doar 
pocnind din degete. 

Fiindcă - iar această motivaţie a mea nu este doar a mea: la 15 ani 
de la implodarea Imperiului Bolşevic Rusesc, nici un rus oficial nu 
şi-a cerut iertare pentru suferinţele pricinuite de ei, ruşii, neamurilor 
ocupate şi înrobite. Rusia nu a recunoscut păcatul de moarte a 
persecutării, însângerării, asasinării a milioane de oameni doar pentru 
că erau ne-ruşi. lar acum băşinoşii (dar băşinoasele!) care păzesc 
“drepturiile omului” cer victimelor să treacă cu buretele! Să uite! 

Asta fiind o gândire de securist, de kaghebist - deci de călău. 

Mi-a trimis Anatolie Paniş suplimentul Academiei Caţavencu, 
“Lista lui Secu”, “Literele O-S”. Am să revin asupra textelor - mizera- 
bile, noroioase, atât cele semnate de loan T. Morar - care şi el are 
amintiri cu securişti, ce credem noi?- de prietenul meu Stejărel Olaru, 
cât şi “Dialoguri despre colaboraţionism,” în care concurează pentru 
Cupa Penibilului Scriitoricesc: Dinescu, Pleşu, Balotă - deocamdată. 

Tot deocamdată copiez aici microfişele securiştilor semnalaţi de 
Paniş că m-au avut în grijă părintească de-a lungul şi de-a latul anilor: 

“22) Petre Mazilu - în 1972 era It.-col. 

“La 21 iulie 1972 primeşte o notă informativă în care sursa 
«Creţu» oferă informaţii despre Paul Goma, pe care le-a obţinut de la 
Mihai Grama”. 

Nu am auzit de Petre Mazilu - pentru că nici listaşii nu au 
precizat unde “lucra lucrătorul MAI”. Şi nu ştiu cine poate fi Mihai 
Grama - din moment ce numele lui nu e ghilimelizat, presupun că e 
nume adevărat. Oricum: la acea dată - 21 iulie 1972 - eu mă aflam în 
Occident - plecasem în jur de 15 iunie. 

“30). Pintilie Gheorghe - în 1958 era gen.-lt., adjunct al (M)inis- 
terului Afacerilor Interne. 

“La 11 septembrie 1958 semnează decizia nr. 15.156 prin care se 
fixează D.O. (lui Paul Goma) pe timp de 36 luni în com. Lăteşti, 

raionul Feteşti, reg. Constanţa”. 

Ia te uită! Însuşi Pantiuşa, “cel-cu-Foriş” (apoi “cel-cu-mama-lui- 
Foriş”), “cel-cu-Pătrăşcanu””! Adevărat că doar a semnat - e-he, câte 
alte hârtii semnase el, cu aceeaşi mână cu care mânuia ranga de fier; cu 
aceeaşi mână cu care bea - din sticlă - votcă. 

Nu am de unde şti dacă bestia de Pantiuşa avea aceeaşi putere ca 
în anii 1946-54 - probabil nu. Oricum, prin el s-a instaurat teroarea 
NKVD-istă în România ocupată. El, “Bodnarenco Pantelei”, evreu din 
Tiraspol (nu-i cunosc adevăratul nume). Ca ajutoare, din 1944, i-a avut 
pe “Bucikov Valeriu”, evreu basarabean şi bulgarul Ivanciu. Servicul 
condus de el avea şi rolul de a “confisca” şi de a transporta în URSS 
toate valorile “găsite” : tablori, bijuterii, mobilă, cărţi rare - pe care 
punea mâna - mână-dreaptă fiind şoferul “Mitea”. Era căsătorit cu 
“tovarăşa Anuţa” Toma (şi ea cu pseudonume), fost ministru al 
comerţului, acuzatoare a lui Pătrăşcanu. 

Ce să fac, acum: să mă laud că însuşi Pantiuşa s-a ocupat de 
mine? Da de unde! A semnat o hârtie printre zecile, sutele din acea 
zi-de-lucru. 

In schimb (!) nu pot trece pe lângă faptul că, deşi pomenit la 
poziţia 33), Pleşiţă Nicolae nu apare ca... mult mai apropiat mie decât 
Pantiuşa. În ciuda faptului că numele lui Pleşiţă a fost “popularizat” de 
mine, prin Europa liberă, în 1979, când am citit capitole bune din 
Culoarea curcubeului; în ciuda faptului că în multe texte 1-a apărut, 
nu doar numele, ci şi faptele - în capitole întregi (Soldatul câinelui); 
în ciuda faptului că însuşi Pleşiţă, la televiziune, în cartea lui de 
“memorii” a povestit cum mă bătuse el... - ei bine: Stejărel Olaru, cu 
Marius Oprea cu tot, găzduiţi de loan T. Morar se ocupă cu precădere 
de diversiunea Ursu, nu de fapte de decenii consemnate. 

Mai departe: 

70) Raicu Ion - în 1977 era It. col., UM 0672. 

“La 17 martie 1977 semnează un proces-verbal de constatare a 
unor fapte premergătoare (cine va fi redactat microfişa, doar nu poartă 
marca Securităţii - ci, ca să zic aşa, a... din contra; degeaba!) în care 
descrie întâlnirea lui Paul Goma cu doi funcţionari ai Ambasadei 
Belgiei”. 

Insemnările din Jurnalul de iarnă - inclus în Culoarea curcube- 
ului au fost pierdute - mai exact confiscate la 1 aprilie 1977, când am 
fost arestat - deci nu pot comenta “informaţia”. 

- exact aceeaşi apare la “77), Romilă Marcel, maior, UM 0672”. 

Totuşi, totuşi... Data de 17 martie 1977 - în care este “descrisă 
întâlnirea lui P.G. cu doi funcţionari ai Ambasadei Belgiei” mi se pare 
a fi neadevărată (până la proba contrarie: o aştept)... lată de ce: 

Sâmbătă 5 martie a fost cutremurul. lată ce notam în Culoarea 
curcubeului la data de 6 martie : 

« „Incerc să răzbat până la «Louis» (Etienne Dussart, consul 
belgian, cu care devenisem prieten). Numai că întregul imobil a fost 
evacuat. (...) Mă îndrept spre ambasada lui. Pare şi ea evacuată. 
De altfel e foarte strâns păzită: un ofiţer de securitate care mă învitase 
să... circul în faţa fostei locuinţe a lui «Louis», de astă dată urlă - tot 
să... circul”. 

Ultimul contact - indirect - cu Dussart fusese în 3 martie, când 
Ana-Maria îi dusese scrisoarea lui Ion Negoiţescu. Ultimul - direct - 

contact cu “Louis” avusese loc la 1 martie, lângă Atheneul Român. Din 
pricina cutremurului I (cel de pământ), clădirea ambasadei Belgiei 
fusese avariată; ca şi blocul în care locuia Dussart. Din pricina 
cutremurul II (modesta noastră mişcare pentru drepturile omului), 
Dussart fusese expulzat - adevărat: şi din cauza relaţiilor cu mine. Dar 
de văzut nu ne mai văzusem de la 1 martie - şi nu de la... 17 martie, 
cum glăsuiesc rapoartele marilor vânători de spioni... 

“16) Romaşcanu Ion - în 1974 era It.-maj., Direcţia I. 

“La 28 ianuarie 1974 semnează o notă-raport în care propune 
nepublicarea romanului În cerc al lui Paul Goma, deoarece «în forma 
în care se găseşte acum, ar putea da naştere la multe interpretări şi 
comentarii politice defavorabile statului nostru»” 

De mirare că, în 1977 nu l-au folosit tot pe Romaşcanu ca “expert 
literar”, ci pe boul de Kânig (Alfred? Alfons? - nu cumva Alecu?) 

“02) Sarchiz Jean - în 1960 era mr., şeful biroului «C», Direcţia 
Regională Constanţa. 

“La 1 martie 1960 semnează o notă în care oferă secţiei raionale 
de Securitate Feteşti materialul deţinut în legătură cu Paul Goma.” 

Numele maiorului nu-mi spune nimic. O fi armean (Sarkizian?) 
sau armean ţigănizat - va fi posibil aşa ceva? De ce nu, vorba lui 
Barbăneagră. 

“106) Simonfi Gheorghe - în 1973 era mr., şef secţie, 
Direcţia LX. 

“La 14 iulie 1973 semnează o notă care priveşte filajul obiecti- 
vului «Gom» (Paul Goma) efectuat în ziua de 12 iulie 1973 între orele 
7,00-0,20. 

La 19 iulie 1973 semnează o altă notă care priveşte filajul obiec- 
tivului «Gom» (Paul Goma) efectuat în zilele de 13, 14, 15 iulie 1973” 

Nu am cum să-l contrazic pe Simonfi. Deci pentru asta era el 
plătit: să se țină de curul meu - şi să mă urască! (am mai scris de ura 
filatorilor). După nume pare a fi ungur. Ei şi? 


Sâmbătă 24 ianuarie 2004 


Azi am primit un plic groscior, conținînd 350 file, “Dosarul de 
urmărire informativă nr. 6201, privind “Bărbosul” de mine - trimis tot 
de Stejărel Olaru - în 9 ianuarie... Expeditorul mă anunță că nu-mi va 
putea trimite curând o a treia felie, din motive strict materiale - am 
dedus că plăteşte din buzunarul său fotocopiile - să tot fii istoric în 
România! In scrisoare, Stejărel Olaru îmi mai scrie: 

“Chiar dacă sunt istoric, prefer să mă ajut de presă, pentru a ține 
în actualitate astfel de subiecte care, din păcate, încep să nu mai 
intereseze pe nimeni” (s. m.), “Pe măsură ce studiez dosarul Dvs. 
constat (...) că s-a umblat şi cernut/greblat cu nesimţire, filele fiind 
amestecate; iar ordinea pierdută în graba cu care au lucrat “băieţii” la 
sustragerea documentelor. Am citit azi în dosar că aţi fost scos de sub 
urmărire în anul 1986, dar nu se spune nimic despre încercarea de 
asasinat (...) asupra Dvs. [în 1982: cartea explosivă; în 1983 tentativa 
de otrăvire n.m.], iar Serviciul de Informaţii Externe (SIE), moş- 
tenitorul DIES afirmă că nu deţine nici un dosar de arhivă pe numele 
dvs. De parcă Direcţia I ar fi putut să vă urmărească în Occident, fără 
să fie sprijinit de DIE! Voi încerca (...) să depun o cerere pe numele 

“În ce priveşte discuţia noastră despre informatori (...) nu sunt 
convins de argumentul dvs.: gândiţi-vă la ce presiuni sau şantaje ar fi 
putut fi supus un informator ca «Ruxandra»...” 

Dar chiar acesta era argumentul meu când am refuzat să-i 
împărtăşesc bănuielile mele! Nedeclarat: orgoliul meu de... autor, care 
“crede” în persoanjele sale, făcute de el, numite de el, cu înfăţişarea 
hotărîtă de el: Ivasiuc, Băran, Titus Popovici, Aurel Covaci... - şi nu 
acceptă “sugestiile” Securităţii, prin “dosarele” bine-bine fabricate. 

Imi mai trimite o pagină din Evenimentul zilei din 2 oct. 2003, cea 
pe care o aveam (semnată de Mariana Bechir). Promite o alta - despre 
Achim - peste o lună-două. 

Nici aceste documente nu aduc noutăţi, doar numele unor 
securişti. În schimb, o “comoară”: scrisori ale mele trimise lui 
Țepeneag, (5 sau 6), lui Cristovici şi Monicăi Lovinescu - între iulie 
1973 şi aprilie 1974, precum şi două cereri ale mele, una adresată 
Ministrului de Interne, alta lui Ceauşescu, cerînd să mi se autorizeze 
aducerea în ţară a unui aparat Gestetner... 

Incă nu ştiu ce voi face cu ele. Sânt tentat să le copiez şi să le 
introduc în jurnal - unde altundeva să le “difuzez”? Însă când mă 
gândesc la munca de descifrare - chiar dacă scrisorile sunt bătute la 
maşină, atunci (1973-74) o făcusem “economic”, la un rând, iar 
fotocopioza lui St. Olaru le-a înnegrit... 

M-am hotărît: le bag în jurnal - traista mea de cerşetor - şi le dau 
pe internet. 


Duminică 25 ianuarie 2004 


Ieri m-am vânzolit cu treburi casnice: am tot căutat plicul în care 
îmi trimisese Stejărel Olaru prima parte a dosarului. Nu l-am găsit - 
aveam de gând să extrag câteva piese ori fragmente. 

Şi m-am apucat să copiez Căldură Mare. Am făcut 5 pagini. 

Şi iar au început necazurile cu chiria. 

Copiez de la începutul “dosarului” trimis: 


“NOTA - din 29 iunie 1973” 

“Luni 25 iunie a avut loc o convorbire cu (...) Aurel Dragoş 
Munteanu [aici numele proprii au fost completate cu majuscule, în spaţiile 
libere lăsate în acest scop - n.m.] a spus: 

“- Cei care-l utilizează şi-l speculează [?] nu au nevoie de un Goma 
exilat şi domiciliat în străinătate, ci de un Goma stabilit la Bucureşti, care să 
creieze un «caz Goma», punînd în încurcătură conducerea noastră. Numai 
aşa merită el investiţiile ce s-au făcut şi publicitatea plătită organizată în jurul 
numelui său [sic]. Cei care l-au inventat pe Goma [re-sic] au nevoie de un 
Goma contestatar la Bucureşti, căci [contribuţia securistului la gramatizare - 
n.m.] de ăia care înjură regimul de pe poziţie [sic] sînt destui şi se mulţumesc 
cu o leafă modestă. 

“Vlaicu Bîrnă a intervenit (...): 

“Goma a fost acum câteva zile aici. Venise să-i ceară lui Traian Iancu o 
adeverinţă sau adresă către autorităţile vamale (...) ca să-i elibereze cărţile 
confiscate la aeroport. (...) Mulţi scriitori susțin că atât Goma cât şi 

Țepeneag sînt suspecți. Şi cred că activitatea lor în străinătate este sprijinită 
de autorităţile noastre, nu se ştie în ce scop, probabil pentru a justifica unele 
măsuri coercitive împotriva scriitorilor. Şi Zaharia Stancu mi-a spus că Goma 
şi Țepeneag sunt utilizaţi de Securitate, a precizat Vlaicu Bîrnă” 

“B. 2” 

“N.B. (...) Atitudinea provocatoare a lui Paul Goma după întoarcerea 
din străinătate pare să confirme spusele lui A.D.M. cu privire la scopul 
reîntoarcerii lui în tară. 

“- Informatorului i-am trasat sarcina să stabilească [?] şi alte comen- 
tarii ce se fac în legătură cu P.G. şi să încerce a-l contacta direct. 

“Lt.Col. Albescu Mircea”. 


x 


“NOTA din 3 iulie 1973 

“Sursa vă informează că Paul Goma a venit să se intereseze care-i 
starea lui la România Literară, întrebînd secretara, apoi pe G. Dimisianu. 
Aflîndu-se în redactie şi Adrian Marino care l-a întrebat din ce va trăi, P.G. 
a spus că începînd din luna iulie editura Gallimard îi va vira 1000 fr. fr. lunar 
în contul drepturilor de autor pentru “UŞA”. (...) îi va cere lui Fulga, cu care 
zice că nu a vorbit încă, o hârtie prin care să se arate perioada în care a lucrat 
la România literară. 

“«RUXANDRA» 

“N.B. (...) Informatoarea va urmări în continuare comentariile ce le 

face susnumitul sau alţi scriitori în legătură cu acest element 
“Cpt. Achim Victor” 


Concluzie - evidentă: «RUXANDRA» este/era coleg(ă) redacţie. 
Mai mult: prieten(ă), altfel nu 1-aş fi încredinţat dactilograma Gherla. 
Nu ştiu cine este. Dar oare voi fi vrînd să aflu? 


x 


“NOTA [tot din 3 iulie 1973] 

“Sursa vă informează că în ziua de 18 iunie au venit la redacția 
României Literare [sublinierea mea, pentru a evidenția: “au venit”] Ana 
Maria şi Paul Goma. Au stat puţin, circa o oră în birou cu Cristina Anastasiu, 
Sorin Titel, L. Dimov (cu care a şi venit), Ioana Creangă (...) I-a reproşat lui 
Sorin Titel că nu răspunde la scrisori (...) A spus că la vamă i s-au reţinut 
ediţiile franceză şi germană ale cărţii, dosarul cu tăieturile de presă, dosarele 
pe care le mai avea, chiar şi volumul Faulkner, tradus de el în româneşte. 

“(...) după părerea mea, experienţa străinătăţii a folosit. Nu pare deloc 
entuziasmat, nu pare nostalgic şi cred că această «aşezare» de care vorbeşte 
este poziţie de tatonare, să vadă cum e primit şi ce va mai face. Nici chiar 
nevasta sa cea guraliv-teribilistă nu mai este aşa. Cred că examenul 
străinătăţu i-a mai tăiat mofturile şi fasoanele. 

“«RUXANDR A» 

“N.B. (...) Informatoarea va urmări comentariile ce se fac în prezenţa 
lui Goma şi când el este plecat, părerea colegilor despre activitatea ce a 
desfăşurat-o el afară. De asemenea, va urmări să stabilească contacte mai 
frecvente cu acesta. Sorin Titel şi Leonid Dimov sînt elemente ce se află în 
atenţia organelor noastre, cunoscuţi cu activitate ostilă. Sînt redactori la 
revista România Literară. Cristina Anastasiu-Condiescu este legătura 
apropiată a lui «Grama» şi ea redactor la revista România literară. 

“Cpt. Achim Victor” 


Chiar trecut prin filtrul gramatizator al redactorului, rămâne 
evident stilul troglodit al trogloditului Achim (cică s-a făcut editor, 
tolomacul analfabet!). Oricum “R” nu era colegă de birou cu noi - dacă 
a spus: “a stat în birou cu Cristina...” Atunci cu cine era ea colegă de 
birou - în afară de Achim? 

Pentru prima oară apare “GRAMA” - bănuiesc lumina lumii 
Achim în găsirea acestui alt “cod” care să mă desemneze. 


x 


“Raport” (din 11-07-73, scris de mână). 

“Într-o discuție pe care am avut-o în ziua de 11-07-73 cu sursa 
personală [sic] «Lascăr», acesta mi-a relatat că şi-a format tot mai mult 
impresia că în jurul lui Paul Goma, întors recent din Franţa, se creiază în mod 
tacit un curent de simpatie, de aprobare a atitudinii şi «curajului» arborat [sic] 
de acesta, atât în străinătate, cât şi după întoarcerea în ţară. (...) 

“Paul Goma frecventează destul de des restaurantul Uniunii Scriitorilor, 
însoţit în permanenţă cam de aceleaşi persoane: Virgil Mazilescu, Cezar 
Ivănescu, Gabriel Dimisianu (red. şef. adj la România Literară) (...) ocupînd 
de obicei câte două mese unite. 

“Printre scriitorii aflaţi la alte mese, «Lascăr» a observat priviri 
«binevoitoare» spre Goma şi chiar manifestări mai deschise. (...) Ion 
Negoiţescu s-a ridicat de la masa sa, a mers la Goma şi la [sic] îmbrăţişat, iar 
Catinca Ralea îi trimitea «bezele». 

“«Lascăry era contrariat de lipsa totală de opinie ce există în rândul 
scriitorilor, care nu i-au [re-sic] atitudine împotriva unui duşman ca Paul 
Goma, lipsă de opinie manifestată chiar de unele vârfuri scriitoriceşti cu 
funcţii de conducere în Un. Scriitorilor ca Eugen Jebeleanu, prezent la toate 
aceste manifestări. 

“Lt. Col. [Albescu Mircea]” 


x 


La 10 iulie 1973 U.M. 0610 către U.M. 0920 Bucureşti: 


“Vă facem cunoscut că în atenția unității noastre continuă să se afle 
«GRAMA» şi «TRAIAN» La 15 iunie a.c. «GRAMA» s-a reîntors în ţară şi 
i-a comunicat, în Franţa, lui «TRAIAN» că «planul pentru toamnă rămâne 
neschimbat». La rândul său «TRAIAN» îl anunţă pe un alt scriitor, Virgil 
Tănase [numele completat de mână pe dactilogramă] că «toamna anului 1973 
va fi pentru mulţi decisivă» şi cere insistent manuscrise (...) 

“Seful unităţii” - semnat indescifrabil. 


x 


Direcţia IX-a către Direcţia I, din 14 VII 1973: 


“NOTA 
privind filajul ob. «GOM» [iar mi-au schimbat numele de cod?] în ziua de 
12.VII.1973 între orele 7,00-0,20 din 13.VII. 1973 
“ACTIVITATEA OBIECTIVULUI: 
“La ora 13,25 «GOM» a plecat de acasă şi a mers la căminul spital din 

str. Barbu Delavrancea - ora fiind 14,10 [acolo era internată mama, bolnavă 
de scleroză în plăci - n.m.] 

“La ora 15, 10 a plecat de aici şi a mers acasă, unde a intrat la ora 15,45. 

“La ora 18,50 «GOM» şi «GETA» au plecat de acasă, au mers în bd? 
Ana Ipătescu la revista românia Literară, ora fiind 19,10 

“De aici au plecat la ora 20,10 şi au mers la Casa Scriitorilor din cal? 
Victoriei, ora fiind 20,20 

“La ora 23,15 «GOM» şi «GETA» au plecat de la Casa Scriitorilor şi 
au mers acasă, ora fiind 0,20. 

“Filajul continuă 

“Adjunct şef Direcţie, Colonel Friptu loan 

“Şeful Serviciului, Maior Ionescu Gheorghe 

“Seful Secţiei, Maior Simonfi Gheorghe” 


Noutăţi: Filajul ne dă alte nume de cod - Ana Maria devine 
“GETA”... 

Nu ar fi fost mai economic să ne încredinţeze nouă “cronome- 
trarea” activităților duşmănoase? Ce întrebare stupidă! 

Aceeaşi lălăială în Notele următoare (vreo 5 la număr), raportînd 
filajul din 10, 11, 12, 13, 14, 15 iulie. In zelul lor tovărăşesc, dublat de 
o imbecilitate structurală, marii-filatori fac “precizări” aiurea, de pildă 
că Ana (pardon: “GETA ”) s-a dus “în str. Evoluţiei, la mama ei” - când 
mama Anei e moartă din 1948, iar de “strada Evoluţiei” nu am auzit. 


x 


Iată şi o “notă din sursa «MOLDOVAN RADU» - fără interes, 
altul, decât că individul stătuse cu Pituţ şi cu mine la o masă. Şi că 
Lt.col. Diaconu Ion care primeşte nota, adaugă în continuarea infor- 
mației primite de la «MOLDOVANp»: 

“N.B. Paul Goma, venit recent din Franța (...) Am reținut că a stat 
izolat şi a scris două cărți pe care urmează să le publice în Franţa”. 


x 


Acum spargerea apartamentului: 
“Direcţia I, din 20 iulie 1973”, aprobată de cineva indescifrabil: 


“NOTA RAPORT 

“La 16 iulie a.c. «Grama» a plecat împreună cu soția la mare, în satul 
«2 mai». Vom folosi absența sa din Bucureşti pentru a pătrunde în locuință, 
să controlăm valiza cu care el a fost în iunie 1972 la Paris. 

“Cheia de la apartament o mai au două persoane, Năvodaru Petre, 
socrul lui «GRAMA» şi Kosak Vladimir, o cunoştinţă a familiei. 

“Pentru realizarea acțiunii vom proceda astfel: 

“- Cu o zi înainte Năvodaru P. va fi pus în filaj ca să putem fi anunţaţi 
dacă vine la locul unde acționăm. 

“Lui Kosak V., element contactat de noi, i se va fixa o întâlnire în oraş 
la o oră după ce vom efectua pătrunderea |subl. de mână, pe margine o notă 
- indescifrabilă - n.m.] ca să nu aibă posibilitatea să treacă pe la locul 
respectiv. 

“În apartament pătrunde cpt. ACHIM VICTOR împreună cu unul din 
ofițerii Direcției a V-a care cunosc amănunte în legătură cu lucrarea. 

“Timpul necesar pentru lucru este de maximum 15 minute. 

“Afară va aştepta o maşină a filajului care în situația când socrul lui 
«GRAMA» va veni, să fie anunţaţi de dispecerat, iar ei să ne anunţe în 
interior prin aparatura folosită în acest scop. 

“Vecinii nu ridică probleme, fiind plecaţi la serviciu. 

“Vom lua legătură cu biroul C.I. din Mangalia ca să verifice dacă obiec- 
tivul nu a plecat de pe litoral. 

“Pătrundere se va face dimineaţa în jurul orei 9. 

“Vă rugăm să aprobaţi executarea acţiunii împreună cu măsurile 
propuse. 

“Cpt. Achim Victor 

“De acord / Şeful serviciului Lt. Colonel Nicolae Mihai” 


Adăugat de mână: 

“În ziua de 23.07. a.c. s-a executat pătrunderea şi controlul valizei. 
Lucrurile au fost găsite şi scoase în totalitate. Din controlul efectuat a rezul- 
tat că nu s-a umblat la acel loc. 

“Cpt. Achim” 


Nu am idee ce putea fi “lucrarea” căutată în valiză. Nu putea fi un 
manuscris? Bănuiesc: îmi introduseseră în valiză (unde: în mâner?) un 
aparat de ascultat... Când mi-l montaseră? Oricând - la vamă, de pildă. 
Căcăcioşii! Se jucau de-a hoţii - dar ei erau... hoţi pozitivi! 


x 
În 20 iulie 1973 cpt. Oprişor Oniţiu înaintează: 


“NOTĂ RAPORT 

“Sursa «URZICEANU» relatează următoarele aspecte în legătură cu 
comentariile ce se fac după întoarcerea lui P.G. în tară: 

“(...) în trecerile pe la Rom. Literară, după ce şi-a manifestat 
nemulțumirea (...) că a fost scos, a abordat unele aspecte ale «libertății de 
creație» la noi, comparativ cu alte ţări. Consideră greşit modul cum forurile 
conducătoare de la cultură şi artă interpretează documentele de partid referi- 
toar la libertatea de exprimare (...) Nu înţelege de ce (...) numai unii 
scriitori au dreptul să atace probleme mai dificile din «perioada stalinistă», 
iar când alţii - printre care şi el - au încercat să facă acelaşi lucru, au fost puşi 
la index, taxaţi de reacţionari etc. S-a referit la Marin Preda, la Breban şi alţii 
(...) Nu este de acord cu această «discriminare» (...): unii au voie să scrie 
despre orice, alţii nici măcar nu sunt publicaţi (...)” 


x 


În 25 iulie 1973: 
“NOTA 

“Sursa («B.2») află următoarele: 

“Duminică 24 iulie Sergiu Dan cu soția au fost invitați la dejun de 
Mihai Gafiţa, redactorul şef al editurii Cartea Românească. (...) Gafiţa l-a 
informat pe Sergiu Dan asupra stadiului în care se află apariția unei noi ediţii 
a volumului «Jurnal de noapte» (...) 

“...a venit vorba de Paul Goma; Gafiţa a observat: 

“- E limpede că nimeni din conducerea de partid nu se gândeşte să ia 
vreo măsură represivă impotriva lui Goma. A fost la mine, la editură Mi-a 

cerut să mă apropii de fereastră ca să-mi arate un individ postat pe trotuar. 
«Îl vezi? Mă urmăreşte din ziua în care am venit» Apoi m-a întrebat dacă 
sântem dispuşi să publicăm volumele apărute în străinătate. I-am răspuns că 
problema mă depăşeşte”. 


În continuare “B.2.” raportează despre candidaţii la preşedinţia 
Uniunii... Securistul (Lt. Col Albescu Mircea): 

“N.B.: Paul Goma [numele e completat de mână] este lucrat în D.U.l. 

“Despre cartea sa «Jurnal de noapte»... 

Este limpede: Boul care a scris de mână numele proprii, în loc să 
îl numească pe Sergiu Dan, m-a făcut pe mine autor al unui Jurnal de 
noapte (nu e rău titlul!). 


x 


Cpt. Oprişor înaintează un Raport despre “scriitorii la mare” între 
24-25 iulie. Este vorba şi de mine - în treacăt. S-a oprit îndelung la 
idila Nina Cassian-Dan Ciachir, apoi la Casa Scriitorilor - 12 pagini de 
căcaturi. 


x 
Fără respectarea cronologiei: în 6 august este propusă: 


“NOTA 

“Miercuri 1 august, m-am întâlnit la ora 13 la restaurantul Doina cu 
Virgil Tănase. După masă, pe la orele 15 urma să se ducă la aeroport să-l pri- 
mească pe francez [Paul Otchacovski - n.m.]. (...) 

“V. Tănase vrea o legătură serioasă cu mine şi de durată (...) 

“«DONA ALBA»” 

“N.B. Virgil Tănase (...) are relaţii suspecte cu «TRAIAN» şi 
«GRAMA». Informatoarea va continua contactarea acestui element (...)” 

“Cpt. Achim Victor” 


Un Raport scris de mână de cpt. Oprişor, nedatat. 

“Sursa «PODARU)» relatează (...) că Paul Goma era revoltat de faptul 
că 1 s-a desfăcut contractul de muncă, nu acceptă explicaţii date de 
conducătorii revistei (...) Realitate este că G. Ivaşcu s-a bucurat de coinci- 
denţă, a scăpat de probleme. 

P. Goma şi când era angajat nu făcea nimica în redacţie şi refuza cate- 
goric aproape sistematic să semneze vreun articol pentru a nu vedea «cei de 
dincolo» că el colaborează cu ăştia. (...) Bravează în erou, dar nu poate fi 
abordat în amănunt asupra celor ce a făcut prin RFG şi Franţa. Evită să 
discute despre Țepeneag. Speră că problema serviciului se va rezolva de la 
sine, fiind contient că este un «cazy»(...)” 


x 


La 22 august 1973: 
“NOTA 
“Joi 16 august am avut întâlnire cu Tănase Virgil la ‘Doina’. Eu am 
ajuns mai repede. L-am văzut trecînd spre fond [aşa să fi scris inițial «DONA 
ALBA», informatoarea? sau dactilografa a modificat, pentru că nu se cade să 


vorbeşti de “fund în Casa Curilor?] pe P. Goma. A venit V. Tănase la masa 
mea, i-am fost prezentată lui Goma (...) Am ajuns lângă statuia aviatorilor şi 

ne-am oprit. Eu (şi V. Tănase propusese mai înainte asta) am spus: «Hai să 
mergem la Ovidiu». Dar Goma, răutăcios a spus: «Unde, la statuia lui 
Ovidiu? Mă mir că nu-şi face şi Nicu statuie să şi-o pună la fiecare colţ de 
stradă, că el e şi poet, e un mare poet» [de la “Mă mir...” până la “mare poet” 
a fost şters, din fericire cu o singură linie, iar deasupra a fost scris de mâna... 
cul?: “Aici, P. Goma a făcut o afirmaţie tendenţioasă la adresa şefului statu- 
lui”- iar în stânga-sus indicaţia: “Ac. pagină să fie bătută din nou la maşină. 
De ce nu se respectă ordinul dat?”]. Eu mă jucam cu câinele. Goma a spus că 
el îl conduce pe V. Tănase. 

“V. Tănase ar fi vrut să rămână cu mine, dar se temea de Goma (...)” 

“P.S. I-am spus lui Goma că acea primă carte a lui “Camera de alături” 
nu mi-a plăcut. A zis că nici lui. 

“«DONA ALBA»” 

“N.B. (...) Informatorul a avut sarcina să-l contacteze pe V. Tănase, ca 
urmare a unui plan de infiltrare, dar din cauza lui P. Goma nu s-a putut 
efectua.” 

“Cpt. Achim Victor” 


«DONA ALBA» nu este în redacţia României Literare, ca 
«Ruxandra» - dar frecventează Mogoşoaia; a trăit cu Marin Preda, cu 
Breban şi cu - cu cine nu?... - se va vedea mai încolo. 


Mai există vreo trei-patru documente - repetitive. Să amintesc 
unul - din 8 septembrie 1973: 


“În ziua următoare [7 septembrie] P. Goma, în prezenţa soţiei sale a 
primit [corectat :“imprimat”] pe bandă magnetică o scrisoare către P. 
Emmanuel, cerîndu-i să o publice în Occident. Pe un ton violent, ce depăşeşte 
toate manifestările de până acum, P.G pretinde că în ţara noastră nu există 
libertate de nici un fel; că se încalcă toate documentele ce sînt semnate la 
diferite conferinţe internaţionale şi unde ne angajăm să respectăm drepturile 
omului; consideră că poporul român trăieşte în condiţii grele din punct de 
vedere material (...) (anexăm scrisoarea) (...) 

“Seful direcţiei G-ral maior Dumitru Borşan” 


x 


Altul - din 15 octombrie: 
“Notă 

“După revenirea în ţară Paul Goma cultivă pe lângă el o seamă de 
scriitori tineri (...) V. Tănase, Cezar Ivănescu, uneori Ileana Mălăncioiu, 
apoi Marius Robescu (accidental parcă). Virgil Tănase este un om tăcut, 
foarte puţin exteriorizat şi se pare că îl leagă o prietenie strânsă şi atentă de 
Paul Goma (...) Goma nu este un om care se afişează iute, are un fel de duh 
morocănos şi este în public foarte atent la ce spune şi nu îmi pare să spună ce 
gândeşte. Se cenzurează des în public. Rămâne realitatea că atunci când apare 
la masă de obicei însoţit de Virgil Tănase şi probabil de soţii, masa înfloreşte 
cu scriitorii pomeniţi, plus alţii care vin şi rămân. Ceea ce se ştie: Grupul 
acesta ca şi alții probabil cultivați de Paul Goma sînt indiscutabil 
nemulțumiți, vieţuind cu idee că azi în ţară nu se poate scrie nimic serios, că 
dacă vrei să te afirmi ca scriitor nu vei putea din pricina stării de lucruri din 
cultură, a Direcţiei presei şi a oficialităților în general.[subl. de mână]” 

«Tudor» 

Acest informator, pe aproape două pagini îndesate face o analiză 


pertinentă a culturii - dar se opreşte pe buza... prăpastiei... 
x 


În 18 octombrie 1973: 

“Nota 

“Reproduc discuția avută cu Virgil Tănase miercuri între 14-16 în barul 
de la ‘Muntenia’. Mi-a spus că nu are datorii la Fond, de un an nu mai împru- 
mută, s-a certat cu Traian Iancu. Era foarte la curent cu ce se întâmplă la 
Mogoşoaia, ştie de vizita verişoarei mele, de audiția colectivă a postului 
Europa liberă când a vorbit Țepeneag, ştia că trăiesc cu Preda şi că acum o 
săptămână a fost scandal mare între el şi nevastă-sa din cauza asta. 

“V. Tănase are încredere în mine. Ştia de discuţia aprinsă care a urmat 
după audiţia emisiunii lui Țepeneag şi m-a întrebat ce au discutat cei prezenţi. 
Tănase vorbise cu Breban şi se pare că de la el ştia nişte chestii, dar se pare 
că are şi altă sursă de informaţii (...) l-am spus ce reacţie violentă a avut 
Breban şi ce indignat a fost că literatura română e reprezentată de un om ca 
Goma. Tănase mi-a spus că Breban moare de ciudă că nu publică în 
străinătate şi că n-a reuşit cât a fost acolo să facă asta (...) Cartea lui Breban 
“Îngerul de ghips” nu ar fi avut nici un pic de succes în străinătate, pentru că 
ei sunt sătui de realism, vor cărţi politice (...) 

“Eu i-am spus că sînt o ambițioasă care vrea neapărat să reuşească şi că 
m-am săturat să fiu considerată doar o femeie bună pentru pat de ceilalţi, eu 
care am mare talent şi sunt deşteaptă. Am încercat să reuşesc, trăind cu 
Breban şi acum cu Preda, dar nu am reuşit nimic, a aflat nevastă-sa (...) 

“(Tănase) încă nu a făcut marele scandal pe care îl pregăteşte.(...) Acest 
memoriu este gândit mai demult de cei din afara tării (...) Mai au nevoie de 
un om care să semneze, zicea să semnez eu (...) l-am spus că nu-s nebună, 
că am familie şi că cine ştie ce păţesc. Ciorna memoriului este tot timpul 
modificată de Tănase. 

“Primul punct: îmbunătăţirea situaţiei (materiale) a scriitorilor (...) 

“Al doilea: desfiinţarea cenzurii (...) 

“(...) I-am spus că la noi e bine, nu ca la chinezi. I-am spus că eu o 
duc bine, public cărți, dar el a spus că nu cerem pentru noi personal, ci 
pentru ceilalţi (...)” 

«DONA ALBA» 

“N.B. V. Tănase (...) este legătura cea mai apropiată a lui Paul Goma 
şi Dumitru Țepeneag. (...) este punctul cel mai slab al grupului; începînd din 
luna august a.c. în urma unor combinaţii am reuşit infiltrarea informatoarei 
«DONA ALBA» pe lângă susnumitul (...) Propunem să informăm organele 
de partid şi ca măsuri imediate următoarele: 

“- Mama lui V. Tănase este membră PCR. Să opurtăm o discuţie cu ea 
(...) să-i cerem să ia atitudine (...) 

“- Să studiem posibilitatea exmatriculării lui V. Tănase (...) 

“În ziua de 19 octombrie a.c. urmează să se întâlnească din nou cu 
informatoarea. Deoarece este o sursă verificată în repetate rânduri prin 
toate mijloacele informativ-operative propun să-i dăm un emiţător ca să 
interceptăm toate discuţiile (...)” 

“Cpt. Achim Victor” 

Că «DONA ALBA» era o curvă în toate sensurile posibile - aşa 
ceva este şi un bărbat turnător, darmite o muiere care vrea să ajungă...; 

Însă că Achim (nu cumva Achim îi este prenumele, nu numele?) 
este, nu doar un bou analfabet, ci o fiinţă diabolică - asta, da surpriză. 
Vasăzică el a avut iniţiativa de a şantaja pe un “suspect” (aici: Tănase) 
făcînd presiuni asupra mamei sale, “să studiem posibilitatea exma- 
triculării” lui V.T., iar acum pretinde că el nu a dat nici o palmă... Dar 
există şi palme mai teribile decât cele adevărate: de-o pildă repetatele 
ameninţări, presiuni, asupra cuiva, ca să-l oblige să denunte... 


x 


În 20 octombrie 1973: 

“NOTA: 

“Din informațiile obținute după întoarcere din străinătate a scriitorului 
Paul Goma (mai 1973 [iunie 1974!]), rezultă că acesta împreună că Dumitru 
Țepeneag au conceput «un plan de acţiune», urmărind să creieze un aşa-zis 
«grup de rezistenţă», pe de altă parte să provoace un scandal de proporţii în 
străinătate pe tema «lipsei de libertăţi» care s-ar manifesta în ţara noastră. 

“Si-au intitulat acţiunea «Planul de toamnă», hotărînd desfăşurarea 
acestuia după 1 septembrie a.c. Cei doi şi-au împărțit rolurile; 

“- Paul Goma să reprezinte un fel de «paratrăznet» polarizînd în jurul 
său un număr de tineri scriitori “nemulţumiţi, oprimaţi, nepublicaţi în ţară” 
(...) el constituind o garanţie că asupra acestora nu se vor lua nici un fel de 
măsuri atâta timp cât lui nu i se întâmplă nimic. 

“Dumitru Țepeneag să se ocupe de traducere şi editare in străinătate a 
lucrărilor [!] persoanelor atrase de Paul Goma în aşa-zisul grup «de rezis- 
tentă» şi să declanşeze prin intermediul radioului şi presei străine o 
campanie de calomnii la adresa politicii culturale a statul român. 

“Pentru realizarea scopului propus, Paul Goma în contactat mai multe 
persoane (...) Nu a obţinut decât o adeziune formală de a da manuscrise 
originale. Singurul care a acceptat: V. Tănase (...) În paralel, P.G... a impri- 
mat pe bandă magnetică o scrisoare către Pierre Emmanuel, preşedintele 
PEN Clubului, poet, membru al Academiei Franceze, preşedintele unor aşa- 
zise societăţi de ajutorare a scriitorilor din ţările socialiste, rugîndu-l să o 
publice în presa occidentală. Pe un ton violent ce depăşete toate manifes- 
taţiile de până acum Paul Goma pretinde...” [sunt înşirate “pretenţiile”]. 

La rândul său Dumitru Țepeneag a acordat un interviu redactorei [sic] 
Monica Lovinescu, care a fost difuzat la Europa liberă în seara de 30 
septembrie (...) Întregul interviu este presărat cu calomnii la adresa 
intelectualilor români şi a politicii partidului nostru în domeniul culturii. 
A declara că în viitor tinerii scriitori vor beneficia de sprijinul său, în sensul 
de a se ocupa de publicarea lucrărilor acestora în străinătate, amintindu-i pe 
cei contactaţi de către Paul Goma, căruia, cu această ocazie i-a consacrat 
public rolul de «paratrăznet». 

“La data de 20 septembrie a.c. Dumitru Țepeneag a publicat în ziarul 
“Le Monde” un articol intitulat: «Cui îi este frică de schimbări» în care făcînd 
o paralelă între comunism şi capitalism, debitează calomnii la adresa 
societăţii socialiste. 

“rezultă că punctul culminant va fi înaintarea unui memoriu (...)” 

“Nota” poartă următoarea apostilă: 

“26 X 1973. Lucrarea a fost prezentată conducerii Dir. noastre şi 
tov. general maior Stoica, ordonîndu-se pregătirea unui material pentru 
conducerea de partid” 


Semnează un indescifrabil. 


x 


Iar acum un text scris de mână, datat: 14 noiembrie 1973, dirijat 

spre “tov. Achim” 
“Raport 

“În ziua de 14-11-73 m-am întâlnit cu informatoarea «RUXANDRA» 
care mi-a înmânat un nou roman al lui Paul Goma, în manuscris, fără titlu. 
Întrebînd-o de împrejurările în care a ajuns în posesia manuscrisului, infor- 
matoarea mi-a relatat că în vara acestui an Paul Goma i-a spus că lucrează la 
un nou roman şi când va fi gata i-l va da spre lecturare. În seara zilei de 
12-11-73 Paul Goma a vizitat-o la redacție şi i-a pus pe masă manuscrisul, 
spunîndu-i că il [sic] va lăsa câteva zile. Nu a făcut nici un fel de precizare 
asupra conținutului, sau a intențiilor sale cu privire la acest roman. 

“De către noi s-au luat măsuri de copiere a manuscrisului” 


Semnează un Lt.Col. - ? 
Fatal: vine o Nota - de la M.I. Direcţia I (nu ştiu cu ce se ocupa, 
dar dat fiind că e întâia...) 


“Strict secret Ex. 1 
151/AM 16 noiembrie 1973 
“NOTA 

“În ziua de 14 noiembrie, prin «RUXANDRA» am intrat în posesia 
manuscrisului unui nou roman al lui Paul Goma, căruia nu i-a fixat încă un 
titlu [ba avea un titlu - nepronunţabil de gurile lor: Gherla - n.m.]. 

“După cum i-a spus informatoarei şi după datare (...) (Cachan 19-21 
noiembrie 1972, Cachan, februarie 1973; Bucureşti august-octombrie 1973) 
rezultă că este cea mai recentă lucrare (...) sub forma unui dialog cu o 
prietenă care pare a fi Marie France Ionesco [??], fiica dramaturgului Eugen 
Ionesco. 

“În această nouă lucrare autorul ‘povesteşte’ [de ce, ghilimelele?] 
ultimele zile înaintea eliberării sale din penitenciarul Gherla, referindu-se şi 
la alte prioade şi întâmplări din închisoare, trăite, văzute de el sau auzite de 
la alţii. Lucrarea are un conţinut duşmănos, plin de ură, aspect ce rezultă atât 
din descrierea regimului închisorii, cât şi din afirmaţii directe. 

“De altfel, cu mici excepţii, romanul este construit din două momente 
[?] când autorul aflat în detenţie a fost pedepsit corporal [curat corporal!]; 
descrise în cele mai mici detalii, în mod cu totul eronat [sic], de necrezut 
[re-sic]. Personalul închisorii - de la director şi până la ultimul gardian - era 
format numai din călăi, bestiii, brute, cretini, inculți, lipsiţi total de orice 
sentiment sau însuşire umană, iar comportamentul lor întrece orice 
imaginaţie. 

“Dar Paul Goma nu se limitează la atât, el provoacă, instigă, prin 
această carte pe foştii deţinuţi să «demaşte» prin ce-au trecut [ia te uită: a nu 
uita înseamnă “a demasca” - se întâlnesc secii cu Geta Dimisianu, şi ea mă 

acuzase că îl “delaţionez” pe Vasile Nicolescu!], astfel la pagina 6 el spune: 
[citat] iar la pagina 7 şi 8 [citat]. În roman Paul Goma calomniază în mod 
direct politica de independenţă... [citat]. În acelaşi mod denigrator Paul 
Goma calomniază poporul român [citat]. 

“S-au luat măsuri pentru a stabili intenţiile lui Paul Goma in legătură cu 
acest roman şi de prevenire a scoaterii lui în străinătate.” 


x 


Strict secret 
Ex. Nr. 1 
151/AV/ 1 decembrie 1973 


“NOTA (raportul “RUXANDRET”’) 

“Noua carte, fără titlu, a lui Paul Goma, scrisă - sau începută - în Franţa 
nu are nici un titlu, fiind povestea întâmplărilor sale din închisoare narate 
unui ascultător-interlocutor francez spre deosebire de anterioarele sale 
manuscrise, şi chiar de ‘Ostinato’, stilul cel mai direct, mai curat, mai 
normal, mai puţin împăstat. Valoarea sa literară este tot atât de inexistentă, 
vali|diltatea [sau vitalitatea?] materialului nu că i-a cerut - sau nu numai că 
i-a cerut-, dar modalitatea sa de exprimare, de această dată este directă, de 
jurnal simplu, nud. (...) Mobilul unui asemenea “Jurnal” (neavînd titlul îl pot 
intitula după părerea mea “Jurnal retrospectiv” [?!] i l-a oferit îndemnul 
ascultătorului”. 


Autoarea delaţiunii produce citatele şi interpretările găsite în 
precedenta Notă, pe care a alimentat-o. Va fi fost ea redactor la 
România literară şi colegă a mea (?)- nu ştie să citească corect, să 
înţeleagă ce a scris autorul - în chestiunea “poeziei de puşcărie” - care 
poate fi falsă; dar poate fi şi adevărată - eu spusesem aşa: poezia de 
puşcărie scoasă dintre cele patru ziduri îşi pierde seva, se ofileşte, pare 
nesemnificativă (pentru un cititor ne-fost-puşcăriaş). Or lumina lumii 
«RUXANDRA» scrie: 

“,, după părerea lui P.G. (...) de pildă poeziile lui Radu Gyr sau ale lui 
Crainic, de după liberare nu mai au valoare, fiind scrise în libertate (autorul 
uită că aceştia au scris şi înainte de a fi deţinuţi, ignorînd acest fapt, ignoră şi 
valoarea literară - obiectivă a scrisului celor doi)”. 


Literata RUXANDRA ignoră şi ceea ce scrisesem eu şi ceea ce 
zice ea - pe cine voia să epateze: pe securistul său, cel care o mulgea 
ca pe vacă? Are neruşinarea - dar de cine să se ruşineze, neruşinata? - 
să vorbească despre pasajul cu... turnătorii: 

“... există şi o explicaţie a informatorilor, colaboratorilor şi turnătorilor 
în slujba securităţii şi MAI de care foieşte ţara cu foarte mici excepţii, 
evident, autorul făcînd parte tocmai din aceste excepţii”. 


Ruxanda însă nu se mărgineşte să toarne, ea, şi să fugă, ci, - 
precum Ivasiuc în notele lui aflate în dosarul meu din 1977 indică şi 
$ E . . .99 
alte piste, desemnează pe alți “vinovați : 


“...psihologie care din păcate nu aparține numai lui Paul Goma ci mai 
există şi alți adepţi tot în acest mediu: Dimov sau Țepeneag. Atitudinea lor 
faţă de viaţă, de înţelegerea ei aşa cum trebuie nu se poate spune că a fost 

marcată de anii de detenţie ci dimpotrivă, a fost, după părerea mea, 
declanşată de această perioadă, făcîndu-i să se manifeste mai clar, mai direct 
la paravanul claustrării, cu acest preţ [??], ca spirite defetiste nu le pot atribui 
nici măcar calitatea superioară [sic] de contestatari, de rezistenți, fiindcă nu 
le este proprie. Asemenea indivizi [sic] s-ar comporta la fel în oricare orân- 
duire socială (...). De fapta sunt nişte defetişti faţă de ei înşişi [sic-sic], nişte 
neputincioşi (unii cu talent ca Dimov) nu în a se adapta, ci a înţelege clar că 
a trăi în societate înseamnă a munci, a munci, că nimeni nu îți este obligat cu 
nimic, că de-a lungul secolelor viaţa şi munca au fost împreună şi au dat 
drepturi ca chiulul, puturoşenia şi blamarea, din cele mai vechi timpuri n-au 
creat eroi sau dacă au fost eroi de o zi ca baloanele de săpun, ca focurile de 
paie care se înneacă [sic] în fum. 

“Aceasta este părerea mea [a cui altcuiva? - n.m.] încă o dată 
confirmată şi de paginile citite din Paul Goma împletite cu anumite constatări 
de viaţă pe care vi le pot exemplifica. De ce Paul Goma n-a luptat ca orice 
om sănătos, normal, pentru a se reîncadra în muncă la întoarcerea din 
străinătate [chiar aşa: de ce?]. Insistînd, luptînd, şi-ar fi găsit un loc de 
muncă, ar fi avut un salariu. Dar ar fi trebuit să muncească efectiv, iar el nu 
e capabil. Acelaşi lucru cu Țepeneag şi cu Dimov - care-şi lansează în cele 
patru vânturi [sic] nedreptăţile lui [ale cui altcuiva, ale partidului şi guvernu- 
lui?] cu salarizarea, dar nu munceşte de loc, lipseşte cu lunile şi săptămânile, 
iar când apare beat “glumind” pe seama celor care-şi fac cinstit datoria 
[ca cine?; ca «Ruxandra»!]. 

“După părera mea [sic] oricât s-ar încerca ceva cu aceşti oameni, ei nu 
vor fi apți de o muncă cinstită, reală, totdeauna, oricând şi oriunde conside- 
rîndu-se la fel de superiori [re-sic] “vulgului”, neînţeleşi, năpăstuiţi, ceea ce 
este foarte important, după părerea mea, este să nu fie lăsaţi să-şi facă 
prozeliţi. În momentul pericolului social [sic] al prozelitismului (şi tineretul 
de teapa lor îi va aclama) devin un pericol social nocivitatea lor depăşind 
pragul individual devenind o nocivitate socială. Şi cei în drept trebuie să fie 
foarte atenţi la nuanțele acestor nocivităţi sociale din faza lor incipientă, 
fiindcă în momentul în care prind rădăcini, orice măsuri, chiar de forţă [ia te 
uită!] sunt târzii şi îşi pierd eficacitatea. 

“«RUXANDRA» 


“N.L.[?] Nota cuprinde concluziile informatoarei în urma lecturării 
[sic] manuscrisului ce i l-a dat Paul Goma. În discuţiile purtate cu sursa am 
stabilit să-i arate lui Goma că “maniera” de a scrie, problematica aleasă nu-l 
ajută în realizarea unei cărţi valoroase. Să-i recomande să încerce abordarea 
altor subiecte pentru a scrie într-adevăr cărţi valoroase. 
“Vom urmări reacţia sa la aceste indicaţii. 
“Cpt. Achim Victor” 


Recunosc după această capodoperă de analfabetism şi de ură de 
clasă-rasă: 

- “RUXANDRA” va fi (fost) băgătoare de seamă prin redacţiia 
României literare, însă nu redactor: o trădează... stilul - până şi Băran 
ar fi scris mai bine...; 

- Dacă aşa stau lucrurile, atunci “RUXANDREI” nu îi 
“încredinţasem” un exemplar din Gherla. În general - vreau să 
spun: înainte de călătoria în Occident 1972-73, nu oricui dădeam 
manuscrise. 

Să-i iau pe colegi de la “intrare”, de la secţia critică: Danei 
Dumitriu? - însă numai până în vara anului 1971, când ne certasem pe 
chestia Revoluţiei Culturale; lui Valeriu Cristea - probabil lui îi 
dădusem un exemplar; dar nu lui S. Damian, nu lui Raicu, de ei mă 
răcisem după directoratul lui Breban, când deveniseră purtători de 
servietă a tovarăşului Nicolae II; lui Mazilescu - da: însă lui şi 
Ştefaniei am dat un exemplar, fie la noi în casă, fie la ei, doar ne 
frecventam, ca vecini; mai era Iorgulescu - lui nu i-am dat vreodată 
manuscrise. Trec la “jumătate-direcţie”: lui Dimisianu îi voi fi dat, la 
început - dar nu mai eram prieteni - nu ne certasem, dar constatasem 
că mă trădase, în absenţă (postul în redacţie). Ion Horea? - nici vorbă, 
nu ne adăpam din acelaşi “izvor”; mai era Adi Fianu: nu-i dădusem 
niciodată manuscrise, nu eram prieteni şi nu aveam încredere în ea: 
secretară, monşer... Mai era Vasilescu: nu eram prieteni, deci nu-i 
încredinţasem Gherla; în biroul (fost şi al) meu: Băran, da, era 
securist, tocmai de aceea nu-i dădusem manuscrisul. Cristina: ei şi lui 
Condiescu îi încredințasem un exemplar, dar ei ies din discuţie. La fel 
Titel - mai ales că lui nu-i dădusem niciodată, nimic. În redacţia teatru- 
arte plastice: loanei Creangă? Nu aveam comerţ cu ea. Valentin 
Silvestru? Pe ăsta nici nu-l salutam, darmite să-i pun pe birou un 
manuscris. lar la “externe”: deşi eram în excelente relaţii cu Dimov, 
nu-i dădusem; nici chiar vărului meu (de-al câtelea?) Marcel Mihalaş: 
era deja bolnav. Lui Caraion? Ne detestam cordial. Mai rămân dactilo- 
grafele: preferata mea, Geta Gheorghiu, care îmi bătuse la maşină 
multe cărţi - în mai multe variante - să-i fi dat Gherla la re-dactilogra- 
fiat? Nu-mi aduc aminte şi nu cred. 

La “tehnic” nu aveam pe nimeni atât de apropiat. Să fi omis pe 
cineva? Probabil, însă “RUXANDRA” tot nu intră... 

Rămâne varianta... furtului: turnătoarea, fie a şterpelit 
exemplarul încredinţat altcuiva, fie l-a împrumutat de la cineva, 
“pentru două zile”. 

Inutil să caut în alte redacţii: “sus”, la Luceafărul, “jos”, la Viaţa 
românească?, la nemți? Nici vorbă: după scris, Ruxandra este o 
nescriitoare, o incultă, o semianalfabetă. 

Drept care o bag în mă-sa, cu tot cu Achimul ei personal! 


Luni 26 ianuarie 2004 


Acum o surpriză: un informator identificat: 

Apare în Nota 151/AV/ 12 decembrie 1973. Povesteşte - pe 
8 pagini dactilografiate, la persoana întâia!- şi comentate de acelaşi 
Achim! - cum i-a cunoscut pe Mazilescu, pe Dimov, pe Țepeneag 
(a fost de trei ori la Cenaclul din str. Câmpina - şi face lista celor 
ce participaseră, ce anume citiseră); se ocupă de curentul oniric pe 2-3 
pagini... 

Ajunge la mine abia la pagina 5: 


“L-am cunoscut pe Paul Goma la redacție, prin V. Mazilescu (...). 
Am descoperit că locuisem un timp în case vecine, pe Alex.[ Sandor] Petöffi 


(eu stăteam la bunica mea)” 


Îmi face un portret deloc măgulitor - dar cu nuanţe: 

“Faptul că îi apăruse cartea în străinătate nu părea să-l impresioneze 
prea mult şi mereu spunea că el e scriitor român şi aici trebuie să-şi publice 
cărțile. De două-trei ori am fost invitat la el împreună cu alţii. Mi-a făcut 
impresia unui om foarte muncitor şi pasionat de meseria sa. Odată ne-a 
părăsit, ducîndu-se în odaia sa pentru a scrie timp de 3 ore în timp ce noi 
priveam la televizor” (...) 

“Aş mai vrea să notez câteva impresii personale: 

“- de la întoarcerea în ţară a devenit şi mai rezervat şi mai rece (cel puţin 
faţă de mine) [jur, dragă Mircea: nu din cauză că, atunci, te-aş fi bănuit!]; 

- tot timpul am avut impresia că un rol important în evoluția sa l-a avut 
soţia sa care îl susţinea integral în ipostaza aceasta de scriitor [un spaţiu, 
presupun că securiştii au şters un cuvânt: “interzis”?] şi nu rareori era mai 
violentă decât el la adresa unor personalităţi din cultură care i-ar împiedeca 
cariera soţului ei; 

“- tot timpul m-am gândit că situţia lui s-ar fi putut soluţiona într-un fel; 
însă a suferit influenţe rele: care? nu ştiu. 

“În ceea ce priveşte caracterul: un om foarte, foarte dârz, tenace şi 
obsedat de propria persoană. Deşi are prieteni nu iubeşte pe nimeni şi cred că 
nici familia nu şi-o iubeşte foarte mult. Nu este gură spartă, bârfitor şi e 
foarte calculat şi prudent în ceea ce spune. Nu manifestă entuziasme de nici 
un fel, nu iubeşte băutura şi petrecerile. (...) 

“E absurdă o declaraţie ca aceea pe care a făcut-o Țepeneag că mai sunt 
doar câţiva oameni în literatura noastră pentru care merită el să lupte. 
E umilitoare pentru cei citați care, ca adevăraţi scriitori, nu pot fi dependenţi 
de lupta unui oarecare ci numai de propria valoare (...) O ultimă situaţie îmi 
întăreşte aceste idei: Leonid Dimov se dezice de D. Țepeneag, tocmai 
pentru că vorbeşte aiurea. Indiferent de situaţia sa actuală, trecută sau 
viitoare orice scriitor adevărat îşi găseşte calea numai în propria literatură 
care trebuie integrată în primul rând literaturii ţării sale”. 


“N.B.: M.B. este candidat la recrutare pe lângă P. Goma, V. Mazilescu, 
D. Turcea, D. Țepeneag, F. Gabrea, elemente cunoscute în evidenţele noastre 
cu unele manifestări ostile. 

“Este prima notă [informație] obţinută de la el. Pe lângă problemele 
cunoscute în material sunt relatate păreri interesante care demonstrează că 
acest candidat are o serie de calităţi necesare unui informator. 

“Voi continua contactarea sa. 

“Cpt. Achim Victor” 


Ce-a ajuns finul, subtilul poet M.B.! Să fie lăudat de Cpt. Achim! 
- nu mai rămânea decât să fie pupat de generalul maior Borşan! 

In teancul de hârtii primite de la St. Olaru aceasta este singura 
“informare” a lui Mircea Brăiliţă. Să nu fi continuat? Să nu fi trecut 
examenul - la Achim? Să-l fi cuprins mustrările de conştiinţă? 

Vreo zece pagini manuscrise (de mâna lui Achim!) fac bilanţul 
anului 1973. Fără importanţă. 


x 


În Nota 371/C.1. de la “DONICI”, la 10 ianuarie 1974: 
“In cursul lunii noiembrie 1973, discutînd cu scriitorul Paul Goma, am 
reţinut: La întoarcerea în ţară, pe aeroportul Otopeni [întoarcerea fusese cu 

trenul; deci: nu Otopeni, ci Gara de Nord - n.m., tardivă...], vama a vrut 
să-i confişte [nu “a vrut” - ci “a confiscat”] operele lui Willy Brandt. P. 
Goma a ameninţat că va informa presa occidentală - era în ajunul vizitei 
conducătorului român în RFG. A doua zi cărţile i-au fost liberate [deci: îi 
fuseseră confiscate!]. 

“A încheiat un contract de editare pentru 8 romane cu Editura GALLI- 
WARD [prin repetare se dovedeşte că aşa credea transcriptorul că se scrie 
GALLIMARD] (...) După cum susţine el, a încheiat, de fapt, un contract pe 
viaţă cu [cu cine, dacă nu cu...] GALLIWARD”. 


x 


Ministerul de Interne Direcţia I-a, prin 6201/151/AV/ 23 ianua- 
rie, glăsuieşte prin: 


“NOTA RAPORT 

“În luna noiembrie i-a prezentat un nou manuscris [Gherla] informa- 
toarei «RUXANDRA» (...) Tot în direcţia de a-l determina pe Paul Goma să 
scrie lucrării cu un conţinut care să nu lezeze interesele statului, s-a acţionat 
şi prin sursa «FALTICEANU)». În luna noiembrie 1973 acesta i-a propus lui 
Paul Goma să-i aducă tot ce a scris el, din care să-i selecteze fragmente 
cu con,iinut corespunzător şi bine realizate artistic, care ar putea obţine 
aprobările necesare pentru publicare. 

“La începutul lunii ianuarie a.c. «FALTICEANU» [Gafiţa - el s-a 
născut la Baia, Suceava, dar a făcut liceul “Nicu Gane” din... Fălticeni...] ne 
informează că P.G. i-a prezentat manuscrisul intitulat “În Cerc” sau “Cercul”, 
solicitînd să-i fie publicat la Cartea românească. Cu această ocazie «FALTI- 
CEANU» a avansat discuţiile cu P.G. urmînd să sondeze până unde este 
dispus să meargă el cu modificările ce i se vor cere. (...) P.G. i-a explicat că 
este dispus să accepte “orice modificare, chiar să scoată unele capitole sau 
paragrafe care nu corespund [sic], numai să fie publicat la el în ţară”. 

“După ce «F» a lecturat [sic] cartea, P.G. a reafirmat că vrea să facă 
modificările ce i se propun (...) 

“Raportăm că atitudinea adoptată faţă de editor este diferită de cea 
arătată in discuţiile cu soţia şi alte persoane. Astfel recent afirma: «l-am spus 
lui Gafiţa [pardon: «Fălticeanu»] să sânt de acord să scot un cuvânt-două, 
însă rămân problemele: vorbesc despre partizanii din munţi [Lt.Col6nul 
Nicolae Mihai, autorul raportului, a pus între ghilimele “partizanii” - n.m.]; 
una din eroine este fata unui chiabur din Banat, deportată în Bărăgan; despre 
şcoala de literatură; aproape nici un personaj nu e o figură “luminoasă”, toți 
se suspicionează, toţi au “păcate”, fiecare i-a stricat celuilalt viaţa; apare un 
copil deportat din eroare împreună cu saşii din România - fiecare capitol are 
o “problemă”, nu cred că poate fi publicată, deşi eu vrea acest lucru». 

“Comportarea actuală a lui P.G. se asemănă cu cea din anii 1969-1970 
când a prezentat manuscrisele ‘Ostinato’ şi “Uşa”. Şi atunci promitea că va 
face modificările cerute, iar ulterior venea cu variante în care introdusese 
amănunte care în nici un mod nu puteau fi date publicităţii. În acelaşi timp 
cărțile lui erau publicate în RFG şi Franţa şi în publicitatea făcută s-a 
exploatat faptul că romanele au fost «respinse în România». 

“Nu este exclus ca de astă dată P.G. să accepte modificările cerute (...] 

“Analizînd situaţia operativă (...) se pot ivi următoarele situaţii: 

“a) Cartea să nu fie publicată, P.G. refuzînd să facă modificările cerute 
(...), Gallimard va putea exploata în publicitate faptul că romanul a fost 

refuzat, ca în cazurile anterioare. 

“b) Manuscrisul să fie publicat (...) Aceasta va atrage următoarele; 

“- Nu va mai putea fi editat în Occident decât cu asentimentul editurii 
care l-a publicat în tară; 

“- Emigraţia reacționară nu va mai putea folosi în propagandă ‘P.G. este 
scriitor interzis în România’ iar editurile Gallimard şi Surkamph [h-ul a sărit 
de la locul său şi s-a aşezat la urmă - n.m.] nu vor mai manifesta acelaşi 
interes pentru lucrările sale. Chiar el ca persoană va fi dezavuat în Occident, 
mai ales că este suspicionat ca “agent al securităţii”. 

“- Persoanele care se mai află în aturajul său vor deveni suspicioase 
şi-l vor acuza de duplicitate. 

“- Este posibil ca unii scriitori să se arate nemulţumiţi că este publicat 
un asemenea element, cu activitate cunoscută în exterior cât şi în ţară, iar ei 

> > 
sunt publicaţi rar sau de loc. 

“Anexăm aprecierile surselor «FALTICEANU» şi «RUXANDRA» cu 
privire la romanul “In Cerc” care se află în discuţie pentru a fi publicat. 

“Seful Servicului, Lt. Colonel Nicolae Mihai 


x 


Iată o altă (!) opinie despre În Cere - de astă dată a unui 
specialist - unul care raportează: «Lt. major Romaşcanu Ion» la data de 
28 ianuarie 1974. Iată cum începe “specialistul”: 

“Din lecturarea unui manuscris al lui Paul Goma am tras concluzia 
că romanul “În Cerc” este împărţit în mai multe capitole...” - sublinierea 
îmi aparţine. 

Dacă aceasta este concluzia, o las baltă. 


x 


Copiez scrisoarea către ministrul de Interne (nu mai ştiu cine era, 
nu cred că atunci ştiam): 
[28 ianuarie 1974] 
Domnului Ministre de Interne 
Bucureşti 
Domnule Ministru, 


Subsemnatul Paul Goma, scriitor, domiciliat în Bucureşti, Aleea 
Compozitorilor nr. 10, vă rog să binevoiți a dispune eliberarea, de către 
Ministerul pe care-l conduceţi, a unei autorizații pe a cărei bază să-mi pot 
aduce, din străinătate, un aparat de multiplicat texte, piese de schimb şi 
materialele necesare (matrițe, tuş, gravor de matrițe) şi să-l folosesc în 
scopul multiplicării textelor mele literare. 

a. În Codul Penal al R.S.R. (votat de Marea Adunare Naţională 
la 21 iunie 1968) în vigoare în clipa de faţă, nici un articol nu interzice - 
direct, indirect - deținerea şi folosirea unui asemenea aparat de către 
persoane fizice; 

b) Chiar dacă există o lege de uz intern - pe care, deci, nu cunosc - sunt 
convins că se referă la altfel de texte decât cele literare; 

c. În Almanahul Auto ‘74, la pag. 91, în “Informaţii vamale” se 
precizează bunurile în folosinţă îndelungată pe care turiştii le pot aduce din 
străinătate: “televizoare, aparate de radio, casetofoane, aparate de proiecţii, 
maşini de scris, copiat, calculat, multiplicat (s.n.)...” 

Pe scurt situaţia mea: sunt scriitor de limbă română, am publicat un 

singur volum de povestiri, în 1968. Primul roman, predat editurii Eminescu 
în 1967 mi-a fost respins în 1971 pentru “slabă realizare artistică” 
(documentul poate fi consultat); al doilea roman, predat editurii Cartea 
Românească în primăvara anului 1971, deşi nu a fost publicat, nu a fost 
respins...; al treilea roman, prezentat aceleiaşi edituri în toamna anului 1971 
deasemeni nu a fost acceptat - dar nici respins... 

Singura explicaţie pe care am primit-o oficial (e drept: verbal) a venit 
din partea actualului preşedinte al Consiliului Culturii, D. Popescu. De faţă 
fiind şi adjunctul său, D. Ghişe, în martie 1972, D. Popescu a spus - textual 
(nu pot proba, pentru că în acel moment nu aveam magnetofon ca să 
întregistrez “explicaţia”) 

«Motivul pentru care cărțile d-tale nu pot să apară în România nu este 
unul politic, aşa cum, din greşeală, s-a spus până acum; motivul este: slaba 
calitate estetică» (s.n.). 

Din moment ce însuşi D. Popescu, în însuşi C.C. al P.C.R. m-a asigurat 
că scrierile mele sunt proaste - din punct de vedere estetic (!) - dar 
neduşmănoase politic, eu, ca autor al acestor scrieri proaste pot, am dreptul 
să le editez pe cheltuiala mea. Pentru că editura Litera (specializată în 
editarea de cărţi pe cheltuiala autorului) cere, pentru o singură carte, suma de 
40.000 lei (iar eu, în clipa de faţă, sunt autor a opt cărți nepublicate), singura 
soluţie este multiplicarea textelor după metoda Gestetner - în care scop mă şi 
adresez Dvs. 

Din câte ştiu - şi ştiu - legiile interne şi convențiile internaţionale nu 
sunt potrivnice cererii mele, ba aş zice: din contră. 

Sunt convins că voi primi o soluționare pozitivă în termenul legal - mă 
refer la termenul în care se soluţionează petiţiule. 

M-am adresat cu un memoriu-cerere asemănător şi Preşedintelui 
Consiliului de Stat, Nicolae Ceauşescu. 


Bucureşti, 28 ianuarie 1974 
Paul Goma 


Acum scrisoarea către Zaharia Stancu, preşedinte al Uniunii 
Scriitorilor. 

Spre deosebire de cea adresată ministrului de Interne, ceastălaltă 
este “comentată” de destinatar; atât prin sublinieri apăsate, făcute de o 
mână obişnuită a vedea, într-un text, ironia, ameninţarea voalată, 
ŞI... de a mânui condeiul - cât şi prin câteva cuvinte, însă devenite 
ininteligibile prin fotocopierea “îngustă”. Probabil-sigur cererea a fost 
citită la Uniunea Scriitorilor - de acolo, în mod firesc, a fost trecută 
Securităţii, prin Hobană, prin Traian Iancu - avea prin cine anume. 


[28 ianuarie 1974] 
Domnule Preşedinte 

Subsemnatul Paul Goma, membru al Uniunii Scriitorilor vă transmit 
alăturat copiile a două cereri-memoriu adresate prima Ministrului de Interne 
(pentru eliberarea unei autorizaţii de aducere din străinătate şi folosire în ţară 
a unui aparat de multiplicat de tip Gestetner), a doua preşedintelui Consiliului 
de Stat Nicolae Ceauşescu (reamintindu-i situaţia mea de “scriitor” fără 

drepturi scriitoriceşti)). 
Uniunea Scriitorilor, conducerea ei mai ales, cunoaşte foarte bine 

(şi exact) situaţia mea. Cunoaşte şi motivele reale ale interdicţiilor de care mă 
bucur... A încercat în mai multe rânduri să mă apere şi să pledeze în favoa- 
rea publicării cărților mele. Dacă pledoaria n-a avut nici un efect [subli- 
niere, marcare cu bare verticale pe margine şi adăugarea unui semn al 
exclamării, încercuit - n.m. P.G.], asta se datoreşte nu numai rigidităţii 
Consiliului Culturii - în frunte cu poetul şi gânditorul D. Popescu -, ci şi 
lipsei de convingere cu care s-a pledat |subliniere, marcare, semnul 
exclamării]. Desigur, epistola de faţă nu are drept scop reproşurile; dar nu mă 
pot împiedeca să-mi amintesc, cu mâhnire, că dacă mă aflu în situaţia de 
faţă, asta se datoreşte într-o bună parte şi conducerii Uniunii |subl. identică, 
iar “şi conducerii Uniunii” dublu subliniată]: calomniatorul devenise secretar 
al Uniunii şi mână dreaptă a preşedintelui şi, bine înţeles, punerea lui la punct 
ar fi provocat ireparabiile daune bunului mers înainte - s.a.m.d.” [trimitere 
spre Al. Ivasiuc, cel cu “decodificarea” romanului Uşa noastră cea de toate 
zilele predat la Cartea Românească în primele lui ale anului 1971; de notat că 
această turnare-a-turnătorului Ivasiuc nu a fost... remarcată de condeictor; 
a fost de parcă nici nu ar fi fost scrisă pe hârtie]. 

Aşadar am cerut eliberarea unei autorizaţii |sublinierea reglementară, 
de astă dată însoţită, pe margine de un cuvânt din care nu descifrez decât 
“rbal”, n.m.] pentru aducere şi folosire a unei maşini de multiplicat? La argu- 
mentele pe care le-am prezentat Ministrului de Interne, mai adug unul (nu 
argument, mai degrabă... - nu ştiu cum să-i spun): DI. Laurenţiu Fulga, 
statornicul meu sfătuitor, m-a sfătuit mai zilele trecute să-mi scot din cap 
chestia cu şapirograjul |subliniere reglementară]: cum o să obțin eu 
aprobare, când Uniunea, ea însăşi, nu obţine - şi slavă Domnului, dânsa e 
instituţie! [şi această băgare de seamă a trecut “neobservată”, Z. Stancu - sau 
însuşi Fulga - s-au întors cu spatele când au trecut prin dreptul ei - n.m.]. Aşa 
o fi. lar acum mă gândesc - cu nostalgie - /a fioroasele timpuri staliniste de 
tristă amintire |subliniere reglementară - n.m.], când, Şcoala de literatură, al 
cărei student disciplinat am fost şi eu avea un asmenea aparat - cu care 
scoteam revista “Anii de Mucenicie ” [sub. regl.]. Sculă care se află în nişa 
din biroul lui Hobană, matriţele se află într-un dulap neîncuiat, şapirograful 
acoperit doar cu o husă... [subl. regl., cu reglementarele bare verticale şi 
semne ale mirării; ca supliment, “comentatorul” a şters “se află” - oare de 
ce?, între timp îl şterpelise Hobană şi îl “transferase” la ei, la Securitate? i-l 
predase - cu bon - securistului oficial, Achim cel care îşi învârtea cheile pe 
deget printre oglinzile holului sediului Uniunii?] Bineînţeles, nimănui nu i-a 
venit ideea să multiplice manifeste antiguvernamentale. Ce dracu”, chiar aşa 
să se fi schimbat timpurile şi oamenii? [nici această observaţie nu a fost 
observată de subliniitor - ceea ce mă face să mă gândesc la anchetatorii mei 
de la Rahova, din 1977 - mai vârtos la maiorul Ghe. Goran: de fiecare dată 
când începeam să rostesc “necuviinţe” despre Ceauşescu, fie se întorcea cu 
faţa la perete - “în alarmă, el, securist! -, fie fugeau din biroul de anchetă; 
e-he, mare e - la prezentul perpetuu - pepenele păzit de românul securist ca 
şi de românul terorizat de securiști! |] 

O să aştept răspuns la cereri atât cât prevede legea aia a petiţiilor. Dacă 
nu mi se răspunde, o să revin - dar nu tot acolo, nu mai Sus, ci mai alături. 
Ca să se ştie şi chestia asta. [ajuns aici, comentatorul “operelor” mele încă 
nepublicate - răbdare: vine-vine! - a intrat într-o criză de isterie: nu numai că 
a subliniat, a re-subliniat, dar pe margine, în locul barelor verticale - 2,3,4 - 
pixul sau “carioca”, pentru a respecta timpul istoric: 1974 - a pornit să ţopăie, 
la verticală, desenînd acordeoane, altfel cum să le spun, vreo trei, probabil şi 

un cuvânt, dar care rămâne ilizibil, un semn al mirării - încercuit...] 

“Primăvara de la Gafiţa ” s-a cam făsâit - ca să mă exprim aşa |subl. 
reglem.] Nici o veste - şi când mă gândesc că graba era atât de mare (să mă 
editeze, evident!), încât mă speriasem că n-o să pot face - la timp şi în bune 
condițiuni - corecturile. E-hei, ce timpuri... |dublu-subliniat, iar pe margine 
parcă un semn al mirării] 

Luîndu-mă cu vorba, am deraiat de (pe) la tonul oficial, petiționar. 
Scuze. Dar aşa se întâmplă când eşti foarte singur. 

Oricum, tonul din cale-afar” de familiar nu cauzează stimei pe care v-o 
port. 

[aici, capul paragrafului lipseşte: fiind fotocopie, nu-mi dau seama dacă 
a fost şters-acoperit, oricum, “cantitatea” de text care nu mai există este com- 
parabilă - cantitativ cu “Oricum, tonul” din paragraful de deasupra - n.m.]: 

nu mă pot stăpâni să-l citez pe şeful Dvs. direct şi poetul, 

pansatorul şi arătosul D. Popescu |subliniere, dublată la “pansatorul”, la 
“arătosul” şi, pe margine de trei bare verticale şi de trei semne de exclamare, 
încercuite - vorba fiind de Popescu-Dumnezeu, n.m.]: «Vă asigur de stima 
mea reciprocă». Încă un citat din... anticitatul: «Femeile ele însuşi...» 
Mai am - pentru că şi Dânsul posedă. 

Cu stimă (dar nu recipropesciană) 

Paul Goma 


Adăugat de mână - de mine: 


P.S. Ministerul de Interne nu mi-a acceptat cererea, motivînd că... 
M.I. nu e în măsură să acorde o asemenea aprobare, ci Direcţia Vămilor; că, 
după ce voi aduce aparatul în ţară, M.I. ... nu-mi va da aprobare de 
funcționare... 

Exact ceea ce aştept |sublinere triplă, pe margine bare -, semne de 
mirare, de exclamare] 


p-g. 


Copiez “măsurile” luate ca urmare a cererilor mele de autorizare 
a unui Gestetner. Prima hârtie pe care o am este datată “29 ianuarie 
1974”: 


“Nota raport 

“Din anul 1971 unitatea noastră îl are în lucru pe numitul Paul Goma, 
scriitor, fost condamnat (...) cunoscut cu activitate ostilă partidului şi 
statului nostru. 

“Încă din 1971 au fost instalate mijloace T.O. la locul de muncă 
[redacția României literare, n.m.] şi din 10 iunie 1973 şi la domiciliu. 

“În timpul urmăriri informative, folosind rețeau informativă şi 
mijloacele T.O., s-au stabilit următoarele [cale de o pagină şi ceva, pe 
puncte, “activitatea” mea] 

“ Avînd în vedere cele de mai sus precum şi pericolul social deosebit pe 
care-l prezintă activitatea lui P.G., rugăm să aprobaţi continuarea menţinerii 
şi exploatării mijloacelor T.O. instalatea la domiciul [?] până la clarificarea 
cazului. 

“În ceea ce priveşte postul de la sediul redacţiei «România Literară» 
vom lua măsuri de scoatere a instalaţiei [vor fi reparat peretele spart? nu ştiu], 
întrucât obiectivul merge foarte rar în biroul respectiv şi eficienţa este 

scăzută.” 
“Seful direcţiei, general maior Dumitru Borşan”. 


x 
A doua zi (“30 ianuarie 1974”), alt raport: 


“Din materiale verificate rezultă că Paul Goma a făcut cerere prin care 
solicită organelor M.I. aprobarea de a aduce în ţară un aparat de multiplicat 
mecanic (şapirograf) pentru a-l folosi în scopuri personale. 

“Analizînd baza legală a unei eventuale aprobări am constatat că 
Decretul 148/2 aprilie 1964 privind regimul multiplicatoarelor şi al mate- 
rialelor necesar scrisului, prevede următoarele: 

“Art.l - Organizațiile socialiste şi oricare alte organizaţii (...) sânt 
obligate să le înregistreze la org. de miliţie. 

“- Deţinerea sau folosirea de către persoanele fizice a multiplicatoa- 
relor precum şi a materialelor necesare reproducerii diferitelor scrieri, ca: 
matrițe, litere de cauciuc şi paste, este interzisă. 

“Art, 2 - (...) 

“În altă ordine de idei H.C.M. 2288/1969 stipulează: «Constituie 
contravenţie la normele privind regimul multiplicatoarelor, al materialelor 
necesare reproducerii scrierilor şi al ştampilelor şi al sigiliilor fără stema 
R.S.R.» 

“(...) În art. 7 se prevede că multiplicatoarele (...) deţinute ilegal de 
persoane fizice se confiscă” 


x 


Nu ştiu când va fi demarat “planul de măsuri «ETHOS»” - ce 
culți, descultții! - am documentul din “7 martie 1974” care zice: 


“Un grup de elemente|!] (Paul Goma, Dumitru Țepeneag şi Virgil 
Tănase) [numele proprii sunt scrise în întregime cu majuscule - n.m.], mem- 
bri ai Uniunii Scriitorilor sau Fondului Literar, prin acțiunile ostiile ce le 
intreprind, urmăresc să creeza o atmosferă necorespunzătoare [!] în rândul 
oamenilor de litere din ţara noastră. În mod deosebit din a doua parte a 
anului 1973 aceştia au încercat să polarizeze în jurul lor scriitori tineri printre 
care Virgil Mazilescu, Cezar Ivănescu, Daniel Turcea, Florin Gabrea, Mihai 
Ursachi, o parte dintre ei nemulțumiți că nu li se publică unele din lucrările 
prezentate la edituri sau reviste. 

“În ziua de 27 februarie 1974 conducerea ministerului a analizat (...). 
s-au reliefat concluzii cu privire la concepția de lucru (...) subliniindu-se 
următoarele: 

“a) Activitatea duşmănoasă desfăşurată de susnumiții este produsul 
influenței şi instigărilor ostile [!] din exterior îndeosebi ale grupului de 
intelectuali reacționari de la Paris format de Monica Lovinescu, Virgil 
Ierunca, Ion Cuşa, Leonid Mămăligă şi alţii, precum şi de funcțonari ai 
postului de radio ‘Europa Liberă”. 

“Atitudinea lui Paul Goma şi [a lui] Dumitru Țepeneag nu se bucură 
de apreciere sau adeziune din partea scriitorilor români ci dimpotrivă sînt 
repudiați, considerînd că sub acest paravan ei îşi ascund de fapt incapacitatea 
profesională. 

“b) Măsurile informative [subliniat de mână] de cunoaştere a activității 
lor, trebuiesc luate de aşa manieră încât să nu dea posibilitatea la 

declanşarea de campanii publicitare [subl. de mână] împotriva ţării noastre 
şi crearea artificială a unor cazuri. 

“În procesul de urmărire să se aibă în vedere descoperirea acelor 
fapte, comportări ori atitudini care îi compromit în opinia publică, ori dacă 
comit infracțiuni de drept comun |s.d.m.], creindu-ne posibilitatea să 
acţionăm asupra lor şi pe această linie. Permanent să informăm organele în 
drept [s.d.m.] pentru a intreprinde asupra lor măsuri administrative, atunci 
când situaţia impune acest lucru. 

“c) Prin mijloacele muncii informativ-operative să se stabilească din 
timp, pentru a fi controlate toate contactele lui P.G., D. Ț. şi V.T. cu 
emisari ai emigrației reacționare, ziarişti din Occident, turişti sau 
funcţionari ai unor ambasade |s.m.m.], urmînd să precizăm ce alte acţiunii 
intenţionează să intreprindă, ce procedee vor folosi, în scopul documentării 
şi contracarării acestei activităţi. 

“Vom depista şi controla căile ilegale prin care aceste elemente trimit 
în Occident manuscrise |s.d.m.] cu conţinut necorespunzător sau furnizează 
anumite date emigrației [s.d.m..] reacționare în legătură cu “atmosfera” 
din rândul oamenilor de litere din ţara noastră, procedindu-se la sancțiuni 
conform legilor în vigoare [s.d.m.] 

“Să se documenteze, cu probe, întreaga activitate infracţională 
desfăşurată în ţara noastră şi în străinătate [s.d.m.] de P.G., D.Ţ., V.T. şi 
legăturile acestora, astfel încât să fim pregătiţi în orice moment pentru a lua 
împotriva lor măsurile corespunzătoare. 

“Pentru cunoaşterea permanentă a poziţiei şi activităţii lor se va acţiona 
diversificat, astfel: 

“1. Asupra lui Paul Goma vom proceda astfel: 

* Prin toate mijloacele muncii de securitate vom stabili activitatea ce o 
desfăşoară, conţinutul lucrărilor ce le scrie, intenţiile ce le are cu aceste 
materiale [!], alte acţiuni ce urmăreşte să le intreprindă în rândul scriitorilor, 
modul cum va proceda pentru realizarea scopului ce şi-l propune. 

“ a) (...) 

“ b) Informatorii «FALTICEANU» şi «RUXANDRA» vor fi dirijaţi să 
desfăşoare o acţiune de influențare [s.m.d.] asupra lui P.G. pentru a atenua 
concţinutul ostil al lucrărilor sale literare în curs de elaborare. 

“c) Informatoarea «RUXANDRA» va urmări activitatea unora din 
relaţiiile lui P.G. [s.d.m.] (Sorin Titel, V. Mazilescu, I. Condiescu, Leonid 
Dimov) pentru a se stabili modul cum evoluează [s.d.m.], unde şi când putem 
interveni pentru destrămarea lor. 

“d) «DONA ALBA» va continua apropierea de Tănase Virgil, princi- 
pala legătură a lui P.G., de la care vom afla amănunte privind acţiunile (...) 

“e) (...) primeşte valută din Franţa pe baza contractelor cu 
«GALLIMARD» şi existînd prime sesizări că el foloseşte această valută 
pentru cumpărarea unor obiecte de la Magazinul «Comturist» [s.d.m.] pe 
care ulterior le vinde la preţ de speculă, vom proceda astfel: 

“_ Împreună cu alte organe competente vom verifica ce cumpără şi cum 
foloseşte aceste obiecte. 

“- Vom lua măsuri de identificare şi verificare a vânzătorului de la 
magazinul din str. 30 decembrie nr. 44, de unde P.G. face cumpărături. 

“- Vom folosi sursa «S.D.» pentru a afla amănunte în plus despre modul 
cum întrebuinţează Goma bunurile cumpărate şi care sunt persoanele cărora 
le vinde. 

“- Vom cere informatorilor «RUXANDRA», «M. N.» şi “GEOR- 

GESCU» să stabilească dacă Mona Țepeneag şi Cristina Anastasiu 
Condeescu, legături apropiate ale lui P.G cumpără sau intermediază vânzarea 
unor obiecte de provenienţă străină. 

“£) Vom avea în vedere să urmărim ce intreprinde obiectivul în legătură 
cu intenţia de a-şi procura un şapirograf [s.d.m.], cunoscînd că urmăreşte 
să-l obţină ilegal din străinătate sau cu sprijinul unor cunoştinţe. Ne vom 
deplasa în oraşul Făgăraş pentru a lua măsuri de identificare a persoanelor ce 
s-au angajat să-i procure şapirograful şi se va întocmi un plan detailat pentru 
a stabili şi preveni realizarea intenţiilor ce le au” 

“2. Asupra lui Dumitru Țepeneag vom acţiona astfel: 

(sa) 

“b) Înformatorii «GRADINARU», «B.2.5, «C.l» şi «RUXANDRA» 
vor fi dirijaţi să urmărească (...) 

“c) Prin reţeaua informativă (...) se va acţiona asupra lui Alexandru 
Ionescu, vicar al Patriarhiei, pentru ca acesta să exercite influenţă pozitivă 
asupra fiicei şi a ginerelui (...) 

“3. În legătură cu Virgil Tănase (...) 

“(...) b) Prin informatorul «PODARU» vom obţine date cu privire la 
natura raporturilor obiectivului cu Paul Goma [s.d.m.] (...) 

“e) În scopul realizării unei pătrunderi mai directe în intimitatea 
obiectivului, se va efectua o recrutare [s.d.m.] în rândul celor mai apropiate 
legături ale sale. (...) 

“Atenţia organelor noastre va fi concentrată şi asupra principalelor 
legături (Cezar Ivănescu, Leonid Dimov şi Virgil Mazilescu) şi a celor câţiva 
tineri din anturajul lor. La aceste elemente [cei tineri - n.m.] să cunoaştem în 
amănunţime atitudine faţă de Paul Goma, Dumitru Țepeneag şi Virgil 
Tănase, să desfăşurăm o acţiune de influențare [s.d.m.] a lor cu ajutorul 
reţelei sau direct (avertizare, contactare) să le arătăm că aceştia (P.G., D.Ţ,, 
V.T.) îi atrag în activităţi ostile, le cer să acţioneze în acest fel, pentru a-şi 
atinge scopurile ce le au. 

“Avînd în vedere pericolul ce-l reprezintă întâlnirile periodice pe care 
le organizează Virgil Tănase la domiciliul său cu diverşi scriitori la iniţiativa 
lui Paul Goma şi Dumitru "Țepeneag, vor fi luate măsuri pentru destrămarea 
acestui anturaj (s.d.m.], acţionîndu-se astfel: 

“- Vor fi contactaţi direct sau cu ajutorul reţelei Marius Robescu, Turlea 
Stelian, loana Crăciunescu, Daniel Turcea, Cezar Ivănescu (...) Cu acest 
prilej vom exercita o activitate de influențare în ideea renunţării la partici- 
parea întâlnirilor (...) 

“Cu sprijinul U.M. 0920 vom urmări să stabilim: 

“(...) - Care sunt persoanele ce-i sprijină în publicarea unor lucrări la 
editurile Flammarion şi Gallimard, scopul ce-i determină să facă acest lucru, 
influențarea lor să renunţe la acordarea acestui sprijin. 

“(...) - Să obţinem date în legătură cu materiale ale acestora ce apar în 
presa occidentală cât şi ceea ce se scrie despre activitatea lor. 

“- Dacă e posibil să se acţioneze pe linia influenţării [!!] persoanelor din 
Occident care le acordă sprijin celor de mai sus, în acelaşi timp să-i deter- 
mine să adopte o poziţie neutră sau defavorabilă faţă de aceştia (...)” 

Şeful direcţiei, general maior Dumitru Borgan.” 


În “10 aprilie 1974”: 


PAUL GOMA J U R N A L 2004 43 


“Nota raport - asupra modului cum s-au realizat până în prezent 
sarcinile din planul «ETHOS»” 

“(...) După întoarcerea de la Paris (2.03.1974), Dumitru Țepeneag a 
contactat toți scriitorii ce se află în anturajul său (...) cu care s-a întreţinut 
individual sau în grup (...) Ca o concluzie (...) este aceea că Paul Goma şi 
Virgil Tănase nu se bucură de încrederea celorlalți (D. Turcea, V. Mazilescu, 
Sorin Titel etc.), există între ei neînţelegeri care au avut ca rezultat în primul 
rând refuzul de a semna «platforma program» (un memoriu către conducerea 
statului) şi aproape încetarea activităţii cenaclului ce funcţiona la 
domiciliul lui Virgil Tănase” [sublinierea mea, P.G.] 

“(...) Paul Goma este preocupat de strângerea datelor necesare scrierii 
unui roman «despre puşcăria de la Piteşti unde au fost deţinuţi tinerii intelec- 
tuali». Din materialele obţinute rezultă că intenţia de a redacta [!] o aseme- 
nea carte a discutat-o cu Monica Lovinescu când se afla la Paris, căreia i-a 
comunicat ulterior că dacă nu va reuşi să se documenteze, va scrie totuşi o 
carte despre imposibilitatea de a obţine amănunte necesare acestui manuscris. 

“- A fost identificată o nouă legătură a obiectivului la care îşi lasă 
manuscrisele atunci când pleacă de acasă «pentru a nu fi sustrase de secu- 
ritate»: Wexler Elian (...). S-a intreprins măsuri de (...) atragere la 
colaborare. 

“- A fost identificată (...) persoana din Făgăraş care i-a promis lui Paul 
Goma că poate să-i confecţioneze un şapirograf la Combinatul chimic [???]: 
Sofonea Martescu Doina (...) 

“- Cunoscînd faptul că socrul lui Paul Goma [nu socrul, ci sora sa - 
n.m.] şi-a construit o vilă la Breaza (...) am cerut la I.J. Prahova amănunte 
pentru a cunoaşte condiţiile informativ-operative existente în acea localitate 
(...) 

“- Cenaclul organizat de V. Tănase la domiciliul său în ultima perioadă 
de timp aproape că şi-a încetat activitatea, deoarece au avut loc unele 
neînţelegeri între partcipanţi (V. Mazilescu, C. Ivănescu) (...) 

“ ... s-a trecut la contactarea lui «T.G.» redactor la o revistă din 
Bucureşti (...) în vederea atragerii sale în colaborare. 

“O serie de informatori («TOM», «TEODORESCU», «RUXANDRA» 
etc.) au fost dirijaţi să desfăşoare activitate de influențare atât direct asupra 
elementelor urmărite cât mai ales asupra unor legături ale acestora 
(V. Mazilescu, I. Negoiţescu etc.) în scopul destrămării anturajului |s. mea, 
P.G.] 

“Raportăm că la 7 aprilie a.c. D. Țepeneag a plecat la Paris (...) 

“Seful Servicului Lt. Colonel Nicolae Mihai, 

“Seful Direcţiei, General maior Dumitru Borşan” 


Marţi 27 ianuarie 2004 
Copiez în continuare - nu mai am mult: 


Ministerul de Interne, 
Inspectoratul Municipiului Bucureşti 
Securitate 
- 122/BM - 
Strict secret Exemplarul 2 
4 martie 1974 

NOTA 

Din măsurile T.O. [Tehnica... ascultării, dar nu ştiu cum se citeşte O. ] 
intreprinse la domiciliul lui Tănase Virgil, într-o convorbire avută de cel în 
cauză în seara zilei de 28.02.1974 cu soția lui Doina şi Paul Goma [de ce 
Tănase Virgil - dar Paul Goma? mister] au rezultat o serie de aspecte [curat 
aspecte! - auditive] făcîndu-se diferite comentarii şii aprecieri cu privire la: 

“existenţa cenaclului literar clandestin [nu şi: “ilegal”?] ce functio- 
nează la domiciului lui Tănase Virgil; despre persoanele ce participă (...); 

“ venirea lui Dumitru Țepeneag de la Paris (...); 

“- evenimentele politice din ţara noastră (...) proferînd ironii la adresa 
politicii partidului şi statului nostru; 

“intenţii de organizare a unei grupări politice (...), anunţarea conduce- 
rii unor partide socialiste din Occident. (De subliniat că multe din discuţiile 
purtate de cei trei au fost făcute pe un ton ironic, şi sub influenţa consumului 
de băuturi alcoolice). 

“(...) Discutînd despre cenaclu, Tănase Doina [şi ea este tratată cu 
Tănase!] îşi exprimă părerea că «aceste întâlniri sunt o pierdere de timp (...) 
discuţiile nu au aspect literar, sânt simple bârfe, certuri, se jignesc între ei, 
cum s-a întâmplat rândul trecut cu Virgil Mazilescu care a plecat supărat». 

“Paul Goma consideră că gestul lui V. Mazilescu a fost premeditat: 
urmărea de mai demult să se retragă şi a profitat de neînțelegerile pricinuite 
de comentarea critică a unor bucăţi literare citite de Florin Gabrea. 

“În continuare se ascultă Europa liberă [cu care prilej o ascultă şi băieţii 
de la Secu, prin TO!], iar telefonic Dan Cristea anunţă că «nu mai vine, 
deoarece nici ceilalţi obişnuiţi nu pot participa: Mazilescu continuă să 
rămână pe poziţia lui imbecilă, Cristina Anastasiu are treburi, Cezar Ivănescu 
este bolnav - rămâne pe joia viitoare». 

“(...) redăm în continuare unele discuţii...[urmează trei pagini de 
transcriere pe bandă a unei trăncăneli - n.m.] 

“Cei menţionaţi fac diferite afirmaţii în legătură cu «înfiinţarea 
partidului» lor (...). Paul Goma conchide «putem considera ziua de azi ca 
zi de naştere a partidului»! (...) Tănase Doina afirmă: «Lasă pe mâine, că 
e | martie - atunci vine şi Ciopolinache, câinele nostru»... [m-a uns la inimă 
transcrierea: Doina avea umor, iar Ciopolino era tatăl legal al lui Goofy, 
căţeluşa noastră - n.m. înlăcrimată] (...) 

“Faţă de situaţia nou apărută, propunem: 

“_ Reţinerea benzii de magnetofon pe care sunt înregistare discuţiile; 

“_ Raportarea (...) continuarea supravegherii informative semnalate” 


x 
“I.M.B. Securitate 
Primit Cpt. Oprişor O. 
Sursa «FALTICEANU» 
Nr. 0017/122/6.03.1974 
Strict secret Exemplarul Nr. 1 
“NOTA 


în legătură cu un memoriu făcut de Paul Goma 
“La 22 februarie Paul Goma s-a interesat la editura Cartea românească 
dacă există noutăți în legătură cu ‘In Cerc” (...) 


“Editura a anunțat că a pregătit din punctul să de vedere o discuție pe 


PAUL GOMA J U R N A L 2004 45 


care o va face într-un viitor apropiat; de fapt, explică editura, o atare discuţie 
nu era atunci în cel mai potrivit moment [Gafiţa Nuimomentul, îl poreclisem- 
n/m. plină de răutate], întrucât expulzarea lui Soljeniţin din URSS ridicase 
într-o privinţă potenţialul de replică al lui Paul Goma şi discuţia s-ar fi 
desfăşurat avantajos pentru carte. Asupra acestei împrejurări Paul Goma n-a 
fost informat. 

“Însă P.G, el însuşi a arătat că are noutăţi, anume făcuse un memoriu 
către conducerea superioară şi avusese două discuţii în legătură cu situaţia sa. 

“Cam odată cu intensificarea discuţiei despre Soljeniţin P. G.a 
alcătuit memoriul amintit, expunînd situaţia sa, imposibilitatea de a tipări 
în România, faptul că în schimb, statul nu refuză banii care-i vin [de la 
capitalişti] (...) 


Cale de 4 pagini Gafiţa-Fălticeanu racontează povestea cu banii; 
cu Geştetnerul; cu întâlnirea mea cu boii de la C.C.: Nedelea şi Potra, 
secretarii lui Burtică. Incheie: 


“În discuţia la editură i s-a atras atenţia că reluarea memoriului 
coincidea prea strâns cu cazul Soljeniţin şi că împrejurarea putea avea 
caracterul unui act de presiune din partea sa, într-un moment socotit 
prielnic. Paul Goma n-a negat. 

“«FALTICEANU»” 


“N.B”. al cpt. Oprişor nu interesează. 


Miercuri 28 ianuarie 2004 


Uf! Am obosit! Mai am un singur... docoment - simpatic, acesta, 
ca şi personajele din piesă: 


“Primit: Lt.Maj. Moraru Augustin 
Sursa. Cand. «TRANDAFIR» 
Casa: domiciliul sursei 
Data: 17.04.1974 
151/MA/ 17.04.1974/006 
STRICT SECRET Ex. 1 
“NOTA 

“Luni 15 aprilie 1974 restaurantul Athenee Palace: Ioana Crăciunescu, 
Gelu Colceag, Gabriel lencec; cam după o oră în urma unei discuţii avute cu 
lencec, Colceag a scos pe masă (vrînd să ne citească un fragment) un dosar 
gros cu coperţi verzi. La întrebarea mea firească, ce-i acolo, mi-a răspuns că 
este un roman al lui Goma. 

“Probabil că figura mea era atât de edificatoare | Trandafire, Trandafire, 
de ce nu citeşti neşte cărţi, nu doar “Sportul'?- întrebarea mea - indiferentă] 
încât imediat m-a întrebat cum de nu-l cunosc pe Goma. Au început să-mi 
povestească despre el: 

“Gelu Colceag: «Este un tip care a fost închis în timpul rebeliunii 
[aşa să fi zis Colceag: “rebeliune”?, nu: “revoluţie”], a fost în străinătate şi 
s-a întors, cărțile lui s-au publicat la Paris. Soljeniţin al nostru, un tip 
formidabil!» 

“Ioana C.: «Aici povesteşte cam ce i s-a întâmplat în închisoare, dar 

exact ce a păţit!» 

“G. lencec: «Povestirea începe cu două zile înainte de a se libera, dar de 
fiecare dată revine şi-şi aminteşte o altă întâmplare mai veche» 

“G. Colceag: «Are mai multe romane. Am citit câteva. Sunt 
extraordinare! După ce-l termin ţi-l dau şi ție!!!» 

“Ioana C.: «Să vezi ce 1 s-a întâmplat lui Victor Ştrengaru: Când citea 
cartea asta, a sunat la uşă cineva şi nu ştia ce să facă; întâi s-a aşezat pe ea, 
apoi a ascuns-o sub saltea, apoi într-un dulap - şi după aceea a deschis. 
Ca să-ţi dai sema de tensiunea din roman.» 

“G. lencec (către G. Colceag): «Tii minte fragmentul ăla cu turnători1?» 

“G. Colceag; «Da. Să vezi cum procedau turnători, cum spune cine era 
şefeul (directorul) închisorii de la Gherla - un tip prieten cu Gheorghiu-Dej, 
cum vorbeau turnătorii direct cu Bucureştiul, ce bătăi mâncau deţinuţii din 
cauza lor». 

“Ioana C. «De ce nu-l luăm şi pe el cu noi?» (“EI” fiind eu?!!). 

“G. lencec: Da chiar, ce faci sâmbătă? Dacă n-ai nici un program vii 
cu noi?» 

“G. Colceag: «Sigur, vino şi-ai să-l cunoşti pe Goma! E un tip 
interesant!» 

“S-au mai discutat câteva fragmente din romanele d-lui Goma. S-au 
mai povestit alte pasaje “interesante” (!) iar în principiu a rămas să fiu 
chemat la telefon a doua zi pentru a stabili un contact direct sâmbătă seara. 

“În orice caz după întreaga discuţiei am înţeles că toți trei sunt 
“nconştienţi” total, fiind subjugaţi de admiraţia pe care i-o arată acestui “idol” 
al lor, dl. Goma!!!” 

““TRANDAFIR»” 


“N.L. «Trandafin» ne-a mai furnizat un material despre cei trei 
semnalaţi în prezenta notă care fac parte din legăturile lui Goma. A avut 
sarcina să cultive relaţii cu aceştia pentru a stabili poziția şi atitudinea 
politică a acestora, sarcină care i-a fost trasată în continuare. A fost instruit să 
accepte invitaţia la Goma pentru sâmbăta următoare (inclusiv citirea 
romanului “Ultima noapte la Gherla”), ocazie când vom putea verifica prin 
mijloace T.O. sinceritatea şi obiectivitatea acestuia. 

“Nota se va exploata la D.U.I. «BARBOSUL» 

“Lt. Maj. Moraru Augustin” 


Am terminat. Obositoare treabă. Însă, pe măsură ce trăgeam în 
jug, mi se părea tot mai utilă (treaba) - deci plăcută. Multe afirmaţii de 
ale mele despre acea perioadă - şi următoarele - fuseseră primite cu 
mefienţă, când nu cu ostilitate. Acum am... docomente. Numai că.. 
eu însumi am considerat tot ce pleacă de la Securitate ca fals, falsifi- 
cat, cu intenţii de diversiune. Dar ce pot face? Nu rog pe nimeni să fiu 
crezut. Cine mă crede - m-a crezut şi fără aceste hârtii; cine nu - pe nu 
rămâne. 


După amiază Filip mi-a dat un mesaj de la Florin Ardelean. Mă 
anunţă că un prieten de-al său, regizor, ar vrea să facă un film după 
Culoarea curcubeului. I-am răspuns că sânt de acord şi i-am dat 
adresa mea poştală. Aşa vom comunica. 

Joi 29 ianuarie 2004 


Ieri am început corectarea Astrei (rezultatului scanerizării - a lui 
Culcer). Greu, greu. Probabil mai uşor mi-ar fi venit dacă o dactilo- 
grafiam. 


Vineri 30 ianuarie 2004 


Mi-a telefonat aseară Flori Stănescu: era pe punctul de a-mi expe- 
dia “hârtia”, când a sosit - de la mine, prin poştă - o altă propunere de 
corectare... Mi-am cerut iertare, dar am anunţat-o: e ultima! Să văd 
când o să primesc hârtia. Până atunci trag din greu la Astra. 

La prânz mi-a telefonat Davide Zaffi, în chestiunea traducerii 
în italiană a Calidorului. Urmează să-mi re-telefoneze luni sau marţi 
ca să stabilească momentul unei vizite, aici. Azi fiind prea târziu ca 
să telefonez la Albin Michel, am s-o fac luni. Am tras un exemplar cu 
margini largi, ca să pot scrie “explicaţii”, echivalenţe, etc. Muncă 
de cel puţin trei zile. Dar, chiar dacă nu iese nimica, mă aleg cu 
satisfacția, nu? 

După ultimul mesaj al lui Florin Ardelean, m-am gândit, râzînd 
singur: regizorul care vrea “neapărat” să facă un film după Culoarea, 
de la primul contact mă va întreba - politicos, binecrescut - dacă nu-i 
pot aranja eu, la Paris, un sponsor pentru film, că el nu are bani...? 
Bine ar fi să mă înşel - dar mă blindez şi eu cu ce găsesc, pentru a nu 
fi surprins. 


Sâmbătă 31 ianuarie 2004 


M-am trezit gata-obosit. Ieri, pe lânga munca de ocnaş la 
corectarea Astrei, m-am apucat de “explicaţii pe marginile copiei din 
Calidor. Ca să-mi fie mai puţin greu, azi am să lucrez alternativ - mai 
ştii, poate că, aşa, chiar o să prind puteri... 


Pe la orele 11,30 seara am terminat de “explicat” Calidorul. 
Din Astra cu chiu cu vai am corectat doar un sfert. 

FEBRUARIE 


Duminică 1 februarie 2004 


Trag din greu la Astra. Istovit. Şi drogat. Ei, da, ştiu, văd, simt: 
corectura îmi face rău, dar nu mă pot opri. Are să se spună că... din 
pricina înaltei mele conştiinţe artistice... Da de unde! Sânt un drogat 
de corecturi... (adevărat, ale propriilor scrieri, dar orişicâtuşi...). 

Pe lume se întâmplă tot felul de  minunătii, de daravele, de chestii 
- eu sânt atât de... drogat, încât nu mă pot ocupa şi de acelea. Să se mai 
ocupe şi Bush! Şi Blair - de Sharon nu mai zic nimic, el e tot timpul 
ocupat de nădragii-în-vine. 


Marţi 3 februarie 2004 


Să nu-ţi crezi urechilor (şi ochilor). Sharon a produs scandal 
în guvernul său, declarînd că va desfiinţa “cvasitotalitatea coloniilor 
din Gaza!” 

Cine-l crede! Eu - nu. Oricum, coloniştii de la Neţarim sunt 
ulceraţi: ei mai fuseseră “evacuaţi” din Sinai - de cine? De Sharon! 
O femeie a zis - în franceză: 

«Nu plecăm de-aici, nici morţi! Ne aflăm aici de zeci de ani 
(subl. mea). 

Dacă ar fi zis: «de milenii», ar fi mers. 

Dar, iată, avea dreptate Ana: coloniştii recenți (cei de 2-3 decenii, 
ca franţuzoaica - vorbesc de relativ-tineri, nu de pensionarii NKVD- 
ului de toate... naţiile est-europene) s-au recrutat dintre ultimii ultimi- 
lor evrei din lumea întreagă: inşi nerealizaţi, persoane incapabile de a 
merge pe două picioare prin ţările din care au venit. Inculţi, fără nici o 
meserie, neînstare de a învăţa ceva, cu un pospai de “religie” - care mai 
mult le strică decât să le slujească şi cu o “istorie” a Israelului falsifi- 
cată după modelul Istoriei României fabricată de Roller (în noua 
variantă evreii nu veniseră din Mesopotamia, ci coboriseră din cer!) - 
ei nu au căutat pe Pământul Sfânt nici spiritualitatea, nici rădăcinile 
iudaice, ci satisfacerea poftei primitive de a mai comanda şi ei altora; 
de a supune ei pe altul, de a-l dispreţui, de a-l domina. Eternul complex 
de infenoritate prefăcut în superioritate. Evreii culeg ce au semănat ei 
înşişi prin bolşevismul de ei inventat - de astă dată prin ură-de-rasă, nu 
ca înainte (şi la noi, în România) prin ură de clasă, iar primii care 
suferă - şi vor suferi - sunt * “pionierii! şi normalii - câţi au mai rămas... 

Sionismul noilor israelieni i-a contaminat şi pe mulţi dintre 
veterani: nu dorinţa de a edifica o - în sfârşit! - patrie pentru evrei, ci 
de a distruge tot ce nu este evreu la locul dat. Chiar cei mai şcoliţi îi 
urăsc orbeşte, de moarte pe verii lor, arabii născuţi dintr-o sclavă, îţi 
dai seama? - şi pe fu lor spirituali, creştinii: trădătorii, disidenţii, 
sectanţii - să nu se legene evangheliştii, neoprotestanţii cu iluzia că 
dragostea lor pentru Poporul Ales va cunoaşte vreodată reciprocitate: 

Evreii îi folosesc, dispreţuindu-i, apoi îi aruncă. 


Miercuri 4 februarie 2004 


Explicaţia “noii politici” a lui Sharon: presiunile (poate chiar 
ameninţarea suprimării ajutorului) americanilor - la care se va duce în 
curând. Dealtfel, în interior se va dispensa de coaliția cu religioşii, 
trage acum spre un compromis cu travailiştii. Se zice că în jur de 60% 
dintre israelieni ar fi de acord cu desfiinţarea coloniilor. 


Joi 5 februarie 2004 
Am făcut ceva mai mult de jumătate din Astra. Greu, greu. 
Vineri 6 februarie 2004 


M-am înşelat în privinţa bunelor intenţii ale lui Sharon: 
desfiinţarea coloniilor din Gaza. Individul e mai rău decât îl credeam - 
şi zugrăveam: tămbălăul cu demantelarea coloniilor, cu apropiata 
călătorie în America erau doar diversiuni, ca să abată atenţia de la 
persoana sa, amestecată într-un scandal de corupţie - dimpreună cu fiul 
său şi cu actual viceministru... 

A reapărut Capul de Mort: Rumsfeld. Ca de obicei: minţind - şi 
rânjind. Nu: rânjind-minţind. 


Sâmbătă 7 februarie 2004 
Sper să termin corectarea Astrei. Azi sau mâine. 
Duminică 8 februarie 2004 


Azi. Dacă tot nu pot trage un chef, am să... dorm - de bucurie. 
La orele 12,00 am terminat Astra. 
M-am apucat de... ultima corectură, asta infinit mai uşoară. 


Luni 9 februarie 2004 


O altă săptămînă: aştept şpalturile a două cărţi - în principiu, a trei 
volume. 

Mi-a telefonat Doicescu: pe France Culture a avut loc o emisiune 
“Shoah-ul de la Iaşi” - care a dat... 13.600 victime. In România au fost 
ucişi 250.000 de evrei! 

Au participat “prietenii” mei (de veacuri), Isaac Chiva şi 
R. Ioanid. Unul dintre ei m-a atacat, a vorbit de un text “ordurier” 
(voi fi înţeles bine?), publicat în Vatra... 


Marţi 10 februarie 2004 
Mai am vreo 50 de pagini din Astra - ultima corectură - şi gata. 


Miercuri 11 februarie 2004 

Am răspuns scrisorilor: 

Ieri şi azi am citit cu creionul în mână dactilogramele jurnalelor 
pe 1999 şi 2000. In vederea corectării şpalturilor. 

Aştept şi venirea şpalturilor Săptămânii. 


Joi 12 februarie 2004 


Am ascultat caseta trimisă de Andrei Doicescu - şi am făcut o 
notă subsolică despre emisiunea “La Shoah roumaine” de pe France 
Culture (din 8 februarie), cu participarea lui Isac Chiva, a Lavastinei, 
a lui R. Ioanid. 

Pentru că va mai trece timp până să apară textul integral al 
Săptămânii Roşii, îl copiez aici: 


La pag. 187, cap. “Antonescu”, notă la Isac Chiva: 


1) Vineri 6 februarie 2004, France Culture, a difuzat la orele 22,30 
o emisiune intitulată “La Shoah roumaine”. Au participat: Isac Chiva, 
originar din laşi, Alexandra Laignel-Lavastine, R. Ioanid, Pierre Pachet - 
realizatori: J. Birmant, Th. Dutter. 

Un desen - nu o fotografie - poartă legenda: “În iunie 1941, 13.600 evrei 
asasinați în pogromul de la Iaşi, în România”, iar în textul prezentînd 
emisiunea se comunică: “Shoah în România : peste 250.000 victime”. 

Nu 400.000 cum glăsuieşte Memorialul Coral, prin textul - şi bilanţul 
cosemnat şi de R. loanid? Au mai lăsat din preţ? 

Anti-antisemitologul Chiva, anti-fasistologul R. Ioanid (pronunţă: 
“fasist” ca bolşevicii francezi), anti-legionaroloaga Lavastine au ocupat 
antena o oră şi jumătate şi, pe fond de înregistrări sonore din adunări legio- 
nare, emisiuni radio, tangouri de epocă, au prezentat auditorilor francezi o 
para-, o ne-istorie a României din timpul celui de al doilea război Mondial. 

Dacă Isac Chiva depune mărturie despre coşmarul trăit din timpul 
acelei cumplite încercări - iar autenticitatea relatărilor nu poate fi pusă la 
îndoială - ceilalți pozează în istorici, în analişti, explicînd astfel motivele 
persecuției evreilor, recitînd lecţia învățată în ultimii 60 ani: 

“Românii sunt structural antisemiti”; “majoritatea lor sunt legionari”; 
“au avut de totdeauna o doctrină fasistă, antisemită”; “legionarii fasişti sunt 
autorii Pogromului de la Bucureşti, din ianuarie 1941, şi ai Pogromului de la 
laşi”; “evreii au fost masacrați de către români fără motiv, din senin”... 

Cunoştinţele lor istorice: nule. Fiindcă... le lipsesc cu desăvârşire? Sau, 
mai grav: nu pe acelea le-au sonorizat? 

Cine să-i fi corectat? Ei înşişi? Ce interes? “Dezbaterea” a avut loc în 
cerc (foarte) închis, participanţii şi-au recitat rolurile şi au plecat, lăsînd în 
urmă mlaştina puturoasă a dezinformării, a neadevărului istoric, a minciunii, 
fabricînd fără ruşine, fără scrupule o altă “istorie” a României. 

Astfel nu au suflat un cuvânt despre ce se petrecuse cu un an înainte în 
timpul evacuării Basarabiei şi Bucovinei (urmare a diktatului sovietic din 26 
iunie 1940) - cînd evreii au atacat, au jefuit, au asasinat ostaşi, funcţionari, 
civili care încercau să se refugieze în ceea ce mai rămăsese din România. 
Dacă printr-o minune la “dezbatere” ar fi asistat un ne-evreu şi ar fi dovedit, 
cu documente, faptele de barbarie ale evreilor asupra ne-evreilor, între 28 
iunie 1940 şi 22 iunie 1941, în Teritoriile Ocupate de ruşi, cei din faţă nu 


PAUL GOMA J U R N A L 2004 51 


numai că le-ar fi negat cu seninătate, dar l-ar fi acuzat pe goi de antisemitism, 
de negaţionism, ba chiar de nazism: de a-i fi trimis pe evrei la Auschwitz -, 
nu ar fi fost pentru întâia oară când bolşevicii evrei folosesc astfel de 
“argumente”! 

Exemple de aproximări - istorice - inadmisibile, de elucubraţii, de 
minciuni, de analfabetisme? lată: 

“Mareşalul Antonescu a luat puterea în 1940, l-a destituit pe 
regele Mihai şi a instaurat statul fascist” (subl. mea, P.G.). 

Câte grave greşeli de informaţie într-o (scurtă) frază? 

1) Generalul (s.m.) Antonescu a devenit “mareşal” în 1941, după 
trecerea Nistrului; 

2) Antonescu nu “a luat puterea”, ci “(la 4 septembrie) a fost numit 
preşedinte al Consiliului de Miniştri”; 

3) Un rege nu se... destituie, Antonescu nu “l-a destituit (!) pe rege”, ci 
“regele a cedat generalului Antonescu principalele prerogative ale puterii” 
(informaţii extrase din Istoria României în date, Ed. Enciclopedică, 1972); 

4) Ca în bancul de la radio Erevan: “regele” (destituit...) era, nu Mihai, 
ci Carol...; 

5) Antonescu era militar, însă nu atât de ignar ca “istoricii” de la 
microfon, pentru a instaura un stat... “fascist” - în 1940 - când exista 
originalul: cel italian. 

Să continuu? Să desmint-combat şi conjuncţiile?; şi prepoziţiile? 

Şi Lavastine şi Chiva şi R. Ioanid au caracterizat evenimentele de la 
21-23 ianuarie 1941: “pogrom organizat de legionari” - împotriva adevărului, 
revelat începînd din 1990; au susţinut că şi “pogromul de la laşi”, din 27 
iunie, “a fost organizat de legionari”! (când aceştia erau fie împuşcaţi, fie 
închişi, fie fugiţi din ţară încă din 23 ianuarie). 

Isac Chiva iese hotărît din rolul-rostul său de martor când afirmă: 

“De curând, un scriitor, un fost disident, Paul Goma (...) a publicat 
într-o revistă mai mult sau mai puţin literară (sic) din România, Vatra, un text 
abject, abject. (...) Acolo Paul Goma afirmă că Românii au avut dreptate 
să-i omoare pe evrei (subl. mea, P.G.). Ar trebui tradus textul acesta, abject”. 

Are dreptate într-un singur punct tovarăşul Isac Chiva: atunci când 
spune că... ar trebui tradus textul lui Goma: 

În acel caz, francezii ar putea constata singuri că Goma nu a Scris aşa 
ceva... Numai că el, Chiva, acuzatorul, este şi ne-cititorul textului de care 
vorbeşte din auzite. El, flancat de Ioanid, de Lavastine, de Ed. Reichman, de 
J.P. Enthoven, de Tertulian, de Nicolas Weil, de Paruit (întâiul care, în 
Esprit, l-a “demascat”, pe... “Goma, autor al unui text antisemit”) şi de alţi 
Juşti tovarăşi - a căror tactică de luptă este atacarea unor texte necitite - 
se agitase isteric, în panică mimată (0, dar cât de lucrativă...), avertizînd- 
somînd editurile, nu doar franceze, să nu publice “un text abject, antisemit şi 
negaţionist semnat de Paul Goma”... 

În materie de interdicții se pricep, dragii-noştri-tovarăşi-de-veacuri: ei 
şi ai lor au organizat şi în România, după modelul URSS, campaniile de 
epurări de cărţi şi de autori rezultatul - revoluţionar - fiind: cărţi arse (Hitler 
făcuse altfel?), autori arestaţi pentru... crimă-de-gândire (vezi Orwell), 
cea mai subversivă formă de contrarevoluţionarism pentru bolşevicii de 
pretutindeni. 

Pentru că ei - bolşevicii - lucrează, nu doar cu Teroare-Teroare- Teroare, 
dar şi cu Minciuna-Minciună-Minciună. 


PAUL GOMA J U R N A L 2004 52 


Mi-a trimis - în sfârşit - Albin Michel hârtia prin care recunoaşte 
că nu mai are drepturi asupra Calidorului şi Bonifaciei. Da, nu mai 
are - ei şi? Italianul nu s-a mai manifestat. Dealtfel nici prietenul lui 
Florin Ardelean, cineastul, pentru Culoarea... 


Vineri 13 februarie 2004 


Zi cu soare. Mi-au înflorit câteva flori de mazăre parfumată şi de 
gura-leului. Încă nu au dat gerurile - dar şi când or da peste noi... 

O veste bună, prin lurie Colesnic: Vlad Socor este... pozitiv, în 
ciuda a ceea ce îmi spuneau alţi basarabeni. M-a bucurat. 


Acum una foarte-proastă, însă nu recentă: amân aşternerea ei aici, 
pe hârtia internetului de peste o lună de zile. Voi aştepta să fie 
dezminţită... 

In lunile mai-iunie 1989, când aici, la Paris izbucnise scandalul cu 
“Uniunea Scriitorilor”, autori: Țepeneag şi Breban - împotriva 
Monicilor (eu avînd un rol cu totul secundar...); atunci când, indignati 
de manevrele ţepenege şi brebane de eliminare a Monicilor din 
“posturile de conducere” ale exilului cultural - iar ca urmare a plânge- 
rilor Monicăi Lovinescu şi ale lui Virgil Ierunca, eu (am vrut să spun: 
printre alţii şi să-i înşir pe Marie-France Ionescu, pe Alain Paruit, pe 
Raicu, pe Sonia Larian, pe Rodica Iulian pe Oana Orlea... - dar mă 
opresc la timp), mă avântasem la baionetă împotriva complotiştilor... 
Ei bine, dacă iese cineva rău dintre “actorii” care jucaseră în piesa de 
acum 15 ani: eu (prima oară când încep numirile cu mine - tocmai 
fiindcă nu mă onorează) şi Nedelcovici. 

Nedelcovici a fost vinovat, atunci, pentru că el a făcut “selecţia”: 
pe cine să convoace, pe cine să chiar ocolească, pentru ca să nu se afle 
că se pune la cale o Asociaţie sau Uniune a Scriitorilor, la Paris... 
Adevărat, el executase ordinul lui Țepeneag - ceea ce nu-l face 
desvinovăţeşte cu nici un chip, pentru că şi eu îi eram “coleg”, nu doar 
Rodica lulian - de-o pildă... 

Vinovat sunt şi eu: pentru că, în necunoştinţă de cauză, m-am 
repezit să-i atac pe Țepeneag şi pe Breban, nu neapărat pentru că 
dăduseră cuvânt de ordine (lui Nedelcovici) să nu care cumva să mă 
anunţe şi pe mine (deşi nici asta nu era de ignorat...), ci pentru că 
aceşti complotişti odioşi atentau la poziţia, la rolul dirigent al 
Monicilor... 

Pot foarte bine să caut circumstanţe atenuante, repetînd ceea ce 
scriam în Căldură Mare: Monica aşa îmi prezentase lucrurile. 

Or pentru mine, atunci - în mai-iunie 1989 ! - cuvântul Monicăi 
Lovinescu nu putea fi pus la îndoială, ea rostea numai - şi numai - 
adevărul. Dacă ea afirmase că Țepeneag cu Breban voiau “să ia 
puterea”, detronîndu-i pe ei, pe Monici - aşa era, mai ales că nici pe 
mine nu mă “convocase” Nedelcovici în vederea reuniunii de 
constituire a Uniunii Scriitorilor... 

Aş mai putea invoca atitudinea lui Negoiţescu faţă de 
“problemă”: era - şi a continuat a fi cât a mai trăit şi am corespondat - 
una apropiată de “noi” (deci: de Monici). 

Numai că realitatea era alta - eu nu am aflat-o decât acum o lună 
şi ceva, întâi citind amintirile lui Dan Culcer în revista Origini, apoi 
prin viu grai de la însuşi Culcer: 

În ziua de 28 iunie 1989 (orele 14,00) Monica Lovinescu mi-a 
telefonat întrebîndu-mă dacă nici pe mine nu mă contactase 
Nedelcovici - aşa cum o făcuse cu Rodica Iulian şi cu Oana Orlea... 

Eu am răspuns negativ. lar Monica Lovinescu - până în 11 iulie - 
nu m-a slăbit cu “complotul”, cu intenţia “celor răi” de a-i răsturna pe 
cei buni - de la, mai ales microfonul Europei libere. 

Am mai scris: ca de obicei, am răspuns prezent! şi m-am aşternut 
pe apărarea Bunului împotriva Răului! 

Numai că... înainte de 28 iunie (Dan Culcer crede că în luna 
mai) el însuşi îi propusese Monicăi Lovinescu - şi, prin ea, lui Virgil 
Ierunca - să participe la alcătuirea unei Societăţi a Scriitorilor Români 
- Culcer ţinea la această denumire. 

La care Monica 1-a răspuns că ei doi sunt legaţi în scris faţă de 
americani că nu vor face parte din vreo asociaţie, alta, deci nu pot 
adera... Culcer a mai spus că, vorbind cu Țepeneag, acesta i-a 
mărturisit că şi lui Monica îi dăduse răspunsul-cu-A mericanii-care-nu- 
permit-mă-rog-frumos. Concluzie: Țepeneag îi anunţase pe Monica şi 
pe Virgil, îi invitase pe amândoi la cumetrie. 

Deci Monica Lovinescu mă minţise, pretinzînd că nu ştia nimic 
de Asociaţia (sau Uniunea, Societatea) pusă la cale de Țepeneag şi de 
Breban; că a aflat despre ea abia când a vorbit la telefon cu Rodica 
Iulian, care o întrebase dacă se vor întâlni la 5 iulie, “la Bujor”, pentru 
constituire (nu am citat, am rezumat). 

De ce a făcut asta? De ce m-a minţit? De ce m-a manipulat, de ce 
mi-a jucat scena panicei, a isteriei, a fiinţei neajutorate, a victimei? 
De ce m-a împins să-i atac pe toţi ceilalți? 

La aceste întrebări nu-i invit să dea răspuns pe cei care în 1997 
m-au atacat pentru jurnal: D.C. Mihăilescu, Pleşu, Adameşteanu, 
Manolescu, Tudoran, Liiceanu, Buduca, Grigurcu... Fiindcă ei, 
atacîndu-mă, au avut acelaşi reflex de membru al turmei ca şi mine, cel 
din 28 iunie 1989 care, la semnalul (mai corect; la plângerile) bietei 
victime, Monica Lovinescu - sărisem la bătaie... 


Sâmbătă 14 februarie 2004 


La telefon Mircea Stănescu a spus că şpalturile vor pleca luni 16 
februarie şi, după calculul său, vor face patru zile pe drum... Bine-ar 
fi să fie doar dublul. Cică volumul va avea în jur de 320 pagini. 


Vineri 20 februarie 2004 


Nu am notat, fiind prins cu copierea Dosarului - au ieşit 60+51 
pagini (până în aprilie 1974). 

Flori Stănescu mi-a telefonat azi-dimineaţă întrebîndu-mă dacă 
ajunseseră şpalturile - trimise luni, 16. Nu ajunseseră. Nu sper să vină 
nici mâine; probabil pe marti: au fost greve la companiile aeriene. 

În aceste zile de ocnă nu am ascultat ce se petrece în lume decât 
cu un sfert de ureche. O să-mi scot pârleala după ce voi corecta 
şpalturile la S.R., la jurnale - adică încolo, după 1 martie. 

Sâmbătă 21 februarie 2004 


Am terminat Dosar I-II. 112 pagini. Săptămâna viitoare o să-l 
treacă Filip pe internet - împreună cu Astra. 

Cum mă temeam, nici azi nu au venit şpalturile. 

Până luni încerc să dorm, să prind puteri. 


Marţi 24 februarie 2004 


După calculele mele azi ar trebui să sosească şpalturile. 

Acaparat de ale mele treburi până peste cap nu am notat la 
momentul potrivit - în urmă cu vreo zece zile - o desminţire a opiniei 
mele “reţinute” despre cartea lui Florin Ţurcanu “Mircea Eliade, Le 
prisonier de l’histoire”. 

Aflu că mă înşelasem când suspectasem cartea - în necunoştinţă 
de cauză. Faptul că nu m-am pronunţat mai hotărît nu mă scuteşte de 
regrete. 

Dau peste numărul din 20-26 ianuarie 2004 al revistei 22. 
Desigur, 22-ul nu este pentru mine Biblia; nici Iorgulescu loan Gură 
de Aur. Insă Iorgulescu a citit cartea şi o spune. Deci merg pe mâna 
celui care citeşte cărțile, nu pe a mea, care m-am pripit să o suspectez 
doar pentru că era groasă... 

În ultima vreme am avut prilejul să-mi fac două “autocritici”: în 
legătură cu Vlad Socor, acum cu Florin Țurcanu. 

Ce bine, ce bine ca din când în când să ţi se desmintă relele 
“profeţii”. In aceste rare cazuri am senzaţia că se adeverise o profeție- 
bună a mea... 


Joi 26 februarie 2004 


Mă zmulg din... indisponibilitatea în care mă bălăcesc de câteva 
zile - din cauza nevenerii şpalturilor - ca să notez impresiile provocate 
de filmul documentar transmis aseară pe Arte: 

Titlul: “Şah - mat, revoluţia română” semnat de Suzanne 
Brandstătter promitea multe; mai ales că în prezentare scria: “Căderea 
Ceauşeştilor nu s-a datorat doar revoltei românilor în 1989. USA, 
URSS şi serviciile secrete ale Franţei au acţionat în culise”. 

Foarte bine, ne-am zis, Ana şi cu mine, o să aflăm amănunte 
despre “cealaltă subterană a revoluţiei la români”. 

Am privit - rezultatul a depăşit aşteptările. In rău. 

Am tot aşteptat - după o lungă introducere în care aveam senzaţia 
stranie că nimerisem în alt film (despre Ungaria) - intrarea în subiect. 

Care nu s-a produs, deşi au apărut şi câţiva români: Politologul 
Stelian Tănase, securistul Gheorghe Raţiu (?), Stănculescu, Doina 
Cornea: parcă scuzîndu-se că apare şi ea (deşi nu ştia în ce “context””) 
- în fine, procurorul care a anchetat după evenimente... 

Teza acestui “documentar”: tot ce s-a întâmplat în decembrie 
1989 în România - dar tot-tot-tot a fost făcut, din umbră de CIA, prin 
Braţul ei: Ungurii! Ni s-a servit şi un preambul istoric; ranchiuna ungu- 
rilor după Tratatul de la Trianon, rana deschisă de nedreptatea istorică 
(vina de căpătâi revenind Franţei), mai ales în privinţa Transilvaniei 


PAUL GOMA J U R N A L 2004 55 


“atribuită” României. Brandstătter sau Baumgartner, cum o fi che- 
mâînd-o pe “realizatoare” (nulă) construieşte discursul istoric după cum 
îi dictează (ca la clasă) elftarşul Miklos Nemeth, prim-ministru al 
Ungariei în 1989 şi o individă care fusese prezentată ca “disidentă” 
(dar nu am înţeles unde disidenţă ea: în Ungaria?, în România? - au 
poate în America?), care ne explica, doct, convingător (ai fi zis 
Blandiana) cum “disidenţii” - numai intelectuali de clasă - se întâlneau 
conspirativ “sub poduri, după miezul nopții” (unde: la Cluj?, la 
Szeged? - nu aflăm) - şi bineînţeles, Tökes. Toţi aceştia - nu l-am mai 
pomenit pe Laszlo Halmos (?) de la New York “cel care a organizat un 
lobby extrem de eficace şi i-a determinat pe americani să se implice în 
doborîrea Ceauşescului”, fiindcă măcar de ăsta am auzit, însă altceva, 
oricum, nu că ar fi “modificat” politica americanilor... Toţi aceştia, 
ziceam, se băgaseră în faţă - pe o tablă de şah, idee şi imagine dintre 
cele mai troglodite - pentru a-i convinge pe telespectatori că ei (ajutaţi, 
fireşte, de CIA) au făcut ce au făcut în decembrie 1989 - în România. 

După atâta filomaghiarism, maghiaroburicocentrism (pleonasm 
admis mie de Ana), simţeam nevoia unei cure de rusofobie. Eventual 
să ni se repete ceea ce ştiam, răsştiam; anume că prietenul meu lon 
Druţă de la Moscova telefonase prietenului meu de la Bucureşti, 
Paleologu, în 21 sau 22 decembrie, cerîndu-i amănunte despre rivu- 
luţie... Aşteptare vană. Şi cum Brandstăttera cu pricina este o 
minunată constructoare (de film) ne-a servit inovaţia estetică: opera 
sfârşeşte cu începutul. Or începutul ar fi trecut (cvasi)neobservat (deşi 
era vorba de o tragedie: un tânăr ungur (Kelemen?) din Timişoara, a 
fost (cronologic) “primul împuşcat cu o armă de precizie”, aşa că în 
final avem dreptul şi la o lungă vizită în cimitir. 

Ana şi cu mine am tot aşteptat “contribuţia” rusească - nu a venit. 
Cât despre * contribuţia internă”: securitatea noastră dragă şi patriotică, 
cea care i-a pus în locul Ceauşeştilor pe Ilieşti, doar Stelian Tănase a 
scăpat la un colţ de frază ceva din care ar fi trebuit să se înţeleagă că 
românii au fost liberi câteva ore (două, hai două şi jumătate) - până 
s-au trezit securiştii şi au făcut ei ordinea lor, atât în clădirea 
Comitetului Central, cât şi în biata noastră Românie. 

Nici Ana nu a dormit astă-noapte din cauza “documentarului”. 

Vasăzică aşa: Iliescu - omul americanilor! El însuşi, cu 
nesimţirea-i cunoscută, pretindea faţă de o jurnalistă (nu va fi fost chiar 
Baumgartnera?) că el era, nu doar cunoscut, dar “popular”, la ameri- 
cani, încă din 1981. La americani, nu ştiu, pe vremea aceea “popular” 
le era Ceauşescu (nu doar pentru sfântul motiv că pe mine mă 
considerau duşman al lor, fiindcă îl criticam pe Ceauşescu!), însă la 
românii veseli-la-Paris... Prin acei ani, Breban şi Tănase (Virgil) 
mizau pe Iliescu - dar cine-i lua în seamă? Decât doar pentru a ne 
distra puţin. Breban îl cunoştea de prin 1970, când erau colegi de 
Comitet Central al PCR. Eu însă îl cunoşteam şi mai dinainte - e drept: 
doar din ceea ce povesteau studenţii arestaţi după noi, “ungariştii”: că 
Iliescu - dimpreună cu Petre Gheorghe (Sinucisul Vesel, i se spunea, 
postum), cu Virgil Trofin era(u) atunci, “în perioada Ungariei , şefii 
UTM-ului şi ai UASR-ului iar după arestarea noastră se ocupaseră cu 
dăruire bolşevicească de exmatricularea studenţilor - ajutaţi, benevol şi 
entuziast de Edgar Reichmann, turnătorul-pe-faţă. 

Vasăzică Brandstăttera ne propune: 

1) O Românie (a lui Ceauşescu) de care, atunci, în 1989, atârna 
soarta, nu doar a Europei - care voia să se unifice - dar a lumii, soro!; 

2) USA şi URSS - fiecare cu Braţul ei: CIA, KGB - au încheiat un 
pact în care au hotărît înlăturarea “singurului obstacol în calea 
unificării Europei”; 

3) USA şi URSS au găsit în Ungaria un aliat de nădejde - împo- 
triva lui Ceauşescu - dar nu se lăuda tovarăşul Németh că Ungaria a 
pus la dispoziţia “luptătorilor”; nu doar tabere de antrenament, cazărmi 
- dar şi arme. «Chiar şi cartuşe!» adăuga, ca să nu credem noi că 
Ungaria, vecina cea iubitoare de olahi îi trimitea pe luptători să lupte 
cu paturile puştilor şi cu - eventual - baionetele. 

4) In fine, că morţii - adevărat, s-a spus de câteva ori că au murit 
mulți români - nu erau doar români, ci mai ales unguri - dovadă 
“încadrarea” filmului cu întâmplarea bietului tânăr împuşcat primul, la 
Timişoara, cineasta lăsînd-o pe sora victimei să plângă minute în şir şi 
să se întrebe: “De unde o armă de precizie, în Timişoara”? - ca şi cum 
ar fi ştiut că fratele ei fusese împuşcat cu o asemenea armă şi nu cu una 
de neprecizie; ca şi cum ar avea vreo importanţă - pentru Ungaria cea 
sângerîndă, de la Trianon încoace - că arma era de precizie ori ba... 

Pe lângă o rea-credinţă manifestă (rolul USA şi al Ungariei) a 
realizatoarei filmului, sare în ochi idioţenia ei - deasemeni manifestă. 

După nume e o nemţoaică. Ba chiar una de pe la noi - mai degrabă 
săsoaică decât şvăboaică. Nu mă interesează cum a ajuns asta să se 
vâre pe un canal ca Arte, pentru a propune o minciună - chiar mai mare 
decât “Minciuna Timişoara” - şi iată, ţâşnind din cutie drăcuşorul 
numit Totok... 

Mă interesează (am vrut să spun: mă dor) două lucruri - două: 

1) Victimele - nevinovate ale “revoluţiei” cu sau fără CIA; pentru 
că atunci au murit oameni, nu doar la Timişoara şi la Cluj şi nu doar 
unguri - ci şi la Sibiu, la Braşov, la Bucureşti; 

2) Mi s-a rupt inima văzînd că “peisajele” filmate nu puteau fi 
datate; erau din 1989? Erau din 2003, când a fost făcut filmul? Oricum, 
aceeaşi dezolare, aceeaşi sărăcie cruntă - aceeaşi disperare resemnată. 

Vai de curu” nostru tricolor! 


Laszlo îmi scrie, furios: că el a găsit “în dreptul datei de vineri 24 
ianuarie 2004 [al jurnalului meu pe internet] un set de remarci 
apro-batoare legate de scrisoarea insultătoare pe care Elvira Iliescu 
i-a trimis-o lui Laszlo” - dacă nu s-a observat că am citat, foarte rău. 
Am citat din Laszlo Alexandru! 

lată ce scriam în... 23, nu în 24 ianuarie: 


“A doua scrisoare este o fotocopie a epistolei mânioase trimisă lui 
Laszlo Alexandru de Elvira noastră naţională. Şi dă-i, şi zi-i-o de la obraz! - 
în primul rând pentru cele rostite în prezenţa lui Pecican şi a lui Grigurcu în 
emisiunea radiofonică - transcrisă şi publicată în Columna; în al doilea 
pentru ce a spus în dialogul cu Solacolu (şi el publicat în Columna): “Nu 
mi-a venit să-mi cred ochilor! Dvs. să-i spuneţi lui Paul Goma: «ruşine să-i 
fie!»??!?!” [ploaia mirărilor-întrebărilor aparţine Elvirei Iliescu]. “Să-l 
învinuiți de antisemitism”? - ei, da: să mă învinuie de antisemitism şi să mă 
aşeze, în buna tradiţie troglodită a celor de la România literară (Manolescu, 
Dimisianu, Ştefănescu) alături de V.C. Tudor. Şi dă-i! Şi urechează-l pe 

copilul Laszlo! Şi pune-i capac: reproşul de a fi ales ca obiect al tezei de 
doctorat pe Manolescu! 

Dacă stau şi mă uit în oglindă: nu sânt de acord chiar cu toate câte îi 
aruncă în faţă. Dar stînd, în continuare şi oglindindu-mă: dar ea, Elvira 
Iliescu este de acord chiar cu tot ceea ce reproşez eu altora?” 


Citatul există - însă nu şi pentru Laszlo. Care de multă vreme nu 
mai vede pe unde calcă. A uitat ce a afirmat în dialogul (cu Ion 
Sola-colu) internetizat din 23 oct. 2002, publicat în Columna 
nr. 5-6/2003, sub titlul “Polemici pe internet” - citez - subliniat: 


“Cluj, 23 octombrie 2002 

“Stimate domnule Solacolu, 

“(...) Da, Goma într-adevăr se pronunţă frecvent despre Transnistria, 
dar pasa antisemită în care a eşuat în ultimele luni nu face decât să mă 
întristeze. S-a găsit el de la Paris, să-l elogieze acum pe Antonescu, la 
unison cu Vadimică! Ruşine să-i fie! 

“Pe curând şi succes la televiziune. 

“Laszlo Alexandru” 


Trei nedumeriri: 

b) de ce “pasa antisemită”? Numai “pasa''?, doar îmi cunoaşte - 
ca nimeni altul - şi scrierile şi scrisurile despre scrieri, deci ştie că sunt 
un vechi, statornic “antisemit”, că deja Ostinato a fost găsit cu acest 
păcat de moarte, ce să mai vorbim de Din Calidor.. 

b) de unde scoate că “Goma se pronunţă frecvent O despre 
Transnistria”? Ticul verbal-mental “Transnistria”, ca şi “antisemit” 
este o diversiune tipică a celor care nu mai au argumente, folosită cam 
în acelaşi moment de R. Ioanid şi M. Shafir în atacurile lor împotriva 
“negaţionismului” meu - şi tot fără a fi citit textul incriminat; 

c) cum să iau expectoraţia: “S-a găsit el, de la Paris, să-l 
elogieze acum pe Antonescu, la unison cu Vadimică! ” (subl. mea)? 

O iau după cum merită, mai cu seamă pentru că încheie: “Ruşine 
să-i fie” (resublinierea mea) 

Acum îmi reproşează : 


“O scrisoare avîndu-mă pe mine ca destinatar ajunge să fie comentată 
(!) şi aprobată (!) la Belleville într-un jurnal publicat pe internet” - “grosolană 
încălcare a convenienţelor între persoane civilizate” 


Ceea ce nu-l împiedecă să-mi trimită - mie!, la Belleville! - o 
copie a scrisorii de răspuns trimisă (de el) Elvirei Iliescu! - din care, cu 
grăbire, citez: 


“Pe vremea cînd eu mă luam la trîntă pe cont propriu cu magnații lumii 
literare în apărarea lui Paul Goma, Domnia Voastră nici nu ştiaţi [sic] că 
Goma există ca scriitor”. 


Despre asta era vorba? Fireşte: nu. Laszlo a sărit în apărarea mea 
în 1997, după apariția Jurnalului I-II-III de la Nemira. Presupun că 
în 1997 Elvira Iliescu aflase, totuşi, de existenţa mea. 

Elvira Iliescu scrisese Râsul între 1981-1983, iar prin 1985 (?) cu 

nesfârşite-primejdii scosese manuscrisul din România şi, la Paris, îl 
propusese spre editare Monicăi Lovinescu. Dacă aş judeca şi eu după 
maniera de a judeca a lui Laszlo Alexandru, l-aş întreba: ce făcea el în 
vremea aceea - la frumoasa vârstă de 19 ani? 

Dar eu nu-l întreb. Il las aşa - neîntrebat. 

Alt citat din Laszlo - către Elvira Iliescu: 


“A mai încercat să mă intimideze pe calea asta inclusiv [sic] Gabriel 
Andreescu (dar măcar era vorba de un fost disident) şi i-am răspuns în 
volumul “Orient Expres“ că nu el a stat în faţa mitralierelor în decembrie ‘89. 
Şi nici dumneavoastră”. 


Ce spune Laszlo aici este foarte grav - dovedeşte că nu se mai 
poate controla. Şi, de la adăpostul redutei parantezei, avertizează, 
imprudent: numai disidenţii pot avea opinii deosebite ori contrarii!; 
însă nici aceia - dacă “nu a(u) stat în faţa mitralierelor în decembrie 
“89”... 

Despre asta să fi fost vorba? 

Ce se întâmplă - în continuare - cu Laszlo Alexandru? 

Şi ce băiat bun era, domnule... 


Vineri, 27 februarie 2004 


Ieri mi-a venit şpalturile la Jurnalele 1999-2000. 
Până la această oră (15,30) am făcut abia 180 (din 473) de 
pagini. 


Duminică 29 februarie 2004 
Ieri am corectat Jurnalale 1999-2000. 


Nici ieri, sâmbătă, nu au venit şpalturile la S.R. Deprimat. 
Gânduri negre: dacă s-au pierdut? Dacă secu le-a reținut? Dacă...? 

MARTIE 
Luni 1 martie 2004 

Am terminat corectarea Jurnalelor. Chiar şi a scurtărilor. 
Marţi 2 martie 2004 


Fiindcă am o recreație - forţată - transcriu câteva pasaje din 
ultimul Le Nouvel Observateur (26 febr.- 3 mart. 2004), dosar - 
paginile 16-30, anunțat pe copertă: 

“Evangheliştii: Secta care vrea să cucerească lumea” . 

ŞI: 

“[Evangheliştii] alcătuiesc curentul religios care progresează 
cel mai mult, azi: 500 milioane de persoane care cred în Armageddon 
[aşa stă scris în franceză, vorba fiind de ebraicul Har Meggido], bătălia 
finală dintre forţele Binelui şi a Răului. Folosesc televiziunea, 
internetul, jocurile video, romanele de science-fiction pentru a 
converti în masă. George W. Bush, ca şi mulţi miniştri şi consilieri ai 
săi împărtăşeşte viziunea mesianică a lumii şi a viitorului.” 

Si: 

“Ce poţi face împotriva unui om care dispune de linie [telefonică] 
directă cu Atotputernicul? Şi care se crede investit cu o misie divină? 
Care crede că apocalipsul este pentru mâine? Ce poți spune despre 
acest om care este preşedinte al Statelor Unite? La sfârşitul iernii 2003, 
cu câteva săptămâni înainte de războiul din Irak, George W. Bush 
încearcă pentru ultima oară să-l câştige de partea sa pe preşedintele 
Franţei, cu argumente de genul: «Cauza este dreaptă, Operația 
Libertate pentru Irak este voinţa Domnului». In demonstraţia sa, Bush 
junior blestemă “Statele banditeşti/tâlhăreşti [voyous]”, stigmatizează 
“Axa Răului”, evocă pe Gog şi Magog... Jacques Chirac rămâne cu 
gura căscată, siderat de enigmatica referinţă... Un consilier însărcinat 
cu decriptarea mesajului găseşte într-un târziu răspuns după ce consul- 
tase Federaţia Protestanţilor Francezi: este vorba de Sfârşitul Lumii, 
după profetul Ezechiel: Gog şi Magog, încarnarea Forţelor Răului se 
vor năpusti asupra asupra Israelului, pornind din... Babilon. Or 
Babilonul fusese restaurat de Saddam Husein!” 

Plictiseala: 

Evanghelicii (nu “evangheliştii”, aceia au scris evangheliile) sunt 
în principiu creştini, dar cred şi promovează primatul Statului Israel, 
cu tot ce are el, nu doar ne-moral, ne-uman, dar ne-creştin. 

Profitînd de faptul că la 12 octombrie 2003 pacifiştii israelieni şi 
palestinieni se întâlneau în Iordania, în vederea perfectării “acordului 
de la Geneva”, un... areopag alcătuit de evanghelici americani şi de 
lkudnici israelieni (ramura cea mai primitivă, mai agresivă, mai 
isterică, cea mai analfabetă a sionismului - fiindcă, după cum termi- 
naţia grăieşte, este dominată şi inspirată de recenţii evrei sovietici care 
continuă tradiția komisarului) - sub bagheta lui... Richard Perle şi-a 

ținut lucrările la Ierusalim. Ca din întâmplare. Or se ştie: Perle, cu 
Wolfowitz sunt consilierii cei mai ascultați ai lui Bush, după ei s-a luat 
când a pornit războiul în Irak - după ce a “pedepsit Franţa” printr-o 
campanie, pe cât de plină de ură, pe atât de mincinoasă - dar care era, 
negreşit, inspirată de evrei: “Franţa, cea mai antisemită ţară!”, când 
Franţa cu pricina are de ani de zile o lege numită Gayssot- Fabius... 

“Israel este soluția morală față cu totalitarismul oriental şi cu 
relativismul occidental” - iată concluzia (şi programul) areopagului de 
sub comanda lui Perle. 

Aşadar, creştinii evanghelici jură numai pe... steaua lui David şi 
cheamă la luptă împotriva, bineînţeles, a Răului cel mai Rău care este 
islamismul “religie perversă şi diavolească”. 

Până aici nimic de zis, fiindcă: din punctul de vedere al evreului, 
primul inamic este arabul - fratele vitreg, semit şi el... 

Dar creştinii evanghelici cred, nu doar în Steaua lui David şi în 
diavolitatea islamului ci şi în drăcismul... catolicismului, drept care îl 
arată cu degetul pe papa de la Roma: 

“Catolicismul - iată duşmanul de moarte!” 

Dacă răsfoim istoria ultimelor două milenii, înţelegem ura tenace 
a evreilor împotriva creştinismului - doar e o sectă a iudaismului, nu? 
Biserica creştină a persecutat crunt pe... părinţii săi spirituali (dar nu 
şi morali): evreii. Inţelegem şi ura protestanților împotriva papista- 
şilor: catolicii i-au persecutat pe protestanți - mai ales în Franţa. 

Însă de la ultimele războaie religioase a trecut ceva timp, iar 
“antisemitismul” a fost exclusiv rezultatul unui conflict economic 
(ca la noi, în Principate, apoi în România Mare); şi rasial (în 
Germania). 

Însă nu religios: Kogălniceanu văzuse limpede, ca un om cu capul 
pe umeri - şi european şi patriot român - natura conflictului încă de la 
mijlocul secolului al XIX-lea (în 1864, de la Legea Rurală, operă a lui). 

Cât despre protestanți... Nu se poate spune că de la Luther 
încoace au fost doar persecutați, huliţi, diminuaţi. Dacă privim la 
Ţările din Nordul Europei, constatăm că protestanții au prosperat şi 
s-au înmulţit şi în Est prin coloniştii saşi - şi în Extremul West, în 
America. 

Şi atunci? 

Atunci - aşa... 


Miercuri 3 februarie 2004 


Americanii ăştia... - nu vorbesc de agitația electorală, m-am 
lecuit de pronosticuri de când am greşit cu Reagan...- ci de acţiunile 
lor în afara graniţelor: 

In Haiti: După ce s-au tot scărpinat pe sub pălărie şi au lăsat 
haosul să cuprindă întreaga ţară, Americanii trimit un comando 
(în sensul propriu al cuvântului) care îl sechestrează pe Jean-Bertrand 
Aristide - orişicâtuşi: omul lor, re-intronizat cu armele soldaţilor ame- 
ricani acum trei ani; orişicâtuşi, ales democratic - îl ţin arestat, cu 
cătuşe la mâini, apoi îl urcă într-un avion şi îl căruţează cale de 20 ore 
şi îl debarcă în Republica Centrafricană (Imperiul lui Bokassa, preti- 
nul-pretinului, dacă s-a uitat). Restul evenimentelor... Cam ca la noi în 
România: “Rebelii”, câtă vreme nu intraseră în Capitală erau consi- 

derați de către cei din “opoziție”: bandiți, ucigaşi, ca foşti poliţişti, 
amestecați în toate putsch- urile (la ei avînd o frecvență de mitralieră). 
Însă de cum aceiaşi, în frunte cu şeful lor, “Philippe” (grafie nesigură), 
fost poliţai haitian, criminal dovedit (printre victime: arestaţi, deţinuţi, 
ucişi în bătaie, împuşcaţi în celulă de el însuşi), fost-prezent-viitor 
agent CIA - au început a paradă pe străzile capitalei - iar boborul i-a 
întâmpinat cu flori şi cu urale - de crezut, după ce fuseseră terorizaţi, 
jefuiţi de “chimères”, echivalentul eternilor noştri concetăţeni din 
Gropile Capitale, apoi din minele patriei întregi, masă de manevră în 
momente de criză - cum au început a-i lăuda, a le mulţumi din inimă, 
că-i hberase... 

Bieţii oameni: fac şi ei slalom printre stâncile-gropile putorii de 
istorie... 

Înapoi la Aristide: acest fost “preot al săracilor”, devenit om al 
americanilor - şi tot cu asentimentul lor, mare narcotraficant (Haiti 
fiind o haltă obligatorie între Columbia şi Florida) - martirizator şi 
jefuitor al propriului popor nefericit - desigur, merita să fie pedepsit. 

Or americanii - în fine, comando-ul - nu pentru a-l detrona- 
pedepsi venise(ră), ci pentru a-l... îndepărta. 

În precipitarea americanilor bănuiesc teama lor că francezii ŞI 
canadienii - care anunţaseră primii că vor trimite ostaşi pentru... secu- 
rizarea propriilor ambasade (pretextul cel mai uzitat) - vor impune 
ordinea lor, de “vechi europeni”, adică organizarea de alegeri 
democratice - Canada, în ochii lor, fiind “prea aproape de Franța”... 
Şi atunci au dat ordin de atac! 

Numai că, spre deosebire de ruşi, care neagă prin minciuni - 
gogonate, însă în proprii-i ochi: argumente - americanii nu fac un 
minim efort se explice, ei neagă, e mai economic: 

«Nu este adevărat că ostaşii noştri au intrat în Palatul Prezidenţial 
şi i-au alungat pe toţi băştinaşii aflaţi în serviciu şi au postat sentinele 
americane - de pază...»; 

«Nu este adevărat că Aristide a fost sechestrat - ci doar au fost 
duse discuţii cu el...» (mai ţine minte cineva anul 1968, când Brejnev 
îl răpise de la Praga pe Dubcek şi pe apropiații săi şi... dusese discuţii 
foarte tovărăşeşti cu el, încătuşat? - la Kremlin)? Oare cine va fi 
“discutat”, dacă nu era adevărat că americanii intraseră în Palat? - 
întrebare de bun simţ, deci inapropriată. 

«Nu este adevărat că a fost urcat cu forţa într-un avion american 
ŞI dus...în Africa»... - etc etc. 

Or, aşa cum americanii află secrete ale adversarilor (dar nu pe 
cele bune, vorba ardeleanului), aşa şi... jurnaliştii au aflat secretele 
americanilor, începînd cu... aterizarea în Africa Centrală a unui avion 
care purta insemnele USA şi drapelul înstelat - din care a coborit... 
Aristide! 

Jurnaliştii i-au descusut şi pe câțiva haitieni aflaţi în Palat când 
au năvălit americanii; asistaseră la “neutralizarea” lui Aristide şi 
încătuşarea lui... 

Tot jurnaliştii au aflat - totul se află, dacă ţi să fu jurnalist... - că 
în timpul “tratativelor” (în vederea abandonării puterii), americanii 
i-au arătat lui Aristide, în ordine crescîndă: un dosar în care era acuzat 
de jefuirea statului - mai ales deturnarea ajutoarelor americane pentru 
înarmare (or Aristide, agentul lor, desfiinţase armata de multă vreme! 

- atotştiutorii americani să nu fi aflat?) în folosul său şi al familiei sale; 
un dosar acuzator în legătură cu traficul de droguri la scară mare, el, 
Aristide percepînd o “taxă vamală” substanţială - nici la aceste probe 
nu a cedat, deşi, pentru fiecare din delicte - sau crime - putea fi 
pedepsit - şi cum! 

Abia când americanii au scos dosarul cu traficul de paşapoarte 
haitiene vândute celor din Al Quaida, Aristide a plecat steagul. 

Însă odată în Africa Centrală, a organizat o conferinţă de presă şi 
a povestit modul în care americanii “au organizat o lovitură de stat 
modernă” - citat din Aristide. 

Şi iară şi iară: au americanii un talent uriaş de a preface un ins 
detestabil, demn de dispreţ, chiar de ură - pentru faptele lui împotriva 
propriului popor - într-un biet tip căruia... din punctul de vedere al 
dreptului internaţional, dacă nu îi dai dreptate, atunci îi găseşti 
oarecari circumstanţe atenuante - însă nu pentru faptele lui criminale, 
ci pentru... modul în care l-au tratat americanii! 

Ca şi în cazul lui Saddam Hussein: cine i-a creat lui Saddam 
aureolă de martir, de biet persecutat de Uriaşa Coaliția Mondială? 
Ei, cine! Evanghelici americani şi profitorii lor: israelienii! Ei au 
minţit lumea întreagă cu “armele de distrugere în masă”, cu “găzduire 
a teroriştilor alguaidezi”. Şi, iată: nu-mi îngădui să fac pronosticuri, 
să-mi arăt preferinţele pentru viitoarelor alegeri. Ştiu - ca dealtfel şi 
din ce în ce mai mulţi americani: că nu vreau victoria lui Bush - atât, 
nu-i destul? Dar că aş înclina spre Kerry?... Măcar o dată în viaţă 
să fiu prudent. 

Fiindcă bănuiesc: odată instalat la Casa Albă, şi Kerry se va trezi 
pe scaunul electric, în care îl vor imobiliza “consilierii” evanghelico- 
likudnici. 

Aşa că mai bine tac - şi privesc. 

Şi dau din falcă. 

Aş da şi din condei, dacă aş avea unde să public - ideal ar fi în 22, 
la colega mea de breaslă (sic), Gabriela Adameşteanu. Dar ea nu îl 
publică pe Goma - din, hăt, 1997 - dacă nu cumva din 1996, de la... 
punerea în pagină extrem de subtilă (marca Gabrielei), când mi-a 
publicat textul trimis abia după ce a avut în mână “replicile” lui 
Manolescu, ale Zoei Petre, al lui Ţucu Constantinescu la textul meu 
(mă şi mirasem, atunci: de ce mai publicase proposta mea, dacă o 
înecase în riposte comandate - şi anulatoare?). 

Ziceam că aş da şi din condei - dar unde să public un text despre 
crima americanilor de la 4 aprilie 1944, când au bombardat Gara de 
Nord? Doar nu în revista 22 - nu doar filoamericană, dar filosionistă. 
În primul rând că, la 4 aprilie 1944, nu olteni de-ai Gabrielei 
Adameşteanu au fost amestecați cu molozul - ci basarabeni şi bucovi- 
neni de-ai mei, refugiaţi, adunaţi la Triajul Gării de Nord pentru a 
pleca spre Vestul ţării, “în dispersare””; nu vreun unchi de-al ei a 
“dispărut” atunci - şi nu s-a mai auzit nimic, niciodată, despre el - ci 
unchiul meu, Ignat Goma, fratele mai mic al tatei. În al doilea rând - ŞI 
cel mai important: cum să publicea Adameşteanu un text acuzîndu-i pe 
americani de crime împotriva omenirii? Să se supere americanii- 
americani? şi americaniştii-americanişti (Oişteanu, Cornea, Shafir, 
Volovici, R. Ioanid, S. Damian, Radu Feldmann - şi, postum, Ornea)? 
Şi să-i taie - ei şi neamurilor ei până la a unşpea spiţă - călătoriile, 

bursele, subventiile - toate-toate, numai şi numai culturale? Pentru un 
fleac de... 4 aprilie 1944, care ar atenta la Unicitatea Holocaustului? 

Fiindcă Bombardarea Bucureştiului la 4 aprilie 1944 - şi uciderea 
a mii şi mii şi mii de civili (încă o dată, îi dau dreptate scriitorului 
Gabriela Adameşteanu: atunci-acolo nu au pierit români-români, ieşiţi 
direct din dubla coapsă traian-decebalină - ca ea, ca Rodica Palade, ca 
Gabriel Andreescu - ci au fost masacrați nişte încurcă-lume, care nu 
mai aveau nici casă, nici ţară, nişte păcătoşi de “minoritari”, vorba lui 
Coposu: nişte “românofoni”, după epocala opinie a istoricului Zoe 
Petre-Condurache: basarabeni şi bucovineni şi moldoveni din nordul 
provinciei, alungaţi de ruşi - cu un cuvânt: “refugiaţi”) - reiau: 
bombardarea Bucureştiului la 4 aprilie 1944 (pentru început, fiindcă au 
mai fost şi altele) constituie o “temă delicată”, o “problemă spinoasă”, 
ca să-l citez pe Dimisianu, aproape tot atât de “arzătoare” ca şi cea 
evreiască. Aproape, dar nu egală - acea fiind Unica. 

Că tot nu va publica ea (tot de Adameşteanu vorbesc), în 22, un 
asemenea text (să deie Domnul să fiu contrazis: mi-aş cere iertare/ în 
Piaţa-Mare), nu strică să afle: 

- Bombardamentul de la 4 aprilie 1944 asupra Gării de Nord din 
Bucureşti a fost, cronologic, în Europa celui de al Doilea Război 
Mondial, întâia crimă de război a americanilor: Gara de Nord nu era 
obiectiv militar, nici măcar industrial, dar ei (de americani vorbesc, în 
continuare) fuseseră bine informaţi că acolo, de câteva zile, există o 
mare concentrare de civili, refugiaţi din calea ruşilor. Şi au ucis între 
5.000 şi 25.000 (cifra este atât de nesigură din pricina triplului secret: 
al poliţiei antonesciene, al securităţii după model sovietic şi al 
tembelismului guvernelor succesive de la 1989 încoace) civili, în 
majoritate femei şi copii - ca, în spatele frontului, în timp de război; 
iar dintre aceştia cel puţin trei sferturi fiind români fugind din calea 
aliaţilor lor de nădejde: ruşii; 

- Cronologic, a doua crimă de război a americanilor s-a produs 
în februarie 1945 (în momentul în care, la Yalta se ţinea conferinţa cu 
pricina...). Atunci Dresda şi Leipzig au fost prefăcute în ruine, 
mormanele de moloz fiind pe jumătate resturi umane - peste 650.000 
victime, în cvasitotalitate femei şi copii, cel puţin jumătate din aceştia 
fiind - ca şi la Bucureşti, refugiaţi din Est, fugiţi de ruşi; 

- La 6 august 1945: bomba atomică lansată asupra Hiroshimei. 
Victime - doar în acel an, 1945 - 140.000. Este sigur: numai civili, 
femei, copii, bătrâni. 

Oricare ar fi motivațiile “strategice” ale Anglo-Americanilor 
(nu trebuie să să uite contribuţia - în rău - a lui Churchill), nu există 
nici o justificare în uciderea civililor, ca “tactică de teroare” deliberat 
aplicată asupra populaţiei, pentru ca ea - populaţia, pardi! - să se 
ridice, răscoale, răzvrătească şi să-l răstoarne pe tiran (Antonescu, 
Hitler, generalii japonezi). Aceeaşi imbecilitate criminală anglo- 
saxonă a fost aplicată şi în 1999, în lugoslavia - din fericire pentru 
scurt timp. 

Joi 4 martie 2004 


Ar fi ultima zi în care mai aştept şpalturile. 
Mare minune mare!: 
În scandalul provocat de filmul lui Mel Gibson, “Patimile...” 

Evanghelicii americani - de astă dată despărțindu-se de evrei (care 
manifestaseră deunăzi în faţa unei săli de cinema în New York, 
pretinzînd că filmul este o încuviinţare - sau incitare la... Auschwitz), 
sunt de acord cu “lectura” lui Gibson, decretînd: «Aşa a fost!!» 
Ba chiar Ted Haggard rosteşte ce nu s-a mai rostit vreodată în 
America: “Dacă liderii evrei vor să-şi alieneze 2 miliarde de creştini 
din cauza unui film, înseamnă că au vedere scurtă”. 

Ca să vezi de unde sare... “antisemitismul”! Din grădina 
evanghelicilor! 

A fost şi la televiziune franceză o dezbatere despre film - în 
necunoştinţă de cauză, fiindcă nu s-a decis dacă se distribuie ori ba. 
Şi de astă dată - ca de fiecare dată, în ultimii 2-3 ani, evreii cei deştepţi 
s-au prostit fulgerător: te uitai la ei şi te întrebai dacă X este chiar X, 
pe care îl cunoşti de multă vreme şi îl preţuieşti... pardon: preţuiai?, 
sau o sosie trimisă întru diversiunea cea mai grosolană de către 
fasciştii-hitleriştii-antisioniştii-antisemiţii pe care îi ştim noi!? 


Vineri 5 martie 2004 


Nici azi nu au venit şpalturile. Mai aştept până în... 14 martie - 
atunci Ştefana Bianu are să se întoarcă de la Timişoara cu o fotocopie 
a lor încredinţată de Mircea Stănescu. 

Despre filmul lui Mel Gibson: evreii au dreptate să protesteze 
împotriva imaginii globale rezultate: anume aceea că toți evreii au 
participat - activ - la Patimile lui Isus. Dar bineînţeles că nu toți - doar 
unii. Motiv pentru care papa loan al XXIII-lea, apoi loan Paul al II-lea, 
au încercat să şteargă acuzaţia de deicid lipită pe fruntea tuturor evrei- 
lor. Au încercat şi, în parte, au reuşit. Mai există însă inerţii (mile- 
nare), nu atât printre fundamentaliştii catolici, cât mai ales (tare aş vrea 
să mă înşel.. -) printre ortodocşii noştri cei folclorici, altfel analfabeti. 

Se vede însă că stigmatizarea evreului ca cel care l-a chinuit pe 
Isus şi l-a dat morţii nu a rămas fără replică: în două mii de ani evreul 
s-a construit pe sine ca nevinovat absolut, ca acuzat fără vină - 
niciodată, niciunde, în nici o împrejurare; două mari tragedii: Inchiziția 
şi Shoah au întărit convingerea evreului că el este destinat pieirii - de 
către conspirația - mondială - a neevreilor. In strategia supravieţuirii, 
motor i-a fost: ura faţă de goi, faţă de ne-evreu, fie el creştin, fie 
musulman. 

Insă creştinii au făcut un prim pas de corectare, de reparare - l-am 
amintit. Succesul - cât este - a fost facilitat (?) şi de mea culpa 
creştinilor (numai cei de la Vest de Cortina de Fier!) de a fi consimţit 
cel puţin la tentativa de lichidare a evreului, în timpul celui de al 
doilea război mondial. 

Numai că reciproca nu este valabilă. Fie şi ca intenţie, fie ca doar 
tentativă: 

Dacă evreii sunt ulceraţi, acuzaţi pe nedrept, arătaţi cu degetul ca 
vinovaţi în totalitatea comunităţii lor, ei înşişi nu se sfiesc de loc de 
a-i acuza pe toți creştinii din câte o comunitate de * “antisemitism”, de 
antiuidaism. 

Din 1945 până în momentul de faţă Germanii sunt acuzaţi de 
crimele - reale, ale hitleriştilor - şi puşi să plătească în mărci germane, 
în dolari sângele vărsat, lacrimile, cenuşa în care fuseseră prefăcuţi 

atâţia dintre ai lor, doar pentru vina de a fi fost evrei. Numai că în 
mânia lor, evreii trec rapid la desemnarea câte unei întregi comunităţi 
ca vinovată. 

Cazul, recent, al românilor - în gura şi de sub condeiul unor 
activişti sionişti isterici: noi am fost cu toţii “legionari”, “fascişti” - 
deci “antisemiţi”; cazul Franţei - care este “profund antisemită” de 
când generalul de Gaulle a rostit cuvinte grele - dar adevărate - despre 
evrei; până în momentul de faţă când... pentru că Franţa nu s-a aliniat, 
bătînd din călcâie, campaniei americane de “remodelare a Orientului 
Apropiat” - citeşte: de creare a Marelui Israel - a fost, este în con- 
tinuare copleşită de acuzaţii, de injurii, care de care mai ordurieră şi 
mai imbecilă şi mai nedreaptă. Nişte idioţi, analfabeți, vandali atacă, 
incendiază devastează, în Franţa, nu doar sinagogi - ci şi moschei, ci şi 
biserici creştine (catolice, protestante), însă “ecoul” este uriaş când 
este vorba de o sinagogă, dar neînsemnat, când nu este cu totul ocultat 
dacă este vorba de moschei sau biserici. Ilustrativ este protestul, nu 
doar al comunităţii lezate, ci şi al celorlalte: dacă în cazul profanării 
unei sinagogi protestează, individual, în grupuri, în numele întregei 
confesiuni ne-mozaice - şi musulmanii şi creştinii - nu am auzit 
vreodată ca, după vandalizarea vreunei moschei sau a unei biserici, 
să-şi manifeste indignarea şi evreii - cu excepţia câte unei personalităţi 
politice (ca individualitate franceză) ori culturale. De curând, în sudul 
Franţei s-au semnalat devastări, incendieri de moschei, de biserici: nici 
un semn că astfel de veşti ar fi ajuns la urechile evreilor - ba chiar 
câțiva au avut neruşinarea să pretindă că ei... sunt atei (citeşte: 
comunişti, trotskişti), deci chestiunile religioase nu-i interesează; însă 
pe aceiaşi, “chestiunile religioase” - îi înteresa foarte şi le storcea 
urlete de indignare şi le umplea de spumă gurile de acuzaţii de 
“antisemitism, într-o ţară profund antisemită: Franţa”... 


Sâmbătă 6 martie 2004 


Şi numărul pe 4-10 martie 2004 din Le Nouvel Observateur este 
remarcabil. Am să mă dedau cu jubilaţiune la traducerea câtorva 
fragmente din dialogul angajat de Amos Oz, autorul romanului 
ʻO istorie de dragoste şi de tenebre’, cu François Armanet, cu René 
Backmann şi cu Jean Daniel. 

Mai înainte să explic motivul pentru care şi eu (printre atâţia alţii) 
l-am detestat din adâncul inimii pe Jean Daniel, cu tot cu săptămâ- 
nalul să infam - până acum doi ani, Le Nouvel Observateur - concurat 
în minciuni promarxism filosemite doar de L 'Humanite: 

Deşi una din scenele definitorii pentru individ se petrecuse 
binişor înainte de venirea mea în exil (noiembrie 1977), deci nu 
văzusem - şi nici re-văzusem emisiunea lui Pivot, Apostrophe, cu 
Soljentţân - atâta s-a vorbit despre ea, atâta s-a scris ( numai în perio- 
dicele reacționare, de dreapta”'...), încât o ştiam pe de rost. 

Recent, Jean d'Ormesson a povestit-o - ca unul din martori: 

Soljeniţin, de curând expulzat, fusese invitat la Apostrophe şi 
povestise câte ceva din nesfârşita tragedie a celor aflaţi sub cizma 
bolşevică şi mai ales “viaţa” - nu a lui Ivan Denissovici, carte publi- 
cată mai demult, ci recenta Arhipelagul Gulag. În acel “cor” de tăcere 
respectuoasă de pe platoul de televiziune în care cu toţii erau răscoliți 

de mărturia lui Soljeniţân, singur Jean Daniel (care, într-o rână dispre- 
țuitoare, mormăia, zâmbea batjocoritor, nega din cap) s-a trezit 
spunînd - cam acestea: 

Să ținem seama de ceea ce se petrece în dictaturile fasciste din 
Chile, din Argentina, altfel adevărul va fi dezechilibrat. 

Acesta era individul - atunci, prin 1973-74, aşa a fost până 
deunăzi, adică (aproape) o viaţă întreagă: un marxist fanatic, un sovie- 
tist fără condiţii, pentru care de suferinţă avea parte numai victimele 
“dictaturilor fasciste, de dreapta”, numai comuniştii, numai evreii... - 
în nici un caz victimele nevinovate ale dictaturilor bolşevice. lar când 
i se aduceau argumente... dimpotrivă, el le accepta cu o optime de 
gură, iar atunci făcea apel la... echilibrarea adevărului! 

Echilibrarea adevărului... Această “cerinţă” mă duce drept la 
prietenii mei buni (în fine, ca toţi bunii: foşti) Sami Damian şi Lucian 
Raicu. Ei fiind de totdeauna, partizani ai “obiectivităţii socialiste”, 
potrivit căreia poţi formula şi oarecari critici la adresa comunismului, 
cu condiţia să fii “obiectiv”, citeşte: să înşiri mai întâi şi pe îndelete 
“părţile bune” - altfel adevărul-de-clasă rămâne într-un picior, 
dezechilibrat... (comentariul meu, răutăcios). 

Mă întorc la Amos Oz. El face parte dintre acei scriitori evrei 
israelieni (născut în 1939, la Ierusalim) care gândeşte ceea ce gândeşte, 
scrie ceea ce gândeşte - şi îşi asumă zisele-scrisele ca un scriitor-evreu, 
nu ca un evreu- scriitor în timpul liber. Este cofondator al mişcării 
“Pace - acum” şi a participat la elaborarea Acordurilor de la Geneva. 
Citez din dialogul său cu redactorii (deduc: 1 s-au dat întrebările, el a 
dat răspunsurile scrise): 

“Acordurile de la Geneva. Nu mă aştept ca Arafat sau Sharon 
să-mi telefoneze: «Amos, ce minunat plan de pace ai elaborat! Cum de 
nu ne-am gândit şi noi până acum? De mâine îl punem în aplicare!» 
Insă aceste acorduri dovedesc: toate problemele pot fi abordate şi 
rezolvate prin compromis. 70% din evreii israelieni şi acelaşi 
procentaj de arabi palestinieni sunt convinşi că până la urmă vor fi 
două state. Ei nu ştiu dacă asta se va întâmpla în zece ori douăzeci de 
ani, dar o ştiu. Ceea ce însemnă că pacientul israelian ori palestinian - 
este pregătit pentru operaţia chirurgicală. El [pacientul] nu jubilează - 
dar e gata de operaţie. Doctorii sunt însă cei laşi, fricoşi. (...) 

“Conflictul dintre națiunea iudeo-israeliană şi națiunea arabo- 
palestiniană este un tragic accident. Cine a fost şoferul (beat, neatent)? 
Nu aceasta este întrebarea de actualitate. Urgent este să fi oprită vărsa- 
rea de sânge. Geneva a fost o tentativă medicală cu mijloace de bord. 
Am petrecut în jur de 200 ore alături de colegii palestinieni şi israe- 
lieni, înarmaţi doar cu imaginaţie. (...) Politicienii au avansat totdea- 
una ceea ce ei numesc: “ambiguitatea creativă”. Sânt romancier şi cred 
că “ambiguitatea creativă” este un dezastru. In problematica israelo- 
palestiniană contribuţia mea la Geneva a fost aceea de a elimina tot ce 
era “ambiguitate creativă” şi de a încerca găsirea de soluţii precise a 
tuturor chestiunilor sensibile: refugiații, coloniile, Ierusalimul, 
frontierele. M-am comportat mai degrabă ca un chirurg decât ca un 
romancier. Am spus: «Aici este necesară o amputare; dincoace trebuie 
să dezinfectăm...» 

“Europa: Sânt mânios împotriva Europei - o mânie “genetică”, 
fiindcă sunt fiul unor oameni alungaţi din Europa în 1933 şi care ar fi 


PAUL GOMA J U R N A L 2004 67 


fost ucişi în 1942, dacă ar fi rămas. (...) Ei [părinții mei] iubeau 
Europa - care însă nu i-a iubit. Pentru dragostea lor faţă de Europa au 
fost trataţi de cosmopoliţi, de paraziți, de intelectuali, termeni utilizaţi 
de nazişti şi de comunişti [dar victimele naziștilor refuzau să creadă 
această sinistră simetrie, pentru că auxiliarii comuniştilor în Rusia apoi 
în ţările ocupate erau în majoritate evrei - parcă aud un ecou dinspre 
România sovietizată - prin glasul lui Chişinevski, Răutu şi a altor alţi 
consângeni al lui Amos - nota mea]. Ei iubeau Europa într-un moment 
în care nimeni nu se simţea european. De aici relaţia mea dureroasă cu 
Europa (...). Cu evreii şi cu musulmanii Europa ar trebui să înceteze 
de a mai face pe severa directoare de şcoală. Ea [Europa] nu poate da 
nimănui lecţii, pentru că a vărsat mai mult sânge decât celelalte patru 
continente la un loc [fiindcă despre Europa au existat informaţii - 
dfespre “celalalte continente” ba - observaţia mea]. Criticele sale 
moralizatoare sunt neproductive. Ginghis Han, Hanibal, Saddam 
Hussein nu pot rivaliza cu Europa [în acestă materie].” 

“(...) Acum avem nevoie de empatie, de imaginaţie, de susţinere 
pentru a lua hotărîri teribile, atât pentru israelieni cât şi pentru pales- 
tinieni. Puneţi-vă în pielea unui palestinian când îi cereţi să spună: 
«Adio, Jaffa, adio Haifa!»; puneţi-vă în pielea unui israelian de dreap- 
ta şi spuneți împreună cu el: «Adio, munte al Templului, adio Hebron, 
adio Țară Sfântă!» Noi singuri nu putem face pace. De aceea mi-am 
intitulat textul: “Ajutaţi-ne să divorţăm”. Avem nevoie de ajutor, atât 
de la Europa cât şi de la Statele Unite. Dacă ajutorul vine doar dinspre 
Statele Unite, lumea arabă va rămâne indiferentă. Europa nu poate 
duce pe umeri singură un astfel de proiect.” 

“Ierusalim 1939. Ironie a sorții, m-am născut în anul în care 
destinul a milioane de evrei a fost pecetluit fără ca ei să ştie. M-am 
născut atunci când Israelul era sub administraţie britanică - relativ 
binevoitoare. Şi totuşi: primele cuvinte rostite într-o limbă străină, în 
afară de «da» şi «nu» au fost: «British, go home!» Aşa strigam noi, 
copiii evrei din Ierusalim, aruncînd cu pietre în patrulele britanice 
pe timpul primei Intifada, cea din 1946 - Intifada evreiască împotriva 
britanicilor. Dădeam cu pietre, strigam: «British, go home!» şi 
fugeam.” 

“Evreii din Franţa. Trăiesc în Israel, îl blestem pe Sharon în 
fiecare zi, în gura mare. In fiecare săptămână scriu un articol în care 
spun: «Sharon, du-te dracului!» Re-scriu mereu, mereu, dar nu ştiu din 
ce pricină Sharon nu se duce dracului. Dacă aş trăi în Franţa, nu mi-ar 
fi deloc uşor să scriu: «Sharon, du-te dracului!», după cum mi-ar pune 
o problemă şi nescrierea [blestemului]. De aceea nu aş putea rezista 
unei astfel de schizofrenii. În Israel nu am nici o reţinere, nimic nu mă 
îîmpiedecă ori întârzie să strig, să scriu: «Du-te dracului, Sharon, de 
mână cu Arafat!»(...)” 

[Abia acum îi înţeleg - dar nu şi aprob - pe evreii din Franţa ca 
Finkielkraut, B.-H. Levy, Kouchner, Serge July, Julien Drey... Bieții: 
aceştia neaflînd-se acolo, “pe teren” se simt obligaţi să apere cu ghea- 
rele şi cu dinţii, din depărtare (din diaspora!) virginitatea Israelului în 
materie de morală, de violenţă, de injustiţie faţă de goi. Din nefericire, 
acestora - repet: din afara hotarelor Israelului - li se alătură şi oamenii 
de litere originari din România, care trăiesc în Israel. Cum să se 
explice acest fenomen? Eu nu-l explic - îl constat, cu tristeţe.] 

“(...) Statul evreu. Un stat evreu este un oximoron. Un stat nu 
este decât un vehicul, un automobil transportînd pasageri. Doresc ca 
Israel să rămână un stat cu majoritate evreiască - fără ca prin asta să 
devină un “stat evreu” - pentru că eu cred că atâta vreme cât state- 
naţiuni există, evreii au dreptul de a fi majoritari pe un mic teritoriu. 
Insă asta nu înseamnă - pentru mine - un Stat Evreu. Un stat evreu este 
o noțiune păgână. Israel va păstra o majoritate evreiască? Asta 
depinde de ambițiile noastre teritoriale. Dacă renunţăm la Cisiordania 
şi la Gaza - răspunsul este: da. Insă dacă Israel vrea să anexeze 
Cisiordania şi Gaza, atunci Statul evreu nu are nici un viitor”. 

“Statul palestinian. El este cheia tuturor problemelor. Nu numai 
pentru că Israel rămâne evreiesc, ci pentru că Israel rămâne un stat. 
Urmează a fi realizat acest dureros divorţ dintre Israel şi Palestina, 
pentru ca Statul palestinian să devină un vecin - poate nu un vecin drag 
- dar vecin.” 

“[Limba] ebraică. Nu sânt şovin în chestiunea teritorială, dar 
foarte şovin lingvistic. Ebraica este cel mai frumos instrument de 
muzică, această limbă are, nu doar un viitor, dar un viitor spectaculos. 
Azi oamenii care vorbesc ebraica sunt mai numeroşi decât cei care 
vorbesc norvegiana ori daneza. Şi vă voi surprinde: numărul de 
persoane care vorbesc ebraica este mai important decât vorbitorii de 
engleză în epoca lui Shakespeare.” 

“Limba acordurilor de la Geneva. Un amestec de ebraică, 
arabă, engleză. Dacă aţi fi văzut chipurile observatorilor elveţieni în 
timpul discuţiilor! Nu înțelegeau [concepeau] că putem să ne inter- 
pelăm, urlînd, apoi să izbucnim în râs. Există între noi o formă de 
inimitate greu de explicat. Un exemplu: când un membru al delegaţiei 
arabe vorbea, un israelian l-a întrebat dacă poate să-l întrerupă un 
moment. Cuvântul «a întrerupe» în ebraică este similar cu francezul 
«arrêter», [a opri, dar şi a aresta], iar palestinianul a răspuns: «M-aţi 
arestat de atâtea ori...» - toată lumea a râs; în afară de elveţieni...” 

“Fanatism. M-am născut cu tot ce trebuia ca să devin un fanatic. 
Şi mă supraveghez mereu, ca să nu fiu. Din fericire, pot identifica 
simptomele şi mă păzesc [de a cădea - în fanatism]. Astăzi israelienii 
au învăţat să trăiască cu terorismul. Chiar dacă în anii ce vor veni 
[terorismul] va cunoaşte o creştere, în cele din urmă se va banaliza - 
şi nu doar în Israel. Or nici asta nu e bine. Fanaticul este [rămâne] un 
punct de exclamaţie în mişcare.” 

“Națiunea evreiască. li pot privi în ochi pe palestinieni şi 
întreba: «Credeţi că evreii care s-au constituit într-o naţiune sunt 
[într-adevăr] o naţiune? Sau credeţi că voi, palestinienii aveţi dreptul 
să hotărîţi dacă evreii alcătuiesc o naţiune sau ba?» Dacă ei răspund că 
evreii sunt o naţiune şi dacă îi mai întreb: unde este patria naţiunii 
evreieşti?, ştiu că e foarte dureros pentru ei [întrebarea este dureroasă]. 
Şi mă vor întreba: «Dar de ce chiar aici? Sunteţi o naţiune, de acord, 
dar de ce în ţara noastră?y” 

“Națiunea palestiniană. Am descoperit că palestinienii alcă- 
tuiesc o naţiune atunci când, din spirit de rebeliune împotriva familiei, 
m-am instalat într-un kibuţ - sub influenţa aripii cele mai pacifiste a 
mişcării kibuţnice - să zicem facțiunea tolstoiană şi nu cea marxistă; 
Atunci am început să citesc texte traduse în ebraică [din arabă]. Atunci 
am înţeles că palestinienii se aflau în plin proces de dezvoltare a unei 

identități naționale. Iar când am realizat că ei erau respinşi de Egipt şi 
de Liban şi de lumea arabă - m-am simţit ca unul de-al lor. Era exact 
experienţa trăită de părinții mei în Europa - unde nu erau nici polo- 
nezi, nici francezi, nici ruşi, nu erau acceptaţi ca europeni. Ceea ce îi 
obliga să răspundă la întrebarea: Cine sunt eu? Suferinţa a creat pe 
acest pământ [Palestina] două naţiuni. Poate că lucrurile altfel ar fi 
evoluat dacă nu ar fi intervenit conflictul care le-a ridicat una contra 
alteia. Poate. Însă acum e prea târziu. Există o naţiune israeliană şi o 
naţiune palestiniană. Ele nu pot trăi ca o familie unită, în care 
domneşte iubirea. | Deci] trebuie să trăiască ca două familii vecine. 

“Trei cărţi pe o insulă pustie. Depinde dacă e iarnă ori vară, 
dacă e o insulă tropicală sau dintr-o zonă deşertică. Am exact aceleaşi 
probleme ca şi cu muzica. Să alegi trei cărţi - e o cruzime. E ca şi cum 
mi-aţi cere să aleg trei membri ai familiei mele. Ce aş putea să 
răspund? Când aveam 30 ani juram numai pe Dostoievski. Către 40 
m-am convertit la Tolstoi. Acum este rândul lui Cehov - în zece ani 
probabil mă voi da pe mâna lui Gogol”. 


Cât de reconfortant, de consolant, de aproape-vindecător să citeşti 
cuvinte, propoziţiuni, fraze - texte normale! În acest univers de 
zgomote, urlete, grohăituri, de vocalizări fără cap şi fără coadă, de 
“limbi” monosilabice - ne-normale. Şi să te bucuri (de parcă ale tale ar 
fi cuvintele - şi sunt!), cu atât mai vârtos, cu cât acel rostitor este, nu 
un “gânditor” (filosof), nu un politolog, nu un istoric - cu atât mai puţin 
un om politic. Ci, ca tine, un scriitor. Şi nu orice fel de scriitor ci - ca 
tine - un romancier, purtîndu-şi cicatricele şi rănile sângerînde (să nu 
fie uitate resentimentele!) printr-o lume ostilă şi scoasă din ţâţâni. 

E bine când primeşti - rar de tot, dar cât de preţios - confirmarea 
că, în dementul secol al XX-lea, înarmaţi doar cu instictul - cel care nu 
înşeală - doar scriitorii de “ficţiune realistă” Orwell, Koestler, 
Soljeniţin - cu un precursor ilustru: Dostoievski - aceştia au înţeles şi 
descifrat şi explicat lumea în care trăiau; cu mult mai mult succes decât 
istoricii de meserie, eseiştii de profesie - ca Borbely, Bartosek, 
Courtois - cei care jură numai pe fapte, pe documente şi resping, ca 
subiective fulguraţiile “romancierilor”, cum i desemnează ei, batjoco- 
ritor - cu excepţia unor Marquez, a unui Kundera, a unui Kadare, 
autori de cărţi, nu altceva. 

Şi încă o dată, sfâşiat între satisfacția de a fi găsit un alt alungat, 
un alt fără-de-ţară (el se consolează ca şi-a găsit una - dar tot necon- 
solat rămâne), un “străin” în comunitatea lui (dacă nu de-a dreptul 
duşman), ca acest Amos Oz. 

ŞI trist pentru scriitorii israelieni originari din România. 

Insă de unde nu-i nici dumnezeu nu cere. 

(Pasajul ultim, cu citate de Amos Oz a intrat şi în ultima variantă 
a Săptămânii Roşii...). 


Luni 8 martie 2004 


Tot aşteptînd, tot tremurînd..., am adăugat două P.S.-uri 
Săptămânii Roşii: “4 aprilie” şi “Amos Oz”. 

Tot nu mi-au venit şpalturile, probabil va trebui să aştept până în 
14 martie când Ştefana Bianu se va întoarce din România cu altele - 

dar cum le voi trimite pe acelea, ca să ajungă la timp? E-hei, dacă ar 
veni mâine... Fie şi poimâine... Aş lucra ca un disperat, ca să le fac 
gata pentru Ştefana. 


Miercuri 10 martie 2004 


Am primit, cu dedicație, o prea-frumoasă carte: Manual de sinu- 
cidere de Radu Mareş. Istoria 7ribunei şi a altor tribune... I-am scris: 


Paris, 10 martie 2004 
Iubite Domnule Radu Mareş, 


Ieri am primit, prin Dan Culcer, Manual de sinucidere, azi vă scriu. 
Cu plăcere. Cu chiar entuziasm. Ba chiar cu oarecare gelozie : cum de n-am 
scris eu această carte? 

Felicitări pentru roman. 

ÎI bănuiam din fragmentele publicate în Vatra. Nu s-a desminţit - întru 
totul... Oricum, este o mare satisfacţie să constaţi că dacă roman-roman 
(deocamdată) nu se mai scrie, memorialul poate fi - şi este - roman. 

M-am delectat cu portretele (era să zic: nemuritoare - zic doar: extrem 
de vii) ale lui: Ioanichie Olteanu, Zaciu, D.R.P., Doina Cornea, Marino, Savu 
(ce monstrulete!) Vasile Sălăjan (extraordinar!) şi, desigur Buzura. 

Deasemeni am gustat (cu vârful limbii) psihologia-politico-morală a 
clujeanului - privită de peste munţi de un fost moldovean, altfel scufundat 
până la bărbie în ardelenitate... Am pus frână şi nu m-am lăsat în voia furiei, 
citind cronica revoluţiei unor ingi deja congelaţi... Cumplit. 

Tocmai pentru că m-am bucurat de fiecare rând, de fiecare pasaj, de 
fiecare pagină - zicîndu-mi, cu gelozia (ce să mai vorbim de resentiment!) 
care mă caracterizează: «Uite, că se poate scrie foarte bine şi aşa!» - m-a 
nemulţumit finalul. Vreau să spun: încheierea casei. Va fi, desigur şi senti- 
mentul de frustrare al spectatorului unui film care se termină prea-devreme, 
care nu continuă aşa cum l-ar vrea el. Chiar dacă “Însemnările din 1999 au 
fost gândite ca final, senzaţia cititorului de mine este una de lehamite a 
autorului; de oboseală a omului care lasă construcţia nedusă la capăt: nu are 
bani, s-a îmbolnăvit, a fost descurajat de vecini... 

Tare aş vrea ca judecata mea să se dovedească falsă, nedreaptă. Nu ar fi 
pentru întâia oară - şi nu pentru întâia oară mi-aş cere iertare celor pe care 
i-am rănit. 

Oarecari observaţii - în ordinea paginilor: 

- Pag. 11: “...şi după nebunia generală din august 1968 interveneau 
faimoasele «teze din iunie» (1971)”: 

Chiar dacă trec peste “nebunia din august 1968” - deşi am fost implicat 
în ea până în gât, atunci am aderat de bună voie şi nesilit de nimeni la PCR - 
chiar dacă facem rezumate, racursiul: “după (...) august 1968 interveneau 
(...) faimoasele «teze din iunie» 1971” este grăbit şi falsificator: între august 
1968 şi iunie 1971 se petrecuseră multe şi importante “chestii” - toate privind 
cultura, literatura - cele două momente nu se succedaseră fără pauză, fără un 
interludiu - dar dacă aşa se vedea ghe la Cluj... 

- Pag. 13: Cu “Leul albastru” (...) DRP [constatatase] că, dacă ajungi 
la ananghie, nu sare nimeni să te apere”. 

În jurul “Leului Albastru” - publicat, cred, în Luceafărul lui Barbu - 
s-a închegat prima manifestare de solidaritate scriitoricească de după 1965 - 

la care am participat şi eu, deşi încă nu debutasem (dar cum eram cunoscut 
dinainte de 1956...). Nu numai că s-a exprimat (solidaritatea) pe cale bucală, 
prin urlete pe coridoarele redacționale, dar au existat şi petiții - şi eu am 
semnat), prezentate revistelor (nu ştiu dacă au şi fost publicate). Fermentul, 
“agitatorul” fusese pe atunci foarte-pozitivul Adrian Păunescu (acelaşi fiind 
inițiatorul unei mişcări de protest-solidaritate în jurul filmului “Recon- 
stituirea” de Pintilie). 

Am fost întristat să constat că aveţi exact, dar exact aceleaşi opinii ca 
Blandiana despre “solidaritate” (“care ar fi fost imposibilă înainte de 1989”). 
Ba a fost posibilă!- atât că ardelenii, chiar bucureştenizaţi, chiar gogurădules- 
cenizaţi - ca Blandiana, ca Buzura, ca Manolescu şi ca Zaciu - nu ştiau... lar 
puţinele manifestări ale ei (ale solidarităţii) sunt uitate, deci negate - deci este 
aşa cum zice Goma - dealtfel nu primul, nu singurul - că românul este 
amnezic (şi nu cum îl combate Radu Mareş, dîndu-i exemplul cu... Ardelenii 
care nu-i uită... pe unguri, nici morţi...). 

- Pag. 20. În această carte de, totuşi, istorie (sub formă de roman...) de 
ce Dumnezeu nu daţi toate numele persoanelor-personajelor? De ce nu este 
numit “omul securităţii” frecventator al Tribunei? 

- Pag. 66: “...prin “Europa Centrală”, Kundera (romancier care nu-i 
place lui Paul Goma)... 

Aţi luat-o pe scurtătură: 

a. Lui Goma nu-i place Kundera - ca om, ca publicist, nu ca 
“romancier”, cum scrie negru pe alb Radu Mareş; 

b. Lui Goma nu i-a plăcut Kundera - exact ca autor al netrebniciei 
“Europa Centrală” - în care (pe lângă alte multe prostioare şi prostioaie 
pretindea că Europa se opreşte la frontiera estică a Cehoslovaciei, tot ce se 
găseşte la răsărit fund... Asia. 

Radu Mareş cunoştea aceste amănunte... bibliografice, dar - deşi doar 
ardelean prin adopţie - le-a uitat. 

- Pag. 67: - “transfug” (“statut de...”). 

Este uluitor - şi întristător cum ardelenii adoptă fulgerător limba 
securistă: Moldovenii, Muntenii, Oltenii, Bănăţenii, Dobrogenii - şi 
Maramureşenii, când vorbeau despre oamenii ascunşi în munţi şi în păduri, 
cel mult foloseau termenul sovieto-titoist: “partizani” - în nici un caz: 
“fugiţi”. Ardelenii: da, în frunte cu Zaciu (pentru care, de pildă, Țepeneag 
era un “fugit” - dar soţia sa, fiica [ale lui Zaciu] - aflate cu statut nesigur în 
RFG, oricum, nu aveau de gând să se mai întoarcă - nu sunt atinse cu nici 
un... termen. Alt ardelean care vorbea, scria “fugit” până şi despre 
emigra(n)ţii în Israel şi în Germania: Breban. lar acum Radu Mareş - chiar 
dacă o dă pe după piersic cu “transfug” - tot de la fugă, fugar mi ţi-o trage. 
Maria Mailat (pag. 149) beneficiază de statului de “fugită” - adevărat, ea, ca 
aparținătoare de sexul gingaş, are dreptul la ghilimele derizionante... 

Observaţie: Kundera nu a avut niciodată “statut de transfug” - ci... de 
rezident provizoriu în Franţa, până în 1981, când Mitterrand cu mâna lui i-a 
acordat cetăţenia franceză - lui şi lui Cortazar (alt scriitor bun, dar ce lepră şi 
acel comunist castrist!, şi nu doar pentru că se opusese editării mele la 
Gallimard, motivînd că sunt... “fascist!”). Am fost prezent la ceremonie, iar 
Jack Lang, pe atunci ministru al Culturii, venea mereu lângă mine - eram bine 
încadrat: de Marie-France Ionesco şi de Claire Malraux - ca să-mi şoptească: 
«Încă nu e prea târziu, spune “da” şi se face pe loc»... - eu, însă, basarabean 
căpăţânean răspundeam cu dulceaţă: «Merci, non...». Şi aşa am rămas până 
în ziua de azi: “cu statut de”... refugiat politic. 


PAUL GOMA J U R N A L 2004 72 


Însă Radu Mareş se crede obligat la oarecari diferențieri; Kundera are 
“statut de transfug”, Milozs “transfug anticomunist” - în schimb (!) Brandys: 
“opozant polonez”. Chiar dacă ceva adevăr există la Milozs (el fusese diplo- 
mat al guvernului comunist polonez şi... dezertase - în ardeleneşte: “fugise” 
de la postul său), nu este convenabilă folosirea termenului şi lipirea lui de 
Milozs - vorbesc mereu de termenul securist: “transfug”. L-am cunoscut - 
bine - pe Milozs - dealtfel i-am publicat o carte în traducere franceză la Albin 
Michel, în colecţia mea. 

L-am cunoscut şi pe “compatriotul” său, Kazimierz Brandys. 
“Opozant”, Brandys? Mai aproape de adevăr ar fi fost: “devenit opozant” în 
Franţa, din realist-socialist pur şi dur în Polonia. Brandys, evreu, nu a scos un 
mieunat câtă vreme s-a aflat în Polonia (ca şi Norman Manea, în România). 
Cum s-a hotărît să rămână în Franţa (la a n-a călătorie), cum a început să scrie 
- nu doar bine, ci şi adevărat. Ce fel de “opozant” a fost Brandys - din Franţa? 
Eventual: “critic al regimului comunist din ţara sa” - cum a fost şi Petru 
Dumitriu, odată la adăpost, în “Extremul Occident”. L-am cunoscut şi pe 
Brandys binişor, am simpatizat... 

- Pag. 68: Când am citit în Vatra aluzia la “sociologul clujean”, am avut 
impresia (certitudinea) că arătaţi spre un personaj cu o hotărîtă influenţă 
asupra lui Buzura. În volum nu mai este atât de clar. Totuşi cine-i “cunos- 
cutul sociolog clujean”? Măgureanu? Din text nu reiese limpede. 

- Pag. 75: “la începutul iernii lui 1989 (noiembrie) interviul acordat 
BBC-ului de AB: era unica voce de scriitor neexpatriat venind dinafara 
frontierelor spre noi (...) (Au mai fost, tot cam atunci Luca Piţu şi Dan 
Petrescu...)” 

Şi aşa: Radu Mareş este supărat pe Paul Goma cel care pretinde că 
românul e uituc... Dar însuşi Radu Mareş uită că... binişor înainte de 1989, 
fuseseră “voci de scriitori români neexpatriaţi” - exprimîndu-se, de pe solul 
Patriei Socialiste la Europa liberă, nu la BBC, ca Buzura. Însă dacă Radu 
Mareş nu auzise, el, cu urechile lui glasul lui Goma, al lui Țepeneag - 
începînd din 1969 - ceea ce face un avans de două decenii, nu? - a lui Virgil 
Tănase din 1971..., mă dau bătut. 

- Pag. 81: Analiza pe care o faceţi articolului buzuresc “Fără violenţă” 
este, nu doar inutil binevoitoare, ci falsă. Mai întâi: eu am fost primul, în 
presa românească, a fi atras atenţia asupra caracterului “tulbure” al textului - 
deci al autorului. În al doilea: eu am scris - şi am rescris, nimeni nu m-a 
contrazis - despre securismul acelui text şi nu că... “trebuie prezervat ceea ce 
a fost bun înainte şi asta fără vacarm, contestaţii, violenţe”... cum o drege - 
de neînțeles, de neadmis - Radu Mareş. 


- Pag. 93: “Director a fost desemnat un tânăr...” - deşi i se consacră un 
întreg paragraf, nu i se dă numele... Cine-i? 
- Pag. 113: “...tot cam atunci, în semn de protest, D. Țepeneag a sărit 


de pe un acoperiş şi şi-a fracturat un picior... 

Ca la radio Erevan: 

- nu era semn de protest, ci cocoşism: ca s-o impresioneze-îmbobineze 
pe superba găinuşă Roxana Pană, Țepeneag a...; 

- ...nu era acoperiş, era balustrada (interioară) a etajului I de la Casa 
Scriitorilor, “solul” aflat la doi metri de tălpile atârnatului; 

- nu şi-a fracturat un picior, ci încheietura mâinii - aterizînd pe un covor, 
acesta a alunecat, Țepeneag a dat să atenueze căzătura... 

Cum se vede Istoria Literatorilor Români! - de la Cluj... 

Cam astea sunt chiţibuşurile semnalate de un chiţibuţar-şef ca mine. 

Bineînţeles, cartea este minunată - eram tentat să spun: unică, însă mă 
stăpânesc: nu am citit tot ce a apărut în ultimii 4 ani - oricum, încă o dată: o 
carte pe care tare aş fi vrut să o scriu eu. 

O caldă strângere de mână. 

Eu... Eu mă bălăcesc în “contestaţia” cu care m-a blagoslovit Monica 
Lovinescu. Pe de o parte; 

Pe de alta în “antisemitismu”-mi fioros. Ciudat - şi reconfortant: Vatra 
mi-a publicat eseul “Săptămâna Roşie” în prima variantă, atrăgîndu-şi 
fulgerele sioniştilor şi ale holocaustolologilor de triple sexe. Şi tot de pe 
meleagurile Târgu Mureşului (ştiaţi că meleag este ungurism?; ca şi alt 
termen de căpătâi hotar?) mi-a venit o drăguță de recenzie semnată: Nicoleta 
Sălcudeanu, însă nu în Vatra publicată, ci în Cuvintul... 

Aştept să corectez şpalturile ultimei variante care va apărea la editura 
Vremea. Din păcate nu voi putea să trimit volume cu dedicație: eu, aici, la 
Paris nu voi primi decât 2-3 exemplare expediate de la Bucureşti de prieteni 
săraci. Şi cum prietenul prietenilor mei este şi el băiat sărac, nu va fi în stare 
să trimită prin poştă propriile cărți la puţinii prieteni rămaşi. 

Vă semnalez doar apariţia Săptămânii Roşii - ajunsă la cca 350 pagini 
- probabil în luna aprilie a.c. 

Tot în curând îmi va apărea un volum cuprinzînd jurnalele pe 1999 (cel 
cu cântecul Daciei - îţi mai aduci aminte, doamnă?) şi pe 2000 (sub titlul 
Jurnalul unui contestat - cca 600 pagini). Ar urma să apară încă un volum 
(2001, 2002, 2003, alte 600 pagini, sub titlul - fără fantezie: Jurnalul unui 
“antisemit ””) - la editura Criterion, cea care scoate şi periodicul Origini. Şef 
este Gabriel Stănescu, stabilit în America, dar care tipografiază în România. 

Salutări soţiei. Şi celor de la Vatra. 

Pe curând, 

Paul Goma 


N-am ce face: după ce am trimis scrisoarea, am trecut-o 
aici, în jurnal. Şi, fatal, am mai pigulit-o de incorectitudini, deci am 
modificat-o. 


Joi 11 martie 2004 


Stefana a plecat cu mâinile goale încolo, la Timişoara: nici ieri nu 
veniseră şpalturile prin poştă. Te pomeneşti că or să vină azi! 

Ieri, iritat de faptul că nu aveam cum “citi” Jurnalul pe 2001, am 
tras la imprimantă o copie. Şi pentru că Ana îmi ceruse, repetat, să 
recitească - dar nu avusese timp, însă de ieri se află într-un concediu 
medical de două săptămâni - i-am dat primele 35 pagini.. 

Simţeam eu că ceva nu este în regulă: o vedeam nemulțumită, 
iritată. Cunoscîndu-ne (de mirare, nu? - de aproape 40 ani...) i-am spus 
că, dacă îi face rău lectura, s-o intrerupă. A zis Ba-nu, Ba-nu... A venit 
cu cele 25 file. Mi le-a dat - nu a mai cerut altele. Am înţeles. 

Nu încerc să reproduc cuvintele ei. Le ştiam, le cunoşteam din 
diferitele ocazii - când citea fragmente din Jurnal. 

Întrebarea - nu retorică, nu cerînd răspuns, ci înspăimântată - 
fiind: 

Chiar aşa am trăit noi? 

Ei, da, Doamnă: Chiar aşa am trăit noi. 

Cel care consemnează trăitul, se uşurează de povară - de o parte 
din ea -, scriind-o pe hârtie. Acesta fiind eu. Dar ea? Pentru ea, citirea 
Jurnalului (pe 2001, care nu consemnează cea mai foarte neagră 
perioadă a vieții noastre cele roze...) reprezintă, dacă nu o trăire din 
nou - nu e greşit spus - atunci o re-trăire violentă, ascuțită... 

Nu cred că va mai avea inima să citească mai departe. Fiindcă... 

Chiar aşa am trăit noi? 

Chiar aşa, Doamnă. Şi încă nu am pus pe hârtie totul... 

Bineînțeles, nu întâmplările consemnate o făcuseră să sufere. 
Ci cuvintele. Cuvintele mele, din textele mele de răspuns (reproduse în 
Jurnal) la câte o agresiune - şi ea, scripturală. Slavă Domnului - sau din 
păcate... - în cele doar 35 pagini, citite de ea este cuprins veninul 
(al meu, al cui altcuiva?) etalat în texte ca “Scrisoarea către Doina 
Cornea”, în “Contestaţia” (în chestiunea scandalului de la Biserică), 
“Răul Absolut: Securitatea...”, “Lexiconul Humanitas”... Peste trei 
sferturi (numai?) din materia jurnalului din aceste 35 pagini sunt 
ocupate cu textele numite. 

Ce-şi va fi zis Ana, citind? Ei, ce! Ce şi-a mai zis, de fiecare dată 
când îi dădeam să citească textele înainte de a le trimite... prin poştă 
unor amici, unor publicaţii - cele arătate au fost, toate publicate în 
Jurnalul literar al lui N. Florescu: 

Chiar aşa am trăit noi? 

Aşa am trăit noi, Doamnă. 

Nu un an, nu un deceniu - ci, iată: patruzeci de ani, de când 
suntem împreună, aşa am trăit. 


Tot 11 martie 


Atentate la Madrid. Ucigaşe. Aznar s-a grăbit să acuze ETA - pe 
care acum trei luni o socotea “lichidată” şi se lăuda cu lichidarea ei. 
Până la ora în care consemnez (17,30): peste 185 morţi. 

Ca fiu al tatălui meu, sunt tentat să spun: «E mâna... ruşilor, 
ascultă-mă pe mine!», dar o cotesc la stânga stângii, cu ochii la mâna 
islamiştilor. Nu am probe, altele decât “pe negativ“: nu cred că bascii 
şi-au schimbat şi programul şi modul de operare. 


Seara: dezbateri la TV franceză - despre atentate: pe măsură ce 
avansează discuţiile, balanţa - înclinată inițial spre ETA, ca respon- 
sabilă - începe să dea spre cealaltă parte. După ce spaniolii au arătat 
cu degetul ETA, încât erau temeri că au să pornească o campanie de 
pedepsire a bascilor (cu amintiri atroce despre războiul civil), pe la 
orele 22,00 cade o ştire că Al Queda revendică atentatele. 

S-a ajuns la peste 190 victime. Din păcate din cei peste 1 000 
răniţi mulţi nu vor supraviețui. 

Cumplit. Cumplit. 


Vineri 12 martie 2004 
Se vorbeşte de “11 septembrie spaniol”, dar nimeni nu a observat 


că 11 martie se află la exact şase luni distanţă (calendaristică) de 
11 septembrie; şi “în prag’ de echinox... 

Aveam de gând să traduc câteva pasaje din interviul pe care 
George Soros l-a dat lui Francois Armanet de la Le Nouvel 
Observateur de joi 11 martie 2004., însă date fiind evenimentele 
tragice... Hai să o fac, pentru o pauză - artificială - în actualitatea de 
sânge şi moarte: 

Soros a publicat un pamflet: “Pentru America, împotriva lui 
Bush”. Cu prilejul apariţiei în franceză a acordat acest interviu. 

Despre Soros nu am avut “păreri”; nici bune, nici rele. Unele 
cărți mi-au fost editate cu sprijinul Fundaţiei Soros, fără ca eu să fi 
solicitat. Insă nici nu am refuzat (subvenţia pentru Jurnal I-H-HI de 
la Nemira a fost recomandată de Al. Călinescu). Nu am avut - am mai 
spus - opinii despre acest animal care nu există: Soros, însă este sigur 
că nu am fost deloc de acord cu cei care îl copleşeau de păcate duble: 
ca ungur şi ca evreu. Fiindcă simţeam: criticii îl criticau doar din cauza 
ne-primirii unei subvenţii sau burse solicitate sau doar aşteptate- 
dorite. Îmi aduc aminte: în 1996, la Die, întâlnindu-mă cu Anette 
Laborey, ea mi-a zis netam-nisam ceva în genul: «Nici tu, nici 
prietenii tăi nu ştiu cine-i cu adevărat Soros...» - zicere la care nu am 
reacţionat: nu eu o provocasem, nu am încercat să o prelungesc - 
nu înțelesesem ce anume voia să spună Anette şi nu căutasem să aflu: 
atunci ea, biata, se afla într-o fază nenorocită.. 

În ultima vreme se spunea-scria că Soros este împotriva lui Bush 
- atât. Acum aflu ceva mai mult - iată: 

“N(ouvel) O(bservateur): Bush merită să fie judecat cu atâta 
severitate? | 

“G. Soros: li acuz pe neoconservatori care alcătuiesc grupul 
dominant al guvernului Bush că sunt extremiști. Maşina [de propa- 
gandă] a lui Bush mă acuză pe mine de extremism, pretinzînd că l-aş 
fi tratat pe Bush de nazist, comparînd politica sa cu cea pe care o 
cunoscusem personal sub regimul totalitar al naziştilor şi al 
comuniştilor [Soros a părăsit Ungaria în 1956, după Revoluţie - n.m.]. 
Bineînţeles, e un neadevăr. (...) Insă când îl aud pe Bush tratînd de 
terorişti pe cei care nu-l susţin, nu mă pot împedeca de a mă gândi la 
Germania nazistă şi la Partidul Comunist sovietic. 

“N. O.: Vorbiţi despre victime devenite călăi - ca americanii 
invadînd Irakul după 11 septembrie sau ca evreii din Israel reprimînd 
terorismul palestinian [a se observa edulcorarea: evreii din Israel 

“reprimă terorismul”, nu, doamne-fereşte îi oprimă pe palestinieni...]. 

“G. S. Este partea cea mai îndrăzneață a cărții, ea atinge un nerv 
sensibil, mai ales în comunitatea evreiască. Am fost tratat de «self 
hating jew», mi s-a reproşat că practic, ca evreu, autodetestarea. 

[Tot aşa fusese tratarisit Norman G. Finkelstein de foştii săi 
colegi şi consângeni: de “evreu care se detestă”, de praticant al... 
“urii de sine”...]. 

“Dar nu mă detest deloc. Şi nu am [nu mă încearcă] nici un fel de 
ură faţă de comunitatea mea. Însă ca evreu, nu mă simt deloc obligat 
să apăr tot ce face Israelul. Ca să reiau distincţia făcută de Bergson: 
dacă aş fi reacționat astfel, aş fi adoptat o atitudine tribală. Eu vreau o 
societate deschisă principiilor universale. Detest intoleranţa, oricare 
i-ar fi originea. Victime care se transformă în călăi - sindrom 
clasic. (...) Opinia publică americană refuză să recunoască însă că, din 

victimă, America a devenit călău, atunci când, după crima odioasă din 
11 septembrie, în războiul împotriva terorismului, a ucis în Afganistan 
şi în Irak mai multe victime nevinovate decât au fost ucişi americani în 
atentatele de la World Trade. In aceeaşi manieră Israelul: când a 
început a riposta atentatelor palestiniene prin represalii dispropor- 
ționate, escalada violenţei a prefăcut victimele în călăi. (...) 

“N. O. Nu exageraţi puterea neoconservatorilor? 

“G. S. Robert Kagan, cel mai strălucit din această bandă este un 
marxist care se ignoră. Crede, în continuare, că infrastructura (puterea 
economică americană) determină suprastructura, că ideologia trebuie 
să animeze politica externă. Acum trei ani scria un articol fulminant (în 
“Foreign Affairs”) pentru a explica: Americanii şi Europenii nu au 
aceeaşi viziune asupra lumii: Europenii, influenţaţi de Venus, delasă 
(ignoră, abandonează) puterea în beneficiul unei lumi a legilor şi a 
cooperării - pe când Americanii, deținători ai puterii, influenţaţi de 
Marte fiind, preferă folosirea unilaterală a forţei. Or azi discursul 
lui Kagan apare schimbat: în aceeaşi revistă, el pledează pentru 
intervenţiile... «legitime»... 

“(...) Eroarea lui Wolfowitz, elev al lui Leo Strauss este că el 
crede în ideea dreptului natural şi socoteşte că America incarnează 
libertatea! Când spune că libertatea trebuie să aibă întâietate, este 
convins că America trebuie să învingă. 

“N. O.: Cum sânteţi văzut în America? 

“G.S.: Cei care au aceleaşi convingeri ca mine mă descriu ca pe 
un financiar-filantrop în maniera lui Carnegie; cei care iau în seamă 
pamfletele republicanilor mă zugrăvesc ca un «liberal-lbertin care 
vrea să legalizeze drogurile». “Wall Street Journal”, într-un editorial 
intitulat: «Cine este George Soros?» nu a spus un singur cuvânt despre 
reţeaua de fundaţii pe care am creat-o în ţările din Estul Europei 
pentru promovarea societăţilor deschise. In fond, republicanii îmi 
aplică tratamentul rezervat irakienilor...” 

Mă opresc aici - mai departe se ocupă de bursă, de finanţe... 


La prânz: Probabil numărul victimelor a depăşit 200. Despre 
răniţi ar fi fost peste 1 400. Revolta comentatorilor: “ţinta” atentatelor 
nu a fost nici statul, nici poliţia, nici politica - doar oameni din catego- 
ria cea mai modestă: muncitori, funcţionari, studenţi - din cei care fac 
zilnic naveta spre Capitală. Or ETA nu viza această categorie. 

Necazul este: 

Israelul a şi anunţat: “Al treilea Război Mondial a început!” 

In virtutea acestui cuvânt de ordine Statele Teroriste: America, 
Israelul, Rusia, China vor avea mâinile libere, în continuare. In 
numele “luptei împotriva terorismului”, vor teroriza şi mai vârtos 
pe cei deja terorizaţi: palestinieni, ceceni, tibetani... 


Sâmbătă 13 martie 2004 


În timpul giganticei manifestații de ieri din Spania, un panou: 
AYER MORIMOS TODOS 
(eri am murit cu toţii) 
Nu mai poţi adăuga nimic. Decât: 
NU PLOUA - PLANGE MADRID(UL) 

Şi Una mai pipărată: 

ETA - PUTA! 

Bieţii spanioli: se descarcă şi ei prin înjurătură. 

Acest şobolănete numit Aznar: proasta calitate a lui nu se 
desminte: deşi Al Quaida a revendicat atentatele - chiar dacă nu trebuie 
să crezi tot ce spune Al Quaida - rezonabil ar fi fost, în această fază de 
incertitudine, să fie prudent cu arătarea vinovatului: măcar pentru că 
ETA a telefonat la redacţiile principalelor ziare, canale de televiziune, 
posturi de radio, explicînd care îi este “linia” - ca în ţările comuniste! 
Nu am nici un fel de simpatie faţă de bascii independentişti şi care 
gândesc libertatea cu dinamita, îi consider pe “militanţi” nişte, nu doar 
fanatici, ci de-a dreptul cretini şi criminali. Insă în chestiunea atenta- 
telor din 11 martie, ei au negat participarea. Numai că Aznar a dat 
cuvânt de ordine: să fie arătată, în continuare, ETA. Se spune că un 
jurnalist a interceptat o directivă a Anei Palacio, ministresa Externelor, 
prin care şi ea recomandase insistent să se “favorizeze pista ETA”! 
Şi asta numai din cauza... alegerilor de duminică! Campania electorală 
a PP a fost clădită pe “lupta împotriva ETA”, deci... nu contează 
căutarea adevărului, contează alegerile! 

Am văzut ieri o scenă pembilă: într-o gară, călători supraviețui- 
tori se certau: care să fi fost motivul-autorii atentatelor? Unii suţineau 
că ETA - alţii că islamiştii. “Discuţia” a degenerat, un bărbat între două 
vârste, cu figură de om necăjit a început să urle, cu lacrimi, la celălalt, 
acuzînd guvernul că antrenase Spania în război cu Irakul - şi iată 
rezultatul! 

Discutînd cu Ana, la un moment dat am avansat o ipoteză: 

Şi dacă, totuşi, bascii sunt (co)autori ai atentatelor? Dacă gene- 
rația tinerilor care, ca şi în banditism, nu mai respectă “codul de 
onoare” (sic) şi, încălcînd şi disciplina-de-partid (extrem de severă, la 
ei), au pus la cale atentatele, fără ştirea... Comitetului Central...? 

«Înseamnă că în momentul de faţă sunt gata-morţi», a zis Ana. 

Şi eu mă gândisem la o astfel de pedepsire. Dar ce pedeapsă poate 
şterge măcar un strop din sângele vărsat? - asta ar fi una; 

A doua: dacă “bătrânii” îi execută pe tinerii-nebuni, o vor face în 
mare taină, iar cadavrele lor vor fi arse, vor fi dizolvate în acid - ca să 
nu rămână nici urmă din ei. Nu pentru că ar putea fi găsiţi executorii şi 
pedepsiţi de justiţia spaniolă; pentru omor. Ci pentru că, dacă se află că 
bascii sunt autori ai atentatelor, chiar dacă “conducerea superioară” a 
luat o măsură extremă împotriva “disidenţilor” (executarea antenta- 
torilor), ETA va rămâne pentru totdeauna compromisă, vinovată, 
autoare morală a măcelului din 11 martie. 

După amiază: manifestaţie importantă la Madrid, în faţa sediului 
PP (Partidul Popular, aflat la afaceri). Au dispărut lozincile (scrise şi 
scandate) cu ETA. Majoritatea cer PAZ, Pace. Şi: 

AZNAR! CULPABIL ŞI RESPONSABIL! 
AZNAR! AI INTRAT ÎN RĂZBOI, ÎN IRAK, FARA ASENTI- 
MENTUL NOSTRU - NOI PLATIM CU SANGELE, LA MADRID 

Am văzut una mai lunguţă, spunînd în substanţă: Guvernul ascun- 
de informaţiile, ca să câştige alegerile. 

Ce popor coios! După ce i-au tăiat-alungat pe mauri din Iberia; 
după ce i-au ars pe necredincioşi, mai ales pe evrei; după ce i-au 
masacrat fără tresărire pe indigenii din America Centrală şi de Sud - 

s-au întremasacrat în Războiul Civil. Degeaba pretind spaniolii că 
bascii nu sunt de-ai lor: Nu de acelaşi sânge, dar tot... iberici: 
Sanghinari şi mândri, de le iese părul prin turul nădragilor, rupt... 

Facem şi noi politică subțire (uite-aşa trăim de aproape 40 ani: 
făcînd politică-subţire)! 


Nu va fi momentul - dar dacă am tot uitat că... uitasem: 

Acum vreo două săptămâni am văzut la televiziune un reportaj 
din America, dintr-un stat din sud: o tabără militară, unde erau 
pregătiţi-instructaţi - în februarie 2004! - ostaşii americani urmînd a fi 
trimişi în Irak: învățau - şi puşi să repete, cu ajutorul “figuranţilor” 
(americani de origine irakiană, plătiţi pentru că acceptau să fie cobai) 
- cum nu trebuie să percheziţionezi corporal o femeie; cum nu trebuie 
să pătrunzi în incintele sacre ale islamului; cum nu trebuie să pătrunzi 
în locuinţele irakienilor, urlînd, spărgînd uşile cu lovituri de picior, pe 
bărbaţi trântindu-i la pământ, pe femei ameninţindu-le cu armele, 
zbierînd la copii, să tacă, etc etc etc... Cum ar veni: ceea ce trebuiau 
să ştie militarii americani în urmă cu un an, înainte de pornirea 
războiului, învățau acum! Nu toţi: numai unii, probabil socotiți ca 
făcînd parte dintr-un corp de elită... abia acum, 9 luni după încheierea 
războiului! 

Ce să mai crezi după o astfel de informaţie? 


Duminică 14 martie 2004 


Aseară apucasem să închid ordinatorul, nu l-am mai deschis, ca să 
notez: 

Desigur, constrânşi de manifestaţiile de aseară din toată Spania, 
guvernamentalii au “descoperit” bruscamente că... - între timp - ares- 
taseră cinci inşi suspecți, trei marocani, doi indieni. Acelaşi ministru 
de interne, Acebes, a trebuit să joace rolul ingrat al schimbării cămăşii 
- de la ETA la Al Quaida. Cât despre Mariano Rajoy, delfinul lui 
Aznar, într-o intervenţie - înainte de comunicatul ministrului de 
interne - a acuzat opoziţia că organizase manifestaţia (ceea ce nu era 
cu totul fals), că aceasta este “ilegală” - ar fi fost, dacă nu era starea 
de urgenţă - şi alte prostisme nedemne de o democraţie ca cea spaniolă. 

Oricum: soarta PP-ului este pecetluită. Aznar pleacă, nu doar prin 
demisie, ci sub huiduielile spaniolilor: pentru târîrea în războiul pe 
care populaţia îl respinsese în proporţie de 80%; pentru ascunderea 
adevărului despre autorii atentatelor - faptă şi mai gravă decât prima, 
dat fiind că există 200 morţi şi mii de răniți. Mă mir că nici un spaniol 
nu a amintit alt mare păcat al Aznarului şobolanic: inerția, tăcerea, 
lipsa de reacţie a guvernului în timpul mari poluări cu petrol, “Mareea 
Neagră” (scandalul petrolierului Prestige) - se vede însă că tragedia de 
la 11 martie a împins poluarea pe un plan secund. 

De-acum ancheta care va stabili amănuntele atentatelor va intra 
pe cale - din păcate - rutinieră. 


Luni 15 martie 2004 


Aseară mi-a telefonat Ştefana: a adus şpalturile! Acum este ora 
6,30 (dimineaţa), pe la 10 cred că mă voi putea apuca de lucru. 

În Spania, cum era de aşteptat, au câştigat socialiştii. Nu pentru că 
erau mai-buni, ci pentru că PP-iştii aznarişti au fost lamentabili. 
Gestiunea lor din timpul atentatelor - cu încăpăţânarea în minciună - a 
făcut să iasă la suprafaţă o veche ranchiună : intrarea în Irak - în ciuda 
opiniei populaţiei, în proporție de 80% împotrivă; şi una mai mică, 
dar tot dureroasă, chestiunea petrolierului Prestige care poluase întreg 
litoralul atlantic al Spaniei (şi al Franţei, până sus, la Nantes...). 

Ieri, la centrele de vot Aznar şi Rajoy, au fost huiduiţi, fluieraţi, 
trataţi de mincinoşi... Ce va fi fost în inima lor, doar cu trei zile 
înainte favoriţii alegerilor, Rajoy se şi vedea şef de guvern.. 

Mult mai sfâşietoare mi s-a părut durerea, ruşinea, sentimentul 
injustiției (din partea poporului) resimţit de soţii. Doamna Aznar avea 
lacrimi în ochi, iar Doamna Rajoy căpătase aerul unui iepuraş 
înghesuit într-un gard de spini de o haită de câini... 

Ei, da, aşa se întâmplă din... negura mileniilor: bărbaţii merg la 
vânătoare - femeile rămân să încropească de mâncare; bărbaţii merg la 
război, mai şi mor pe-acolo - femeile rămân să crească copiii. În cazul 
de faţă, “prima doamnă a ţării” (în fine, a doua, prima fiind regina...) 
se bucurase de toate avantajele, de toate onorurile, vreme de opt ani, ca 
soţie a primului ministru Aznar. Şi nu neapărat, pentru că, fulgerător 
pierde toate aceste privilegii - dar soţul său este tratat de majoritatea 
poporenilor de mincinos, de incapabil - de vinovat de moartea celor 
200 de nevinovaţi... Dar durerea Doamnei Rajoy - căreia 1 se fura din 
faţa ochilor titlul de (viitoare) primă damă a ţării! 

Bine, bine, se ştia de acum opt ani: Aznar, poreclit «Nimicul» 
(traducere aproximativă) a ajuns în capul statului, datorită numai şi 
numai tenacităţii sale. Nu a fost un administrator rău, ba material- 
mente Spania a cunoscut o curbă ascendentă, însă spaniolii sufereau 
de faima “Omului fără calităţi”: Aznar... Apoi au intervenit acciden- 
tele: nava poluatoare Prestige, intrarea în război alături de americani - 
iar după 11 martie catastrofala gerarea a tragediei, prin încăpăţânarea 
tipic aznariană de a se agăța de o minciună - doar pentru a nu pierde 
alegerile. 

Şeful socialiştilor: Zapatero. l-am remarcat din primele momente 
ochii de culoare deschisă (o fi cam vizigot, maică...), vocea: un 
bariton-bas de toată frumuseţea. În discursul de după victorie, a promis 
că puterea nu-l va schimba... Deie Domnul să se producă - în Spania 
- această excepţie (excepţională): puterea să nu-i strice pe puternici... 

Zapatero a promis că Spania are să se retragă din Irak - în iunie 
- şi are să promoveze o politică europeană. Reacţii: au intrat în panică 
- în ordine: Italia lui Berluscă, Polonia tovarăşului gheneral NKVD 
Miller şi America veşnic junelui Bush. 


Marţi 16 martie 2004 


Acum este ora 9,30: Am terminat lucrul la şpalturi, am dus 17 
pagini de corecturi la poştă, le-am trimis Ştefanei - ea are să le 
transmită prin fax la Bucureşti. 

Iar acum e ora 18,30 şi am aflat că azi şi mâine va fi greva poştei. 

Azi la prânz am primit o veste foarte bună; o veste care ne mai dă 
un răgaz; o pauză de respirație. Bună şi asta. Imi vine să-i explic Anei: 

«Aşa am trăit noi - dar nu chiar tot timpul, nu chiar tot timpul...» 

Promit că mâine am să scriu mai mult în jurnal. 

La Madrid au murit 11 români. Sunt încă mulţi (români) răniți. 
Jurnaliştii au vorbit de “comunitatea românească” - am văzut o cere- 
monie religioasă pe un aeroport. Probabil în acea localitate de unde au 
plecat toate “Trenurile Morţii” locuiau - printre alţi amărâţi - şi 
români. S-a vorbit de “repatrierea cosciugelor” (la Bucureşti). Se vede 
că erau români recent stabiliți în Spania, pentru lucru - altfel rămăşiţele 
lor nu ar fi fost “repatriate”. Iar exilaţii dinainte de 1989... Câţi vor 
mai fi rămas în viaţă, după o jumătate de veac de desţărare? Trei 
sferturi din cei cunoscuţi de mine muriseră, înainte. 


Miercuri 17 martie 2004 


Am promis că azi scriu în jurnal ceea ce am tot amânat, din cauza 
şpalturilor, numai că iar m-au apucat ameţelile. Din ce în ce mai 
păcătoase. 

Ciudat: la ora 20,00 sunt 20°! Să fi venit primăvara? 

Nu: doar pre-primăvara. 


Joi 18 martie 2004 


Dacă aş fi sănătos (vreau să spun: dacă nu aş fi ne-sănătos), aş 
scrie despre toate nenorocirile care s-au abătut asupra oamenilor în 
ultimele zile: atentate, ameninţări cu atentatele, tulburări interetnice în 
Kosovo (dar şi la Belgrad, unde sârbii au incendiat o moscheie!), la 
Arhanghelsk, la Bagdad, la... 

Insă nu sânt sănătos - ba sânt: ne-sănătos, nu-mi mai merge capul, 
nu mai ţin minte nume proprii - chiar şi nume improprii - deci mă 
restrâng la a da cu mătura prin ogradă. 

Pedro Almodovar a comis un alt film: nu l-am văzut, însă cunosc 
alte produse ale lui, deci risc să spun: va fi şi acesta (filmul) după chi- 
pul şi asemănarea regizorului: aluatos „Bros, păros, butucănos, crăcănat, 
hilar, nu în sensul că provoacă râsul, ci că, chiar de nu-l provoacă, l-ar 
putea, fiind el însuşi o-creatură-de-râs. Prietenii ar zice (şi pe bună 
dreptate): Nici ăsta nu-i place lui Goma! Nu, nici ăsta. Filmele lui - 
le-am văzut aproape pe toate, mai deunăzi a fost le tembelizor un ciclu 
Almodovar - nu-mi plac: le-am găsit butucănoase, crăcănate, vulgare - 
mai ales cele în care apare una din actrițele lui preferate: inomabila 
toapă (vorbesc de actriță, nu de personaj!) Vittoria (Victoria?) Abril. 

Nu ştiu dacă a băgat-o pe indispensabila Abnlă şi în filmul recent 
- nu i-am reținut titlul, doar “conținutul” - unul care “se poartă”, fiind 
el “tendence”: pedofilia clerului în general, al celui spaniol în special - 
doar a fost la modă, mai an: scandalul portughez, apoi cel american, 
acum în Belgia este judecat Dutroux... 

Dar nu această sărire pe ocazie m-a scos din fire - la urma urme- 
lor, atacarea bisericii (catolice) reprezintă primul capitol al Constituţiei 
Stângistului Cretin - dar ia să facă măcar o aluzie la cultul mozaic, ori 
musulman... He-he! Şi Occidentalii laşi sunt un fel de români - 
“curajoşi”: atacă numai pe cel care nu se poate apăra..., 

Ci acele câteva cuvinte rostite - vorbesc tot de Almodovar - cu 
prilejul anunţării filmului său: după ce a explicat că “ceea ce conţine 
filmul este strictul adevăr, trăit de mine (“personal”, ar fi întărit M. 

Dinescu, dacă ar fi fost spaniol, nu slobozean-vechi), într-o şcoală- 
internat catolică - din timpul franchismului”, a lăsat baltă filmul 
pedofilic şi s-a întors la realitate - a zis, în esenţă următoarele (nu pun 
ghilimelele citaţiunii, fiindcă l-am auzit la tembelizor): 

De trei zile sunt fericit, pentru că a căzut Aznar şi au venit la 
putere socialiştii. Acum este din nou democraţie în Spania! 
(sublinierea mea). 

După ce am făcut, în duet - cu Ana Maria - criza de mânie faţă de 
o asemenea imbecilitate, rea credinţă, minciună grosolană, mi-am adus 
aminte de Cortazar. Şi de ceea ce nu amintisem în scrisoarea către 
Radu Mareş: 

In vara anului 1981 (să fi fost în vara lui 1982?), când au fost 
naturalizaţi francezi Kundera şi Cortazar - Jack Lang, ministrul 
Culturii pe care îl cunoşteam dinainte de venirea lui Mitterrand la 
putere - îmi sugerase repetat să solicit şi eu, fie şi verbal acelaşi lucru, 
însă eu nu puteam “solicita” nimic unui Mitterrand (cum a făcut-o 
“anticomunistul” Kundera), fiindcă şi pe Mitterrand îl cunoşteam 
“dinainte”, mai ales de la Madrid... Am fost de faţă la ceremonie - şi 
vai, la discursurile de mulţumire. Dacă slalomistul Kundera a vorbit 
de... Europa Centrală şi de Cehoslovacia, - spre nemulţumirea lui 
Mitterrrand, care era setos de recunoaşteri-recunoştinţe - Cortazar, 
bolşevic autentic, nu curluntrist ca... Kundera, - a spus următoarele: 

Sunt în Franţa de 15 (20?, 25?) de ani, însă abia azi mi-a fost 
scos căluşul din gură şi mă simt liber! 

Individul plecase din Argentina-i natală dinainte de dictatura 
militară, eventual apucase ceva din perioada peronistă; venise în 
Franţa, trăise foarte bine - la Gallimard, unde făcea, pe timpul meu, 
cenzură politică: coabitînd cu Mme Ugne Karvelis şefa redacției lite- 
raturi ne-franceze, o certase că mă publică pe mine, “un fascist” - o 
ştiu chiar din gura “certatei”; publicase ce dorise, se exprimase în presa 
occidentală - inclusiv americană - ce să mai vorbim de franceză, unde 
era la el acasă în mai toate periodicele - însă, ca un Almodovar de trei 
lulele, el simţise “libertatea” abia după mai 1981, când, în Franţa, se 
instaurase un guvern... socialist! Dacă aşa stau lucrurile moraliceşti: 
care va fi deosebirea dintre aceşti mari-intelectuali de suprafaţă 
planetară şi ultimul scrib român care făcea plecăciuni în faţa lui Dej, 
a lui Ceauşescu? Una singură: aceia (mărunți, nesmnificativi) o făceau 
pe româneşte; pe când ceştialalţi, e-he!, în limba lui Cervantes (citat, 
culturalizator, din Paler)! 


Vineri 19 martie 2004 


Pe la orele 2 şi jumătate (dimineaţa) m-a trezit o motocicletă. 

Şi n-am mai putut adormi. 

Ieri Dan Culcer mi-a trimis a doua parte din Patimile... 
scanată de el. 

Kwasniewski: a avut nevoie de un an de zile ca să “constate” că 
Irakul nu poseda arme de distrugere în masă. Dar, spre deosebire de 
spanioli, polonezii au declarat că vor rămâne. Foarte bine: Dacă 
americanii se hotărăsc să plece (să nu mai pună laba pe petrolul 
irakian), are să fie jale în Mesopotamia: o pândeşte iranizarea. 

Sâmbătă 20 martie 2004 
Lucrez din greu - şi cu plăcere - la corectarea Patimilor... 
Duminică 21 martie 2004 


Am intrat în panică: pierdusem Jurnalul pe martie! 

Noroc cu Filip: Mi l-a găsit. Am terminat corectarea părții a Il-a 
(paginile 115-222) din Patimile. Aştept ca Dan Culcer să-şi facă timp 
pentru prima parte. 


Luni 22 martie 2004 


Mi-a venit Jurnalul Literar ian-mart. 2004. Există şi două texte 
despre mine - două continuări: “Intre Fortul nr. 13 şi Patimile după 
Piteşti” de Anca Mateescu şi “Trebuie interzişi Eliade şi Cioran?” de 
Jean-Claude Maurin (aminteşte şi atacurile împotriva mea ale “echipei 
de autoapărare” de la Paris, în frunte cu Isac Chiva). 

Altceva m-a tulburat: comentariul (chiar aşa intitulat: “Câteva 
comentarii”) semnat: Ioana Persu despre cartea lui Florin Ţurcanu. 

Am pierdut o oră întreagă, “răsfoind” jurnalul pe martie - acesta - 
căutînd “vestea bună”, potrivit căreia cineva (dar cine?) scria: 
Cartea lui F. Ţurcanu despre Eliade nu este nici suspectă, nici proastă 
- ci... din contra. Nu am găsit - o fi în jurnalul pe februarie. Chestiunea 
şade astfel: 

a) In momentul în care Le Nouvel Observateur a publicat o 
cronică elogioasă la carte, semnată Vidal-Naquet - prefațată de Jacques 
Julliard !- mi-am manifestat neîncrederea: în autor - de care nu 
auzisem; în carte - pe care... nu o citisem, dar fiind prefațată de 
J. Julliard, comentată de cine ştim noi, persoană importantă, cu dosar 
bun la Cadrele Sioniste, nu prezenta nici o garanţie - din contra!; 

b) În momentul indicat mai sus, când cineva - în presa româ- 
nească - scria: ce carte bună, ce autor bun! [lorgulescu, în 22]; 

c) Momentul de faţă, când citesc, sub semnătura Ioanei Persu... 
din-contrele: Eliade nu iese mai... limpede - în sensul de: adevărat, 
după tonele de minciuni şi de gunoaie şi de calomnii adunate, mai ales 
după moartea sa. 

De ce? Nu mă voi grăbi să caut explicaţii: vina este a mea: nu am 
citit cartea; în Momentul 1 m-am luat după “nasul” meu; în Momentul 
2 m-am luat după nasul cuiva care zicea de bine; în Momentul 3... nu 
mă mă mai iau după cineva-alţii care zic din-contra Momentului 2, 
chiar dacă pe undeva îmi dă dreptate mie... 

Iară şi iară: fiindcă eu nu am citit cartea lui F. Ţurcanu, ca să mă 
rostesc, dacă nu “just”, atunci în cunoştinţă de cauză. 

O să mai am de aşteptat până să-mi ajungă în mână. 


Sâmbătă seara, pe canalul Arte a fost transmis un documentar - 
impropriu numit, din motive politice şi de culpabilizarea generală 
vreme de o jumătate de secol, a tuturor nemților... 

Despre ce este vorba? Despre gigantica navă, iniţial de croazieră, 
în timpul războiului folosită şi pentru transporturi militare “Wilhelm 
Gustloff, scufundată, în ianuarie 1945, de un submarin sovietic, în 

Baltica, la mică distanţă de portul acum numit: Gdynia. Avea la bord 
în jur de 10 000 de persoane, militarii (vreo mie) fiind cu toţii răniți, 
restul pasagerilor: refugiaţi din Prusia Orientală, deci în majoritate 
femei şi copii şi bătrâni. 

M-a zguduit “povestea”. De două ori tragică: 

Din punct de vedere al pierderilor umane - supraviețuind cca 
1 000 de călători (ceea ce nu este deloc sigur - răspunsul va veni 
imediat), înseamnă că au pierit măcar 9 000 de civili şi impotenţi 
(militarii răniţi, civilii infirmi sau bătrâni), ceea ce dă un “bilanţ” 
contabilicesc mult mai important decât Titanicul; 

Din punct de vedere psihologic: Germania, ca ţară învinsă în 
1945, în afară de despăgubirile economice, a fost impusă şi la o 
operaţie de culpabilizare - iar consecinţă: /a uitarea propriului trecut. 

Dar bineînţeles că Germania a început cel de al Doilea Război. 
Dar bineînţeles că Germania a ocupat ţări, naţiuni, a distrus oraşe, sate, 
poduri, a umilit oameni, a ucis oameni, a pornit la lichidarea unor 
categorii de oameni, a unor etnii. Merita Germania o replică?, o 
pedeapsă? Fără îndoială. Numai că există “replici meritate” - după 
principiul evreiesc Ochi pentru Ochi, Dinte pentru Dinte - şi replici 
disproporţionate. Răul pricinuit de om omului nu este măsurabil. 
Dar omul - normal - îl măsoară, totuşi. 

Dar nu germanul... - după război. Aceasta a fost şi subtema 
reconstituirii tragediei navei Wilhelm Gustloff: realizată de ne-ger- 
mani (întâmplător, francezi): fiindcă germanii, culpabilizaţi, nu au mai 
deschis gura şi, cu timpul, au început a crede că ei sunt singurii 
vinovaţi. Jurnaliştii care au încercat să reconstituie întâmplarea au avut 
de întâmpinat două mari piedeci: 

a) lipsa documentelor de epocă - epocă însemnînd; perioada de 
derută a armatei germane, retrăgîndu-se din faţa sovieticilor. Cine să 
creadă că nu au existat fotografii, filme documentare, rapoarte 
militare? Dar este de crezut că... nu au fost accesibile, pe de o parte 
pentru că ruşii nu permit; pe de alta; nu permit “aliaţii” - în fine, 
deasupra tuturor, nu permit evreii; 

b) condiționarea celor cca 60 milioane de germani câți mai 
rămăseseră după război. 

- condiţionare prin culpabilizare («Voi, care aţi deslănţuit 
războiul!, Voi, care i-aţi lichidat pe evrei!!» - a nemților din zonele de 
ocupaţie occidentale, devenite Republica Federală; 

- condiţionarea prin... “prinos de recunoştinţă” - pus în aplicare 
în zona de ocupaţie sovietică, apoi a RDG: «Cum să-l acuzăm de acte 
de barbarie pe fratele nostru sovietic? Pe el, care ne-a liberat de 
nazism...?» 

În fond - că tot am scris eu o carte “despre Piteşti”: întreaga nație 
germană a fost supusă reeducării-ca-la-Piteşti. 

Dovadă? Un supravieţuitor - era copil în momentul torpilării 
navei - care l-a cunoscut pe rusul care trăsese - sau dăduse ordin să se 
lanseze torpilele. Spune că prima oară rusul a negat totul, l-a injuriat, 
la făcut mincinos, “faşist” (cum altfel) şi l-a alungat de la el. După un 
timp neamţul a mai făcut o tentativă: de astă dată soția rusului i-a spus 
că bărbatul ei nu mai doarme, a făcut o depresiune, plânge, se simte 
vinovat... Fiindcă el nu ştia ce transportă nava aceea nemţească, de 
aceea i-a trimis trei torpile - una pe care scria “Stalin”, a doua cu ceva 

asemănător, a treia purtînd numele: “Leningrad”. Or cei care ştiu cât şi 
cum au pătimit ruşii în timpul blocadei Leningradului, înţeleg ura lor - 
sfântă... Comentariul neamţului: el nu îl învinuieşte pe rus. Nici pe 
ruşi. Era război, oamenii se purta ca la război... Deci: ruşii nu erau 
vinovaţi că scufundaseră nava cu 10 000 de persoane! 

Cam scurtă argumentarea. Dar putea el, neamt reeducat, să 
gândească-rostească altfel? 

Un alt supravieţuitor - bătrân, bolnav - nu prea voia să vorbească. 
Nu prea - deloc. A zis şi el ceva cu «Era război...» - şi gata. 

Dar noi, românii? Şi noi am fost învinşi în război, deşi în 9 luni 
în Vest am pierdut mai mulţi oameni decât în cele 37 luni în Est...; 
deşi, dragă Doamne, făceam parte din “Coaliția antihitleristă” - ei şi? 

Nu tot în şanţ am nimerit? Nu am fost şi noi reeducaţi-ca-la- 
Piteşti la scară naţională - de ocupanţii ruşi, prin uneltele lor, evreii? 

- Nu ne-au culpabilizat - pentru “crime de război”?; 

- Nu ne-au culpabilizat (era să spun: “până în ziua de azi”, când 
trebuia să spun: “mai ales azi”) cu... “Holocaustul românesc”, în 
nobilul-moralul scop de a ne stoarce ultimul bănuţ, după ce ne-au jefuit 
în numele rusului, vreme de 2 decenii? 

- Nu ne-au interzis memoria, nu ne-au instilat pseudomemoria 
bolşevică, rusească, sionistă? 

Că în multe împrejurări - mai cu seamă cele de criză - scriitorul îl 
înlocuieşte, ba chiar îl devansează pe istoric: 

Günter Grass a scris “un roman” - despre asta. Nu am citit 
cartea, din extrem de puţinul scris în Franţa despre ea înţelesesem că 
se ocupa de tragedia nemților din Prusia Orientală şi din Polonia 
propriu-zisă, refugiindu-se din faţa năvalei ruseşti. Va fi pomenit şi de 
soarta navei Wilhem Gustloff, altfel nu se explică dintrodatitatea - 
convergentă - a atacurilor condeielor de stânga, nu doar din Nemţia, ci 
şi din Franţia la adresa lui Grass. Peste noapte, acest prusac de stânga 
(dacă nu de-a dreptul comunist), prieten bun cu Willi Brand, stâlp al 
stângismului nemţesc culpabilizat - a devenit “Duşmanul nr. 1”, 
individul care ar trebui ars pe rugul Inchiziției Dimpotrivă: nu doar 
pentru de-moartele-păcat că vorbeşte despre ceea ce se tace: crimele 
Aliaților, ale căror victime fuseseră civilii germani, dar, prin 
“extindere”, iată-l pe Grass şi “antisemit”! 


A fost pe aici Anca Mateescu. Am întrebat-o dacă din întâmplare 
e rudă cu Constantin Mateescu, cel care... 

E fiica lui! M-am bucurat de parcă tată-său mi-ar fi măcar văr. 

Am petrecut vreo patru ore, trăncănind - şi nu am ametit... 


Marţi 23 martie 2004 


Sharon a comis ieri încă o crimă-crimă - şi, pentru Israel, o tragică 
eroare: l-a asasinat pe şeicul Yassin, şeful spiritual al grupului 
Hammas. 

Astfel a reuşit performanţa - vorbesc, în continuare de Sharon - de 
a hotărî o măsură extrem de periculoasă, doar cu o neînsemnată “majo- 
ritate guvernamentală”, împotriva opiniei publice de stânga din Israel. 
Şi de a-şi ridica împotrivă toate ţările europene, arabe, Rusia - dar nu 
America! Fiindcă America s-a exprimat prin gura Condoleezei, cu o 

graţie de elevă cretină şi puturoasă, cu ciorapii acordeon pe glezne: 

«Noi nu am fost anunţaţi». 

Citeşte: Noi nu ne indignăm, aflînd că s-a produs o crimă 
(şi o eroare aducătoare de catastrofe planetare) - pentru că... 
comiţătorul nu ne-a anunţat că are de gând să o comită. Concluzie: 
crima nici nu există! 

Să zicem: azi sau mâine sau poimâine Sharon are să fie trimis la 
plimbare din capul guvernului - ei şi? Mânia palestinienilor, a arabilor 
(dacă până şi Egiptul a condamnatul asasinatul!) are să se reverse, nu 
doar asupra... guvernanţilor israelieni, ci asupra tuturor israelienilor; 
asupra tuturor evreilor. Şi asupra tuturor americanilor - şi nu vor fi 
scutiţi de atentate nici ne-arabii, nici ne-evreii care, acum, protestează, 
se indignează de această “măsură” imbecilă, aducătoare de rău. 

Cine-i de vină că s-a ajuns aici - prin acest buldozer care gândeşte 
cu motorul Diesel: Sharon? O iau de lângă el: 

- Acei membri ai guvernului israelian - puţini, dar care ar fi 
întrunit majoritatea - de acord cu asasinarea şeicului Yassin; 

- Israelienii (60 % din populaţie!) care s-au declarat de acord cu 
“măsura” lui Arik, viteazul David (cel mititel, înarmat doar cu o... 
piatră-în-praştie) împotriva “Goliathului” palestinian) - am văzut-o 
/auzit-o pe o amărâtă de israeliană care, nu numai că era de acord cu 
asasinarea lui Yassin, dar cerea, cu stropi, “lichidarea tuturor pales- 
tinienilor” - în gândul meu: «Mai bine te-ai spăla- tesăla, după care ai 
găsi un mascul orb, lipsit de odorat, să te reguleze până şi pe tine - 
te-ar potoli, pentru o vreme, dacă nu te-ar vindeca de porniri ucigaşe; 

- Evreii din afara Israelului - cei care, în deplină necunoştinţă de 
cauză au susținut cele mai criminale teze ale sionismului; 

- Americanii - din interese egoiste, meschine, “naționale- 
americane” și din interese înalte, likudnice: “Totul pentrui Israel - totul 
pentru alungarea-lichidarea palestinienilor din Palestina!”; 

- Europenii - cei care protestează abia acum: nereacționînd la 
precedentele agresiuni caracterizate ale Israelului, culpabilizați (ca la 
Piteşti), înfricoşaţi că orice ridicare de glas pentru afirmarea adevă- 
rului, a justiției va fi considerată de evrei ca “antisemitism” - au tăcut, 
s-au mulțumit cu câteva intervenții publice în care judecau “inaccep- 
tabile” (dar nu culpabile!) faptele israelienilor. 

lar ce va urma - să ne păzească Dumnezeu, pe toți! Şi Alah, 
fiindcă Adonai doarme de 56 ani. 

Dobitocii de americani! Criminalii! Analfabeţii! Şi nu se găseşte 
nimeni - dintre cei ascultați - să le spună în față că ei, americanii au 
provocat (repet: provocat) terorismul (ca replică la protejarea 
Israelului şi perpetuarea injustiției faţă de palestinieni); islamismul - ca 
replică la “cruciada” pe care un analfabet ca Bush a declarat că o va 
purta după tragedia de la 11 septembrie. 

Târzii “dezvăluirile” lui Richard A. Clarke, fost consilier în mate- 
rie de terorism sub trei preşedinţi, prin cartea apărută de curând în care 
explică ceea ce păcătosul de mine ştiam... de la 11 septembrie (iar ca 
mine or fi milioane), anume că americanii s-au apucat să “trateze” 
simptomele, efectele secundare ale bolii, nu cauza: or cauza a fost, a 
rămas - şi va mai fi şi ne va mai otrăvi viața: Palestina. Că Irakul nu 
era un “vinovat” - din punctul de vedere al americanilor: nu găzduia şi 
nu antrena teroriști (şi nici nu avea arme...), dar îi interesa în cel mai 

înalt grad - pe americani, din pricină de petrol; pe israelieni (prin 
echipa de sionişti turbaţi din jurul lui Bush) pentru... teren unde să fie 
deplasaţi, alungaţi - deportaţi - palestinienii. 


Miercuri 24 martie 2004 


De ieri seară am început a lucra prima parte (1-114) a 
Patimilor...Când a trecut pe la mine, Culcer a întrebat dacă nu-i mai 
dau ceva de scanerizat... după o ezitare (sic), i-am încredinţat cele trei 
volume din Jurnalul de la Nemira. N-ar fi deloc rău dacă le-aş avea... 
şi pe acelea folosibile - cu ele s-ar încheia ciclul jurnalelor. 


Joi 25 martie 2004 


Nu mai semnalez la fiecare dată “câţi ani au trecut” de la cutare 
eveniment. M-am înţelepțit - acum, la spartul târgului? Am obosit? 
Sau am uitat? Toate trei - şi încă vreo trei (pe care le-am uitat). 

Mai am câteva pagini (20) de corectat din Patimile... 

Ora 7,30: am terminat corectura Patimilor... 


Vineri 26 martie 2004 
De ieri revizuiesc întregul text al Patimilor... 
Sâmbătă 27 martie 2004 


Azi termin revizuirea Patimilor... Va fi necesară o succintă notă 
datată: martie 2004. 

Ora 12 fix: am terminat de revizuit Patimile după Piteşti, i-am 
adăugat o “Nota Autorului - 27 martie 2004” - şi gata. 

Diseară, mare meci, mare: Franţa-Anglia la rugby. 

Evident, ţin cu cel mai slab: cu Franţa... Nu de alta, dar nu i-ar 
strica să câştige Marele Șlem... 


Orele 22, 22: Le-am purtat noroc franţujilor. Au câştigat cu 
24-21. Au devenit campioni ai Europei - însă Englezii; tot englezi: 
rămân campioni ai lumii. i 

Să recunoască Albionezii: astăzi au jucat prost. In schimb, 
francezii au jucat spumos. Spre sfârşit au slăbit dar nu suficient ca 
să piardă... 


Duminică 28 martie 2004 


Prins cu Patimile..., nu am consemnat sosirea prin poştă, de la 
Solacolu, a două “Caiete Negoiţescu”: “nr. 3: Epistolar (Scrisori către 
Emil Simiu” şi “4: Desprinderea de țărm (I.N. - Primii ani de exil)”. 
In continuare, Solacolu face muncă de benedictin. Am tot căutat în 
plicul cu pricina, l-am privit în zare, l-am scuturat... Am foiletat cele 
două caiete în căutarea vreunui bileţel însoțitor. Nimic. Ciudat. Îmi tri- 
mite munca lui - şi ce muncă! - dar nu-mi scrie trei cuvinte - fie: două. 

In ultimii doi ani - calendaristici, numărînd din momentul în care 
îi trimisesem şi lui un exemplar din Săptămâna Roşie, prima ediţie, 


PAUL GOMA J U R N A L 2004 87 


iar el... nu mi-a confirmat primirea. După câteva luni îi telefonasem, 
întrebîndu-l dacă primise cartea, dacă nu, îi trimit alt exemplar. Mi-a 
răspuns că o primise - dar nu mai ţin minte dacă spusese şi motivul 
pentru care nu-mi dăduse un semn de viaţă. Apoi Laszlo îmi trimisese 
transcrierea contribuţiei radiofonice a lui, a lui Grigurcu, a lui Pecican 
şi câteva piese din epistolarul electronic dintre el şi Solacolu (în 2002, 
deci se discuta varianta apărută în Vatra, nu cea din volum), în care el, 
Laszlo, mă compara cu “Vadimică” - fiindcă nu-l diabolizam pe 
Antonescu - iar Solacolu îmi lua apărarea... - dealtfel ambele texte au 
fost publicate în Columna lui Grigurcu - nr. 5-6/2003. Au provocat 
fulgerele Elvirei Iliescu, dirijate spre Laszlo, “replica” lui Laszlo, pe 
de o parte, pe de alta o scrisoare de reproş-acuzaţie pentru că... în 
Jurnal comentam episodul - care ar fi fost nostim, dacă nu ar fi fost 
nemărginit de dezolant - însă interesatul nu-şi dă seama. 

Asta ar fi cu Laszlo - neînțelegerile dintre noi durează de vreo 
5-6 ani, de la “discuţia” despre Eliade şi despre Norman Manea. 

Surpriza însă vine dinspre Solacolu: 

Rezum: cam de doi ani nu mai corespondează cu mine, nu-mi 
scrie, nu răspunde semnalelor mele - am amintit episodul cu 
Săptămâna Roşie (înainte, cam la o lună îmi telefona). 

Acum îmi trimite caietele Negoiţescu - fără nici un fluturaş... 
Probabil-sigur: va fi convins că nu merit - dar merit oare Caietele 
Negoiţescu?... 

In textul lui Mircea Stănescu (va fi anexat Săptămânii Roşii de 
la Vremea) există un citat care m-a mirat, contrariat, când l-am citit, 
cu prilejul corectării şpalturilor. I l-am comunicat telefonic lui Dan 
Culcer, rugîndu-l să verifice, pe internet, dacă este autentic. 

Citez - din Mircea Stănescu: 

“Pe de altă parte, este de mirare că un analist cu experienţa lui lon 
Solacolu foloseşte un argument de acest tip? 

“«În realitate, Paul Goma n-are dreptate». Pentru că: «Eveni- 
mentele asupra cărora [Goma - n.m.] se opreşte au fost folosite până la 
epuizare de propaganda regimului Antonescu, care căuta să convingă 
că “evreii bolşevizaţi” sînt de vină, nu numai pentru umilinţele 
suferite de armata română în retragere; în cele câteva zile cât a durat 
evacuarea din iunie 1940, ci pentru tot ce a suferit populația 
românească în acel an de ocupaţie sovietică». 43” 

La bibliografie Mircea Stănescu indică:P"“V. www. eleonardo.tk 
Instigare, pogrom, genocid, nr. 3/2004”. Şi continuă (M. Stănescu): 

“Faptul că “evenimentele” în cauză au fost folosite de propaganda 
antonesciană nu spune nimic despre veracitatea lor, la fel cum nu le-o 
anulează. Argumentul lui Solacolu vine astfel în contra unei discuţii 
raționale, sfârşind prin a perpetua el însuşi un tip de vulgată intelec- 
tuală. Apoi legătura pe care Solacolu o face între “evenimentele” 
asupra cărora se opreşte Goma şi justificarea crimelor antonesciene 
este, la fel ca la Laszlo şi Pecican, abuzivă, căci este de negăsit în 
textele sale [ale lui Goma, nota mea]. În concluzie s-ar putea spune: o 
operație reuşită. Căci în loc să discutăm chestiunea de istorie ridicată 
de Goma, dimpreună cu consecințele sale moral-politice, discutăm 
acum despre imaginarul antisemitism al autorului”. 

Faţă cu acestea, nu-mi rămâne decât să oftez şi să aştept - o even- 
tuală corijarea a informațiilor mele (sau: a înțelegerii, din partea mea), 

fiindcă de vreo desminţire din partea lui Solacolu... 

In primul moment după primirea Caietelor Negoiţescu mă bătuse 
gândul să-i trimit un exemplar - ordinatorizat, dat fiind că încă nu a 
apărut volumul - din Săptămâna... Invitîndu-l să citească - nu să-mi 
dea dreptate; dar nici să acuze fără a fi citit. M-am răzgândit: la ce bun: 
dacă nu citise broşura trimisă, nu va citi nici ordinatograma; apoi 
expedierea costă, noi sântem - ca de obicei - în jenă financiară. 


Marţi 30 martie 2004 


Am terminat copierea textului lui M. Stănescu - fără bibliografie 
- l-am lipit de viitoarea ediţie internet a Săptămânii. 


Miercuri 31 martie 2004 


Ca să vezi! Bush a acceptat - în cele din urmă - ca un consilier 
(în materie de Securitate) să depună în faţa Comisiei Parlamentare de 
anchetă cu privire la evenimentele de la 11 septembrie. Ei, dar cine 
este consilierul lui Bush sacrificat pe altarul opiniei publice americane, 
în sfârşit trezită? Amărâta de Condoleezza Rice! Supunerea la ritualul 
anchetei nu semnifică o concediere automată, însă persoana cu pricina, 
chiar găsită nevinovată, va purta stigmatul celui anchetat de Comisie 
(întervievată, Condoleezza a spus cam aşa: Am vrut din toată inima să 
depun, dar ştiţi, problemele de securitate se supun altor criterii... - ai 
fi jurat că este gata să... jure: dorinţa ei cea mai fierbinte - din 
fragedă copilărie - fiind să crească mare, mare, ca să poată depune în 
faţa Comisiei...). Bush a pus o condiţie - acceptată: nici un alt con- 
silier al său să nu fie convocat... Deci a fost găsit(ă) iada ispăşitoare! 

Ieri Culcer mi-a adus două articole ale lui Solacolu capturate de 
pe situl internet al lui Laszlo. Deşi Culcer - înainte de a-l găsi pe cel 
din care cita Mircea Stănescu - era de părere să nu ne pripim în jude- 
carea lui Solacolu (îl asigurasem că nu mă pripesc, ţin doar să văd cu 
ochii mei textul din care M. Stănescu citează); că trebuie plasat în 
context...; că Solacolu a fost totdeauna un “pozitiv”, calificativ cu care 
eram în întregime de acord, cronologic, înaintea lui - venind cu 
“hârtiile” nu mai era atât de împăciutor. A rămas ca fiecare să citească 
în linişte şi să tragă concluziile care-i convin. 

Am citit - şi răscitit - în linişte. Evit să trag concluzii. Constat: 

- citatul produs de Mircea Stănescu este corect, exact (contrariul 
ar fi fost de mirare); contextul invocat de Culcer nu a diminuat, nu a 
augumentat ceea ce înţelesesem de la bun început (şi mă mirasem); 

- Solacolu foloseşte de câteva ori “Basarabenii lui Goma” - nu 
neapărat în intenție critică, acuzatoare - dar repetiţia devine 
supărătoare; băşcălioasă. Nu ştiu pe cine citează Solacolu - poate pe 
O. Pecican, al cărui text îmi rămâne necunoscut (dealtfel şi Culcer 
spune că l-a căutat pe internet şi nu l-a găsit); poate pe Laszlo - care 
afirma că el preferă victimele evrei în locul victimelor basarabeni. 
Oricum, Solacolu m-a rănit fără necesitate cu “Basarabenii lui Goma”; 

- Culcer a notat pe spatele textului solacic - apoi am discutat 
despre asta: faptul că “Basarabenii lui Goma”, după ce au jucat rol de 
auxiliari pe lângă jandarmi şi militari, în campania de “curăţenie 
etnică” - ba chiar au şi omorît evrei (dar numai unii, cel mult 1%, zice 

Solacolu, gentil cu “Basarabenii lui Goma”), şi-au însuşit, ca să 
folosesc încă un termen drăguţ, bunurile evreilor fugiţi după iunie 
1941. Solacolu (probabil şi Pecican) vede în aceste acte o trăsătură - 
furtul a ceea ce nu le aparţine - caracteristică “Basarabenilor lui 
Goma”... Şi numai a lor. 

Bineînţeles, se înşeală şi înşeală pe alţii: “trăsătura” este, vai, 
general-umană, în virtutea principiului-zicală: Casă părăsită - casă 
jefuită. Culcer a exemplificat cu soarta casei lor de la Sulina: nemai- 
fiind locuită - o vreme - când s-au întors, au găsit-o golită. Cine o va fi 
ae x > ie I O = ate i 
jefuit: au oare tot “Basarabenii (sulinezi/sulinişti ai) lui Goma ? 

Despre basarabenii mei am scris, acum 2-3 decenii, povestind una 
din primele întâmplări înregistrate cursiv de memoria mea în formare: 
probabil în iulie 1941, i-am auzit pe oamenii din Mana îndemnîndu-se: 
«Hai, măi, la furat!» Nu se jenau să folosească la furat, de parcă s-ar 
fi îndemnat să meargă la pescuit, la petrecut (la hram). Şi ştiu: pleca- 
seră cu căruțele, mama îi probozise - din calidor - să nu facă aşa ceva, 
că nu-i frumos, că e păcat..., ei ziseseră: «Ghini, ghini, doamnă...» şi 
îşi văzuseră de drumul lor. Când se întorseseră veseli, mulţumiţi, 
arătau altora “prada”: perne, oghialuri (plapume, pilote) şi... gheme de 
sfoară... lar la reproşurile indignate ale mamei, că ceea ce făcuseră ei 
este urât, este un păcat - oamenii ridicau din umeri: de ce să fie păcat, 
doar casele jâdanilor erau fără stăpân, ei nu zmulseseră din mâinile 
proprietarului “bunurile”, ci le luaseră; fiindcă “le găsiseră”... 

“Basarabenii lui Goma”... găsiseră şi (deci) luaseră... 

Mai povestisem - în Arta Refugii - cum găsisem locuinţa noastră 
din satul Buia, Târnava Mare, în ianuarie 1949, la o săptămână după 
arestarea părinților: probabil pentru că noi, (basarabeni!) refugiaţi, nu 
aveam lucruri de valoare - de furat - (sau nu-mi dădusem cu seama, din 
pricina surprizei: aflasem cu câteva minute înainte că absenţa părinților 
de-acasă se explica prin... arestarea lor în urmă cu multe zile), cei care 
ne “vizitaseră” se..  răzbunaseră; distrugînd, spărgînd ce găsiseră, iar 
ca încununare a... - a, ce? - , se căcaseră pe masă - deci, făcuseră 
efortul de a urca pe masa noastră, în nobilul scop de a şi pângări 
“locul”, astfel arătîndu-şi disprețul faţă de sărăcia gospodăriei noastre 
pe care ei asudaseră ca să o calce... Or, din câte ştiu, chiar dacă nicio- 
dată nu au fost găsiţi făptaşii (nu de asta ne ardea nouă, atunci), sigur 
este că hoţii-vandalii nu fuseseră “Basarabeni de-ai lui Goma” - iată, 
nu voi spune: “ba chiar din contra: Ardeleni de-ai lui Pecican”, fiindcă 
eu ştiu ceea ce Pecican, deşi istoric, deşi de formaţie umanistă nu ştie 
(de unde să ştie, sărmanul, dacă biblioteca Universităţii din Cluj, înain- 
te de 1990, nu avea... cărţi din astea, pe care să le cetească el, în 
tihnă): în situaţii de “criză”: război, război civil (ce a fost la noi, între 
23 august 1944 şi 22 decembrie 1989, dacă nu un lung război-civil?), 
oamenii se comportă astfel - fie ei “Basarabeni de-ai lui Goma”, fie 
“Ardeleni de-ai lui Pecican”, fie “Unguri de-ai lui Laszlo” fie turci 
de-ai lui Solacolu - fie nemți, franţuji, belgieni... 

Iar dacă Solacolu a comis imprudenţa să folosească sintagma cu 
pricina, punînd doar în spinarea basarabenilor mei această apucătură, 
am să(-l) spun (însă numai aici, în jurnalul-intim de pe internet) 
următoarele: 

- Exact aceleaşi violenţe comiseseră - cu un an mai devreme, 
începînd din 28 iunie 1940 - evreii, nu doar “auxiliari” - ai miliției, 

NKVD-ului, partidului comunist şi ai statului sovietic - ci şefi şi şefi ai 
şefilor, cu o denumire generică: komisari bolşevici; nu doar violenţe, 
dar omoruri; 

- Exact acelaşi furt, rapt, jaf comiseseră - tot cu un an mai devre- 
me, adică începînd din 28 iunie 1940 - evreii comunişti din Basarabia 
şi din Bucovina de Nord şi din Herţa, când, purtători de brasardă roşie 
ocupaseră locuinţele românilor - fie părăsite de cei care reuşiseră să se 
refugieze pe malul drept al Prutului, fie dîndu-i afară, alungîndu-i din 
propriile case (fericiţi cei care nu au fost şi bătuţi, câţiva împuşcaţi); 

- Exact acelaşi furt, rapt, jaf, crime comiseseră, începînd din 23 
august 1944, “comuniştii” locali (în majoritate ne-evrei, români de-ai 
noştri, de la Traian-şi-Decebal), când au “expropriat” casele şi, în mod 
revoluţionar şi-au însuşit bunurile “foştilor proprietari exploatatori” - 
chestiune pe care Ion Solacolu trebuie să şi-o aducă aminte, ca trăită pe 
pielea sa. Iar dacă printre jefuitori se vor fi aflat şi “Basarabeni de-ai 
lui Goma”, el ştie foarte bine (de Solacolu vorbesc): aceia, cu certitu- 
dine, erau evrei - fie evrei basarabeni-bucovineni, fie evrei ruşi-ruşi, 
fie (mai ales) evrei unguri. Nu de alta, dar adevărații “Basarabeni ai lui 
Goma”, începînd din martie acelaşi an (1944), erau... .pribegi în proprie 
ţară, fugari, se ascundeau prin păduri, prin peşteri, de frica “repatrierii 
în Siberia”. Iar când “Basarabenii din familia Goma” găsiseră un sat 
din Ardealul lui Pecican unde să se aciueze, adulţii fiind “puţin cam 
arestaţi”, localnicii făcuseră ce făcuseră - nu neapărat pentru că 
ocupanţii acelei locuinţe erau străini, vinitură - ci pentru sfântul motiv 
că... absentau din locuinţă... 

Insă aceste... prezențe în discuţia intelectualilor români numiţi 
mai sus - socotiți şi de mine printre cei mai avizaţi, mai lucizi (până la 
proba contrarie - care mi-a venit azi) sunt fleacuri în raport cu o 
absenţă. 

Vasăzică Solacolu, Pecican, Laszlo dezbat, discută, se chiar 
dispută pe “tema”: este sau nu este antisemit Goma? (de ce nu: are 
Goma un sex - sau trei?, şi dacă nici unul?) - ca şi cum aceasta ar 
fi problema crucială pentru români în general, pentru intelectualii 
români în special, în Anul Domnului 2004. Singurul român care a 
observat această anomalie intelectuală a fost Mircea Stănescu, autorul 
textului în care se ocupă de “comentatorii” mei: R. Ioanid, Shafir, 
Andreescu, Laszlo, Pecican, Solacolu. 

Şi el - ca şi mine - credeam, cu naivitate că problema - fie: una 
dintre ele este dacă da sau ba Goma a scris adevărul (sau a minţit) în 
cărțile sale Basarabia şi Săptămâna Roşie sau Basarabia şi Evreii. 

Vai: şi Solacolu şi Pecican şi Laszlo s-au oprit la gard; din uliţă 
au încercat să vadă, să audă ce se petrece înăuntru (în ogradă, în casă), 
cum ar veni: în textul cărții Basarabia, în textul cărții Săptămâna 
Roşie... Din zisele/scrisele lor reiese că nici unul, dar nici unul nu 
le-a citit cu normală atenţie, ci, ca Shafir, le-au “frunzărit”; 
ca Andreescu: s-au pronunţat fără a fi citit ceea ce au atacat (aici îl 
văd pe Laszlo) - cât despre Solacolu, el nu a citit prima ediţie a 
Săptămânii Roşii... - deşi i-am trimis-o cu dedicație (însă nu a scris, 
ca să confirme primirea...). 

Ceea ce mă întristează peste măsură - nu pentru cărțile mele 
necitite, dar vajnic combătute - fiindcă pe mine nu m-au făcut nici 
Laszlo-Pecican-Solacolu, nici Shafir-loanid-Reichman (şi nici măcar 

Alexandru George!) - ci pentru halul în care se află şi tinerii gânditori 
români (vorbesc de Pecican şi de Laszlo). 

Cât despre Solacolu... Ce să fac, dacă rob al “local-patriotis- 
mului”, nu pot trece peste... “Basarabenii lui Goma” - chiar dacă nu 
el este inventatorul, doar... vehiculul acestei (în gura lui Solacolu) 
necuviinţe (place cufemismul?). 


Pauză: La ora 10 mi-a venit plicul cu şpalturile, cel trimis de 
Stăneşti la... 16 februarie 2004. Scrie pe stampilă... 

Vorbind cu Ana: mâine, 1 aprilie (sic) se vor face nişte ani - aşa, 
vreo 27, nu mai mulţi - de la ultima arestare. Eu am zis: 

«Mâine, în cursul dimineţii, mi-ai cumpărat două cămăşi - le ţin 
minte: una era cu carouri galbene, cealaltă cu carouri violete...» 

«Nu, dragă», m-a corectat Ana. «Azi ţi-am cumpărat cămăşile». 

In familia noastră ne-am completat, ne-am corectat reciproc - în 
privinţa cronologiei... 

De astă dată eu am zis-întrebat: 

«Chiar aşa am trăit noi - de când trăim?» 

«Chiar aşa. Şi am supravieţuit...», a zis Ana. 


P.S. “Supravieţuirea” noastră: cam ca “rezistenţa” românilor sub 
vremi, după modelul pietrei peste care apa trece... Apa trece, n-are 
încotro, dar din piatră ce mai rămâne?, doar nisipul... - pardon, am vrut 
să spun: din rezistenţă ce mai rămâne?... 

APRILIE 


Joi 1 aprilie 2004 


Azi, | aprilie, mi s-a făcut un banc prost - ca de 1 aprilie: 
o bestie de țânțar m-a pişcat în somn! Fără avertisment - asta să 
însemne că s-a terminat iarna? 


Vineri 2 aprilie 2004 


Cred că am încheiat - pentru măcar un trimestru - Săptămâna... 
Plouă. Foarte bine, să ne spele de iarnă. 


Duminică 4 aprilie 2004 
În 1944 tot într-o duminică era. 
Luni 5 aprilie 2004 


Am dat gata ultima (!) variantă a Săptămânii... - cea de la 
“4 aprilie”. 


Marți 6 aprilie 2004 


Semne rele de război civil în Irak. Americanii - prin Bremer - 
l-au declarat pe un şeik - şiit - antiamerican: “în afara legii”. Au drep- 
tate irakienii să întrebe: «Care lege?» 

Ieri şi alaltăieri, înfruntări sângeroase între irakieni şi “fortele 
Coaliţiei”. Ce au mai reuşit americanii cei reuşitori în toate: să-i 
împace pe sunniţi cu şiiţii! - cei dintâi, mereu în stare de război, de la 
încheierea... războiului s-au declarat solidari cu duşmanii lor de 
veacuri şi au încheiat o înţelegere de luptă comună, soldate cu mulţi 
morţi, cu foarte mulţi răniţi. lrakienii au invadat-cucerit o serie de 
comisa-riate de poliţie şi sedii ale guvernoratelor - pe care le-au 
ocupat şi le-au uşurat de arme. 

Nu am reţinut localitatea, dar este sigur: unicul loc în care 
irakienii asaltatori nu au reuşit să cucerească sediul guvernatorului a 
fost unul apărat de soldaţi polonezi şi bulgari... Să semnifice asta că 
polonezii şi bulgarii sânt soldaţi foarte-foarte buni? Eu aş nuanţa 
altfel-astfel: înseamnă că americanii sânt soldaţi foarte-foarte proşti. 
Nu doar nepregătiți din punct de vedere al locului, oamenilor, obice- 
iurile oamenilor pe care ar urma să-i libereze (sic!), dar din punct de 
vedere strict militar. Pe lângă această nepreparare în... meserie, 
soldaţii americani sânt - din primele zile ale războiului, de când câţiva 
însoțitori de convoaie căzuseră prizonieri - extrem de înfricoşaţi de 
irakieni, liberaţii lor. O spaimă, o panică (aşa!) venind drept din jungla 
vietnameză, unde fiecare bambus era un pericol. 

Nu fuseseră aşa în primul război mondial - în Europa, în Pacific - 

nici în Războiul din Coreea: acolo fuseseră ostaşi excelenți. De ce? 
Răspunsul poate fi el simplist, dar nu şi simplificator: în primul rând 
fiindcă în cele două campanii, grosul armatei lupta pe pământ, “pe 
teren”. Pe-teren luptaseră şi în Vietnam, dar acolo se petrecuse 
altceva - pe care americanii, lipsiţi de supleţe intelectuală, nu ofl 
simțiseră: nu mai aveau în faţă a armată de oameni, ci de * “umbre” care 
îi hărţuiseră până la nebunie, până la înfrângere. În al doilea rând: 
motivul (sau: pretextul) războiului: atât în 1941 cât şi în 1952-53 ei 
fuseseră atacați de forţe, într-adevăr, rele, inumane: militarismul 
japonez aliat cu nazismul german; apoi de comunismul sovieto- 
chinezesc. In fine: în nici una din campanii nu fuseseră ei iniţiatorii, 
pentru a impune tactica şi strategia lor. 

A venit Vietnamul. În care s-au băgat ca să-i dea afară pe 
francezi (americanii pretind că au intrat la cererea francezilor... - 
cine să-i poată departaja?). Şi i-au dat atât de... afară (pe francezi), 
încât, din inerție, s-au dat şi pe ei - afară. Urmarea: din 1975, ameri- 
canii s-au jurat să nu se mai amestece...în treburile interne ale altora 
(decât prin comerţ şi prin spionaj). De aceea nu mişcaseră degetul cel 
mic în timpul genocidului din Rwanda; de aceea nu mişcaseră în 
timpul “curăţeniei etnice” din Iugoslavia, decât atunci când era prea 
târziu - şi după insistenţe, rugăminţi, implorări din partea europenilor 
- care nu aveau mijloace militare. Americanii aveau - mijloacele în 
chestiune... Pe acelea le-au folosit: prost, fără “urmărire” pe teren 
(la nivelul pământului): au dat cu boamba - şi s-au cărat. 

In Afganistan şi în Irak II (în Irak I, nu a fost un război, ci un 
bombardament masiv, urmat de... “curăţare a terenului”) americanii 
au dus un război - tot aerian, dar combinat (după “încetarea 
ostilităţilor”) cu o acţiune strict poliţienească - imorală (însă nu din 
acest motiv nu a reuşit...). 

Rezultatul acestei “tactici”: războiul civil în Irak şi... 

Un irakian, ieri, după ce americanii intraseră în mulţime cu 
tancurile, trăgînd cu tunurile: 

«Bush vrea să ne prefacă în Palestinieni? Are să reuşească - dar 
noi n-o să ne apărăm doar cu pietre şi cu kamikaze!» 


Powell în Haiti. Singura lui realizare - în afară de anunţarea unor 
alegeri libere, democratice în... 2007: zmulgerea promisiunii din 
partea lui interimarului Tortue că ONU şi ale sale comisii de anchetă 
nu vor cerceta împrejurările în care Popa Aristide a fost... transferat în 
Africa Centrală; şi nici de către cine... 

La Paris: de trei zile plouă, e urât, e frig. Regina Angliei, sosită 
ieri, se simte ca acasă la ea. 


Miercuri 7 aprilie 2004 


Frig, frig, frig. Frigul-dracului îmi aduce aminte (şi) de cuiele 
făcute în aceeaşi lună - dar hăt, în 1977 - la Rahova. Atunci - în 
aprilie 1977, la Rahova - dârdâind, clănţănind din dinţi, îmi aduceam 
aminte de cuiele fabricate tot de mine personal, cu clănţănitul dinţilor 
mei, cu 20 ani şi mai în urmă, în iarna 1956-1957 la “Cosciuge”, la 
Interne... lar în 56-57, tot dârdâind îmi aduceam aminte de frigul 
adunat în iarna 1944-1945, prin pădurile Buiei, când fugeam de ruşi... 

Vorba Anei: Chiar aşa am trăit noi? 

Chiar aşa. 

In Irak: jale mare. Au mai murit, ieri, oameni; mulți soldaţi 
americani şi de vreo 10 ori mai mulţi civili irakieni. 

Americanii: dacă faptele lor sânt - uneori, adeseori - rezonabile, 
discursul însoțitor este, nu doar troglodit, dar sabotor al faptelor. 

Acest Bremer: la începutul mandatului părea mai spălat, însă în 
ultima vreme a călcat în toate străchinile (conținînd cuvinte), provo- 
cînd, nu doar neplăceri gospodăreşti, de bucătărie - ci de vărsare de 
sânge şi... război civil. Începînd prin a declara că ei, americanii (!) îl 
consideră pe junele şi extrem de violentul şeic Mogtada Sadr “în afara 
legii”! Tic verbal de cretin american - în ciuda faptului că poartă 
cravată (dar ce: Rumsfeld nu se poartă încravatat?, dar Wolfowitz? - 
dar Bush?). In loc să se informeze înainte de a deschide gura, ameri- 
canii lasă să le curgă cuvintele din gură - după aceea se miră 
(şi suferă!) că irakienii (acum numai de ei este vorba) nu-i iubesc. 
Bremer ar fi trebuit măcar în al doisprezecelea ceas să urmeze un curs 
accelerat de mesopotamică, în tabăra recent deschisă, undeva prin 
Texas, ca să înveţe elementare noţiuni de comportament - în Irak - 
oarecum diferit(e) de cultura lor, simplificatoare, de cow-boy, de colo- 
nizatori, de crescuţi în cultul “Wanted” (viu sau mort). Să nu fi ştiut 
Bremer i drughie (trimiterile la ruşi nu sânt deloc, dar deloc întâm- 
plătoare!) că tatăl lui Moqtada fusese ucis de Saddam?, că azi e consi- 
derat martir?; că există o stradă şi un cartier purtînd numele lui?; că 
fiul, chiar dacă este minoritar ca opozant al americanilor, face mereu 
prozeliţi - nu atât din pricina charismei tânărului şeic, ci... din pricina 
comportamentului imbecil al americanilor. L-am auzit pe un irakian: 

«Vor americanii să-i prefacă şi pe irakieni în palestinieni? Or să 
reuşească - atât că noi suntem mult mai mulți şi ne apărăm cu arma-n 
mână!» 

Deci, iată ce au mai reuşit americanii să introducă în Irak: nu 
pacea, nu democraţia (occidentală!), nu bunăstarea pe care o merită 
oamenii de acolo, după atâţia ani, decenii de lipsuri - şi pe care o pot 
cumpăra cu propriul petrol - ci: terorismul; ci fenomenul kamikaze; ci 
Intifada; ci războiul civil. Intr-un cuvânt: Bush cu Wolfowitz, Perle, 
Kagan au izbutit inimaginabilulul: să-i palestinienizeze pe irakieni! 

Totul pe fond de penurie - de, mai exact: sărăcire a oamenilor: nu 
au electricitate, nu au apă curentă, nu au benzină... 

Cum au reacţionat cei mari-văcari de la Washington? 

Rumsfeld: că el vrea să trimită alte trupe; 

Bush: că «Nu-i vom permite lui Sadr să recurgă la forţă!» - iată 
un avertisment nesfârşit de înţelept. Nu-i vor permite! Lui Sadr - să ce? 
Să recurgă la forţă! Dar cine-o fi Sadr, ca să se înfrunte cu el ditamai 
preşedintoiul Americii? Un imam, un “popuşor”, cum diminutivă 
Doamna Christinel Eliade cuvântul “popă”. Aceşti americani: nu văd 
trebile esenţiale, doar fleacurile, amănuntele. Fiindcă, aici, nu 

“popuşoru” Sadr este subiectul logic, ci ocuparea brutală, colonialistă, 
imperialistă, măgărească a Irakului - care, după un an de zile de la 
“eliberare” se supără pe liberator. Fiindcă nu şi-a ţinut promisiunile. 

In aceste ultime zile - hai: o săptămână - de când ura tuturor 
irakienilor faţă de ocupantul american a luat proporții alarmante, este 
tot mai evidentă observaţia mea (nu doar a mea, însă cum nu am 

auzit-o în gura altora, cum nu am citit-o nicăiri în presa franceză, o 
iscălesc, provizoriu, eu...) anume: 

Tactica americanilor în Irak este leită tactica israelienilor în 
Palestina: porneşte de la ignorarea cu desăvârşire a celuilalt şi 
urmăreşte, nu neutralizarea lui, ca adversar combatant, ci distrugerea, 
ca fiinţă umană, dimpreună cu tot ce ţine de materia lui: începînd cu 
casa, continuînd cu drumurile, instalaţiile de apă, electricitatea, apro- 
vizionarea cu alimente. Ai zice că... - nu: eu zic: - comandamentul 
militar american, chiar de va fi avînd sediul la Washington, este 
condus de la Tel-Aviv. Şi mai zic: 

Din spiritul militarilor americani din primul război mondial nu a 
rămas nici o urmă. Adevărat (mă repet, mă repet - ei şi?, pe mine mă 
repet!) că acela fusese un alt război. Or de la sfârşitul campaniei din 
Vietnam, s-a produs, nu doar un cutremur în conştiinţa americanilor în 
general, ci o revizuire a concepţiei-despre-război a militarilor ameri- 
cani. De la Vietnam, traumatizaţii americani au făurit o tactică de luptă 
- de la distanţă, în care ei, americanii evită intrarea în contact cu inami- 
cul. Americanul - ca şi israelianul - se simte infailibil, de neatins, însă 
numai în cazemata lui aeriană, maritimă, terestră (mişcătoare: tancul), 
cunoaşte o singură “legătură” cu inamicul: prin glonte, obuz, torpilă, 
rachetă. Spirit simplificat, degradat, decăzut, americanul de după 
Vietnam şi-a imaginat că poate, în continuare, să rămână bărbat - adică 
războinic -, să lupte cu celălalt, ba chiar să-l i învingă, - păstrîndu- -şi 
mâinile curate... Ce iluzie, ce prostie! Această “nouă” manieră de a 
face război s-a dovedit, î încă de la primul război împotriva Irakului - 
1991 - s-a verificat în Iugoslavia (nu întru totul concludent) şi în 
Afganistan: greşită, inumană (mai... inumană decât un război la 
baionetă); cretină. 

Din păcate inițiatorii acestui mod de a face război, direct inspirați 
de israelieni, nu vor fi vreodată pedepsiți - vorba celuia: 

«Cine să ne judece pe noi? Şi unde: la Nürnbergul II fascist, 
antisemit?» 


Acum, că sunt acuzat din toate părțile de “antisemitism”: 

Răsfoiam Jurnalul pe Sărite de la Nemira (în nobilul şi egoistul 
scop al reluării de contact cu el, în vederea corecturii, după scaneri- 
zare). Am dat acolo de un pasaj... fioros antisemit! Scris, semnat de 
mine personal, vorba lui Dinescu cel poet român. O notație de prin 
1978-79 (n-o mai caut acum, mi-e foarte greu să mă ridic de pe scaun 
odată ce m-am instalat). Aşadar, prietenul meu bun, Laszlo, cel care 
mi-a zis-o de curând, de la obraz: «[Goma] s-a apucat acum, la 
bătrâneţe, să scrie texte antisemite» - şi a adăugat, /cu graţie/, că lui 
i-i greață... - de texte, fireşte, dar şi de textilistul de mine. Laszlo, 
ziceam, nu mai ţine minte că el nu altcineva prefaţase Jurnal I-H-II: 
cum de scăpase vigilenţei sale neadormite, de vânător de “antisemiti” 
un-amănunt-de-căpătâi, anume că prefaţatul era tuberculos! 
Prin urmare, el, filosemit ne-greţos, nu trebuia cu nici un chip să stea 
de vorbă cu tuberculosul de Goma - ba chiar, după modelul Monicăi 
Lovinescu, ar fi trebuit să declare: «Imi pare rău că l-am cunoscut pe 
Goma»... Or pe atunci nu eram chiar bătrân-bătrân (vorbesc de 
momentul în care consemnasem în jurnal, nu de cel în care prefaţase 
consemnările mele bunul prieten al meu, anti-antisemitul - pardon: 

anti-tuberculositul Laszlo Alexandru)? Deci am un important, un 
îndelungat trecut-de-luptă pe frontul “antisemitismului” odios. 

Toţi aceşti trepăduşi, agitaţi, isterici, folosind cuvântul 
“antisemit” ca pe un şperaclu, în toate ocaziile, întotdeauna şi aiurea - 
ar face bine să începă “polemica” - bine: doar acuzaţiile - prin... a citi; 
abia apoi să treacă la producerea citatelor din textele incriminate - 
aşa fac, „pretutindeni, toate persoanele şcolarizate. În faza a doua: să 
pună mâna să citească Biblia - acest roman... 

Nu doar Vechiul Testament, preluat de la evrei, ci şi Noul 
Testament; şi nu doar evangheliile - scrise şi ele de evrei, ca Matei... 
iertare: ca Matyah, ca Markos, ca Lukas, ca lohanan - despre viaţa şi 
faptele evrelui leşua, pronunţat de noi: Isus, ci şi epistolele trimise în 
lume de evreul Şaul - cu precădere cea cunoscută sub titlul: “Către 
Thesalonicieni II”. Ar constata (da, însă ar fi nevoiţi să trudească din 
greu la actul cititului) că “antisemitismul” - sub forma lui originară, 
autentică, de antiiudaism, de antievreism - datează din jurul anului 65. 
“Autorul” acestui act inadmisibil, odios întru toate: antiiudaismul fiind 
iudeul Şaul, devenit, Pavel/Paul pe drumul Damascului, din prigonitor 
al adepților învățăturilor lui Isus, “inventator” - oricum: legiferator - 
al creştinismului. 


lată că şi Laszlo a ales acea parte a gardului, acea tabără din care 
făcînd parte, intră de la sine înţeles în categoria celor scutiți de.. 
neplăceri, de mari necazuri; scutiţi prin Bulă Rabinială, de a spune 
adevărul. Lui nimic, nicicând nu-i va mai cauza/dăuna şi pentru acte de 
“antisemitism” - citeşte: tuberculozism, ba chiar din contra... Laszlo a 
optat pentru o poziţiune-stare de pe urma căreia, chiar dacă nu va 
obține o bucată de turtoi în plus de la caraliul distribuitor al porţiei 
reglementare - şi penale - , măcar nu va “obţine” o ciomăgeală - în plus 
- de la tova’ căprar, caraliul “Holocaustului românesc” pseudonumitul 
Radu Ioanid. 

Fiindcă teroarea - prin impunerea tăcerii; blocada impusă 
adevărului despre evrei - nu sânt susţinute doar de evrei, în interesul 
doar al lor, al evreilor. Ci şi de mulţi goi d-ai noştri, fie imbecili din 
născare, fie turmoşi (de la turmă, termen mioritic), fie slugarnici din 
moşi-strămoaşe, fie persoane care au căpătat obiceiul curat-cultural de 
a nu citi ceea ce combat (dar se trezesc... “preferînd-mai-bine 
victimele dintre evrei decât victimele dintre basarabeni” - că tot nu era 
vorba de a alege între victime, ci de a spune adevărul); sau din veşnicii 
speriaţi de avioane: fie acelea ameninţări reale/imaginare: carliste, fie 
legionare, fie comuniste, fie (doar) evreieşti - fie (şi) americane. 

Mă întreb şi eu - pe urma atâtora, nu puţini dintre aceştia: evrei 
(rămaşi normali) - cu mari eforturi, cu nenumărate riscuri, ei fiind 
pedepsiţi mai aspru, ca “trădători”: 

Nu cumva sionismul a avut efectul pervers de a batjocori ce era 
mai bun, mai fertil, mai frumos, mai moral în iudaism?; 

Nu cumva shoasismul rezemat pe o valoare umană: aducerea- 
aminte, neuitarea - este în curs de a-l degrada pe iudeu, până la a anula 
iudaismul?; 

Nu cumva - din 1948 - israelismul a devenit boala mortală a 
iudaismului? 

Din presa de azi: 

Marin Karmitz, evreu originar din România şi negustor de filme 
(în bune şi fructuoase relaţii cu Pintilie [iată cum ar mai putea fi expli- 
cată afirmaţia genialului Lucian că evreii din Bucureşti purtaseră stea 
galbenă în timpul războiului, pe când curăţau de zăpadă străzile] - 
relaţii pentru care îl gelozea cumplit Breban...) după ce a refuzat să 
difuzeze “Patimile”, lui Mel Gibson, el fiind distribuitorul nr. 1 în 
Franţa (sperînd astfel că nimeni altul nu va îndrăzni să-l cumpere: de 
spaimă că va fi acuzat de... “antisemitism” - a făcut-o un arab 
necunoscut, care va deveni şi cunoscut şi bogat...) - aşadar, ce zice 
Karmitz despre filmul... pe care nu l-a văzut? Ce poate zice un evreu, 
în principiu inteligent, rezonabil, dar imbecilizat de propria-i condiţie 
de militant israelianist? Că [filmul] - pe care nu l-a văzut - este: 
“fascist, antisemit” - de mirare că a uitat calificativul: “tuberculos”. 

Faţă cu isteria directorilor-de-conştiinţă care pe dată au ciocnit 
călcâiele şi au pornit la luptă împotriva “fasciştilor”, a “antisemiţilor” 
(îmbrăcaţi în haine vărgate, de deţinuţi... la Auschwitz - altfel 
nou-nouţe, impecabil călcate, însă... păstrînd pe la cusături fire de aţă 
ne-tunse - cum s-au propus la New York, la urma urmei batjocorind 
suferinţa celor care, într-adevăr, trecuseră prin infern), este reconfor- 
tant să citeşti opinii (despre film) ale unor, tot evrei, dar care văzuseră 
filmul, nu ca... Karmitz (ci ca Marc S. din Brest - mesaj publicat în 
Telerama din 7 aprilie 2004): 

“Un scurt comentariu asupra criticei prea răspândite, de...«film 
antisemit, fiindcă arată autorităţile evreieşti favorabile morţii lui Isus» 
Dar Isus este născut evreu în pământ evreiesc. Amicii săi erau evrei, o 
parte din inamici - care au contribuit la moartea lui - : la fel. Ce poate 
fi «antisemit» în asta? Dacă este inutil şi steril să fie amintit: evreii au 
vrut moartea lui Isus; dacă anume jurnalişti se tem că prin acest 
«non-scoopy vor contribui la amplificarea antisemitismului - ei bine: 
aceştia să facă bine să se abţină de a trata acest subiect. /n caz 
contrariu, să nu încerce să nege faptul istoric/religios şi să se încreadă 
în discernământul spectatorilor/cititorilor/auditorilor atenţi” (subl. 
mea.). 

Nu e singurul evreu normal; în acelaşi număr din Télérama, 
Randa Chahal Sabbag, din Paris scrie - tot în legătură cu interviul lui 
Marin Karmitz: 

“«Ura faţă de om, de omenesc!” (titlul interviului dat de 
Karmitz, tot în Télérama publicat - nota autorului mesajului - n.m.). 
“Deci [după M. Karmitz] filmul lui Mel Gibson ar fi... fascist, revo- 
luţionar, antisemit! Trei cuvinte grave, violente, acuzatoare însă, în 
faţă: nimic! Am înţeles, am înţeles: Mel Gibson este o fiinţă fanatică, 
abjectă, de nefrecventat... Dar nici un fel de discuţii [despre el], doar 
judecata abruptă: este un film-scandal...? Nu e cam... «fascistă» 
această atitudine? Binele şi Răul, o parte [dintre oameni] au dreptul la 
Bine, cealaltă, orice ar face, rămâne în linia roşie a Răului.. 

“Am văzut filmul. L-am găsit violent, l-am găsit exaltat. Dar am 
găsit mai ales că este un film despre îndoială; despre laşitate, despre 
credință, despre suferinţă, despre tortură, despre trădare, despre 
dragoste - şi despre iertare”. 

Iată, în gura unui evreu cuvântul... inadmisibil: iertare! 

De unde concluzia - veche cât lumea: agitaţii, agitatorii, istericii, 
isterizatorii, procurorii, arătătorii cu degetul (altfel spus: pârâcioşii, 

turnătorii) - alcătuiesc o minoritate a comunităţii şi a evreilor. 

Dar - de când lumea - sunt auziţi (şi adeseori fac legea) cei 
gălăgioşi, chiar dacă se află în zdrobitoare minoritate. 

Ce spuneam: că şi unii dintre evreii cei mai deştepţi şi mai 
echilibraţi s-au prostit în ultimii doi ani? Da, spuneam şi, vai, aveam 
dreptate: iată-l pe Alexandre Adler (l-am şi cunoscut, la colocvii, la 
conferinţe, la emisiuni de radio, de televiziune): îl preţuiam pentru 
calitatea intervențiilor şi rigoarea documentară - că scrie: “poporul 
spaniol a votat stupid” (citeşte: la alegerile de după atentatul de la 
Madrid, când, nesperat - dar pe drept - au câştigat socialiştii) - ceea ce 
e aproape fleac pe lângă afirmaţia: “Putin are mâinile curate...” 

Prima pare la prima vedere ciudată în gura unui evreu ungur - 
oricât de “democrat” s-ar prezenta el. Fiindcă A. Adler nu orientarea 
politică - internă - a spaniolilor tintea şi veştejea aici; ci orientarea 
lor... externă: atitudinea (spaniolilor) faţă de americani şi faţă de 
războiul în Irak - promisiunea-ameninţare de dezangajare. lată cum un 
evreu (dacă zic: de stânga, comit un pleonasm) ca A. Adler, oricât de 
cumpănit fusese în alte ocazii, cum a venit vorba de americani (deci: 
de israelieni), cum a tras-o pe filoisraelianism (oare aşa se va fi 
spunînd?). lar “mâinile curate” ale putinoarei criminale cum dracu” se 
explică? Cum altfel : tot prin America şi tot prin Israel. Oricât de 
divergente ar fi interesele americanilor cu ale ruşilor, în raport cu 
Israelul vor fi mereu favorabili - din motive nu chiar identice... De 
când a dispărut URSS, reprezentînd “raiul omenirii”: bolşevismul - pe 
care evreii au mizat vreme 70 ani, aceiaşi - oricum: urmaşii lor fideli - 
s-au întors, cu aceeaşi vehemenţă a “iubirii”, faţă de America, susti- 
nînd orbeşte - după obiceiul cu care susțineau orbeşte URSS - orice 
acţiune americană, fie ea cât de nedreaptă, aiurită, de-a dreptul crimi- 
nală. Căci de ce? Căci pentru că(ci) din 1989, de la prăbuşirea Patriei 
lor de la Răsărit, nu se mai tem că vor fi acuzaţi de... cosmopolitism... 

Alta: Laure Adler (nu ştiu dacă e rudă cu Alexandre - şi tot nu 
contează), directoarea postului de radio France Culture l-a dat afară pe 
Miguel Benasayag, pentru că... “este prea militant, prea asociativ” - 
citeşte: prea favorabil palestinienilor, prea îi critică pe israelieni că trag 
cu rachetele, din helicoptere, în palestinienii care răspund cu... 
pietre... Nostimada: Benasayag este evreu argentinian, în ţara lui a 
făcut 5 ani de închisoare ca opozant... O fi făcut - dar dacă nu este un 
evreu “pe linie - nu-i bun...” În locul lui a angajat o tovarăşă comu- 
nistă (care va fi femininul goi-ului: goală?) - care, de parcă ar fi o 
româncuţă de-a noastră - altfel foarte tricoloră, cam ca Adameşteanu - 
nu va mişca în front: păi să se supere evreii? Păi Doamne fereşte! 

O ştiu, o ştiu pe Laure Adler, de pe când era consilier cultural al 
lui Mitterrand şi încerca să-l convingă pe Jack Lang că noi, cei din 
tările de Est (disidenţii, de!) sântem cu toţii, nu doar “inadmisibil de 
anticomuniști” [inadmisibil - din punctul de vederea al cui: din al 
regimurilor teroriste comuniste! ], dar şi “tradițional (?) antisemiti... 
Norocul a fost că Lang nu este sensibil la feminitatea... femeilor, drept 
care n-a ţinut seama de înțeleptul şi vigilintele consiliu şi a invitat la 
festivitățile Bicentenarului Revoluţiei Franceze pe toţi cei propuşi de 
mine... A participat - pe lângă Adam Michnik - şi prietenul meu de 
atunci, Dorin Tudoran. Chiar şi Iorgulescu... Nu şi Mihai Botez? 
Oricum, pe lista invitaţilor o pusesem şi pe Ileana Mălăncioiu, şi pe 

Adameşteanu, pe Blandiana, pe Papahagi, pe Manolescu, pe Mircea 
Martin - dar, din păcate aceştia nu au primit paşaport. 


Joi 8 aprilie 2004 


Război în regulă - la Faludja. Americanii au bombardat o 
moscheie, explicînd că acolo se ascundeau teroriştii: după ce au 
cucerit-o, cu lupte grele, americanii nu au găsit nici urmă de “terorist” 
în ruinele moscheii, doar rezerve de alimente - care au fost distruse. 
Şi vreo 20-30 de civili morţi - în vecinătatea moschei - printre care 
mulţi copii. 

Bravo, băieţi! 


Vineri 9 aprilie 2004 


Exact în urmă cu un an se încheia războiul din Irak; 

Începînd de alaltăieri se vorbeşte de “al treilea război din Irak”: 
acesta. 

E cumplit ce se petrece acolo. Mai ales prin noua formă de luptă: 
luarea de ostateci - probabil adusă de iranieni... din Liban. Americanii: 
din ce în ce mai neputincioşi - dar pârâcioşi: 

«Ucrainenii a părăsit poziţiile şi ne-au lăsat descoperiţi!» 

La care ucrainenii răspund că ei au ascultat ordinul comanda- 
mentului american de a se retrage din oraşul Kut... 

Adevărul va fi în altă parte. Oricum: militarii ucraineni, polonezi, 
bulgari (nu am auzit nimic despre români: or fi fiind?) sânt infinit mai 
buni, mai profesionişti decât americanii: adunătură de nefericiţi social, 
marginalizaţi rasial, prost pregătiți, nemotivaţi - decât prin obţinerea 
cetăţeniei americane, pentru “latinos”. Dacă ucrainenii au părăsit 
poziţiile din proprie inițiativă, înseamnă că au judecat cu capul, nu cu 
picioarele - ca americanii. Cert: ultimul căprar din unităţile Europei de 
Est ştie mai mult... Clausewitz decât toţi generalii americani. 

Manifestaţii la Gaza - de solidaritate cu irakienii. 


Europa: Turcia vrea musai să intre-n. Păi de ce să nu intre-n şi ea 
- dacă se dă? Nu a făcut reformele necesare - mai ales în privinţa drep- 
turilor omului; nu şi-a cerut iertare pentru masacrarea armenilor, în 
1915 (suţinuţi în refuz - de cine: de israelieni!); ce să mai vorbim de 
vina pustiirii Europei de Sud în o jumătate de mileniu de ocupaţie, de 
jaf, de stoarcere a bogățiilor, de “confiscare” a fetelor şi a băieţilor, de 
menţinere în obscurantism - fiindcă nu sunt întrebaţi grecii, bulgarii, 
albanezii, slavii de sud, valahii (pe unguri nu-i pun la socoteală: am 
văzut recent un documentar despre Budapesta, făcut de ei înşişi, în care 
urcă în slăvi “aportul culturalizator” turcesc - prin aducerea cafelei şi 
prin construirea băilor - de ai fi zis că toţi s-au mihneaberindit!), să 
spună ei ce şi cum şi cât au suferit din pricina culturalizatorilor turci... 

Ii susține Germania (!) şi, n-o să credem: Grecia (din motive de... 
Cipru). Şi, bineînţeles: Israelul care, după cum tot turcul o ştie, este o 
ţară din Europa, extrem de, foarte-foarte europeană - când îi convine 
ei, de pildă atunci când vrea să obţină niscai “derogări”: scutiri de taxe, 
aprobări de a vinde fructe-legume cultivate de palestinieni, în 
“Teritorii...”, cum le zic evreii, oprindu-se la jumătatea drumului şi al 

adevărului, în pragul explicaţiei: “...Ocupate”, dar sub eticheta Made 
in Israel - altfel este al nu ştiu cincizecişicâtulea stat american... 

Singură Franţa se opune. 

Iar Israelul, la post, ţipă: “Franţa este o ţară antisemită!” 

Căci - de ce este Franţa o ţară antisemită? Căci că iată de ce: 
fiindcă ea se opune intrării Turciei - în Europa! Turcia fiind susținută 
de Israel, cine dă în Turcia, dă în Blandiana - pardon: în Israel. 

Europa... Dacă postulează Turcia, de ce n-ar intra Israelul?, că 
vorba ceea, şi-aşa a apucat să o propună pe Turcia!; că, între Maroc şi 
Tunisia şi Gabon mai sânt câteva locuri - de intrat. 

Pe de altă parte israelienii... Calculul lor este de o subtilitate 
răsturnătoare - ca să traduc din fran'zeşte: au socotit că în jur de 
1 milion şi aproape jumătate dintre israelieni “provin din ţări 
europene” - deci iată un motiv temeinic de a postula. Nu: de a fi 
legiferată o realitate: europenitatea Israelului! 

Numai România, biata, nu are măcar cât Israelul: un milion şi 
jumătate de români “proveniţi din Europa” - să postuleze şi ei (acum 
vorbesc de români), că şi ea (acum vorbesc de România) e om. 


Sâmbătă 10 aprilie 2004 


Arde Irakul. Cu excepţia Nordului kurd. Probabil kurzii tremură 
de teamă că vor pierde tot ce câştigaseră de un an, de la intervenţia 
americanilor. În rest: foc şi pară. Pojar, ar zice un moldovean. 
Imaginea pe care o păstrez despre ceea ce numeşte cuvântul “pojar” 
este un foc iute, cu limbi înfurcate, foc-de-paie: fie o şiră de paie, fie o 
casă acoperită cu paie - dar paie. 

La Irak nu se potriveşte pojarul în accepţia mea decât în privinţa 
vitezei cu care se întinde incendiul. Dar, din păcate, acolo nu e foc-de- 
paie care iute se aprinde, degrab” se stinge. 

Printre cauzele majore ale nemulțumirii irakienilor faţă de ame- 
ricani, comentatorii pun în faţă: desfiinţarea armatei - dezarmarea 
oamenilor şi trimiterea “acasă” a câteva sute de mii de oameni care 
până atunci din această meserie trăiseră. Şi că asta - cică hotărîtă de 
Bremer - a fost marea greşeală a americanilor, fiindcă azi, în fruntea 
irakienilor luptători se află militarii “trimişi la vatră” în urmă cu un an. 

Eu încerc să nuanţez - fără a nega evidenţa: desfiinţarea armatei 
irakiene. 

Această “măsură” s-a aplicat oriunde o ţară a fost înfrântă 
definitiv - exemplele cele mai apropiate în timp: Germania şi Japonia. 
Invinsa a fost dezarmată definitiv, iar învinşii au intrat, pentru o 
perioadă, în lagăre. 

Nici “tratamentul diferențiat” aplicat armatei şi poliţiei nu este 
nou: în Germania învinsă nu doar ruşii i-au folosit din plin pe naziştii 
specialişti în câte ceva: mecanică, chimie, nuclear - şi... în poliţie. 
“Denazificarea” de care au făcut atâta caz învingătorii nu a fost 
aplicată în două locuri: în Zona Sovietică (acolo a fost pusă în practică: 
degermanizarea) şi în Austria - fusese şi ea împărțită în zone, dar 
“unificarea” ei s-a făcut numai după avalul (şi programul) sovietic: cel 
care prevedea “neutralitatea favorabilă”... 

Da, dar împotriva Germaniei combătuseră trei forţe: rusească, 
americană, engleză - francezii profitaseră de împărţeală... lar adminis- 

trarea învinsei cădea în sarcina a 4 unităţi, nu doar în una - ca în Irak, 
unde americanii au făcut ce au vrut, cum făcuseră Ruşii în Zona de 
ocupaţie a lor, germană, din Răsărit. 

Mi se pare că greşeala americanilor (a Pantagonului, cu gânditor- 
nicii/lkudnicii ei cu tot) a constat nu în desfiinţarea armatei irakiene - 
ci... în simultana acţiune de “formare a noii poliţii” - cu exact aceiaşi 
oameni, cu acelaşi şef de pe timpul lui Saddam. Aşadar, nu în acţiunea 
de desmembrare a ceva (armata), ci în aceea de fabricare a ceva nou - 
cu material uman vechi; nu doar vechi, dar, adânc compromis, detestat 
de populaţie: milițienii lui Saddam. 

Dar o greşeală şi mai gravă a fost - tot opera lui Wolfowitz, prin 
trimisul său Bremer: “debaasizarea societăţii irakiene”. Prostie 
monumentală: Wolfowitz nu ştia (mai degrabă refuza să ia în seamă) 
că Saddam era un stalinist-curat, iar Irakul fusese modelat în atâtea 
decenii după modelul URSS. Baas era Partidul (nu mai adaug: unic, se 
înţelege). Ca şi în URSS, ca şi la noi în România, ca să poţi avansa în 
carieră trebuia să fii membru al partidului (Baas). Americanii au 
aplicat însă în Irak metoda aplicată în Germania (denazificarea). 
Rezultatul: spitalele nu (mai) au medici, personal sanitar - fiindcă 
aceştia au fost epuraţi - ca baasişti; intreprinderile - câte nu au fost 
distruse - nu (mai) au cadre, fiindcă inginerii, tehnicienii, muncitorii de 
mare calificare, fiind membri ai Baasului, au fost epuraţi; şcolile, 
universitățile, grădinițele: nu pot funcţiona, pentru că americanii i-au 
alungat pe profesori, pe institutori, pe educatorii cei mai buni - fiindcă 
erau membri de partid! Chiar armata (saddamistă); imbecilii pentago- 
nezi nu au ştiut că... majoritatea subofiţerilor, a ofiţerilor, a piloților, a 
marinarilor, etc., chiar de erau baasişti, erau fiindcă... se cerea să fii 
membru de partid, şi, pe de o parte, erau, în sinea lor, împotriva lui 
Saddam; pe de altă parte: fie medicii, fie cadrele didactice, fie cadrele 
tehnice, ştiinţifice (să nu uităm “cadrele artistice”) - taman ca în 
România, ele “nu făceau politică”, doamne fereşte, ele rezistau prin... 
cultură, şi-ar fi schimbat pe dată cojocul, dacă ar fi fost lăsaţi în 
vechile posturi, funcţii... Dar iată: o ţară - despre care până şi Powell, 
înainte de declanşarea războiului, zicea că se va redresa uşor, fiindcă 
are o clasă mijlocie puternică, instruită - lipsită, din imbecilitatea 
pentagonezilor likudnici şi de... cadre medii... 

Luminile lumii de la Washington nu numai că ignorau - ba chiar 
Wolfowitz se lăuda că el nu vrea să ştie nimic despre...Babilon! - dar 
mai grav: ei care atâtea decenii au fost angajaţi în Războiul Rece, habar 
nu aveau ce este acela un regim stalinist - ca al lui Saddam. In care 
armata are rolul - în principiu - de a apăra ţara (citeşte: regimul) de 
duşmanul din exterior, iar poliţia secretă - după modelul NKVD-ului şi 
al KGB-ului - apăra (cu scutu-i!- dar mai ales cu ciomagu-i) “cuceri- 
rile” - împotriva dușmanului intern. Dar Miliția? Taman ca în Rusia, 
ca în România: nu era atât de feroce represivă împotriva “interiorilor” 
- dar pe cine Slujea ea, nu tot pe tiran cu tot cu partidul ei unic? 

Acest “amănunt” l-au ignorat americanii. În maniera lui 
Wolfowitz: nu în sensul că nu au aflat, ci: nu au vrut să ştie nimic 
despre el. 

Şi iată cum au aţâţat lupta între clase, în Irak: pedepsindu-i 
cumplit pe alcătuitorii Armatei - pentru “vina” de a fi luptat (cât lup- 
taseră) împotriva americanilor; favorizîndu-i pe alcătuitorii Miliției - 

în primul rând, pentru că aceştia... nu luptaseră direct contra ameri- 
canilor, în al doilea pentru că... era necesară o poliţie, nu? Fiind ea 
necesară menţinerii ordinei, au fost (re)angajaţi milițieni vinovaţi faţă 
de irakieni - nu faţă de americani - chiar cu sânge pe mâini. Criteriul 
de recrutare? Cel american: «Nu avem nevoie de oameni oneşti, 
nevinovaţi - noi avem nevoie de profesionişti!» 

Exact acelaşi criteriu îi conduseseră şi la recrutările pentru Europa 
liberă. Fireşte, “echipa” Europei libere era alcătuită - majoritar - din 
persoane care “îndeplineau” primele condiţii: erau necinstite, erau 
vinovate măcar pentru faptul că în ţară fuseseră informatori - şi 
continuau să fie şi la Miinchen; măcar pentru că în România lucraseră 
ca activişti de partid, procurori, în aparatul de... control al presei, 
“în schimb”, vorba lui Săraru... nu erau deloc “profesionişti”. 

Exact acelaşi criterii au funcţionat şi în “recrutările NATO”. 

În această chestiune m-am înşelat cumplit, spunînd că 
România, cu aparatul Securităţii intact - şi mai cu seamă avîndu-l 

“consilier suprem” pe Caraman - n-are să intre în NATO. 

A intrat, oameni buni! Au băgat-o americanii! Cu Caraman 
cu tot! 

Să nu se înţeleagă că am suferit doar din cauză că am fost 
contrariat în “profeție” - e-he, câte alte, multe profeţii de-ale mele 
s-au dovedit a fi false - ci faptul că biruit-a necinstea. Ajutată nu de 
Rusul cel necinstit - ci de americanul cel... Cel cum? De ce prostia 
ar fi circumstanţă atenuantă a tuturor porcăriilor? 


Ruşii protestează hotărît împotriva comunicatului Uniunii 
Europene în privința Ceceniei. Acuză “Europa” că... încurajează 
terorismul! Măi drăcie! Incurajează! Fiindcă.. . a pus pe acelaşi 
plan “actele de terorism” ale cecenilor şi...“aşa-zisa încălcare a 
aşa-ziselor drepturi ale omului”! 

Nu degeaba sunt ruşii braţi ai evreilor: mai deunăzi Israelul 
acuza aceeaşi biată Comunitate Europeană de... antisemitism! Şi 
de încurajare - ba chiar de susţinere - a terorismului palestinian, 
mai cu seamă a fenomenului kamikaze! Idioţie cum numai un 
deştept poate comite... 

Incă nu au ajuns - ruşii şi evreii - să acuze blestemata de 
Europă şi de... tuberculozism - dar să nu ne pierdem nădejdea, 
daraghie tavarişc” 1 druziă! 


Sâmbăta Paştelui la Roma. Papa şi mai obosit. 

La Ierusalim: creştinii din “Teritorii” nu au avut permisiunea 
să treacă graniţa spre... Ierusalim, pentru a sărbători Patimile şi 
Invierea. 


Duminică 11 aprilie 2004 


Duminica Paştelui. 

Aseară am înregistrat Patimilie după loan, de Bach, date în 
direct de la Abația de (la) Fontevraud. Din nefericire aparatul de 
radio se deregla - am bănuit că de vină era vântul, care-mi zguduia 
antena... Altfel o superbă realizare a lui Philippe Pierlot cu 
Ricercar Consort (mai puţin mediatizată decât cea de pe Arte, 

difuzată în aproximativ acelaşi moment, cu Rattle, la Berlin - să nu 
fie uitat uimitorul Quasthoff; nici Bostridge). 

O banalitate - dar îmi place să o repet: Desigur, Bach era un 
uluitor “meseriaş”, un autentic kantor. Dar ce fervoare a credinţei! 


Ostatecii japonezi or să fie liberaţi - după intervenţia unor 
autorităţi islamice. “Cazul” lor a tulburat Japonia. Dar niponii au 
avut bunul simţ să nu vorbească despre “tratamentul” la care le-au 
fost supuşi concetăţenii; filmaţi legaţi la ochi, ameninţaţi că li se va 
tăia gâtul...; iar dacă Japonia nu-şi retrage oamenii din Irak, 
osta-tecii vor fi arşi de vii... Deci nu au ţipat că irakienii “încalcă 
Convenţia de la Geneva, exhibînd ostatecii” - citat din Rumsfeld. 
Fiindcă ei au memorie: în timpul celui de al doilea război japonezii 
fuseseră campioni absoluţi în materie de cruzimi, de tratament 
inuman al prizonierilor de război - dar şi al civililor nejaponezi 
(chinezi, coreeni, birmani, tailandezi, indonezieni, filipinezi...). 

Spre deosebire de americani. 

Numai că azi, decretînd unilateral un răgaz, americanii au 
promis că... vor transfera puterea irakienilor... dacă nu sânt atacați 
preţ de 6 ore... nu am înţeles formularea (poate traducătorul a fost 
confuz), dar am înţeles: americanii au intrat în panică; în ultima 
săptămână au pierdut 40 de ostaşi, le-au fost atacate şi incendiate 
toate convoaiele cu carburanţi. Da, dar numai la Faludja au fost 
înregistraţi 400 morţi irakieni şi peste o mie de răniţi. Va fi ea 
propagandă proirakiană, dar chiar aşa fiind: sunt insuportabile, 
inadmisibile privirile copiilor răniți de gloanţe, mutilaţi de bombe. 
După cât se pare, americanii consideră victime civile doar pe cei de 
naționalitatea americană şi israeliană - nu afgană, nu cecenă, nu 
palestiniană, nu irakiană.. „Numai americanii şi israelienii au drept 
la statutul de “victimă nevinovată”. 


Luni 12 aprilie 2004 


Acalmie în Irak. Dac-ar ţine-o aşa (tot într-o... acalmie...) 

Aseară am prins doar a doua parte a emisiunii “Ripostes” de 
pe Arte (5), unde oficia cu autoritate şi bun simţ Serge Moati. 
Subiectul: Rwanda - genocidul. Ei bine, de astă dată până şi 
placidul Moati a căzut la păcatul isteriei şi al atacării Vaticanului. 

A fost vorba - în lung şi în lat - de vina puterilor occidentale 
de a nu fi intervenit la timp, fie pentru a pune capăt măcelului, dacă 
nu şi mai devreme, pentru a-l preîntâmpina. Cei doi oficiali fran- 
cezi prezenţi pe platou, din care un parlamentar responsabil cu 
raportul despre... neintervenţie - au fost serios scuturaţi, puşi la 
stâlpul infamiei. De crezut atitudinea unei rwandeze, supravieţu- 
itoare a masacrului - dar salvată de... soldaţii francezi, împreună 
cu toată familia şi adusă în Franţa: de a face din Franţa principala 
vinovată de ceea ce se petrecuse. Moati şi rwandeza i-au hărțuit 
necontenit pe cei doi “responsabili”, întrerupîndu-i, nelăsîndu-i să 
termine vorba, neluînd în seamă afirmaţiile lor precedente. Țintele 
acuzațiilor: Franţa şi Vaticanul. 

Este adevărat: Franţa poartă o grea răspundere, fiindcă a 
păstrat “relaţii normale” cu guvernul hutu nepermis de mult, adică 

după ce peste o jumătate de milion de tutsi fuseseră exterminați. 
Prima “intervenţie” franceză s-a semnalat prin iunie (când măcelul 
se pornise în aprilie!) prin trimiterea în Rwanda a unei staţii de 
bruiaj cu ajutorul căreia a făcut inaudibil postul de radio criminal al 
hutu-ilor, care, nu numai că îndemna la uciderea tutsilor, dar în 
fiecare dimineaţă le dădea sarcini precise - pe cine să lichidez, unde 
se află aceştia... 

Cei doi francezi încercaseră să strecoare: 

- Franţa este vinovată - însă nu avea mandat de a interveni 
(era de multă vreme acuzată de africani că se amestecă în trebile lor 
interne - ceea ce era adevărat...); 

- Franţa avea, atunci, un preşedinte numit Mitterrand... 

Grasul, bostănosul Moati s-a prefăcut fulgerător în minge de 
fotbal (furioasă). Cu mâinile morişcă a dat de înţeles că... nu se 
discută despre asta - ba chiar, la un moment dat a venit cu 
argumentul prostesc: «Eu am făcut un film despre Mitterrand”! - 
ceea ce era adevărat, dar nu despre asta era vorba, filmul acela nu 
încheia discuţia de pe platou... - ci despre (eventualele) respon- 
sabilităţi politice şi morale ale conducătorilor Franţei. Observînd că 
Moati este ultrasensibil la “Mitterrand”, cei doi atacați au pedalat... 
pe asta. Moati a găsit altceva: 

«Lăsaţi-l pe Mitterrand - dar de ce Papa nu a scos un cuvânt?» 

Spre bucuria mea Jean Hatzfeld şi el evreu (pe care l-am 
cunoscut la câteva emisiuni comune) a zis că ba da, Papa interve- 
nise, condamnînd violențele din Rwanda... Moati, ca nebun, a zis 
că nu era suficientă o condamnare, trebuia o intervenţie... 

Şi nimeni dintre deştepţii de pe platou nu a băgat de seamă: 

1. Să intervină Vaticanul - cu ce? Cu “diviziile” intrate în 
folclor prin bancul lui Stalin?; 

2. Vaticanul, oricum, condamnase - în public - dar rabinatele? 
Le-a auzit cineva cândva, condamnînd nemernicii, crime, masacre 
- altele decât cele ale căror victime fuseseră evreii? Rabinatele 
zbiară în cor planetar când un rabin din Paris se zgârie singur pe 
burtă cu o furculiţă apoi se plânge că fusese agresat “de moarte” de 
un arab - agresiune inventată de rabinul în chestie - dar, uite, nu li 
s-a auzit glasul în legătură cu victimele de la Madrid, din 11 
martie. De ce: ca răzbunare împotriva... Isabelei Catolica? 

3. Tutsi-i făcuseră apel la americani - care nu au intervenit... 
niciodată; 

4. Tutsi-i adresaseră un apel disperat preşedintelui ONU, 
africanul lor, Kofi Anan. Şi? Şi abia acum, după un deceniu, Kofi 
Anan şi-a făcut autocritica. 

Dar eu nu am fost pe acel platou - ca să le-o zic. Mai ales 
grasului, umflatului, lui Băşică de Moati - de nerecunoscut. 
Revoltantă a fost aritmetica lui Moati în privinţa “numărului geno- 
cidurilor (acesta să fie pluralul? - ce bine ar fi dacă n-ar exista 
deloc!) din secolul al XX-lea: el zicea: «Trei» - şi ţinea cu dinţii de 
acest bilanţ criminal. «Bineînţeles, Shoah care... » şi nu se mai 
oprea din explicaţii, «apoi Cambodgea, apoi Rwanda - însă 
Shoah...» - şi nimeni de pe platou nu a îndrăznit să amintească de 
primul - fie şi cronologic: cel al armenilor masacrați de turci... 

Certamente, emisiunea fusese înregistrată cu o zi-două în urmă 

- dar chiar dacă ar fi fost în direct, la orele 18, Moati nu s-ar fi lăsat 
până nu ar fi bruiat, contestat cuvintele Papei din jurul prânzului, 
când a adresat un apel (nu a trimis diviziile...) pentru pace, în Irak 
şi în Orientul Apropiat. lar când a făcut apel la “copiii lui 
Abraham”, mesajul a fost mai mult decât clar: se adresa nu doar 
fiilor lui Ibrahim, arabii, ci şi evreilor - chiar şi lui Wolfowitz! 

Chiar şi dovlecosului de Moati. Care se încrâncenase împotri- 
va Vaticanului, acuzîndu-l că nu “intervenise” în Rwanda, nu pen- 
tru Rwanda, ci pentru că acelaşi Vatican se opusese hotărît, încă din 
2002, când se profila atacul împotriva Irakului, ba îl trimisese la 
Bagdad pe cardinalul Etchegaray, ca să prospecteze o vizită în 
Mesopotamia. Or cine dă în America, dă în Blandiana - sunt plicti- 
sitor, dar asta o ştiu de la prietenii mei epistolari de la Oradea... - 
citeşte: în Israel. Ceea ce... nu-i frumos; nici sănătos. 


Marţi 13 aprilie 2004 


Azi Sharon îi face o vizită lui Bush. Să vedem ce va ieşi din 
“propunerea” lui Arik: că el dă Gaza - şi gata, să nu mai vorbim, 
batem palma, vorba lui Popeck, umoristul idiş (sic) care pretinde că 
se numeşte Pupescu... Şi nici Gaza în întregime, doar vreo 20 
colonii (din câteva sute). 


Miercuri 14 aprilie 2004 


Am aflat din Timpul: Mihai Ursachi a murit - cândva, în luna 
martie. Ce poet a fost Pelicanul! Unul din casta Mazilescu. 
Dumnezeu să-l odihnească şi pe el. 


Deprimat. În general, în particular: sănătatea Anei şi a mea. 

La mine aproape nimic nu mai funcționează. Mai ales 
memoria. Nu mai ţin minte fapte, nume; ca să mi le amintesc, 
trebuie să... alfabetizez (să zic alfabetul), pe degete - metodă 
băbească, dar uneori eficace. 

La urma urmei, ar fi normal, la vârsta mea - şi la “experienţa 
de viaţă”, ca să folosesc un eufemism - să mi se restrângă, dimi- 
nueze, “facultăţile”, vorba celuia. Azi-mâine fac 70 ani, vârstă la 
care nimeni din familia mea biologică (cei din Basarabia) nu a 
ajuns. Generaţia părinţilor mei a fost strivită, secerată, nimicită de 
comunism, de ocupaţia rusească. Cea-cele care le-a succedat a(u) 
încercat să supravieţuiască, plătind preţ greu: memoria. Rari basa- 
rabenii (şi bucovinenii de nord) care nu s-au lăsat (mai adevărat: nu 
au fost lăsaţi) să li se extirpe memoria, pentru ca, în locul ei, să le 
fie implantată “memoria” colectivă, bolşevică. Am întâlnit în 
mărturiile celor de vârsta mea - şi chiar mai bătrâni - monştri de 
gândire şi de limbă ca: “Marele Război pentru Apărarea Patriei” - 
în el fiind îndesate, unul peste altul, unul în altul, până la confuzie, 
evenimente deosebite, chiar contradictorii: 

1. Perioada “românească”, cea dinainte de Cedarea din 1940; 

2. Perioada Săptămânii Roşii: 28 iunie-3 iulie 1940; 

3. Perioada primei ocupaţii: 28 iunie 1940-22 iunie 1941; 

4. Perioada de după liberarea din 1941 şi reocuparea din 1944; 

5. Perioada - interminabilă - a sovietizării, a desnaţionalizării - 
şi a, fatal, înlocuirii memoriei oamenilor cu “istoria PC b”. 

Acestea toate au devenit - întâi de nevoie, apoi încetul cu 
încetul de-voie: “Marele război patriotic”, “Ocupaţia românească”, 
“Perioada fascistă”... 

Românii din restul României vor spune că şi ei fuseseră supuşi 
aceleiaşi operaţii de descreierare din partea oamenilor ruşilor (din 
care cea mai mare parte evrei şi unguri), apoi din a “băştinaşilor 
noştri dragi”, iniţiaţi în materie de represiune şi îndoctrinare prin 
cursuri-scurte (de două-trei luni de zile); iar rezultatul a fost... 
aproximativ acelaşi. Aproximativ, nu identic. 


Voiam să spun: în această fază de diminuare (am eufemizat-o) 
a memoriei, o bună, o utilă cârjă o constituie jurnalul de faţă. De el 
mă reazem, în el mă sprijin, de el mă agăţ cu disperare când cad în 
groapa uitării, ca să mă ridic până la înălțimea ochilor mei de 
altădată. Refugiu şi călăuză - nu: balustradă; nici asta, oricum, nu 
una rigidă, din lemn, din fier - ci din funie. Te sprijini în ea - cu 
privirea. 


Joi 15 aprilie 2004 


Deprimat. Nimic nu merge. 

Criminalul de Bush: i-a dat lui Sharon mână liberă să facă ce 
vrea din Palestina. Ştim foarte bine ce are să facă Sharon. Deci: 
Bush, ca să fie reales, a renunţat la a repara ceea ce trebuia reparat 
de la bun început, dacă voia pace cu arabii: Palestina. 

Un ostatec italian a fost “executat” - nu asasinat, doar cuvân- 
tul vine din acea “zonă”! Mai mult ca sigur: o bandă de golani care 
au profitat de tulburări, ca să-şi manifeste... puterea. Azi împuşcă 
un ostatic, mâine au să ceară bani pentru a-i lăsa pe ceilalţi în viaţă. 
Bandiţi curaţi. 


Mi-a trimis loan Țepelea un volum al său - versuri - şi cartea 
lui Simuţ: Reabilitarea ficţiunii, apărută la Buzura, în acest an, 
2004. Ţepelea nu-mi scrie motivul pentru care-mi trimite cartea lui 
Simuţ, cartea lui Simuţ nu poartă nici o dedicație, deci sunt obligat 
să mă dedau la investigaţii polițienești - de care nu am chef, nici 
energie. Probabil Simuţ l-a rugat pe Ţepelea: sea tot mergi la Paris 
şi vrei să-l vezi pe Goma - dă-i şi cartea asta.. 

Cartea asta... Impresia pe care mi-o îi i e o carte bună - 
dar e o carte pe-jumătate. Mai limpede: autorul vorbeşte mult şi 
despre adevăr - opus ficţiunii mult îndrăgite - şi recomandate de el, 
dar cel puţin în ceea ce mă priveşte, totdeauna spune-scrie numai 
jumătate din adevăr. Se poate? Ei, bine, iată că se poate! 

Nu s-ar putea spune că portretul meu e nuanţat: pentru I. Simuţ 
sunt un bloc de piatră - bine: o statuie din beton: am avut o viaţă 
grea, m-am luptat cu ea, m-am luptat cu toate necazurile câte mi-au 
ieşit în cale - şi cele legate de literatură - nu le-am înfrânt, nici ele 
nu m-au (da de unde!), frânt, “marea greşeală” a fost jurnalul 
(pentru că, altfel, scriu binişor, chiar bine), prin el mi-am alungat 
toţi prietenii, toţi cei care ar fi vrut să se apropie... 

Nimic neadevărat în povestea vieţii mele scrisă de Simuţ 
(doar informaţia că Țepeneag ar fi vrut să-mi editeze Ostinato la 
Cartea românească, însă n-a reuşit - aceeaşi afirmaţie ca şi în 
Dicţionarul esențial.. .). Însă, repet: de la mine, din mine se vede 
(realitatea- -aşa-cum-este-ea) cu doi ochi. “În complexitatea ei”, cum 
se exprimă tovarăşii eterni. Fiindcă: 

Este adevărat că sunt repezit, violent, spun- scriu ce cred, 
ofensez, rănesc “oameni care nu ar merita asta” - cred că Simuţ 
foloseşte chiar termenul calomnie. Să zicem că această parte a 
adevărului este... adevărată - dar cealaltă? 

Or Simuţ nu scoate un cuvânt din adevărul care este acesta: în 
cea mai mare parte a disputelor, cu am ripostat; cu am răspuns 
unor atacuri, unor agresiuni caracterizate - lui Țepeneag, lui 
Breban, lui Liiceanu şi mai încoace (în 1999) lui Mircea Martin - 
fie unor călcări pe de lături, imorale, pe care oricine le-ar fi 
semnalat, veştejit: securizarea lui Buzura (prin articolul “Fără vio- 
lenţă!” din ianuarie 1990), iliizarea lui Manolescu prin interviul de 
după mineriada sângeroasă. Prin jurnalul - “eroarea lui Goma” - 
deasemeni, am ripostat (prin consemnare) la atacurile împotriva 
mea şi a cărţii, iniţiate în taină, puse în aplicare în secret, negate cu 
înverşunare după ani de zile, când bănuielile mele se dovediseră a 
fi întemeiate - iar aici intră (coincidenţă, desigur), Clanul Oltenilor: 
Monica Lovinescu, lerunca, Liiceanu, Adameşteanu, Sorescu. 

Acesta din urmă - Sorescu - mi-a făcut măgăria (trimiterea la 
topit a plumburilor cărții Gardă inversă - cea preţuită de Simuţ - 
carte cerşită de la mine, în februarie 1990, zmulsă cu ajutorul 
Monicăi Lovinescu, culeasă în trei luni - dar distrusă când poetul a 
fost numit ministru al culturii lui Iliescu. Simuţ nu vede decât 
“atacurile lui Goma” împotriva bietului, nevinovatului - şi nesfârşit 
de talentatului Sorescu. 

La fel în ceea ce îi priveşte pe primii patru, implicaţi, mai întâi, 
în distrugerea volumului deja editat, Culoarea Curcubeului. 
Simuţ - care preţuieşte şi acest volum - nu ştie nimic-nimic de 
faptul că ai săi colegi de redacţie de la Familia (Florin Ardelean, 
Tiberiu Ciorba, Traian Ştef), au scos “adevărata ediţie” a cărţii, iar 
doi ani mai târziu volumul Scrisori întredeschise - din care a fost 
informat de... partea mea de adevăr. 

Mai grav decât soarta propriei persoane (pe care Simuţ se 
străduieşte să o. . păstreze, totuşi, în Pantheonul Literaturii Române 
contemporane - în ciuda lui Negrici, a lui D. Micu, a lui Marian 
Popa) - este opinia sa de istoric şi critic: literatura este alcătuită 
numai din texte de ficțiune, iar jurnalul... nu intră aici. 

Respect părerea lui Simuţ. El însă nu cunoaşte reciprocitatea, 
deci nu acceptă că ar putea exista şi alte... adevăruri decât al său. 

Nu sunt nici autorizat, nici chemat să apăr jurnalul ca specie 
literară. Evidenţa este... evidentă. Dar sânt şi chemat şi autorizat să 
practic jurnalul ca formă de expresie a mea, convenabilă mie. Am 
explicat î în mai multe rânduri motivele (sunt mai multe) pentru care 
în ultimii ani m-am restrâns la jurnal. Dar nu-mi voi cere iertare 
nimănui că... am părăsit ficţiunea şi m-am dedat la jurnal. N-am 
părăsit nimic, nu m-am dedat la nimic - scriu. 

Scriu ce mai pot, cum mai pot - cât voi putea, pentru că funia 

s-a învălătucit în jurul parului. 

I. Simuţ mă apără de “nedreptăţi” - citeşte: neincluderi în vreo 
istorie a literaturii, în vreun dicţionar (Negrici, D. Micu...). El nu 
ştie că acestea nu m-au făcut să sufăr nici cât o pişcătură de purice; 
de ce: “nedreptatea” lui Negrici nu poate fi nedreptate, fiindcă, dacă 
ar fi procedat... invers, nu m-ar fi făcut, inventat, cocoţat în locuri 
nemeritate. Ce importanţă au opiniile unui Negrici despre proza 
contemporană? El nu simte proza, nu o pricepe, nu o gustă - habar 
nu are de proză, decât de a lui Gr. Ureche. Atunci de ce-aş fi trist? 

În două î împrejurări |. Simuţ mi-a sărit în apărare şi am fost 
sensibil la gest, tocmai, pentru că el presupunea curajul de a contra- 
zice pe cineva - sau ceva - care făcea legea: 

Prima a fost împotriva lui KakaT Popescu, scînteistul făcînd 
pe adeveristul (în acel moment prieten, la cataramă cu prietenul 
meu Dorin Tudoran (aşa credeam eu: ruşine să-mi fie!); cel care, în 
iunie 1995, într-un mod cu totul... întâmplător, m-a atacat pentru 
“lingerea gumarilor lui Ceauşescu”, folosind “documente” - atunci 
aflate exclusiv în custodia lui Măgureanu, Quintus şi... Pelin. 
Modul în care a intervenit (Simuţ) dovedea o calitate rară la 
românul literat: se afla, vorba lui Negoiţescu, în cunoştinţă de 
cauză, cunoştea textele mele - măcar pentru că “adevărata” ediţie 
a Culorii Curcubeului fusese editată la Oradea, la Biblioteca 
Familia, de colegii săi de redacţie... 

Al doilea prilej: editarea la Humanitas a Închisorii...lui Ion 
Ioanid, prezentat ca “Soljeniţîn român”. Desigur, şi această inter- 
venţie mi-a făcut bine pe la ficaţii-însinguraţii - dar nu exagerat: 
cum niciodată nu mă considerasem “disident”; cum eu nu făcusem 
nimic pentru a obţine “eticheta” care mi s-a lipit; cum despre 
Soljeniţin şi despre ceea ce însemnase el pentru mine şi pentru 
încurajarea pe calea pe care deja pornisem - scrisesem în mai multe 
rânduri... Insă a fost remarcabilă băgarea în vorbă a lui Simuţ 
pentru că... cine dă în Liiceanu dă în Monica Lovinescu (nu sânt 
deloc sigur că autorul “lozincii-concluzie”: «Cine dă în Blandiana 
dă în democraţie» nu este chiar Simuţ...), pentru că aproape toți 
scriitorii români care aveau câte ceva să-i reproşeze celui mai tânăr 
filosof la români nu îndrăzneau să cârâie în front - eu cunosc trei: 
Țepeneag, Dan Petrescu, Luca Piţu... 

Da, dar păcătoasa de compensație (tot la român). O fi el Simuţ 
viteaz cu editorul-dictator Liiceanu - dar nu scoate nici o silabă 
împotriva tiranului-editor Buzura. 

Căci pentru ce? Căci pentru de-aia! 


Gi) 
Sâmbătă 17 aprilie 2004 


(...) Comunitatea Europeană, în unanimitate, se va întruni în 
luna mai, pentru a discuta “foaia de drum” - singura valabilă în pri- 
vinţa Palestinei. Dobitocul, criminalul de Bush: i-a vândut pe pales- 
tineni contra pe un pumn de voturi (nesigure) ale evreilor din SUA. 


(a) 
Marţi 20 aprilie 2004 


Am mai adăugat câte ceva Săptămânii... Fatalitate: cum pun 

mâna pe ea, cum îi mai fac un copil. 
Deprimat. 


Miercuri 21 aprilie 2004 


Îmi face de trebuinţă (!) o pauză. De respiratie. Ieri mi-a fost o 
zi grea: obositoare, epuizantă, inutilă. Mai cu seamă sentimentul 
zădărniciei mă istoveşte, goleşte de conținut. Conştiinţa - verificată 
- că singurul om cu care comunic este Ana. Da, domnule: de 
patruzeci de ani to-ot comunicăm şi nu ne plictisim... E-he, ce om, 
femeia asta a mea... Au dreptate persoanele care o detestă: 
Dimisianca, Adameşteanca - şi mai ales Monica Lovinescu - să o 
deteste, ca pe cea care, dacă nu va fi avut dreptate în general, sigur 
a avut dreptate în raport cu dânsele... 


Au şi trecut 5 ani de la moartea lui Yehudi Menuhin. Ocazie 
pentru a onora memoria lui şi a adăuga câteva pietre la soclul 
omului - pentru că, spre deosebire de atâţia alți (şi mulţi; şi 
geniali) muzicieni instrumentişti, el a fost şi o persoană care 
gândea - de acord: gândea cu inima, dar ce frumos gândea el cu 
inima, ai fi zis că ne spune la vioară Chacona de Bach. 

Revista Diapason (mai, 2004), prin Jérôme Bastianelli ne 
oferă un florilegiu bio- şi autobiografic. Câteva date, seci: 

- Se naşte la 22 aprilie 1916, la New York, din părinţi evrei 
ruşi, proveniţi din pepiniera de genii de la Odessa. 

- Familia se mută în curând la San Francisco, unde copilul ia 
primele lecţii de vioară cu Sigmund Anker apoi cu Louis Persinger. 

- în 1925 - la 9 ani, primul concert cu orchestră 


Vineri 23 aprilie 2004 


Am fost silit să întrerup exerciţiul de admiraţie. Au intervenit 
alte ocupări, alte pre-. 

Notez telegrafic: ultimul număr (22-28 apr.) din Le Nouvel 
Observateur “depăşează măsura” - ca să mă exprim şi eu ca ei. În 
afară de copertă care îi prezintă pe cei doi prieteni şi complici 
astfel: “Ei fac jocul terorismului - Bush - Sharon: incendiatorii” 
- în interior este un dosar de 10 pagini despre faptele acestora - în 
Irak, dar mereu în Israel - precum şi editorialul lui Jean Daniel, ca 
niciodată, trecînd şi pe pagina următoare cu o coloană plină. 
Directorul mă întrece, nu doar în informaţii, dar şi în diatribe: ce 
scrie evreul Jean Daniel despre Israel nu mai scrisese decât alt 
evreu, acum 2000 ani: Saul/Paul în Epistola a Il-a către 
Thesalonicieni. Am să mă ocup de acest număr altădată. 


Până atunci să reproduc aici întrebările Chestionarului în 
legătură cu un Dicţionar (sau Istorie a literaturii?), de sub direcția 
lui Aurel Sasu. 


Paul Goma 
răspunsuri la chestionar 
pentru Dicţionarul biografic al scriitorilor români 

- între paranteze drepte: întrebările lui A. Sasu - 
Paris, 22 aprilie 2004 


1. [Nume (numele la naştere)] 

GOMA 

2. [Prenume (Prenumele la naştere)] 

PAUL 

3. [Data şi locul naşterii] 

La 2 octombrie 1935 în satul MANA, comuna VATICI, judeţul 
ORHEI 

4. [Părinții] 

Mama: MARIA GOMA, născută POPESCU: 4 iulie 1909 în com. 
CHIŞTELNIŢA, jud ORHEI; tata: EUFIMIE GOMA, născut la 20 ianuarie 
1909, în CIOCÂLTENI, ORHEI. Ambii au fost învăţători 

5. [Studii] 

Liceul Teoretic - început la Gheorghe Lazăr, Sibiu. În clasa a X-a 
(în 1952) am fost arestat, dar nu condamnat, doar exmatriculat din toate 
şcolile din ţară; în cele din urmă am fost primit la liceul Negru Vodă, 
Făgăraş, unde în 1953, am dat examenul de bacalaureat. 

Studiile superioare: întrerupte: 

a) Fac. de Filologie, Universitatea Bucureşti, secția Literatură şi Critică 
“Eminescu” - arestat la 22 noiembrie 1956 (eram în anul III); 

b) Fac. de Filologie, Universitatea Bucureşti - admis prin un nou 
examen de admitere, în 1965, fără a mi se recunoaşte cei doi ani absolviţi - 
abandonate în 1967, pentru a scăpa de “insistenţele” Securităţii Poporului de 
a mă face informator. 

Concluzie: sunt un licenţiat în liceu. 

6. [Funcţii] 

Nu ştiu ce înseamnă “funcţii”. Primit în PCR, după invadarea 
Cehoslovaciei, în 23 august (!) 1968, o săptămâna mai târziu, când mi s-a 
completat fişa de cadre, tovarăşii (cinci - iar cu tovarăşa: zece) au refuzat să 
menţioneze, în scurta-mi biografie, după episodul închisoare: “2 ani conf. art. 
327 C.P.” , pedeapsa de “36+24 de luni total: cinci ani) domiciliu obligato- 
riu” (am aflat în acest an, 2004, că decizia fusese semnată de însuşi Pantiuşa! 
- o cinste-de-onoare, vorba lor, de care m-aş fi lipsit bucuros); drept care, 
perioada 1958-1963 a fost eufemizată de legendara găselniţă servcadrială 
(de la Serv. Cadre) prin explicaţiunea: “a îndeplinit alte funcţii”. 

Alte - funcţii - decât altele maisuspomenite nu am, ca să zic aşa, 
îndeplinit. 

7. [Data stabilirii în ţara de adopţie] 

La 20 noiembrie 1977 am sosit în Franţa, cu soţia şi copilul, avînd 
paşapoarte turistice. Imediat am cerut azil politic. Şi în momentul de faţă 
(aprilie 2004) mă aflu cu statutul de “refugiat politic în Franţa”. 

8. [Data primirii în Uniunea Scriitorilor] 

În 22 august 1968: atunci mi-a apărut volumaşul de debut 
Camera de alături. 

9.[Colaborări la reviste] 

Da, am colaborat la unele reviste - din ţară şi din ne-ţară. 

10.[ Colaborări la volume colective] 

Voi fi colaborat şi la “volume colective”- ce importanţă? 

11.[Iniţiative culturale] 

“Iniţiative”? Mai potrivit: realizări: 

- am fost, sub direcţia lui François Maspero, membru fondator al 
revistei L "Alternative - periodic anticomunist de prestigiu, citat de toată 
lumea bună de stânga - criticat şi de lumea bună, de dreapta; după 5 ani, căzut 
în mâinile lui Bartosek, Berindei, Lavastine, rebotezat, prefăcut în organ 
eurobolşevic, La Nouvelle Alternative (sic); 

- am fost membru fondator al revistei Agora (1987-1993) - de sub 
direcţia lui Dorin Tudoran, şi “agentul recrutor”, al Colegiului de onoare, 
compus din: Eugene Ionesco, Alain Besançon, François Fejtö, Milovan 
Djilas, Jean-François Revel, André Glucksmann, René Tavernier, Kazimierz 
Brandys, Vladimir Bukovski...; 

- am organizat, în cadrul Internaționalei Rezistenței (al cărei director 
pentru Europa am fost), la Senatul Franței, o serie de colocvii; 

- am favorizat, pentru scriitorii români, călători la Paris, burse, 
subvenții; am provocat invitații nominale la colocvii, festivaluri, conferințe - 
în Franța mai cu seamă (ultima: 1989, Bicentenarul Revoluției Franceze): 
Ileana Mălăncioiu, Virgil Mazilescu, Ana Blandiana, Gabriela Adameşteanu, 
Nicolae Manolescu, Valeriu Cristea, Mircea Martin, Gabriel Liiceanu, 
Andrei Pleşu, I.D. Sîrbu (era încă în viaţă)...; la o reuniune internaţională de 
la Madrid, din lunga listă a scriitorilor propuşi de mine a fost autorizat să vină 
doar... Mihai Botez - Dorin Tudoran nu mai avea nevoie de aprobarea 
Bucureştiului, se afla deja în America; 

- am recomandat traducerea-publicarea la Editura Seuil şi am prefaţat 
eseul Cetatea Totală de C. Dumitrescu; 

- am provocat redactarea şi am recomandat editurii Hachette publicarea 
mărturiei Ici Moscou! de basarabeanca Renata Lesnic; 

- am recomandat - cu succes - editurilor franceze traducerea şi publica- 
rea unor volume de Rodica Iulian, Alexandru Papilian; 

- am recomandat - fără succes... - traducerea şi publicarea unor volume 
de Nicolae Breban, Augustin Buzura, Ştefan Bănulescu, Gabriela 
Adameşteanu, Lucian Raicu; 

- am publicat în colecţia mea Est/Vest de la Hachette, transferată la 
Albin Michel romanul Al doilea mesager de Bujor Nedelcovici, am provo- 
cat cooptarea autorului în PEN Clubul Internaţional, precum şi acordarea 
Premiului Libertăţii - întru protecţie; 

- tot în colecția mea am publicat traducerea franceză a eseului Le Pays 
d“Ulro de Czeslaw Milozs. 

Am participat la manifestații, petiţii, proteste în apărarea unui principiu 
(libertatea de expresie, nedistrugerea bisericilor); a unui grup (Noica, Ţuţea, 
Petrişor, Voinea, Calciu - în 1979), a unor persoane: Vasile Paraschiv, 
Calciu, Blandiana (în 1989, când i-a fost oprit volumul din BPT...). 

12. [Condamnări politice] 

În 1956: am fost condamnat la doi ani, “din-care-am-făcut-nouă”, 
pentru “agitaţie publică” în timpul Revoluţiei Maghiare; 

Arestarea din 1977, deşi promitea “cel puţin moartea” (apud generalul 
sec: Pleşiţă, “prieten al intelectualiilor rezistenți prin cultură”) nu s-a 
materializat: protestele din afara ţării, cooptarea în PEN Club m-au salvat. 

13. [Debutul absolut] 

În 6 (?) decembrie 1966, în revista Luceafărul, condusă de Eugen 
Barbu, cu o scurtă proză. Interesant, instructiv: nu m-au ajutat să debutez 
(la 31 ani, împliniţi) foşti colegi de facultate, rămaşi prieteni (s-o cred eu!), 
redactori ai periodicelor literare: Eugen Simion, Gabriel Dimisianu, Cezar 


PAUL GOMA J U R N A L 2004 112 


Baltag, Nicolae Velea, Grigore Hagiu, Ion Gheorghe..., ci Gica luteş, 
Sânziana Pop: ele îl convinseseră pe Eugen Barbu să mă publice, în ciuda 
opoziţiei lui Săraru şi a lui Dodu Bălan. 

14. [Piese] 

Nu înţeleg ce semnifică “piese”: dacă am scris şi piese de teatru? 
Da, am scris şi piese de teatru. Dacă am... “piese la dosar”? Am şi din 
acelea... 

15. [Debutul editorial] 

Am mai spus: în 22 august 1968, cu volumaşul de proză scurtă 

Camera de alături - E(S)PL(A). 
16. [Opera tipărită] 

Nu am “operă” - din aceea au morţii. Am scrisuri: 50-60 de 

volume - trei sferturi dintre ele editate, restul aşteaptă postumitatea. 
17.[ Traduceri în alte limbi] 

Mi-au fost traduse în jur de 15 volume în franceză, germană, 

neerlandeză, engleză, italiană, suedeză. 
18.[ Traduceri din alte limbi] 

Am tradus în colaborare (cu Horia Florian Popescu) din Faulkner; 
cu soţia mea, Ana Maria, din Mishima, din Balzac, din Pagnol - am avut de 
gând să traduc Celine, însă Marin Preda m-a descurajat: «Celine e ocupat de 
Cezar Ivănescu». 

19.[Ediţu critice] 

Ce este aceea o “ediţie critică”? Nu am nici una ne-critică. 

20.[Scenarii de filme] 

Fac parte dintre “pionierii genului”, la “Fabrica de Poeti”, cum o 
botezase Tudor Vianu, am fost student la secţia proză şi la secţia scenarii. 
Am comis mai multe, unul, cu subiect sportiv “1.500 m. plat”- publicat în 
revista Institutului, Anii de ucenicie. Atât. 

21.[Referinţe critice selective] 

(2; nu am răspuns; nici nu am observat că nu răspund) 

22.[Premii literare] 

Am pomenit menţiunea-proză pentru 1966 de la Luceafărul. 
În 1992: premiul Uniunii Scriitorilor - pentru Ostinato. Am fost surprins să 
constat că Mircea Martin, directorul editurii Univers a inaugurat cu mine 
colecţia “Scriitori români din exil. L-am întrebat în mai multe rânduri ce 
semnifică categoria inventată de el: “scriitori români din exil” Am insistat: 
«Ai de gând să lansezi şi o colecţie: “Scriitori români din țară” ?- care “ţară”, 
fără Basarabia, fără Bucovina de Nord? Sau/şi Colecţia “Scriitori români din 
Reşiţa" '»? N-am primit răspuns. 

23.[Apartenenţă la organizaţii profesionale (denumirea, anul)] 

a) “Aparţân” - vorba ardeleanului, de... La Societe des Gens de 
Lettres - din Franţa; 

b) Nu aparţân - orice-ar zice cobreslaşii - de Uniunea Scriitorilor 
din România: din ea am fost exclus - în urma votului membrilor Consiliului 
(Zaciu, Doinaş, Bănulescu, Blandiana, Sorescu, Manolescu, Fănuş Neagu...) 
- în ziua de 14 aprilie 1977, când eu eram arestat iar cobreslaşii o ştiau, o ştiau 
- şi tremurau de, vorba lui Creangă, le sărea cămeşa de curaj-solidarnic. În 15 
ani de la rivuluţia cu pricina, nu am primit vreo hârtie prin care să mi se aducă 
la cunoştinţă ca aş fi fost... reprimit. Preşedinţii: Dinescu, Ulici, Uricaru nu 
a(u) găsit un timbru poştal pentru a-l lipi de plicul în care să se afle o ţâdulă 
- eventual cu semnătură şi stampilă - prin care să fiu anunţat că... re-aparţân. 

Că mi-am adus aminte: de prin 1980 sunt Preşedinte al PEN Clubului 

Străini (ne-francezi) - de pe lângă PEN Clubul francez. Am contribuit la 
cooptarea - întru protecţie - în PEN Club, a lui Bujor Nedelcovici, a lui Dorin 
Tudoran, a lui Mircea Dinescu, a lui Dan Deşliu - aceştia în prima parte a 
anului 1989. Nu am reuşit şi cu Ana Blandiana: Domnia Sa a pus condiția: 
acceptă cooptarea, dacă nu apare numele lui Goma în comunicatul care urma 
să se difuzeze la Europa liberă. Am acceptat anonimizarea mea - dar poeta, 
înţelept sfătuită de Gogu Rădulescu, nu a mai vrut deloc.A aşteptat 
“rivuluţia”, după care s-a autoproclamat Preşedinte al PEN Clubului Român. 
24. [O fotografie] 
O anexez. 
25. [Adresă, telefon, e-mail 
Paul Goma, 27-29 rue Bisson, 75020 Paris. 
Tel/fax: 01.43.58.30.44 
Adrese internet: 
biblioteca.paulgoma.net 
ŞI: 
paulgoma.free.fr 
26.[ Semnătura] 
Asta: 
27.[Orice alte informaţii utile] 
Nu deţin decât informaţii inutile. 


Sâmbătă 24 aprilie 2004 


Ieri mi-a instalat Filip chestia de internet. Nu am folosit-o decât 
pentru a încerca să ştiu ce s-a mai scris în presa literară. 

lată, de pildă, ce a declarat Dorin Tudoran: 

Aflasem mai întâi din Oglinda literară de la Focşani, apoi din 
Vatra că poetul se vaietă, că poetul se plânge, că poetul regretă că s-a 
ocupat de “altceva” decât de poezia sa (““personală”, ar fi zis bunul său 
prieten, Dinescu); că e amărât fiindcă cei din ţară nu se gândesc la el 
presupune că poetul Tudoran aşteapta de la patrie/ din partea patriei 
vreo “funcţie de conducere”, ceva... Mi s-a părut răutăcioasă deducţia. 

Avînd internetul la... îndemână am mers la sursă: am căutat ALA 
din 27.01.04. Şi rău am făcut. Textul - un dialog cu Daniel Cristea- 
Enache - e mult mai “jos” decât fragmentele citate, citite de mine (în 
Vatra scrise de Nicoleta Sălcudeanu). Insă deja după citate îmi rotun- 
jisem reaua impresie de după 1998: Dorin Tudoran, foarte-bun poet, 
cum spun alţii, cum spune el însuşi (aşa o fi) - ca om este un pinguin; 
mai degrabă un struţ: are aripi, nu ca să zboare: doar să dea din ele. 

Iar după textul întreg al dialogului din ALA Tudoran se arată a fi, 
nu doar un plângăcios, cum spune V. Panait, dar şi mincinos; şi 
veninos - şi fără clasă... 

Faptul că nu aveam nici un fel de relaţii înainte de plecarea mea 
în exil (1977) - nu prezintă importanţă: în ţară Tudoran îmi era indife- 
rent, însă nu ostil. Salut!, salut!, la asta se reduceau. Că făcea parte din 
grupul Păunescu, Paler, Papilian, Prehpceanu, Dan Cristea - ei şi? Nu 
mă încălzea, nu mă răcea - Tudoran nu mă interesa, nu mă privea. Că 
era poet bun: da, dar, Doamne, câţi poeţi şi-mai-foarte-buni dăduse 
pământul României!; că nu mişcase în Momentul 1977? - ei, da, ei şi? 

(mai târziu, mai ales după 1990, dăduse mai multe declaraţii în care 
regreta - cu lacrimi - că “atunci” nu se solidarizase cu noi - frumos din 
partea lui, iată, secrețiile se dovediseră a fi crocodiliene). Dacă nu 
mişcase Mazilescu, prieten al meu, care mă vizitase cu regularitate 
chiar în timpul “asediului” securităţii a locuinţei noastre din Drumul 
Taberei, de ce aş fi luat în seamă “nemişcarea” cuiva cu care mă 
salutasem, atât? Atitudinea lui (corect: absenţa ei) nu venea în contra- 
dicţie cu ceea ce ştiam despre om: un scriitor român din generaţia 
post-realist-socialistă, a “cinicilor” (Petru Popescu, A.D. Munteanu, 
Papilian, Prelipceanu) care îşi zidăreau o carieră de scriitor, fără 
memorie a ceea ce fusese “înainte”; fără morală (mamiţo!) - doar cu 
interese. Nu întâmplător primii trei juni îşi dăduseră adeziunea fier- 
binte la Tezele din Iunie 1971... Impresia mea ne-favorabilă despre el, 
Tudoran, recunosc, venea şi din prietenia sa cu Păunescu. Şi din 
strânsele relaţii cu Paler. Îmi voi fi zis - atunci - că şi eu fusesem 
prieten şi încă foarte-bun cu Ivasiuc, fostul meu coleg de celulă de la 
Gherla; şi eu mă aflasem în relaţii “de preţuire cu un M.R. 
Paraschivescu - adevărat: nu-l frecventasem în casa de la Vălenii de 
Munte, deşi mă tot chemaseră Țepeneag şi Ivănceanu, singura “vizită” 
i-o făcusem la înmormântare - unde ne dusesem, Ana şi cu mine, cu 
trenul, nu cu autobuzele închiriate de Uniunea Scriitorilor. 

Însă din momentul în care a trimis textul “Frig sau frică” - în 1984 
- m-am raliat fără crâcnire, fără condiţii monicilor, ba chiar cu bucurie 
întru susţinerea lui. Ca un “soldat disciplinat”: cauza cerea, iar când 
cauza cere, nu mai ţii seama nici de amintiri, nici de eventuale resen- 
timente, vorba unui sergent: «Pui mâna şi urci pe baricadă!» 

“Pe baricadă” mă aflam de când călătorisem întâia oară în 
Occident (iunie 1972). Ba chiar de mai demultişor, ca să fiu modest... 
Şi ce dacă apăratul de acum, “înainte” nu se manifestase în România 
când mă fâţâiam şi eu pe-acolo, pe meleagurile patriei iubite, încurcînd 
treburile scriitorilor adevăraţi, plângeriştii, jălbarii, cei care încercau să 
capete (ori să nu piardă) ceva, adresîndu-se lui Ceauşescu în cel mai 
curajos caz, făcînd apel la “omenia” şi la marea înţelegere, ca să nu 
mai vorbim de “românia” Dânsului? Dorin Tudoran i se adresase 
aceluiaşi: băţos, stând drept în cizme; nu cerşise nimic, îşi ceruse un 
drept: dreptul la emigrare. E drept, abia în 1984, dar cum e mai tânăr 
decât mine cu 10 ani, nu mă întreb ce făceam eu, de-o pildă, la vârsta 
lui, în 1974; nici în ‘64; nici în ‘56 - când el avea 11 anişori... 

Ne-am întâlnit o primă oară la Paris (prin 1980-81) - când el 
venise doar cu soţia, fetiţa le rămăsese în ţară. Se întorsese, deşi se pare 
că Noël Bernard îi promisese că îl angajează la Europa liberă (uite: 
atunci, pe loc, nu m-am întrebat de ce lui Tudoran îi oferea un post de 
redactor, iar lui Țepeneag, lui Virgil Tănase, mie, nici măcar un “post” 
de colaborator permanent-din-când-în-când, că nu ne-ar fi stricat 
deloc, deloc...). Aşadar când el, Tudoran, în ţară, era încolţit, persecu- 
tat, ameninţat, am făcut ceea ce normal era să fac pentru ca să fie coop- 
tat de PEN Clubul francez - întru protecţie (acelaşi lucru, în acelaşi 
scop l-am făcut mai târziu pentru Bujor Nedelcovici). După ce el a 
emigrat în America, am devenit foarte buni prieteni - cum dovedeşte 
corespondenţa noastră din care am publicat partea mea de dialog în 
Scrisori întredeschise de la Biblioteca Familia, 1995. 

Ceea ce nu mă împiedecase să-l găsesc (acum vorbesc de textul 

“Frig...”) exagerat de... ficţionat, inadmisibil de incifrat, de 
pedupăpiersicat: nu se înţelegea, limpede, cine nu-i plăcea, pe cine 
critica, pe cine ataca - acuzatorul nu dădea nume, tară de care nu poate 
scăpa nici azi, când vrea să desemneze pe cineva cu care nu mai este 
în termeni amical. 

Ca mine, de exemplu. 

Sânt indicat (în dialogul cu pricina) ca “cel care scrie jurnale date 
pe internet” (ei, da, ce să fac, dacă nu le pot publica, de-o pildă la 
Chişinău - ca el, funcţionar al guvernului american!, consumînd buge- 
tul anual Soros pentru Basarabia); ca “cel care înregistrează convorbi- 
rile telefonice” - ei, da, le înregistrez de aproape treizeci de ani, ca să 
mă pot apăra de agresiunile (telefonice) ale securiştilor, dar şi pentru a 
avea “docomentul” în cazul în care un bun prieten (ca Tudoran, de 
exemplu) ar pretinde, azi, că ieri spusese nu doar altceva, ci contra- 
riul... Ultima lui ispravă fiind dubla-prestaţie telefonică după 
“invitaţia” pe care mi-o trimisese Iliescu, să mă-ntorc, să ne-avem ca 
fraţii, căci românii sântem cu toţii...: în prima Tudoran îmi dădea 
sfatul-preţios de a nu pierde ocazia, deci de a accepta “oferta” lui 
Iliescu («ca, dacă ai ceva de zis, să zici de-aici, nu de-acolo...» - şi nu 
mi-a răspuns când l-am întrebat de unde, de-aici îmi vorbeşte el: 
de-aici de la Bucureşti?, de-aici de la Chişinău?, de-aici de la 
Washington?); în a doua convorbire m-a... consiliat exact viceversat! 

Interesant este că Tudoran (nu mă pot stăpâni să nu spun răutăţi - 
dar măcar eu dau nume - ca bun prieten cu Paler, cu Dan Cristea, cu 
Prelipceanu, cu C.T. Popescu, cum ar veni: crema verticalităţii mora- 
lităţu scriitoricimii balcanotransilvane) cunoştea acest “detestabil 
obicei” al meu (de a înregistra conversațiile telefonice, iar când înţele- 
geam că îmi vorbeşte un sec, îl avertizam: «Inregistrez convorbirea!» 
- şi, fulgerător îi cădeau în vine nădragii din dotare, “vedeam” prin 
gaura firului telefonic...), încă de când ne întâlnisem pentru prima oară 
de când emigrase: la Madrid, în 19867, 1987? El venise graţie invitaţiei 
de mine provocată, în numele lui Felipe Gonzàlez, primul ministru al 
Spaniei - atunci pusesem pe lista invitaţilor în jur de 10 scriitori 
români din România, însă primise paşaport numai prietenul său, Mihai 
Botez (cel pe care, cu puţin înainte de moarte, el, Tudoran, îl “demas- 
case” voiniceşte, ca agent securist...). Şi nu găsise nimic reprobabil. 
Iritarea sa faţă cu... “spionajul telefonic” la care mă dedam se trage din 
aceeaşi frică a insului nesigur de sine, egoist până la delir, structural 
mincinos, intrigant (aici se poate lua de mână cu Monica Lovinescu), 
însă grozav de grijuliu cu “imaginea” confecţionată de om loial, 
cinstit - să fie el prins cu ocaua mică şi dovedit a nu fi spus adevărul 
la un moment dat? Doamne fereşte! 

Şi nu pot uita purtarea lui de descalificantă în chestia Caraion din 
1998. Vreme de un an de zile prietenii săi, printre care Manolescu, 
după ce l-au dezgropat pe nefericitul - şi insuportabilul (dar cine e, 
oare, suportabil: Tudoran?, da, însă cu ce preţ?) poet şi l-au batjocorit 
-bălăcărit în fel şi chip, rezemîndu-se pe “izvorul Pelin-Jela”. EI, 
întrebat de Mariana Sipoş dacă citise cartea inomabilei Jelea (Această 
dragoste care ne leagă), din care poetul ieşea, vorba lui Matei 
Călinescu: “un monstru”, iar faţă de mama Monicăi Lovinescu cel 
puţin tot atât de detestabil cam cât vreo cinci colonei de Securitate, el, 
Tudoran, a dat un răspuns de elev puturos: nu găsise cartea... El, 

care-mi reproşase - în articolul “Musca din frişca noastră” că 
fusesem... ingrat față de Monica Lovinescu (fiindcă nu tăcusem şi nu 
mai înghiţisem, în continuare, toate porcăriile făcute - printre care 
complicitatea ei cu Liiceanu în distrugerea cărţii Culoarea curcube- 
ului) nu observa, Doamne fereşte că şi lui 1 s-ar fi putut reproşa 
ingratitudinea, dacă nu faţă de mine, care-l băgasem în PEN Club, 
care-i recrutasem cel mai ilustru colegiu de onoare pentru Agora, care 
provocasem invitaţii - am amintit-o pe cea de la Madrid - iar el... ce să 
mai vorbim... 
..Ba să vorbim: 

La colocviul de la Die, Drôme din 1996, unde tema era... 
Basarabia, eu am frecat trotuarul din faţa sălii unde dezbăteau ame- 
ricăneşte (citeşte: analfabet) soarta bietei Basarabii, persoane înalt 
autorizate ca Adameşteanu, emisari ai USA (ca el, Tudoran), ce să mai 
vorbesc de ploaia de doctori-în-chestie.. . Însă prietenului meu Dorin 
Tudoran nu i-a dat prin gând să mă bage şi pe mine la meci, pe blat, 
măcar ca auditor (nu aveam invitaţie la această dezbatere - despre 
Basarabia - organizată de americani, deci şi de el)... Mă întorc la 
Caraion: ziceam că Tudoran, mult îndatorat lui Caraion, măcar pentru 
că, din puţinii săi bani (pe care... nu-i avea) i-a scos la editura lui 
Victor Frunză din Danemarca volumul De bună voie, autobiografia 
mea. Da, dar în Kakistokraţia, din 1998, la Nota biobibhografică nu 
este menţionat acest gest camaraderesc, adânc colegial al Caraionului 
faţă de poetul Dorin Tudoran... 

Şi încă o băgare de seamă: 

Dorin Tudoran - ca şi Monica Lovinescu, pe care el o crezuse şi 
o apărase, pe ea, de... agresiunile mele din Jurnal, în 1997 (şi ca majo- 
ritatea românilor) - are năravul (altfel cum să-i zic?) de a ignora că, de 
pildă, relaţii sale cu X fuseseră, o perioadă, chiar foarte bune - însă nu 
mai sunt, acum, din varii pricini - consideră totalitatea relaţiilor cu 
X-ul în chestie, totdeauna rele, totdeauna conflictuale. Că aşa stau - din 
păcate - lucrurile, o dovedeşte celebra zicere-diktat a(l) Monicăi 
Lovinescu: “Îmi pare rău că l-am cunoscut pe Paul Goma”. Ceea ce 
presupune: ştergerea, nu doar a perioadei de amiciţie, dar negarea 
existenţei aceleia - considerată post-festum o imensă eroare. 

Ce va fi rău, eronat în faptul că - o vreme - Tudoran a fost prieten 
cu mine? Rău este că nu mai suntem, dar asta este o altă discuţie. Am 
negat eu vreodată că am fost bun prieten cu Ivasiuc? Din contra, am 
scris despre acel timp numai de bine - cu părerea de rău că a trecut. 

Tudoran însă îşi tratează propria viaţă ca pe o chestie înscrisă pe 
un ecran de ordinator - de pe care poate şterge perioadele (sau 
numele) care, în clipa aceca (nu am zis aceasta, fiindcă la el, prezen- 
tul capătă alt adevăr, în funcţie de mereu-alt-interes). 

Imi vine în memorie ceea ce povestea Tita Chiper că îi povestise 
Eugen Luca (mort prin 1996, în Israel): într-o anume împrejurare, lui, 
lui Eugen Luca, îi căzuse în mâini carnetul cu numerele de telefon utile 
al colegului său de la Contemporanul, pseudonumit: Valentin Silvestru. 
Am fost şi eu “coleg” cu “Valentin Sinistru” - aşa îl poreclise chiar 
E. Luca - la România literară şi îmi devenise fulgerător antipatic 
prin... el însuşi, însă nu neg că a contribuit şi ceea ce ştiam de la Tita 
- care ştia de la Eugen Luca... Mă întorc, după largul ocol: E. Luca, 
răsfoind “carneţelul ” lui Silvestru, constatase că numele celor care în 

ultima vreme fuseseră daţi afară, mătrăşiţi, trimişi la munca de jos, 
sancționaţi (de partid, se înţelege), fuseseră barate; şterse cu o linie. 
Atâţia alții mai şterseseră, cu o linie - chiar cu trei! - din agendă, 
numele acelor colegi, prieteni sau doar cunoscuţi, fie decedați, fie 
mutaţi în altă localitate, fie... dispăruţi-ştim-noi-unde. Dar numai 
Silvestru-Sinistru era capabil (comentariul lui E. Luca, raportat de Tita 
Chiper) să şi comenteze... motivul ştergerii cutăruia, nu doar din 
carneţelul cu numere de telefon, dar din viaţa posesorului carnetului: 

“Nu mai este cazul”. 

Ei, da: nu mai era cazul... 

Deducţie: cu acel prilej devenise: Valentin Sinistru, în ochii lui 
Eugen Luca - altfel condeier de speța cea mai greţos realist-socialistă, 
din tagma losifescu, Novicov, Crohmălniceanu, Vitner, Paul 
Georgescu - dar o persoană structural bună (aşa zicea Tita). 

Iată-l şi pe Dorin Tudoran practicînd ştergerea, atât a numelor, cât 
şi a perioadelor care nu mai... corespund; în legătură cu care... nu mai 
este cazul. 

Imi aduc aminte - cu jenă, pentru el, fiindcă am fost buni 
prieteni: Tudoran, român până-n măduva oaselor, îşi schimbă şi el 
prietenii, după necesităţi (după * “cazuri”). De pildă Eugen Simion: ce 
mi ţi-l critica poetul Dorin pe criticul Eugen înainte de “rivuluţie” în 
Agora - cu argumente solide... Şi iată-l pe acelaşi Tudoran, “după 
rivuluţie”, prieten la toartă cu criticatul Eugen Simion, iar la întrebarea 
mea, nedumerită: ce se întâmplase: se schimbase Eugen Simion?, îşi 
schimbase el, Tudoran opiniile? - îmi răspunsese nichitastăneşte: 
«Lasă, bătrâne, că-ţi explic eu - tu nu ştii cum stau treburile pe-aici...» 
Nu, nu ştiam ce ştia Tudoran - nici în privinţa lui Buzura (şi a Firancei 
sale): ani şi ani îl atacase (tot în Agora), îl făcuse cu ou şi cu oţet - dar 
în Kakistocraţia nici urmă de acele texte, de parcă nici n-ar fi fost 
scrise - şi publicate: la fel articolele - deci negrul-pe-alb - împotriva lui 
Eugen Simion, a lui Buzura, a lui Liiceanu, a lui Pleşu... Cât despre 
aceştia doi din urmă, în scrisoarea lui ultrapenibilă de explicaţii din 
1998 în legătură cu distrugerea Culorii curcubeului, prietenului meu, 
scriitorului Dorin Tudoran nu-i venea să creadă («Nu-mi vine să cred» 
fiind echivalent al lui «Nu cred», deci eu spuneam minciuni) că 
Liiceanu ar fi făcut una ca asta, doar îl întrebase de curând pe filosof 
în bucătăria eseistului Pleşu - unde el, poetul se afla în vizită amicală.. 
Însă nu “divulga” ce îi răspunsese Liiceanu; în schimb (!) mă lua pe 
mine de guler: cum pot eu face asemenea afirmaţii despre un om de 
calitatea şi mai ales de onestitatea lui Liiceanu? 

Acum, din dialogul de la care pornisem, aflu că loveşte puternic 
şi în “filosofii de la Păltiniş”, cărora le contestă asta, zi-i pe nume: 
rezistenţa prin cultură. Insă după obiceiul tudoranesc: fără a le da 
numele, doar toată lume ştie cine sunt ei. Şi cam târzior: a avut nevoie 
de 15 (cincisprezece) ani, ca să constate? Sau 15 ani, ca să-şi ia inima 
în dinţi şi să rostească acea constatare - dînd-o anonimă? 


Duminică 25 aprilie 2004 
A venit (primă)vara. Ieri a fost o zi luminoasă, azi se anunţă una 


şi călduroasă. Florile mele dau din coadă de plăceri, numai leuşteanul 
bătrân nu dă semne de viaţă - o fi murit... 

Luni 26 aprilie 2004 


Cred că am să dau, pentru internetizare, luna aprilie ciuntită de 
ultimele zile. Nu-i nimic: luna mai va avea o ciosvârtă din aprilie. 


Miercuri 28 aprilie 2004 


Am trimis câte un print din Săptămâna... lui Radu Anastase şi 
lui Solacolu. 

Am început să migălesc pe textul (foarte brut) al Căldurii Mari, 
scanerizat de Culcer, dar imposibil de corectat prin grila cu pricina. 
O fac încet de tot. Azi : doar 5 pagini. 


Joi 29 aprilie 2004 


Ţin să consemnez impresiile despre două subiecte: 

Primul vine din lectura - ultrarapidă - din ALA (9 martie) a unui 
interviu luat de CTP - prietenul meu de... un deceniu (din iulie 1995) 
- cu Maia Morgenstern, interpreta Mariei din Patimile... lui Mel 
Gibson. 

Partitura Maiei Morgenstern mi s-a părut a fi, nu doar străluci- 
toare - alături de băltoaca “replicilor” individului întrebător, dar şi de 
o uluitoare justeţe - folosesc acest termen, chiar uzat în anii comunis- 
mului triumfalnic. Nu spun: «rar mi-a fost dat...», ci: «niciodată n-am 
mai întâlnit un astfel de discurs în gura unui evreu - cu atât mai puțin 
de origine română». O adevărată lecţie de civilizaţie, de civilitate; 
lecţie de dialog (dar din păcate, nu a avut partener); lecţie de măsură, 
de echilibru... - ca să scurtez: un regal pentru minte, inimă, şi... 
literatură. Această “actriţă” (ghilimelele nu-mi aparţin: le-am citat) mi 
s-a arătat a fi infinit mai aptă de un dialog în sensul larg decât întrea- 
ga Uniune a Scriitorilor de la Bucureşti înfrățită cu cea de la Tel Aviv. 
Această femeie a dat o lecţie tuturor bărbaţilor; această evreică a dat o 
lecție tuturor evreilor de origine română, cu precădere “bărbaţilor 
intelectuali”, cu toţii degradaţi: Oişteanu, Volovici, Shafir, R. 
Feldman, A. Cornea [ah, cu ce plăcere de turnător inveterat îi torn!], ce 
să mai vorbesc de Reichman, Chiva, clanul Moscovici, Lilly 
Marcou...; - şi lingăilor dintre goi, ca alde Pippidi, D. Pavel [ah, cu ce 
Jubilaţie îi listez şi pe boii de consângeni!], iar recent pe doi scriitori 
buni, dar ca oameni putrezi până-n măduva oaselor: Papiţoiul săltăreţic 
Petru Popescu, ori pe activistul de partid Bălăiţă : am citit în 
Convorbiri literare un text de o lingere de gumari a evreului cum n-am 
mai întâlnit decât pe timpurile de glorii când tovarăşul era membru în 
CC şi, dimpreună cu Ţoiu (ce, “Costi” nu e bun scriitor?, ba da, ba 
da!!) călătorea pe la Stockholm, ca să-i explice - îndeaproape - lui 
René Coeckelberghs că nu trebuie să-l editeze pe Goma [precedat doar 
cu vreo lună de alt cuplu - şi-mai-talentat: Breban-lvasiuc...] - mă 
întorc la bălăiţul Bălăiţă, aducîndu-mi aminte cât de îndelicat lingea el 
gumarii ceauşeştilor. 

Despre Maia Morgenstern am doar auzit, nu am văzut vreun film, 
nu i-am citit vreun interviu. Insă chiar dacă doar pentru mine a consti- 

tuit o surpriză (şi ce surpriză!), îmi asum păcatul neinformării. Şi al 
delirului de adimiraţiune. 

Am mai spus, revin: interviatorul - adeverist-scînteistul C.T. 
Popescu - a apărut în lumina crudă (era să spun: răspândită de Maica 
Domnului...) ca un reprezentativ gazetarnic român din aceste timpuri: 
neinformat (punea nişte întrebări idioate pentru oricine şi-a aruncat 
ochii o singură dată - şi din greşeală - peste Biblie); obraznic, şi mai 
ales nesfârşit de trivial. Un hibrid, un câine-de-porc (şi invers), care în 
nesimţirea lui tot încerca să se “salte până la nivelul” actriţei minu- 
nate şi femeii aşişderi, şi, minune!, fără a reuşi să o descumpănească, 
să o rătăcească prin întrebările lui vicioase de derbedeu; fără să o 
maculeze. Câteva exemple: 

Maia Morgenstern spune că ea a interpretat rolul Mariei, Mamei 
lui Isus... 

CTM - după ce şi-a dat cu părerea lui de neam-prost: “Eu te 
vedeam în Maria Magdalena... ; după ce, “onest” nevoie-mare 
declară: “N-am văzut [filmul], decât nişte secvențe” (sublinierea mea), 
comentează, avizat: “A, deci imaculata concepţie a fost lăsată la o 
parte? Interesant. (resublinierea mea). 

Mai încolo, Maia Morgenstern încearcă să spună că este... divin 
să ierţi, să-ţi iubeşti călăul (vorbea de film, de Evanghelii - nota mea). 
Şi Isus şi Maria au făcut acest lucru (au iertat)... 

CTM o amendează: “O fi, dar nu mă convinge”. 

Mai departe individul îşi urcă tenişii pe colţul mesei şi îşi etalează 
cunoştinţele sale adânci despre Patimile lui Isus: 

“Să-l vedem pe Isus ca pe un minoritare demonizat? (...) ca pe un 
tap ispăşitor?” 

Maia Morgenstern încearcă să-l alfabetizeze, explicîndu-i că ceea 
ce s-a întâmplat cu Isus a fost un conflict iudeo-iudeu - CTM, ca 
să-şi ascundă ignoranţa, schimbă vorba, întrebînd-o dacă ea a simţit 
vreo probă de antisemitism în România... Maia Morgenstern spune 
că a întâlnit aluzii, atitudini jignitoare - dar antisemitism nu (crede 
că) există. 

In fine, Maia Morgenstern explică scena uciderii (răstignirii) lui 
Isus (din punctul de vedere al filmului) şi spune că Maria priveşte 
adânc în ochii spectatorului (camera), cerşind, implorînd un examen de 
conştiinţă al fiecăruia dintre noi... 

C.T.M.: “Hm... (re-re-sublinierea mea). Asta e teorie, filosofie”. 

Un dialog de surzi. Un “grup” în alb-negru. Lăudat fie Domnul 
pentru că ne-a lăsat - acolo unde nu era de aşteptat: de la o actriţă! - 
albul cel luminos. 

O prestație care m-a bucurat: 

1. M-a bucurat - în rău: CTM arată a fi şi mai mizerabil, mai 
trivial, mai noroios, mai blăştinos decât îl simţisem eu - pe proprie 
piele, adevărat - în iulie 1995; 

2. M-am bucurat - în bine - întâlnind, fie şi pe calea presei 
internetizate minunea Maia Morgenstern (m-am îndrăgostit de ca - 
fără să o fi văzut... - ei şi? Nu merită? Şi ce, nu merit, eu să iubesc 
ceea ce este frumos pe dinlăuntru?). 

A doua imagine din programul de radio-televiziune, Télérama din 
28 aprilie: 

O carte adunînd fotografii - comentate - de Elias Sanbar, 

intitulată: Palestinieni. 

Se va fi observat complicitatea mea, dureroasă, cu acest neam. 

Ai cărui membri nu sunt acceptaţi ca arabi de cei din lumea arabă, 
masacrați, azi, de evrei, după ce fuseseră alungaţi de pe pământul lor 
şi de la casa lor şi de la măslinul lor... Oameni care provoacă la cei din 
afara conflictului: milă, însă o milă specială, pe care o resimţi faţă de 
vagabonzi, faţă de cloşarzi - şi pe care o rezolvi rapid: îi bagi în mână 
câţiva franci şi, uşurat, te grăbeşti să te îndepărtezi, fiindcă eşti 
convins: indivizii aceia sunt, nu doar nişte nefericiţi, dar atrag, 
răspândesc în jur nefericirea. 

Nu cunosc, îndeaproape, vreun palestinian - doar o palestiniancă: 
Dominique Eddé, întâlnită la Seuil, în 1977 (prin decembrie, când 
m-a “luat” Claude Durand). Cuvântul “palestinian” evocă şi pentru 
mine, ca pentru foarte mulți români, tâlharii care se antrenau în ţara 
noastră, pentru a comite acte de terorism - iar în special: agresorii 
Monicăi Lovinescu trimişi de Securitate să-i închidă gura cu ţărână, 
potrivit “programului” lăncrănjănesc... 

Însă nu îmi este absolut necesară cunoaşterea “internă” a unei 
comunităţi, pentru a mă simţi solidară cu ea - în nefericire: nici pe 
algerieni, nu- -i cunosc, dar mă leagă de ei soarta - îndrăznesc să spun: 

“comună”. Şi neamul lor a fost umilit prin ocupaţii străine: turcă, 
franceză; şi neamul lor a fost tratat de o adunătură de ne-oameni, robi 
ai stăpânului. 

Să fie deosebirea atât de mare între algerieni şi basarabeni? 

Cât despre palestinieni... De ei mă leagă a/ungarea de acasă. 

Să fie mare deosebirea dintre refugiații palestinieni - în Liban, în 
Iordania, în Siria, în Egipt (dar şi în proprie ţară, Palestina, actualul 
Israel) şi refugiații basarabeni şi bucovineni alungaţi de la casele lor? 

Pentru mine, persoană fără ţară, fără casă - nu: 

Se spune: “Jidovul Rătăcitor”. Şi pe drept cuvânt, evreii [de la 
‘brim, “cei de dincolo” /de Eufrat/] au fost, au rămas o comunitate de 
nomazi, de păstori, deci au mers, după turmă, de ici-colo. Apoi, în 
secolele al XVII-lea şi al XVI-lea (fireşte, înainte de era noastră) din 
Mesopotamia au ajuns în Canaan, apoi în Egipt în sec. XIV (după o 
vreme de coabitare paşnică, au fost luaţi în robie), Moise îi scoate din 
robie, le dă legi şi cult. In secolul XII se instalează în Canaan - 
numele “Israel” este dat de localnici “invadatorilor (evrei) care îşi aleg 
rege”. Vine apoi robia babiloniană (sec. VI), apoi liberarea... 

Localnicii (după cum o spune cuvântul, de la /oc) erau sedentari. 
De aceea au fost, sunt legaţi şi azi, când au pierdut-o de peste o 
jumătate de secol - de casă. 

Mă simţeam apropiat de evreu ca rătăcitor. 

Mă simt apropiat de palestinian ca localnic fără loc; ca... un 
căsean căruia 1 s-a luat, 1 s-a distrus casa. 

lată, am vorbit despre o carte pe care nu am văzut-o, nu am 
citit-o şi, dat fiind preţul ei (60 euro), nici nu o s-o am. 

Ce să fac: reacţionez şi-prin-după rezonanță. 

Se va fi observat că nu am folosit până acum cuvântul exi/? Dacă 
da - e bine. Dacă nu - nu să fie, nu mă simt obligat să explic motivul. 
Deşi, într-o lume în care Breban se prezantă (şi este prezentat de 
Buduca, de Groşan) ca un “exilat”, poate n-ar fi stricat o “mică 
explicaţie”, vorba profesoarei Doina Cornea. 

Vineri 30 aprilie 2004 


O să am de lucru pentru o săptămână-două: Filip mi-a făcut 
lizibil textul scanerizat de Culcer. 

O veste bună: am primit de la Oradea scenariul (decupajul) după 
Culoarea curcubeului, autor: Paul Pintea - o să revin. 

O veste proastă: Maia Morgenstern, înainte de a juca pe Maica 
Domnului, nu citise Evangheliile. Nici măcar Vechiul Testament. 

Vestea m-a rănit - ca în dragoste. 

M-am consolat: mi-am adus aminte că actorii mari sunt mari 
fiindcă sunt fie ignari, fie idioţi. Uite de ce Ion Omescu era atât de slab 
actor: fiindcă era nepermis (pentru un actor) de cultivat. 

Maia Morgenstern ar fi putut să citească, în copilărie, în adoles- 
cenţă, în maturitate - nu numai Noul Testament, dar şi Thora; aşa ar fi 
fost normal, firesc. Dar uite că n-a fost să fie. Se vede însă că nici nu 
avea nevoie; pentru Patimile... nu-i era necesară documentarea-în- 
vederea, nici împrospătarea unei culturi căpătată în familie: Mel 
Gibson i-a explicat, i-a arătat - şi fata, bună actriţă, pe dată a intrat în 
pielea personajului! 

lată deosebirea - ca de la cer la pământ - între cei care fac artă 
(actori, pictori, muzicieni) şi cei care mânuiesc cuvântul. Asta. 

MAI 
(ca) 


Marţi 18 mai 2004 
Am pierdut jurnalul dintre | mai şi ieri, 17 mai. 


Revin la prânz: bineînţeles că erau lucruri interesante (pentru 
mine) în partea pierdută! Dar bineînţeles că îmi pare rău de pierderi! 

Numai că dacă m-ar întreba cineva ce “conţinea” pierduta parte... 
N-aş putea pentru ca să... Din două motive: 

- nu-mi mai aduc aminte - ca protecţie («Nu vreau să ştiu»); 

- nu-mi aduc aminte pentru că nu mai am memorie - iată că 
slujeşte la ceva Alzheimera: la consolaţiune (prin amneziune). 

Parcă-parcă îmi aduc aminte: 

- în 6 mai (coincidenţă!: în 1977 am fost liberat de la Rahova) 
Niculiţă m-a anunţat că a apărut Săptămâna Roşie la Vremea; 

- am scris Niculiţilor şi Stăneştilor, mulţumindu-le pentru tot ce 
făcuseră pentru carte; 

- în chiar ziua în care Filip mi-a instalat poşta electronică, am 
primit un mesaj de la Dan Petrescu: îmi propunea să-mi re- -publice 
Justa la Polirom; 

după răspunsul meu, a amănunțit propunerea, în ordinea 
următoare: Din Calidor, Justa, Gherla-Lăteşti, Culoarea... 

Rămâne ca editura să decidă. 

Căci editura, ea... Ce s-ar face bietul scriitor dacă n-ar exista 
editura? Nu numai că nu şi-ar vedea cărțile editate, dar nici nu le-ar 
scrie - el, scriitor-autor! La ce bun? Aşa funcţiona Buzura: nu aşternea 
pe hârtie un rând până nu primea de la Gogu Rădulescu aprobarea 
rezumatului oral al eventualei cărți prezentat de autor - în faza a doua 
era folosită ca gogă-adjunctă indispensabila Geta Dimisianu... 

Intrerup aici. 


Miercuri 19 mai 2004 


Dan Petrescu îmi scrie că Manolescu l-a ameninţat cu un proces 
din pricina P.S.-ului scrisorii sale din Timpul (acolo transcria un zvon: 
că Ilieştii ar fi investit bani în Niki - dar bineînţeles, numai că Dan 
Petrescu nu poate produce chitanţa aceea). 

Incă o confirmare - dacă mai era nevoie - a proastei, a foartei 
proaste calităţi a Manolescului. Şi ce dacă scria cronici bune? Ce, 
Sorin Mărculescu nu scria poezii bune?; nu făcea el traduceri bune? 
Nici o legătură între “bunătatea” muncii lor şi coloana vertebrală lipsă. 
Şi unul şi altul (ce optimism: trebuia să scriu: “şi alţii”, ba chiar 
“toţi ceilalţi”) s-au dovedit a fi nişte fiinţe nevertebrate, neverticale, 
netrebnice - Pruteanu nu era o excepţie, cum îmi făceam eu iluzia. 
Pentru ei apărarea adevărului se face numai - şi numai - prin... proces! 
Din 1900, indivizii cunosc o singură replică în caz de încolţire 
(moralicească): 

«Te dau în judecată!» 

Şi chiar se dau, se întredau în judecată. 

Dar nu mă dă în judecată într-un ritm anual, de prin 1980, I.C. 
Drăgan?; nu primesc trimestrial - de prin 1993 - citaţii de “procest” din 
partea V.C.-ului Tudor? E drept, mă mirasem (în primele luni ale 
anului 1992), când Sorin Mărculescu mă ameninţase cu “proces” 
pentru că - prin intermediar, desigur - încercam să-mi recuperez 
manuscrisele refuzate de şeful său, Liiceanu, taman cele solicitate în 
vara anului 1990 de Măria Sa Gabriel Întâiul şi Ultimul, ba aş zice: 
de el comandate: “Articole” şi “Scrisori''...? 

Dar nu cerea Cronicarul României literare (probabil-sigur 
Dimisianu) să fie dată în judecată Vatra pentru că îmi publicase textul 
“Să fie desfiinţat electoratul'?; nu cerea Ştefănescu-Morman (bine, nu 
“Morman” ci doar “Maşină de scris ştefănisme”) ca periodicele din 
România să nu-l publice pe Goma)? Aceştia doi din urmă fiind şi 
colegi de facultate ai mei? (Eh, facultate! - zic şi eu ziceri...) 

De ani de zile nu mă mai mir. Scriitornicii români sunt mult mai 
mizerabili, mai gloduroşi, mai canalieri, mai cătunali (e-he, ar vrea ei 
să fie taxaţi de “provinciali”! decât îi bănuiam şi acuzam eu. 

«Te dau în judecată!» - iată emblema libertăţii de expresie în 
special, a libertăţii în general la “intelectualul român”! 

“Directorii” români - şi dintre cei buni dinainte de 89: Liiceanu, 
Manolescu, Sorin Mărculescu, Mircea Martin - în ciuda aparentei lor 
bunecreşteri, “după Revoluţie” nu au învăţat să dea bună-ziua, să se 
şteargă la nas cu batista, să nu facă “pactul diabolic” „ vorba parizianis- 
ticului Pintilie, să nu toarne, să nu “pună-bine” un coleg, să nu pacti- 
zeze cu Răul, să nu comită gafe-erori (ca emisiunea TV botezată 
manoleşte: “Cultura este meseria mea” - poke doră numa’ agrocul- 
tura...) în schimb (!) au aflat taina “procesului”. «Te dau în judecată!» 
- trag ei cu puşca înainte de somaţie, imaginîndu-şi, debilii, că astfel 
rezolvă problema adevărului: «Din moment ce eu te-am dat pe tine în 
judecată (şi nu invers), înseamnă că eu am dreptate - nu tu -, iar 
dreptatea mea nu mai are nevoie de demonstraţie!» 

Ce rumegătoare! Ce târîtoare! Cum să-i pretinzi unei creaturi ca 
amoebosul Alex Ştefănescu să fie vertical, când el imită până şi 
ticurile verbale ale jupânului Manolescu? - fiind prea tânăr ca să-l 
apuce pe Eugen Barbu, cel cu Prăvălie cu Scară la Secu. Când el - tot 
de Morman-Ştefănescu vorbesc - are “arhitectura” unui sac cu cartofi 
pe sfert golit, deci nu are idee care-i susul, care-i josul... 


Joi 20 mai 2004 


Mi-a telefonat aseară Ştefana: a adus 5 exemplare. 

In legătură cu pierderea de memorie: acum pot să mă apuc să 
scriu Ostinato. Ba chiar toate celelalte cărţi: le scriu din-nou, vor fi 
cărţi noi-nouţe! 

Ba: ce-ar fi să mă apuc să scriu “Amintirile unui amnezic”? - dar 
dacă le-a scris altcineva, înainte? Atunci: “Însemnare a călătoriei mele 
în Alzeihemeria”? - de aşa ceva încă n-am auzit. 


Ora 17: Ana mi-a adus exemplarele de la Ştefana pe la prânz, dar 
n-am scris în jurnal, fiindcă... 

Fiindcă există în volum o monumentală eroare editorială: 

După ultimul P.S. ar fi trebuit să urmeze Bibliografia (tot de mine 
alcătuită, nu?). Or editura a băgat (sau: nu a aruncat o ultimă privire 
asupra trebii) textul lui Mircea Stănescu - însă fără numele autorului! 
Cititorul va fi cu siguranţă derutat: va crede că tot eu am scris acel text 
- şi mă alint, vorbind de mine la persoana a treia... 

M-a amărit constatarea. Ar trebui să fiu bucuros - dar pot, pe 
de-a-ntregul? 

Singurul din familie care s-a bucurat de carte a fost Filip (lui nu 
i-am spus nimic de gafa editorială): pe coperta a IV-a se află 
fotografia mea, de el făcută - cu: “Foto Filip Goma”. Mentiune este 
făcută şi la începutul volumului. 


Vineri 21 mai 2004 


M-am trezit foarte devreme: un zgomot pe stradă. 
Ora 11: am terminat de corectat Sabina: 260 p. 


Aş vrea să-i văd pe israelofilii originari din România, altfel 
partizani vajnici ai “Holcaustului în România” comentînd tragedia 
(a câta?) din Gaza. 

- ce vor pretinde ei (Cornea, Oişteanu, Volovici, Shafir, 
Radu Feldman...) la o nevinovată întrebare ca aceasta: 

«Cum, de ce au fost ucişi (cu rachete lansate din helicoptere, cu 
tunuri şi mitraliere ale blindatelor) atâţia civili? Atâţia copii?» 

Vor avea, în continuare, neruşinarea să repete discursul-litanie al 
Ţahalului: 

«Ei, palestinenii au atacat biata noastră invincibilă armată!» 

...Cu pietre, completez eu şi mai completez; de acea dată nimeni 
nu a aruncat cu pietre în biata-invincibila armată israeliană, totdeauna 
ascunsă în bunkerele tancurilor, ale elicopterelor, ale avioanelor...?; 

- cum vor “interpreta” israelieniştii distrugerea sistematică a 
caselor din Rafa? Vor pretinde că “operaţia” avea drept scop (nobil) 
distrugerea tunelurilor prin care palestinenii aduceau arme din Egipt? 

- dar distrugerea serelor (din fòlii de plastic, pe cadre metalice) 
cu buldozerul? Strivirea amărâtelor de “sere”, cu, mai ales, ceea 
ce creştea în ele: ceva legume? Şi ele (serele) se aflau în zona... 
tunelurilor? 

Mult grăitoare a fost această imagine, re-transmisă azi - a serelor; 
nu pentru că oamenii ucişi ar fi trecut pe un plan secund, în inima mea, 
dar pentru că sânge şi moarte şi copii mutilaţi de bombe văzusem până 
la saţiu - dar serele... Desigur, serele nu sunt... fiinţe vii, dar sunt nişte 
chestii cu “nişte plante” care îi ţin în viaţă pe oamenii încă vii. 

Nu pot să nu-mi aduc aminte (cu viscerele) cât de atroce sufereau 
oamenii din Mana (nu doar din Mana, de pe tot cuprinsul Basarabiei şi 
al Bucovinei de Nord ocupate în iunie 1940), când ruşii s-au pornit pe 
raderea Codrilor (Orheiului). 

Apropiere articială? Pentru mine firească. Fiindcă ruşii - ca şi 
americanii, ca şi israelienii - nu urmăresc, într-un conflict armat 
neutralizarea, înfrângerea adversarului, ci nimicirea lui, lichidarea lui 
- direct, prin asasinarea bărbaţilor, indirect prin distrugerea acelei 
“materii” care favorizează supraviețuirea celuilalt, în primul rând casa 


PAUL GOMA J U R N A L 2004 125 


- apoi: demâncarea; apoi drumurile, sediile instituțiilor, fie acelea 
şcoli, fie spitale, fie lăcaşuri de cult... 

lar americanii se mulţumesc să... deplore... ce se petrece în 
Palestina. Eu, “antisemit” notoriu, spun: cum altfel să reacționeze 
America cea consiliată/condusă de Wolfowitz, Kogan, Perle, Frum 
şi ceilalţi likudnici? 


Sâmbătă 22 mai 2004 


Rumsfeld şi Bush o ţin pe-a lor: ceea ce s-a petrecut în Irak 
(umilinţele, înjosirile, torturile pricinuind moartea multor deținuți - toţi 
nevinovaţi) este fapta “unor elemente necontrolate”. Când, nu doar 
jurnalişti, nu doar politicieni din opoziţie denunţă un plan elaborat la 
Pentagon, dar şi înalt gradaţi dintre cei de la Washington - şi de la 
Bagdad - susţin că exista o directivă-de-la-cel-mai-înalt-nivel? 

Şi, în continuare, nu se rosteşte numele lui Wolfowitz. Are să 
scape fără o sgârietură acest criminal, adevăratul autor al “războiului 
preventiv”... 


Duminică 23 mai 2004 


Zi luminoasă - şi friguroasă. Ca şi ieri. 
Întrebare: Oare de ce nu se mai vorbeşte de Zidul Ruşinii? 


Luni 24 mai 2004 


Continuă distrugerile în Gaza. Sharon, cu viclenia lui subtilă ca 
un stâlp de beton, ca un buldozer - prezintă “un alt plan de retragere 
din Gaza” - dar nu spune în ce constă altfelitatea. 

Am prins pe sărite, nu sunt sigur: ministrul de justiție al lui 
Sharon ar fi calificat distrugerile şi uciderile din săptămâna trecută de 
“naziste”. Cu atât mai puţin sigur sunt, cu cât în imaginea a apărut un 
ins recent raliat lui Sharon, cu fizionomie de om bolnav de inimă - 
altfel, facies de cel puţin fost ministru adjunct de securitate în vreuna 
din ţările de Est. 

Am văzut filmate, ieri şi azi bătălii homerice - nu, nu e bine spus, 
dar nu am alte cuvinte: pe de o parte tancurile israeliene, maşini 
monstruoase, călcînd sub şenile tot ce întâlneau: arbori, case - în 
această fază doar... ruinele caselor dărâmate - rotind ameninţător, 
terifiant tunurile ; pe de alta copiii, adolescenţii palestinieni, înarmaţi 
până în dinţi... cu pietre. Este adevărat: din tancuri, în această 
“înfruntare” nu se trăgea, dar orişicâtuşi, un tanc este un tanc, te poate 
omori doar atingîndu-te... în treacăt. Ei bine, aceşti copii aruncau cu 
pietre în diplodocuşii de oţel, cei mai mititei, neputînd azvârli pietrele, 
veneau cu ele până la un metru de fortărețe şi... încercau să le arunce 
cu două mâini. 

Pe măsură ce trece timpul şi se acumulează i imagini ale crimelor 
monstruoase ale israelienilor în Palestina, înţeleg că ceea ce scriam de 
rău, de foarte-rău în Săptămâna Roşie despre răutatea evreilor faţă de 
goi era, nu doar justificat, fiindcă era şi adevărat, dar insuficient spus, 
insuficient insistat. Ura evreilor împotriva neevreilor este un 
“sentiment” din care se poate muri - de inimă. Ura lor - consecinţă: 

cruzimea, sălbăticia cu care îl “tratează” pe cel din faţă nu vizează un 
individ sau un grup care îi făcuse(ră) rău şi care ar merita să i se 
răspundă cu aceeaşi monedă - ci întreaga omenire ne-evreiască. Şi nu 
doar “de două mii de ani”, de când evreul Isus a propovăduit împo- 
triva răutăţii lor (în toate accepţiile); nu doar de când alt evreu de-al 
lor, Shaul/Pavel/Paul a scris negru pe alb că ei, iudeii, l-au ucis pe Isus, 
cum îi uciseseră pe profeţi. Ci de mai înainte; de totdeauna. 

Mă întreb dacă termenul mincinos “antisemitism”, nu doar 
acceptat, dar cultivat cu vehemenţă - şi cu ură - nu se alimentează din 
veninul urii evreilor faţă de neevrei, printr-o manevră pe cât de 
ticăloasă, pe atât de inabilă (dar cine să aibă îndrăzneala sinucigaşă 
de a-i demasca?), extinzînd antiudaismul (care privea 10-12 milioane 
de indivizi) la... “antisemitism”: sute de milioane, dacă nu bătînd spre 
un miliard; 

Mă mai întreb cum se simt evreii normali, evreii cu care, chiar 
dacă te dispuţi, vorbeşti acelaşi limbaj - al dialogului - în această 
comunitate de fiinţe bolnave, isterice, sălbatice, cuprinse de nebunie 
(am văzut o “horă” jucată într-o casă din lerusalim, proaspăt 
“cumpărată” de la un palestinian - nu mă opresc asupra modalităţii 
“cumpărării” bunurilor palestiniene de către evrei: aşa “cumpăraseră” 
şi pădurile şi pământurile românilor din Maramureş, din Bucovina, din 
Basarabia...). Am fost terifiat de spectacolul dat de.. . “cumpărători”: 
nu am găsit vreo deosebire între paşnicii dansatori evrei şi nepaşnicii 
alcătuitori ai unui trib de canibali dansînd în jurul focului, pe jăraticul 
căruia se prăjeşte carnea dușmanului răpus - ba da: spre deosebire de 
canibali africani, evreii de la Ierusalim dansau pe o melodie de joc 
(dans, horă) basarabeană... 

Probabil că azi voi termina de corectat Roman intim. Deşi 
răspunsul de la Dan Petrescu întârzie. 


Marţi 25 mai 2004 


Am terminat ieri corectura la R.i. Culcer mi-a adus pdf-ul 
Jurnalului III (Noapte-Lungă) - rămâne ca Filip să mi-l prepare. 

Bush: el este foarte-genial. El posedă consilieri extrem de 
geniali. l-au dat sfaturi suprageniale: a anunţat că închisoarea cu 
pricina din Bagdad va fi... distrusă. Cu bani americani va fi construită 
alta, nou-nouţă... 

Ce-a înţeles el din crimele sale... Uite-aşa se distrug probele - 
după gurile rele din familie. 

Am aflat numele ministrului justiţiei al Israelului: Tommy (sau 
Tony) Lapid. Am mai aflat că “observaţia” a rostit-o în plină reuniune 
guvernamentală - suna cam aşa: 

«Când am văzut-o pe bătrâna palestiniană căutînd prin moloz 
medicamentele, am văzut-o pe mama - exact aşa i s-a întâmplat şi ei, 
iar eu am văzut şi nu pot uita. Atunci naziştii au făcut ce au făcut - 
acum: noi...» 

Atâta le-a trebuit colegilor săi: au sărit cu toţii cu gura pe el. 
Un purtător de cuvânt al guvernului, un june fără dinţi (nu îi pierduse, 
ci nu îi crescuseră), cu mânie-cu-stropi a afirmat că asemenea... 
afirmaţii la adresa Ţahalului sunt “inadmisibile”, fiindcă Ţahalul 
apără fiinţa Israelului. 

Au început comentariile, nu doar în opoziţie, în sensul: Țahalul 
este dator să apere fiinţa Israelului - dar “cu morală”... 

Ei, aici intrăm într-o dezbatere din care nu mai ieşim: [ahalul 
a fost doar instrumentul, decizia aparţine guvernului, în frunte cu 
Sharon. 

Lapid este originar din Ungaria, scena cu mama sa care căuta 
medicamentele prin moloz se petrecea “la Budapesta, în timpul 
războiului”. Nu sunt sigur pe cunoştinţele mele istorice privitoare la 
“Ungaria din timpul războiului”, dar nu pricep de ce el a vorbit de 
“faptele naziştilor”. Dacă este vorba de distrugeri materiale, de ruine, 
în Budapesta, apoi vinovaţii erau ruşii - şi românii, aliaţii lor - nu 
“naziştii '. Rămân rezervat în chestiunea naziștilor care ar fi bombardat 
Budapesta şi trec la altceva, mai puţin de cinste: 

Un purtător de cuvânt al guvernului israelian a negat că ar fi 
existat un “incident-guvernamental” - comparaţia Rafa-Budapesta - 
pretinzînd doar că, desigur, “într-un stat democratic” există discuţii 
aprinse... - dar nesemnificative. Jurnaliştii comentează: Lapid nu a 
repetat faţă de ei ceea ce fusese relatat că a rostit în reuniune. Ei, da: 
curajul său de vechi bolşevic (bag mâna în foc: a “activat” în România, 
în virtutea “ajutorului internaţional” - sovietic) nu a durat nici măcar o 
vară, vorba filmului suedez, disciplina de partid 1-a fost impusă vădit 
bolşevicului maghiar purtînd acum numele ebraic: Lapid... 

In concluziune iată-l şi pe tovarăşul Pozner celebrissimul 
preşedinte al Organizaţiei Purtătorilor de Cuvânt Israelieni, revărsat pe 
spate în fotoliu şi ucigător de ironic, explicînd: «Nu, nu s-a întâmplat 
nimic, presa a exagerat, ba chiar a inventat...» 


În legătură cu filmul lui Michel Moore, premiat la Cannes: 
vasăzică omul cu filmul său (despre Bush) este onorat în entuziasmul 
sălii - şi în al presei europene, fiindcă cea americană s-a mărginit să 
informeze, atât. A doua zi comisia care decernase premiile se re-întru- 
neşte, pentru un comunicat. Pe care îl sonorizează Tarantino: 

«Decernarea premiului nu a avut nimic politic, filmul a fost 
recompensat doar pentru calităţile sale... artistice» (de reţinut: filmul 
este un documentar... 

Dintr-o dată profilul (la propriu) al acestui foarte bun actor care-i 
Tarantino mi-a devenit monstruos, caricatural (de vină fund eu, 
receptorul): acest măgar de “rital americanizat a reacţionat ca ultimul 
danubiot daco-roman, când se sperie el de “consecinţe” şi se trezeşte 
făcîndu-şi autocritica prin explicaţia că el, dragă doamne, nu a făcut 
odioasa “politică” - ci doar... cultură. 

Asistînd (pe geamul televizorului) la căcănăriile occidentalilor, 
îmi spun că, la urma urmei, Churchill se înşelase: Cortina de Fier nu 
despărţise două lumi - ci aceeaşi, la întâmplare. 

Am dedus - fără a fi sigur - că mâine se va deschide un Târg de 
Carte la Bucureşti. Stăneştii - cu care, în sfârşit, am luat legătura prin 
email, nu se vor putea duce. Niculiţă însă - da. I-am zis să ia aparatul 
de fotografiat, ca să imortalizeze... tactica tacerii impusă de colegii- 
mei-de-breaslă. Noroc că îmi pierd memoria - însă chiar total amnezic, 
pe cei răi n-o să-l uit. 

Miercuri 26 mai 2004 


“Teoria” bushă prezentată deunăzi - chestia cu “bine, bine: 
suveranitate pentru irakieni - dar armata americană (130.000 oameni) 
rămâne pe loc” şi: “vom rade închisoarea - şi vom construi alta, pe 
banii americanilor” - a întrunit aprobarea... lui Bush. Nici chiar 
Powell nu e convins de ca. 


Joi 27 mai 2004 


Americanii, ca să facă diversiuni, urlă alarma: Al Quaida vrea 
să-l atace iar - au şi produs nişte fotografii... Adolescenţi debili. 


Vineri 28 mai 2004 


Ieri am umblat iar prin Săptămâna... sper că am făcut-o mai 
rezonabilă. 


Duminică 29 mai 2004 


Simţeam vestea rea venind... Dan Petrescu îmi scrie că Polirom 
mă va anunţa în curând : îmi va publica ceva-ceva, dacă... dacă voi 
scoate de pe internet pentru o vreme titlurile propuse lor - ca să nu facă 
concurenţă editurii... Da, domnule: amărâtul meu site de pe internet, 
această gazetă de perete familială, unde mă exprim, ca să spun aşa: la 
oglindă, în baie, când mă bărbieresc - face concurenţă unei 
edituri de talia Poliroamei! Una din două: ori poliromioţii, regretînd 
că se grăbiseră să-i vorbească lui Dan Petrescu despre posibilitatea 
publicării Justei, (Silviu Lupescu) s-au răzgândit - din varii, dar bine 
grupate motive (primul, ca primul - dar al doilea!!), fie internetul acela 
pe care eu îl pun pe o treaptă mai joasă decât “samizdatizarea” celor 
10-15 exemplare din texte trase la imprimantă şi trimise prin poştă 
amicilor, reprezintă ceva mai mult decât atâta. 

Oricum, nu cred că Internetul ar putea concura (!) Polirometul. 

Şi iarăşi ar fi trebuit să mă mir, să mă simt ofensat de o “condiţie” 
ca aceasta. Dar nu mă mir, nu mă simt ofensat. Deşi am motive, am... 
Măcar acela că “înainte” fusesem vreme de 20 ani (1970-1990) 
interzis. Măcar pentru că, mai cu seamă după apariția Jurnalului 
I-II-III la Nemira, în 1997, am intrat în a doua... interdicţie. Nu doar 
de editare, dar chiar de pomenire a numelui meu la Revista Presei - 
deşi România literară, Convorbiri literare, Contemporanul, şi alte idei 
nesfârşit de literare dau seama de periodicele în care se întâmplă să 
public (Jurnalul literar, Columna, Oglinda)... Ei, de acolo, dintre 
graniţele geografice ale României de multă vreme nu mai sunt şi 
ai mei. Străinul în această confruntare (nu am zis: înfruntare, ca 
un băiat-bun ce mi-s...): eu. Eu nu mai sunt “de-al ţării; “de-al 
pământului acestuia”. 


Această ne-mirare vine după o indignare: 
Alaltăieri a trecut pe la mine, ca să-i dau un exemplar din 
Săptămâna... - şi câte trei din cărțile editate de Iurie Roşca la 

Chişinău - un basarabean. Lucrează la negru (“la orice”), locuieşte la 
negru, şi-a adus de la Chişinău soţia - ea “face menajul - la negru - dar 
nu prea găseşte..." - şi aşteaptă rezultatul de la OFPRA (i-am dat şi 
eu o recomandare). Fiul cel mare “lucrează” aici, cu tată-său (!), 
la-orice; a absolvit o facultate de economie şi a lucrat în... ecologie la 
Chişinău. Băiatul mai mic este student la Cluj... 

Ajuns aici, la cel-mic, glasul tatălui băieţilor a căpătat tonalitatea 
în care aluneca glasul tatei când venea vorba (de acord: când se 
plângea) de... soarta noastră de basarabeni refugiaţi. Am să mă întorc 
la “soarta generală”, deocamdată rămân la speciala studentului la Cluj: 

Ştiam, pe de o parte că studenţii basarabeni sunt rău primiţi, rău 
trataţi de “fraţii români” - prima veste (cu vreo 12 ani în urmă) mi-a 
parvenit de la Centrul Studenţesc laşi, cum ar veni: de la o azvârlitură 
de băț de graniţa împărțind România - şi care va împlini, în acest an, 
luna viitoare: 60 ani bătuţi. Am înţeles de atunci, de prin 1992 că 
localnicii (ieşenii) erau nemulţumiţi de “colegii” basarabeni, întâi din 
motive materiale: “moldovenii” primeau burse (cei care primeau...) 
din capul locului; în al doilea din pricina firii noastre de eterni rurali: 
“un om” din alt sat - ce să mai spun: din altă provincie! - este un străin, 
despre el nu ştii ce hram poartă, dacă-i cinstit sau hoţ, bun sau rău - 
până să afli, e bine să-l ţii de-o parte, în carantină... 

Din punctul de vedere al localnicilor... Mi-a ars sufletul o anume 
scrisoare a lui Alexandru Muşina, adresată lui Cistelecan, publicată 
mai an, în Vatra. In aceea Mugina - despre care aveam cea mai bună 
opinie, ca scriitor producător de texte, mai ales ca persoană cu 
pronunţat simţ moral - vorbea de frații Vakulovski - în fapt de unul 
dintre ei, căruia îi devenise, nu doar profesor (la Braşov), dar şi 
prieten; şi editor: Pizdeţ fiind titlul dat de însuşi Muşina volumului de 
debut. Vai, Vakulovski în chestiune se dovedise a fi, nu doar un incult, 
dar un ins care refuza să citescă! (Dostoievski, Tolstoi, Cehov, o spune 
Muşina, iar pe Muşina toată suflarea literară - nu doar ardelenească - îl 
crede); Vakulovski s-a dovedit a fi un perfect ingrat, un nerecunoscător 
al binelui făcut lui până atunci - nu mai ţin minte dovezile, dar mi-a 
rămas în viscerele sfâşiate, concluzia generalizatoare: nu era rostită 
de-a dreptul, dar sugerată-gros: Basarabeni sunt oameni în care nu 
poți avea încredere; basarabenii sunt persoane neinstruite, necitite, 
leneşe, nu pun mâna pe carte, ca studenţi “au pretenţii” de la 
profesori, de la colegi, de la “români”, dar ei se poartă ca nişte bădărani 
- ce mai calea-valea: sunt oameni de nimica! Cu ei: mai bine să nu ai 
de a face, fiindcă sunt nişte ruşi în ceea ce au ruşii mai rău... 

Tot pe atunci aflasem - atât de la basarabeni, cât şi de la 
“localnici: ieşeni, braşoveni, clujeni, bucureşteni că studentele 
basarabence sunt - cum altfel? - inculte, insolente (şi ele 
“cu pretenţii”), altfel curve; curve-curve! 

Auzind astfel de luări-pe-scurtătură, abia te stăpâneşti să nu-i 
arunci acuzatorului: 

«Ba mă-ta-i curvă, porcule!» 

Vasăzică o persoană inteligentă ca Muşina dă de înţeles că dacă 
X (pe care l-a ajutat, i-a acordat prietenia, l-a publicat) se dovedeşte la 
un moment dat a fi un ingrat, cauza şade, nu în faptul că X acela, 
ingratul, ar putea fi oricine, de oriunde din România (să zicem: Marius 
lanuş), ci în basarabenitatea lui X! Ei, bravos, Muşina, să trăiască 

Ardealul cel alcătuit numai din oameni verticali, ne-ticăloşi, 
nevânzători de aproape! - ca: Groza, Zăroni, Virgil Cândea, Ivasiuc, 
Buzura, Ion Brad, Andriţoiu, Ghişe, Dodu Bălan, Dumitru Mircea, 
loan (nu Ion!) Alexandru), A. D. Munteanu, Balotă, Radu Enescu, 
Paler, Romul Munteanu, Doinaş - Manolescu ce cusur va avea? - 
mă opresc aici, ca să nu-mi împut jurnalul. 

Pe tatăl amărât (acesta este termenul: amărât) l-am consolat (!), 
vorbindu-i de perceperea străinului ca duşman, de către eternul ţăran 
român; am inversat termenii, întrebîndu-l cum ar fi fost primit un 
ardelean în Basarabia... Nu cred că l-am dezamărât, însă după 
plecarea lui, povestindu-i Anei vizita, şi discuţia, am intrat într-o criză 
furioasă de amărală generală, istorică. 

Dar, Dumnezeule, aşa - în suspiciune, în respingere, în alungare, 
ba chiar în vânzare de aproape (cum aş uita că ciobanii din Buia ne 
prinseseră, în iarna anului 1944 şi ne dăduseră jandarmilor să ne 
predea ruşilor; cum să uit că, în ianuarie 1949, după ce părinţii 
fuseseră arestaţi, ciobanii din Buia intraseră în casa părăsită, stricaseră 
ce mai rămăsese nestricat după trecerea securiştilor şi, semn suprem de 
dispreţ: se căcaseră pe masă!); în ne-preţuire, în, la urma urmelor, 
discriminare vieţuiseră părinţii mei, învăţători; în această nedreptate 
strigătoare la cer îi învăţaseră pe copii carte şi bunăcuviinţă, căzuseră 
bolnavi şi muriseră - şi iată: nici măcar morminte nu mai au. 

Dar eu - copil, apoi adolescent, apoi june? Nu dusesem o viaţă de 
negru printre albii mei compatrioți? Ca elev, ca student, ca deţinut, ca 
deoist, ca scriitor, ca exilat? Ca un total altfel? 

Altfelitate aplicată nouă, nu ca celorlalţi-altfeli: ţiganii, tătarii, 
turcii, ovreii. Aceia măcar vorbeau altă limbă, aveau altă muzică, 
purtau altfel de straie, aveau o altă gândire - ei nu erau români. Ei avea 
un statut: minoritari. Dar noi? Asta era durerea: noi eram români 
ca şi ei, vorbeam româneşte ca ei, eram creştini ca şi ei - dar dacă 
nu eram de-ai lor... 

Ei (colegii, confrații) vor spune - au şi spus-o - că am avut 
soarta pe care mi-am făcut-o, eu cu mâinile mele. 

Foarte adevărat: eu - cu mâna mea - îmi făcusem viaţa. Şi nu 
mi-o plâng; nu mă plâng - pe mine, deplorînd ceea ce mi se întâm- 
plase doar mie. Ba chiar, vorba franţuzului: mă felicit pentru ceea ce 
făcusem, pentru modul în care făcusem ceea ce făcusem. Altfel aş fi 
fost şi eu un strivit-în-tăcere. 

Şi ca elev şi ca student şi ca deţinut şi ca scriitor profesionist, 
dragă-doamne am fost paratrăznetul, fraierul de serviciu, cel care ieşea 
din front şi punea întrebări pe care ceilalţi, cu toţii le tăceau în cor cu 
un curaj admirabil. Prietenii, colegii - adevăraţi prieteni, colegi - chiar 
dacă uneori mă chiar... iubeau, mă considerau altfel; altul - 
decât ei. Dar nu- -mi spunea Turcea (cu dragoste!) că eu îmi permit 
să mă iau de gât cu “ăştia”, fiindcă tot nu mai am ce pierde (şi ce dacă 
am mai spus-0?, o repet!). 

In ultimii ani - să spunem: de prin 1992 (când criticele mele au 
început să provoace urticarii în câmpul agricultural românesc), 
confrații mi-au mai găsit un motiv de altfelitate. Acesta nu mai ţinea 
de origine (“basarabean”, “refugiat”) ci de... structură. Nu ştiu care 
dintre criticaţii mei a inventat asta, dar sigur este: o reprezentantă a 
sexul gingaş - să ziceam Blandiana; să mai ziceam: Mălăncioiu - şi de 

ce să nu (mai) ziceam, fiindcă tot vizam un anumit moment-loc: Roma, 
în luna mai 1991, la colocviul cu pricina. Se cunoaşte “delicateţea 
feminină” a formulării insultei-laudative, parşivitatea muierească a 
ei - asta: 

«Goma este un erou - noi suntem oameni normali...» 

Am mai scris despre această manevră puturoasă - pe dată preluată 
de structuri afine în ceea ce este mai rău la “fetele” pomenite mai sus 
- ca a lui Manolescu. Pentru e evita - ba chiar interzice! - o simplă, o 
banală comparaţie, ei operaseră (adoptaseră fulgerător) o frontieră, o 
altfelitate. Singulară - fiindcă el îl ... exilaseră, îl expulzaseră numai pe 
Goma dincolo de gard, de zid - în afara casei lor - în numele 
“normalităţii” lor şi nici de frică nu l-ar fi pomenit şi pe Negoiţescu: şi 
el scriitor; şi el devenit, prin atitudine, “minoritar”; şi el autosacrificat, 
însă el, spre deosebire de Goma avînd mult mai mare merite în 
acţiunile sale sinucigaşe, măcar acela că era pentru întâia oară când el 
făcea ceea ce făcea, zicea ceea ce zicea - pe hârtie. 

Concluzie - curat-românească: noi, scriitorii-cu-voie-de-la- 
primărie nu putem fi acuzaţi de colaborare cu puterea comunistă, nici 
de tăcere vinovată atunci când semenii noştri, neingineri ai sufletului 
sufereau martiriul ceauşescului - de ce? Dar e limpede: cine a făcut, 
atunci, ceea ce li se reproşează, acum, lor, că nu au făcut? Scriitori 
şi ei? Da de unde: Goma, care nu e scriitor adevărat, nu a avut, nu va 
avea în veac talent, toată “faima” lui a fost clădită pe scandal - 
neliterar, ne-artistic (şi necultural). Concluzie: nu există vreun termen 
de comparaţie, deci nu se face nici un fel de comparaţie! Goma nu 
constituie un reproş viu - fiindcă el face parte din altă categorie umană, 
din alt regn: ele este erou, noi ba... 


Înapoi la basarabeanul meu: 

Am încercat să-i spun vizitatorului că, la urma urmei, el ca tată de 
băieţi, cunoaşte o situaţie mai puţin grea decât un tată de fete studente 
la Cluj, ori la Bucureşti, ori la Braşovul muşinian. Băiatul lui suferă 
doar nedreptăţi, în general - pe când o fată, când este tratată de “curvă” 
suferă o negare... 

Nu a părut că înţelege ceea ce spun. lar eu am lăsat-o moartă. 


Luni 31 mai 2004 


Sânt binişor dezorientat în timp, tentat fiind să cred că azi e 1 
iunie - fiindcă e luni... Ei bine, nu e decât... 31 mai. 

IUNIE 
Marţi 1 iunie 2004 


Azi am primit o veste promiţător-bună. Polirom a făcut primul 
pas, manifestîndu-şi interesul pentru Din Calidor şi pentru Culoarea 
Curcubeului. Să vedem ce iese. 


Miercuri 2 iunie 2004 
Am intenţia să trag un print pentru Calidor. 
Joi 3 iunie 2004 


Numai veşti proaste: Polirom mi-a trimis contracte delirante. 
Am nevoie de timp ca să mă calmez. 

Apoi: Gabriel Stănescu - venit la Paris cu mâinile goale - spune 
că nu a reuşit să descuie CD-urile cu Jurnalele. Uite-aşa! Din ianuarie 
nu a izbutit - dar nici nu a spus. Când a spus, i-am explicat cum se 
descuie. Ei bine, operatorul lui nu a putut! Acum - după ce am rupt-o 
cu el, mi-am adus aminte că trebuia să-l întreb de ce nu a făcut apel la 
Niculiţă Damaschin... 

Supărat. Am şi motive, nu? 


Vineri 4 iunie 2004 
Am scris la Polirom. Aştept raspuns la contrapropuneri. 
Sâmbata 5 iunie 2004 
Corectez Culoarea... 
Luni 7 iunie 2004 


Ieri festivitaţile - impresionante - ale comemorării a 60 ani de la 
debarcarea din Normandia. Chirac - foarte bun - conciliant, Bush: ca 
de obicei, singurul progres; nu a rostit chiar tot ce-i trece prin cap 
- de pildă: nu a repetat dobitocia spusă în ajun: că America a avut 
aceeaşi “generozitate în primul război mondial şi în campania din 
Irak”. Regina Angliei. Cancelarul Schröder (tatăl său a murit în 
România, în octombrie 1944). Putoarea de Putin - noroc că nu 1 s-a dat 
cuvântul. Măgăriţa/de Condoleezza: nici usturoi nu mâncase (ca 
fusese prima care ceruse, înainte de război, în 2003, ca “Franţa să fie 
pedepsită” - pentru refuz de a participa). Sâmbătă murise Reagan. 
Regret că spusesem cuvinte grele despre candidatul Reagan. S-a dove- 
dit a fi, ca preşedinte, din-contra, pentru noi, cei de sub cizma roşie... 

Tot timpul, tot timpul, tot timpul m-a deranjat, îndurerat, însân- 
gerat faptul că şi francezii şi americanii şi britanicii, vorbind despre 
debarcarea din 6 iunie 44, ziceau: “liberarea Europei”. Dacă ar fi 
adăugat: “de nazişti”, ar fi fost de înghiţit. Dar nu: spunînd, repetînd 
această minciună prin înjumătăţirea adevărului, se deducea că 

americanii, debarcînd - cu atâtea sacrificii - pe plajele normande, ar fi 
liberat întreaga Europă! Ce viaţă-lungă are minciuna-de-stat! Cei trei 
protagonişti: americanii, britanicii, francezii aveau tot interesul să 
vorbească numai despre lberarea Europei de Vest; iar reprezentanţii 
țărilor care, deşi rase de pe faţa pamântului de nemți, contribuiseră cu 
sângele vărsat la victoria aliaţilor - polonezii, cehii - ... nu au îndrăznit 
să tulbure unanimitatea minciunii. Nu ştiu ce fel de cunoştinţe istorice 
are un criminal ca Putin, dar l-am simţit tot timpul tremurînd de teamă 
că se va găsi un orator „nedisciplinat care să mărturisească tragedia - 
care se perpetuează - a “celeilalte jumătăţi a Europei”, cedată Rusului 
de Occidentalii care, după ce reușiseră să-şi recupereze ceea ce pier- 
duseră, nu aveau interes să se înfrunte cu noii lor prieteni, bolşevicii... 

Am tot vrut să notez în jurnal efectele perverse (!) ale procesului 
de pedofilie care se judecă şi nu se mai termină, cel în care copiii, 
victime nefericite ale adulților, de teamă că îi vor supăra pe părinţii 
vinovaţi de actele de barbarie asupra lor, din instinct sau sfătuiţi au 
acuzat de participare la orgii în jur de 13 persoane, a căror viaţă a fost 
distrusă, atât prin cei trei ani de detenţie, cât şi prin “privirea societăţii” 
- care nu încetează, după declararea nevinovăţiei acuzatului. După o 
perioadă în care cuvântul copilului fusese sacralizat («Copilul spune 
totdeauna adevărul»), sub acţiunea unită a unor judecători de instrucţie 
de stânga şi mai ales de “experţi psihiatri” analfabeți - au comis o serie 
de injustiţii, ducînd la tragedii - acum îşi aduc aminte (dar greu, foarte 
greu) că un copil nu totdeauna spune adevărul; că deformarea realităţii 
este parte componentă a sufletului copilului (şi al artistului). Dacă n-ar 
fi fost aşa nu ar fi existat nici poeti nici pictori, nici cronicari-de-curte 
(unii dintre cei care scriu para-istoria). 

Uneori constat că francezii sunt chiar mai boi decât românii mei. 

Mă opresc aici, sunt obosit, bolnav - de câteva zile sufăr de o 
infecţie a gingiilor. 


Marţi 8 iunie 2004 


Dan Petrescu m-a anunţat: în sfârşit, exemplarul din 
Săptămâna... a ajuns la el, ieri; deci, din Bucureşti în Bucureşti - cel 
mult 7 km în linie dreaptă - cartea a făcut pe Calea Peteteului: 3 (trei) 
săptămâni. Destinatarul (D. P.) nu crede că una ca asta ar fi făcută de 
Iliescu. Fiindcă pe plic era doar o stampilă... Bine-bine, nu te laşi 
pradă bănuielilor (grave!) doar pentru că poşta ceea întârzie un pic. 
Dar când poşta ceea întârzie trei săptămâni să distribuie curierul depus 
în cartierul vecin; când ştii că autorul cărții trimise este pus la index; 
când ştii că împotriva cărții cu pricina s-au mobilizat toţi mocofanii 
apărători ai patriei - ba chiar şi toţi intelectualii-conştienţi, nu e 
convenabil, ca să spun aşa, să te arăţi sceptic. 

Vorbeam cu Ana, azi-dimineaţă despre asta. O întrebam dacă îşi 
aduce aminte de “portretul” pe care i-l făcusem, în primele pagini de 
Jurnal (pe Sărite) lui Eliade cel din bisericuţa suedeză unde fusesem 
conduşi de Gabriela Melinescu şi de Rene Coeckelberghs: Da? Ei bine, 
ziceam eu: Eliade era structural lbrofag: luase la citit toate exempla- 
rele Bibliei aflate pe stranele destinate a găzdui Cartea Sfântă pentru 
toți credincioşii veniţi la liturghie (îi zic pe greco-slavoneşte, neştiind 
cum îi zice pe suedezeşte - probabil: messe, însă dat fiind faptul că 

varegii “i-ai inventat” pe ruşi...) - pe când securiştii noştri 
(“noi-nouţi ”) citesc de mai multe ori acelaşi exemplar al Săptămânii 
Roşii din ordin... - adevărat, nu aceeaşi persoană, dar cum ei sunt una, 
deci interschimbabili - şi între ei şi între ei şi “strămoşii” lor, securiştii 
din glorioasa perioadă de teroare comunistă... Are dreptate Dan 
Petrescu să aştepte probele, înainte de a se trage de concluzie; dar şi eu 
am dreptate(a mea) să trec la concluzie, rezemîndu-mă pe o experienţă 
a premiselor de, iată: 65 ani. 


Miercuri 9 iunie 2004 


Cum mă temeam, poşta electronica m-a acaparat - sper: numai 
ieri, zi extrem de bogată şi de activă. 

Numai cu coada ochiului mai trag spre “venimente-"ternaţionale. 

Am primit - prin email - o scrisoare de la “o tânără din România”; 
Are 27 ani, are pregătire muzicală, dar a abandonat muzica, s-a încer- 
cat în gazetarie, nu i-a plăcut revista lui Dinescu Aspirina săracului 
(ce titlu troglodit - nu chiar ca umoristicul Plau cu Bou) lucrează 
undeva, în vreun birou... Zice că m-a descoperit acum doi ani... Abia 
acum doi ani, dar bine că nu m-a lăsat acoperit... M-a citit pe internet, 
Gherla a fost textul care a impresionat-o întâi; a continuat cu altele, de 
la o vreme a capturat - pe hârtie - câteva cărţi, ca să le aibă la 
îndemână, să le poată împrumuta... 

Fireşte, mi-a făcut o imensă plăcere. Pe de o parte, pentru că mai 
am un cititor; pe de cealaltă: cititorul este şi distribuitor (sic) al unor 
texte ale mele - ca în neagra ilegalitate cântată de comunişti: “Citeşte 
şi dă mai departe!” 

Consolare măruntă, dar vorba înţelepciunii de veacuri: “Şi dacă 
n-o aveai nici pe aceea?” Fiindcă m-au lucrat bine, din 1997, cobres- 
laşii: Liiceanu, Manolescu, Pleşu, Adameşteanu, Mircea Martin, 
Buzura, Blandiana - sub bagheta Monicăi Lovinescu. “Tânăra din 
România” nu dă semne că ar şti cine m-a interzis, ea constată şi deploră 
efectele. Bine şi aşa. 


Joi 10 iunie 2004 
Cred că azi am să mă... destind - că tare întins am mai fost. 


Mi-a adus Anca Grosu două volume din Basarabenii în lume, 
scoase de Biblioteca Naţională a Republicii Moldova, în 2002. In al 
doilea există un text de Galaicu Păun “Goma Tudoran” - confuz, 
descusut - nici nu merită să mă opresc la el şi: 

“Bot de humă din Codrii Orheiului” de Vlad Ciubucciu. Citez: 

“«Ia, am fost şi eu, în lumea asta un boţ cu ochi, o bucată de humă 
însufleţită din Humuleşti»” 

La prima vedere/lectură apropierea (de huma) pare ieftină - nu 
este. lar descendența din Creangă a fost tot timpul declarată, dorită, 
onorantă. Citez, deci: 

“Din registrul pentru născuţi, vol. 1, din Primăria comunei Vatici, 
judeţul Orhei, la numărul curent 60, 1935, octombrie 3, aflăm că la 2 
octombrie ora 12.00, în famila lui Efimie GOMA, de 26 ani şi Maria 
GOMA, născută POPESCU, de 25 ani [în subsol este corectată vârsta 

mamei: tot de 26 ani], învăţători din satul Mana, jud. Orhei, s-a născut 
Paul, sex masculin, de credinţă ortodox. 

“Părinţii pruncului erau de baştină din alte sate din apropiere; tata 
- din Ciocâlteni, iar mama - din Chiştelniţa, ambii din neam de ruptaş 
(odnodvorţ) şi de slujitori ai bisericii. 

“Pe linie paternă, un străbun din sec. al XVIII-lea a fost LUPUL 
HUMA (n. 1750). Fiul Lupului HUMĂ a fost Spiridon Humă. La 
1814, ponomar, iar la 1835, acelaşi Sp. Humă e dascăl la Găozeni; un 
nepot [al] Lupului HUMA - către anul 1887 - ajunge preot la 
Varvărăuca, cu numele Vasile GUMA. 

“Un alt nepot al Lupului Humă este atestat la Ciocâlteni, 
Gheorghe Guma (n. 1850), odnodvorţ. La 1870 odnodvorţul Gh. 
Guma îl naşte [este tatăl lui] pe Chirilă Goma, ţăran. La 1858, la 
Teleneşti este atestat un agricultor - HUMA... 

“In Metriceskaia cniga din biserica locală, la capitolul “botez”, la 
numărul 2, aflăm că la 18 ianuarie 1909 s-a născut şi la 24 ianuarie a 
fost botezat Evfimi, în familia unui «faranin sela Cekolteni Kiril 
Gheorghiev lici?] Goma i ego zakonaia jena Natalia Nikolaevna». 

“A săvârşit taina botezului preotul E. lamburschi, secondat de 
paslmierul Nicolai Procopan. Naşa a fost Irina loan Cârlan. 

“Acest Evfimi (Efimie) a fost tatăl scriitorului Paul Goma. 

“Relatările mele de mai sus ilustrează cât de simplu şi neştiut se 
lasă peste tine tăvălugul nătâng al falsificării: 1750 Humă; 1787 Humă; 
1850,1887 - Guma; 1870, 1909, 1935 - Goma; 2001, la Paris, Goma. 

“Pe linie maternă, din Chiştelniţa, jud Orhei, coboară neamul 
ruptaşilor POPESCU. 

“La 1742, în Chiştelinţa se naşte Ştefan POPESCU. Din fratele 
său Gheorghe POPESCU (1744) coboară ponomarul (psalmierul) din 
Stolniceni Hristofor Popescu, iar din vărul său tiz Ştefan Popescu 
(1750) descinde preotul din Hârtop Nicolae Popescu. 

“Ruptaşul Ştefan Popescu (n. 1742) a fost tatăl lui Mihalachi 
Popescu (1772). Acesta cu legiuita lui soție Ana (1785) dau naştere la 
doi fii: 1817, Ştefan şi 1821, Vasile, care aveau la mână mărturia de 
ruptaş din partea Domnului Moldovei din 1802 [Alexandru Suţu, dacă 
Vasile s-a născut înainte de septembrie 1802, Alexandru Moruzi - 
după] şi a Comitetului Provizoriu din Basarabia din 1817, nr. 220. 

“Unul din aceşti doi popeşti din Chiştelniţa, în 1850, l-a adus pe 
lume pe Leon Popescu, odnodvorţ (ucaz țarist din 1847). 

“In 1880, odnovorţul LEON îl naşte [este tatăl lui] pe Teodor 
Popescu, care, cu Nadejda (n.1885) o naşte pe Maria, 10 iulie 1909, 
mama scriitorului. 

“Prunca Maria Popescu a fost botezată peste 9 zile, la 19 iulie 
1909, când viitorul ei soţ Efimie Goma împlinea 6 luni), în aceeaşi zi 
cu altă Maria Popescu, fiica lui Ştefan al lui Gavrilă Popescu, zis şi 
Popa. 

“Anul 1909, dealtfel, a fost un an care subliniază potenta odrăsli- 
toare a neamului de ruptaşi (odnodvorţ) POPESCU din Chiştelniţa 
Orheiului: 3 fete şi 3 băieţi (taţii lor au fost Grigore al lui Ivan 
Popescu; Gavrilă al lui loan Popescu. Ştefan al lui Gavrilă Popescu; 
Filadelf al lui Vasile Popescu, Efimie al lui Leon Popescu şi Toader al 
lui Leon Popescu. 

“In Metricesckaia kniga Kişinevskoi Duhovwnoi Konsistorii dlia 

Sviato - Nikolaevskoi țerkvi sela Kiştelniţa, 4-go okruga Orgeevskogo 
uezda, anul 1909, la numărul 32, citim că la 10 iulie s-a născut şi la 19 
iulie a fost botezată mama lui Paul Goma - MARIA, în familia unui 
«onodvorţ selenia Kiştelniţa Fedor Leonov Popesco i jena Nafejda 
Iakovlevna, pervobraciniie oba pravoslavnovo veriospovedaniay. Naşi 
la botezul mamei Maria au fost odnodvorţul Alexandru Vasile 
Stratulat şi dvoreanca Maria (lui Vasile) Baroneţka, un element extern 
care vădeşte nivelul relaţiilor sociale din epocă ale neamului popeştean 
şi ale celui humuleştean, neamuri de vrednici gospodari şi oameni de 
credință din Ţara Moldovei. 

“Şi dacă acele relaţii le proiectăm spre destinul unui urmaş 
rătăcitor prin zbuciumata Europă, ce s-a manifestat în sec. al XX-lea, 
Paul GOMA, adică Paul HUMĂ, rămâne să înţelegem o dată în plus; 
ce iese din pisică şoareci prinde. 

“Citind şi recitind opera parisianului Paul Goma, constaţi cu 
surprindere consonanţa uimitoare cu harul scriitoricesc al bătrânului şi 
veşnic tânărului humuleştean Ion Creangă, zis humuleştean după satul 
de baştină. 

“În cazul nostru ne-am învrednicit de un alt humuleştean, deja 
veritabil, deoarece un Paul HUMĂ din Ciocâltenii Orheiului nu este, 
numai la figurat, un «boţ de humă» orheiană ci os din os din neamul 
unui vrednic HUMA, cu prenume antic, păgân, însă neaoş, traco- 
dac Aaa) 


Mai există două paragrafe, dar mă opresc aici. 

Nota biografică este semnată: “Vlad Ciubucciu, 2001” 

Mai există câteva “note bibliografice”: 

“2-3 La 1814 în satul Chiştelniţa «la care se prăznuieşte Sfântul 
lăcaş mai marilor voievozi» atestăm: Grigoraş Popăscu ctitor / Ştefan 
Popăscu ctitor / Axente Popăscu cititor, Mihalache Popăscu tij.? [?] 
Mărturie că neamul popeştilor «ctitoreau» biserica, nu numai cu 
sufletul, ci şi cu punga. 

“4. In spaţiul ex-dacic [?] există o serie de cuvinte cu rădăcina 
HUM, conservate până în ultimul timp ca prenume, nume de familie, 
totponime, hidronime, create prin sufixare: Hum; Huma; Humăr 
(Humor); Humăreni; Humorea, Humeni; Humşea (...) Neamul 
Popescu din Chiştelniţa de asemenea are la rădăcină un prenume antic, 
traco-dac, Pop, Popea, sau Popul (derivate: Popşa, Popotă, Popşoi, fără 
vreo atribuţie la îndeletnicirea bisericească de mai apoi”. 


Nu am deloc intenţia de a-l amenda pe Vlad Ciubucciu în legătură 

cu anume Etimologii: şi eu m-am dedat la acest plăcut, chiar îmbătător 
“exerciţiu”. Îmi pun câteva întrebări: 

- După acte, tatăl tatei, Chiril s-ar fi născut la 1870 - după 
patronim, bunicul tatei ŞI străbunicul meu) se numea Gheorghe Guma, 
dar fiul său este înregistrat: Chirilă Goma. 

Foarte bine: între bunicul meu (Chirilă) şi străbunicul meu, 
Gheorghe s-a petrecut modificarea numelui de familie din Guma în 
Goma. Mai departe: dacă bunicul meu, Chirilă Goma s-ar fi născut în 
1870, atunci, la naşterea primului său copil (lon, fratele mai mare al 
tatei, probabil în 1907) avea vârsta de 37 de ani - neobişnuit pentru 
acele vremuri; apoi: Chirilă Goma a murit pe front, în armata rusească, 

în 1914-1915 (nesiguranța vine din schimbarea calendarului), ceea ce 
ar fi însemnat că fusese mobilizat (în 1914) la vârsta de... 44 ani - ceea 
ce iarăşi nu este în regulă. 

In paralel: Popeştii, în principiu ar fi trebuit să aibă cam aceeaşi 
vârstă. Or bunicul (dinspre mamă) Toader Popescu s-a născut în 1880, 
iar bunica Nadejda în 1885. 

Inclin să cred că Vlad Ciubucciu s-a înşelat - ori s-a lăsat înşelat 
- cu un deceniu. Sau - ipoteză: Chirilă Goma nu avea vârsta apropiată 
de a Nataliei (care, din câte ţin minte, îl avusese pe Ion, primul copil, 
la 15-16 ani - deci ea se născuse în jurul anului 1890), fiindcă... mai 
fusese căsătorit. Sau poate când s-a însurat era holtei bătrân? Nu cred: 
porecla, în sat era: “Ţânţarul” - care, dacă nu duce la “macedonean, 
aromân”, atunci la aspect şi la comportament: va fi fost un ins subţire, 
ager şi iute... - iertaf di vorbă ră: pulă. 

Inclin spre ipoteza că familia tatei s-a numit cândva, “înainte”: 
Humă. Am şi scris-o, repetat, în căutările mele, rezemîndu- -mă pe 
porecla bunicăi Natalia: “Homoaia”, venind de la Huma, dar - avansam 
cu, ştiind că bunica avea şi sânge polonez şi ucrainean, de la Homa, 
nume-prenume existent la “fraţii noştri-ucraineni”, cum zicea tata. 

Acum: dacă HUMA vine din traco-dacă; sau din bulgară, cum 
pretind DEX-iştii... Cum altfel, dacă Institutul de Lingvistică care l-a 
alcătuit poartă numele lui Iorgu Iordan, cel care, în Dicţionar al 
numelor de familie româneşti, numai în ceea ce mă priveşte, la 
numele “Guma” îi scapă mâna şi zice: “cf. bulg. Gumov”; la “Goma” 
trimite la “ung. gomo, umflătură, cocoaşă, nod" - şi nu-i dă prin cap să 
caute un “Goma” alături, la aromâni; adevărat, spre deosebire de DEX 

pape se z d cite : > de 
(explică fără ocol: “humă vine din bulgară), Iordan, la “Humă spune 
că este numele “a diferite roci argiloase, cf. şi pol. Huma; gr. Huma(s)” 

Dacă acceptăm că Huma ar putea avea o câtdecâtă legătură cu 
latinul humus (pământ fertil), atunci facem o (strânsă) legătură cu 
lingvistica lui Pleşu, cel care, ne destinase nouă, exilaţilor, rolul şi 
rostul de... favorizatori ai dezvoltării şi difuzării în Occident a lor, cei 
rămaşi în ţărişoară, cu alte cuvinte: “pământul fertil favorabil culturii 
lor...” - de unde Negoiţescu mă întrebase dacă ştiu cum i se spune în 
bulgăreşte fertilului-sol, iar cu am ştiut: mraniţă! 

(Stră vechiul Huma ar putea veni, fie de la acel “om” care, în 
satul lui, printre picături, îi aproviziona pe concetăţeni cu huma, în 
sensul de lut, cel cu care se “lutuiau” casele; fie îi aproviziona pe olari 
cu argila, lutul, huma în chestiune. Caz în care numele vine, dacă nu 
de la meserie, atunci de la ocupaţie; 

Fie Humă în chestiune era locuitorul unei localităţi - sau mahâle 
(mahala, cartier) care se va fi numit Humegşti, Humuleşti... 

Transformările numelui Humă în Gumă se datorează, cu certitu- 
dine ocupaţiei ruseşti de după 1812. Şi înainte, în Moldova istorică 
numele se scriau cu caractere slavone - dar slavona, dacă era limbă de 
cancelarie (şi de “înregistrare” a locuitorilor) era scrisă de... 
moldo-veni, de oameni ai locului, care consemnau numele - de 
persoane, de localităţi, de ape - corect, în spiritul limbii vorbite de 
purtătorii numelor. Or, după ocupaţia rusească din 1812 a fost 
rusificată şi grafia: 

In două sunete est-latineşti se împiedecau nord-rusiştii. 

- în G - pe care mai ales ucrainenii îl transformă în H. - 

pronunție: horod<(de la) gorod, cu derivatele: horodnic, Horodincă (!), 
hrad<grad, hora (munte)<gora, deci şi Homa de la Goma. Numai că 
această formă s-a manifestat numai în rostire, nu şi grafire. 

- invers: H transformat în G - după modelul: Ghitler (Hitler), 
Ghimler (Himmler), Ghinţburg, Ghilels, Goroviţ (Horowitz!) Gofman, 
Gherţen (chiar şi Ghibsen, deşi în original este Ibsen, nu Hibsen...), 
iar la români: Garbuz (Harbuz), Gaiduc (Haiduc), Guţu, Guţulea, 
Guţanu (de la Huţan - ucrainean din Carpaţi, huţul), Gurmuz 
(Hurmuz), Golban de la Holban... 

M-am documentat: 

“odnodvorț” (termen rusesc - nu slavon): înseamnă posesor, 
stăpân al curţii, ogrăzii - pe care se află casa: “odin” = un, una; “dvor” 
= curte, gospodărie. Pe scurt: odnodvorţul în Rusia era de obicei 
ruralul care poseda casa (şi curtea) în care locuia; 

“ruptaş” (termen local, în evul mediu moldovenesc): este acel 
proprietar care, plătind darea (anuală) numită “rupta”, era scutit de 
celelalte biruri. 


Sâmbătă 12 iunie 2004 


Aseară am primit prin email textul lucrării de licență a Ligiei 
Pamfilie: “Proza lui Paul Goma între depoziţie şi ficţionare” (partea a 
Il-a a fost publicată de Vatra 6-7/2003). L-am imprimat, rămâne să-l 
citesc cu creionul în mână. 

Extrem de obosit, de deprimat. Optimist (sic) îmi spun ce am 
auzit prin vecini: vina o poartă diabetul! 


Luni 14 iunie 2004 


Azi mă duc la Ştefana, să recuperez cele 20 exemplare din 
Săptămâna Roşie trimise de Niculiţă. 

Azi sau mâine - sau poimâine - voi primi contractul de la Polirom. 

Aseară, la Lisabona victorie surprinzătoare (cuvântul e slab) a 
Franţei asupra Angliei. Până cu trei-patru minute înainte de final, 
Anglia conducea cu 1-0; o lovitură liberă de la 23 minute: gol!: 1-1. 
peste un minut: penalti: 2-1! Autor-dublu: Zidane - însă el, băiat bun a 
declarat că “asta” nu ar fi fost posibilă, dacă Barthez nu ar fi apărat un 
11 metri tras de Beckam. Bravo, băieţi. Joc foarte frumos, rezultat 
convenabil somnului meu de noapte... 

Seara: am adus cărțile - când le-am numărat mi-au ieşit cu un 
exemplar mai puţin, dar nu m-am supărat: era vorba de cartea mea, 
nu?, înseamnă că “hoţul” mi-a jinduit - şi furat - o carte a mea! 

Am perfectat contractul cu Polirom pentru Din Calidor. 


Marţi 15 iunie 2004 
Am fost la dentist. Durează, durează. I-am scris Ligiei Pamfilie. 
Joi 17 iunie 2004 


Simţeam pericolul webului: m-a colonizat, m-a strivit, m-a 
înăbuşit, m-a stors de puteri. In zilele din urmă viaţa mi s-a redus la 

aşteptarea mesajelor, la răspunsuri la mesaje. Să nu fiu ingrat, vorba lui 
Grigurcu: webul mi-a uşurat enorm tractaţiunile cu editura şi comuni- 
caţiile cu Niculiţă. 

M-am hotărît - azi-noapte, pe când dormeam: o las mai moale cu 
webul, îl consider ca o unealtă de comunicare - atât. 

Am neglijat nepermis de mult notarea în jurnal. Mă simt vinovat 
mai ales de nenotarea impresiilor legate de aniversarea debarcării în 
Normandia, la 6 iunie 1944. Pe lângă lucruri ştiute, pe lângă informaţii 
completate cu acest prilej, am fost - nu doar eu! - şocat de informații 
tăcute vreme de 60 ani: comportamentul pe sol francez al americanilor. 

Abia îi lăudasem pe americanii din 1944, în paralela feroce a 
celor de la Vietnam încoace, mai ales în Afganistan şi în Irak. De vină 
nu este ignoranţa mea - ci tăcerea francezilor vreme de şase decenii. 

Declanşatorul a fost filmul lui Patrick Rotmann - plăcut inemii 
mele de la alte spuneri ale adevărului, nu ale convenabilului. De astă 
dată nu a fost încălcată vreo interdicție în materie de umblare prin 
arhive, ci de o încălcare a unui consens - care consensă: imediat după 
Liberare “nu a fost momentul” să se spună adevărul despre bombar- 
damentele sălbatice ale Franţei în general, ale litoralului normand în 
special; despre comportamentul aliaților (numai americani!) pe solul 
francez, despre... violurile, tâlhărule, crimele de drept-comun comise 
numai de către soldaţii americani în Franţa liberată. Apoi “nu a fost 
momentul” să se vorbească despre asta - fiindcă “eram aliaţi”, în lupta 
contra nazismului (la tăcerea Franţei a atârnat greu comportamentul 
trupelor franceze în Germania - adevărat, formaţii alcătuite în majori- 
tate zdrobitoare din maghrebini şi africani negri - dar comandaţi de 
ofiţeri francezi, dacă nu de la Asterix, atunci de la Napoleon); apoi “nu 
a fost momentul” să se vorbească despre asta, fiindcă începuse 
războiul rece, iar în faţă, ca duşman unic, era rusul... Aşa au explicat 
realizatorii documentarului ne-folosirea materialului (documentar) 
filmat şi depozitat în... liber-acces: “nu se făcea...” 

Intr-o emisiune - dealtfel foarte bună - în prezenţa lui Rotmann şi 
a directorului arhivelor din Caen (oraş distrus de aviația americană în 
proporție de 98%) - animatorul (Schneiderman) a pus întrebarea: nu 
cumva există o legătură între francofobia americană, ca urmare a 
refuzului Franţei de a participa la campania din Irak şi brusca spunere 
a adevărului despre comportamentul americanilor? 

Rotmann s-a gândit, s-a gândit - nu a găsit un răspuns rezonabil, 
directorul arhivelor: nici el. In cele din urmă Rotmann a... povestit 
(iată la ce este bun actul povestirii!) că declicul a fost provocat de 
noutatea (care nu era noutate!) existenţei unor documente filmate care 
arată şi alte aspecte ale Liberării - noutate comunicată telefonic de 
directorul arhivelor. Animatorul Schneiderman a întrebat dacă acele 
documente proveneau cumva din “sursa Vichy”, adică făceau partea 
din propaganda Franţei colaboraţioniste - acesta fiind motivul pentru 
care nu fuseseră folosite... Rotmann şi Arhivarul au răspuns că da: 
există şi pelicule turnate de Serviciul de Propagandă, însă “dacă li se 
ascunde coloana sonoră, devin documente”. 

Şi erau: documente; teribile pentru pentru aliaţii americani. În 
afară de bombardamentele sălbatice - textul însoţind documentariul 
recent este scris de Rotmann, dar cu acest citat din gura martorilor 
filmaţi: «Aviatorii americani erau cu toţii nişte bețivi» - astfel 

explicîndu- -se, nu doar lansarea bombelor de la mare înălțime, dar şi 
aiurea, fiindcă nu ştiau să se orienta după hărți! - ci şi paraşutajele ŞI 
planorizarea (nu găsesc un termen potrivit): făcute la întâmplare şi care 
au pricinit moartea a mii şi mii de ostaşi aliaţi, nu doar americani, ci şi 
francezi angajaţi în luptă. 

Au fost produse pelicule departe de cele cunoscute, în care popu- 
laţia lberată ieşea în calea tancurilor cu flori, iar tinerele îi sărutau cu 
foc pe liberatori (ceea ce mă trimite direct la Lilly Marcou, autoarea 
foarte-preferată a lui Liiceanu, vorbăind de primirea, de către români, 
a Armatei Roşii... - eh, tata, ce prooroc era el când zicea că america- 
nii sunt ruşi cu mai multe stele pe drapel...): printre ruine, câţiva 
supraviețuitori în zdrenţe, năuciţi, mai degrabă încercînd să se ascundă 
la vederea americanilor decât să iasă la vedere. Apoi o scenă demnă de 
Lagărul comunist: vreo cinci persoane, dintre care trei femei, adunate 
de un “personaj important al localităţii” (un câmp de ruine), care îi 
îndemna pe ceilalți să aplaude - le şi arăta! - dar ceilalți nu se lăsau, ba 
chiar o femeie a luat-o la fugă... Apoi declaraţii ale unor locuitori 
(ai ruinelor) şi care nu putea fi bănuite de a fi fost filmate-înregistrate 
de regimul de la Vichy, pentru că datau cu mult timp după debarcare, 
în care se spune esenţialul (tragic): 

- canadienii erau cei mai simpatici - “dar nu pentru că sunt verii 
noştri şi unii vorbeau franţuzeşte” - ci pentru că tigările şi şocolata 
şi ciorapii de nylon ni le dădeau de la mână la mână (subl. mea) - nu 
ca americanii care le aruncau de pe tancuri, provocînd încăierări 
între noi... 

- englezii, chiar dacă nu vorbeau franceza, erau corecţi, politicoşi, 
mulţumeau pentru orice răspuns ori informaţie; 

- americanii - toți americanii - erau, mai întâi, suspicioşi: dacă le 
ofereai o cană cu apă ori cu lapte, te puneau să guşti tu mai întâi - 
se temeau că noi, liberaţii, vrem să-i otrăvim pe liberatori. 

Patrick Rotmann a dat şi câteva cifre, nu le-am reţinut, dar era 
vorba de mii de victime civile în Normandia şi cca 11.000 victime 
civile numai în bombardamentele Parisului (în aprilie şi mai 1944, în 
acelaşi moment când dădeau americanii cu boamba şi la Bucureşti...). 
Şi încă o cifră - terifiantă: 

Intre iunie 1944 (debarcarea) şi ianuarie-februarie 1945 (când 
frontul a trecut în Germania) au fost înregistrate în nordul Franţei cca 
3.000 procese-verbale de viol comise numai de americani. Rotman a 
afirmat: «Mai multe decât în Germania» - poate, dar el vorbea numai 
de Germania ocupată de americani - nu şi de partea ocupată de ruşi; 
nici cea ocupată de francezi. Şi încă ceva: în toate comunităţile 
violul este “ceva” care se mărturiseşte nespus de greu, adesea se tace, 
se ascunde - deci cele 3.000 de procese-verbale nu acopere nici pe 
departe realitatea violurilor. 

Observaţie: de la vizionarea acestui documentar am căutat să-mi 
amintesc de bestialităţile comise de nemți: jaf organizat al țărilor 
ocupate, distrugeri, execuţii, represalii cumplite (Oradour, Lidice), 
tentative de lichidare totală a unor grupuri, etnii. Dar nu-mi aduc amin- 
te de violuri comise de nemți asupra femeilor “duşmane” sau ocupate. 
Ştiu - de la martori-eroi - că românii nu se dădeau în lături de la 
asemenea “acte-sub-constrângere” - dar de nemți: nu am ştire. Ei 
mergeau - disciplinat, în pas de Marsch la bordelurile existente în ţările 

cucerite; ei organizau bordeluri militare - unde femeile erau “captive”; 
evreice, ucrainence, rusoaice, poloneze în Est - pe care le plăteau!; nu 
ştiu dacă făcuseră acelaşi lucru în Vest. Insă este sigur - mai ales în 
Franţa: încartiruiţii aveau “legături” cu localnicele: femeile nu mai 
aveau bărbaţi, ei nu aveau femei... Ba chiar au fost legături de suflet 
care au alimentat romane ŞI filme de valoare. Insă de “practica 
violului” ştiam că este o “marcă” rusească (în timpul războaielor din 
Iugoslavia, o marcă-sârbească”). lată că acum aflu că mai există o 
comunitate “civilizată” care se dedă la viol sistematic: cea americană. 

La un moment dat Schneidermann a întrebat dacă nu doar 
“americanii de culoare” violau. Răspunsul - pentru Franţa - a fost: 
«Nu numai, ba chiar albii erau cei mai numeroşi»... Este adevărat; 
printre americani sunt mulţi slavi: ruşi, ucraineni, polonezi, sârbi... 
De la sângele slav să li se tragă “practica-practicarea”? Da de unde! 
De la... cu totul altceva, însă n-aş putea pentru ca să spun de la ce 
anume... 


Trec la altceva - ca să nu uit: 

Unul din cei mai îndârjiți partizani ai americanilor, de la 
Bucureşti, în campania irakiană în special, în general în tot ce fac ei din 
negura veacurilor: “diapazonul” (dătătorul tonului) revistei 22: Andrei 
Cornea. Am scris tot răul gândit despre el şi despre “poziţia” lui tot 
aici, în jurnal, ca “băiat” al lui Brucan - dar mai cu seamă al primej- 
diosului Pavel Cîmpeanu. lată însă că Andrei Cornea - el însuşi, cu 
mâna lui, cum se zice - îşi “nuanţează” opiniile. Tot în revista 22 de pe 
la începutul lunii (am dat de acest număr pe internet, am notat “ideile”, 
nu şi numărul şi data apariţiei) îşi face - n-o să credem - autocritica! 

Imi mărturisesc surpriza: un condeier de expresie română care să 
recunoască, nu că a greşit, dar că s-a... cam înşelat - cu nu am mai 
întâlnit. Or mai fi existat, se vor mai fi manifestat - însă eu nu am 
cunoştinţă. Scrie, deci A. Cornea că... da, prost informat fiind, dezin- 
format, a susţinut şi el războiul din Irak; că... a crezut şi el că Saddam 
posedă arme de distrugere în masă; că a fost şi el convins că Saddam 
era în legătură strânsă cu Ben Laden, deci este vinovat direct de 
tragedia de la 11 septembrie... Dar, iată a venit ziua în care ochii i 
s-au deschis - momentul dezvăluirilor metodelor americane de 
democratizare a irakienilor în închisoarea Abu Ghraib... 

Bine şi aşa; bine şi atâta. Bine şi abia acum, alţii, atâţia alţii nu se 
vor trezi în veac, chiar de le vor cădea în cap vagoane de argumente. 

Incă o dată: bravo lui Andrei Cornea! 

Numai că nici el nu a trecut la o adevărată curăţenie în Grădina 
Minciunilor (filo)Americane; nu a atins toate “elementele” - şi, cum 
altfel, la un filoisraelian turbat ca el - nu pe acela care constituie cauza- 
cauzelor: Palestina; Palestina, cu istoria de peste o jumătate de veac de 
violenţe, de nedreptăţi, de crime, de alungare de pe pământul lor a 
băştinaşilor, de băgare a lor în sârme - fapte de notorietate publică ale 
Israelului - susţinut, orbeşte, fanatic, de SUA. 

Cum trebuia “tradus” strigătul de după 11 Septembrie: «Suntem 
cu toţii americani!»? Fireşte: «Suntem cu toţii israelieni!» Cine nu a 
înţeles asta - nici după declanşarea războiului contra Irakului - nu a 
vrut să înţeleagă adevărul-adevărat. 

Scrie A. Cornea, interogativ: dacă Bush şi Rumsfeld erau 

informaţi de ceea ce se petrecea la Abu Ghraib? “Nu ştiu”, răspunde 
el, imaginîndu-şi că prin această ridicare din umeri şi mărturisire 
cinstită a ignoranței (necinstite) a închis discuţia despre crimele 
americanilor (deci şi ale israelienilor). Ba ştie foarte bine, ştia şi 
atunci, însă nu recunoaşte şi faptul că, atunci ştia, dar mintea pentru... 
cauza-cea-bună. Or ce poate fi o cauză mai-bună decât Cauza Marelui 
Israel, pentru a cărei victorie luptă din răsputeri Bush, un analfabet 
(ei şi?: dacă-i creştin-sionist, citeşte: evanghelic...) înconjurat - şi 
pompat cu bani în ambe sensuri - de oameni de afaceri fără scrupule, 
fără morală (şi mai ce, mamiţule: nu cumva şi cheia de la cassa cu bani, 
vorba nemuritorului Ostap Bender?) de teapa unor rechini ca Cheney, 
Carlucci, Rumsfeld şi de o echipă de “consilieri”, mai bine spus: de 
oameni-care-gândesc-în-locul-lui, şi care conduc America în locul 
preşedintelui - ca Wolfowitz, Perle, Kagan, Frum (autorul discursuri- 
lor...); şi, cum altfel, Ariel Sharon, din cuvântul căruia (Bush, de el 
vorbesc) nu iese nici pentru ieşitul- afară. 

Deci, adevărul-adevărat nu era doar războiul pornit împotriva 
Irakului - ci şi războiul civil de 56 ani dintre israelieni şi palestinieni - 
dar caută o asemenea referinţă în autocritica lui A. Cornea!; 

Nici încălcarea drepturilor elementare ale prizonierilor de război, 
afgani, irakieni; ale deţinuţilor - aceştia cu toţii, neamericani - ci şi 
Legea Patriot, a patriotului Ashcroft (un ins nu mai “cult” şi nu mai 
curat pe la rufărie decât Stănoaia noastră naţională - ci de-a dreptul 
nazist, cum i-a spus în faţă şi în public legendarul senator Byrd) cea 
care anulează toate drepturile civice ale cetăţenilor americani; 

Şi nu doar despre Abu Ghraib (în Irak), discutăm (ca apoi s-o 
tragem pe Academiei, cu... “incidentele accidentale”, ci şi la 
Guantanamo, teritoriu... extrateritorializat de americani, unde se 
petrec lucruri îngrozitoare, inadmisibile într-o democraţie ca cea 
americană, începînd de la... războiul împotriva Afganistanului. În fapt, 
ceea ce s-a întâmplat la Abu Ghraib fusese temeinic experimentat la.. 
Guantanamo - să-i spunem pe nume: 

O reeducare de tip Piteşti. 

A. Cornea i-a numit doar pe Rumsfeld şi pe Bush, ferindu-se ca 
de foc să-l pomenescă pe Wolfowitz (coautor al teoriei “războiului 
preventiv” - imprudent botezat: “Şoc şi teroare”); nici pe ceilalți 
neoconi’, vorba franţujilor, criminalii likudinici pentagonezi ca Perle, 
Kagan, Pletka şi alţii şi ceilalțialții evrei înfocaţi... patrioţi americani. 

Despre ce fel de “interese naţionale” vorbeşte A. Cornea că i-ar fi 
orbit pe “Bush şi pe Rumsfeld”? Nu erau deloc “naţionale” 
interesele acelea ci - cum ar spune N. Manolescu - cam internaţionale: 
crearea “Noului Orient Mijlociu” de la Mauritania (trecînd prin: 
Maroc, Algeria, Tunisia, Libia, Egipt, Iordania, Irak, Saudia, Iran, 
Afganistan) la Pakistan, conglomerat arab sub ocupaţie americană 
(petrolul, petrolul!) în care Israelul să fie caraliul-şef de profesie, cu un 
termen cunoscut evreilor supraviețuitori: kapo), să tragă toate 
profiturile posibile - iar ponoasele democratizării de tip american 
(citeşte: israelian) toate celelalte ţări (şi să mai pretindă Wolfowitzi 
că, la începutul campaniei împotriva... “terorismului” nu au folosit 
termenul “cruciadă”. 

Pentru ca tabloul să rămână tradiţional murdar, A. Cornea declară 
curajos şi nesimţit că nu şi-a schimbat opiniile despre “reaua credinţă 

a pacifiştilor occidentali”- citeşte: francezi, nemți, italieni - dar, 
Doamne-fereşte, nu suflă un cuvinţel despre pacifiştii israelieni, acei 
evrei de bună-credinţă, asumîndu-şi riscuri considerabile, printre care 
şi acelea de a fi taxaţi “trădători de patrie” şi de...“antisemiţi”. Ei pot 
fi văzuţi în fiecare zi lăsată de la Dumnezeu în locurile (trebuia să 
folosesc: “câmpurile de bătaie”, “fronturile de luptă”) unde Invincibila 
Armada a lui David luptă din greu - dar cu succes! - împotriva a 
doi-trei arabi bătrâni şi a două-trei femei arabe, apărîndu-şi cu strigăte 
de durere şi cu blesteme înlăcrimate cei doi-trei măslini ameninţaţi de 
buldozerele distrugătorilor pământului Palestinei. 

Ar fi fost de mirare dacă A. Cornea ar fi mers până la capăt - şi 
era aici, la o întinzătură de mână adevărul despre americani şi despre 
israelieni... Dar nu poate: nu-l lasă natura lui de unilateralist, de 
marxist-socialist, de bolşevic nostalgic (prin gene), pentru care 
adevărul nu există în afara - ori în ciuda - intereselor Israelului apărate 
prin ne-interesele americanilor. 


Sâmbătă 19 iunie 2004 


Mi-a transmis Dan Petrescu un mesaj din care am aflat: Nicolae 
Manolescu nu se astâmpără, nu se potoleşte, dă mereu din aripi 
cotcodacic - l-o fi imitînd pe Sartre din perioada lui agitpropistornică, 
de unde i se trăsese porecla “Agitatul din borcan” (mărturisesc : am 
uitat cine este autorul găselniţei de geniu): 

Aşadar: de curând Manolescu a participat la o emisiune - nu am 
înţeles dacă a fost unul dintre invitaţi sau unicul, nu contează, pe noi 
ne interesează subiectul logic (tu parli!): Nicolae Canonescu, cel mai 
de seamă intelectual al naţiei române (cu excepţia lui Liiceanu, 
alt cel-mai; şi cu excepţia lui Pleşu - căci şi el postulează cu succes la 
concursul Celmaiul României) - a declarat - ritos: 

...Că el nu are vocaţie politică... 

La acestea i s-ar putea răspunde - amabil - cu zicerea lui 
Topârceanu: “Cu talent, cine nu scrie poezie? Dar să te văd ca mine: 
fără talent, scriind ce-am scris!” Nu, nu are vocaţie politică, deşi preţ 
de ani şi ani şi de volume-peste-volume s-a tot tras din Maiorescu - 
simultan închinîndu-se la drepta, înspre Tătărescu, la stânga în direcția 
lui Ivaşcu. Continuînd: “Cu vocaţie, cine nu face politică - chiar şi 
Ilescu!? Dar să te văd, ca mine, fără vocaţie, să faci politică-de- 
distrugere, politică-de-semănare-a-confuziei, de tactică a pământului 
ars în loc de covor sub paşii bolşevicului Iliescu?” 

După ce i-a criticat la sânge pe cei din opoziţie (!), Manolescu 
s-a aşternut pe laude-de-sine la adresa Ilescului (există şi aşa ceva). 

Moderatorul (pus la curent şi de Dan Petrescu) l-a întrebat care 
este adevărul în legătură cu interviul luat lui Iliescu imediat după 
Sângeroasa Mineriadă - şi, zice Dan Petrescu: m-a citat pe mine şi 
zisele-scrisele mele. Pomenirea numelui meu l-a înfuriat brusc: 

«Paul Goma n-a văzut interviul!», a tăiat el adevărul în două 
(după metoda lui Andrei Cornea, arătînd una din jumătăţi). 

Mă opresc aici, deocamdată şi zic ce-am mai zis: 

lată cum gândesc străluciți intelectuali români, directorii de 
conştiinţe, formatorii spirituali, moraliceşti ai viitorilor intelectuali 
(străluciți): negînd adevărul, folosind “argumente” ca acesta: 

«Cutare - care mă atacă pe mine (personal, vorba lui Dinescu) - 
nu poate avea dreptate pentru că... n-a văzut interviul!» 

Mă las pe mâna lui Dan Petrescu şi a citatelor sale - pe ele mă 
reazem când zic: 

a) un interviu nu se, neapărat, vede - nu se priveşte, nu se contem- 
plă, ca o fotografie, ca un album, ca un tablou; un interviu (tipărit) se 
citeşte; în cazul meu, cu creionul în mână; 

b) un interviu, chiar “ne-văzut”, chiar necitit (ceea ce nu este 
cazul, proba fiind că am scris despre el în cel puţin douăzeci de 
articole şi în însemnări de jurnal) poate fi cunoscut, prin intermediari, 
prin cei care vorbesc-scriu despre interviu. 

Aşadar: ce anume îmi contestă Manolescu? Dreptul de a mă 
exprima! 

A încercat în mai multe rânduri - şi, vai, pentru mine, a reuşit - să 
facă să nu se vorbească despre mine - atât în România literară, unde 
numele meu este... odios, cât şi în lucrările sale de istorie literară: în 
Lista lui Manolescu, vol. II: nu exist! Ca patron al lui Dimisianu i-a 
impus... - eroare: lui Dimisianu nu trebuie să-i impună şeful să facă o 
măgărie, grecotei-cu-nas- -subțire fiind, cunoaşte “politica literară” a 
Manolescului, deci nu mă include şi pe mine pe lângă marii memo- 
rialişti Vera Călin, Crohmălniceanu...; iar cu Negrici, Manolescu a 
vorbit ca de la universitar la universitar - de față fiind şi universitarul 
Mircea Martin; apoi cum Negrici e oltean şi de-al lui Ierunca, nici el 
nu m-a tolerat în Literatura română sub comunism - bibliografia 
am copiat-o după Ligia Pamfilie, din teza de doctorat despre mine. 

De mirare - îndrăznesc să spun: năucitor - apare la Manolescu 
amnezia agresivă (cum să-i spun altfel?). El neagă, nu doar ceea ce 
întrebase el în interviul cu pricina: nu doar semnificația însăşi a 
interviului - de legitimare a ilegitimității Iliescului - ci neagă că Goma 
ar fi “văzut” interviul. 

Să admitem că Goma nu a “văzut” interviul - ce se schimbă: 
interviul legitimist nu a existat?; sau nu “aşa” cum l-a comentat Goma? 

Dan Petrescu nu mi-a spus dacă s-a vorbit şi de “Omul cu o mare” 
- pe care acelaşi Manolescu, într-o “punerea la punct” a mea, fără a 
contesta că Goma nu văzuse înterviul o atribuia lui [oiu! Şi acea 
afirmaţie era aiurită, zăpăcită, ticăloasă prin translarea responsabilităţii 
pe altul, de parcă Ţoiu i-ar fi luat impostorului Iliescu un interviu 
imediat după mineriada din iunie 1990 şi nu prietenul Ţoiului: 
Manolescu... 

Dar spune (D. P.) că Manolescu a “divulgat” cine îi facilitase 
vizita la Iliescu: Zigu Ornea... Manolescu pretinde că s-a dus la 
Iliescu, pentru a-i cere socoteală pentru chemarea minerilor (sic) - la 
care Iliescu i-a mărturisit, aşa ca între prieteni (dar aceste cuvinte nu 
apăruseră în România literară, în interviul pe care Goma nu l-a văzut): 

«Am fost tras în piept»... 

Ii răspunsesem lui Dan Petrescu: Nicolae Canonescu involuează 
fulgerător - şi în public. Alzheimerul i s-a instalat din fragedă junie - 
aşa a trăit el (bine), minţind-minţind-minţind, nu doamne-fereşte 
din răutate şi sadism, ci pentru că nu mai ţinea minte ce spusese ieri - 
al zice că nu a fost doar prietenul lui Ivasiuc, ci fratele geamăn. 


PAUL GOMA J U R N A L 2004 145 


Luni 21 iunie 2004 
Se anunţă luminoasă ziua Solstiţiului (de Vară). 


Marţi 22 iunie 1944 corectez: 2004 
(22 iunie a fost în 1941, nu în 1944 


Căutînd pe internet texte despre Holocaustul în România, am dat 
peste un site de “dialog”. Preponderent, unul de monolog al evreilor, 
care acuză, blestemă, insultă - cu ură (Românii răspund... ca românii: 
fie timoraţi, culpabilizaţi, fie grosolan, expeditiv, cu echivalentul lui 
«Cară-te de-aici că eşti prost!). Cu atât mai autentică se arată ura în 
dispreţ a evreilor faţă de români (explic: ei ne dispreţuiesc, urîndu-ne, 
din greu, din viscere/cu fiere), cu cât indivizii care o scuipă nu-şi 
dau numele -e-he!, nu românaşii noştri caragialeşti au descoperit 
anonimatul. 

Şi majoritatea: evrei unguri, pardon: Mari Maghiari, cum 
altfel! 

lată câteva mostre de bale inveninate - şi curajos-anonime: 


“Ati auzit de lagarul numit Romania ? 

“Eu personal nu simt nici un respect fata de romani pt. ca toti au 
fost iar majoritatea si aztazi sint antisemiti, fascisti si nationalisti. 
Este o natiune fara trecut si fara viitor cu un present bazata pe min- 
ciuni si furt. Fosta familie regala nu se trage din natia romana cum 
nici catolicismul numai ortodoxia balcaniica. 

“Nici o natiune nu are dreptul sa nege holocaustul, numai noi 
evreii avem dreptul sa vorbim despre Shoa cum vrem noi.” 


S-a observat, desigur, limba română a individului - bănuiesc: nu 
din Israel ne explică el cum stă treaba cu adevărul istoriei, ci de prin 
Ungaria. 


Click Here to Email transylvan Edit/Delete Message Reply 
w/Quote l.Carol lancu: Shoah în România 2.The Holocaust in 
Romania. The Destruction of Jews and Gypsies Under the Antonescu 
Regime, 1940-1944 3.Randolph L. Braham: The Tragedy of Romanian 
Jewry 

“Numai evreii au dreptul istoric sa afirme daca nu a exitat sau nu 
holocaustul, romanii nu au nici un drept fiind o natiune cu vinovatii si 
pacate istorice !” 


Altul pe aceeaşi temă - sau acelaşi? 


Click Here to Email transylvan Edit/Delete Message Reply 
w/Quote 

“De ce asa de greu sa recunosti adevarul istoric ? - poate pica si 
teoria dacoromaniilor ??? ” 


Click Here to See the Profile for transylvan Click Here to Email 
transylvan Edit/Delete Message Reply w/Quote 
“Proletarule, voi romanii ati facut un Holocaust de care si 

nemtii au ramas socati, voi ati continuat cu antisemitismul si pe 
timpul comunismului in frunte cu jegosul de Ceausescu. Razvan 
Theodorescu este un mincinos in stil traditional romanesc la fel cum 
au fost comunistii si fascistii romani. ” 


postat 15 September 2003 23:44 Click Here to See the Profile for tran- 
sylvan Click Here to Email transylvan Edit/Delete Message Reply 
w/Quote 

“Nu numai fascismul dar si fascictii trebuie nimiciti, in Romania 
sunt citeva milioane, daca va duc pe voi toti la Centrul Wiesenthal 
intrec si pe Bill Gates la numaratoarea de dolari... 

“In lumea libera Romania este egal cu fascismul si comunismul. 

“Jos Fascismul ! 

“Jos Romania |! 

“Traiasca Libertatea 1“ 


postat 15 September 2003 18:55 Click Here to See the Profile for 
transylvan Click Here to Email transylvan Edit/Delete Message 
Reply w/Quote 

“Daca nu intelegi ce inseamna alegorie in literatura universala 
atunci nu intelegi. 

“Bineinteles ca Kertesz este evreu si este firesc ca a scris despre 
situtia barbarica din istoria omenirii cum declara el la Berlin este 
foarte asemanator ce a fost in Ardeal in anii 80. Stim cu totii foarte 
bine cum au fost nimiciti comunitatiile evreiesti, nemtesti si unguresti. 
Cel putin un million de oameni au fost purificati in stil romanesc !!! 

“Poate te trimit la Simon Wiesenthal Center si ridic 10.000 
de dolari dupa un fascist ca tine |” 


postat 24 August 2003 14:56 Click Here to See the Profile for tran- 
sylvan Click Here to Email transylvan Edit/Delete Message Reply 
w/Quote 

"Duceti-va acasa si intrebati-i cum era atunci cand aici la Sighet 
traia o comunitate evreiasca prospera Si cum acum nu mai este nici un 
evreu. Intrebati-i cum s-au simtit dupa acea noapte, dupa 1944, daca 
au dormit bine dupa aceea”. - Elie Wiezel 

“Rual cum dormi ? 

“Dormi bine ???” 


postat 29 July 2003 07:40 Click Here to See the Profile for transyl- 
van Click Here to Email transylvan Edit/Delete Message Reply 
w/Quote 

“Tot ce am spus Iliescu confirma, romanii sint ucigasii popoare- 
lor vecine si a etniilor din Romania, ucigasii a altor religii decit orto- 
doxo-romina, natiunea cu cea mai mare pacate in tipul holocaustului. 
Uncle Sam sau Bush aduce scaunul electric pertu voi toti |” 


postat 23 July 2003 10:54 Click Here to See the Profile for transyl- 
van Click Here to Email transylvan Edit/Delete Message Reply 
w/Quote 

“Bai, mihai bai, aici sa spui cum trati pe evreii din Romania, 

spune adevarul ! Voi fascistii sinteti si lasi nu numai mincinosi...” 


postat 26 June 2003 22:16 Click Here to See the Profile for transyl- 
van Click Here to Email transylvan Edit/Delete Message Reply 
w/Quote 

“Domnule Coryolanus, voi ati ucis evreii cu miile in numele 
D-zeului crestin oare ce fel de jignire o fii adevarul pt. urmasii 
ucigasiilor ??? Foarte bine a intrebat Elie Wiesel de la maramurese- 
ni : Ce ati simtit in noaptea cind noi am fost dusi la exterminare, cum 
ati dormit ? Linistit si in pace...” 


quote: Mesaj postat de Coryolanus: 

“Cu tot regretul cred ca nu voi continua un dialog in care cineva 
imi jigneste poporul fara sa-si ceara scuze si nu aduce dovezi serioa- 
se despre acuzele sale.Este pacat ca se produc astfel de incidente 
neplacute si poate ca este pacat pentru persoanele care le produc.Eu 
nu judec pe nimeni si cu atat mai putin un popor plecand de la acuze 
mai mult sau mai putin reale despre trecutul sau. Adevarata democra- 
tia nu inseamna a jigni un popor ci a pedepsi (daca este cazul) doar 
pe un vinovat”. 


postat 24 June 2003 14:30 Click Here to See the Profile for transyl- 
van Click Here to Email transylvan Edit/Delete Message Reply 
w/Quote 

“Acesta este problema lor, daca generalizeaza pe baza de etnie 
dovedesc ce sint in realitate, ce simt in adincul sufletelor lor, ura fata 
de ardeleni, de evrei, unguri, sasi, tigani etc. adica sint cea ce am reu- 
sit sa dovedesc ca sint antisemiti, nationalisti si fascisti.Daca un 
roman afirma ca crede in dacoromani este deajuns sa stim ca este un 
xenofob nationalist. Daca un roman afirma ca nu a existat holocaus- 
tul in Romania nu numai ca este mincinos in stil traditional romanesc 
dar conform legiilor din Europa poate sa fie condamnat la inchisoare 
de la 3-5 ani. 

“Mai vreti sa nu Europa ?” 


quote: Mesaj postat de Iancu: 

“eu de regula nu fac comentarii personale, fiecare are dreptul sa 
publice ce doreste...dar observati va rog ca deseori observatiile Dvs. 
personale, bune-rele, sint considerate de partenerii Dvs. de discutie 
drept opinii generale fie ale ungurilor ardeleni fie ale evreilor...si eu 
nu cred ca acest lucru este adevarat. 

“In nume personal oricine poate spune orice. ”.. 


postat 24 June 2003 12:37 Click Here to See the Profile for transyl- 
van Click Here to Email transylvan Edit/Delete Message Reply 
w/Quote 

“Mersi-Mersi mon cheri adica lancule. 

“Eu am auzit de la prietenii mei oradeni ca esti considerat intre 
romani "buni" ca tradator de tara...pt. ca esti un om excelent, talentat 
adica fara caractere romanesti Numai sa gindesti nu eu am spus dar 
sint de acord cu Elie Wiesel : "romanii au ucis, au ucis si au ucis ” 

Pe acest forum sint o groaza de oameni fara omenie care taga- 

duiesc holocaustul !” 


quote:Mesaj postat de Iancu: 

“DI Transilvan are un temperament mai aparte si ar fi important ca 
cei care dialogheaza cu dinsul sa stie ca ideile dinsului sint extrem de 
originale si personale...adica nu reprezinta vreun curent de opinie 
general. Delicatele si complicatele probleme etnice si confesionale 
necesita o tratare aprofundata si atenta...eu cred ca deseori anumite 
idei sint enuntate fie pripit fie voit rau-intentionat...si este pacat ca o 
etnie sau un grup confesional sa fie judecat pe baza unor idei foarte 
personale enuntate de vreun reprezentant mult prea infierbintat si 
deloc reprezentativ ” 


postat 23 June 2003 18:23 Click Here to See the Profile for transyl- 
van Click Here to Email transylvan Edit/Delete Message Reply 
w/Quote 

“Educatia am primit in Romania in scoli romanesti, dar la o virs- 
ta frageda am inteles ce este lectia de istorie si de literatura romana, 
inseamna educatie impotriva altor etnii, nationalism si sovinism cea ce 
este caracterul de baza a unui roman "bun". Ceausescu, Antonescu , 
Funar sau popa Bartolomeu Anania sint toti la fel oameni fara 
omenie! 


quote:Mesaj postat de mihai: 

Probabil ca n-ai avut ocazia sa-l cunosti pe transylvan, Coryolanus, 
altfel nu ti-ai mai irosi rabdarea cu respectivul. 

Individul e pus bine impotriva românilor, dovada si "educatia" sa 
revizionist-sionista. 

Poate ar fi mai bine sa renunti, inainte de a regreta timpul pierdut. 


postat 23 June 2003 16:03 Click Here to See the Profile for transyl- 
van Click Here to Email transylvan Edit/Delete Message Reply 
w/Quote 

“Ha-ha-ha , mor de ris cind vorbiti de europa, romanii si europa 
???Va pot demontra ca 98% din romani Sint neonazisti, antisemiti si 
nationalisti ! Nu numai omul simplu dar guvernul si majoritatea poli- 
țicieniilor cu exceptia citorva ca Eickstein-Kovacs din Cluj. 


postat 22 June 2003 17:52 Click Here to See the Profile for transyl- 
van Click Here to Email transylvan Edit/Delete Message Reply 
w/Quote 

“Ati auzit de lagarul numit Romania ? 

“Eu personal nu simt nici un respect fata de romani pt. ca toti au 
fost iar majoritatea si aztazi sint antisemiti, fascisti si nationalisti. Este 
o natiune fara trecut si fara viitor cu un present bazata pe minciuni si 
furt. Fosta familie regala nu se trage din natia romana cum nici cato- 
licismul numai ortodoxia balcaniica. 

Nici o natiune nu are dreptul sa nege holocaustul, numai noi evreii 
avem dreptul sa vorbim despre Shoa cum vrem noi.” 

postat 19 June 2003 13:17 Click Here to See the Profile for transyl- 
van Click Here to Email transylvan Edit/Delete Message Reply 
w/Quote 

“Intr-o democratie daca cineva neaga holocaustul cum fac unii 
pe acest forum este bagat in inchisoare de la 3 pina la 5 ani ! 
Europa va asteapta domniilor goi antisemiti !!!” 


Ne-am edificat cum stăm cu masele largi de evrei anonimi. 

Acum reproduc de pe acelaşi site o scrisoare (citată şi în unul din 
mesaje) publicată iniţial în saptamânalul newyorkez Meridianul 
Românesc - în care m-am exprimat şi eu în câteva rânduri - însă nu se 
menţionează data: 


“Stimate domnule Elie Wiesel, 

“La sfarsitul lunii iulie 2002 ati revizitat orasul dvs. natal - 
Sighetul Marmatiei, din Romania, si ati retrait atat amintirile 
frumoase din perioada copilariei cat si amintirile dureroase privind 
tragedia deportarii la lagarul de exterminare nazist din Auschwitz 
(1944). 

“Cu aceasta ocazie ati spus locuitorilor din Sighetul Marmatie 
urmatoarele: «Cei mai multi dintre dvs. v-ati nascut dupa aceea. Tot 
ce s-a intamplat atunci nu este responsabilitatea dvs. Poate ca 
parintii si bunicii dvs. mai traiesc. Duceti-va acasa si intrebati-i cum 
era atunci cand aici la Sighet traia o comunitate evreiasca prospera si 
cum acum nu mai este nici un evreu. Intrebati-i cum s-au simtit dupa 
acea noapte, dupa 1944, daca au dormit bine dupa aceea». 

“Deci doriti ca baiatul meu sa ma intrebe ce am facut eu in 1944 
cand trupele nemtesti si unguresti v-au trimis la lagarul de extermi- 
nare nazist de la Auschwitz. Doriti sa stiti daca «am dormit bine dupa 
aceea». Acum, in 2002, gasesc afirmatiile dvs. foarte jignitoare. 
Stiti foarte bine ce s-a intamplat cu populatia romaneasca din Sighet 
intre 1940-1944, deoarece citindu-va memoriile inteleg ca va place 
istoria. Sa mergem impreuna in timp si sa analizam ce am facut eu si 
ce ati facut dvs. in perioada 1940-2002. 

“Eu m-am nascut in 1922, in Sighet. Parintii mei fusesera impro- 
prietariti in 1925 dupa reforma agrara si traiau destul de bine din 
munca pamantului si cresterea animalelor, fiind binevazuti in comuni- 
tate ca tarani instariti. In 1939, am urmarit cu frica miile de refugiati 
din Polonia care au trecut prin orasul nostru. Aveam 17 ani atunci si 
intelegeam ca ceea ce se intampla in Polonia era foarte grav. Parintii 
mei cautau sa ma linisteasca, spunandu-mi ca Anglia si Franta ne vor 
apara! Dar, la sfarsitul anului 1939, Polonia era impartita intre 
Germania si Rusia, timp in care Franta si Anglia au stat si s-au uitat 
si nu au facut nimic! 

“In urma Pactului Molotov-Ribbentrop, pe data de 26 iunie 1940, 
Rusia a dat un ultimatum Romaniei sa evacueze Basarabia si Bucovina 
de Nord. Dupa cum stiti foarte bine, comunistii rusi imediat au activat 
“Coloana a V-a’ din Basarabia si Bucovina de Nord, formata din 
minoritatile ostile guvernarii romanesti (rusesti, ucrainene si evreies- 
ti), care au ucis multi romani civili, autoritati romanesti si trupe roma- 
nesti care se retrageau. In urma acapararii de catre comunistii rusi a 
Basarabiei si Bucovinei de Nord, peste 350.000 de romani au devenit 

refugiati. 200.000 de romani au fost deportati in Siberia si peste 
150.000 de romani, in special cei care in 1918 au militat pentru 
Unirea cu Romania au fost exterminati. Noi, romanii din Sighet am tri- 
mis bani si ajutoare refugiatilor romani din aceste provincii 
romanesti furate de rusi. Poate va aduceti aminte ca si prin Sighet au 
trecut cateva sute de refugiati romani din Bucovina de Nord. 

“Acum, la randul meu, va intreb: dumneavoastra, familia 
dumneavoastra si comunitatea dvs. evreiasca din Sighet, ce ati facut 
pentru acesti refugiati romani? Cum ati dormit intre 26-27 iunie 1940, 
cand atat de multi romani au suferit cumplit? 

“Din pacate, peste putin timp, la o luna si jumatate dupa 
tragedia din Basarabia si Bucovina de Nord, a venit si randul nostru, 
al romanilor din Sighet sa suferim. Pe data de 30 august 1940, in urma 
Dictatului de la Viena impus de Hitler, Romania a fost fortata sa 
cedeze Ungariei Transilvania de Nord, inclusiv orasul Sighet. Peste 
300.000 de romani au devenit refugiati sau au fost expulzati, mii de 
romani au fost batuti si omorati. Prigoana autoritatilor unguresti 
impotriva romanilor a fost cumplita. Dupa cum stiti foarte bine, dle 
Wiesel, o mare parte din populatia romaneasca din Sighet a fost 
nevoita sa se refugieze in Romania. Cei care au ramas au fost 
ferorizati (batuti, inchisi, omorati), de catre autoritatile unguresti. 
In perioada 1940-1944, peste 50.000 de romani au fost omorati de 
autoritatile unguresti in Transilvania ocupata. Imi amintesc cum in 
primele zile cand au intrat trupele unguresti in Sighet, comunitatea 
ungureasca si evreiasca din oras era foarte fericita pentru ca «s-a 
terminat cu ocupatia romaneasca». 

In cartea All rivers run to the sea singur declarati: "A consequen- 
ce was that Sighet became Maramorossziget again. The population 
joyfully greeted the first ‘motorized’ units of the Hungarian Army: 
troops on bicycles. My mother, too, was pleased with our change of 
nationality. For her is was a kind of return to her childhood for which 
thanks were due to God" - pag. 28 (O consecinta a fost aceea ca 
Sighetul a devenit din nou Maramorossziget. Populatia a salutat cu 
bucurie primele unitati “motorizate” ale armatei ungare: trupe pe 
bicicleta. Si mama mea s-a bucurat de schimbarea nationalitati. 
Pentru ea aceasta a insemnat o intoarcere la copilarie, fiind recunos- 
catoare lui Dumnezeu). Asa ca acum, la randul meu, va intreb, dle Elie 
Wiesel, cum aveti tupeul si lipsa de omenie sa ma intrebati cum am 
dormit in 1944, cand intre 1940-1944 nu ati facut nimic pentru 
familia mea, care a suferit cumplit in urma teroarei unguresti. 

“De ce acuzati pe romanii din Sighet ca nu au facut nimic pentru 
comunitatea evreiasca, cand stiti foarte bine ca romanii din Sighet din 
1940 si pana in 1944 au suferit cumplit sub teroarea administratiei 
unguresti, erau oropsiti si nu aveau puterea politica si militara sa faca 
ceva? 

“Dle Elie Wiesel, la randul meu, vreau sa stiu cum v-ati simtit 
dupa august 1940 cand romanii din Sighet au fost prigoniti si 
omorati de autoritatile unguresti. Vreau sa stiu daca dupa august 1940 
«ati dormit bine». 

“Dar sa continui amintirile despre Sighet. In 1941, autoritatile 
ungare au dat afara familia mea de pe pamantul pe care il obtinuse in 
urma reformei agrare din 1925. In septembrie 1941, am ajuns refu- 

giati la Ploiesti, la un unchi al mamei. In anul 1943, cand aveam 21 
de ani, am fost inrolat in Armata Romana. Pana in 1944 am luptat pe 
frontul rusesc, din 1944 am luptat pentru eliberarea Transilvaniei de 
sub unguri si in 1945 ma aflam cu trupele romanesti la granita 
Ungariei cu Cehoslovacia. 

“Impreuna cu familia mea m-am intors la Sighet in primavara 
anului 1946, la varsta de 26 de ani, dupa o absenta din Sighet de 5 ani. 
Ne-am intors la pamantul nostru si cu greu am incercat sa ne refacem 
viata. Casa noastra am gasit-o distrusa si tot ce lasasem fusese furat 
de vecinii nostri (!) din Sighet. 

“Dupa cum stiti si scrieti in cartea All rivers run to the sea, 
dupa 1944, trupele rusesti au pus ca sefi ai politiei, inchisorilor si 
lagarelor de munca obligatorie pe o multime de tineri evrei comunis- 
ti. "The red army had given control of the police to some young Jewish 
communists returning from Bucharest, the labor battalions, and the 
camps. Whom else could they have any confidence in? (one of them, 
Aczi Mendelowics, later became Amons Monor, chief of formidable 
Shin Beth Security Service in Israel") - pag.147-148 (Armata Rosie a 
dat politia pe mana unor tineri evrei comunisti intorsi din Bucuresti. 
De asemenea si lagarele de munca si inchisorile au capatat sefi simi- 
lari. In cine altcineva sa fi avut rusii incredere? (unul dintre acestia, 
Aczi Mendelowics, a devenit mai tarziu Amons Monor, seful formida- 
bilului Serviciu Secret israelian, Shin Beth). Acesti comunisti evrei au 
inceput o adevarata teroare impotriva a tot ce era omeneste (vechile 
randuieli antebelice - n.n.). 

“Incepand cu primavara anului 1947, in inchisoarea din Sighet, 
pe care cred ca v-o amintiti deoarece era o cladire impozanta, 
construita la 1897, au inceput sa fie inchisi "dusmanii poporului si ai 
noii societati". 

“Dupa abdicarea fortata a Majestatii Sale Regele Mihai I al 
Romaniei, comunistii au venit la putere in toata Romania. La inchi- 
soarea din Sighet a fost adus mai intai "Lotul Visovan", compus din 18 
elevi si studenti maramureseni arestati de comunisti (stiti foarte bine 
cine au fost acesti comunisti in Sighet). Pe urma au urmat fosti minis- 
tri, militari, academicieni, profesori universitari, ziaristi. Printre ei se 
numarau luliu Maniu, Constantin (Dinu) Bratianu, Gheorghe 
Bratianu, Mihai Manoilescu, Aurel Vlad, Daniel Ciugureanu, loan 
Pelivan, Constantn Argetoianu, generalii Mihail Racovita si Ion 
Rascanu, preoti greco-catolici si romano-catolici, precum loan Suciu, 
Anton Durcovici, Traian Frentiu, Vasile Aftenie. Toti acestia si multi 
altii au murit in inchisoarea de la Sighet. 

“Cu ce i-ati ajutat, dle Elie Wiesel, pe acesti romani exterminati 
de teroarea comunista? La vremea respectiva erati la Paris si ati fi 
putut ridica glasul despre holocaustul rosu, care a exterminat peste 
1.200.000 de romani in lagarele de exterminare raspandite pe intreg 
teritoriul Romaniei! 

“Holocaustul rosu a durat in Romania din 1946 pana in 1989. In 
toata aceasta perioada, ce ati facut, dle Elie Wiesel, pentru romani si 
Romania in care v-ati nascut, «cum ati dormit bine»? (L-a laudat pe 
Ceausescu, ca pe un mare iubitor de pace! - nota M.C.). 

“Si cum se face ca in 2002, cand ati revizitat casa natala din 
Sighet, nu v-ati oprit si la muzeul holocaustului rosu din Sighet, care 

se afla aproape de casa dvs.? De ce nu ati avut curajul sa vedeti prin 
ce teroare si tragedie au trecut toti cetatenii Romaniei (romani, ungu- 
ri, evrei, germani etc.) in perioada 1944-1989? Dle Elie Wiesel, lau- 
reat al Premiului Nobel pentru Pace si purtatorul a US. 
Congressional Medal of Honor, de ce nu ati gasit potrivit si cuvenit sa 
depuneti o floare la Sighet in memoria celor exterminati in timpul 
holocaustului rosu? Prin aceasta atitudine a dvs., toti acei martiri ai 
neamului romanesc au murit pentru a doua oara! «Ati dormit bine 
dupa aceea», dle Elie Wiesel? 

“Viata mea dupa 1946 a fost un cosmar. Trupele rusesti si tinerii 
comunisti la putere in Sighet terorizau populatia, iar in 1950 au ince- 
put colectivizarea. In 1954, impreuna cu alti "tarani instariti”, am fost 
arestati si judecati ca dusmani ai poporului si trimisi la lagarul de 
exterminare de la Canal, din Dobrogea. Doar cu ajutorul lui 
Dumnezeu am supravietuit! Dupa ce am fost eliberati in 1960, mi-am 
continuat viata mizerabila in Romania sub dictatura comunista. 

“Prin intermediul ziarului Meridianul Romanesc va trimit aceas- 
ta scrisoare, dle Elie Wiesel. Vreau sa stiu: in toti acesti ani, din 1945 
pana in prezent, ce ati facut pentru cetatenii romani (romani, unguri, 
evrei, germani etc.) terorizati si exterminati de holocaustul rosu? 
Vreau sa cunosc: cand stiati ca noi suferim asa de cumplit, cum putea- 
ti sa dormiti bine la Paris, Florenta, New York, Washington D.C.? 

“Cu stima, 

“Gheorghe Dima 

“Concetatean din Sighet” 


Joi 24 iunie 2004 


Ieri mi-a dat Filip Jurnal de Noapte-Lungă, gata de corectat. 
Am făcut - din carte - 92 pagini. Altfel am suprimat (şi croşetat) 
10-20 pagini, cele cu Utopia. Nu ştiu dacă într-un viitor, n-o să le 
pun la loc... 


Sâmbăta 26 iunie 2004 


Am lucrat la Noapte-Lungă. Am trecut la Unde am greşit? 
Cumplită - şi plăcută treabă. 


Duminică 27 iunie 2004 


Mai am vreo 8 pagini - după aceea va trebui reluat tot textul la 
corectare. 

Orele 22: Am isprăvit corectarea primă. Urmează afinarea. 

Ce oboseală! 


Luni 28 iunie 2004 
Am luat-o de dimineaţă cu “finala” (corectură). 


Niculiţă mă anunţă ca a fost la sediul bucureştean al Poliromului 
şi a depus contractul şi textul Calidorului. 

M-au felicitat de ziua onomastică - pe cale telefonală ori emailală: 
Ştefana Bianu, Nicoleta Sălcudeanu, Gabriel Pleşea, Lucia Caraman, 
Lidia Ciocoiu, Niculiţă (care mi-a dat şi telefon - să fie), iar acum, spre 
sfârşitul zilei Anca Haţiegan. Mi-a(u) făcut mare plăcere. 

Cu corectura am ajuns la Addenda (pagina 169) în total vor fi în 
jur de 300 pagini. 

Să notez aici, ca să nu uit să vorbesc despre impresionantul film 
al lui Amos Gitai, “Kedma”, după numele cargoului, probabil grecesc 
care adusese, în 1948, un transport de supraviețuitori evrei din Polonia. 


Miercuri 30 iunie 2004 


Ultima zi a lunii, am terminat corectarea Jurnalului III. 

IULIE 


Joi 1 iulie 2004 


Am fost la doctor(esă: Saburina): a refuzat - cu îndârjire - să-mi 
găsească ceva şi pe la tiroidă. Am fost tare contrariat... 
Incerc să mă odihnesc un pic. 


Duminică 4 iulie 2004 


Am terminat de corectat Jurnal de Noapte Lungă: 324 pagini cu 
caractere maşcate. 

De-abia aştept să-mi trag sufletul puţin şi să mă reapuc de jurnal. 

Mi-a scris Radu Mareş. Pe lângă veşti ne-vesele legate de 
“percepţia” printre ai săi a Săptămânii... - şi una simpatică: 

Se întreabă de ce n-aş aduna într-un volum ce scrisesem în “Harta 
de cuvinte” şi în Jurnal de Noapte Lungă, capitolele cu... utopia 
Nistriei. 

Cum ar veni: taman cele pe care le-am eliminat, din varianta 
pentru internet! Lui Mareş i-au plăcut şi deploră faptul că acelea 
fuseseră înecate în prezentul-realist... 


Luni 5 iulie 2004 


În sfârşit, am terminat corectarea Nopţii-Lunge! Am mai lălăit-o 
fiindcă, ascultîndu-l pe Radu Mareş, am pus la loc “rătăcirile” mele 
nistriote. A ieşit o chestie de vreo 350 pagini. 

Și parcă văd: mâine, în loc să prind puteri şi chef pentru 
jurnalului-zilnic-şi-cotidian, o să găsesc o altă chestie de “reparat”. 

Dar nu mă las. 

Vorbă să fie... 


Miercuri 7 iulie 2004 


Filip mi-a instalat pe internet: Jurnal de Noapte Lunga, Jurnal 
2004 ian.-iun. şi Nota biografică. A “ascuns” Calidorul. 


Joi 8 iulie 2004 


Am să trec aici în jurnal fragmente din articole (pentru/contra) 
capturate pe internet. Ori că nu ştiu eu să caut, ori că textele sunt 
ne-datate, la multe nu voi putea indica unde, când au aparut. 

Incep cu ceea ce mi-e mai aproape de trup: cămaşa. 

Din ziarul (saptamânalul?) Cuvântul, de la Rezina, Orhei (data?). 

Fiind luate de pe internet, nu sunt respectate diacriticele: 

“VICEPRIMARUL LEONID POPESCU, VAR CU PAUL GOMA 


“Leonid Popescu din Chistelnita a muncit de cand il stiu sef de garaj in 
colhoz. Acum este viceprimar, aceasta functie fiind necesara pentru un sat cu 
o populatie de peste 4000 locuitori. Este un om care-si face slujba lui zi de 
zi, onest si bun executor. Mai stiam ca s-a nascut la Ramnicu-Sarat, Romania, 
acolo unde mama si tata lui s-au evacuat in 1944. Si ca mama lui a facut 
scoala de asistente medicale pana la razboi si ani la rand, pana la pensionare, 
dar si dupa, a lucrat la punctul de felceri si moase din localitate, veghind la 
sanatatea satului. 

“Insa zilele trecute aflai o noutate care ma surprinse. La intalnirea 
poetilor Gheorghe Bossi-Dumeneanu si Gheorghe Coltun cu elevii din 
localitatea data, fiind intr-o buna dispozitie, Leonid Popescu ne-a spus ca este 
var cu Paul Goma, renumitul scriitor si disident, mai numit si Soljenitin al 
Romaniei. E drept ca, dintr-o biografie a scriitorului, stiam ca mama lui Paul 
Goma, Maria, este originara din Chistelnita, iar capul familiei era din 
Ciocalteni. Ambii au fost invatatori la Mana, de unde s-au refugiat in 1944 
in Romania... 

“DI Leonid ne-a povestit despre calvarul care a fost sa-l traga parintii 
lui. Intr-o comuna, Limani, langa Ramnicu-Sarat, in octombrie 1944 eroul 
nostru a aparut pe lume. Nas de botez l-a avut pe primarul comunei, de la care 
a mostenit numele Viorel. Familia lui Nicolae Popescu nu a reusit sa se 
ascunda de mana lunga a reprezentantilor Comisiei Aliate de Control, care a 
avut grija sa vaneze basarabenii aflati la acel moment in evacuare peste Prut. 
I-au depistat, i-au escortat cu forta pana la vagoane, expediindu-i la bastina. 
Familia Goma printr-o minune atunci a reusit sa evite intoarcerea fortata 
in Basarabia, intoarcere care pentru ei insemna Siberia. 

“Reveniti acasa, parintii lui Viorel s-au ciocnit de badaranismul celor de 
la sovietul satesc, care vedeau in orice chitibus o manifestare de românism. 
Acestea au tinut mortis ca parintii sa schimbe numele copilului care fusese 
botezat "romaneste". Nu au avut incotro si i-au schimbat numele in Leon, 
precum il chema pe unul din stramosii lui. Parintii au facut acest schimb 
la timp, deoarece in 1949, in timpul deportarilor, familia Popescu, dupa 
cate se aflase, era "candidata" pe lista familiilor ce trebuiau ridicate. "Numele 
din Leon în Leonid l-am schimbat cand eram de acum mare - inainte de a 
ma duce cu metrica la biroul de pasapoarte am adaugat la numele meu cu 
cerneala neagra un "-id" si nimeni nu a observat schimbarea”, ne spune 
viceprimarul. 

“Cu Paul Goma asa si nu i-a fost dat sa se intalneasca. Unul din verii lui 
din sat, Ion Popescu, a fost la Paris relativ nu de-mult, unde s-a intalnit cu 
scriitorul. Spune ca Paul Goma a ramas consternat cand a aflat ca pamante- 
nii lui au votat comunistii. Leonid Popescu traieste cu speranta ca-si va vedea 
odata si odata celebrul var. Poate cand acesta va vizita Republica Moldova. 
Goma insa a declarat ca va veni aici cand se va convinge ca din comunism 
nu a ramas nici amintirea. 

“Ion Cernei” 


Aflu lucruri noi, aparent în contradicţie cu ceea ce am ştiut - şi am 
scris eu - despre Niculae Popescu, fratele mamei. “Aparent”, fiindcă 
variantele adevărului nostru de basarabeni refugiaţi, hăituiţi şi de ruşi, 
dar şi de români, pentru “repatriere în Siberia”... variază de la 
persoană la persoană; şi la aceeaşi persoană de la moment la moment. 
Ca să scăpăm de îmbrăţişarea mortală a rusului, am fost siliți să 
minţim-minţim-minţim, să ne prezentăm drept ceea... ce nu eram, 

falsificînd acte, falsificîndu-ne identitatea: nume, prenume - şi mai ales 
locul naşterii. 

Cunosc destul de bine des-identizarea copulor evrei în Franţa 
ocupată de nemți: mulți adulţi, ştiind că nu vor scăpa de lagăre - încă 
nu ştiau că şi de moarte - încredinţau copiii fie unor familii de creştini, 
fie unor mănăstiri, orfelinate. Pentru că nici aşa nu scăpau de controa- 
le de identitate, li s-au schimbat numele; în loc de Iudith Silberman, de 
pildă, pe actele false scria: “Gabrielle Dupont”. Cu rare - şi tragice 
excepţii, copiii au scăpat cu viaţă. Insă, după august 1944, când nemţii 
au început să părăsească Franţa, mulți dintre copiii ascunşi uitaseră 
care le era adevăratul nume (fiindcă, bieţii, fuseseră supuşi unui antre- 
nament de uitare a vechiului nume, de învăţare a noului). Chiar şi cei 
care au revenit la numele originar - după atâtea decenii - suferă de 
tulburări de identitate. Evreii erau vânaţi doar după nume. Or “ovreii 
zilelor noastre”, refugiații basarabeni şi bucovineni erau vânaţi după 
locul naşterii. 

Noi, din familia Goma am fabricat un alt loc al naşterii pentru 
mine - şi aşa am scăpat de “repatriere”. Bietul văr al meu, purtînd azi 
prenumele de Leonid (Popescu), fusese botezat Viorel. Dar, zice el, 
“autorităţile din sat” (Chiştelniţa, Orhei) i-au cerut să facă să dispară 
“orice semn de românism”. Boii de la selsoviet - plăvani de-ai noştri, 
moldoveni, oameni din sat, poate chiar neamuri de-ale noastre - au 
găsit “românism” în prenumele “Viorel” - pe care i l-au schimbat în 
Leon (adevărat, aşa se chema un strămoș al nostru). Însă, deştepţi- foc, 
nu au observat că mai... românesc era numele de familie, “Popescu”... 
Idioţenie, colaboraţionism slugarnic din partea “autorităţilor 
comunale”, panică la Popeşti (Doamne-Doamne: frica-de-rus, la 
basarabeni, bucovineni, este mai paralizantă decât frica-de-tătari la 
stră-strămoşii noştri). 

Şi totuşi: ceea ce spune vărul meu Viorel-Leon-Leonid despre 
repetata schimbare a prenumelui său tot nu dă seama de adevărata, 
de adânca panică pricinuită de “numele românesc”. Există în familia 
noastră, în ramura Popescu o persoană, probabil un frate al lui Leon(1d) 
care, căsătorindu-se cu o ucraineancă şi stabilindu-se la Kiev, şi-a 
schimbat numele de familie: din Popescu în... Popescov. Bineînţeles 
că pentru un ochi normal (de rus ori de ucrainean normal - se spune că 
se mai găsesc vreo trei), Popescov este un nume vădit rusificat - ca al 
musulmanilor Ahmetov, Bairamov, Gubaidulina - însă nu oricum 
rusificat: scopul purtătorului fiind, nu ascunderea numelui de origine, 
nerusesc, antirusesc (aşa, Popescu ar fi putut foarte bine să-şi zică 
Popov), ci... pentru ca bestia de rus să vadă că el, nerusul, este atât de 
supus, atât de ascultător, încât singur şi-a rusificat numele. 


Un articol (de Ciocîlteu?) din: 
Cotidianul (6 aug. 2002): 
“Paul Goma in oglinda 

“Putini am fost, multi am ramas — cam asa s-a intamplat cu ilegalistii 
(disidentii) comunisti in 1945, cand numarul membrilor Partidului Comunist 
nu depasea cifra 900. In 1989, conform indicatiilor, 4 milioane de romani 
primisera carnetul rosu de membru de partid. In perioada 1945-1989 au fost 
arestati si au disparut in temnitele comuniste sute de mii de romani care nu 
au acceptat ciuma rosie adusa de tancurile sovietice si raspandita, sub ochiul 

vigilent al consilierilor sovietici, prin romani deveniti cozi de topor kaghe- 
bisto-securistice. Putini au fost cei care au avut curajul de a se impotrivi unei 
structuri cvasiidentice administratiei unei inchisori de maxima securitate. 
Dupa '64 unor fosti detinuti politici li s-a permis plecarea in Occident. Nu 
stiu care au fost criteriile pentru a se pune stampila — aprobat — pe cererea de 
solicitare a unui pasaport de catre respectivii; la multi le putem banui. 
Adevaratii luptatori — cei din munti, din padurea Perisorului, din diaspora, 
inginerul Ursu, brasoveanul care si-a dat foc pe partia de schi, brasovenii 
iesiti in strada in '87 (cu represaliile ulterioare), minerii din Valea Jiului 
(liderul lor a fost calcat de o masina in Craiova) — au fost uitati. Ideea unui 
monument inchinat acestei lupte anticomuniste a venit destul de tarziu; a 
expune acest monument in fata Casei Scanteii nu poate fi decat decizia unei 
minti bolnave. De ce n-ar fi expus la Ghencea? Cu o inscriptie: sic! La Casa 
Scanteii — ca la Hiroshima — trebuia lasat tovarasul Lenin. Poate ca — in 
trecerea spre Snagov — unii ar fi rosit. Macar ar fi privit in alta parte. 

“Nu am fost un obedient al totalitarismului ceausisto-comunist, nici un 
informator al Securitatii. Prima mea carte, desi a luat premiul de debut al 
Editurii „Albatros“, a fost interzisa. In august '89 am plecat din tara — se stie 
cum — si m-am intors pe 27 decembrie. Nu ma consider disident — disidenti 
au fost Dinescu, Plesu, Petrescu, Cornea. Ii stimez. lar in fata unui detinut 
politic ma asez oricand in genunchi. Numai ca detinut a fost si Turcanu, si cel 
care l-a ucis pe inginerul Ursu. Cei care au fost frontieristi? Unii au devenit 
„scriitori“. Daca nu-mi plac amintirile lor — strict din punct de vedere literar 
— inseamna ca nu-i respect ca fosti detinuti politici? Daca-i spun unui evreu 
prost — ca e prost - inseamna ca sunt antisemit? Daca o fac fata de un roman 
mi s-ar spune ca sunt tradator de tara? Prostia nu are frontiere. Si Parisul nu 
este asa de departe. 

“O situatie aparte o reprezinta „miscarea Goma“. Multi scriitori si-au 
construit reputatia pe teme sociale si — slava Domnului — erau destule. Cine 
citeste astazi Buzura, Breban, ultimele romane ale lui Marin Preda, Petre 
Salcudeanu, motanul Anei Blandiana va pune intrebarea aceea rostita cu 
ingenuitate, dupa poanta unui banc sec: asa, si? Asemenea personajului 
caragialean, si eu ii pot spune Domnului Paul Goma: Nene, nu mai ai nici un 
haz! Lasa-ma sa te pup pentru disidenta dumitale din '77, dar pentru opera 
dumitale literara sa te pupe cine o vrea. Monica Lovinescu, Virgil Ierunca, 
Gabriela Adamesteanu (proaspat culturalizata — spune, spre propria rusine, 
Domnul Paul Goma), Marian Papahagi, Nicolae Manolescu, Tismaneanu, 
Liiceanu - nu iti contesta doar valoarea literara — eu cred ca nici nu au ce 
contesta — ci si reactiile dumitale de dupa "89. 

“Fie painea cat de rea, tot mai bine-i la Paris! E usor sa dai verdicte — 
afisandu-te acolo si reactionand doar in functie de obedienta, de admiratia 
intelectualilor romani pentru cel care s-a urcat pe un soclu literar. Sigur ca nu 
Presedintele Ion Iliescu trebuia sa te invite in Romania; este, inca, si tara 
dumitale. A fi aici pentru a lupta cu cei ce inca pastreaza mentalitatea comu- 
nista, cu cei ramasi tributari-angajati ai vechilor structuri securistice — cam 
asa l-as fi vazut continuand pe Paul Goma, cel din '77. Stai acolo, asteptand 
e-mail-uri si continui sa dati declaratii care ajuta (?) mult cei 22 milioane de 
romani. Astepti ca altii sa faca ordine acolo unde fiica KGB-ului, Securitatea, 
continua sa conduca. Cand vei decide dumneata ca acei — deocamdata 
injurati — au facut curat, ne vei anunta si noi, cu flori si covor... albastru, plini 
de entuziasm, iti vom astepta pogorarea. Erijandu-te in acuzator public, 
urcandu-te singur pe soclu, aratand metehnele — adevarate, inchipuite — doar 
ale celorlalti — e oare acesta un mod de a te crede superior? Penibil. 

“Domnule Paul Goma — vi se intampla sa va uitati in oglinda? A existat 

in '77, o miscare anticomunista a scriitorilor romani in urma careia un ins a 
primit un pasaport, iar ceilalti semnatari au ramas sa dea extemporale — iata 
una dintre oglinzi; cea care nu va avantajeaza. Se poate inca si mai rau. 
Disidentii adevarati nu au primit nimic, au refuzat chiar si Premiul Nobel. 
Unii s-au multumit doar cu un pasaport. Mai este cunoscut cazul altui 
disident, care azi ne povatuieste, desi a obtinut acel pasaport printr-un 
„raptus“ evident anticomunist (aha!?) care a constat in expunerea „nudului 
gol“ in redactia unei reviste mai mult sau mai putin literare. Iar in injuraturi 
nu sunteti singurul specialist. Poate ca datorita „valorii“ dumneavoastra vi 
s-a si dat pasaportul. Inteleptul cedeaza. Chiar daca e general de Securitate. 
Ce mare pierdere a avut intelectualitatea romana prin plecarea dumneavoas- 
tra! Unde-am fi fost acum! Ieri obscurantismul... 

“Pentru cei pe care ii injurati metodic, ca la Securitate, nici nu mai exi- 
stati. Pana atunci, continuati-va travaliul social. Curatati grajdurile. Noi, 
astia, mai putin curati decat dumneavoastra, va asteptam ordonantele — doar 
asa ne vom mentine verticalitatea, nu? — si, desigur, injuraturile. Fiti intran- 
sigent, puneti lucrurile la punct, aratati-i cu degetul pe cei ce nu va publica! 
Cum isi permit? Nici noi nu vom intra in UE, NATO (ne ajuta si trompetele 
dumneavoastra sa nu intram, chiar si refuzul — intens mediatizat — de a va 
vizita tara plina de securisti), nici dumneavoastra nu mai sunteti Paul Goma 
pe care il admiram in '77! 

“Incheind in stilul dumneavoastra literar elevat: De ce? Ei, de ce: 
de-aia!” 


Mare lucru nu am înţeles din textul de mai sus. Mare lucru nu va 
fi înţeles nici autorul - dar, român fiind, a scris! 

Şi nu mă înţeleg pe mine: de ce am reprodus - integral!- textul? 

Ei, de ce: fiindcă sunt masochist. 

lată că mă apără Liviu loan Stoiciu: 


Cotidianul 9 aug. 2002 
“Paul Goma, inamicul numarul unu 


“Ca la un semn, atacurile la adresa scriitorului disident Paul Goma se 
inmultesc - teama ca domnia sa ar lua in serios invitatia presedintelui Ion 
Iliescu de a se intoarce in tara provoaca deja cosmaruri. Trist, nu pot decat sa 
surad rusinat in fata acestui spectacol degradant. E clar ca vigilenta fostilor si 
actualilor securisti a reciclat eficient subconstientul vinovat romanesc si ca 
spiritul patriotic (specific romanilor care au ramas in tara si dupa Revolutie, 
sa se lase umiliti nu numai de regimul Nicolae Ceausescu) nu doarme. Chiar 
si securitatea... civica postcomunista se simte in pericol? Scriitorii romani 
(inclusiv cei din „diaspora“ sau „exil“”) sunt cei mai frustrati. Las la o parte 
„piscaturile piezise“ la adresa lui Paul Goma semnate acum si de titularii 
rubricii de scriitor din Cotidianul, si insist pe atacurile desantate aparute 
zilele trecute, semnate de alti doi membri ai Uniunii Scriitorilor (care, in 
paranteza fie spus, au „opera“ literara doar in mintea lor). 

“Primul mai acatarii care a dat tonul, punand mana pe par, pentru o 
corectie exemplara aplicata impotriva lui Paul Goma, dupa ce Ion Iliescu l-a 
chemat in tara, a fost Gabriel Andreescu, in „Observatorul cultural“ / 30.07, 
sub un titlu infamant: „Cum se autodiscrediteaza Paul Goma“. 

“Dupa ce ii atrage atentia lui Paul Goma ca romanii, la 25 de ani de la 
„Miscarea Goma“, ii fac un hatar ca-l mai tin minte (ba la Memorialul Sighet, 
unde are un... poster, ba intr-o dezbatere patronata de aceeasi Academie 
Civica, ba de insusi presedintele Ion Iliescu, care i-a scris respectuos marelui 

protestatar anticomunist), de necrezut, apostolul „respectarii drepturilor omu- 
lui“, Gabriel Andreescu, ce credeti? Il blameaza pe Paul Goma deoarece a 
indraznit sa aiba o opinie impotriva curentului, aparuta in ziarul „Cotidianul“, 
despre „Socul de la 11 septembrie“, etichetata de Gabriel Andreescu“ drept... 
„antiamericana“! Asta e culmea, auziti ce nenorocire, Paul Goma denunta 
„imperialismul de stat“ american (asemanator celui rus si chinez, de super- 
puteri nucleare) si are rezerve in fata abuzurilor militariste unilaterale ale 
SUA, unele atat de flagrante, incat pana si Occidentul european, desi aliat lor, 
s-a saturat sa le tot cautioneze (vezi si reactia dura a tarilor membre NATO 
impotriva sfidatoarei declarari a autoimunitatii militarilor americani, care nu 
pot fi acuzati de genocid sau crime impotriva umanitatii de Curtea Penala 
Internationala, deoarece SUA nu o recunoaste) - si vine Gabriel Andreescu sa 
apere puritatea morala a tuturor intreprinderilor SUA! SUA, cu „cea mai 
energica si larga constiinta populara a valorilor de libertate si justitie“ de pe 
glob, subliniaza Gabriel Andreescu, cu deja bine cunoscuta sa psihologie 
damboviteana (care psihologie, stiti, zilele trecute le-a acordat militarilor 
SUA imunitatea ceruta, Romania fiind prima tara ce face acest incredibil 
compromis „pentru intrarea in NATO“, scarbind Occidentul european). 
“Parol! Gabriel Andreescu a terminat cu apararea drepturilor minoritatilor 
din Romania (ramase fara paine de cand UDMR a batut palma cu Puterea 
PSD) si a trecut la apararea dominatiei mondiale a SUA, discreditandu-l pe 
Paul Goma „antiamericanul“ (de ar fi sa ne referim fie si numai la curentul 
majoritar francez „antiamerican“ si ar fi de ajuns sa-i atragem atentia lui 
Gabriel Andreescu ca apara o cauza superflua; ca francezii pot face asta, nu 
si „exilatul roman de la Paris"?). Sigur, nu merita sa insist, Gabriel 
Andreescu (disident de balta) are dreptul la randul lui sa aiba o opinie subiec- 
tiva... anti Goma, contestandu-i „capacitatea de discriminare“, dupa mai bine 
de zece ani de la prabusirea comunismului. Sa fiu sincer, m-as fi abtinut sa-l 
trag de maneca pe fostul disident Gabriel Andreescu (mereu excesiv), „apa- 
ratorul din oficiu al SUA“, mai nou, daca n-as fi citit ca Paul Goma „se aso- 
ciaza categoriei fostilor mari disidenti pe care caderea comunismului 1-a 
debusolat“ (dand exemplul unor Soljenitin si Zinoviev, neincantati de exce- 
sele militariste ale „democratilor de tip occidental“; care, mari disidenti anti- 
comunisti, din acest motiv... „au iesit din istorie“, conform spuselor fostului 
disident Gabriel Andreescu; Doamne fereste!). Chiar asa? In definitiv, de ce 
nu sunt crezuti pe cuvant marii disidenti? De ce ei nu pot sa aiba opinii, fie 
(sau mai ales) si antiamericane? 

“In sfarsit, sa-i acord cateva cuvinte si celui de-al doilea semnatar al 
unui text anti Goma, de-a dreptul revoltator, Alexandru Ciocalteu (aparut in 
„Cotidianul“ acum cateva zile, luni, 5 august). Scrisa cu o rea-credinta evi- 
denta, resentimentara, cu o lipsa de profesionalism jenanta, opinia doctorului 
Alexandru Ciocalteu nu merita decat dispret public, ea il descalifica de la sine 
(asa a tinut domnia sa sa iasa din anonimat, intrand in corul denigratorilor lui 
Paul Goma). Nu pot decat sa-i plang de mila doctorului Alexandru Ciocalteu 
(un nimeni in literatura romana), atunci cand ii contesta nu numai credibili- 
tatea disidentei lui Paul Goma, ci si... valoarea literara. Auziti: „Datorita 
«valorii» dumneavoastra vi s-a dat si pasaportul. Inteleptul cedeaza, chiar 
daca e general de Securitate. Ce mare pierdere a avut intelectualitatea roma- 
na prin plecare adumneavoastra!“ Cat de jos poate cobori demnitatea ,„inte- 
lectuala“ romaneasca: „Noi, astia, mai putin curati decat dumneavoastra, 
Paul Goma, va asteptam ordonantele“, mai scrie, jignitor, Alexandru 
Ciocalteu... Adica, incomodul Paul Goma e nu numai inamicul numarul unu 
al americanilor, ci si al romanilor? lata pana unde s-a ajuns. Neculpabilizarea 
postcomunista naste monstri. 

“Paul Goma se intoarce! 

“Presedintele Ion Iliescu, aflat la ultimul mandat, continua sa rupa gura 
targului cu initiativele sale postcomuniste de reconciliere nationala si de 
recuperare a memoriei. E clar ca s-a inconjurat cu consilieri care au eficien- 
ta si credibilitate in planul imaginii prezidentiale prin ceea ce intreprind. 
Dupa lovitura cu „impacarea“, aducerea in tara si recunoasterea rolului-cheie 
al Regelui Mihai in destinul Romaniei de ieri si de azi, apoi dupa delimitari- 
le lui Ion Iliescu de dictatura comunista, consternandu-si adversarii politici si 
civici (fie si numai prin medalierea oficiala a exilatilor nostri de la Radio 
Europa Libera si, mai nou, prin mesajul de sustinere morala a Memorialului 
Victimelor Comunismului si al Rezistentei de la Sighet, in care sublinia ca 
Holocaustul si Gulagul stau pe aceeasi balanta a condamnarii, deplangand 
martiriul romanesc „in acea dificila perioada de descompunere progresiva a 
regimului comunist“), ce credeti? A urmat zilele trecute scrisoarea deschisa 
a presedintelui Ion Iliescu catre Paul Goma (la 25 de ani “de cand ati avut 
curajul, primul, in mod public si neechivoc, in Romania, sa va ridicati glasul 
impotriva absurdei si tot mai sufocantei dictaturi ceausiste si a regimului tota- 
litar comunist in general”), in care disidenta anticomunista este ridicata pe 
soclul pe care il merita si in care Paul Goma e invitat sa vina in Romania! 
Trebuie sa recunosc, este extraordinar acest apel prezidential catre Paul 
Goma, incheiat cu: „Stiu ca, dupa Revolutie, lupta dumneavoastra si, in gene- 
ral, atitudinea ferma pe care ati avut-o nu au fost pretuite la justa lor valoare, 
nici in mediile politice, nici in cele scriitoricesti, chiar in cele civile. Ele nu 
si-au primit cuvenita recunoastere. In virtutea a ceea ce reprezentati, ati 
asteptat, cum era si firesc, sa fiti invitat in Romania si nu ati fost. Este, poate, 
si vina mea. A sosit, cred, timpul sa trecem peste toate divergentele si incom- 
prehensiunile trecutului, sa vedem ceea ce ne uneste. Invitandu-va acum, ofi- 
cial, as dori sa indrept aceasta greseala in numele unei tari care, de fapt, nu 
v-a uitat”. Chiar asa, invitatie in numele Romaniei! 

“Cata dreptate are presedintele Ion Iliescu — din pacate, Paul Goma nu 
e pretuit cu adevarat nici macar in mediile scriitoricesti, darmite in cele 
politice! Sunt scriitori (culmea, fosti scriitori colaborationisti ceausisti, nicio- 
data reabilitati moral, in frunte cu critici literari romani mai ales; ma abtin cu 
greu sa nu dau nume, dar ei sunt mereu citati in textele pamfletare ale lui Paul 
Goma, aparute regulat in revistele literare din Romania), care si-au facut un 
titlu de glorie in a-l demoniza, demonetiza ca valoare si in a-l injura grosier, 
provocand sila. 

“Cotidianul, cu onestitatea editorial-manageriala care-l caracterizeaza, 
fondatorul Ion Ratiu imprimandu-i-o, a fost primul ziar care i-a deschis o 
rubrica permanenta lui Paul Goma, extrem de incomoda, care a deranjat o 
sumedenie de orgolii exacerbate, mai ales in randul scriitorilor si politicieni- 
lor, dar si a celor din „societatea civila elitista“ (rubrica restrictiva insa ca 
spatiu, atata s-a putut, serializarea lungilor dar consistentelor sale articole 
pierzand adeseori din impact si cursivitate). In conditiile in care, atentie, Paul 
Goma l-a incondeiat dur, chiar din primul sau articol trimis pentru rubrica, pe 
redactorul-sef de atunci al Cotidianului, lon Cristoiu... A fost o experienta de 
neuitat pentru mine, „ca mijlocitor” al acestei colaborari de seama, scrise 
special pentru Cotidianul (reunite intre timp in carti). 

“Pe de alta parte, stiu ca in cadrul Uniunii Scriitorilor presedintele 
Laurentiu Ulici a incercat sa-l aduca in Romania pe Paul Goma, dar n-a reu- 
sit, invitatia sa lovindu-se de un refuz net. Si asta fiindca Paul Goma a fost 
dat afara din USR, cu o lasitate si lipsa de demnitate scriitoriceasca specifica 
romanilor (majoritar oportunisti, fara coloana vertebrala), si Paul Goma n-a 
putut sa ierte asta. Fiindca „linsajul” colegial-scriitoricesc e cel mai dureros. 

Asa se face ca nici pana azi nu se stie daca Paul Goma este membru al USR. 
In Consiliul de conducere al USR, pe vremea presedintiei lui Laurentiu Ulici, 
s-a sustinut ca Paul Goma a fost automat reprimit in USR imediat dupa 
Revolutie, cand toate dosarele blocate de intrare (si reintrare?) in USR au fost 
rezolvate intr-un singur sens... Sigur, cazul special Paul Goma, ca atitudine 
publica, unic in analele USR, trebuia rezolvat ca un caz special de USR, dar 
cum e imposibil sa treci peste umorile scriitoricesti cand e vorba de Paul 
Goma, „care a atacat in stanga si in dreapta, netinand cont de nimic, facan- 
du-si-i dusmani pe toti”... Reprimirea sa in USR „a ramas ca-n tren”, USR 
sustine ca a fost automat reprimit in USR, iar Paul Goma sustine ca el nu este 
membru al USR, deoarece a fost tradat moral... 

“Nu s-a putut iesi din aceasta situatie — la un moment dat, presedintele 
Laurentiu Ulici (el il considera pe Paul Goma un model moral, pe care socie- 
tatea romaneasca ar trebui sa-l constientizeze) a propus sa 1 se dea o functie 
lui Paul Goma in cadrul structurilor USR, sa fie facut redactor-sef al unei 
reviste literare macar, poate asa va fi atras sa revina in tara... Degeaba insa, 
ca e bine sa te feresti de scriitorul roman frustrat, in stare de orice, la o adica 
— Paul Goma luandu-i din scurt neiertator cam pe toti scriitorii „cu bube” care 
au grad de decizie: cum sa i se dea lui Paul Goma o functie administrativa? 
Nu luati seama ce-ar insemna sa vina el in Romania, „sa se razbune”? Trista 
lume colegiala, descalificata moral. 

“Ce e de facut ca Paul Goma (printre putinii scriitori exilati care scriu 
numai in limba romana!) sa revina in Romania? Ca au trecut 12 ani de la 
Revolutie si domnia sa nu da nici un semn ca e gata sa se intoarca — desi a 
avut o tentativa, atunci cand si-a anuntat candidatura la presedintia Romaniei 
(razgandindu-se pana la urma, neavand sustinere). Personal, ma gandesc 
serios ca Paul Goma ar trebui numit de urgenta de presedintele Ion Iliescu in 
fruntea noului Institut Roman (continuator al Fundatiei Regale, constituit 
dupa model occidental, britanic sau suedez), aflat sub patronajul Presedintiei 
Romaniei! Ar fi cel mai potrivit in acest inalt post de ambasador al promo- 
varii culturii romane in strainatate! 

“Liviu loan Stoiciu” 


x 


Din EUROJURNAL Chişinau 26 iunie 2004 am copiat următorul text: 
“Continuitate sau ruptura. A ramas Cioran antisemit?” 
W. Totok face pe prezentatorul. 
Valentin Protopopescu începe: 
“ I. A ramas Cioran antisemit? 

“Argument 

“Aceste rînduri sînt scrise fara pretentia ca ar oferi o unica explicatie 
valida în ceea ce priveste cazul optiunii politice adoptate de Emil Cioran în 
tinerete si al consecintelor morale ce decurg din aceasta. Temeiul prezentei 
interventii este ca moralistul a fost si a ramas un spirit extremist pur. 
Supunînd unei lecturi de inspiratie psihanalitica istoria acestui caz, tin sa 
avertizez ca verosimilitatea interpretarii care urmeaza este serios afectata de 
limitele de ordin euristic pe care o asemenea întreprindere le presupune cu 
fatalitate. încercarea de fata, cu un vadit caracter demitizator, datoreaza 
imens sugestiilor formulate de Paul Goma în Jurnal de apocrif, caruia îi 
marturisesc întreaga mea gratitudine.” (...) 

“Asadar, adevaratul motiv al rationalizarii practicate de eseist în ceea ce 
priveste varianta definitiva a unor texte scrise odinioara trebuie cautat într-o 
inconstienta teama de foarte posibila campanie pe care o puteau orchestra 
împotriva sa stînga radicala occidentala si lobby-ul evreiesc international. 

Precedentele spectaculoase, oferite de cazurile Céline, Vintila Horia, 
Heidegger si Eliade, pentru a nu cita decît cîteva, au constituit, desigur, 
argumente foarte serioase pentru a-l determina pe Cioran sa-si revizuiasca nu 
numai Weltanschauung-ul politic de tinerete, ci si sa-si cosmetizeze, uneori 
pîna la desfigurare si chiar aneantizare, scrierile din junete susceptibile a trezi 
virulenta grupurilor de presiune pomenite. Ma voi referi la numai doua 
titluri, ilustrative în ceea ce priveste efortul cioranian de a oferi o alta orien- 
tare unei realitati care se bucurase initial de cu totul alte coordonate: 
1) volumul antologal Singuratate si destin (...) 2) volumul Schimbarea la 
fata a României (...): “în interviurile si dialogurile sale, ca si în Carnete, 
Cioran a punctat uneori prin afirmatii destul de precise o despartire de un 
trecut cvasipolitic pe care îl regreta si în care nu se mai regasea. Cît anume 
este în acele interventii rationalizare adaptativa si cît anume este adevar 
inconstient — iata miza demonstratiilor ipotetice urmatoare. Desfasurate sub 
semnul conditionalului pur, ele nu urmaresc "fabricarea" unui caz, ci numai 
posibila întelegere a unui destin.” (...) 

“Departe de visceralul antisemitism nazist ori legionar, eseistul de la 
Rasinari e un personaj complicat, care îsi nuanteaza pîna la indistinctie pozi- 
tia. Daca pot sa fiu scuzat pentru un asemenea oximoron, as spune ca Emil 
Cioran practica pe-atunci un antisemitism constructiv, o ura domolita prin 
deferenta si o ostilitate marcata de simpatie. Drama lui sta în aceea ca "si-a 
ales" neinspirat epoca în care sa-si manifeste complexa atitudine antisemita. 
Intr-o vreme cînd antisemitismul pur si dur face legea, cînd jumatate de 
Europa se pregateste mocnit pentru experienta Holocaustului, sa adopti o 
pozitie ambivalenta, în cadrul careia respingerea indubitabila se realizeaza cu 
mijloacele scriiturii celei mai îndragostite de obiectul rejectat — nu constituie 
deloc o buna premiza morala. Cuvîntul scris si rostit în public, vorba lui Paul 
Goma, te angajeaza pentru totdeauna, iar ceea ce ai apucat sa scrii sau sa 
rostesti nu poate fi "spalat" decît cu mare dificultate si abia în urma a nume- 
roase, dureroase si succesive abjurari publice. Altfel, s-ar vadi ca realitatea 
Holocaustului si învatamintele sale pentru omenirea civilizata si vigilenta nu 
sînt altceva decît simple flatus vocis. 

(...)“In ciuda "profetismului" sau, tînarul Cioran stie foarte bine ce 
spune si carei ideologii slujeste. El crede cu tarie fanatica în justetea anali- 
zelor si a pronosticurilor pe care le formuleaza. "Votul" sau sufletesc, ca 
expresie sincera si reflexa, este neîndoielnic încotro se îndreapta. Ca asa stau 
lucrurile o dovedesc si urmatoarele fapte: ulterior, în Franta ocupata, el va fi 
printre primii care vor saluta trupele germane ce intrau în Paris; în vremea 
razboiului, filozoful se "specializase" în a-i conduce cu nedisimulata placere 
pe ofiterii Wehrmachtului la tot felul de cafenele si bordeluri de lux, ceea ce 
astazi ar fi calificat fara tagada ca act de colaborationism (scuza cu foamea 
provocata de penuria de alimente nu rezista, caci sute de mii de parizieni 
s-au aflat într-o situatie identica si nu au mai colaborat). (...) 

“Cioran nu regreta elogiile adresate lui Hitler si revolutiei national- 
socialiste, nu retracteaza nimic din acidele rînduri antisemite. Evreii mor, 
deci teoria lui se confirma. Sigur ca am putea lua în calcul contextul, nu pe 
deplin lamurit, al reeditarii Schimbarii... A fost Cioran consultat în vederea 
acelei operatiuni? Daca e sa ne amintim ca autorul s-a aflat la Bucuresti în 
noiembrie 1940, cînd a si rostit la Radiodifuziune conferinta cu titlul Profilul 
interior al Capitanului, atunci ipoteza neconsultarii lui Cioran devine destul 
de inoperanta. In plus, textul interventiei radiodifuzate este reluat, foarte 
probabil cu stirea si cu acordul autorului, în publicatia Glasul stramosesc de 
la Sibiu, pe data de 25 decembrie 1940. Editia a doua a Schimbari... avea sa 
apara peste cîteva luni, la Bucuresti. Greu de crezut ca Emil Cioran nu a stiut 

nimic, mai ales ca textul conferintei radiofonice exprima nu începutul unei 
îndepartari de gardism, ci, dimpotriva, constituie apogeul admiratiei 
cioraniene fata de spiritul si mentorul acelei miscari criminale. Rostit pe 28 
noiembrie 1940, delirantul discurs a fost contemporan cu nefasta zi în care 
cadeau asasinati de mult prea crestinestile echipe legionare ale mortii Nicolae 
Iorga si Virgil Madgearu. Eveniment care nu l-a tulburat prea mult pe junele 
Cioran, foarte ambalat în a-si radiodifuza ferparul ditirambic... 

“Prin urmare, Cioran ramasese un om de extrema dreapta. Dupa 1942, 
an în care soarta razboiului înregistrase o cotitura radicala, în urma careia era 
clar ca Germania nu mai poate cîstiga conflagratia mondiala, atitudinea sa 
începe sa se schimbe. Ca de obicei, salvarea se manifesta prin recursul la o 
rationalizare patetica si poetica. "Dezamagit" de România, care-si ratase 
sansa la un destin imperialist si violent, dezgustat de haosul structural si 
atavic al limbii materne, incapabila a-l primi pe Mallarmé în faldurile sale, 
Cioran traieste revelatia ca trebuie sa tinda la o alta identitate lingvistica. 

“3. O noua identitate 

“Revelatia se produce pe plaja de la Dieppe, adica exact acolo unde 
esuase eroic tentativa de debarcare a canadienilor. In plus, Dieppe e situat 
fata în fata cu sarmul englez, britanicii fiind singurii în Europa care i se împo- 
trivisera (cu succes) lui Hitler. Mai mult, taman în vara lui 1943, cînd dupa 
batalia Stalingradului soarta razboiului pe frontul de est se clarificase, Cioran 
"se dezamageste" de înfatisarea limbii române, considerata o "ie" prea strîm- 
ta pentru trebuintele expresive si de claritate ale eseistului. Neputinta de a 
aproxima satisfacator poemele franceze în limba materna "trezeste" dorul 
(complementar) de a perfectiona si limba engleza, pe care, de altfel, o 
stapînea excelent. Acest subit interes pentru graiul lui Shakespeare marturi- 
seste, cred, nu atît o revenire a pasiunii din perioada "brasoveana", cînd 
Cioran, nefericit profesor de filozofie la liceu, se refugiase aproape psihotic 
în literatura marelui Will, cît mai ales o frica instinctiva de consecintele pe 
care le-ar fi antrenat pentru el personal înfrîngerea Germaniei de catre anglo- 
saxoni. Prabusit într-un scenariu de sorginte magica, Cioran cel culpabil 
pentru fanatismul credintei în victoria extremei drepte se identifica 
inconstient cu probabilul agresor justitiar, încercînd sa-si perfectioneze limba 
acestuia ca într-un suprem gest de disperata capitulare. In psihanaliza, 
aceasta atitudine se numeste, conceptual, identificarea cu agresorul, iar 
experimentul Pitesti efectuat de grupul Turcanu exemplifica fara rest acest tip 
de reactie disperat-adaptatativa. Victima se transpune în persoana si carac- 
terul calaului, ajungînd adeseori sa-l depaseasca pe acesta în violenta si 
aptitudine criminala. Scopul? Pur si simplu, supravietuirea fizica. 

“Pe de alta parte, îmbratisarea limbii lui Descartes, remarcabila prin cla- 
ritate si distinctie, dovedeste cît de convingator poate functiona rationaliza- 
rea. Autoculpabilitatea se metamorfozeaza în subtire argumentare spirituala. 
Abjurarea nu se produce din convingere, din acuta constiinta a înselarii de 
sine. Nu suferinta pricinuita de o vinovata greseala îl terorizeaza pe Emil 
Cioran, ci simpla, omeneasca si instinctiva frica. Departe de adevarul moral, 
filozoful se pregateste pentru retorica rafinata a viitorului amoralist. Speriat 
ca optiunile lui progardiste si progermane l-ar putea trimite în fata tribunale- 
lor de dupa razboi, Cioran "dispare" ca autor pentru cîtiva ani, rastimp în care 
îsi "'desavîrseste" franceza (explicatie ulterioara si sensibil plauzibila în ochii 
nestiutorilor). Paricidului, concretizat în atitudinea antiteista (se stie, parinte- 
le sau fusese preot ortodox), i se adauga acum un matricid subtil: ucigînd 
limba materna, el îsi elimina (sau crede ca o face) mama, în relatie cu care un 
trecut incomod si periculos se reflecta. Limba materna este limba dorintei 
oedipiene de incest; limba materna este limba în care mama i-a marturisit 

regretul de a-l fi nascut; limba materna, în fine, este limba în care junele si 
freneticul Cioran si-a proiectat delirul de grandoare asupra destinului tarii 
sale, pe care o visa "cu populatia Chinei si cu gloria Frantei". Limba 
materna reprezinta, din acest punct de vedere, spatiul imaginar si inconstient 
al traumelor, investirilor si esecurilor cioraniene majore, grai al abjurarilor 
crestine paricidare, al ditirambilor închinati charismei dictatoriale si al 
vinovatiei de a-si fi vazut împlinite profetiile legate de realizarea "solutiei 
evreiesti" finale. Este evident ca eseistul nu a gîndit în maniera "tehnica" 
proprie lui Himmler problema evreiasca, dar e foarte probabil ca daca româ- 
nismul nu l-ar fi dezamagit si s-ar fi ridicat la înaltimea destinului visat, daca 
Germania si satelisii ei ar fi cîstigat razboiul, atunci el, Cioran, nu ar fi 
regretat nici o clipa exterminarea lui Israel. Ba poate ca ar fi justificat-o 
metafizic, într-o minunata stilistic limba româna ori germana. 
“5. Frica si eul terorist 

“Obligat la o mea culpa indirecta, prin rationalizare, sinele filozofului 
se crispeaza într-o umilitoare cedare în fata unui supraeu pe care-l integreaza 
dificil. Prea fricos pentru a-si asuma o pozitie radicala, Emil Cioran se 
refugiaza într-un amoralism atenuat estetic si lipsit de miza politica. Infrînt 
de principiul realitatii istorice, el se retrage într-un univers fictional si meta- 
fizic, în care entitati abstracte si vlaguite precum Dumnezeu, elogiul 
sinuciderii, apologia inutilitatii, micimea fiintei omenesti, voluptatea 
decadentei etc. fac figura spectaculoasa dar lipsita de risc personal. De fapt, 
epurat de frenezia apocaliptica a junetii, sincera sau demonstrativa cum va fi 
fost, discursul cioranian se împlineste stilistic, însa pierde vitalitatea pe care 
numai o credinta o poate insufla. Prea omenescul fricii ia locul vigorii 
militantismului etico-politic. 

“In Carnete, însemnarile fugare însa frecvente despre regretul de a fi 
trait la tinerete sentimente antisemite au rolul de jaloane pentru o autopunitie 
voit radicala, dar consumata în intimitatea propriului jurnal. Cioran se teme 
de publicitate, simte ca glasul i-ar tremura în public, atît în virtutea unei frici 
firesti, cît si din cauza nesinceritatii abjurarii. Intr-un Occident sensibilizat la 
siajul vinovatiilor legate de Holocaust, într-o Franta în care Legea 
Negationismului este aspra (vezi cazul Garaudy), exista doua atitudini 
posibile: fie pastrarea totala a tacerii cu privire la un trecut compromitator, 
dar riscul e imens; fie savîrsirea dramatica, masochista si radicala a unei mea 
culpa publice cu greutate de ultima abjurare. Cioran a ales solutia de 
compromis, nici tacere asurzitoare, nici marturisire devastatoare, ci doar 
soapte, sferturi de fraza, simple sugestii, regrete edulcorate sau auto- 
condamnari pe cît se poate de discrete. Desigur, este infinit mai mult decît au 
facut un Heidegger sau un Eliade — dar aici nu iau în discutie cazul acestora, 
ci ma refer exclusiv la situatia lui Cioran. 

“In acest scenariu adaptativ se înscriu si urmatoarele fapte: în 1981, pe 
cînd Paul Goma conducea colectia Est-Ouest la Editura Hachette, printre 
marii români exilati care fusesera invitati sa participe cu texte în cadrul 
acesteia se numarase si Cioran (Ionesco acceptase cu placere), dar moralistul 
refuzase sub pretextul ca Goma ar fi prea... reactionar; în 1987 Cioran îl 
primeste însa pe ideologul comunist Radu Florian, si el evreu, aflat în 
misiune în Occident "cu voie de la Primarie", desi avea stire despre rolul 
acestuia în vremea epurarilor universitare din epoca Revolutiei maghiare; 
în decembrie 1989 el saluta Revolutia româna si pe liderii sai, fostul activist 
Iliescu si fiul de kominternist Roman (în venele caruia curge sînge iudaic); 
la fel, nu se va sfii sa declare: "... am încredere în Ion Iliescu, care conduce 
Frontul Salvarii Nationale. Stiam de multa vreme ca el era speranta 
României". Aceste atitudini, în realitate reverente în fasa regimului socialist 

al lui Mitterand, sînt alte abdicari de la pozitia ideologica initiala, abdicari 
determinate de pura si instinctiva frica. Eul se conformeaza prezentului, 
mizînd pe un ideal care nu mai este al sau si care pare o prelungire a unui 
cod moral histrionic, specific istericilor. 

“În acest sens, extrem de elocvente mi se par rîndurile eseistului Teodor 
Baconski, din care am sa citez imediat în mod copios. Dar înainte de a 
savîrsi aceasta, îmi marturisesc satisfactia ca un gînditor de calibrul autorului 
invocat a observat cu aceeasi durere ca si mine "mezalianta" lui Emil Cioran 
cu aberantul stîngism al elitei franceze: "Dezamagirea mea s-a accentuat... 
atunci cînd am surprins, dincolo de seductia frazelor, traseul real urmat de 
Cioran: omul care nutrise pretentia de a transcende relativitatea si grotescul 
«angajamentelor» se dezice de idealul nationalist al tineretii sale asa cum 
te-ai descotorosi de o scama. Sigur ca nimeni nu i-ar fi putut contesta dreptul 
de a evolua astfel, mai ales ca optiunile sale românesti constituisera si ele un 
«angajament» printre altele. Suparatoare devenea însa contradictia dintre 
poza de aristocrat al negatiei si obedienta lui înregimentare în raport cu 
stîngismul intelighentiei franceze de la sfirsitul anilor °70. De unde aceasta 
grija subita pentru ceea ce nu se numea înca political corectness în cazul unei 
personalitati care ar fi trebuit sa aiba frisoane la auzul cuvîntului cariera?" 
(Iacob si îngerul, Editura Anastasia, Bucuresti, 1996, p. 231). 

“Un alt episod care ar pleda în favoarea ipotezei formulate, daca este 
analizat si altfel decît în cheie rationalizatoare, este urmatorul: exista semna- 
le ca, nu cu mult înaintea mortii, vizitat fiind la spital de Al. Mirodan, Cioran 
i-ar fi spus acestuia ca a încetat sa mai fie antisemit. Sa cîntarim putin 
lucrurile, fireste, din unghiul logicii pe care se sprijina interpretarea de pîna 
acum. Daca nu mai era antisemit, ce rost sa fi avut aceasta tardiva marturi- 
sire a lui Cioran, facuta de pe patul de suferinta în fata unui scriitor evreu? Se 
gîndea filozoful la postumitate, el, cel care rîsese tot timpul de viata de apoi, 
de toate aiurelile legate de ideea de nemurire, el, scepticismul întrupat, el, 
lucidul? Daca oricum era sortit pieirii, ce mai contau ecourile stîngii parizi- 
ene? Iar daca ramasese antisemit, cui sa fi folosit reiterarea constienta a unui 
fals, justificat numai gratie scenariului adaptativ? Oare îi mai pasa? De ce sa 
nu vedem în acest episod (repet, ipotetic), pur si simplu înca o data, expresia 
irationala a fricii care l-a stapînit pe Cioran o jumatate de veac de viata 
traita în Apusul postbelic, atît de necrutator cu extremistii de dreapta? Batrîn, 
bolnav, slabit si disperat, cum sa nu-i fi fost frica lui Cioran, prada probabil 
unei fantasme de persecutie, aflat între doua episoade de delir sau între 
secvente dense de tacere alzheimeriana, de prezenta, în fond nevinovata si 
amicala, a iudeului Mirodan? Desigur, am în vedere o foarte posibila reactie 
inconstienta, spontana si irepresibila”... (... 

Aparut în Observator cultural, Nr. 97-98/01.01.-14.01. 2002 


Lui Valentin Protopoescu îi dă replica Alexandru Florian (fiul 
lui Radu): 


“Critica de dreapta a autocriticii lui Emil Cioran 
(...)“Dincolo de aceasta chestiune, pe care autorul nu si-o pune în acest 
studiu, trebuie sa recunosc originalitatea si caracterul incitant al demersului, 
precum si justetea unora dintre observatiile sale. 

“Nu mica mi-a fost mirarea cînd, spre sfirsitul lecturii, am întîlnit însa 
cîteva "probe" pe care autorul le furnizeaza pentru a-si sustine grila psihana- 
litica de citire a lui Cioran si care, paradoxal, se întorc împotriva lui. 

“1. Ca urmare a schimbarii identitatii, a renuntarii la valorile doctrina- 
re ale extremei drepte interbelice, Cioran l-ar fi primit în 1987 pe evreul Radu 

Florian si ar fi "salutat Revolutia româna si pe liderii sai, fostul activist 
Iliescu si fiul de kominternist Roman (în vinele caruia curge sînge iudaic)" 
ss. meat. Atrag doar atentia ca asemenea formulari nu fac decît sa se înscrie 
în discursul extremismului antisemit, ele nu au nimic de a face cu euristica 
psihanalitica pe care o invoca autorul. 

“2. De asemenea, tot atît de lipsita de consistenta cognitiva este si teh- 
nica recurgerii la supozitii neverificate, în fapt simple zvonuri. Si acestea cu 
puternica coloratura etnicista. Cum altfel poate fi interpretata afirmatia-ipo- 
teza a autorului, conform careia "exista semnale ca, nu cu mult înaintea mor- 
tii, vizitat fiind la spital de Al. Mirodan", un scriitor evreu, mentioneaza cu 
constinciozitate V. Protopopescu doua fraze mai jos, "Cioran i-ar fi spus 
acestuia ca a încetat sa mai fie antisemit". Cred ca dl Valentin Protopopescu 
este constient ca prin tehnica "se pare" si "ar fi spus" se pot construi infinite 
afirmatii arbitrare, fara relevanta. 

“3. Am crezut ca la 12 ani de învatare a practicilor si spiritului demo- 
cratic, macar analizele culturale se pot dezbara de recursul la informatii dupa 
ureche, etichetari sau aprecieri defaimatoare. Autorul nu are nici cea mai 
mica retinere în a îl cataloga pe Radu Florian, tatal meu, ca "ideolog comu- 
nist", "evreu", "aflat cu ordin de la Primarie în Occident" si avînd un rol 
nefast "în vremea epurarilor universitare din epoca Revolutiei maghiare". 
“Domnul V. Protopopescu ar fi trebuit sa aduca ceva argumente înainte de a 
se grabi sa insinueze si sa anatemizeze. Care ordin si ce Primarie? Daca ati fi 
avut curiozitatea intelectuala de a afla motivatia întîlnirii de la Paris, ati fi 
citit eseul Imprevizibila întîlnire, publicat de România literara. Daca ati fi 
fost preocupat de rolul lui Radu Florian si nu numai de a aduna, fara a si veri- 
fica, cît mai multe "probe" care sa va serveasca, ati fi aflat ca a fost întot- 
deauna un intelectual de stînga (De ce nu sînt de dreapta?, în R. Florian, 
Controversele secolului XX, Editura Diogene, Bucuresti, 1997), fara a fi 
ideologul partidului comunist sau al societatii totalitare. Cît despre rolul pe 
care l-ar fi avut la Facultatea de filozofie, va recomand a apela la surse cre- 
dibile si nu la povesti la gura sobei. Una dintre aceste surse este Dosarul de 
urmarire al prof. univ. Tudor Bugnariu, întocmit de Securitate, studiat de 
doamna Dorli Blaga, sotia prof. Bugnariu. Tocmai datorita colaborarii apro- 
piate dintre cei doi, a împartasirii acelorasi valori si atitudini politice, precum 
si a faptului ca R. Florian, în 1965, a fost dintre cei foarte putini care s-au 
opus masurilor luate împotriva prof. Bugnariu, decan la Filozofie pe atunci si 
care a fost de partea studentilor, exista o nota în care agentii Securitatii reco- 
manda ca si tatalui meu sa 1 se întocmeasca Dosar. Acestea ar fi cîteva ele- 
mente. Domnul Valentin Protopopescu este departe de viata si activitatea lui 
R. Florian, iar eu nu intentionez sa schitez un portret. Deontologia profesio- 
nala reclama însa, dintr-o perspectiva morala, accesul la minime informatii 
reale atunci cînd evaluam situatii, persoane, fenomene sociale. 

“Idiosincrazia pe care autorul o afiseaza pe tot parcursul analizei fata de 
stînga culturala sau politica ma face sa cred ca am citit o încercare de critica 
dinspre dreapta a gestului lui Emil Cioran de a-si reconsidera atitudinea 
politica extremista din anii '30”. 

Aparut în Observator cultural, Nr. 99 /15.01.-21-01.2002 


Valentin Protopopescu răspunde răspunsului: 


“Precizari necesare si regrete tardive - 
“Nu sta în intentia mea sa polemizez cu domnul Alexandru Florian. 
Se pare însa ca anumite aspecte din eseul meu, A ramas Cioran antisemit?, 
publicat în revista Observator cultural, Nr. 97-98/2002, l-au nemultumit 

substantial, astfel încît a simtit nevoia sa intervina si, în numarul imediat 
urmator al hebdomadarului, sa publice un text, intitulat Critica de dreapta a 
autocriticii lui Emil Cioran, în care îsi precizeaza punctul de vedere. 
Citindu-1 cu atentie interventia, am crezut de cuviinta sa redactez la rîndu-mi 
un scurt text, în care sa încerc a lamuri ceea ce domniei sale i s-a parut a fi 
echivoc, condamnabil si lipsit de deontologie în eseul citat. Cu alte cuvinte, 
am dorit sa risipesc un val de suspiciune care, desigur, e fructul exclusiv al 
stîngaciei mele, nefiindu-i în nici un fel imputabil domnului Florian, caruia îi 
si multumesc pe aceasta cale pentru ca mi-a atras atentia asupra unor 
neajunsuri. Dar sa procedez sistematic... 

“1. Din pacate, titlul textului-replica, Critica de dreapta a autocriticii lui 
Emil Cioran, nu cred ca are vreo legatura cu optiunea mea politica sau cu 
vreo atitudine ideologica pe care mi-as fi manifestat-o în textul invocat. Cînd 
am scris despre "aberantul stîngism al elitei franceze", m-am referit, de pilda, 
la atitudinea lui Sartre, care, la întoarcerea din calatoria întreprinsa în 
U.R.S.S., în 1954, a declarat: "Cetatenii sovietici s...t îsi critica guvernul mai 
mult si mai eficient decît o facem noi" (interviu publicat în Liberation, 15-20 
iulie 1954); ulterior, acelasi Sartre, referitor la prima afirmatie, avea sa pre- 
cizeze: "Dupa prima mea vizita în U.R.S.S., în 1954, am mintit" (Situations, 
X, Gallimard, Paris, p. 220). Exemplele de acest tip sînt foarte numeroase. 
Tot acelasi stîngism de proasta factura i-a împiedicat multa vreme pe unii 
intelectuali francezi sa admita ca realitatea politica efectiva a natiunilor din 
spatiul sovietic este radical diferita de imaginea pe care propaganda oficiala 
o "vindea" naivilor din Occident. Daca afirm ca nu putine segmente ale inte- 
lighentiei franceze erau dispuse a crede în mitologia excelentei democratice 
construite de comunistii estici nu înseamna ca adopt o pozitie de dreapta, ci 
doar ca, pe urmele Monicai Lovinescu, ale lui Virgil Ierunca, Paul Goma, 
Eugene Ionesco, Alexandr Soljenitîn, Milan Kundera etc., subliniez 
flagranta unei evidente. Daca asta înseamna sa fii de dreapta, atunci ei bine, 
accept, sînt de dreapta. Daca nu, nu. 

“2. Constructia "spirit extremist pur", pe care am aplicat-o moralistului 
de la Rasinari, nu este, desi pare, o afirmatie în sens absolut. Poti sa fii extre- 
mist exclusiv în declaratii, fara sa te transformi cu necesitate în actant direct 
al înfaptuirii fizice a agresiunii extremiste. Aceasta diferenta graduala deter- 
mina si caracterul relativ al sintagmei mele. Cioran n-a asasinat nici un evreu, 
s-a multumit numai sa declare: "Daca m-as fi nascut evreu, m-as fi sinucis!". 
Cioran n-a atîrnat cadavre de evrei în cîrligele abatorului bucurestean, ci s-a 
multumit sa-l evoce ditirambic pe asasinul mistic care a fost Capitanul. Asa 
cum am si subliniat în textul meu, ulterioarele marturisiri de cainta facute de 
Cioran reprezentau "infinit mai mult decît au facut un Heidegger sau un 
Eliade — dar aici nu iau în discutie cazul acestora, ci ma refer exclusiv la 
situatia lui Cioran". Prin urmare, nu pot decît sa regret ca domnul Florian a 
trecut cu vederea asemenea avertisment, precum si caracterul, fatal limitat 
stiintific, al eseului meu, care nu si-a propus a fi decît ceea ce nazuia sa fie, 
adica doar o încercare — si aceea de natura curistica. Promit însa ca, daca ma 
va bîntui ideea unui studiu exhaustiv dedicat extremismului românesc de 
dreapta, nu-i voi ocoli nici pe Eliade, nici pe Nae Ionescu s.a.m.d. 

“3. Inteleg nemultumirea preopinentului meu si regret faptul ca, pentru 
a ilustra motivatia unei atitudini cioraniene, am fost obligat sa invoc într-o 
lumina nefavorabila imaginea parintelui sau, filozoful Radu Florian. Afirm 
aceasta cu sinceritate, mai ales ca nu a-l defaima pe autorul Controverselor 
secolului XX am nazuit eu, ci doar a-l "citi" psihanalitic pe Cioran, lectura în 
economia careia relatiile de senectute cu evreii aveau o pondere deosebita, 
dictata de necesitatile demonstratiei. Intuitia mea despre consecventa antise- 

mitismului cioranian se cuvenea sustinuta de fapte istoric databile. 
Informatiile despre episodul vizitei lui Radu Florian la Cioran le-am aflat în 
scrisoarea lui Paul Goma catre Lászlo Alexandru din 28 noiembrie 1997 
(vezi Orient Express, Dacia, Cluj, 1999, p. 193-194). La fel, recunosc ca, 
daca unele constructii în legatura cu Radu Florian au fost mai dure, acest 
lucru se datoreaza influentei asupra-mi a stilisticii lui Paul Goma, influenta 
asupra careia se pare ca n-am reflectat îndeajuns. Îmi pare rau. Din aceeasi 
pricina, n-am sa citez aici cele scrise de dizidentul român. L-as supara a doua 
oara pe domnul Alexandru Florian... Am sa subliniez însa încrederea pe care 
i-o acord lui Paul Goma, în care obstinez sa vad una dintre putinele noastre 
constiinte morale. Eu nu cred ca Paul Goma este capabil de minciuna! Goma 
l-a cunoscut pe Radu Florian prin 1955-1956, cînd l-a avut drept conferen- 
tiar, taman în vremea reverberarilor pe care Revolutia anticomunista maghia- 
ra le produsese în anumite grupuri de studenti români; daca Paul Goma a pus 
un diagnostic gresit, asta nu mai am de unde sa stiu, dar, pîna la proba contra- 
rie, îi acord în continuare credit, macar în virtutea faptului ca: în urma acelor 
nenorocite evenimente s-a ales cu un an si jumatate de puscarie politica în 
vremea celui mai dur regim penitenciar al epocii comuniste si cu cinci ani de 
domiciliu fortat; întreaga sa opera este întemeiata masiv pe rememorare, 
avînd un radical caracter autobiografic, scriitorul facînd asadar dovada unei 
memorii prodigioase ("N-am sa-i uit, n-am sa-i tac!"). Restul e o problema 
între Paul Goma si d-voastra, domnule Alexandru Florian... 

“Insa trei precizari tot am sa fac: 

“1. Din ratiuni de economie privind întinderea textului meu despre 
Cioran, am evitat sa citez si sa fac trimiteri la tot pasul, mai ales ca unele 
aspecte invocate frizau suparator evidenta locului comun, fiind mai de multa 
vreme cunoscute de cei care se intereseaza de opera si persoana Marelui 
Înrait; apoi, fiind vorba doar de un eseu, mi-am permis sa fac oarecum rabat 
de la rigoarea redactionala pe care un studiu autentic o reclama; iata motivul 
în virtutea caruia n-am mai citat Nr. 3/2001 al revistei clujene Apostrof, care 
preia paginile 246-248 din Dictionarul neconventional al scriitorilor evrei de 
limba româna (Editura Minimum, Tel Aviv, 1997) referitoare la vizita pe 
care Al. Mirodan i-a facut-o la spital lui Cioran, în urma careia bolnavul i-ar 
fi marturisit acestuia ca a încetat sa mai fie antisemit (asadar, accept ca mint 
doar în masura în care minte si Al. Mirodan); 

“2. Eu, personal, sînt mîndru sa aflu ca exista o nota care recomanda 
agentilor Securitatii sa întocmeasca dosar profesorului Florian pentru ca 
acesta luase cu demnitate apararea decanului Tudor Bugnariu; acest eveni- 
ment se întîmpla însa în 1965, iar referirea pe care eu o fac, pe urmele lui 
Goma, avea în vedere anul 1956 (regret inversiunea cifrelor, însa nu eu sînt 
responsabil de aceasta!), asadar, evenimentul este altul, si nu vad unde anume 
m-am înselat (dar, oricum, ramîne remarcabil gestul universitarului bucures- 
tean, desi el a fost probat într-un moment al deschiderii culturale si politice, 
cînd riscul punitiei se diminuase considerabil!); 

“3. În fine, dar cîtusi de putin în ultimul rînd, sînt dator în fata domnu- 
lui Alexandru Florian cu scuze publice pentru interpretarea pe care a dat-o 
domnia sa unor cuvinte întrebuintate de mine pentru a determina calitatea 
(una dintre ele!) unor persoane fata de care Cioran a simtit nevoia unor reve- 
rente morale; daca interpretarea gresita îi apartine, atunci acest lucru mi se 
poate imputa exclusiv mie, caci poate ca nu m-am exprimat cu destula clari- 
tate; folosind sintagme precum iudeu, sînge iudaic, scriitor evreu, n-am 
nazuit însa nici o clipa a devaloriza ori injuria respectivele personaje, trans- 
formîndu-ma astfel într-un vinovat mai mare chiar decît subiectul analizei 
mele; dimpotriva, spunînd, de pilda, ca Al. Mirodan este scriitorul evreu în 

fata caruia Emil Cioran a simtit nevoia sa-si faca o ultima mea culpa, nu m- 
am gîndit nici o clipa sa-l descalific rasial pe dl. Mirodan, ci numai sa subli- 
niez, conform teoriei proiecției din psihanaliza, ca moralistul, în virtutea unei 
vinovatii inconstiente pentru antisemitismul manifest de odinioara, încerca sa 
domoleasca ceea ce el îsi închipuia a fi dorinta justitiara a vizitatorului sau 
evreu — lucru, evident, fals, caci Mirodan era cu totul strain de o asemenea 
optica vindicativa; prin urmare, nu gratie "antisemitismului meu latent” am 
folosit asemenea constructii, ci doar pentru a interpreta euristic atitudinea 
cioraniana; daca n-am fost suficient de clar, atunci e evident ca limbajul mi- 
a jucat o foarte regretabila festa, de care n-am fost constient pe moment, caci, 
altfel, nu mi-as fi permis a reitera formule pe care, în urmarea Soah-ului, nici 
un om sanatos moral nu le-ar întrebuinta. La limita, daca as fi însufletit de 
puseuri de antisemitism ori de xenofobie, nu prea cred ca mi-as încredinta 
textele, bune, rele cum sînt, tocmai Observatorului cultural, revista acuzata 
adeseori de "exagerata corectitudine politica", ci le-as duce manu propria la 
România Mare sau la Atac la persoana. In fond, si în urmarea unei logici 
firesti, de ce s-ar cazni un antisemit sa-l interpreteze psihanalitic drept anti- 
semit (folosind deci o "stiinta evreiasca"!) pe Cioran? Mai ales ca, în urma 
formarii mele personale, cred ca am dobîndit suficient autocontrol asupra-mi, 
astfel încît sa evit dezgustatoarele iesiri primare. Dimpotriva, demersul pe 
care l-am întreprins, în ciuda neplacerii de a-l demitiza pe Cioran, a urmarit 
tocmai a preciza unele aspecte deficitare ale trecutului interbelic, astfel încît 
sa putem asuma acum partea luminoasa a operei acelor intelectuali înspre 
care privim astazi ca la niste modele. Repet: dupa experienta Holocaustului, 
orice discurs despre ordinea lumii trebuie asezat în lumina învataturilor pe 
care acest eveniment nenorocit ni le-a transmis... 

“Dar pentru a încheia ceea ce nu mi-as dori sa se transforme într-o pole- 
mica pe care n-o agreez cîtusi de putin, am sa reiau avertizarea formulata la 
începutul eseului care l-a suparat atît de rau pe domnul Florian: e vorba de o 
încercare de lectura psihanalitica, efectuata în orb, adica în absenta contactu- 
lui clinic cu discursul viu al subiectului, tentativa circumscrisa genului anali- 
za exportata si, prin urmare, fatal limitata la functia euristica a cunoasterii. 
Cine cauta rigoare absoluta, s-o caute în logica simbolica, nu în cîmpul stiin- 
telor omului, nu în psihanaliza aplicata. Cui nu-i convine, n-am ce-i face..”. 

Aparut în Observator cultural, Nr. 100/ 22.01.-28.01.2002 


Nu găsesc nimic de adăugat. 

Doar de constatat : chiar atunci când un goi are argumente, un 
evreu, prin tupeul, prin violenţa interpelării, îl dezechilibrează, îl 
culpabilizează - chiar de îşi dă seama că foloseşte “argumente” aiurea. 

Ba am ceva de adăugat: 

Recunoscîndu-şi erorile, V. Protopopescu indică izvorul lor: 
“stilistica lui Paul Goma”. O mare plăcere nu mi-a făcut, nu 
pentru mine, ci pentru V. Protopopescu: atât de tânăr şi deja atât 
de uşor de timorat? 

Mai băgasem de seamă ceva în propostă: lipsa trimiterii la mine 
a episodului de la Dieppe: mărturisea în altă parte (am impresia că 
era un volum) că din Jurnalul meu o aflase. Ca şi “mecanismul” fricii 
la Cioran. 

Asta să fi fost “stilistica lui Goma” de care se leapădă? 

Un text al lui M. Shafir (cuvântul într-un colocviu, aşa ceva): 


“(Mihai Shafir) “la evreu-goy la goy-evreu 

“Marturisiri personale despre procesul de aculturalizare si reculturali- 
zare ale unui evreu originar din Romania Colaborator 
“Stimata doamna presedinte de sesiune, stimati participanti la colocviu,(...) 

“Provin dintr-o famile total asimilata. In acelasi timp, dintr-o familie 
care, astazi, ar fi definita drept "multiculturala." Niciunul dintre cei patru 
bunici nu proveneau din acelasi colt al pamintului. Bunicul patern, pe care nu 
l-am cunoscut niciodata, se tragea de pe undeva de pe meleagurile impe- 
riului austro-ungar. Bunica paterna era nascuta la Budapesta--un aspect 
important in biografia mea, si veti vedea imediat de ce. Din partea mamei, 
strabunicul fusese arendas in Moldova pe mosiile lui Sturdza (acum vedeti 
cine e vinovat pentru 19077), iar bunicul era un umil contopist. Sotia lui era 
nascuta la Varsovia. Nu mi-a fost ascunsa niciodata identitatea evreiasca a 
familei. Dar nici clarificata. Habar nu aveam ce inseamna sa fii evreu, de 
fapt. De sarbatori ne duceam la Templul Coral unde nu intelegeam nimic din 
rugaciuni, ne intorceam acasa si mancam supa de gaina. Cu asta se termina 
"sarbatoarea". “Cu alte cuvinte, se proceda ca in anecdota care defineste 
sarbatoarea evreiasca in urmatorii termeni: "ei au incercat sa ne lichideze, 
noi am invins, pofta buna!". 

“Dar mai exista un aspect important in memoria mea individuala si 
colectiva. Provin dintr-o familie de anticomunisti. As spune, defapt ca provin 
dintr-o familie de anticomunisti romani de religie iudaica. Asta ar rezuma 
perfect identitatea mea inainte de a face "Alia", daca n-as fi aflat, intre timp, 
de la Nae Ionescu (despre care nu stiam nimic atunci) ca asa ceva nu se poate. 
Tot asa cum mult mai tirziu am aflat ca "evreii au adus comunismul in 
Romania."Curios, insa la mine in casa nu au ajuns acei evrei. Cu antisemitis- 
mul, insa, eu n-am avut de a face in anii copilariei. Sau, mai bine zis, sub- 
constientul meu ma apara sa nu am de a face cu el. Asta, pentru ca nu voiam 
sa inteleg ce se ascunde in spatele unor afirmatii ale unor prieteni si colegi, 
care imi explicau induiosator cit de bine ar fi daca toti evreii ar fi ca mine... 
In schimb, socializarea mea politica in anticomunism a fost deosebit de 
puternica. Imi amintesc perfect de prima palma pe care mi-a dat-o tata. 
Aveam 9 ani in martie 1953, cind, intorcindu-ma de la scoala cu lacrimi in 
ochi, impresionat de ceremonia de acolo si, intrebat fiind de tata ce s-a 
intimplat, am avut nefericita idee sa-l intreb la rindul meu:"Cum, nu stii? 
A murit tatucul nostru!" Calm, tata m-a rugat sa vin cu el la baie, a deschis 
robinetul pentru ca nu cumva sa auda ceva vecinii, mi-a ars o palma si mi-a 
spus zimbind: "Asta, ca sa fii sigur ca tact-o traieste!”. Aceasta este 
socializarea politica din care provin. 

“Mai mult, cred ca din punct de vedere politic am fost un copil precoce 
dar in acelasi timp pervers. Parintii divortasera cind eu aveam cam 6 ani. Tata 
nu voia deloc sa plece din Romania."Ultimul, pe ultimul vapor," era expresia 
lui preferata. Eu, in schimb, voiam neaparat sa plec. Subliniez: sa plec din 
Romania, din Romania comunista, oriunde ar fi, daca se nimereste Israel, sa 
fie Israel. Ma simteam sufocat de faptul ca una trebuia sa spun la scoala, alta 
puteam vorbi acasa. Si intr-o zi, cind tata a dat-o iar cu "ultimul, pe ultimul 
vapor," i-am spus ca mama e de acord sa place cu mine, adica sa ma scoata 
din Romania. Era o minciuna sfruntata. Un santaj ordinar al unui copil 
pervers si ultrapolitizat care a stiut sa exploateze situatia competitiei pentru 
sufletul sau intre parinti divortati. Tata a fost de acord sa depunem actele de 
plecare imediat. Ca am mai asteptat citiva ani pina a venit aprobarea, e alta 
poveste. Dar nu am terminat sa vi-l prezint pe Michael Shafir produsul 

copilariei, pentru ca a mai existat un aspect important, chair esential. 

“Bunica mea de origine budapestana a murit cind eu aveam vreo 8 ani. 
Era o femeie inalta, energica, locuia la Timisoara,unde o vizitam in vacante. 
Noi traiam la Bucuresti si intr-o zi, cred ca era "vacanta de iarna", ajungind 
la dinsa la Timisoara, m-am adresat bunicii in limba romana. A ramas ca un 
stilp de gheata, in toata statura ei impozanta si mi-a raspuns in limba germa- 
na (pervers, dar aceasta era limba familiei, nu idisul, pe care l-am invatat cu 
ajutorul ebraicii si al germanei in...Israel): "In aceasta casa, se vorbeste 
romaneste numai o data pe saptamina, si atunci numai la bucatarie." Adica cu 
servitoarea. Nu stiu cum, dar am inteles imediat despre ce era vorba. Si de 
atunci pina azi am o repulsie toatala fata de orice fel nationalism. Nu puteam, 
la 8 ani, sa fiu constient si de ridicolul situatiei: o evreica-unguroaica imi cere 
sa nu vorbesc romaneste, ci germana, la nici macar o decada dupa Holocaust, 
despre care habar nu aveam atunci. 

“Si mai trebuie sa va impartasesc ce mi s-a intimplat cu putin timp 
inaintea plecarii. Aveam o buna prietena, o colega de clasa, cred ca eram si 
putin indragostit de ea. O chema Oana. I-am spus ca "noi plecam." Imi ras- 
punde Oana: "Nu am sa inteleg asta cit oi trai: as pleca si eu, dar numai gin- 
dul ca n-am sa revad vreodata Oltul meu ma face sa renunt imediat." lata-ma 
ajuns in Isarel, iata-ma facind primii pasi catre integrare, invatind cit-de-cit 
ebraica si iata-ma la o intilnire cutineri de virsta mea. Tinerii, ca peste tot. 
Dans, flirt, dar si discutii "serioase." Se discuta problema evreilor care para- 
sesc Israelul. Si ce-mi aud urechile de la cea mai frumoasa fetita (sa tot fi avut 
17 ani!) dupa care mi se scurgeau ochii? "Eu pot intelege orice, aici viata e 
grea, in America e mult mai usor. Dar, cind ma gindesc ca s-ar putea sa nu 
mai revad niciodata lordanul....". Am inteles atunci ca problema nu era a 
Oanei si nici a fetei al carui nume l-am uitat intre timp. Problema a fost si este 
a lui Michael Shafir. 

“In drum spre Israel am petrecut cam zece zile la Venetia in asteptarea 
vaporului "Theodor Herzel" care urma sa ne transporte in Israel. Agentia 
Evreiasca ne-a cazat la un pension si, dupa citeva zile (obraznic fiind si 
atunci), am intrebat: "Dar de ce primim in fiecare zi macaroane? Nu ne dati 
si noua, din cind in cind, ceva carne?"Raspunsul a fost "Nu se poate, aici nu 
se gaseste carne caser." La care am reactionat: "Aia ce-i?" Asta era "evreul" 
Michael Sahfir (desi aveam alt nume pe atunci) ajuns la Haifa cu "Theodor 
Herzel" in seara zilei de 2 octombrie 1961. 

“Sa revin insa, si sa incadrez aceste lucruri innotiunile halbwachsiene. 
Este foarte clar ca nici memoria mea individuala, nici cea colectiva nu aveau 
nimic de a face cu sionismul. Conflictul, sau ceea ce amnumit disonanta 
cognitiva era inevitabil, dupa teoriile lui Halbwachs. Dar, asa cum afirmam 
cind le-am discutat, Halbwachs greseste pe ici-colo. El nu ia inconsideratie 
optiunea individuala. Si eu am optat pentru integrare. Am reusit atit de bine 
sa ma integrez incit, revenind in Romania dupa 29 de ani si dupa caderea 
comunismului, nu eram in stare sa-mi aduc aminte de numele colegilor de 
scoala, ceea ce unora li se parea o fandoseala. Voisem, si reusisem, sa devin 
israelian. Lasasem in urma tot ce apartinuse trecutului. As putea spune ca 
numai eram un "evreu-goy," asa cum fusesem cind parasisem Romania. 
Eram un goy israelian. Pentru ca, desi in mod inevitabil invatasem intre timp 
multe despre traditia iudaica, nu ma identificam cu ea decit la modul 
cognitiv. Cel mult, inaintind in virsta, nu mai eram ateist, dar nici credincios 
nu eram. Devenisem agnostic, asa cum sunt si azi, deoarece mi se pare la 
mintea cocosului (dar a omului?) ca, daca exista o Fiinta Suprema, mintea 
umana este incapabila sa o perceapa, dar in acelasi timp incapabila sa o nege 
fara sa cada in ridicol. 


PAUL GOMA J U R N A L 2004 172 


“Si totusi, intr-un punct, unul enorm de important, nu m-am putut trans- 
forma niciodata. Repulsia mea fata de nationalism nu numai ca nu a scazut, 
dar a crescut cu anii. De aceea, am facut parte din miscarea "Pace Acum" 
(care, in ciuda celor afirmate de nestiutori, nu este o miscare pacifista, cu atit 
mai putin una de "stinga") si de aceea ma definesc azi drept un "sionist cri- 
tic". Unul care nu poate si nu va putea niciodata sa justifice crima drept un 
raspuns justificat la alta crima. Asta este specialitatea fostului meu prieten 
Paul Goma, si poate ramine asa in vecii vecilor. (Rog a nu se interpreta drept 
luare-de-buna a afirmatiilor lui Goma despre rolul jucat de evrei in procesul 
de evacuare a Basarabiei). 

“Dar azi nu mai sunt, totusi, un goy israelian. Am devenit un goy-evreu. 
Goy, pentru ca nu sunt un evreu practicant. Dar am trecut totusi la iudaism, 
ca sa spun asa. Si acest proces--unul care m-a dus de la evreu-goy la goy- 
evreu trecind prin israelian-goy-- nu il datorez nici rabinilor habotnici, nici 
celor conservatori, si nici macar celor reformati. Il datorez in intregime unor 
fosti amici alaturi de care am "militat"(scuzati cuvintul!) impotriva national- 
comunismului ceausist vreme de citeva decenii. 

“Cind, dupa caderea comunismului, am descoperit antisemitismul lor 
(la unii latent, la altii fatis) am inteles ca nu am alta alternativa decit sa trec 
la religia in care (intimplator) m-am nascut. Cu alte cuvinte, in ceea ce ma 
priveste, sunt intruchiparea evreului "sarterian", care ajunge la iudaism 
datorita antisemitismului. 

“Nu regret citusi de putin acest proces. El m-a ajutat sa devin o parte a 
"memoriei istorice iudaice" in ciuda si impotriva mea. Am avut norocul sa 
plec din Romania la o virsta destul de frageda pentru a ma debarasa de orice 
complex evreiesc de inferioritate. Dar, slava Domnului, am plecat destul de 
tirziu pentru a nu mai putea cade pradanici unui complex evreiesc de 
superioritate. Stiam si stiu si astazi ca in Romania traiesc si oameni minuna- 
ti, si prosti, si lichele. La fel, in Israel. Azi mai stiu ca in Romania traiesc 
ultranationalisti alaturi de care imi este pur si simplu rusine ca apartinem 
aceleiasi specii. La fel, si in Israel. 

“Regretatul meu prieten Henry (Ricu) Wald spunea ca"patria" lui este 
Romania, dar "matria" lui este Israelul. Eu nu am asemenea necesitati 
dialectice. Pentru mine, Israel este atit patriacit si matria. 

Ce este azi pentru mine, in acest caz, Romania? Un punct de referinta 
esential datorita accidentului istoric personal. Este punctul din care incerc sa 
inteleg cum percepe restul omenirii patria-matria mea, si de ce. Este si punc- 
tul in directia caruia privesc atunci cind imi pun intrebarea cum percepe 
patria-matria mea restul omenirii, si de ce. Mai ales, de ce este patria-matria 
mea atit de incapabila sa inteleaga ca nu orice critica la adresa ei este echi- 
valentul antisemitismului? Este si un punct de referinta atunci cind incerc sa- 
i inteleg pe acei evrei lipsiti de matrie si respinsi de o parte din cei care le for- 
meaza patria. De cite ori nu mi-au auzit urechile: "Tu nu traiesti aici si nu poti 
sa intelegi? "Niciodata nu am indraznit sa le raspund: "Ba pot sa inteleg toc- 
mai pentru ca nu traiesc aici." O fac cu aceasta ocazie. Va inteleg. Dar a inte- 
lege nu inseamna neaparat a fi de acord. Nu voi putea fi deacord niciodata cu 
formula care afirma ca in aceasta tara exista antisemiti dar nu antisemitism. 
Inteleg cauzele care i-au dat nastere. Va inteleg. Dar ar fi bine daca si dumea- 
voastra ati intelege ca sabia n-o fi taind capul plecat, dar nici acel cap nu 
poate vedea foarte departe. Altfel, nu imi pot explica tacerea FCER in fata 
pingaririi sinagogii din Timisoara in ajunul recentelor sarbatori evreiesti. 
Exista, insa, un aspect al problematicii aici ridicata pe care socializarea mea 
israeliana nu-mi mai permite nici macar sa-l inteleg. Se spune ca fiecare 
antisemit isi are "evreul lui". Asa o fi, si eu fusesem unul dintre acei care, 

daca ar fi fost toti evreii ca mine.... Dar nu pot intelege, sau nu mai pot 
intelege de ce si fiecare evreu trebuie sa-si aiba antisemitul lui. Aici, nu va 
inteleg. Va multumesc pentru atentie”. 


Nu am reuşit să marchez data intervenţiei, oricum este după 2000 
- momentul realegerii lui Iliescu. Spre surprinderea - şi durerea mea, 
Shafir a jucat atunci (jucase deja...) rolul gornistului care sună... de 
două ori: întâi deşteptarea, apoi adunarea în vederea pornirii la atac. 

Shafir a fost, cum i-am zis: “agentul electoral al lui Iliescu”. 
El a pornit, prin internet, să umfle maioneza, el a fost primul care a 
strigat că “democraţia e în pericol!”; că “ne pândeşte o dictatură de 
dreapta”; că, dacă nu câştigă Iliescu (nu o spunea direct, dar asta se 
înțelegea), “antisemitismul va face ravagii în România” - şi alte ciume 
şi... “peste”! Şi, în cele din urmă, conducînd trupele (pardon: le 
troupeau în franceză desemnînd şi ciurda şi turma) pe culmili victoriei. 

Shafir a fost - presupun - şi agentul-ghid al lui Elie Wiesel în 
turneul său triumfal de la Academia lui Eugen Simion la Sighetul 
Cimitirului Vesel. Am citit undeva (la cineva), în mare fugă, 
cuvintele lui Shafir despre refuzul lui Wiesel de a vizita şi Memorialul 
Victimelor Comunismului, ceva în sensul că el (Shafir) l-ar fi sfătuit 
pe Wiesel să facă acea vizită, dar nu fusese ascultat.. 

Până la proba contrarie, îl cred pe fostul meu prieten, Shafir. Însă 
rămân dubitativ (numa1?), ştiind că îl era aproape - la o întinzătură de 
mână - atunci când Wiesel a rostit acea acuzaţie mincinoasă: 

«Românii au ucis! Au ucis! Au ucis» 

Insă trăgătorul de mâneca a rămas inert. Şi vinovat. 

Iată-l şi pe Dan Zamfirescu, “colaboratorul Securităţii” căruia nu 
i-i ruşine de ce a făcut - dealtfel încă în Culoarea curcubeului, 
relatînd avenimente şi stări dinainte de 1977, afirmam că D.Z. nu este 
un adevărat turnător, el “lucrează” altfel... 


„Am colaborat cu Securitatea din patriotism!“ 
“Dialog cu profesor doctor Dan ZAMFIRESCU 
“Trecutul apropiat este plin de neclaritati, taine, mistificari, pete albe si 
parca ne este mai usor sa definim, in datele sale esentiale, vremea lui Stefan 
cel Mare sau Mihai Viteazul decat segmentul de istorie romanesc al anilor 30, 
40, 50, 60, 70...Lumea Magazin(...) si-a facut o preocupare constanta din 
clarificarea unora dintre cele mai controversate momente si fenomene ale 
acestei istorii fierbinti. (...) in paginile revistei si-a gasit locul un amplu 
material documentar, (...) felurite interpretari, asupra unor subiecte de mare 
acuitate si cu rezonante in prezent, cum sunt legionarismul si, in general, 
extrema dreapta romaneasca, masoneria, comunismul cu variantele sale pau- 
kerista, dejista si ceausista, antisemitismul/toleranta rasiala, Securitatea etc. 
“ Acestui demers constant ii raspunde si convorbirea, consemnata in pagi- 
nile ce urmeaza, cu prof. univ. Dan Zamfirescu, carturar de mare deschidere 
si interlocutor incitant, care nu se sfieste sa declare: „Nu eu am lucrat pentru 
Securitate, Securitatea a lucrat pentru mine". Cum? Veti vedea. 
“Corneliu VLAD” 


(.. D[Întrebare] “Domnule profesor, cum sa consideram teribila dum- 
neavoastra afirmatie care a facut de-acum cariera prin expresivitate si conci- 
zie: „Sunt filolog si securist - doua profesii care necesita precizie"? 

[Răspuns] “Exact asa cum am formulat eu. Fara discutie ca era o gluma. 

Cum i-am spus si lui Marian Munteanu: „Spune-mi ce grad ai, ca sa-ti zic ce 
grad am eu!" Eu n-am avut nici un grad in aceasta institutie. Nu am fost in 
nici o organizatie militara. Glumeam ca sunt atat de important in aceasta 
institutie incat pentru mine nu exista grade. Ca depaseam chiar si gradul de 
general, de aceea am ramas fara grade. 

“Dincolo de orice gluma, eu am semnat un angajament de colaborare cu 
Securitatea, din patriotism, din oportunism, din indiferent ce motiv presupu- 
neti. Am fost, ca multi altii care acum uita, un „colaborator extern". Am 
acceptat acest lucru in 1973. In 1971, il cunoscusem la Curtea de Arges pe 
generalul Nicolae Plesita. Venise ca fiu al orasului la manifestarile dedicate 
lui Neagoe Basarab. Eu eram cumva personajul central. Editasem pe Neagoe 
Basarab, triumfasem intr-o disputa cu un grec care venise sa ne demonstreze 
ca domnitorul nu a scris el „Invataturile lui Neagoe Basarab", ca apartineau 
grecilor. In cadrul mesei festive organizate de primarul Vasile Mohan am 
avut o lunga discutie cu generalul Plesita. 

“ Aveam sa citesc apoi cu haz „Culorile curcubeului" de Paul Goma, care 
scrie ca eu ii faceam vizite de familie generalului Plesita. Este o minciuna. 
Din acea discutie a ramas insa un sentiment de pretuire reciproca intre doi 
oameni pasionati de Neagoe Basarab, de natiunea romana, in care amandoi 
am crezut si credem. Generalul era atunci seful garzii personale a lui 
Ceausescu. Eu, ca orice roman care vrea sa-si foloseasca relatiile, m-am 
trezit in 1972 ca as dori sa ma dau mare fiindca-l cunosc pe domnul Plesita, 
atunci cand Vladimir Iliescu, distinsul nostru clasicist si istoric, care nu putu- 
se trece niciodata granita, a venit disperat la mine. Avea o comunicare foar- 
te importanta in legatura cu problema continuitatii. Gasise o formula de inter- 
pretare a celebrului pasaj despre retragerea aureliana, care era in avantajul 
nostru, dar nu i se dadea voie sa plece sub nici o forma. Atunci, am facut o 
scrisoare catre domnul general Plesita, foarte respectuoasa, explicandu-i 
cazul si miza prezentei lui Vladimir Iliescu la acel congres international din 
Germania. M-am pus chezas ca este un om serios si ca se va intoarce. Am dat 
scrisoarea si, in 24 de ore, generalul Plesita m-a sunat: „Eu nu-l cunosc pe 
Vladimir Iliescu. Eu il stiu numai pe Dan Zamfirescu care a scris asta." Si 
mi-a citit scrisoarea la telefon. „Omul dumitale sa mearga sa-si ia pasaportul. 
E gata." 

“Acesta a fost primul meu contact cu Securitatea. Ceea ce nu obtinuse isto- 
ricul in 20 de ani, s-a obtinut in 24 de ore. Omul a plecat la Congres, a repre- 
zentat cu stralucire Romania. S-a intors, s-a mai dus de cateva ori, fara sa mai 
fie nevoie de mine, a ramas apoi definitiv in Germania, fara sa mi se repro- 
seze ceva. Eu semnasem pentru prima plecare. 

(...)“Intre timp, cand generalul Plesita a ajuns secretar general in 
Ministerul de Interne, mi l-a trimis ca sol pe capitanul Onitiu Oprisor cu 
urmatorul mesaj: daca accept sa colaborez cu Securitatea, intrucat exista 
foarte multe delatiuni intre scriitori, lucraturi, mai mult sau mai putin murda- 
re. Aveau nevoie de un om care sa le ofere informatii prin care sa se evite 
loviturile piezise pe care scriitorii si le dadeau reciproc. 

[1.] “Securitatea dorea deci informatori... onesti? 

[R.] “Sigur. Am acceptat, am semnat imediat acel angajament care exis- 
ta. Daca nu s-a distrus dosarul meu, dar sper sa fi fost initial microfilmat. 

“In 1977, mai multi intelectuali romani, invitati de Securitate, au scris unor 
personalitati din SUA in problema Transilvaniei. Textul meu a fost singurul 
luat in considerare de adresanti si doar mie mi s-a raspuns, cu reala deferen- 
ta, de catre domnul Arthur Goldberg, atunci ambasador si membru al delega- 
tiei la Conferinta post-Helsinki. Dar a trebuit sa fie tradus in engleza si nu 
aveau forma de plata pentru traducatoare. Si atunci am semnat eu un fluturas 

de 800 de lei, pe care scria: „Am primit suma pentru servicii aduse Securitatii 
romane. Era prima si ultima data cand vedeam faimoasele „note de plata", 
imprimate, prin care se achitau serviciile. Banii au fost dati sub semnatura 
mea traducatoarei. 

(...) “Liviu Rebreanu in jurnalul sau spune ca, intr-un moment de mare 
jena financiara, se duce si pe la Ministerul de Interne si a plecat foarte bine 
inzestrat de-acolo. Aici era un serviciu de ajutorare a oamenilor de cultura. 
Arghezi lucra pe toate azimuturile. Nicolae Iorga era foarte curtat de 
organele de stat. 

(...) “Eu am intrat in colaborare cu Securitatea si prima misiune a fost 
sa-l descarc pe Sorin Titel de o acuza extrem de grava: ca ar fi scos in strai- 
natate un manuscris. Era expus la trei ani de puscarie. Mi s-a cerut sa ma 
interesez ce este real si ce e denunt calomnios aici. Adica, exact ce-mi 
ceruse generalul. Si, natural, s-a dovedit o calomnie. Incercam sa dezamor- 
sam conflictele din lumea scriitoriceasca. 

Se pornise apoi o actiune de prigoana impotriva fostului meu coleg de 
banca, Ionel Vianu. Am dat o informare si imediat generalul a sistat totul. 
Inainte sa plece din tara, Ionel Vianu mi-a spus, la Capsa, cu bucurie, ca s-a 
rezolvat situatia lui. 

(...) In problema Paul Goma, am avut o atitudine clara de la inceput. 
Am vazut aici o actiune a spionajului strain. 

[1.] “Care spionaj? 

[R.]“ Ulterior mi s-a comunicat de la Paris prin cineva: „Du-te si spune- 
i lui Dan Zamfirescu ca operatia Paul Goma a costat 300 000 de franci." Paul 
Goma nu a discutat niciodata aceasta cifra. Eu mi-am dat seama de la ince- 
put ca este o operatie din cadrul acestui razboi vechi contra Romaniei. l-am 
scris o scrisoare lui Paul Goma, pe care el n-a publicat-o niciodata, in care 
aratam ca s-a pus in slujba unei cauze antiromanesti. Il consider si acum pion 
de manevra in razboiul contra Romaniei. Sustin ca exista acest razboi. In 
1990, eu am avut primul intuitia acestui fenomen. (...) 

“Romanul „Caloianul" al lui Ion Lancranjan fusese blocat din ordinul 
lui Dumitru Popescu. Lucrurile ajunsesera intr-o fundatura dramatica. Ion 
Lancranjan, a carui sotie era nemtoaica, cere sa emigreze in RDG, nu in RFG. 
Avea ciudateniile lui. Pana la urma, „Caloianul" a aparut tot datorita genera- 
lului Nicolae Plesita. Mi s-a cerut un referat, a mai dat alt referat Aurel 
Dragos Munteanu. Asa s-a intervenit de la Securitate pentru publicarea 
„Caloianului”, spre disperarea Ministerului Culturii si a mafiei scriitoricesti”. 

(...) “Confiscarea lui Eminescu (...) 

“A consemnat Viorel PATRICHI”- revista LUMEA - nu cunosc data 


Dan Zamfirescu! Ca şi prietenul - şi maestrul său Pleşiţă, 
- hahalera zamfirească răspunde la întrebări nepuse. Ca aceasta: 

In Culoarea Curcubeului, făcîndu-i portretul atipic, spuneam 
din ceea ce spunea el însuşi în jur: îşi făcea, cu Pleşiţă, vizite cu doam- 
nele. Aici declară că se amuză - că nu, nu îşi făceau vizite cu doamne- 
le... Să fie sănătos, nu aceasta era observaţia mea cea mai acuzatoare. 

In continuare, D.Z. îşi dă statuia cu var: ca să justifice statul său 
de informator (cult!) al Securităţii, pe de o parte îl urcă în slăvi pe 
Pleşiţă - pretinzînd că individul: un ignar, un analfabet - era sensibil la 
cultură şi protector al intelectualilor; pe de alta (dar tot în relație cu 
Pleşiţă) înşiră “faptele bune ale Organului printre care: 

- Vorbeşte de “Salvarea lui Sorin Titel”: pretinde că Sorin Titel, 
fiind ameninţat “cu o condamnare de trei ani pentru că trimisese un 

manuscris în străinătate” se afla într-o situaţie disperată. Pleşiţă i-a 
ordonat (pardon: sugerat) să se informeze, D.Z. s-a informat, a găsit că 
acuzaţia nu era adevărată, i-a raportat (pardon: împărtăşit) tovarăşului 
său de baricadă culturală, generalulul de securitate Pleşiţă rezultatul 
investigaţiei - drept care... “Sorin Titel a fost salvat!” 

Măi, comedie! Dacă Securitatea îl bănuia de ceva pe bietul Sorin, 
Dumnezeu să-l ierte, acel “ceva” nu era “trimiterea unui manuscris în 
Occident”, ci cu totul altceva. Cu acel ceva-altceva cu care l-a speriat- 
şantajat tot timpul, obligîndu-l să cedeze apartamentul din Timişoara 
pentru “întâlniri” securiste, determinîndu-l - la Bucureşti - de a nu ne 
mai frecventa pe noi, prietenii lui, că altfel o pate!; 

- D.Z. pretinde că tot el - cu prietenul său Pleşiţă - a rezolvat şi 
“Cazul Ion Vianu, colegul de bancă”. 

Din acest motiv (sic!) îşi va fi luat I. Vianu inima în dinţi, 
rugîndu-l pe Negoiţescu să-l conducă la mine, în Drumul Taberei, în 
neînsemnatul scop de a semna Apelul nostru, totodată de a-mi 
înmâna un text - care a fost difuzat şi el la Europa liberă... Este foarte 
adevărat: lon Vianu nu ar fi recurs la acest gest “disperat: contactarea 
lui Goma”, dacă ar fi fost lăsat să emigreze, doar atât, nimic altceva nu 
solicita. Chiar aşa: de ce Securitatea lui Pleşiţă (doar nu a mea!) se 
opunea emigrării paşnice a unui cetăţean paşnic şi care niciodată, în 
viaţa lui - nici el, nici iluştrii săi părinţi - nu “atentase(ră)” la onoarea 
regimului republicii populare, apoi socialiste: România. Or, atingîn- 
du-se de noi, ciumaţii politico-social, a fost şi el, la Facultatea de 
Medicină, şi fiul său, Tudorel, pe stradă - agresat, tratat de vânzător de 
țară, de duşman etc. 

Nu datorită inimii bune a generalului de securitate Pleşiţă - la care 
a apelat D.Z.- a primit I. Vianu aprobarea de emigrare, ci tenacităţii 
sale, a demnităţii sale, trezită brusc în momentul în care i-a fost atins 
puiul, când i-a fost bătut băiatul de către un “vecin” securist”: nu a 
tăcut (şi nu l-a sfătuit pe băiat să nu mai plângă şi nu care cumva să 
spună ce i s-a întâmplat, ca robii din tată-n fiu), a făcut ceva de care 
totdeauna securitatea s-a temut: scandal - a telefonat numaidecât la 
Paris, la Marie-France Ionesco. Acțiune devenită amenințătoare 
(“pentru statul român, democrat”) pentru faptul că... “scandalagiul” 
I. Vianu semnase acel Apel... 

Că Vianu i-a mulţumit lui D.Z. - la Capşa (unde altundeva, decât 
în insula în care fosta elită pactiza cu noua... “elită”?) pentru inter- 
venţie - posibil. Era-este Vianu o persoană politicoasă, bine crescută. 
li va fi mulţumit pentru că... D.Z. promisese (când: după scandalul 
făcut în urma agresării băiatului?...) că va interveni. 

D.Z. pretinde că mi-a trimis o scrisoare - pe care nu am 
publicat-o, eu! Nu mi-a trimis nici o scrisoare semnată cu numele său. 
Am crezut că identific, sub “Gh. Vasile, profesor”, pana alfabetizată a 
lui Dan Zamfirescu. Atât. 

Cât despre cele 300 000 de franci cât costasem Securitatea, în 
“acţiunea” de a mă asasina, cât am primit eu, de la “serviciile străine” 
(dar care nu sunt numite)... Nu se înţelege. Dealtfel, prieteni care i-au 
citit declaraţiile au înţeles altceva, ba chiar contrariul: cu acea sumă 
costasem... poliția franceză, nu securitatea poporului român... Să fie 
din pricina stilului confuzo-sibilinic al securistului-intelectual, “profe- 
sorul” Dan Zamfirescu? A stilului năclăit al jurnalistului Patrichi? 

D.Z. se mai laudă cu Pleşiţă al său în chestia a două mari fapte 
culturale: editarea vol. X de Eminescu şi a Caloianului lăncrănjan. 


x 


Sponsorii RJH: B'nai B'rith International si Federatia Comunitatii 
Evreiesti din Romania Evenimente şi Articole 
_Ţ7 “Antisemitism si politica de Alexandru Florian 

"In fata noului val de iudeofobie, cetateanul trebuie sa faca tot ce 
poate pentru a-i reduce forta si pentru a-i limita expansiunea,iar 
cercetatorul, specializat în studiul rasismuluisi al doctrinelor de 
respingere, trebuie sa descrie formele de manifestare, sa formu- 
leze ipoteze explicative si modele interpretative", 
Pierre-Andre Taguieff, La nouvelle judeophobie, Paris, 2002. 


“Exista un antisemitism popular latent în România? Daca ar fi sa ne 
luam dupa frecventa cu care este folosit în limbajul comun cuvantul "jidan" 
un raspuns afirmativ se impune. De asemenea, exista opinia ca, de multe ori, 
"jidan" este expresia unui grad extrem de scazut de educatie si nu are vreo 
conotatie discriminatorie. Sociologii au încercat si ei dupa 1990 sa masoare 
toleranta etnica si rasiala a cetateanului român. Traditionalul Barometru de 
opinie publica al Fundatiei pentru o Societate Deschisa ofera cateva infor- 
matii în acest sens. La întrebarea "v-ar deranja sa aveti ca vecini...evrei" pon- 
derea celor deranjati este urmatoarea: 22% (mai 2000), 35% (nov.2000), între 
6-8% în perioada mai 2001-octombrie 2002. (...). Daca luam în considerare 
masuratorile din 2000, putem afirma existenta antisemitismului popular în 
România. O informatie din mass media, preluand discursul oficial al purtato- 
rului de cuvant al guvernului depaseste mentalitatea populara, dar o si conti- 
nua la un alt nivel. In Adevarul, 1 august 2002, se scrie ca "o comisie guver- 
namentala, formata din sefii principalelor institutii publice din judetul Iasi, va 
începe cercetarile legate de pretinsa existenta a unor gropi comune aflate în 
zona Popricani, unde sute de evrei ar fi fost ucisi în vara anului 1941" (s.ns.). 
Intre timp, pe 19 octombrie, tvr- Iasi a informat despre încetarea activitatilor 
de cercetare asupra "pretinsei existente". Folosirea acestei nefericite expresii 
incurca deja, macar în subconstient, ideea scenariului malefic, prin care forte 
obscure vor sa acuze poporul român de cruzime si crima împotriva umanita- 
tii. Prin comparatie, din Cotidianul, 4 nov.2002, aflam ca Institutul pentru 
Memoria Nationala din Polonia, care a încheiat raportul despre masacrul 
evreilor din Jedwabne, în 1941, pregateste un alt raport în care aduce date 
despre alte 30 de pogromuri savarsite de catre polonezi în timpul celui de al 
doilea razboi mondial. O stire clara, neutra, lipsita de posibile conotatii 
negative.(...) 

“Curentul din 7 august titreaza, "primarul de Flamînzi îl vrea pe 
Antonescu în fata primariei". Primarul, membru al PNL, declara ca "si peste 
10 ani voi avea aceleasi idei, voi spune aceleasi lucruri. Lui Antonescu ar tre- 
bui sa îi facem un bust de aur, pe care sa îl sarutam în fiecare zi...". La mij- 
locul lunii august, primul ministru Adrian Nastase a anuntat, conform unei 
stiri transmise în 6 septembrie de Buna dimineata Israel ca, în toata tara au 
fost identificate 25 de artere de circulatie cu numele "Maresal Ion 
Antonescu". Denumirea a zece dintre ele s-a schimbat, prin hotarari ale 
consiliilor locale, iar în curand se vor schimba si numele celorlalte.(...) 

“Un prim pas politic. La sfarsitul lunii martie 2002, Ordonanta de 
Urgenta nr.3 1, "privind interzicerea organizatiilor si simbolurilor cu caracter 
fascist, rasist sau xenofob si a promovarii cultului persoanelor vinovate de 
savarsirea unor infractiuni contra pacii si omenirii", publicata pe 28 martie în 

Monitorul oficial, devenea operationala. Despre necesitatea, actualitatea si 
efectele unui asemenea act normativ s-a vorbit mult la vremea 
aceea..(...)Ordonanta de Urgenta nr.3 1/2002 este rezultatul vointei politice a 
guvernului PSD de a combate manifestarile incompatibile cu normele si valo- 
rile democratiei. Ea s-a nascut la confluenta dintre hotararea puterii de a-si 
asuma si de a milita pentru valorile politice, culturale si umane specifice care 
alcatuiesc fundamentul civilizational al spatiului NATO si UE si perseveren- 
ta cu care, mai bine de 12 ani, oficiali occidentali si americani sau asociatii 
evreiesti de prestigiu au exprimat interes, retinere si chiar îngrijorare fata de 
manifestarile nationalist extremiste si antisemite din fostele tari comuniste, 
din România. (...) 

“Intr-o conjunctura geopolitica speciala, rezultata în urma atentatelor 

teroriste de la 11 septembrie 2001 din SUA, România, cu o economie de piata 
nefunctionala si alte neîmpliniri în functionarea institutiilor democratice, 
beneficiaza, pentru prima oara, de maximum de sanse pentru integrarea în 
NATO. Dar, fara o astfel de actiune politica decisiva pentru a marca desoli- 
darizarea statului de nationalismul extremist, de antisemitism si discriminare 
rasiala este putin probabil ca România ar fi putut dobandi avizul favorabil la 
Praga, în noiembrie, la reuniunea la varf a tarilor membre NATO. 
(...)“ A fost sau nu Holocaust în România? Parlamentarii nu pot sa se deci- 
da. La aceasta chestiune au reactionat contradictoriu, cu respingeri si reveni- 
ri, nu numai politicieni recunoscuti pentru nationalismul lor populist, dar si 
oameni politici ce pareau castigati de partea valorilor democratiei. Reactia de 
negare a Holocaustului în România a senatorului Mircea Ionescu Quintus, de 
exemplu, a fost o surpriza mediatica. De altfel, pare sa se astearna convinge- 
rea printre politicieni ca în România nu a fost Holocaust, dar regimul anto- 
nescian a participat la Holocaust în teritoriile ocupate. Chiar daca asa ar sta 
lucrurile, oare teritoriile ocupate, Basarabia si Bucovina, nu erau teritorii 
românesti? Nu au fost ele pretextul pentru care Antonescu a ordonat trecerea 
Prutului? Sau poate aveau sa devina românesti abia dupa ce erau curatate de 
evrei.(...) 

“Vicepresedintele Senatului, din partea PRM, este dl.Gheorghe Buzatu. 
Nu apartenenta la acest partid este o chestiune de subliniat, întrucat functia 
revine PRM, ca al doilea partid parlamentar, în baza regulilor de distribuire 
a demnitatilor în piramida organizationala a institutiei. Desi, iata Adrian 
Severin în editorialul din Ziua, 23 ocombrie 2002, "Extremismul nu are grade 
de comparatie" lanseaza o idee interesanta, ce ar putea focaliza atentia clasei 
politice. El propune ca remediu, împotriva extremismelor, asocierea si mili- 
tantismul organizatiilor civice si partidelor democratice, un pact pentru mar- 
ginalizarea democratica a manifestarilor extremismului de dreapta. Acest nou 
contract democratic ar cuprinde si renuntarea la aplicarea mecanica a algorit- 
melor si regulilor birocratice din institutiile reprezentative. Prof.univ. 
Gh.Buzatu este însa si presedinte al Ligii maresalului Ion Antonescu si unul 
dintre istoricii care au participat activ la cultul lui Antonescu. De asemenea, 
el este unul dintre reprezentantii negationismului în istoriografia româneasca 
a Holocaustului. In calitate de presedinte al Ligii maresalului Antonescu a 
initiat ridicarea statuii din curtea bisericii Sfintii Constatin si Elena din 
Bucuresti. Tot el a girat, anul trecut, editarea cartii lui Vlad Hogea 
Nationalistul, a carui antisemitism a atras protestul ambasadei statului Israel. 
Aparitia Ordonantei de Urgenta nu a modificat în vreun fel nici pozitia sa în 
Senatul României si nici existenta asociatiei civice al carui lider este în conti- 
nuare. 

“Cele mai virulente si primitive atacuri antisemite s-au consumat în 
lunile iulie si septembrie. Ele au fost proferate de C.V.Tudor, liderul PRM si 

au fost mediatizate atat de oficiosul partidului, saptamanalul România Mare 
cat si de postul de televiziune OTV. Unele dintre aceste mesaje au fost citite 
de la tribuna Senatului României, fara ca sa asistam la contrareactii din 
partea celor aflati în sala de sedinta. Dincolo de vulgaritatile emise la adresa 
unor persoane de etnie evreiasca, C.V.Tudor stapaneste, cu priceperea 
oricarui lider extremist de dreapta, mai toate canoanele antisemitismului. 

“Avalansa discursului populist înlantuie mai toate temele antisemite. 
Minimalizarea si negarea Holocaustului. "Între noi fie vorba, Holocaustul a 
ajuns mai important decat o religie: daca cineva Îl neaga pe Dumnezeu, nu i 
se întampla nimic - daca neaga Holocaustul, risca sa fie condamnat penal, ca 
marele filozof francez Roger Garaudy sau chiar sa intre la închisoare. E, totu- 
si, prea mult. Nici un om normal la cap nu poate nega Holocaustul, care a fost 
o realitate tragica a omenirii, dar, pentru numele lui Dumnezeu, lumea a intrat 
în mileniul III, haideti sa ne gandim si la viitor, sa iesim din prizonieratul 
tenebrelor trecutului!" (Declaratie rostita în plenul Senatului României si 
difuzata de postul OTV, luni 9 septembrie 2002). În afara lui Garaudy, cunos- 
cut negationist si sustinator al islamismului, pentru a creste credibilitatea 
mesajului sau antisemit, Vadim recurge si la sprijinul unui alt celebru iudeo- 
fob, Norman Finkelstein."În acest caz, dati-mi voie sa ma îndoiesc de cifra 
de 6 milioane de evrei care, pretind unii, ar fi fost victimele Holocaustului. 
Au fost, dar nu 6 milioane si asta au demonstrat-o chiar evreii" (31 iulie, 
OTV, emisiunea Dan Diaconecu în direct). 

“Evreii sunt vinovati pentru comunism, pentru crimele comise în acea 
perioada. "Perioada stalinista, condusa de evrei; asta-i realitatea, nu are nime- 
ni curajul sa spuna? O spun eu, sa ma împuste pe mine, sa ma închida pe mine 
ca spun adevarul istoric. Ana Pauker era evreica, Silviu Brucan,..., era si înca 
mai este evreu...; Teohari Georgescu, evreu; Vasile Luca, evreu. Aproape 
toata conducerea era evreiasca. Pentru ca Lucretiu Patrascanu, Dumnezeu sa- 
l ierte!, a îndraznit sa spuna la o întalnire la Cluj: « Inainte de a fi comunist, 
sunt român » l-au bagat la puscarie si l-au si împuscat (în realitate Patrascanu 
a fost condamnat si executat de catre Gh.Dej, fiind considerat un rival poli- 
tic- n.ns.). Cine-l tortura? Un evreu, unul Jean Steiger sau Coller cred ca se 
chema..." (31 iulie, OTV, emisiunea Dan Diaconescu în direct). 

“Sionismul principalul pericol al lumii contemporane. In aceiasi emi- 
siune a postului OTV amintita mai sus, senatorul PRM, deslantuit împotriva 
lui Elie Wiesel, ne indica radacina relelor din lumea de azi. "...noi nu suntem 
la cheremul lor si nu suntem colonia lor, a mafiei sioniste mondiale". Nu lip- 
seste nici cultul lui Antonescu si învinovatirea evreilor de prigoana si geno- 
cidul la care au fost supusi. Înca pe 2 aprilie, C.V.Tudor a tinut în plenul 
Senatului un discurs pentru a condamna initiativa guvernului Nastase de a 
interzice cultul lui Antonescu, în care neaga Holocaustul si cere reconsidera- 
rea Maresalului ca erou al neamului. Dupa care, în aceiasi emisiune a lui Dan 
Diaconescu, la care m-am mai referit, avea sa îsi dezvolte tema proantones- 
cu. Pana la absurd, inversand raporturile dintre evrei si maresal. "Evreii ar 
trebui sa-i ridice ei statui (lui Antonescu, n.ns.)...Maresalul Antonescu i-a 
salvat pe evrei si noi vom continua sa-i aparam urmele care mai exista în tara 
la ora actuala...Ce crime de razboi a facut Antonescu? Era vreme de razboi, 
aveam teritorii de eliberat. Care sunt evreii omorati de Antonescu? Aceia care 
au fost omorati în curtea chesturii din Iasi erau niste agenti bolsevici, erau 
niste oameni care au facut rau aramtei române atunci ". Ultima afirmatie este 
un fals istoric grosolan. Asemenea altor declaratii cu mesaj vadit antisemit, 
construite însa ca si cum s-ar sprijini pe evenimente reale, nici acesteia din 
urma, moderatorul Dan Diaconescu, în emisiunea deja amintita, nu s-a 
grabit sa o amendeze. 

“Logica discursului populist îi joaca feste liderului extremist. Desi 
neaga ca ar exista antisemitism astazi în România, C.V.Tudor îi stabileste 
cauza: evreii, cetateni români sau israelieni, ar urmari sa se îmbogateasca pe 
seama românilor. Ei solicita cu perseverenta restituirea proprietatilor comu- 
nitare sau fac afaceri veroase. lar pentru a acoperi acest comportament pagu- 
bitor pentru România, sugereaza tribunul, recurg la învinovatirea românilor 
de antisemitism. "Problema bunurilor evreiesti din România. Aici, stimati 
telespectatori, se afla radacina, izvorul, explicatia mai degraba a acestei cam- 
panii de învinovatire a poporului român. A fost vreo problema în ultimii ani, 
au existat recrudescente grave, antisemite sau de sorginte fascista în 
România? Unde s-a întamplat? Se întampla în Europa...In România nu exis- 
ta asa ceva!... Toti marii infractori dau lovituri de zeci si chiar sute de milioa- 
ne de dolari, dupa care dispar într-o singura directie, în Israel". Incalzit de 
propriu fanatism, discursul retoric îsi pierde orice urma de logica simpla. Asa 
se face ca, plin de ura la adresa lui Elie Wiesel, C.V.Tudor ajunge chiar sa se 
recunoasca ca antisemit. Surescitat de afirmatia lui Wiesel, pe care o citeaza, 
cum ca "Propagandisti antisemiti îndraznesc sa scrie ca scopul Israelului ar fi 
colonizarea României", el se demasca ca extremist. "Indraznesc sa scrie? 
Cum vine treaba asta? Nu este libertate de expresie în România? Da, scriem! 
Tu îndraznesti sa ne împiedici sa scriem!" ( aceiasi emisiune OTv din 31 
iulie). 

Se pare ca senatorului C.V.Tudor, politician care face si desface legea, 
nici o norma legislativa nu îi poate sta în cale pentru a-si urma constiinta poli- 
tica. In stilul oratoric bombastic, plin de emfaza, în emisiunea lui Dan 
Diaconescu de la OTV, din 31 iulie, el neaga autoritatea Ordonantei de 
Urgenta nr. 31/2002. "Care lege? Nu exista nici o lege! Exista o 
Ordonanta...Care Ordonanta, domnule?...Parlamentul functiona, guvernul nu 
are voie sa dea ploaie de Ordonante cand functioneaza Parlamentul, domnu- 
le!...Ordonanta s-a blocat la Senat". 

“Antisemitismul dur pe care îl reprezinta în politica PRM si C.V.Tudor, 
aveam sa îl regasesc în antisemitismul cultural al lui Paul Goma. Paradoxal, 
pentru traiectoriile sociale si politice radical diferite pe care le-au parcurs cei 
doi în perioada comunista, Paul Goma publica în doua numere din revista 
Vatra, un text de un antisemitism tot atît de feroce, plin de ura ca si discur- 
surile vadimiste. Desigur, s-ar putea face comentarii privind patronii revistei. 
Ea este o revista de cultura, editata de Uniunea Scriitorilor, dar si de Consiliul 
judetean Mures cu sprijinul Ministerului Culturii si Cultelor. Cu alte cuvinte, 
institutii ale statului si o asociatie profesionala gireaza, fie si de la distanta, 
mesaje ce contravin flagrant Ordonantei de urgenta privind combaterea anti- 
semitismului, a negarii Holocaustului sau promovarea cultului persoanelor 
condamnate pentru crime împotriva umanitatii. Probabil ca raspunsul cel mai 
la îndemana ar fi, în aceasta situatie, ca numai autorul este raspunzator de 
ideile, opiniile sau mesajele comunicate. In fapt, însa, un text nu vede lumi- 
na tiparului fara asentimentul conducerii oricarei edituri sau publicatii. 
Asentimentul poate avea multiple explicatii, dar în fata unui text controver- 
sat, ce transmite mesaje nascute din ura, îndreptate împotriva umansimului, 
ramane dominanta negativa, ireconciliabila cu valorile spiritului democratic. 

“Vatra a publicat în nr. 3-4 si 5-6/2002 un text puternic antisemit, 
Basarabia si "problema". Mesajele lui Goma din acest articol fluviu se rega- 
sesc si în romanul sau Basarabia, publicat în acest an la Bucuresti de Editura 
Jurnalul literar. Fragmente din acest volum, inclusiv cele cu conotatii antise- 
mite, au fost preluate în suplimentul Aldine al cotidianului România libera 
din 5 octombrie 2002. Fara a mai trece în revista mesajele antisemite din tex- 
tul selectat de cotidian, nu pot sa nu remarc maniera asemanatoare, la Vadim 

si la Goma, în care relateaza despre Elie Wiesel. 

“Paul Goma se dovedeste a fi un negationist radical. El nu ia în seama 
"falsitatea, idiotenia termenului « antisemit », cand semiti sunt si maltezii si 
berberii si arabii si, cine ar crede, azi, în Israel: palestinienii!" (Vatra, nr.3- 
4/2002, p.35). Consecvent, autorul, fara urma de îndoiala carteziana, afla 
cauza pogromurilor împotriva evreilor, la care s-a dedat regimul Antonescu, 
în asa zisele crime ale evreilor din Basarabia împotriva armatei române, o 
data cu retragerea administratiei românesti în iunie 1940. Cu alte cuvinte, 
vara lui 1941 este razbunarea românilor pentru vara 1940. Asemenea logicii 
vadimiste, evreii sunt vinovati de Holocaust. "Ce s-a putut întampla în doar 
o saptamana: 28 iunie- 2 iulie 1940, de înnebunisera Românii, de turbasera 
Românii, cerand, promitand- ei, Românii- razbunare pe Evrei, potrivit legii 
Talionului cea care cere: « Ochi pentru Ochi si Dinte pentru Dinte » ? Care 
sa fi fost Ochiul-prim (în timp)? Dar, primul, cronologic, Dinte?" (idem., 
p.34) 

“Caracterizarile negative, profund triviale la adresa evreilor, adevarate 
sarje de antisemitism interbelic, abunda în cele 2 articole din revista de la 
Tirgu-Mures. Astfel, evreii care nu recunosc ca ei au fost cauza prima a 
pogromurilor "ignora cu o superioritate de rasa inadmisibila (si analfabeta - 
oare fac asta numai din analfabetism?, ei, Oameni ai Cartii?) adevarul crono- 
logic, istoric, acela care spune...agresiunea Evreilor în timpul evacuari mili- 
tarilor si civililor români din teritoriile cedate a semnificat Ochiul - prim, iar 
ce s-a întamplat, dupa un an de zile- inadmisibil, reprobabil, criminal - a fost, 
vai, un raspuns la agresiune, "Ochiul" scos pentru Ochiul scos- a fost razbu- 
narea Românului pe Evreu" (1dem.,p.35). In Mein Kampf, Hitler l-a omagiat 
pe Schopenhauer tocmai pentru ca "i-a numit pe evrei « maestri ai minciu- 
nii». Cine nu recunoaste acest fapt sau nu vrea sa-l creada, scria Hitler, nu va 
putea nicicand sa contribuie la victoria adevarului" (în Pierre-Andre 
Taguieff, La nouvelle judeophobie, Paris, 2002, p.123). Peste timp, prin grija 
lui Hitler, spiritul lui Schopenhauer vine si se sincronizeaza cu P.Goma. 

“Paul Goma nu numai ca reia sloganurile negationistilor, realizand o 
noua apropiere de mesajul lui Vadim, dar ajunge sa preia si teme din antise- 
mitismul actual, cel al fundamentalismului islamic, incriminand pe israelieni 
drept criminalii palestinienilor. "Le este greu, foarte greu Evreilor, instalati 
de doua milenii în statutul de victima, în cultura unicul genocid: Shoah, sa 
admita adevarul istoric cel care spune: genocid se declina, din nefericire la 
plural. Impunerea monopolului asupra suferintelor de pe urma persecutiilor 
carora ei le-au fost victime în urma cu peste o jumatate de secol, totodata 
negand, relativizand, interzicand sa se vorbeasca de alte lichidari în masa, de 
alte victime inocente, de alte comunitati martirizate decat a lor- dovedeste 
insolenta, nesimtire etica si, paradoxal: lipsa de inteligenta. Dar mai ales le 
este greu Evreilor sa admita ca si ei au fost calai pentru alte comunitati- si 
continua a fi, azi, în Palestina" (Vatra nr.5-6/2002, p.37). Textul lui Paul 
Goma apartine, prin mesaj si expresie, antisemitismului radical. Nu cred sa 
mai existe în productia elitei culturale române postcomuniste scrieri ce ar 
putea sa se asocieze cu ura neostoita a fostului disident. 

“La aceste manifestari antisemite, a caror nocivitate e greu sa nu fie sur- 
prinsa de orice om cu bun simt, reactiile civice sau ale institutiilor publice au 
fost firave. Cu o exceptie, CNA a hotarat închiderea postului OTV, care a 
gazduit, în emisiunile lui Dan Diaconescu, cu mare larghete si fara urma de 
spirit critic, mesajele agresive ale lui C.V.Tudor. Primele mesaje ale ziaristi- 
lor, formatorilor de opinie sau ale politicienilor au fost favorabile sanctiuni 
acordate. Au aparut apoi si unele opinii mai nuantate, care distingeau între 
postul de televiziune, emisiunea în sine si invitatul emisiunii. Pe buna drep- 

tate si, de altfel, în spiritul Ordonantei de Urgenta, se sustine ideea ca masu- 
ra aplicarii unei sanctiuni trebuia îndreptata împotriva autorului mesajelor 
antisemite, xenofobe sau calomniatoare. Da, numai ca atunci nu CNA ar fi 
trebuit sa reactioneze, ci Ministerul Public. 

“Neasteptat, situatia creata în jurul postului OTV a servit drept un bun 
pretext de a disculpa, înca odata, antisemitismul unora dintre elitele intelec- 
tuale. Asa se face ca Mircea Mihaies în editorialul din România literara nr.38, 
18-24 septembrie 2002, "Antisemitismul fara antisemiti", aplica o strategie 
care, în cele din urma, micsoreaza intensitatea mesajului comunicat. Efectul 
scontat, cel de a concentra atentia societatii civile asupra extremsimului vadi- 
mist se dilueaza. Cititorului i se induce un alt mesaj aparent fara de legatura. 
Autorul pare ca s-a folosit de suspendarea OTV pentru a-i disculpa de anti- 
semitism pe G.Liiceanu, D.Tudoran, N.Manolescu. Dupa ce analizeaza în 
spiritul valorilor democratice atît prestatia în timp a OTV, cat si responsabi- 
litatea lui C.V.Tudor ca creator de mesaje anitsemite si xenofobe, M.Mihaies, 
în ultima parte a articolului, se razboieste cu George Voicu, unul dintre foar- 
te putinii intelectuali care a analizat cu luciditate, cu spirit critic, diversitatea 
mesajelor antisemite, nationaliste din spatiul cultural, politic si mediatic al 
României în tranzitie. Fara sa deosebeasca între antisemitismul radical, cel 
profesat de Gh.Buzatu, I.Coja, C.V.Tudor, P.Goma sau I.C.Dragan si antise- 
mitismul de centru (mainstream), autorul mai ca îl învinovateste pe G.Voicu 
pentru usurinta cu care se exprima cel dintii. "Daca ma gandesc bine, scrie 
Mihaies, sinistra situatie de azi e reversul elucubrantei campanii demarate 
acum cativa ani de George Voicu si acolitii sai (sic!). Atunci, România era 
denuntata pentru antisemitismul elitelor sale. Dar respectivul antisemitism 
exista doar în mintea înfierbantata a politologilor stangisti. Luni de zile, 
Gabriel Liiceanu, Nicolae Manolescu, Dorin Tudoran au fost terfeliti în fel si 
chip. Cand am îndraznit sa-i atrag atentia unuia dintre maestrii de ceremonii 
ai acelui rusinos episod al vietii intelectuale din România ca inventand anti- 
semiti nu face decat sa-i cautioneze pe adevaratii antisemitii...". 

“Ceea ce nu pare sa înteleaga M.Mihaies este ca militantismul civic sau 
politic pentru a combate extremismul de dreapta nu implica, în nici un fel, 
tacerea atunci cand antisemitismul sau alte porniri discriminatoare îsi afla 
culcusul în discursul elitei intelectuale. 

“Nu cred, de pilda, ca trebuie sa ramanem impasibili la negationismul 
lui N.Manolescu sau, mai grav, sa nu îl recunoastem. In virtutea logicii ca 
mesajul lui Vadim ar fi mai rau ca al lui Manolescu. Un rau nu îl exclude pe 
celalalt. Or, N.Manolescu, înclinat spre relativisme si nuantari ce dilueaza 
continutul, ajunge sa considere ca M.Eliade doar "a cochetat cu legionaris- 
mul" (România literara, 20 mai 1998), nu gaseste nimic fascistoid "în table- 
ta domnului Zamfir despre Maurice Papon" (România literara, 12 august 
1998). Preocupat obsesiv de opinia ca raul comunismului a fost mai mare ca 
raul fascismului, paradoxal, asemenea lui Vadim si Goma, îl apara pe nega- 
tonistul Garaudy, autorul "Miturilor fondatoare ale politicii israeliene", carte 
ce i-a consacrat orientarea antisemita. Pentru Manolescu, Garaudy este mar- 
torul cel mai comod pentru a demonstra cum ca evreii nu accepta, în afara 
Holocaustului, nici un alt genocid. Fapt pentru care, a gasit explicatia salva- 
toare criticul literar, gulagul nu ar avea locul ce i se cuvine în istorie. "Cineva 
se teme ca pierde monopolul dezvaluirii crimelor contra umanitatii? O proba 
indirecta în sprijinul banuielii mele este procesul intentat lui Garaudy în 
Franta, care nu spusese ca nu a existat Holocaust, dar ca s-a facut un teribil 
lobby în jurul lui. Ei bine, chiar pierderea monopolului asupra acestui fel de 
lobby se pare ca-i nelinisteste pe unii" (România literara, 11 martie 1998). In 
sfirsit, anul acesta, în primavara, N.Manolescu, alaturi de alti confrati, a sarit 

în doua randuri, o data înainte de a fi citit cartea A. Laignel-Lavastine Cioran, 
Eliade, Ionesco:L'oubli du fascisme, pentru a minimaliza adeziunea doctri- 
nara a lui Eliade si Cioran la legionarism. 

“Acelui segment al elitei intelectuale care mai are dificultati de menta- 
litate în a întelege tarele de spiritualitate ale culturii românesti interbelice, îmi 
permit sa îi citez din H.Arendt. "Sub pretextul ratacirii artistice sau a naivi- 
tatii intelectuale, ar fi temerar sa ignoram lista impresionanta a oamenilor 
eminenti pe care totalitarismul îi numara printre simpatizantii sai, printre 
tovarasii de drum sau printre membri sai" (H.Arendt, Le systeme totalitaire, 
Editions du Seuil, Paris, 1972,p.50). A invoca un antisemitism mai dur, mai 
agresiv, asa cum face M.Mihaies, pentru a nega un antisemitism, poate mai 
nuantat, provenit dintr-un spirit cultivat, dar nu lipsit de prejudecati, nu face 
decat sa complice la nesfarsit dezbaterile despre antisemitismul din România. 
Nu trebuie cred uitat nici faptul ca fiecare ipostaza a antisemitsmului are 
publicul sau. 

“Ordonanta de Urgenta, firesc, nu poate schimba mentalitati. Dar ea 
reprezinta un instrument posibil, alaturi de altele, pentru a favoriza construc- 
tia unui spatiu civic democrat, tolerant, deschis dialogului dar si asumarii 
proprii istorii. Daca nu va exista însa vointa politica de a definitiva demersul 
legislativ, de a îmbunatati continutul prevederilor si de a o transforma în lege, 
Ordonanta de Urgenta 31/2002 va ramane expresia unei actiuni de conjunc- 
tura. Deocamdata efectul ei principal este unul de palmares politic”. 


Acest pui de bolşevic, mereu cu mâna ridicată, mereu cu degetul 
desemnînd “antisemitul” denunţat fără ezitare: o excepţie printre alți 
pui, aceia fii ai unor mult mai mari ştabi (Vladimir Tismăneanu, Vlad 
Socor). El dovedeşte că este cu adevărat sânge din sânge şi carne din 
carnea bolşevicului Radu Florian, cunoscut bine de nefericiţii studenţi 
care trebuiau să, întocmai, “înveţe învăţămintele învăţătorilor Marx, 
Engels, Lenin, Stalin” - după expresia conferenţiarului mai sus numit 
(devenit filosof român, mistic evreu şi vizitator al lui Cioran, la Paris). 

Nu i se poate reproşa fiului că îşi apără părintele de “calomnii”. 
Fiul ar fi putut invoca motive, pe cât de... inconsistente, pe atât de 
umane: de pildă că tatăl său (“Bestia de Radu Florian” - aşa i se 
spunea în 1955-56) iubea copiii, îi plăcea muzica, era pasionat de 
şah... Însă nu îţi poţi apăra tatăl aşa cum a făcut acest fiu (în polemica 
angajată cu V. Protopopescu), negînd - prin ocultare - o afirmaţia 
datată: 1956, cu un argument de avocat de Cilibia, vorbind de o 
faptă-bună din 1965. 

Neobrăzarea lui: cere dreptul de a-şi apăra tatăl de “calomnii”. 
Foarte bine, e dreptul lui - deşi chiar tatăl său, bolşevicul agresiv, 
activistul-activ Radu Florian, conferenţiar de marxism-stalinism, în 
“intransigenţa” -i revoluționară cerea socoteală copiilor pentru faptele 
părinţilor - asta era “linia” , atunci, iar Radu Florian era unul dintre 
fanaticii apărători ai “liniei” bolşevice. În loc să plece capul, să 
accepte că tatăl său - în afara “nucleului familiei” - a fost un individ 
rău, veninos, un persecutor consecvent (“de neîmpăcat',, după 
propria-i expresie) al tuturor “duşmanilor clasei muncitoare”, fapte 
pentru care nimeni nu-l judecă pe el, pe fiu, Alexandru Florian se 
zburleşte, protestează, acuză de... antisemitism pe cei care 
“îndrăznesc” să-l vorbească de rău pe tată-său. Sunt curios: cum ar 
reacţiona dacă fiul unui tată “fascist” ar încerca să apere memoria 
tatălui său: nu numai că l-ar trata de obraznic, ci şi de “fascist 

antisemit” şi ar cere să fie pedepsit - el, fiul, “conform ordonanţei...”. 

Creatură din tagma inchizitorilor, a procurorilor sovietici 
(pe urmele lui tată-său, ştab de mâna a şaişpea, şi turnător emerit - dar 
nu mi-a fost Radu Florian “acuzator public” în procesul din iunie 1956, 
de la Decanat?), aşa a fost învăţat în familie, în mediul în care a 
crescut, în cercurile sioniste, hrănit cu “doctrina” sionistă a distrugerii 
celuilalt, nu a convingerii aceluia: el nu argumentează - acuză; el nu 
dialoghează - cere socoteală, bate cu pumnul în masă, chestionează, 
anchetează: de ce Vatra, revistă finanțată de judeţeana Mureş, de 
Uniunea Scriitorilor, de Ministerul Culturii îndrăzneşte să publice un 
asemenea “articol” (ca şi tovarăşii săi R. Ioanid, M. Shafir, nu îi 
ştie titlul sau: refuză să-l scrie pe hârtie)?; «de ce nu se aplică 
Ordonanţa de Urgenţă numărul» cutare...? etc. 

Acest puţoi bătrân (va fi avînd şi el peste cincizeci de ani) şi-ar 
afla locul printre “coloniştii sălbatici” în Israel, acolo unde s-au găsit 
(bine găsit termenul) toți incapabili, toţi nerealizaţii, toți nefutuţii, 
toate bulele de tustrele sexe din lumea întreagă, care au aflat ieri - bine: 
alaltăieri - că ei nu mai sunt, precum părinţii lor: bolşevici-interna- 
țonalişti - şi atei! - ci naționaliști evrei, religioşi nevoie-mare. 

Cât despre discursul său din textul de mai sus - este unul al unui 
etern activist de partid bolşevico-sionist. 

Mai scurt (şi mai cuprinzător): Alexandru Florian este un perfect 
antigoist. De aceea nu vede bârna din ochiul său, nu se simte cu musca 
pe căciulă, el nu este, doamne fereşte xenofob! - xenofobi sunt numai 
şi numai cei care nu-i laudă toată ziua pe evrei. 

Şi el vânează... legionari. Dar oare ce sunt ei, evreii militanți 
care, în “focul luptei împotriva antisemitismului şi a rasismului” (sic), 
uită şi limba şi logica? In loc să lupte pentru ceva (pentru afirmarea lor, 
a unor idei) - ei luptă împotriva a ceva, a tot ce nu este conform 
gândirii lor de piatră? Nu doar cu încrâncenare - ci cu ură. Ce este 
sionismul dacă nu un o doctrină a urii faţă de goi?; ce este sionismul 
decât xenofobie în stare pură: anti-goism? Ultranaţionalism pur şi dur? 

Ce este sionismul dacă nu un legionarism pe dos? 


Un text neidentificat: 


(...)“Dupa toate prostiile pe care le-a debitat pe seama lui Paul Goma 
in Suplimentul literar al Adevarului, firesc ar fi fost ca scriitorul Cristian 
Tudor Popescu sa-si dea seama ca replica lui Laszlo Alexandru, din revista 
noastra, e menita sa-i reaminteasca de conditia lui de scriitor. Din pacate, 
CTPopescu isi imagineaza ca noi facem liste negre, considerindu-ne niste 
mardeiasi care aplicam pedepse violente cui este de alta parere decit noi. Sa 
nu-si faca griji CTP; nu-i vom trimite batausi la poarta, cum poate isi inchi- 
puie luindu-ne pe noi drept ceea ce nu sintem si crezindu-se pe el un scriitor 
care nu poate fi ignorat. Sa fim seriosi. Ca scriitor, CTP mai are de scris pen- 
tru a-i da atentie, ca om de directie literara este cel putin deconcertant, iar ca 
ziarist, el face impresia unui personaj macinat de complexe, care incearca sa 
provoace cutremure in lumea culturii, ca sa-si gaseasca si el un loc, in acest 
fel. Sintem de acord cu el atunci cind are dreptate cum am si scris, de mai 
multe ori, in aceasta pagina pe vremea cind era a douazeci si patra a revistei 
noastre. 

“Ca pe CTP l-o fi iritind faptul ca Paul Goma exagereaza pina peste 

poate cu anumite pamflete ale sale e una. Dar ca sa-l acuze pe acest om care 
si-a riscat viata in numele convingerilor sale ca s-a vindut lui Ceausescu si 
Securitatii, CTP ar fi trebuit mai intii sa faca o minima analiza articolelor 
publicate de Paul Goma in presa de la noi, dupa 90 incoace. 

“Goma are psihologie de om care si azi e chinuit de cosmarurile prin 
care a trecut ca detinut politic si, mai tirziu, ca om anchetat de Securitate. Tot 
ceea ce scrie el azi e reprosul omului chinuit in perioada comunismului. 
Temperament profund demonstrativ, Goma n-a tacut in perioada cind protes- 
tul individual parea o forma a esecului. N-a tacut, dar nici n-a izbutit sa devi- 
na un lider de opinie. Daca l-ar fi chemat Ursu si ar fi fost inginer, probabil 
ca ar fi fost omorit in bataie. Ceea ce l-a salvat a fost notorietatea lui de 
scriitor. Dar si faptul ca in strainatate existau voci care ar fi acuzat regimul 
de crima. 

“Tot ceea ce scrie Goma azi provine dintr-un mesianism contrariat la 
vremea cind el se astepta sa aiba emuli in tara. Complexul sau mesianic e cel 
care-l indeamna sa se ratoiasca la toti cei pe care i-a putut lua drept eventua- 
lii sai discipoli pe vremea cind era anchetat de Securitate. Daca s-ar fi vindut 
Securitatii, Paul Goma ar fi avut un discurs mult mai disciplinat decit are 
acum. Or, el ataca tot si pe toti. I se poate reprosa ca amesteca lucrurile si ca 
provoaca, prin acuzatiile sale nediferentiate, confuzii in lumea culturii. Nici 
macar asta nu se mai poate spune, azi, despre el. Dupa experienta de singu- 
ratate prin care a trecut, inainte de a i se da pasaport pentru strainatate, Goma 
n-a mai izbutit sa iasa din carapacea de om singur. 

“Cu un minim de putere analitica in asemenea chestiuni, CTP nu s-ar fi 
grabit sa-l proclame pe Goma omul Securitatii si stipendiatul regimului 
Ceausescu. Paul Goma nu e decit un om chinuit care incearca sa scape de 
cosmarurile sale. El si-a trait mesianismul fie in puscarie fie in timpul anche- 
telor la care l-a supus Securitatea. Iar in 68, cind s-a inscris in PCR si-a inchi- 
puit ca face asta in calitate de salvator al Romaniei, nu din calcule oportu- 
niste. Agresivitatea lui de azi nu e a unui stipendiat de Securitate, ci a omu- 
lui care nu si-a vindecat ranile capatate odinioara. Chiar daca azi Paul Goma 
poate parea enervant, cu toate acuzatiile pe care le arunca, fara sa le justifice 
si gresind de multe ori, el ramine o victima. Sa-l faci de doi bani pe Goma e 
simplu, dar pentru asta iti trebuie fie o minte strimta, fie o disponibilitate de 
sluga care sare la comanda impotriva cui se nimereste“. 

“Cronicar” 

Articol din care publicaţie? Apărut când? 


“ESEUL DE TREI CUADRATI (din Monitorul de Brasov) 
“Paul Goma sau modul in care poti rezista terorii 
“Toata lumea stie ca Paul Goma s-a opus deschis sistemului comunist 
din Romania. Spre deosebire de foarte multi scriitori "de virf” (Nichita 
Stanescu, Marin Sorescu etc.), Paul Goma nu a cedat si nu s-a lasat ispitit de 
tentatiile materiale (o carte de proza ideologica era remunerata gras, cam la 
pretul unui apartament). El a rezistat si nu s-a vindut pentru un pumn de 
arginti. Pentru aceasta insa a platit cu multi ani de puscarie si cu imposibili- 
tatea de a-si publica romanele la editurile din tara. Din aceasta cauza, dupa 
cum se stie, aproape toate cartile sale au aparut in strainatate, iar Paul Goma 
a atins chiar un fel de celebritate literara pe care in tara nu a avut-o nicioda- 
ta. Nici macar dupa ce s-a prabusit comunismul, nu se stie din ce motive, 
acestui scriitor incomod nu i-au fost recunoscute meritele literare. Dupa pare- 
rea multor critici romani (N. Manolescu, Eugen Simion), literatura sa nu prea 
are valoare estetica. 
Chiar si romanelor sale celebre, “Din Calidor”, “Bonifacia” sau “Arta 

refugii”, le sint refuzate orice merit literar, fiindu-le recunoscute doar o 
dimensiune etica, de natura protestatara. Dupa parerea acestor critici, litera- 
tura lui Paul Goma are cel mult o valoare de document si cam atit. Nimic alt- 
ceva. Acesti critici insa uita ca romanele lui Paul Goma descriu si radiogra- 
fiaza ahenarea individului in timpul comunismului, cit si acea cumplita teroa- 
re a istoriei. Criticii ii mai reproseaza si prezenta masiva a biografismului. 
Dar, dupa parerea noastra, biograficul nu poate fi un defect ci o calitate. Mai 
ales ca personajul-narator "Din Calidor”, un copil de 5 sau 6 ani, surprinde 
realitatea intr-un moment crucial, cel al declansarii razboiului. Experientele 
personajelor lui Paul Goma sint fundamentale, cum sint si cele din "Arta 
refugii” cind acelasi copil, de data aceasta un pic mai mare, isi pierde parin- 
tu pentru ca au fost inchisi in penitenciarele din Ardeal. Istoria este recepta- 
ta in romanele sale strict prin prisma biograficului care nu este neaparat o 
depozitie, ci este folosit cu scopul de a accede si a transmite autenticitatea 
realitatii. Dincolo insa de descrierea unei degringolade generale, romanele lui 
Paul Goma exploreaza capacitatea de rezistenta a individului la rau. Aceste 
personaje reusesc sa reziste si sa supravietuiasca terorii. Dupa parerea noas- 
tra, romanele lui Paul Goma, in afara de aceasta dimensiune morala, instau- 
reaza un alt statut al personajului, cel al personajului - model, exceptional, 
care se manifesta in niste conditii limita, subumane. Cu toate ca a intrat intr- 
un con de umbra, literatura lui Paul Goma este una de viitor, fiind, poate, cea 
mai credibila marturie despre modul in care omul reuseste sa reziste "sub vre- 
muri nefaste ”. 
“Dumitru CRUDU Monitorul de Brasov” - data?) 


Mesaje capturate pe internet 


» Mesaj de: v. (193.6.218.9) 

» Inregistrat la: 26 Nov 2003 -- 19:05:08 CET 

n-a citit stepaniuc goma. i-a adus 2 citate cineva din acoliti, si omul a facut 
concluziile necesare. doar nu astepti ca un comunist care se stimeaza sa 
citeasca carti in original.... cu atat mai mult intr-o limba straina, adica 
romana... 


» Mesaj de: Eno (217.73.165.205) 

» Inregistrat la: 24 Nov 2003 -- 14:05:50 CET 

In schimb va este accesibila o biblioteca plina cu carti de Paul GOMA la 
adresa http://paulgoma.net 

Lecturi placute! 

PS Daca se ajunge pana la interzicerea unor volume din creatia acestui autor, 
ar fi mare pacat ca elevii, studentii si profesorii acestora sa nu ia apararea 
celui care a indraznit sa vorbeasca raspicat despre istoria Basarabiei 


» Mesaj de: T. Ajder (220.211.158.253) 

» Inregistrat la: 23 Nov 2003 -- 1:51:20 CET 
deja exista un grup de discutii;) 
http://groups.yahoo.com/group/goma-readers/ 
Cu respect 


» Mesaj de: cristi (80.96.52.216) 

» Inregistrat la: 21 Nov 2003 -- 21:41:01 CET 

ar mai fi de discutat nu numai "Basarabia" ci in general marea majoritate a 
cartilor lui Goma. Ar avea toti ce invata. 

» Mesaj de: T.Ajder (133.34.74.114) 

» Inregistrat la: 21 Nov 2003 -- 13:43:13 CET 

Poate discutam volumul "Basarabia" pe forum? 

Fiecare carte citita (in orice limba n-ar fi ea scrisa) va diminua puterea pros- 
tiei si ignorantei care domneste in parlamentul din chisianu. 


» Mesaj de: T. Ajder (133.34.74.114) 

» Inregistrat la: 21 Nov 2003 -- 13:31:30 CET 

Ma intreb daca nu cumva aceasta carte "Basarabia" sa devina ceva asemana- 
tor cu "Clopotnita" lui Druta, ceva care sa uneasca spiritele, care sa fie citita 
si discutata de toata lumea de la mic la mare, daca pana si in parlament se 
vorbeste despre ea ca un "plod" ce ar trebui interzis, poate, poate... in sfasit 
lumea reincepe sa discute carti... poate chiar vor incepe sa citeasca cu voce 
tare...poate sa se trezeasca 

Iar interzicerea este la fel ca reclama... pana si doar discutia despre interzice- 
re. Si daca or s-o interzica, cum o sa pedepseasca pe cei la cine o sa gaseas- 
ca cartile respective, o sa-i dea afara de la facultate, cum faceau prin '60 cu 
cei cine avea carti in romana, sa-i dea afara de la lucru...? 

ma gandesc daca comunistii n-ar fi dispusi sa ofere niste bani pentru multi- 
plicarea lucrarii, ca sa aiba ce citi si de unde invata politia si securitatea, poate 
si familiile lor... poate chiar si ceilalti deputati, nimanui nu strica o carte 
buna... ca vad ca album colorat publicat pe hartie cretata si cu "fetzele" patriei 
pe jumatate nascuti numai nu-n moldova au editat deja... la o editura de "sub- 
sol", in sens ca a facut comanda, a luat banii, si hop, cum n-a fost, asa a si 
disparut, oare cat o fi costat un exemplar din cartea asta stralucitoare de feti 
frumosi si ilene consanzene parlamentare? 10-15 dolari bucata?... bani care 
vin din taxele pe care le platesc cei ce le platesc... 

dar va rog sa cititi cartea... 

pe langa Prag-3 care a editat 3 carti de Paul Goma, si pe care cred le distri- 
buie gratuit, mai este si "Muzeum" care a scos un eseu "Basarabia si evreii" 
15 lei costa daca mai este la editura(str. Corobceanu). 

si desigur, mai toate cartile le puteti gasi onlline pe gratis. 


x 


“INFO literar” 


“- Paul Goma — 65. 

“ Pe 2 octombrie, Paul Goma a implinit virsta de 65 de ani. Unul dintre 
cei mai importanti prozatori romani postbelici si unul dintre putinii tradusi si 
comentati in lumea larga, Paul Goma a fost — cum bine se stie — cel mai proe- 
minent, cel mai radical dizident anti-comunist de la noi. Persecutat politic 
pentru opiniile sale, exmatriculat si arestat dupa ???revolutia“ maghiara din 
1956, revenit mai tirziu pe bancile Filologiei bucurestene, publicat o vreme 
cu povestiri in presa literara si intr-un mic volum, el devine scriitor interzis 
odata cu tentativa de a tipari in tara marele sau roman Ostinato. Trimis in 
strainatate, romanul apare mai intii in Germania, in 1971, si e lansat cu mari 
ecouri la editia din acel an a Tirgului international de carte de la Frankfurt, 
Goma fiind prezentat — in absentia! — ca un ???Soljenitin roman“. Continua 
sa-si trimita manuscrisele la edituri occidentale si in 1977 initiaza un protest 
anti-comunist in sprijinul ???Cartei 77“ lansate de dizidentii cehoslovaci. 
Exilat la Paris, ramine pe aceeasi linie protestatara, reactionind la evolutiile 
din Romania si sprijinindu-i pe dizidentii de acasa. Romanele sale apar in 
Franta, Olanda, Suedia, Germania, Italia etc. etc. Dupa prabusirea regimului 
comunist, cartile — inclusiv cu eseuri, articole, jurnale — ii apar valuri-valuri 

si in tara. Bine primit o vreme, el ???reuseste“ curind sa supere pe toata 
lumea prin intransigenta judecatilor sale, de multe ori nedrepte, si prin stilul 
pamfletar impins pina la o virulenta insuportabila. N-a cerut cetatenia fran- 
ceza, considerindu-se mereu un exilat roman la Paris, si nici n-a revenit dupa 
1990 in tara, unde se simte nedorit. Figura de prim-plan a literaturii romane 
a ultimelor decenii si a istoriei politice postbelice, personaj tragic si pitoresc 
deopotriva, din ce in ce mai insingurat in ultimii ani, din ce in ce mai mizan- 
trop, Paul Goma ramine un mare scriitor, un mare stilist in traditia plasticita- 
tii muscatoare inaugurate de cronicarii nostri munteni si duse mai departe de 
Caragiale, de Creanga sau de Arghezi, prozatorul si pamfletarul... 
(Obs cult ? - oricum, din 2000, atunci împlinisem 65 ani). 


Vineri, 9 iulie 2004 


Nu, nu am făcut rău că mi-am încărcat Jurnalul cu texte din 
acestea. Mi l-aş fi încărcat şi mai şi, dacă aş fi putut captura tot 
ce am găsit interesant. Din păcate, unele nu s-au lăsat copiate. 

De pildă “Lecturile infidele ale lui vasgar (3)” din Contrafort 7-8 
din iulie-august 2002 (?), probă de dezgustătoare slugărnicie din 
partea lui Vasile Gârneţ, el fiind autorul. Sub acoperirea celui care dă 
seama de textele altora, basarabeanul Gârneţ nu a făcut decât să citeze, 
fără discernământ, plecăciunist, din Evanghelia lui R. Ioanid. 

Curat “lecturi infidele” şi în deplină necunoştinţă de cauză. 

Nu am putut captura textul, l-am copiat de mână, îl recopiez aici 
- fireşte, câtevva fragmente: 


“Pe câteva pagini din acelaşi număr de revistă [Observatorul cultural 
nr. 177], Radu Ioanid, colaborator al Muzeului Holocaustului de la 
Washington, publică un comentariu amplu - nuanțat şi argumentat |subl. 
mea]- din cartea lui Paul Goma, Basarabia, apărută în 2002 la Editura 
Jurnalul Literar din Bucureşti. 

“Cartea lui Goma n-a fost aproape deloc recenzată la Chişinău, unde 
nici nu prea este de găsit [subl. mea]. 

“Din comentariul găzduit acum de Observatorul Cultural, cartea lui 
Goma iese destul de prost: fisurată, deficientă grav la capitolul documen- 
tare, purtătoare de stereotipuri antisemite, vulgar violentă la adresa unor 
personalităţi ale culturii române contemporane |s.m.]...». 


Vasăzică poetul şi intelectualul Vasile Gârneţ face Revista Presei. 
Preia din alte publicaţii comentarii la câte o carte. 

Cum se face o Revistă a Presei în ţările civilizate, de către 
oameni de condei civilizati, cinstiţi? Ce întrebare! In două maniere: 

a. se reproduc citate - între ghilimele - şi se lasă ca atare, 
presupunînd că cititorul este suficient de informat, de matur ca să 
judece el singur afirmaţiile recenzentului sau ale comentatorului; 

b. se dau citate - între ghilimele - şi se comentează... comenta- 
riile recenzentului - cu o condiţie: ca alcătuitorul Revistei presei să fie 
în normala cunoştinţă de cauză, adică să fi citit textul recenzat. 

Or Vasgar (Vasile Gârneţ) se află în perfectă necunoştinţă de 
cauză: el nu a citit cartea lui Goma (Basarabia) - de ce? Pentru că... 
iată cum se exprimă un director de conştiinţe, un înaintemergător, un 

luminător al poporului: re-citez: “Cartea lui Goma n-a fost aproape 
deloc recenzată la Chişinău” - ceea ce nu ar fi un păcat însă mai 
departe Vasile Gârneţ scrie cu o imprudenţă demnă de un elev puturos: 
“.. unde nici nu prea este de găsit”. 

Dacă “cartea lui Goma nu este de găsit” (a se citi: “eu, Vasile 
Gârneţ, nu am citit-o” - cum îndrăzneşte el să propună cititorilor 
doar comentariul “colaboratorului Muzeului Holocaustului din 
Washington” [în alte părţi individul cu acelaşi pseudonume - Radu 
Ioanid - se prezenta ca “director al Muzeului..."”], pe care să-l califice 
drept “nuanţat şi argumentat”? Pe ce se rezemă poetul Vasile Gârneţ 
atunci când continuă: “cartea lui Goma iese destul de prost: fisurată; 
deficientă grav la capitolul documentare, purtătoare de stereotipuri 
antisemite...” - dacă nu a citit... “cartea lui Goma”? Măcar de ar fi pus 
între ghilimele ceea ce îi curge din pixul său inconştient, s-ar fi înţeles 
că citează din “colaboratorul Muzeului”. 

M-a amărât, m-a indignat - nu cunoscutul falsificator de 
documente semnînd “Radu Ioanid” - ci m-a îndurerat slugărnicia unui 
Gârneţ, care - fără a şti despre ce este vorba (şi dacă “Radu” s-a înşelat 
în comentariile sale? ; dacă “Radu” a, după obicei, minţit?) - se crede 
obligat să încuviinţeze, ca o cătană cretină, tot ce spune majurul- 
komisar cu funcţie de... “colaborator al Muzeului Holocaustului”. 


Transcriu - tot de pe internet luat (de astă dată am încercat să pun 
eu sedilele) - un document, sub formă de protest. î 

Este vorba de Masacrul de la Fântâna Albă din 1 aprilie 1941. In 
loc ca ucrainenii de azi să dea o mână de ajutor la clarificarea împre- 
jurărilor, a victimelor, a călăilor, prin “presa” lor falsifică adevărul 
istoric, transformînd victimele în “provocatori”, “fascişti”, “naţiona- 
lişti” - mai lipseşte şperaclul “antisemit”, ca să ne întrebăm cine de la 
cine a învăţat asemenea ticăloşii. 


“Pentru o martirologie fara hotare E 
MARTIRII DE LA FANTANA ALBA 
ȘI FALSIFICATORII ISTORIEI 


“În cei nici zece ani de când Ucraina a devenit în mod instantaneu stat 
independent ideologii naţionalismului ucrainean de prin partile locului cauta 
cu înfrigurare să aplice istoriei ținutului nostru, în special din ultimul secol al 
mileniului trecut, interpretări cât mai coordonate şi cât mai plauzibile (din 
punctul lor de vedere), încercînd să împace si să fructifice vechile poncife ale 
istoriografiei sovietice despre «eliberarea» Nordului Bucovinei cu imperati- 
vele reieşinde dintr-o cu totul alta situaţie, adica din cea existenta acum. 
Şi cu cât mai insistente au fost aceste căutari, cu atât mai surprinzătoare au 
fost rezultatele, reuşindu-se doar pe parcursul câtorva ani sa se aplice, faţa de 
unele şi aceleaşi momente-cheie ale istoriei Bucovinei, «grile» total opuse, 
afirmându-se initial ca perioada de stapânire sovietic ar fi fost o perioada de 
ocupatie, pentru ca mai târziu sa se spuna ca aceasta n-a fost decât una de ... 
statalitate ucraineana. Anume în baza acestei «concepţii» majoritatea institu- 
tulor de stat si celor publice din regiunea Cernăuţi i-au sărbătorit jubileele de 
60 de ani de la constituirea lor. 

“Şi mai radical s-a schimbat «viziunea» acestor ideologi asupra unor 
asemenea evenimente tragice, şi încă sângerânde în sufletele românilor de 
pretutindeni, ca masacrele de la Lunca şi Fântâna Albă. 

“Bunoară, s-a ajuns până acolo ca să se afirme în presa ucraineană din 
Cernăuți că uciderea în masă a românilor la Lunca în noaptea de 7 spre 8 
februarie 1941 nu ar fi fost decât «o fapt de eroism a grănicerilor ucraineni 
(!) care, fiind puțini la număr, au făcut față unui grup înarmat (!) foarte nume- 
ros de români care au încercat să atace graniţa de stat...». 

“Speram atunci că ar fi fost vorba doar de un act accidental, fiindca nu 
ne puteam imagina ca memoria atâtor victime nevinovate ale unui regim 
criminal ar putea fi terfelit într-un mod atât de pagân şi laş. Dar, după câte se 
vede, ne-am înşelat amarnic, fiindcă, iată, acum a venit şi rândul martirilor de 
la Fântâna Albă să fie batjocoriţi şi mai mârşav, ei fiind numiţi de ziarul Ceas 
drept «provocatori», «fascişti» şi «ageni ai siguranţei române», ceea ce n-a 
cutezat să facă nici fostul KGB sovietic. Intr-un articol intitulat chiar 
«Provocarea de la frontiera româneasc» (numărul din 22 iunie 2001, 25), 
semnat de redactorul şef al acestei publicaţii — P. Kobevko şi oferit cititorilor 
sub înspăimântătoarea rubrică : «SEPARATISM»! 


“Fântâna Albă şi Lunca — acte de sacrificiu colectiv fără precedent în 
istoria modernă! 


“Citind «Provocarea...» din Ceas, care este ilustrată şi cu o hartă 
segmentată a României, cu Transilvania prezentată în negru şi cu Bucovina, 
Sudul Basarabiei şi Transnistria haşurate, însoţit de nişte note explicative 
deosebit de stranii şi curioase, asupra cărora vom reveni puţin mai încolo, 
toate fiind plasate la titlul «Mărirea teritorială a României (1861-1945). 
Adică aceast hartă şi notele explicative la ea sunt menite să înfieze masacrul 
de acum 60 de ani de la Fântâna Albă drept argument că în istoria sa România 
ar fi promovat o politică... expansionistă faţă de vecini, ba mai mult, s-a 
extins teritorial pe seama altor state! Motivul respectiv nu constituie o nouta- 
te pentru cititorii acestei publicaţii, articole cu asemenea idei fiind publicate 
în paginile ei în mai multe rânduri. Insă pentru prima dată se face referinţă la 
cea mai mare tragedie a românilor din Nordul Bucovinei cu intenția de a 
susţine o asemenea afirmaţie aberantă şi neroadă, care nu are nici o tangenţă 
cu realitatea istorică, lucru de altfel foarte bine cunoscut şi de promotorii 
acestor blasfemii insultătoare, dar, după cum se ştie şi după cum au dovedit- 
o nu o singur dată provocatorii de la Ceas, scopul scuză mijloacele, fiindcă 
nu miile de victime nevinovate de la Lunca, Fântâna Albăă, din Kazahstan şi 
de la Onega, nu împuşcaţii de-a lungul întregii frontiere impuse arbitrar la 
sfâritul lunii iunie 1940 de către ocupanţii sovietici au fost provocatori, ci 
dezgustătorii mâzglitori de hârtie de la Ceas şi-au asumat cu bun ştiinţă un 
asemenea rol, deoarece s-au văzut peste noapte stăpâni peste o frântură de 
neam românesc, care nu are alt vină decât cea de a fi existat aici de peste două 
milenii, de a fi avut o istorie glorioasă prezentă şi acum atât de evident şi atât 
de adânc în acest mult pătimit pământ al Țării de Sus a lui Alexandru cel Bun 
şi a lui Ştefan cel Mare. 

“Având un asemenea trecut şi o neţărmurită mândrie de neam, ţăranii 
noştri mioritici s-au decis în acel aprilie însângerat din 1941 că e mai bine, 
dacă nu vor fi lăsaţi să se duc la fraţii lor, să moară împuşcaţi la graniţa 
nefirească, să fie hăituiţi prin pădure ca nişte fiare sălbatice decât să trăiască 
sub cizma străinilor, părăsindu-şi vetrele milenare, mormintele strămoşilor, 
agoniseala lor de-o viaţă... Este o pildă de sacrificiu colectiv fără precedent 
nu numai în istoria noastră modernă, ci în cea a întregii Europe, şi să vină 
redactorul de la Ceas (sau cei care stau în spatele lui) cu un exemplu din 
trecutul propriului popor, când mii de oameni paşnici — bărbaţi şi femei, 
bătrâni şi copii — să fi ales, neimpuşi de nimeni, moartea în locul vieţii de a 

trăi umiliți şi îngenuncheaţi! Poate anume de aceea i se întunecă mintea aces- 
tui provocator, fiindcă nu dispune de asemenea pilde, şi anume de aceea se 
străduieşte din răsputeri şi fără pic de ruşine să profaneze memoria martirilor 
neamului nostru de la Lunca şi Fântâna Albă prin insinuările din articolul său, 
potrivit cărora miile de ucişi doar pentru vina de a fi dorit să triasc în liberta- 
te şi împreună cu fraţii lor de sânge şi nu sub stpânirea străinilor ar fi fost 
«provocatori», «agenţi ai siguranei» şi ar fi avut drept scop ... «expansiunea» 
României! Adică românii bucovineni care îşi lăsau ocupanților pământurile 
lor moştenite din moşi-strămoşi, nedispunând de altă formă de protest împo- 
triva unui imperiu hrăpăreţ, ar fi lucrat pentru... mărirea teritorială a ţării lor! 
Adică ar fi comis o «expansiune» nu în afara, ci în ... interiorul ţării lor schi- 
lodite atunci! Fără să vrea, desigur, autorul «Provocării...» din «Ceas» ilus- 
trează astfel într-un mod foarte convingător nu «firea expansionistă a româ- 
nilor», ci faptul că românii şi-au constituit statul lor în curs de secole şi cu 
sacrificii enorme şi nu l-au primit de la cineva drept cadou peste noapte... 


“Adevărul recunoscut de KGB-ul de cândva astăzi 
nu este acceptat de succesorii lui 


“În aceşti ultimi zece ani tragicele evenimente de la 1 aprilie 1941 au 
fost reconstituite şi retrăite de către puţinii supraviețuitori de zeci de ori în 
publicaţiile româneşti din regiunea Cernăuţi. La mitingurile de doliu ce s-au 
desfăşurat anual cu prilejul omagierii victimelor nevinovate ale masacrului 
de la Fântâna Albă s-au făcut diferite cercetări, rezultatele cărora, de aseme- 
nea, au fost date publicităţii, au fost retipărite, parţial, anchetele efectuate în 
anii 1942-43 de ziaristul lon Dominte ş. a. m. d. Adică tabloul general al 
acelor evenimente este cunoscut în linii mari, rămânînd deocamdată secret 
doar numărul total al celor masacrați atât nemijlocit în pădurea de la Varnița 
şi în împrejurimile ei, precum şi numărul celor condamnaţi şi executaţi 
ulterior în temniţele NKVD-ului pentru participarea la marşul paşnic de la 
Fântâna Albă. Nu se cunosc, de asemenea, toate amănuntele cu privire la 
locul înhumării românilor masacrați în ziua de 1 aprilie 1941, amănunte care 
fără doar şi poate s-au păstrat în arhivele fostului KGB şi mai sunt păstrate 
sub zece lacăte de către serviciile corespunzătoare ale statului ucrainean. 

“Din păcate, la toate demersurile societăţilor nationale româneşti din 
regiunea Cernăuţi adresate acestor servicii cu solicitarea de a se face lumină 
în legătură cu victimele de la Fântâna Albă s-a reacţionat printr-o tăcere 
absolută, chiar mai impenetrabilă decât pe timpul imperiului sovietic. Acum 
un deceniu, cu prilejul împlinirii a 50 de ani de la masacrul din marginea 
pădurii de la Varnița, însuşi şeful de atunci al KGB-ului regional, Igor 
Pikuza, nu a putut să nu ţină cont de opinia publică, fiind obligat să facă 
personal, în ziarul de limbă ucrainean «Radianska Bukovina», unele 
dezvăluiri în legătură cu acest masacru, recunoscând, de fapt, că marşul de la 
Fântâna Albă a constituit o reacţie la persecuțiile la care era supusă populaţia 
româneasc din teritoriile numai ce ocupate, deci, pe de alt parte, a încercat să 
justifice că aceste persecuții erau comise pe criterii de clasă (de parcă 
aceasta ar fi fost o justificare!) şi nu de apartenenţă naţională, afirmând că 
erau deportaţi în primul rând funcţionarii autorităţilor româneşti, membrii 
partidelor politice şi alte categorii de persoane, dar nu oameni de rând. 
Adevărul, desigur, este altul şi acest lucru îl denot cât se poate de evident 
deportarea în iunie 1941 a circa 13 mii de familii de ţărani (!) români din 
toate localităţile nord-bucovinene şi nu a funcţionarilor sau a politicienilor... 
Cât priveşte numărul celor ucişi la Fântâna Albă, şeful kaghebist a încercat 
mai mult să tăinuiasc adevărul decât să-l elucideze, admițând în mod cinic că 

ar fi fost vorba de vreo trei sau cinci victime... 

“Dar iată că după zece ani până şi acest adevăr infirm este înlăturat, 
pentru ca să se susțină (şi aici nu este vorba doar de Kobevko, fiindcă, 
evident, nu este el unicul autor al articolului din Ceas) că Fântâna Albă a fost 
o «provocare», un rezultat al activităţii desfăşurate în satele de pe Valea 
Siretului de către «agenţi ai serviciilor speciale ale României», încercându-se 
astfel să se discrediteze protestul cu adevărat popular al românilor din partea 
de nord a Bucovinei împotriva ocupanților străini, să se profaneze memoria 
luminoasă a celor care şi-au depus propriile vieţi la altarul libertății 
neamului, fiindcă pilda lor de sacrificiu le insuflă urmşailor de astăzi mândrie 
şi respect, dârzenie şi răbdare, pietate şi speranţă. 


“Cum masacrarea a sute de oameni s-a transformat într-un 
neînsemnat «incident» de frontieră... 

“Desigur, nu vom reda aici integral versiunea insultătoare şi profana- 
toare a evenimentelor de la 1 aprilie 1941, după cum a fost ea expus în 
«Provocarea...» din Ceas, ci doar vom schiţa momentele cele mai strigătoare 
la cer, care totodată scot şi cel mai bine în evidenţă intenţiile provocatoare ale 
autorilor acestui aşa-zis articol, semnat de redactorul şef al publicaţiei 
respective, căruia în mod sigur că nu-i aparţine paternitatea absolută, fiindcă 
se vede de departe că datele îi sunt furnizate din arhivele bine documentate şi 
bine ascunse ale fostului KGB, la care aspiră să ajungă de peste un deceniu 
opinia publică românească din regiunea Cernăuţi şi la care nu are acces, dup 
cum ne convingem încă o dată, decât în versiunea «ziariştilor» de genul lui 
Kobevko elaborată în laboratoare speciale de trucare a istoriei şi de manipu- 
lare a conştiinţei. 

“«In ziua de marţi, 1 aprilie, mulțimea care număra până la 2 000 
de persoane s-a adunat lâng sediul comitetului executiv din Hliboca. Se 
revendica primirea de cereri pentru trecerea în România la loc 
permanent de trai. Se făceau încercări de a-i calma pe oameni. Li se 
spunea că nu se primesc şi nu se vor primi nici un fel de cereri de 
plecare în România. Oamenii nu se linişteau. Deoarece înainte de 
aceasta lor li s-a băgat în cap că timp de zece zile frontiera va fi 
deschisă şi cine va dori va putea să părăsească URSS-ul. În sate lucrau 
agenţii serviciilor speciale ale României» ” 

În continuarea acestui fragment este făcută următoarea remarcă: 

“«Ín cel de-al doilea război mondial România a fost de partea 

Germaniei naziste. (...) Între oameni a apărut un grup de indivizi în 

frunte cu Pălămadă. Ei erau înarmaţi cu pari. Cine vroia să se 

desprindă din mulțime, pe aceia cu forța îi băgau în coloană, chiar îi 
amenințau cu omorul. Nu departe de frontieră la oameni au venit 
ofițeri-grăniceri. Ei i-au rugat să se întoarcă la casele lor. Le-au spus 
că nimeni nu va putea trece frontiera. Dacă oamenii vor merge mai 
departe, ei vor fi obligaţi să tragă. In acel timp în coloană se 
răspândea zvonul că sătenii din Suceveni au arme şi când soldaţii vor 
începe Să tragă, ei vor avea cu ce să se apere... 

“«Nici din dosarul penal nr. 00117, nici din mărturiile martorilor 

oculari până acum nu este clar cine au tras primii. Însă după o 

împuşcătură a început grozăvia. Grănicerii au deschis focul. Mulțimea 

s-a împrăştiat prin pădure. La locul incidentului mai târziu s-au găsit o 

armă, 60 de cartuşe, un revolver «Nagan», o baionetă şi 4 tuburi de 

cartuşe. 

“« Nicăieri nu se indică numărul de morţi...» ” 

Şi din aceste succinte fragmente se întrevăd cu claritate intențiile 
autorilor «Provocării...» din Ceas. Adică «la locul incidentului» nu s-au găsit 
sute de morţi, adică nu a fost un masacru premeditat pe care l-a săvârşit 
regimul sovietic de ocupaţie faţă de populaţia autohtonă subjugată, nu a fost 
o mişcare stihinică şi paşnică de protest împotriva umilirii demnităii națio- 
nale şi umane a românilor din Nordul Bucovinei, nu a fost un act colectiv şi 
conştient de sacrificiu în numele libertății şi unităţii neamului, nu a fost o 
manifestare curată de eroism şi vrednicie cum rar s-a întâlnit în istorie... 
Adică nu a fost cea mai abjectă crimă dintre numeroasele crime comise în 
acei ani împotriva unui popor de ţărani, nu a fost o politică colonialistă 
promovată cu bună ştiinţă pentru a împuţina numărul trăitorilor de milenii pe 
aceste meleaguri şi a se încerca legitimarea ulterioară a acaparării de teritorii 
străine, nu a fost teroarea, nu a fost batjocura, nu a fost nimic ce i-ar putea 
deranja acum pe alţi stpânitori... Vrea să ne spună panul Kobevko nouă, 
urmaşilor celor ucişi la Lunca şi Fântâna Albă, în Kazahstan şi la Onega, 
urmaşilor celor care şi-au trăit o mare parte din viaţa lor în prigoană şi în 
teroare, că au fost doar «agenţi ai siguranţei», «provocatori» şi «oameni cu 
zvastici la braţ», că nu se ştie cine au fost primii care au tras, că s-au găsit «o 
armă, un revolver, o baionetă», câteva patroane pe locul măcelului de la 
Varnița, că nici morţi aproape că n-ar fi fost, că a fost un neînsemnat 
«incident» de frontieră... Oare nu se mai tem de Dumnezeu aceşti profana- 
tori ai memoriei miilor de suflete martirizate fără nici o vină! Nu ne vine 
să credem că nu există o justiţie divină, fiindcă altcineva nu are cine să-i 
pedepsească! 

“O dezgustătoare «tufta» 


“Ne vine greu să admitem că cineva dintre trăitorii pe aceste meleagu- 
ri, de orice naţionalitate va fi, nu ar cunoaşte adevărul despre masacrele de la 
Lunca şi Fântâna Albă, despre deportări şi toată teroarea din primii ani de 
ocupaţie sovietică în Nordul Bucovinei, de aceea nici nu încercăm să 
dezminţim minciunile scârboase despre evenimentele din 1 aprilie 1941, deşi 
autorii «Provocării...» din Ceas şi-au dovedit pân acum nu o dată experienţa 
bogată pe care o aplică cu insistenţă de invidiat în trucarea istoriei ținutului 
nostru, folosindu-se cu abilitate de unele date şi nume concrete de persoane 
pentru a-şi masca intenţiile ofensatoare la adresa unei mari comunităţii 
naţionale şi a-i induce în eroare pe cei ignoranţi şi naivi. 

“Or, sunt şi ziarişti ucraineni care evocă acele evenimente în mod 
obiectiv, după cum au făcut-o realizatorii unei emisiuni speciale pe tema 
ocupării Nordului Bucovinei în 1940 de la Canalul naţional de televiziune 
«Inter», care au menţionat cinstit că teroarea sovietică a fost îndreptată 
înainte de toate împotriva românilor din teritoriile ocupate, aceştia 
constituind majoritatea absolută a victimelor represiunilor din anii 1940- 
1941, precum şi în cei imediat postbelici...(subl. mea. P.G.) 


“Oricum, alt aspect ne interesează în legătură cu acest articol: care este 
rostul acestor minciuni? Ce scopuri urmăresc autorii din spatele redactorului 
de la Ceas? In acest sens ne ajută să ne desluşim mai bine harta ce ilustrează 
articolul respectiv şi notițele explicative ce o însoțesc, despre care s-a 
pomenit puţin mai devreme — harta «Măririi teritoriale a României (1861- 
1945)». Desigur, nu putem să nu luăm cunoştinţă de aceste note, fiindcă sunt 
deosebit de elocvente cu privire la ceea ce doresc să inoculeze autorii 
«Provocării...» cititorilor ziarului Ceas şi nu numai acestora. lată notele: 

“«1. 1861. ţara Românească (Valahia, Moldova); 2. 1878. Dobrogea; 
3. 1913. Dobrogea de Sud de la Bulgaria, pierdută în 1945; 4. Basarabia (...), 

pierdută în 1944; 5. 1919. Bucovina (în componența Austriei până la 1918, a 
Ucrainei în anii 1918-1919, 1940-1941, din 1944, în componența României 
în anii 1919-1940), pierdută în 1944; 6. 1920. Transilvania de la Ungaria: 7. 
Transilvania, ocupată de România în anii 1941-1944». 

Aceste aşa-zise «note», care vor să vădească, după părerea autorilor, 
caracterul documentat al opului lor, denotă, pe de o parte, ignoranţa totală şi 
desvârşită cu privire la istoria României, constituindu-se în nişte elucubraţii 
greu de imaginat pentru un om sănătos la minte cât de cât, iar, pe de alt parte, 
demonstrează că manipularea cu datele respective eronate este ingenios gân- 
dită, bineîneles, după părerea aceloraşi autori, urmărindu-se ca ele să aibă o 
bătaie cât mai lung. Dar să le luăm pe rând. 

“Conform acestor făcători de hărţi, la 1861 s-a format... Țara 
Românească, ei având, desigur, în vedere constituirea statului român actual, 
denumit România, care s-a format prin unirea, la 1859, a celor două 
Principate — rii (?) Româneşti şi a Moldovei! Mai departe: Dobrogea de Sud 
a fost smulsă de la România nu în 1945, ci în 1940, la fel ca şi Basarabia, ca 
şi Nordul Bucovinei, ca şi ţinutul Hereţi datorită acelui monstruos pact 
Ribbentrop-Molotov, iar Basarabia mai fusese ruptă de la trupul Moldovei de 
către imperiul tarist înc la 1812. 

“Insă cele mai senzaţionale noutăţi în materie de istorie le aflăm 
referitor la Bucovina. Acest ţinut, chipurile, ar fi parvenit României abia în 
anul 1919, aparţinând între anii 1918-1919 Ucrainei (!). Adică să nu ştie cei 
care l-au documentat pe Kobevko că unirea Bucovinei cu România a fost 
consfinţită de către Congresul ei General la 28 noiembrie 1918, iar aparte- 
nenţa Bucovinei (!), dar nici măcar a Nordului Bucovinei, la Ucraina în anii 
1918-1919 nu a fost vreodată undeva menţionată, fiindcă aşa ceva nu a fost 
niciodată! Apoi să nu ştie autorii «Provocării...» din Ceas că Sărbătoarea 
naţională a României este Ziua de 1 decembrie, adică data când s-a făurit, la 
1918 şi nu la 1920 (!), Marea Unire a României cu Transilvania! 

“La punctul 7 dăm din nou de Transilvania, care ar fi fost din nou 
ocupată de România, însă de acum în anii 1941-1944?! Examinând harta, 
vedem că acest punct desemnează un cu tot alt teritoriu decât cel al 
Transilvaniei... Se pare că aceşti ingenioşi făctori de hărţi au dorit să spună 
Transnistria, care se identifică, conform hărţii, cu regiunea Odesa, regiune 
care nu s-a aflat niciodat în componenţa României! 


“În limbajul argotic al pungaşilor din fostul spaţiu sovietic exista un 
termen foarte expresiv care denumea un fals grosolan, lipsit de inteligenţă — 
«tufta». Acum facem şi noi ochi mari şi ne întrebăm: la ce le-o fi trebuit celor 
de la Ceas şi de prin alte părți aceast «tufta»? Numai ca să sugereze că 
România ar fi un stat expansionist? Dacă ar fi fost în alt context, ne-am fi 
prăpădit cu toții de râs, fiindc este o «tufta» plin de haz, însă, când aceasta 
este pusă în relaţie cu masacrul de la Fântâna Albă, se schimbă radical 
fondul moral al problemei, ceea ce nu ne poate insufla decât dezgust şi 
dispreţ... 

“Este necesar un proces moral împotriva celor 
vinovaţi de masacrul de la 1 aprilie 1041 


“Revenind la tentativele din ultimul timp de a se rescrie istoria 
Bucovinei şi în special de a se reinterpreta evenimentele de la mijlocul 
secolului trecut, potrivit cărora Nordul Bucovinei, Sudul Basarabiei şi ţinutul 
Herţei nu ar fi fost acaparate prin forţă de fostul imperiu comunist şi oferite 
cadou Ucrainei sovietice, ci ar fi fost obţinute în mod legal de către însăţi 
statul ucrainean actual, fapt care uluieşte pe toată lumea, îns promotorii 

acestei «concepii» îi văd imperturbabil de treabă, promovând-o cu consec- 
venţă şi îndârjire. (De fapt, acesta şi este sensul articolelor din presa ucrai- 
neană radicală: de a pregăti terenul pentru ca ulterior «concepia» respectivă 
să poată fi preluată de oameni mai serioşi, adică de politologi şi istorici). 

“In acelaşi context se înscrie şi modul cum este explicată «ziua de 28 
iunie 1940» într-un «caleidoscop istoric ucrainean» din acelaşi ziar Ceas: 
«începutul ocupaţiei de către Armata roşie a Basarabiei şi a Bucovinei de 
Nord (astăzi regiunea Cernăuţi), care intrau la acea dat în componenţa 
României. Preluarea Bucovinei de Nord a fost finalizată în cursul a 4 zile. 
Unităţile Armatei roşii, care au participat la aceast acţiune, erau alcătuite 
predominant din ucraineni (!)». 

“Evident, în lumina unei astfel de revizuiri a istoriei Bucovinei se 
impune efectuarea unor rectificări şi din partea românilor nord-bucovineni. 
Noi nu am acuzat niciodată ucrainenii că ei ar fi fost implicaţi, ca popor, în 
crimele comise împotriva populaţiei româneşti de către regimul sovietic. 
Dimpotrivă, mulţi ucraineni autohtoni au avut şi ei de suferit de pe urma 
ocupanților, în special familiile rămase ale celor care s-au refugiat în 
România. Vinovat de svârirea masacrelor de la Lunca şi Fântâna Albă, 
vinovat de deportarea la moarte sigur prin înfometare a miilor de rani, 
vinovat de acest adevărat genocid împotriva românilor din teritoriile ocupate 
în iunie 1940, vinovat de toată batjocura şi umilinţa la care au fost supuşi 
părinţii noştri a fost făcut întotdeauna regimul colonialist sovietic. Impotriva 
acestui regim defunct cer în prezent societăţile naţionale româneti din 
regiunea Cernăuţi, pentru masacrarea a mii de oameni nevinovaţi la Lunca şi 
Fântâna Albă, în Siberia, Kazahstan şi la Onega, organizarea unui proces 
moral internaţional, pentru ca să fie cunoscute aceste crime întregii lumi, 
pentru ca sufletele victimelor martirizate să-şi afle mântuirea, pentru a 
repune, în ultimă instanţă, în drepturile lor adevărul şi istoria, iar noi, 
trăitorii de azi, să fim împăcaţi că ne-am făcut datoria faţă de aceste victime. 

“Dacă panul Kobevko şi... coautorii săi consideră că nu Uniunea 
Sovietică a deţinut Nordul Bucovinei în acea perioadă, ci altcineva, înseamnă 
că acest «altcineva» de asemenea trebuie să poarte răspunderea pentru tot ce 
s-a întâmplat atunci, pentru toate crimele şi nedreptăţile comise, pentru 
masacrele de la Lunca şi Fântâna Albă... 


“Dacă i-ar fi trecut şi panului Kobevko o graniţă prin bătătura casei 
sale părinteşti... 


“La mitingul din 1 aprilie 2001, prilejuit de comemorarea a 60 de ani de 
la data tragicelor evenimente de la Fântâna Albă, care a avut loc la locul 
masacrului, acolo unde s-a aflat unul din mormintele comune ale victimelor 
din acea zi fatidică pentru românii de pe Valea Siretului, un orator — dl Ivan 
Kriliuk, locţiitor al şefului Administraţiei raionale de stat Hliboca (de altfel, 
istoric de profesie) — a spus cu sinceritate şi compasiune: 

“«Şi astăzi este greu de explicat ce forţă a fost în stare să smulgă miile 
de ţărani de la casele şi de la gospodăriile lor, de la vetrele şi mormintele 
strămoşilor lor, să-şi părăsească câmpurile deja însmânţate şi animalele în 
staule şi să ia drumul pribegiei şi al morţii! O faptă de sacrificiu în masă 
neîntâlnit în istorie... Dreptatea unora (a ucrainenilor n.r.) s-a făcut prin 
nedreptăţirea altora (a românilor n.r.). Dar aşa a vrut să fie istoria...» 

“Cel puţin acest lucru nu doresc nici în ruptul capului să-l înţeleagă 
autorii «Provocării...» din Ceas, deşi majoritatea absolută a ucrainenilor, 
după cum se vădeşte, deţin această capacitate a omeniei şi a bunului simţ, 
fără să recurgă la explicaţii scârboase de genul celor de mai sus: chipurile, 

agenți ai siguranţei i-au provocat şi i-au forțat pe oameni să-şi părăsească 
baştina, scandând lozincile «Trăiască România Mare», «Trăiască Regele 
Mihav»...(...) 

“Pentru a putea înţelege acel fenomen unic ce s-a produs în primăvara 
anului 1941 în ţinutul nostru, pentru a-şi putea da seama despre starea de 
spirit ce domnea atunci în sufletele românilor noştri, panului Kobevko i-ar fi 
trebuit ca prin bătătura casei sale părintești din Galiţia să fi trecut o graniţă 
care s-ar fi instalat acolo peste noapte, după cum s-a întâmplat cu foarte mulţi 
români nord-bucovineni... Atunci alta ar fi fost sensibilitatea atât a redacto- 
rului de la «Ceas», cât şi a celorlalţi coautori ai articolului profanator la adre- 
sa martirilor noştri!.. Altul ar fi fost «adevărul despre nedreptate», fiindcă 
atunci nu 1 s-ar fi ridicat mâna redactorului de la «Ceas» să pună o asemenea 
rubrică la un articol ce defăimează morţii de la Fântâna Albă. Osânditoare 
misiune şi-au asumat provocatorii de astăzi!. 


“Nu avem nevoie de nici o autorizaţie ca să ne pomenim morţii! 


“Nici românii, nici ucrainenii nu au nevoie de «adevărul» redactorilor 
de la Ceas şi a autorilor săi. Minciuna umileşte deopotrivă şi pe morţii 
scuipaţi şi pe cei, chipurile, întru binele cărora această minciună este prolife- 
rată. Toţi avem nevoie de adevărul istoric. Adevăr pe care încă nu-l 
cunoaştem în întregime. Iar cei care au ostenit la scrierea articolului din Ceas 
deţin destule date ce ar completa cu mult tabloul real al masacrului de la 
1 aprilie 1941. In primul rând, noi dorim, şi este dreptul nostru legitim şi este 
de demnitatea acestui stat ai cărui cetăţeni suntem astăzi, să ni se dezvăluie 
numărul şi numele martirilor de la Fântâna Albă, locurile unde au fost ei 
înhumați şi ce s-a întâmplat cu cadavrele lor, fiindcă suntem siguri că astfel 
de informaţii se păstrează în arhivele instituţiilor corespunzătoare. In acest 
sens ne este de folos chiar şi «Provocarea de la frontiera românească» din 
«Ceas» prin aceea că ne scoate din neant numele unor adevăraţi eroi ai nea- 
mului — Crăsnean, Zegrea, Pălămadă, Grijincu, Vascu, Pojoga, Motrescu, 
Dâca, Onufrieciuc, chiar dacă nu ni se precizează din care localităţi ei sunt! 

“Dar câte nume de români-martiri mai sunt acoperite de întuneric... 

“Este de datoria noastră sfânt să dezgropăm din uitare tot ce ţine de 
martirajul părinţilor şi buneilor noştri din anii '40, să le concentrm într-o 
viitoare Carte neagră a atrocităților comise împotriva românilor din terito- 
riile ocupate de imperiul sovietic la 28 iunie 1940, într-un viitor Muzeu al 
Holocaustului Românesc, pentru ca generaţiile ce vor veni să se poată 
mândri liber cu eroii neamului. Este de datoria noastră sfânt să ridicăm la 
Fântâna Albă un monument al nostru, al întregului neam, şi nu oficial, în 
memoria tuturor românilor-martiri! 


“Fântâna Albă este durerea neamului românesc, tragedia care ne înalţă 
şi ne purifică pe noi, cei rămaşi în viţa, pe copiii şi nepoţii noştri! Pe martirii 
noştri îi deplângem cum ştim, fără să avem nevoie de recomandările sau de 
autorizaţia «binevoitorilon» de la «Ceas», fiindcă o avem pe cea a morţilor de 
la Fântâna Albă. De aceea ziua de 1 aprilie trebuie să devin Ziua de 
comemorare a jertfei româneşti!” 

“Stefan BROASCĂ 

“Redactor-şef al publicaţiei «Plai Românesc» din Cernăuţi”. 

“DECLARAȚIA UNIUNII SOCIETĂŢILOR ROMÂNEŞTI DIN 
Ă REGIUNEA CERNĂUŢI 

“In acest an s-au împlinit şase decenii de la comiterea odioaselor 
masacre de la Lunca şi Fântâna Albă, unde respectiv la 8 februarie şi 1 apri- 
lie 1941 au fost ucise sute de oameni nevinovaţi, locuitori paşnici ai satelor 
româneşti de pe Valea Prutului şi a Siretului, bărbaţi şi femei, btrâni şi copii 
care, nemaiputând răbda teroarea socială şi naţională impusă de regimul 
sovietic de ocupaţie, au dorit să se refugieze la fraţii lor de sânge din 
România, părăsindu-şi vetrele strămoşeşti şi agoniseala lor de-o viaţă, însă la 
graniţa aşezată de puţin vreme în locuri unde ea nu a existat niciodată, din 
apropierea localităţilor Lunca şi Fântâna Albă, ei au fost întâmpinați cu 
tiruri de mitraliere... Mai curent, în luna iunie, s-au împlinit tot şase decenii 
de la comiterea unei alte crime, la fel de monstruoase, după cum a fost 
ridicarea a circa 13 mii de familii de români din teritoriile ocupate la 28 iunie 
1940 de către fostul imperiu sovietic şi deportarea lor în Siberia şi Kazahstan, 
pentru ca să fie supuse acolo la suplicii inumane ăi să moar de foame şi de 
munc silnică, de unde s-au întors acasă doar foarte puţini. 

“Cu acest prilej, Societăţile româneşti din regiunea Cernăuţi «Golgota», 
«Aron Pumnul», «Mihai Eminescu», «Isidor Bodea» şi «Stejarul» au orga- 
nizat manifestări de comemorare a victimelor represiunilor din anii '40, 
manifestări care s-au desfăşurat în centrul regional Cernăuţi şi în cele 
raionale Herţa şi Storojineţ şi care au fost susţinute de administraţiile respec- 
tive de stat. Spre regret, despre aceste manifestri în presa locală de limbă 
ucrainean nu s-a scris nimic, cu excepţia ziarului Ceas, în numărul din 22 
iunie al căruia a apărut un articol de o pagină intitulat surprinzător... 
«Provocarea de la frontiera românească», care este semnat de redactorul şef 
al acestei publicaţii P. Kobevko. Articolul a vizat conferinţa desfăşurată în 
ziua de 31 martie la şcoala medie 29 din Cernăuţi pe tema masacrării 
populaţiei româneşti în anii 1940-1941, la care a participat şi un grup de 
oaspeţi de la Rădăuţi în frunte cu dl. Lorin Fortuna, preşedintele Uniunii 
Românilor Bucovineni. Invocând drept pretext prezenţa la aceast manifes- 
tare a d-lui Fortuna, precum şi declaraţiile făcute de către acesta pe propria sa 
răspundere, autorul articolului «Provocarea de la frontiera româneasc», 
precum şi acele forţe radicale ce stau în spatele lui, se dedă la acuzaţii şi 
generalizări insultătoare şi nefondate la adresa tuturor societilor româneşti, a 
tuturor românilor din regiunea Cernăuţi, ba chiar a întregului popor român, 
pentru ca să ajungă apoi la o aberantă şi absurdă cerere discretă adresată 
organelor corespunzătoare de a se institui o supraveghere polițienească 
asupra activităţii formațiunilor noastre obşteşti! 

“Dar şi mai gravă şi periculoasă este tentativa de profanare a memoriei 
miilor de români, care au fost victimele nevinovate ale regimului sovietic în 
anii 1940-1941, ucise mai întâi de-a lungul frontierei nefireşti care a despărțit 
peste noapte tată de fiu, soţ de soţie, frate de soră, apoi la Lunca şi Fântâna 
Albă, precum şi în beciurile NKVD-ului, iar şi mai târziu în Siberia, 
Kazahstan şi la Onega. In pofida adevărului istoric evident şi cunoscut de 
toată lumea, autorii articolului îndrăznesc să comită nu numai un sacrilegiu, 
încercând să justifice crimele săvârşite împotriva românilor de către auto- 
rităţile staliniste de ocupaţie prin aceea că, chipurile, victimele ar fi fost înse- 
le vinovate. Adică de masacrarea la Fântâna Albă a sutelor de ţărani nevino- 
vaţi de toate vârstele, oameni paşnici ai pământului, inclusiv femei şi copii, 
nu ar purta nimeni nici o vină, fiindcă au fost toţi... «provocatori», «fascişti» 
şi «agenţi străini»! Ceea ce se sforţează acum să sugereze redactorii de la 
Ceas, dar mai bine zis provocatori calificaţi din sânul forţelor extremiste şi 
românofobe din regiune, cărora nu le convine stabilitatea interetnică, fiindcă 

din această situaţie nu pot să tragă pentru ei foloase pur politice în campania 
electorală ce se apropie, n-au îndrăznit să fac nici ideologii vechiului regim! 

“Societăţile româneşti din regiunea Cernăuţi apreciază articolul 
«Provocarea de la frontiera româneasc» din Ceas drept o neruşinată sfidare a 
adevărului istoric, o ordinară şi periculoasă provocare îndreptată la adresa 
neîncrederii, ba chiar a urii, între românii şi ucrainenii din ţinutul nostru, o 
profanare abjectă a memoriei miilor de victime, nu numai de naţionalitate 
română, fiindca la Fântâna Albă, în deportare au murit şi destui ucraineni, 
care au fost martirizaţi de către regimul totalitar. 

“Invocarea repetată si nefondată cu privire la un «separatism» inexis- 
tent nu poate fi explicata din punctul de vedere al logicii normale, dar se vede 
ca instigatorii la ura interetnică si provocatorii de la «Ceas» au logica lor per- 
versă, care ar putea în cele din urmă să genereze si consecinţe, răspunderea 
pentru care le va reveni în exclusivitate. 

“Octavian BIVOLARU, preşedintele Societăţii «Golgota» a victimelor 
represiunilor staliniste din Cernăuţi, 

“Dr. doc. Aurel CONSTANTINOVICI, preşedintele Asociaţiei 
Ştiinţifico-Pedagogice «Aron Pumnul» din Ucraina, 

“Arcadie OPAI, preşedintele Societăţii pentru Cultura Româneasca 
«Mihai Eminescu» din regiunea Cernăuţi, 

“Dr. Ion BROASCĂ, preşedintele Societăţii Medicale «Isidor Bodea» 
din regiunea Cernăuţi, 

“Ion VORONCA, preşedintele Societăţii Ecologice şi Gospodareşti 
«Stejarul» din Cernăuţi, 

“Ştefan BROASCĂ, redactorul sef al publicaţiei independente a comu- 
nitaţii româneşti din regiunea Cernăuţi «Plai Românesc». 


lată că există români chiar mai nefericiti decât basarabenii 
sub ruşi: bucovinenii de sub ucraineni. 

Mi-a scris Radu Mareş - bucovinean, devenit ardelean: 

În Bucovina nu mai întâlneşti picior de.. tigan: au fugit toţi, fie 
în Rusia, fie au trecut în România. Oricât de mizerabil trăiesc în 
România, țiganii sunt mai puţin oropsiţi decât în Ucraina. 

Totodată, românii de acolo “regretă” ocupaţia rusească - infinit 
mai blândă, mai “tolerantă” decât a ucrainenilor. 

Cunosc motivul - l-am scris de câteva ori: 

Rusul-rus, cetăţean al unui imperiu, faţă de ne-ruşi (pe care îi 
considera “neoameni””) putea avea, dacă nu “înțelegere”, atunci 
indiferenţă; îi privea pe ne-ruşi de la o înălţime ameţitoare. 

Ucrainenii, membri al unei comunităţi de veacuri supusă ruşilor, 
odată “liberi” folosesc noua lor stare, nu ca să se bucure de libertatea 
lor - ci ca să-i asuprească ei pe alţii. lar cum ruşilor nu îndrăznesc 
să le ardă măcar două palme, ucrainenii, în stilul celui mai curat supra- 
veghetor de robi, îi persecută pe cei mai mici decât ei (cu un cuvânt 
potrivit: minoritari). 

Ei bine: această “calitate” românii nu o au. Chiar dacă liberi- 
liberi nu au fost nici ei vreodată. 


3 ce 


Duminică 11 iulie 2004 


Frig, ploaie, vânt - eu: cu crăcile la pământ... 
Un fel de a vorbi vorbe, pentru că am un motiv de mulţumire: am 

reuşit să capturez de pe internet o sumă de articole, de mărturii despre 
Basarabia şi Bucovina sub ruşi. Până acum am adunat “Masacrul de la 
Fântâna Albă” - reprodus mai sus, aici, în jurnal, un studiu despre 
deportări. Şi “Lista securiştilor”. Pe acestea şi încă altele (din păcate 
unele texte nu sunt copiabile) o să le grupez, o să le dau un titlu şi Filip 
are să le instaleze pe internet. 


Luni 12 iulie 2004 
Frig, frig, frig. Are s-o ţină aşa până spre sfârşitul săptămânii. 
Marţi 13 iulie 2004 


În continuare, frigul dracului pentru oasele mele. 

M-a iritat peste poate, ieri, “mărturia” lui Sorin Toma (prima 
parte) din Adevărul (de când?). 

M-a scos din fire din două motive - încep cu cel mai mărunt: 

Sorin Toma fusese, nu doar prieten din copilărie cu Petre 
Năvodaru, dar şi “tovarăş de luptă din ilegalitate”. Sorin T., în iunie 
1940 a plecat în “Uniune” - cu misiune? probabil -, Petre N. a rămas 
în... ilegalitate toată perioada războiului (una din casele în care se 
ascundea a fost bombardată, în incendiul care a urmat ar fi ars dacă nu 
l-ar fi scos - în spinare - o tânără şi foarte frumoasă evreică, Felicia 
Grünberg, devenită soţie a lui şi mamă a Anei Maria. Nu ştiu când 
anume prietenia “de nezdruncinat dintre Sorin Toma şi Petre 
Năvodaru” s-a... zdruncinat, apoi s-a năruit. Am înţeles că “Sorinel” 
se purtase cu socru-meu - şi nu doar cu el - “neconvenabil” - citeşte: 
porceşte. Se pare că, în “afacerea Pătrăşcanu”, în care socru-meu a fost 
implicat, dar nu şi arestat, însă exclus din partid şi din toate, Sorin T. 
se purtase ca un adevărat comunist: dăduse declaraţiile pe care le 
aştepta securitatea, pe care le cerea partidul. Însă cum, după vreun 
deceniu, Năvodaru a fost reabilitat şi a fost numit director adjunct la 
Statistică (deci: re-ştabizat), cum Sorin Toma - între timp devalorizat, 
compromis, aruncat de-o parte - s-a prezentat la vechiul său prieten, cu 
braţele deschis, cu gura până la urechi, lansîndu-i, fără pic de umor: 
«Bine-ai revenit în Partid! (majuscula îmi aparţine, dar sigur S.T. ar 
fi pus-o singur, dacă ar fi scris ceea ce a rostit). 

Cu acel prilej Năvodaru i-a spus ce avea pe inimă. De atunci, dacă 
se vor mai fi văzut prin oraş, nu s-au salutat. Drept care S.T. se 
plângea tovarăşilor că «Peter este un ingrat, nu recunoaşte că, atunci, 
când cu Pătrăşcanu, eu l-am apărat, punîndu-mi în pericol viaţa...» 

Nu ştiu când anume a plecat S.T. în Israel (riscînd să mă repet: 
“După ce făcuse României tot răul posibil”), dar cred că după 1977; 
deci după plecarea noastră şi rămânerea Năvodarilor într-o izolare 
completă (nici Europa liberă n-o mai prindeau, le era bruiată de la 
etajul superior...). Ştiu de la Lulu că Sorin nu se manifestase în acea 
vreme - «...şi nu ne-am mirat...», a adăugat, ea, răutăcioasă. 

Or, după moartea lui Petre Năvodaru (21 noiembrie 1988), am 
primit prin poştă, din Israel, câteva pagini (nu fotocopii) din revista lui 
Mirodan Minimum în care Sorin Toma făcea elogiul prietenului său 
Petre Năvodaru.. . Însoţite de o scrisoare... Ana a făcut o criză de furie 
şi l-a înjurat birjăreşte pe “prietenul tatii”. 

Al doilea motiv de mânie: textul publicat în Adevărul - te 
pomeneşti că l-a editat în volum! Se intitulează: 

Cum am supravietuit holocaustului - Ucraina (1941-1943) 

Nici mai mult, nici mai puţin. 

După ce îl avertizează pe cititor: 


“in paginile ce urmeaza nu-mi propun sa analizez si nici macar sa 
descriu tragicele evenimente care au zguduit Europa si lumea intreaga la 
inceputul deceniului '40. Aceste pagini sunt consacrate unor amintiri cu 
caracter personal, in ele nu veti gasi decat fapte din viata mea proprie, - desi- 
gur, adanc infipte in ambianta locului si timpului. 

“Sunt amintirile unui evreu, emigrant politic comunist, din anii vietuiti 
in timpul razboiului pe teritoriul Ucrainei sub ocupatia nazista. (...) 

“In aceste amintiri (...) infatisez cele ce am trait, am gandit si am 
cunoscut. Fapte. Oameni. Fara sa adaug nimic si fara sa scad nimic. Fara sa 
infrumusetez si fara sa uratesc. Fara sa incerc a ma substitui pe mine, cel de 
azi, celui care eram atunci, in urma cu sase decenii. 

(...) “Imi repugna sa urmez exemplul unor memorialist" care, pentru a 
se spala" de pacate proprii, reinventeaza trecutul, il coafeaza" in asa fel incat 
sa fie siguri de aplauze. 

“Unii prieteni m-au intrebat: - De ce, din toate amintirile tale, acorzi 
prioritate tocmai acestei perioade cand existenta ta s-a desfasurat, ca sa zicem 
asa, in obscuritate, si nu perioadelor ulterioare, cand ai detinut functii 
importante si ai participat la evenimente majore? 

“Incerc sa raspund. 

“- Pentru ca aceste amintiri dintr-o vreme in care iadul isi revarsase 
bezna peste oameni - si peste mine insumi - imi apar, paradoxal, in perspec- 
tiva anilor, ca un capitol luminos in viata mea. Pentru ca, in intunericul cel 
mai dinafara" (cum se spune intr-o parabola), albul si negrul erau mai clar 
diferentiate ca oricand. Pentru ca astfel puteam alege fara sovaire si fara 
indoieli intre bine si rau. Pentru ca aceasta alegere o faceam singur, ascultand 
numai de propria mea constiinta. Si pentru ca, judecand faptele si gandurile 
mele dupa atatea decenii, nu trebuie sa regret nimic. Era aceasta o vreme nu 
numai a tineretii, ci si - as zice - a virginitatii mele morale. (...) 

“Au trecut ani. Stiu, prea tarziu mi-am dat seama ca in viata rar se 
intampla ca albul sa fie numai alb, iar negrul numai negru. De n-ar fi fost 
aceasta intarziere, as fi putut evita serioase greseli (printre care cea savarsita 
in cazul Arghezi"). Si totusi, recapituland intamplarile perioadei despre care 
povestesc, nu ma incearca nici macar o palpaire de indoiala. Sunt si astazi 
sigur ca in acele imprejurari optiunile mele au fost cele drepte. 

“In sfarsit, ostasi. Sau... "zapadniki"? 

“Am mers, am mers, am tot mers... Am ajuns la fluviul Bug, am ajuns 
la Nipru. In sfarsit ne-am vazut intr-un tren militar. Intr-o statie, trenul nos- 
tru a fost bombardat si incendiat. A doua zi, cu alt tren, am ajuns la destina- 
tie: orasul Cerkasi, port pe Nipru. Aici am fost luati la inceput drept dezerto- 
ri, dar cand numarul nostru a crescut la cateva sute, comandantul ne-a cerut 
scuze si a dat ordin sa fim incorporati - si, fireste, hraniti. 

“Eram, in sfarsit, ostasi! 

“In ziua urmatoare, imbarcati pe un vapor, calatoream pe Nipru in jos.” 

(...)“De la Zaporojie (...) La Orehovo, orasel pasnic in care seara canta 
muzica militara, am fost incadrati intr-un centru de instructie. De aici, dupa 
o pregatire de cateva saptamani, aveam sa fim trimisi pe front. Era ceea ce 
imi dorisem. (...) Dar din gradina raiului Adam a fost izgonit... In dimineata 
celei de-a sasea zile, adunare! Comandantul ne aduce la cunostinta ordinul 

comandantului suprem, tovarasul Stalin: toti "zapadniki”, toti cei proveniti 
din teritoriile de vest (recent alipite Uniunii Sovietice) inceteaza de a mai 
face parte din armata combatanta, fiind transferati pe frontul muncii. "Acolo 
va asteapta sarcini nu mai putin importante pentru apararea tarii". 

“Poate ca asta ne salva viata. Ne simteam insa profund umiliti. Dupa 
atatea eforturi pentru a deveni ostasi, nu ni se acorda incredere. 
Primiseram o palma cu totul nemeritata.” 


Foarte bine: Sorin Toma ajunsese la Zaporojie, la Orehovo. 
Dar întrebarea rămâne: Până să ajungă la Orehovo, cum ajunsese 
el, ploieştean bucureştenizat, în... Basarabia? Puţintică răbdare, 
amintitorul, ajuns la Orehovo, se întoarce... cu amintirile la: 


“O digresiune autobiografica Cum ajunsesem la Chisinau? 

“In 1940 am implinit 26 de ani. Atat eu, cat si intreaga mea familie: tatal 
meu, poetul, profesorul si editorul Alexandru Toma, pe atunci in varsta de 65 
de ani, mama mea, Sidy Toma, si sotia mea de atunci, Ana Toma, eram, sub 
o forma sau alta, activi in miscarea comunista ilegala, la care aderasem in 
1932. Desigur, visul nostru, speranta de a carei realizare - poate indepartata 
sau chiar foarte indepartata - nu ne indoiam, era o societate mai umana, mai 
dreapta decat cea capitalista, o oranduire pe care ne-o inchipuiam sub forma 
socialismului preconizat de Marx, Engels si Lenin. Dar in perioada istorica la 
care ma refer, in acesti ani ai vietii nostre, obiectivul central, dominant, catre 
care se concentrau toate eforturile noastre, era lupta contra fascismului, care 
triumfase in Germania, castiga teren in Romania si tindea sa cotropeasca 
intreaga Europa. 

In afara de comunisti, prea putini voiau sa inteleaga cat de reala si apro- 
piata era amenintarea si cat de imperioasa era necesitatea impotrivirii. Cu atat 
mai mult este de respectat atitudinea curajoasa a acelor muncitori, intelec- 
tuali, studenti si oameni politici care s-au alaturat miscarii antifasciste sau au 
colaborat cu ea”. 


Tot n-am ajuns la Chişinău - răbdare: în curând... 
Nu înainte de a afla cum stau treburile cu evreii: 


“O paranteza privitoare la evrei. 

“In randurile miscarii comuniste, evreul era tratat ca un om intre 
oameni egali. Victoria ei promitea evreilor - si altor discriminati - izbavirea 
de persecutii. Acesta a fost, desigur, un motiv principal care a determinat pe 
unii evrei, iar dupa 23 august 1944 pe foarte multi evrei, sa se alature comu- 
nistilor (subl. mea: deci “puţini fuseseră, mult mai mulţi rămăseseră...) 

“In 1939 terminasem serviciul militar "in termen", ar fi trebuit sa fiu 
eliberat si totusi in vara anului 1940 contingentul nostru era tinut, in 
continuare, sub arme. In Polonia, apoi in vestul Europei, Hitler pornise 
razboiul, care avea sa fie al doilea razboi mondial. 

“Intr-o zi, adjutantul comandantului, It. Ion Popescu, m-a chemat la o 
parte si mi-a destainuit ca la comandament sosise un raport al "Sigurantei 
Generale a Statului", care ma caracteriza drept agitator comunist periculos". 

“ Te sfatuiesc sa arzi tot ce ai compromitator acasa - mi-a spus el. Si a 
adaugat: Sa stii ca aici nu te asteapta nimic bun. 

“Un om de omenie. 

“Dupa scurt timp am primit din partea conducerii partidului comuni- 
carea ca guvernul trece la internarea in lagare a comunistilor si a altor 
"elemente subversive" din randurile armatei. Totodata, guvernul proiecta 

scoaterea din randurile armatei a tuturor evreilor. Mi se cerea sa plec imediat 
din regiment si sa stau ascuns pana la noi indicatii. 

“Era evident ca tara se indrepta spre un regim fatis fascist pro-hitlerist. 
Am cerut sa fiu "legalizat", adica sa fiu trimes, cu acte false, pentru a activa 
in alta parte a tarii. A rezultat insa ca posibilitatile partidului erau depasite de 
necesitatea de a ilegaliza intr-un timp scurt un mare numar de activisti”. 


Ne aflăm pe calea cea bună: dacă a plecat din Bucureşti - în 
curând va ajunge la Chişinău... 


“In aceasta perioada, la noua frontiera, Prutul, se desfasura, mai ales 
prin portul dunarean Galati, un intens schimb de populatie intre cele doua tari 
riverane. Aveau dreptul sa treaca, daca doreau, toti cei nascuti de 
partea stanga a Prutului - si invers. (curat invers! - nota mea) Plecau insa 
- mai precis, fugeau, mii si mii de evrei, inspaimantati de soarta care-i 
astepta daca ramaneau. 

“In aceasta situatie, partidul a indicat multor activisti pe care nu putea 
sa-i ilegalizeze - printre care si mie - sa treaca, temporar, via Galati, 
in U.R.S.S. (sublinierile îmi aparţin) Ceea ce am si facut”. 


Deci, potrivit lui Sorin Toma: “Aveau dreptul sa treaca, daca 
doreau, toti cei nascuti de partea stanga a Prutului - si invers; 

Pentru cât timp? Temporar, 

Unde să treacă (temporar!) activiştii (care nu puteau fi 
ilegalizaţi)? 

Ce întrebare: în U.R.$.S./ 

Aceasta este geografia lui Sorin Toma: “partea stângă 
a Prutului” devenise: U.R.S.S. din chiar momentul diktatului: 26 iunie 
1940 (primul); 

Aceasta este istoria lui Sorin Toma: supusă “cronologiei” 
speciale, cea folosită şi de Ilia Ehrenburg şi de Vassili Grosman în 
“Istoria” lor, cea din 1946, prin intervertirea evenimentelor, pentru a 
face să se creadă că efectele au fost, de fapt cauza (şi invers, vorba lui 
Sorin Toma). 

După “Ceea ce am şi făcut”, Sorin Toma trece direct la: 


“Eram convins ca, in situatia internationala ce se crease, un regim 
fascist, ostil Uniunii Sovietice, nu va putea dainui decat cel mult cinci, sase 
luni. Si atunci ma voi putea intoarce in tara. 

“Nu prevazusem razboiul care se pregatea. 

.“.. Asadar, noi, "zapadnikii”, fusesem scosi din armata... Am fost 
trimesi, un grup de doisprezece...” 


Şi Chişinăul? Totuşi, cum-când ajunsese el, Sorin Toma 
(şi ceilalţi activişti care nu putea fi ilegalizaţi la Bucureşti (sic!) ? 
Şi ce făcuse el - la Chişinău - vreme de un an de zile? 

Din moment ce refuză cu îndârjire să scrie ce făcuse în cele 12-13 
luni, în Basarabia ocupată de sovietici, spune limpede că a făcut numai 
răul; că va fi fost un “responsabil” la cultură, la aprovizionare, la 
agricultură? - nu putea face decât răul, din moment ce se afla în slujba 
ruşilor ocupanţi. Nu am nici o dovadă că ar fi fost amestecat în “justiţia 
sovietică”; nici în NKVD; dar prin ceva cu “ideologie”?; cu “lupta 
împotriva religiei” - de ce nu? Nu va fi participat la vandalizarea 

bisericilor, la distrugerea icoanelor, la arderea cărţilor - nici la 
huiduirea cortegiilor funerare? - dar dacă a putut să scrie mai târziu 
ceea ce a scris despre poezie şi despre Arghezi, de ce nu i-ar fi putut 
instructa pe tinerii evrei în campania împotriva “opiului popoarelor”? 

Ce porc, ce câine va fi fost Sorinel Toma - între 28 iunie 1940 şi 
22 iunie 1941 - la Chişinău... 

La Chişinău? Care Chişinău?, vorba rusului. Aşa cum pentru rus 
nu exista capra (pe care tocmai o furase), nici pentru creaturi ca Sorin 
Toma nu a existat o Basarabie între 28 iunie 1940 şi 22 iunie 1941. 
De la Galaţi - ultimul loc pomenit, activiştii comunişti care nu puteau 
fi ilegalizaţi (de ce?) - zboară, în spaţiu şi în timp la... Zaporojie, 
în refugiu... 


Miercuri 14 iulie 2004 


Sper că petarada (am păstrat francismul) de aseară şi azi-noapte a 
încheiat Paişpe-le lor Iulie. Nu doar zgomotul era insuportabil, dar şi 
mirosul de pucioasă - a trebuit să închid ferestrele. 

Pornind de la Sorin Toma, am cerut ajutor de la Stănești, pentru a 
afla mai multe detalii în legătură cu evreii care, după 28 iunie 1940 au 
optat pentru cetăţenia sovietică. Pe internet nimic. O să mai caut. 


Duminică 18 iulie 2004 
Nimic nou de semnalat - nici n-am semnalat. 
Marţi 20 iulie 2004 


În principiu azi are să fie furtună. Numai că a fost alaltăieri; şi 
ieri. Nu face nimic, una nouă nu strică - decât pe la agricultură; şi pe 
la acoperiş'ultură. 

Ieri am primit scrisoare de la Magda Ursache - i-a parvenit, în 
sfârşit, Săptămâna... 

Îmi trimite şi o diplomă: Concursul Naţional “Duiliu Zamfirescu” 
conferă premiul de excelenţă pentru “disidenţă şi rectitudine literară”. 

Mi-a făcut mare plăcere semnul de preţuire. Pe dată am 
întrebat-o pe Ana: 

«Ştii tu cine/ce eşti, madam Goma? Eşti soţie de diplomat, soro!» 


Miercuri 21 iulie 2004 


Ieri, căutînd ceva despre mine pe internet, am căzut pe un Paul 
Goma, născut în 1978, la Londra... Se afla pe un site de actori, 
manechine, decoratori. I se dădeau şi ceva măsurători... - cele trei, 
obişnuite la fete. In cele din urmă am dedus că Paul Goma este o; de 
sex invers, ori gingaş, ori/sau feminin (mai există una, o cântăreaţă, cu 
prenume masculin, Victor Laszlo...). Paul Goma, “model”, poartă 37 
la încălţăminte, iar înălţimea i-i de vreo 1,65 m. Mă gândesc că şi eu 
am purtat cândva 37 la pantofi, iar 1,65 voi fi atins de când scad, 
scad, scad... 


Joi 22 iulie 2004 

Îmi scrie “tânăra din România”: a fost la Niculiţă, a luat 
exemplarul din Uşa... 
Nu am chef de nimic. 


Sâmbătă 24 iulie 2004 


Nici azi nu am chef de viaţă. 
Este momentul să mă opresc din Săptămâna Roşie. 
Am s-o fac azi, după o ultimă vizită. 


Duminică 25 iulie 2004 


Am oprit - sper definitiv - Săptămâna Roşie. Am imprimat un 
exemplar, acum corectez. Pe hârtie se văd mai bine greşelile, zic şi eu 
pe urma alţilor. 

Să nu uit: mi-a trimis Valentin Țepordei (fiul preotului), pe un CD 
o carte din care am cules ceva informaţii pentru S.R. 

Am reluat “corespondenţa” cu Valerian Stan. 

Numai cu Nicoleta Sălcudeanu îmi vine greu să continuu: mi-a 
propus să-i dau (ori să scriu), pentru un viitor număr din Vatra 
“ceva despre realismul socialist”. Or eu, pe de o parte, am tot scris 
(în scrisurile mele) “despre”; pe de alta zău că nu mai am energie şi 
chef să repet, să repet... Nu ştiu cum o să scot cămaşa. 


Luni 26 iulie 2004 


Toată lumea-i în vacanţă - în afară de noi. 
Am promis că închei Săptămâna... - nu am putut: am revenit la 
primul capitol, acolo mai rămăsese câte ceva de stricat. 


Marţi 27 iulie 2004. 


Se duce şi iulie. Şi vine augustul: mi-e frică de august - cel din 
anul trecut m-a stors şi pe mine, m-a pălit, m-a atins, m-a lăsat lat. 


Miercuri 28 iulie 2004 


Mai bine mai târziu decât niciodată - de acord - dar chiar aşa? 

Am aflat abia azi, 28 iulie 2004, de la radio apoi de la televizor: 

La debarcarea Aliaților în Normandia, în vara anului 1944, 
Polonezii au avut un sector anume, pe care l-au acoperit cu 17.000 
oameni, sub comandă poloneză, sub drapel polonez. Sectorul acela (nu 
l-am reţinut eu sau nu a fost numit?) a fost unul deosebit de greu: acolo 
germanii aveau câteva unități blindate. Rolul polonezilor: să-i 
încercuiască pe nemți. A fost vorba şi de armamentul polonezilor - s-a 
spus: “tancuri poloneze” - dar ce tancuri aveau polonezii în 1939, când 
îi înfruntaseră pe nemți călare, cu lăncile?; şi dacă aveau tancuri, apoi 
acelea datau dinainte de 1938 şi erau, certamente, de fabricaţie 
franceză şi engleză, or până şi simbolica “unitate franceză” debarcată 
în Normandia avea câteva blindate Sherman... Să nu fi înţeles eu bine? 
Fiindcă ar fi trebuit să mi se spună: cum ajunseseră “tancurile polo- 


PAUL GOMA J U R N A L 2004 205 


neze” în Anglia? Tranzitaseră tot prin România, ca o bună parte din 
armata lor, învinsă, ca întregul guvern, ca tezaurul lor? Rămâne să 
aştept “amănunte” ca acesta, cu “tancurile poloneze pe plajele 
normande”. Oricum, am reţinut: “Polonezii erau slab înarmaţi, nu avea 
suficiente muniții...” Cum să interpretez această informaţie în contex- 
tul următor: “...la un moment dat polonezii s-au aflat în mare dificul- 
tate, din încercuitori ai germanilor s-au trezit încercuiți...” şi mai 
departe: “nemaiavînd muniții, polonezii au atacat la baionetă...” 

Jurnalistul comentator a comentat astfel fapta polonezilor: 
“cu pierderi imense, polonezii i-au determinat pe germani să se 
retragă - astfel a luat sfârşit Bătălia din Normandia”... 

Ce frumos spus. Cât de “imense” fuseseră pierderile polonezilor? 
Câţi căzuseră, pentru ca “Bătălia din Normandia” (6 iunie-21 august) 
să ia sfârşit? 5.000. 10.000? Mai mult - cât de mai-mult (din iniţiali 
17.000). Nu se spune. 

Însă văzînd “peisajul” cimitirului polonez de la... - de la, unde, 
în Normandia?, înţelegi că au fost mulţi, după mulţimea crucilor - 
abia jumătate dintre ele purtînd un nume, semn că nu fuseseră 
identificaţi toţi căzuţii. 

Povestea nu se sfârşeşte aici: polonezii erau obişnuiţi să fie trataţi 
de către “Aliați” drept carne de tun - asta fuseseră în deşerturile Libiei, 
asta fuseseră la Monte-Casino (individual, ca aviatori, în Bătălia 
Angliei, în vara-toamna 1940) - dar ceea ce li s-a întâmplat după aceea, 
îţi frânge inima şi-ţi vine să-i omori pe toţi Invingătorii: 
englezi şi francezi şi americani şi ruşi! Pe toţi! 

Pe de o parte, “Aliaţii” au tăcut (activ) faptele de arme şi de sânge 
ale polonezilor, alături de ei; astfel se explică, nu neapărat motivul 
pentru care eu nu auzisem de asta (de câte altele nu auzisem eu...) - 
dar motivul pentru care “Aliaţii” occidentali ascunseseră adevărul 
vreme de 60 ani. Care este acel motiv - înalt moral? Ca să nu-i supere 
pe ruşi care, între timp ocupaseră şi sovietizaseră şi Polonia. 
Polonia care avusese dreptul la un întreg capitol în înţelegerea de la 
Ialta, cu directive precise (alegeri, conducere...), nu ca România; 
despre care doar se pomenea, în coada unui paragraf - Polonia fusese 
cu adevărat vândută. 

Numai că mai existau supraviețuitori (polonezi) ai Bătăliei 
Normandiei. Pe unul dintre ei l-am văzut filmat în cimitirul lung de 
vreun kilometru, lat tot pe-atâta, în care se nec-odihneau camarazii lui 
de luptă, de speranţă - şi de trădare (atât, că morţii erau fericiţi: nu ştiau 
că sângele lor nu făcea două parale în ochii anglosaxonilor). Omul nu 
a rostit decât câteva cuvinte. Din ele am aflat că mai există vreo 
cinci supraviețuitori - în Polonia. Am aflat indirect, prin jurnalistul 
comentator: 

“Invingătorii” polonezi ai nemților, supraviețuitorii (în continu- 
are: cei vreo 5% din cei 17.000) care, după încheierea războiului s-au 
întors în patria lor, Polonia, au fost numaidecât arestaţi de ruşi, întâi 
anchetați la Lubianka (că-cum şi-au trădat ei patria, că-cum au luptat 
ei în armata capitalistă - care capitalistă era aliată cu bestialista lor!), 
deportaţi în Siberia - prezentul-aici-de-faţă totalizase vreo 32 ani de 
gulag. Intors, în sfârşit, în patria lui dragă, după atâtea decenii, 
concetăţenii l-au primit ca pe un strigoi, ca pe un aducător de nenoro- 
ciri: nici familie, nici slujbă, nici locuinţă, nici pensie - de la cine, pen- 


PAUL GOMA J U R N A L 2004 206 


sia: de la Polonia?, dar el nu-şi dăduse sângele pentru Polonia; de la 
englezi, americani?, dar el nu luptase sub drapel american, nici englez. 

Ticăloşii, ticăloşii americani şi englezi! I-au măturat sub preş pe 
aceşti adevărați eroi, dar şi adevărați încurcă-lume: nu puteau să crape 
toţi, fie în Normandia, fie în Siberia, să nu se mai audă de ei niciodată? 

Şi iarăşi şi iarăşi îmi aduc aminte cuvintele lui Geremek 
(la primirea Poloniei în C.E., nu în NATO!) - re-amintesc: şi istoric de 
profesie şi “disident”, unul din stâlpii sindicatul Solidarnosc - singura 
forţă care, în cele din urmă, a făcut comunismul să pună un genunchi 
la pământ: 

“America cea care ne-a salvat şi de nazism şi de comunism”... 

Atunci când l-am auzit am crezut că... nu auzisem bine - însă a 
doua zi i-am citit zisele scrise negru pe alb la ziar. 

Unuia ca acesta - la urma urmei de-al meu, de-al nostru - i-aş fi 
ars o labă, de să-l pun în genunchi. Pentru minciună. 


Joi 29 iulie 2004 


Trec aici un alt document important - din două motive: cultural şi 
istoric -, un articol din: 


CLIPA, ANUL XIV 
March 25, 2004 No. 643 


"Odessa în flăcări" 
de Gh. Brătescu 


Cinematografia româneasca a primit un dar nesperat. De curând, presa 
italiana a scris despre un fapt cu totul inedit, anume descoperirea 
întâmplătoare în arhivele studiourilor Cinecita din Roma a peliculei filmului 
"Odessa în flăcări", considerat definitiv pierdut. "Odessa în flăcări", realizat 
în anul 1942, într-o coproductie româno-italiană este consemnat în istoria 
cinematografiei europene şi nu numai, o capodopera a genului. Despre el au 
rămas doar cronici, unele consemnari, fotografii şi afişe. 

Având ca subiect drama refugiaților din Basarabia, în timpul celui 
de-al Doilea Război Mondial, ca şi a ororilor comise de trupele NKVD-ului, 
predecesoarea KGB-ului, filmul a fost interzis după ocuparea ţării de către 
Uniunea Sovietică, iar protagoniștii acestuia aruncaţi în închisori. Depus în 
arhivele cinematografiei, la fondul peliculelor cenzurate, deci total oprite nu 
numai de a fi difuzate, dar nici vizionate într-un cadru restrans, mulţi ani 
"Odessa în flăcări" a figurat doar în registrul de evidenţă al arhivelor, apoi a 
dispărut din scripte. Dupa decembrie 1989, unii cercetatori în istoria filmului 
au căutat zadarnic să dea de urma peliculei, investigaţiile ducând la 
concluzia ca ea a fost confiscată "de consilierii sovietici” din perioada 
ocupaţiei, dupa care a fost scoasă din evidențe, de către Direcţia presei şi 
tipăriturilor, fosta cenzura. S-a mai descoperit ca Securitatea a dat un ordin 
prin care s-a dispus distrugerea unor filme de război din perioada 1940-1944, 
considerate fasciste şi "imperialiste", duşmănoase "orânduirii socialiste”. 
Printre acestea figura si filmul "Escadrila alba", "Noi" şi altele. 

Capodoperă cinematografică recunoscută, ea aparținea regizorului 
italian Carmine Gallone, unul dintre cei mai renumiţi ai vremii. Filmul s-a 
datorat cineastului Ion Cantacuzino, o personalitate a culturii romanesti din 

perioada interbelică, component al grupului Kriterion. 

Ion Cantacuzino făcea parte din generatia lui E.M. Cioran, Mircea 
Eliade şi Eugen Ionescu. Studiase Literele la Universitatea pariziană Sorbona 
şi era doctor în psihologie. Personalitate enciclopedică era pasionat de 
literatură şi de medicină, studiind deopotriva istoria în anturajul lui George 
Bratianu, urmaş al lui Nicolae Iorga. Deşi bogat si nobil de obârşie, Ion 
Cantacuzino se comporta extrem de modest, fiind uimitor de comunicativ. 
Spre deosebire de ruda sa apropiată, generalul Zizi Cantacuzino-Granicerul, 
nu-l pasiona lupta politică, având mai curând apetenţe pentru competiție în 
general şi pentru sport în special, precum aviatorul Bazu Cantacuzino, 
personaj legendar care la 24 august 1944, zburând la bordul unui avion IAR 
de vânătoare, a penetrat apărarea antiaeriană germană, ducând la baza milita- 
ra americana de la Foggia, în Italia, documentele prin care Regele Mihai I 
anunta Aliații despre lovitura de stat de la București, cerând ajutorul aviatiei 
americane pentru izgonirea trupelor hitleriste ce înconjuraseră capitala ţării. 

Ion Cantacuzino s-a lansat în mass-media, obținând un post de cronicar 
cinematografic la Radio București, inaugurând astfel emisiunile de acest fel 
din Romania si printre primele în Europa. De altfel, în anul 1931 publicase 
primul volum de estetica cinematografică, în limba română şi primul din 
Europa, intitulat "Uzina de basme". Datorita acestor preocupări, a fost numit 
director al Oficiului National Cinematografic, în plină perioadă de război. 
Exuberant şi bun organizator, a avut o extraordinară iniţiativă, în momentul 
în care aparatul de propaganda hitlerist încerca să-şi extindă tentaculele şi 
asupra cinematografiei europene, bineînteles şi asupra celei române. El a 
realizat un acord de asociere cu cinematografia italiana, foarte aproape de 
spiritul şi de cultura romana, infiinţând societatea "Cineromit". Mai mult, pe 
această bază a realizat un vast proiect de construcție, pe malul lacului 
Fundeni din Bucuresti, a unui mare studio cinematografic, planurile aparţi- 
nând arhitectului Octav Doicescu, urmând ca acesta sa fie dotat cu aparataj 
italian, dăruit de Guvernul de la Roma. Din păcate, proiectul a fost abando- 
nat, datorită evenimentelor militare. Aflând despre acordurile romano-itali- 
ene, Joseph Goebbels, colaborator al lui Hitler şi ministru al Propagandei şi 
Informaţiilor în guvernul nazist, nota în însemnarile sale zilnice: "Italienii ar 
vrea sa se înfrupte din cozonacul cinematografului romanesc, care ar fi 
trebuit să ne revină nouă". 

Pe fondul acestei lupte surde între nemți şi italieni pentru supremaţia în 
domeniul cinematografic, lon Cantacuzino a avut ideea realizării unei copro- 
ducţii splendide şi operative cu Cinecita de la Roma, intitulata "Odessa in 
flăcări". Filmul a fost turnat dupa scenariul dramaturgului Nicolae Kirițescu. 
"Odessa în flăcări” urma tradiţia inaugurata de primul mare film romanesc 
din 1912, care omagia victoria trupelor române în Războiul de Independenţă 
din 1877. Noul film românesc omagia însă victoria trupelor romane în lupta 
pentru eliberarea Basarabiei, ocupată de armata sovietică în 1940, fiind 
prezentat în premiera la Roma şi la Bucureşti, simultan, având un succes de 
casă impresionant şi cronici elogioase, inclusiv la Berlin, cu toată invidia lui 
Goebbels. Nici nu se putea altfel, deoarece dincolo de aspectele realismului 
istoric, pelicula era o superba realizare artistică. Nu a fost însă un exemplu 
singular, deoarece industria cinematografică românească se afla în plină 
ascensiune, ceea ce contrazice afirmaţia politrucilor comunişti, rău-voitori, 
anume ca pană în anii '60 ea nu a existat. 

"Odessa în flăcări" este o pagină vibrantă de istorie, arătînd lumii, în 
1942, la Festivalul de la Veneţia, unde de altfel a câştigat Marele Premiu, ce 
înseamnă ocupaţia bolşevică şi teroarea stalinistă. Timp de mai bine de o 
jumătate de secol, despre filmul respectiv nici nu s-a pomenit. Nici nu putea 

fi vorba să se dea în vileag drama Basarabiei si a Bucovinei de Nord, atata 
vreme cât la Bucuresti se afla la putere un regim obedient Kremlinului. 

Căci în film se arătau şi fragmente din jurnalele de actualități în care 
coloane uriaşe de refugiaţi basarabeni îşi căutau în 1940, scăparea în faţa 
pericolului de moarte al trupelor NKVD. Emoţia publicului era cu atât mai 
mare, cu cât fuseseră descoperite două uriaşe gropi comune, în care zăceau 
peste cincizeci de mii de morţi, săteni români împuşcaţi de NKVD. Peste 
acest îngrozitor măcel, care a făcut la vremea lui obiectul unei anchete a 
Crucii Rosii Internaţionale şi a stârnit un val de proteste împotriva 
atrocităților sovietice, s-a aşternut o tacere deplină dupa 1944. Şi, în timp ce 
Moscova a recunoscut, prin glasul lui Gorbaciov, ca NKVD-ul a fost 
asasinul celor 10.000 de ofiţeri polonezi în padurea Katin, despre oribilul 
genocid basarabean încă nu se pomeneşte nimic. Ba, în plus, regimul 
domnului Iliescu a găsit normal sa semneze un Tratat politic cu Rusia, în care 
Romania se recunoaşte vinovată de crime pe care nu le-a comis. 

Interesant este ca, nu cu mult timp înainte, ca pelicula pierdută să fie 
regăsită miraculos la Roma, a apărut la Bucuresti un volum intitulat Istoria 
secreta a filmului romanesc, scris de criticul Viorel Domenico, în care se 
amintea de "Odessa în flăcări”, pentru prima oara, dupa 62 de ani de tacere. 
Astfel se nota ca protagonista filmului a fost Maria Cebotari, basarabeancă 
de origine, una din marile actriţe lirice mondiale, dar şi vedetă de cinemato- 
graf, tot atât de celebră în timpul celui de-al Doilea Razboi Mondial, precum 
Alida Valli. De altfel, Ion Cantacuzino începuse tratativele de a realiza o alta 
pelicula în coproducție romano-italiană despre viaţa lui Stefan cel Mare, 
având ca eroină principală pe Alida Valli, iar ca interpret al marelui voievod 
moldovean, pe Amedeo Nazzari. Scenariul fusese scris de Camil Petrescu. 
Din nefericire, istoria a hotarât altfel soarta proiectului respectiv. Invazia în 
Bucureşti a trupelor sovietice din 1944 a produs confiscarea arhivelor cine- 
matografice naţionale, unele productii fiind socotite printre primele din lume. 

Totul se afla acum la Moscova, parte a Tezaurului Naţional pe care îl 
revendică România. 

In aceeasi arhivă confiscată de ocupanţii sovietici se mai afla si pelicu- 
la "Escadrila alba", film consacrat aviatoarelor românce care, în timpul raz- 
boiului au evacuat peste o mie de răniţi grav, de pe linia frontului, inclusiv de 
la Stalingrad, fara a suferi pierderi în avioane. "Escadrila alba", cum era 
numit acest corp de aviaţie feminin, este astazi considerată prima formaţiune 
de acest gen din lume, aflându-se înscrisa în istoria mondială a aviaţiei. 

Filmul "Odessa in flacari” preluat în copie din Italia, a fost recondi- 
tionat cu atenţie, acum fiind oferit spectatorilor români. Se descopera pagini 
de istorie ascunse, groaznicul masacru suferit de basarabeni din partea 
trupelor sovietice, pentru singura vină ca erau români. Din păcate, despre 
"holocaustul" basarabenilor, bucovinenilor şi transilvanenilor, autorităţile de 
la Bucureşti manifestă încă o condamnabilă tăcere. Nu se vorbeşte nimic nici 
despre asasinarea, de către NKVD, a 17.000 de prizonieri romani, ca 
represalii la lichidarea de către jandarmii romani a grupelor de partizani 
sovietici care acționau la Odessa, în spatele frontului, ascunşi în catacom- 
bele oraşului. In timp ce soldaţii români se bucurau de prevederile Legii 
internaţionale care ocroteau prizonierii de razboi, tot în spiritul legislaţiei 
internaţionale civilii înarmaţi care atacau în spatele frontului erau socotiți 
terorişti. Dar cine ţinea cont de legislaţia internaţională la Moscova, unde 
conducerea statului era alcătuita din criminali? 

Oficiul National Cinematografic a prezentat la vremea respectiva 
imagini ale acestor atrocități, care au zguduit lumea. Tot atunci au fost 
facute filmele de montaj "Romania lupta contra bolsevicilor", "Razboiul 

nostru sfant" si "Noi", cu care umanitatea a descoperit fața atroce a celui 
de-al Doilea Razboi Mondial, înainte ca Aliații să găsească şi să filmeze 
lagărele morţii naziste. Gropile comune din Basarabia şi din Bucovina, cu 
zeci de mii de bărbaţi, femei şi copii români, dezbrăcati şi împuşcaţi în ceafă 
de NKVD, peste care se aruncase var, au fost confirmate de experți ai Crucii 
Roşii de la Berna, concluziile fiind semnate şi de medicul sovietic 
Sapoşnikov. Documentul se află şi astăzi în arhivele acestei organizații 
mondiale. Nu exista nici măcar un monument în România consacrat 
victimelor nevinovate ale atrocitatilor sovietice. Dar se ridică altele care nu 
au nici o legătură cu istoria românilor. 


AUGUST 

Duminică 1 august 2004 
Am lucrat din greu ultimele zile. Fără spor. 
Miercuri 4 august 2004 


Gata, nu mă mai ating de Săptămâna Roşie! Nu de alta, dar risc 
să o îmborțoşez, să o megalez. În noul format are 333 pagini, cifră pe 
care nu o voi depăşi, iar dacă între timp va apărea un document de 
mare importanţă, voi micşora caracterele aceluia, precum şi ale unor 
vecine, ca să intre în exact 333 pagini. Căci nu ne jucăm cu superstiția 
cifrică! Nu, nu! - căci! 

Adevărat: în ultimele trei-patru săptămâni am fost acaparat de 
propriu-mi buric, deci am lăsat pentru altădată trebile cetăţii, ale 
mapamondului - ca să fiu, în continuare, modest. 

Acum câteva zile am primit o carte de/de la Mihaela Sitariu, 
Oaza de libertate, Timişoara, 30 octombrie 1956. Cu o dedicație din 
partea autoarei şi cu o fotografie trimisă de Aurel Păuna. În ea: Radu 
Surdulescu şi cu mine, eleganţi, de te sfârtecă tristeţea - la Făcăeni. 
Sigur la Făcăeni, în grădina fotografului, atunci când am cumpărat 
aparatul de fotografiat un Moskva, copie conformă după Voigtländer - 
ce s-o fi ales de el? Am uitat... 

l-am scris numaidecât autoarei, promiţindu-i o mai largă, 
detaliată opinie a mea... 

Aceeaşi nesfârşită tristeţe privindu-i pe cei care reprezintă 
“speranţa”, “revanşa noastră” : tinerii. De astă dată: (tinerii) istorici. 

Nu mai insist, abia am ieşit (oare?) din groapa melanconiei. 

Am să fac un efort să scriu un text despre... realismul socialist. 


Joi 5 august, 2004 


Am scris o pagină. E istovitor să scrii-despre. O să mai scriu azi 
o pagină, iar săptămâna viitoare o să am vreo trei gata de trimis... 


Sâmbătă 7 august 2004 


Azi s-au împlinit 36 ani de când ne-am căsătorit. Voi fi socotit 
bine? Era în 7 august 1968... 

l-am pus punct Săptămânii Roşii; i-am pus şi o “frână”: 
menţiunea: “ediţie definitivă” - dar poate cunoaşte cartea asta o 
ediţie definitivă, atâta vreme cât autorele mai respiră? Nu: noi infor- 
matii, noi documente se prezintă, noi reprezentări ale “problemei” se 
conturează. Simţind că nu chiar toţi goi-ii mărşăluiesc pe ritmul 
dictatat de ei, evreii români îl împing în faţă pe Teşu Solomovici, el îşi 
dăduse cu părerea despre volumul de documente distrus de Buzura, că 
ar fi... de un mare antisemitism (cum altfel, dacă vorbeau despre 
faptele rele ale evreilor?), el se agită de când mi-a apărut Săptămâna 
Roşie la Vremea, vorbind în dreapta şi în stânga, dînd telefoane, 
mulgînd nasturii interlocutorului întâmplător (nu l-am văzut în viaţa 

mea pe Teşu, dar sunt convins: îl ştiu de totdeauna), nu ameninţind 
(că evreul nu-i bou ca românul, să lase probe), ci insinuînd, ci “aducînd 
aminte” - în genul: 

«Grijă mare! Grijă mare! Ordonanţa, Ordonanţa...» 

Efectul e cel scontat: Românul - în fine: goi-ul - chiar de nu va fi 
auzit de mine în acest... context, chiar de puţin îi pasă de porcăriile, 
crimele făcute şi de evrei - se sperie. Şi nu-l mai dessperie nici dracu”! 
Ce, n-are el necazurile, problemele lui? Acum să-şi aprindă paie-n cap 
cu ovreii? Cei care conduc lumea şi dictează ce-i adevăr (obiectiv) şi 
ce nu-i obiectiv adevăr?... 

Rămâne ca un cui ruginit uitat în ficaţi întrebarea: de ce se va fi 
aşternut liniştea cea înţeleaptă peste fapta lui Buzura - distrugerea 
cărţii - vreme de un deceniu? Chiar aşa: să nu fi ştiut nimeni-nimeni 
din atâta omenire câtă lucrase la realizarea volumelor de documente că 
rodul muncii lor fusese, peste noapte, distrus? 

Dacă oricine deduce motivul distrugerii cărţii, nu chiar oricine 
vede motivul publicării primului volum - de către... Coja. 

Las moartă deszlegarea acestei “enigme” căcăcioase. Doar 
atingerea de ea îmi provoacă greaţa. Nici chiar eu nu ajunsesem să-i 
beştelesc pe românii mei aşa cum merită. Aşa cum - nădăjduiam - nu 
sunt, în ciuda “semnelor” - ca la Scriptură. 

Profitînd de faptul că Filip încă nu mi-a pus pe internet textele 
adunate în această lună, am mai umblat prin ele, pe ici, pe colo... 

M-am chinuit să duc mai departe textul despre realismul socialist 
- nu am reuşit decât să corectez. 

Poate de mâine, că tot e luni. 


Luni 9 august 2004 


Să văd ce brânză fac - de luni. Mă tem că aceeaşi ca săptămâna 
trecută. 


Marţi 10 august 2004 


Ei bine, n-o să cred, dar l-am brânzit - vorbesc de textul “despre”: 


AMINTIRI DIN PREZENT 


Sugestia Nicoletei Sălcudeanu de a scrie ceva “despre realismul 
socialist” m-a tulburat; m-a descumpănit - m-a neliniştit. De ce, doar prin 
vârstă, m-am aflat în mijlocul acestor noţiuni avînd o concreteţe din cele mai 
bălos-terorizante? Apoi cunosc (mecanismul, ca şi metoda, reţeta). Dacă de 
pe urma mea nu au rămas urme-scrise (realist-socialiste), asta s-a datorat unei 
întâmplări-întâmplătoare: am fost arestat înainte de a comite ceva publicabil. 
La vârsta de 21 ani nu eram copt - e-he, dacă aş mai fi fost lăsat în libertate 
un deceniu, două, ce romane-pe-linie aş fi tras şi eu; şi ce premii de stat aş fi 
recoltat şi ce călătorii în China, în Albania, chiar în Uniune aş fi făcut; şi în 
câte comitete şi comiţii aş fi tronat, cum aş fi fost un clasicizat al manualelor 
şcolare, cele direcționate de E. Simion, Manolescu, Dodu-Bălan, Romul 
Munteanu! Şi ce dacă (încă de pe-atunci!) nu aveam talent? Dumitru Mircea 
avea? Deloc, dar cu ce Pâine albă ne-a dat el în cap!; V. Em. Galan avea? 

Nici, însă Bărăgan-ul a cunoscut “după revoluție” o neaşteptată viaţă după 
moarte graţie graţiei lui N. Manolescu, în România literară din ianuarie 1990 
- în compania lui Petru Dumitriu-Canaliu; adevărat, sub aceeaşi pană 
canonizantă a fost legitimată, nu doar legitimitatea lui Iliescu, imediat după 
Sângeroasa Mineriadă din 13-15 iunie 1990 (pre limba: “Omul cu o 
mare”...), dar şi inexistenţa scriitoricească a unuia, iscălind Jacob Popper, 
pentru literarul motiv că individul comisese o broşură scrisă de el, integral, 
despre cum boxase cu E. Barbu. 

Să continuu? M-am săturat - de ei. Mi-au otrăvit şi mie copilăria, 
adolescenţa, tinereţea; mi-au terfelit, mi-au înnoroiat şi mie cartea. 

Decât, poate... 

Ce-ar fi să fac chiar acum (când toată lumea-bună a literaturii române 
cotidiene a descoperit gulagul şi îl studiază! şi se îngrozeşte de ceea ce află, 
studiind; de când literaturrezistimea carpatnică a aflat că a existat “o metodă 
de creaţie”... cam criminală, cum ar zice Ardeleanul de serviciu - o studiază 
de sârg şi o combate puternic!, de după tufişul deceniului şi jumătate de la, 
vorba lui “revoluţie”) - ce-ar fi, ziceam, ca taman acum să mă trezesc făcînd 
pe avocatul diavolului? 

A, nu în creştinescul scop de a îndemna la iertarea păcatelor (grele) ale 
făptaşilor realismului socialist: Sadoveanu, Călinescu, Camil şi Cezar 
Petrescu, Eftimiu, Bogza, Beniuc, Banuş, Jebeleanu, Z. Stancu - dintre 
consacraţi, Dumitru Mircea, Tulbure, Deşliu, Petru Dumitriu, Galan, Titus 
Popovici, Lăncrăjan, Porumbacu, Baconsky, Marin Preda, E. Barbu, Cassian, 
Zaciu, dintre “promisiuni” (onorate/cu vârf şi-ndesate), ci în acela, curat- 
drăcesc, de a arăta cu degetul spre autorii-morali (sic) ai prostituţionării ca 
metodă-de-creaţie (resic). 

Fireşte, în fruntea-frunților aşez cvadriga blestemată: Ana Pauker, 
Chişinevschi, Răutu, Roller, “responsabilii idiologici”, sovietizatorii şefi ai 
României; 

În linia a doua: tereniştii, activiştii-pe-tărâm: M.R. Paraschivescu, Saşa 
Pană, Brucan, M. Novicov, N. Ignat, N. Moraru, Beniuc, Sorin Toma, 
Şelmaru, Vitner, losifescu, Crohmălniceanu, S. Damian, Paul Georgescu, 
Gafiţa, Paul Cornea, VI. Colin, B. Elvin, Al. Simion - şi alţii, atâţia alţii... 

Ca fost student la Fabrica de Scriitori realist-socialezi, vorbesc în 
cunoştinţă de cauză: tovarăşii noştri profesori Novicov, Beniuc, Petru 
Dumitriu, Gafiţa, T.-G. Maiorescu, Spiegelblatt, I. Oană ne tratau ca pe 
“viitorii” - ingineri, se înţelege; deci, pentru a produce omnoul, cel cu un 
singur cap, în schimb cubic, cu stea-n frunte şi cu-un pai în cur, maiştrii ne 
furnizau reţeta realismului sovietialist, aia cu procentele trebuitoare (atâta 
luptă-dintre-clase; atâta activist-de-partid; atâta caracter-naţional; atâta 
“umbră”- cca 1% -, încolo numai cânt şi voie-bună), ne indicau modelele: 
Mitrea Cocor, Pâine albă, Drum fără pulbere, Pasărea furtunii, 
Vânătoare de lupi, Cumpăna luminilor... (vorbesc numai de proză), după 
care ne acordau totala libertatea de alegere... 

E-he-he, realismul socialist cel de la mama lui, sovietică! Ce metodă 
grea - dar uşoară: cum respectai procentele, cum erai scriitor de-al nostru, din 
popor. Mergeai pe teren o săptămână, scriai o lună (la Sinaia, la Mamaia, la 
Mogoşoaia), te întâlneai cu cititorii un an încheiat, le explicai, răbdător, cum 
anume produc ei produsele producţiei socialiste. 

Unii dintre noi, studenţii asudau sudori de sânge în strădania de a-şi 
însuşi metoda, de a stăpâni reţeta socialrealismului, pentru a deveni chiar şi 
ei ingineri sufleticoli; alţii (generos din fire, am folosit pluralul) căutau cu 

disperare o bortă în gardul de spini, întru fofilare. O găsisem: “tematica spor- 
tivă”; în ea nu putea fi aplicat stalinismul-realist, măcar pentru că nu existau 
modele sovietice, drept care o eternitate doi ani şi două luni am fost autorul 
“scenariului literar” (gen în care eram tovarăş de şaibă cu Zaciu şi cu al său 
geamăn Vasile Rebreanu) intitulat, cu nesfârşită originalitate: 1.500 m plat... 

Domnia metodei de creaţie-creatoare a durat cam până la moartea lui 
Dej. “Un suflu de libertate” a început a bate (ia te uită: rimează!) din 1965, 
de la intronizarea lui Ceauşescu. 

Pentru masele largi de scriitori libertatea era “cam-reală”: după 
aproape două decenii de Siberie veniseră semne de... dezgheț. (Ehrenburg 
dăduse semnalul). Însă pentru noi, masele mai puţin largi ale celor care abia 
1eşisem din închisori, din deportări, libertatea era... mult-mai-reală. Nu mai 
puţin dilatată li se arăta şi celor care, chiar de nu cunoscuseră închisoarea, 
fuseseră interzişi un deceniu, două. 

Numai că... 

Numai că a fost greu, imposibil pentru fostele victime ale realismului- 
stalinist-sovietist să-şi păstreze limpezimea privirii, să admită că libertatea 
aceea fusese, nu câştigată prin luptă, plătită cu sacrificule scriitorului, ci 
dăruită de partid, în marea-mulă a lui (că aşa-i partidul nostru: buuun!); că, la 
urma urmei nu era decât o libertate-pentru-dulăi, nu pentru obştea căţelească. 
Vom fi fost noi liberi cu toţii, dar unii erau mai egali decât egalţii şi zadarnic 
arătai cu degetul, dînd exemple: colegul, prietenul, fostul tău coleg de 
puşcărie nu vedea aceeaşi realitate, ba te acuza pe tine de gelozie, de luptă- 
de-clasă, chiar de neputinţă, nu de a scrie şi tu ca..., ci de a fi şi tu ca - Preda, 
ca Titus Popovici, ca Ivasiuc... 

Chestiunea țărănească, cu cele mai multe şi mai nefericite victime, 
pentru cote, sabotaj, colectivizare: nu oricare tovarăş din sală, debutant, putea 
aborda-problema-spinoasă (vorba lui Dimisianu), ci numai un consacrat care 
dăduse-dovadă-în-domeniu prin Desfăşurarea, prin Ana Roşculeţ... Juni ca 
Băieşu, DRP, Fănuş, Bănulescu, căpătaseră şi ei voie, dar-însă-totuşi, mai cu 
modestia,/ trebuia respectată ierarhia, pe de o parte; pe de alta: tineretul 
susamintit era deja veteran în jurnalistica-transformării-socialiste-a- 
agriculturii noastre, măi tovarăşe, la Scinteia tineretului, deci se considera că 
este de-încredere; 

Tot Preda, ca un de-nădejde inginer-şef, avea voie (gurile rele pretin- 
deau că i se comandase) să scrie chiar despre Antonescu, chiar cretinării ca 
“dialogurile Mareşal-Fiihrer”. Să nu fie uitat Nişteţăranul Săraru, santinelă la 
poarta Organului din adolescenţa-i vâlceană; 

Despre spinoasa-problemă (nu voi înceta să citez din Dimisianu, fostul 
meu adunător de cotizaţii PCR la România literară devenit ţărănoist din 
neagra ilegalitate la semnalul lui Brucan) a relațiilor legionari-comunişti: 
numai un tovarăş ca Ţoiu o putea “trata”, vorba aceluiaşi Brucan, avînd şi 
dânsul, la dosar, o experienţă de preş sub gumarii preşedintelui numit: 
D.R. Popescu şi o carte “pozitivă”: Moartea în pădure, ciupeală din 
Vânătoare(a) de lupi petrudumitrie; 

Despre şi-mai-spinoasa reeducarea de la Piteşti: nu oricine o putea 
aborda, ci doar Lăncrănjan, om al părchidului nost’, alimentat cu informaţii 
garantat-juste, de la cantina C.C.; 

Despre masacrarea românilor de către unguri, după Cedarea 
Ardealului în 1940: cel mai potrivit era Titus Popovici, doar el scrisese, în 
Străinul, prima parte din adevăr (stătusem, în d.o., la Lăteşti, cu Traian 
Stana, personajul popovicesc, persoană care executase, în 1944, unguri, 


PAUL GOMA J U R N A L 2004 214 


tăindu-le capul cu săcurea); în 1968, exact acelaşi Titus Popovici spunea în 
jur că are, acum, voie-de-sus-de-tot să scrie “adevărul total”şi chiar începuse 
a scrie despre martiriul românilor din Ip, zicea el, îmi arătase primele două 
pagini de manuscris, ambele ocupate de motto-uri (vreo patru - în schimb 
lungi), însă, după câteva luni o piersicise în cel mai dulce stil nichitastănesc, 
însăilînd un scenariu de film, apoi o povestire: Moartea lui Ipu...» 

Cele înşirate mai sus nu au legătură cu... realismul-socialist? 

Cum să nu aibă? Toate “operele” respectaseră întocmai reţeta. 

Răul făcut nouă, şi pe la suflet, de bolşevizatorii Pauker, Chişinevschi, 
Răutu, Roller nu a fost şters printr-o HCM, oricât am osanalizat-o noi pe cea 
din vara anului 1965, care permitea foştilor deţinuţi reluarea studiilor, 
(re)dădea dreptul la publicare. Răul făcut nouă, pe la suflet, pe la inimă, pe la 
minte nu putea fi îndepărtat cu un bobârnac, nici spălat, nici frecat cu peria. 
Nu putea fi “compensat” (?) prin “libertatea” de a face tumbe arheosuprarea- 
liste (Ivănceanu) ori prin biletul de voie de a confecţiona programe ale 
onirismului băştinaş (Țepeneag). Blestemata de reeducare ne atinsese pe toţi, 
nu doar pe cei care trecuseră prin Piteşti şi Aiud; şi nu doar pe cei care 
făcuseră închisoare şi/ori fuseseră interzişi. Şi nici doar pe cei care fuseseră 
contemporani cu grozăvia Piteştiului - autoreeducarea (prin autoaplicarea 
realismului socialist) începuse a funcţiona, transmisă prin gene: Partidul ne 
acordase libertatea totală de creaţie, dar-însă-totuşi “mai există anumiţi 
funcţionari care pun bețe în roate” - aceştia erau criticaţi la sânge, atât de 
Breban (în prezenţa mea, în audienţă la Burtică), dar şi de Pintilie, într-un 
interviu din Le Monde, taman când “anumiţii funcţionari”, ei cu mâna lor 
înfometau populaţia, martirizau femeia-şi-copilul, demolau case şi palate şi 
mănăstiri şi spitale şi îi rupeau în bătăi pe braşovenii revoltați. Un egoism 
feroce pusese stăpânire pe toţi creatorii noştri dragi şi foarte preferaţi; 
thacerismul economic încă nu fusese inventat pe vremea când românii, 
protocronişti impenitenţi aplicau de zor liberalismul... realist-socialist. 
Reeducarea la scara naţiei - cu eşantionul reprezentativ: scriitorii - devenise 
realitate: 

Uitasem că fusesem cândva membri ai unei comunităţi; familie, clan, 
profesie, confesiune, naţiune; atomizarea societăţii se produsese, indivizii se 
agitau, ţopăiau în cea mai desăvârşită “libertate” haotică; nu mai aveam 
trecut, viitorul ne fusese (de la Piteşti) extirpat, nu vedeam decât pământul 
din stricta vecinătate a tălpilor, nu ne interesa decât persoana-soarta noastră, 
eventual a nevestei şi a copiilor - restul nu exista: nu mai existau nici jenă, 
nici ruşine, nici vinovăţie, de la Piteştiul general fuseseră abolite toate 
“frânele”. Morală - care morală?; păcat - care păcat? Al denunţului, al 
turnătoriei?, dar vorba Păunescului: ţara-ntreagă-i o întreturnătorie! 

Scriam (tot proză), de ce? Întrebare proastă: ca să fie publicată! Nu ne 
dădea prin gând (cu atât mai puţin prin inimă) că un motiv de a scrie (proză!) 
ar fi fost chiar acesta: nu puteam să nu scriem; nu ne venea să scriem pentru 
noi; pentru părinţii şi prietenii noştri, chiar dacă aceia nu mai erau în viaţă; 
eram incapabili să scriem povestea vieţii noastre aşa cum o vedeam noi, în 
subiectivismul nostru că fusese, nu în “obiectivismului” lui aşa se cere. Ei, 
da: numai aşa-se-cere se plătea - prost, dar de votcă ajungea - realismul 
socialist să trăiască,-n veci! 

Nu acceptam să scriem decât ceea va fi, cu certitudine, publicat; şi să 
nu scriem doar pentru că, povestindu-i Getei şi lui Gogu ce aveam de gând să 
scriem, căpătasem asigurări că “merge, să-i dăm înainte”. 

Ce era această “metodă de creaţie”? Nu tot realism trogloditism? 


PAUL GOMA J U R N A L 2004 215 


Înainte de “desființarea cenzurii (de stat şi de partid”), lucrurile erau, 
dacă nu bune, măcar limpezi: Partidul îţi interzicea ţie, scriitor (mai cu seamă 
prozator) să scrii şi adevărul. Însă după iunie 1977, când Ceauşescu a 
anunţat: «La noi în ţară nu există cenzură - aşadar am hotărît să o 
desfiinţăm», cine au devenit cenzori mai fioroşi decât activiştii însărcinaţi 
cu cenzurarea? Scriitori valoroşi, nu oarecari bărani. 

Cine cenzură - de pildă - la editura Cartea românească din Bucureşti, 
după iunie 1977? Doar Geta Dimisianu, eternă indicatoare-că-cum-să-scriem 
şi că-cum-să-nu-scriem, creatura care nu produsese în viaţa ei decât rapoarte 
de lectură şi note informative? Deloc, ci şi... 

„„.Valorosul, finul poet Mircea Ciobanu - care negocia, fără să 
clipească, volumele colegilor, al prietenilor săi - în sute de lei, în damigene; 

„„„Discretul, cultivatul, religiosul Sorin Mărculescu (“bombele” 
Jurnalul de la Păltiniş, Epistolarul îl au coautor vigilent - de aceea au 
şi apărut); 

...Delicatul, firavul, bolnavul poet Florin Mugur, şantajistul sentimen- 
tal, cel care te ruga, te implora să elimini, să modifici, tu cu mâna ta - pentru 
el, care-i un biet infirm şi în plus te iubeşte. 

„Gabriela Adameşteanu, prozator de excepţie şi devenit(ă) cenzor orb 
- am avut de a face cu ea, nu la Bucureşti, ci întâi la Paris, prin 1988, când îi 
încredinţasem dactilograma Artei Refugii, pe care mi-a restituit-o plină de 
“obiecţii”, de “sugestii”, de “atenţionări”, cum le zice ea la avertismente - 
încât am crezut că prietena mea bună (de talentată ce să mai zic) înnebunise? 
Dacă mie, la Paris, îmi făcuse aşa ceva, ce le va fi făcut colegilor-prozatori 
de-acasă? Am văzut ce le făcea ea colegilor de acasă, când mi-a devenit 
redactor la Patimile după Piteşti, în 1990 şi a eliminat cu de la sine putere 
toate “porcăriile”, toate înjurăturile, înlocuindu-le cu deja clasicizatele 
puncte-puncte din Moromeţii... 

Ce era - în 1988, dar şi în 1990 - această intrată în oase “metodă”? 


Nu m-am îndepărtat de “realismul socialist” ca metodă de creaţie. 

“Unii răi” sub stalinism deveniseră sub ceauşism mai puţin răi. 

Savin Bratu, de pildă: îl cunoscusem ca obedient activist bolşevic 
înainte de arestarea mea (1956), la întoarcere, în 1965, aflasem de la sora 
unui coleg de închisoare (Mălinescu): Savin Bratu este nu doar un nepreţuit 
sfătuitor, dar împrumutător de cărţi, de reviste... - ceea ce, într-o Românie 
rămasă fără hârtii şi de pe urma zelului distrugător al savinbraţilor, era mană 
cerească. 

Şi Crohmălniceanu împrumuta cărţi; şi el dădea sfaturi-preţioase. 

O băgare de seamă - subiectivă, răutăcioasă (mi-o asum): 

În perioada stalinistă (la noi a durat până în... 1965, 12 ani după 
moartea tiranului), procurarea cărţilor, periodicelor “dinainte” era o intreprin- 
dere grea, periculoasă - câţi iubitori de carte intraseră în puşcărie “pentru 
fiţuici interzise” - cum le spuneau securiştii! Fericiţii-nefericiţi care nu 
vânduseră în totalitate biblioteca familiei, mai aveau, uneori, împrumutau 
unor foarte apropiaţi, sau le permiteau să citească “pe loc”. Laudă lor; 

O altă “sursă” de carte : anticarii clandestini - eu m-am bucurat de exis- 
tenţa faimosului Radu Sterescu. Acesta, în anii studenţiei mele de la Fabrica 
de Scriitori (1954-1956) îşi risca libertatea în fiecare zi, la fiecare vizitator: 
Dodu Bălan, după ce a cumpărat cinstit tot ce avea din Goga, l-a denunţat - 
Sterescu a făcut câţiva ani de închisoare, cărţile i-au fost confiscate. Sterescu 
vindea cărţi (“interzise”), însă pe cei care nu aveau bani îi lăsa să citească, în 

pod, ba le dădea şi o cană cu ceai şi o felie de pâine cu marmeladă; 

O a treia sursă de carte-periodice (şi străine) - am auzit de ea după 1965, 
când m-am întors în lume - era alcătuită din foşti arhicunoscuţi politruci, 
întâmplător cu toţii evrei, care “înainte” dăduseră-dovadă cu exces de zel; în 
prezentul de atunci (1965-1977), “posedarea” unor tipărituri interzise nu era 
şi pedepsibilă, apoi ei (Savin Bratu, Crohmălniceanu, Paul Cornea, 
Cosaşu...) aveau dosar bun de revoluţionar, nu? Aceştia - spre deosebire de 
ne-evrei, fie ei şi securişti-diplomaţi, aveau abonamente la reviste occiden- 
tale, iar cărțile şi le procurau din călătoriile lor ori le primeau în toată 
legalitatea. 

Cu excepția lui M.R. Paraschivescu, nu am auzit însă de niciun 
ne-evreu, fost fanatic, devenit “liberal” împrumutător de cărţi, de reviste, 
protector al tinerilor, dătător de sfaturi înțelepte. Oare de ce: fiindcă evreii 
involuează-evoluează cu mai mare uşurinţă decât tăpălăgoşii noştri 
băştinetici? Sau pentru că nu-mi vine în minte nici un (alt, decât M.R.P.) 
ne-evreu dintre politrucii cu care am avut de a face în anii ‘50? 

Schimbarea părului lupesc nu înseamnă însă şi căinţă publică - pentru 
scriitori: scrisă, negru pe alb. 

Evreii au ales calea... culturalizatoare: de unde “atunci” atrăgeau 
atenţia asupra pericolului otrăvirii cu “fiţuici fasciste”, interziceau, 
amenințau cu exmatricularea din facultate, cu arestarea, de cum s-a schimbat 
calimera, cum şi-au întors rubaşca, au schimbat şi costumul zâmbetului, au 
devenit peste noapte nu doar inşi care recomandă fostele “fiţuici”, dar le 
dădeau cu împrumut! 

Ne-evreii, lipsiţi de imaginaţie - şi de supleţe - îşi imaginează că 
Doamne-Doamne ia în seamă penitenta... religioasă: persoane care au făcut 
măcar tot atâta rău literaturii şi literatorilor români cât fanatizaţii evrei - ca 
Dumitru Mircea, ca lon Brad, ca Dinu Săraru, brusc l-au găsit pe Dumnezeu! 
Fie în poezie (ca Ion Horea, alt posomoriît activist-cenzor), fie ca... editor de 
cărţi religioase, ca inomabilul securist Săraru. Rămâne să aflăm că Popescu- 
Dumnezeu s-a călugărit cu binecuvântarea lui Anania - după care putem 
merge la culcare ... 

Cum e mai bine: să fi fost ?... 

Mai bine să nu fi fost ce-au fost... Mai bine - dar se vede: nesfârşit 
de greu. 


Crohmălniceanu mai conducea şi un cenaclu... Întrebarea pe care am 
mai pus-o este: 

«Cine poate învăţa cum să scrie - proză - de la o ființă răufăcătoare, 
calpă, ticăloşită până-n măduva oaselor precum Crohmălniceanu?» 

Cum, cine: tineri români, altfel, dotați, dar amnezici, refuzînd să afle ce 
fusese înainte de naşterea lor (sau, mai precis: înainte de epocala întâlnire a 
lor cu guru-ul Crohmălniceanu). 

Da, dar un cenaclu - celebru - conducea şi N. Manolescu. 

Şi M. Martin. 

Şi L. Ciocârlie. 

Ce proză, ce proză cinstită, adevărată - chiar dacă nu genială - au putut 
scrie frecventatorii cenaclurilor etern-realist-socialiste? 

Îmi stă pe limbă să răspund: 

Proză realist-socialistă. Şi chiar eseistică: priviţi la Mihai-Dinu 
Gheorghiu - nu doar la ce scrie sociolologul moscoviciolatru, ci mai ales la 
cum scrie: veţi desluşi marca Crohmălniceanu din anii ‘50. 

Paul Goma 
Paris, 10 august 2004 


Fireşte, nu va rămâne textul de mai sus aşa cum arată. 
Deocamdată îl las aşa cum a ieşit, mai vedem noi. 


Miercuri 11 august 2004 


Ieri mi-a trimis Dan Dănilă un mesaj electronic prin care se arăta 
revoltat de atacurile la care se dedau - împotriva mea - scriitorii 
români şi mă invita să... Ei, asta-i: nu citisem indicaţia de la “obiect” 
care era: “Invitaţie le lectură”, ţinusem seama doar de textul propriu 
ZIS, aşa că... am mulţumit pentru... invitaţia de a colabora pe situl său. 
M-a corectat de îndată: nu mă invitase la colaborare, ci la... lectură! 

Ei, da: dacă nu fusesem atent la formulare... Altă dată o să mă uit 
bine-bine şi la cap (titlu), nu doar la corpul textului. 


Joi 12 august 2004 


Ieri Filip a primit o veste foarte-foarte proastă. Noi am încercat, 
încercăm în continuare să-l consolăm cu ce avem la îndemână: 
cuvinte. 

Ora 22,30: mi-a răspuns Vladimir Tismăneanu - îi scrisesem 
după amiază pe adresa dată de M. Stănescu. 

Mi-a făcut mare plăcere să restabilim legătura. 


Vineri 13 august 2004 


Urmează să-i scriu lui V. Tismăneanu. Ştiu ce are să spună Ana: 

«Numai cu el nu te-ai certat!» 

Ceea ce nu e foarte adevărat. Mai sunt câţiva cu care încă nu 
m-am certat - atât, că nu mi-i aduc aminte, pe moment. 


Sâmbata 14 august 2004 


Sfanta Marie-Mare. Aniversarea Anei. Vizita Papei la Lourdes. 

Aseară, într-o doară, am trecut pe canalul care transmitea festivi- 
tatea de deschidere a Olimpiadei. Şi ce bine am făcut! Am văzut un 
adevărat spectacol, inteligent, frumos, cu substanţă - cum altfel, doar 
Grecii au inventat totul! Imi aduc aminte de Benakis (ce-o mai fi 
făcînd?) care îmi spunea: să nu-mi imaginez că toţi grecii ştiu ce au 
făcut şi au dres strămoşii lor, elinii. La care eu: Bine, dar italienii? iar 
el: italienii au devenit demult un popor de citadini, pe când grecii au 
rămas ciobani... 

Bineînţeles, nu am fost de acord, mai ales că îi uzurpa din rolul de 
ciobani-supremi pe ai mei dacolatini. 

Am ales din programul de televiziune să privesc numai boxul, 
Judo, gimnastica, echitaţia - săptămâna viitoare: atletismul. Ciudat, dar 
adevărat: exact aceleaşi probe (le) alesesem la Olimpiada de la 
München (cea tragică) din 1972: box, judo, gimnastică, echitație, 
atletism. Şi când mă gândesc că de atunci au trecut 32 ani... 

Am dat din intâmplare peste “Tiuk” (2002?) revista unde publică 
şi “băieţii lui Goma”, fraţii Vakulovski. Trei mărturii despre foamete 
alta despre Afganistan. Alexei (să fie tatăl lor? - dar eu sunt acela!) 

Le copiez, aici. Mai întâi cele trei despre foamete: 


"Aşa începe foamea:/Te trezeşti dimineaţa viguros,/Apoi începe 
moleşeala, /Apoi începe plictiseala,/Apoi apare pierderea /Puterii raţiunii 
rapide, /Apoi apare liniştea,/ Şi apoi începe groaza." 

(Daniil Harms) 


"Prăjeam cîte un pumn de grâu şi ne părea ca mâncam covrigi" 
Ludmila Bacalov (1922) 

“Am vândut toate hainele în timpul foametei. Cîte am avut mai bune, 
le-am vândut. Se ducea bărbatul meu în Polonia şi le schimba pe cartofi, pe 
grâu, pe secară - ce găsea. Am dat şi toate covoarele pe care le-am avut şi 
le-am mâncat atunci, cu foametea. În primăvară, ultima dată s-a dus Anton în 
Polonia şi a adus macuc. Puneam păpuşoii la deal cu hîrleţul. Puneam un 
grăunte în pământ şi unul în gură. Căci era foamete. Aşa am ieşit din 
foamete, cu macucul cela. Aveam şi vacă, dar nu prea aveam cu ce o hrăni. 
Şi-n primăvară a dus-o mama la bitul Filip, la baltă, şi acolo păştea, căci 
ieşise iarba. Iarna am hrănit-o cu ciocleji, am avut oleaca, şi cu stuf verde - 
tot din baltă îl adusesem. În timpul foametei nici nu coceam pâine, uitasem 
cum se coace pâinea. Prăjeam cîte un pumn de grâu şi ne părea ca mâncam 
covrigi şi ne miram cum înainte de foamete nici nu ne-a venit prin cap să 
mâncam grâu prajit. Nu ştiam ca-i aşa de bun. 

“Din făina de papură şi o boaghe de făina de grâu făceam geandra, un 
fel de plămădeală pe care o fierbeam şi o mâncam. Pâine nu aveam din ce 
face. Mâncam cartofi cu lapte. Muşcam din cartof şi sorbeam o înghiţitură de 
lapte, era bună mâncarea, nemaipomenit de bună, aşa ni se părea. 

“Odată a făcut mama mămăligă şi am oprit din ea şi pentru băieți, 
pentru Valentin şi Gică, căci pe ei îi aveam atunci, să mănânce când se vor 
întoarce la amiază de la şcoală. Dar a intrat un țigan în casă, a vazut mămăliga 
pe soba, a întins mâna şi a luat-o. Mama i-a ieşit în cale şi i-a zis: 

“- N-o lua pe toată, lasă băieţilor mei o bucată. 

“Aşa şi au făcut: au împărțit bucata de mămăligă. Omul acela a mâncat 
bucata sa, apoi a iedit din casa. Mai târziu a murit el, dar mama era mulţumită 
ca şi-a făcut atunci pomană cu el, nu i-a luat mămăliga de la gura, i-a dat şi 
lui o bucată. 

“Odată o femeie mi-a spus: 

“- Am tăiat miţa si am mîncat-o. Nu mai aveam nimic pe lângă casă şi 
am hotărît sa ne ducem în Polonia, poate vom găsi acolo ceva de-ale gurii, 
poate nu vom muri. S-au dus şi n-au mai revenit în sat. Ori au ramas acolo să 
trăiască, ori au murit. Nimeni nu ştie nimic despre ei. Se spune despre unii 
oameni ca le-a venit numai vestea, dar familiei despre care va povestesc nici 
vestea nu i-a venit. 

“Să nu credeţi ca pe cei ce plecau în Polonia îi aşteptau câinii cu colaci 
în coadă. Nici în Polonia aceea, unde o fi fiind ea, nu era rai, îmi spunea 
bărbatul. Uneori aduceau ceva pâine, iar alteori veneau sărmanii oameni, cei 
ce plecau acolo, cu mâna goala. Şi Anton al meu s-a intors acasa o data cu 
mâinile în buzunare, căci i-a tras din tren sacul cu cartofi, pe care-i adunase 
acolo. Cu căngile i l-au tras. Trenul mergea prin păduri, oamenii răi ii ieşeau 

înainte, aruncau căngi de fier legate cu funii, căngile se înfigeau în saci şi 
săracul om rămînea fără mâncare. S-o fi înfipt căngile şi-n oameni, nu zic ba. 
Multe se întâmplau pe drumuri: mureau, îi ucideau, îi aruncau din trenuri - 
Doamne fereşte! Chiar eu am văzut o femeie fără picioare - i le tăiase trenul. 

“Noi ne duceam la lucru zi de zi şi mai puneam prin buzunare câte o 
mână de grâu. Rareori luam, căci ne temeam. lar odată când ne-am întors de 
la lucru am văzut pe masa din casa noastră o moviliţă de grâu pe care noi 
n-o adusesem. Şi i-am întrebat pe băieți: 

“- De unde-i grâul? 

“- Au trecut nişte căruţe cu grâu pe lânga casa noastră şi am luat noi din 
ele câte o cutie, cât am putut, mi-au răspuns el. 

“Atunci am râşnit graunţele acelea şi am făcut pâine. Pâine adevărată. 
Dar în rest mâncam mai des geandră, turte din papură, mai rar mămăliga. Da. 
Am avut noroc de vacă. Ea ne-a scos din foamete. O rudă de-a noastră, 
Fanasia, avea un băietel, Costică, dar nu avea cu ce-l hrăni. Ca să nu moară 
de foame, lucra pe la oameni şi ei o răsplăteau cu ce aveau. Venea şi pe la 
noi. Îi dam din puţinul nostru, căci ne era rudă. A ieşit şi ea din foamete. 
Badea Mihail, fratele ei, era la puşcarie şi ea se ducea să-l vadă. Când se 
ducea la dânsul, trecea pe la noi şi zicea: 

“- Mai dă-mi, Liusea, ce mai ai de mâncare, să-i duc şi lui Mihail, că-i 
suflet şi el. Îi dam. Căci îmi era jele. Îi dam. Ce? L-au închis pe Mihail, 
fiindcă nu împlinise postavca la grâu. Cinci ani i-au dat. Aşa era. N-a avut de 
unde lua grâu şi a suferit. 

“Tatăl lui Anton, adica socru-meu, repara moara. Avea şi nişte oameni 
care lucrau la dânsul. Îi trebuiau nişte piese la moara aceea şi le-a adus de la 
oraş. Închinase, cum se vede, puţin vin şi s-a culcat mai devreme, iar 
oamenii care lucrau la dânsul şi feciorii lui încă stăteau la masa. Cinci 
feciori avea. Şi auziră pe cineva strigînd de la uliţă: 

“- Ţine-ţi câinii, ca să intrăm în casă. 

“Ei au crezut ca-i şeful de post şi au potolit câinii. Că şeful de post 
trecea des pe la casa socrului meu, trecea şi controla. Erau vreo cinci straini 
cei ce au intrat. Au năvălit în casa şi cereau bani, pâine, îi amenințau pe cei 
din casă cu puştile. Feciorul cel mai mare al socrului meu, fratele lui Anton, 
s-a repezit la hoţi să le ia puştile, iar bandiții au stins luminile şi au început 
să tragă. Oamenii străini, care lucrau la moară, au fugit, iar o fată, din cele 
care erau la moară, l-a trezit pe socru-meu spunîndu-i: 

“- Scoală, moş Gheorghe, ca au intrat nişte bandiți să vă fure. Vă pradă. 

“Iese socru-meu afară, vroia să fugă, dar l-au ajuns bandiții şi l-au 
împuşcat. Şi pe feciorul lui l-au împuşcat. Abia venise din armată. Au 
cotrobăit bandiții prin beci, prin casă, şi au luat tot ce au găsit. Şi în locul 
celor furate au lăsat doi morţi. Oamenii legii nu i-au mai gasit pe bandiți. 
N-au aflat cine au fost ei. Casa socrului meu era în baltă. 

“În timpul foametei l-au ucis şi pe Filip Meşteşug, un neam de-al 
nostru. El trăia la gradina. A fugit acolo, căci se temea să nu-l ieie la Sibir. 
Se gândea ca nu-l vor găsi la grădină. Acolo îşi ridicase casa şi trăia în 
singurătate. Într-o seară aude pe cineva bătînd la fereastră şi strigînd: 

“- Moş Filip! Moş Filip! Dă-ne voie să intrăm, căci ne prăpădim. 
Îngheţăm de frig. Viscoleşte şi nu putem ajunge acasă. 

“Era noaptea. El dormea. S-a trezit din somn şi i-a primit în casă ca pe 
nişte oameni buni. Cu bunăvoință i-a primit. Avea o turtă pe masă moşul şi 
i-a hrănit pe oaspeţii nepoftiţi cu turta aceea. Au mâncat şi s-au culcat. lar 
străinii ce s-au gândit? Să-l ucidă şi sa-i ia vaca; avea moşul o văcuţă la casă. 

Cu drugul de fier cu care priponea uşa i-au tras moşului în cap şi l-au ucis. 
I-au luat vaca, au tăiat-o şi au mâncat-o, dar nu le-a fost de folos omorul cela, 
căci i-au prins şi i-au dus la puşcărie pe ucigaşi. Dar n-au stat ei mult în 
puscărie. Un an şi jumătate au stat. I-au iertat, cred, ca era foamete şi au 
socotit că li s-a întunecat mintea de foame. Foametea era ucigaşă, nu 
oamenii. Dar eu mă intreb: aşa să fie? Ce, toţi au omorît oameni? A fost 
moşul avan, nu zic ba, dar harnic era. A fost şi primar cândva. A fost om 
cumsecade, şi nu prost. Gospodar a fost. Avea pământ mult, dar îl lucra 
împreună cu băieţii lui. Avea trei feciori moşul. Inăimea oameni numai la 
treierat. Cine ştie dacă cei ce l-au ucis nu din ură faţă de dânsul l-au ucis. Cine 
ştie... Foametea a nivelat totul. Şi i-a iertat. 

“Tare îmi plăcea în timpul foametei să mănânc floare de salcâm fiartă 
în lapte. Când începuse să se coacă orzul, băieții mei îl luau în mâini şi il 
sugeau. Când orzul abia da în frupt. Semănasem orz în harman. Că nouă 
ajutor în timpul foametei nu ne-au dat. Nimic nu ne-au dat. Cei de la 
sovietul sătesc dădeau cui vroiau ei. Nouă numai de semănat ne-au dat 
oleacă, în 1947, primăvara. Norocul nostru a fost ca Anton a avut putere şi 
aducea pâine din Polonia. Şi vaca ne-a salvat. Fără vacă nu ştiu ce aveam să 
păţim atunci, în timpul foametei. Dar am trecut-o şi pe asta. Omul harnic e 
rezistent, putere să ai. Şi oleacă de noroc.” 


A doua: 

"În timpul foametei oamenii nu vorbeau între ei" 
Istina (1919) si Nicolae Coreţchi (1921) 

“Istina Coreţehi: În 1945 ne-am însurat cu Colea, iar în 1946 nu s-a 
facut pâinea. Semănasem noi, dar n-a crescut nici păpuşoiul, nici grâul. Am 
smuls spicele şi cioclejii cu mâinile. Aveau unde şi unde câte un grăunte. 
Atunci l-am născut pe Timofei, iar Colea s-a dus în Polonia dupa mâncare. 
Asa ziceau atunci, ca se duceau în Polonia, dar de fapt se duceau în Ucraina. 
A adus Colea oleacă de fasole, puţina secară, le-a lăsat acasă, a mai luat 
haine, ţoluri, ce mai aveam, şi a plecat iarăşi în Polonia ceea. A adus cartofi, 
dar îngheţaţi. Căci ei nu călătoreau în vagoane, dar se suiau pe acoperiş şi era 
vrăjmaş de frig acolo. Ce eram să facem cu cartofii ceea? Trebuia noi să 
mâncăm şi să mai schimbăm pe fân pentru vacă, că aveam o văcuţă pe care 
o ţineam în casă cu noi. Ca să nu îngheţe ori să nu ne-o fure cineva. Aşa am 
iernat până în primăvară. În primăvară ne dădeau câte o bucăţică de pâine şi 
ieşeam pe deal la lucru. Am pus păpuşoii cu sapa. ÎI luam în braţe pe Timofei, 
puneam sapa în spinare şi cu un şip de lapte lucram toată ziua. Puneam copi- 
lul jos şi făceam cuiburi în pământ nearat. Ne-am ţinut sufletul, că dacă 
stăteam acasă, muream. Mai des rămânea acasă mama cu băiatul. Când 
veneam de la lucru, ei ne aşteptau la colţul casei. Le aduceam şi lor câte o 
farâmătură de pâine. În 1947 ploua, era cald şi ce am pus în pământ - totul a 
ieşit şi era aşa de frumos... Toamna am scăpat de foame. Ne era mai uşor. 
Lapte aveam. Pâine aveam. Ce ne mai trebuia? Am ieşit cu zile, dar prin grele 
zile am trecut. Poate de atâta şi-a betejit Timofei stomacul, că de mititel a fost 
chinuit. Lapte aveam, dar altceva... Greu a fost. Nici pe urmă, când am intrat 
în colhoz, nu ne-a fost uşor. Abia prin 1957 am ţinut un ban în mână, iar până 
atunci ne mulţumeam cu te miri ce. 

“Eu scoici n-am prea mâncat. Am încercat o dată, m-am îmbolnăvit şi 
n-am mai pus scoică-n gura. Vaca ne-a scos din nevoi. Căci nici papură, nici 
ciocleji nu puteam mânca. Am mai ţinut în iarna ceea o oaie şi o găină. Asta 
ne era toata gospodăria. Atâta aveam. Le dam în casa, încuiam uşa şi nu ni 

le-au furat. Am ieşit la iarbă verde cu vaca şi cu găina, iar oaia a ieşit o dată 
din ogradă şi n-am mai văzut-o. 

“Noi mâncam şi buruiene. Le amestecam cu lapte, le presuram cu o 
mână de bulgur şi mâncam. Azi şi vitelor le dăm mâncare mai buna, dar 
atunci... Atunci în Purcari nişte femei au mâncat doi copii. Rămăseseră 
copiii fără părinți: pe tatăl lor l-au dus la puşcărie, iar mama le-a murit de 
foame. Femeile celea au chemat copiii la dânsele şi i-au mâncat. Le-au găsit 
mai târziu capetele şi ce a mai rămas din ei. Pe femei le-au dus la puşcărie. 
Doamne fereşte... Noi am gustat carne de cal. Ni s-a părut buna. 

“În timpul foametei oamenii nu vorbeau între ei. Se uitau unul la altul 
şi mergeau mai departe, dacă nu zăreau în mâna cuiva ceva de mâncare. 
Abia când începuse să apară pâinea s-a înviorat lumea. Oamenii au început a 
râde, a glumi. 

“Colea a venit odată cu cartofi din Polonia prin Nezavertailovka. Ne-a 
poruncit prin nişte oameni să-l întâmpinam. Ne-am dus, am trecut Nistrul şi 
am luat toţi câte un tobultoc de cartofi în spate. Dar erau îngheţaţi cartofii 
ceia. Aşa i-am mâncat. Ce era să facem? Colea de trei ori a fost dupa hrană. 
Primăvara aşteptam să fete vaca şi nu-l lăsam sa plece, dar el mi-a spus ca 
s-a înţeles cu un om de acolo să-i duca nişte cârlige. A luat un sac de cârlige 
şi s-a pornit. S-a suit în tren, iar acolo au năvălit nişte bandiți cu cuţitele şi 
i-au luat sacul. Credeau, pe semne, ca-n sac e zestre. Să fi ştiut ca-s nişte 
beţişoare de viță-de-vie nu le mai luau cât lumea. Dar aşa... Colea s-a dez- 
bracat de izmene (erau noi-nouţe) şi le-a schimbat pe cartofi. Aşa a venit 
acasă: cu vreo zece kilograme de cartofi în spinare şi cu pielea în pantaloni. 
Apoi s-a îmbolnăvit şi a zăcut vreo lună de zile. Era slab şi nici nu putea vorbi 
la un timp. Credeam că-i gata, nu se mai ridică din pat. Se speriase, cum se 
vede. Văzuse moartea cu ochii. Hoţii ceea puneau cuțitul în pieptul omului, 
îi luau sacul şi-l aruncau din tren, apoi săreau şi ei, căci mergea încet trenul 
prin locurile celea; aveau, cum se vede, legătura cu maşiniştii. Prin multe am 
trecut noi, dar am avut zile şi am ajuns azi la 80 de ani. Azi alte griji avem. 

“Nicolae Coreţchi: Da, de trei ori am fost în Polonia. Ne suiam ori pe 
acoperişul vagonului, ori ne îngropam în cărbuni. Ca să nu îngheţăm. Îngro- 
pam şi sacii în cărbuni, căci prin păduri ieşeau tâlharii cu căngile, le legau cu 
funii de copaci şi le azvârleau în noi. Trăgeau ce le cădea: om, sac - nu se 
uitau. Eu m-am inţeles cu un om să-i duc nişte cârlige. Ne ştia limba omul 
acela. M-am pornit cu un sac de cârlige, dar mi le-au furat. Trebuia să nu le 
pun în sac. Dar când ai s-o tragi - o tragi. Dar tot am ajuns la omul cu care 
m-am inţeles. Am lucrat putin timp la el şi m-am pornit spre casă. Daca mai 
stăteam acolo vreo trei zile, Timofei avea sa moară. Nu aveau nimic de mân- 
care. Vaca înca nu ne fătase, iar pâinea se terminase toata. Era greu de noi, 
dar am adus citeva kilograme de cartofi şi ne-am ţinut în viaţă. Da. 

“Istina Coreţehi: Când ne-a fătat vaca, am scăpat de grija cea mare. Nu 
mă mai temeam ca o să-mi moară copilul. El trăia cu mult mai bine ca noi. 
Măcar grija hranei nu avea. Venise atunci la noi un cumnat din Olăneşti, s-a 
uitat cum trăim, iar când s-a dus acasă 1-a spus surorii mele: 

“- Ei n-au cu ce trăi, dar cresc un băiat gros şi voinic! 

Cu lapte l-am ţinut. Noi cu lapte numai ne păzeam sufletul, iar pentru 
baiat era o hrana bună laptele. 

“Nicolae Coreţchi: Eu şi cu tata am fost în Polonia, şi cu mama am 
fost. Mai des aduceam de acolo secara şi cartofi. Chinuri. Ca alde tata trăiau 
greu. Aveau mulţi copii, dar nu aveau vacă. Nu era batrân tata, dacă împlini- 
se vreo 45 de ani, dar il aşteptau acasă o mulţime de guri; trebuia să le 

hrăneasca. Eu eram cel mai mare, eram însurat în timpul foametei. Alde tata 
au trăut mai mult cu papură, cu scoici, cu ciocleji, cu bețe de răsărită, cu 
ierburi, dar i-au ţinut pe toţi ai noştri vii, n-a murit nimeni. Azi toţi îs gospo- 
dari, toţii îs la locul lor. 

“Istina Coreţchi: Atunci nu aveam nici chibrituri. Dacă vedeam că la 
vreo casă iese fum, ne duceam cu o cutie, împrumutam jăratic şi aprindeam 
lemnele din soba noastră. Nici săpun nu era. Puneam nişte cenuşă în apă, o 
fierbeam, faceam leşie şi ne spălam ori spălam hainele cu leşia ceea. Nu era 
nici sare, nu era nimic. Asa am trait câţiva ani. Apoi au început să aducă prin 
magazine şi sapun, şi sare, şi chibrituri. Puteam cumpăra câte o jumătate de 
săpun, dar era săpun, nu leşie. 

“Să fi trăit tata, poate nu mai simţeam noi foametea. A fost un om gos- 
podar tata, aveam pământ, aveam de toate, dar munceam ziua intreagă, iar în 
1944 l-au arestat ruşii pe tata şi l-au dus la închisoarea din Tighina. Cât a fost 
mama sănătoasă, se ducea la el cu mâncare, cu bani - cu ce avea. Dar a dat 
tifosul în noi, a zăcut mama, au zăcut surorile mele, am zăcut cu şi a rămas 
tata singur în puşcaria ceea. Cine ştie ce mânca, dacă mânca. Şi a murit de 
foame şi de păduchi acolo tata. M-am dus eu cu sora cea mai mare până la 
Tighina pe jos, căci nu mergea nici o caruţă spre oraş, ne-am dus şi l-am găsit 
pe tata în morgă, am plătit şi l-am îngropat în Tighina pe tata. În cimitirul ista 
de la marginea oraşului l-am îngropat, apoi ne-am întors acasă. O săptămână 
am mers încolo şi încoace. Acolo zace şi azi tata. Timofei îl chema. Aşa am 
rămas numai cu mama, dar nu aveam casa, arsese în timpul războiului, şi 
traiam la sora mea. Atunci l-am întâlnit pe moşneagul meu; acum e moşneag, 
dar atunci era un flăcău chipeş. Ne-am întâlnit şi ne-am luat. Trăim împreu- 
na până azi. Cinci copii am crescut. Şi i-am dat la lege pe toţi. Au casele lor, 
au gospodăria lor, au copiii lor şi nu ne este ruşine de ei. Chiar ne mândrim 
cu dânşii. Numai foamete să nu fie. Căci foametea... foametea poate n-ar fi 
ucis atâta lume dacă nu ne luau toată pâinea din casă. Munceam zi si noapte 
cu Colea, adunam pâinea, iar ei veneau şi ne-o luau. Nu dovedeai bine să 
hărmăneşti pâinea că veneau şi ţi-o luau toată, dacă nu dovedeai s-o ascunzi. 

“Mama avea câteva deseatine (1,20 ha) cu grâu, l-am strâns, l-am adus 
acasa, dar n-am dovedit sa-l suim în pod căci au venit cei cu luatul şi ne-au 
poruncit să-l punem în căruţa lor. Mama a zis ca grâul nu e al ei, ci al lui 
Colea. S-a gândit biata femeie ca nouă au să ne lase, ca le-a fi jele de tine- 
reţea noastra. Ai găsit cui să le fie jele. Au luat tot grâul cela. Noi ascunse- 
sem nişte pâine într-un poloboc. Au dat şi de ea, au luat-o, dar l-au târît cu ei 
şi pe Colea; l-au tinut închis la Olanesti trei luni de zile, apoi l-au eliberat, că 
nu era omul vinovat. Ei pe mama o ţineau de culac si cum auzea vreo veste 
rea, sireaca mama se ascundea ani la rind. Când 1-au ridicat pe cei văzuţi ca 
culaci, mama se ascundea la noi, dar au găsit-o şi au luat-o, au închis-o, apoi 
i-au dat drumul acasă, căci nu avea ea nimic, numai sufletul; cu ce aveau să 
se procopseasca de la ea? Să fi avut avere, poate o duceau în Siberia. Dar aşa 
a rămas acasa mama. A trăit la noi pâna a murit. Din spaima ceea i se trage 
şi moartea, căci a tras o frica mare, 1 s-a ridicat tensiunea şi a murit. Am tras 
noi mari greutăţi. 

“Am muncit. Am muncit, cu călcâiele crăpate lucram, căci nu prea 
aveam încălţaminte şi nici haine. În timpul războiului am ascuns tot ce aveam 
în vreo sapte locuri. Şi in pod am ascuns o ladă, şi-n sarai am făcut o groapa, 
şi-n alte părţi. Dar a ars casa noastră şi a ars şi zestrea. Rămăsese ceva îngro- 
pat langa casă, dar a putrezit şi am ramas goi. Greu, greu am trăit. 

“Tată am ajuns şi la bătrâneţe, dar tot goi suntem. Am adunat ani la rând 

bani, i-am dus la bancă, dar ni i-au furat şi pe aceia. În loc de o mie de ruble 
ne-au întors un leu prăpădit. Batjocură. Caci noi de moarte îi tineam, nu pen- 
tru baluri. Dar ne-or îngropa copiii. Ce să faca? Or pune mână de la mână şi 
ne-or îngropa. 

“Atunci, în timpul foametei, daca nu aveam vaca, ne murea baiatul. 
Timofei e născut atunci, în 1946. Mama zicea: 

“- Are să moară baiatul ista. 

“- Şi ce dacă are să moară? îi răspundeam. Şi eu o să mor. Toţi om muri. 

“Eram sătui de viaţă. Nu ne păsa de nimic. Vroiam sa scăpăm mai repe- 
de de chinuri. Dar a început văcuţa noastră să deie lapte şi am început a prin- 
de la puteri. Ne-am salvat. Şi Colea venise din străini cu puţină pâine. Mare 
bucurie aveam atunci. Ţin minte cum odată, în sâmbăta Paştelui, am venit de 
la deal cu o mâna de grăunte. Semănam atunci graunte de papuşoi în pământ, 
dar şi la gură duceam. Erau pe câmp multe cutii de conserve goale rămase din 
timpul razboiului şi noi puneam grăunţele în cutiile celea şi le prăjeam la foc. 
Mâncare gustoasă. Dar le mâncam şi crude. Că nu erau otrăvite. Atunci, în 
sărbătoarea Paştelui, o mână de grăunţe am mâncat. Trebuia să trăim. 

“Timofei Coreţchi (1946): Eu cu fătul vacii am ieşit din foamete, cum 
mi-au povestit părinţii. Laptele m-a salvat şi astăzi putem sta de vorbă. 
Creşteam eu, creştea şi viţica ceea. Am ţinut-o la casă mai mult de zece ani, 
mi se pare. Eu o păşteam. Dar o dată am hranit-o prea mult, s-a umflat vaca 
şi murea. Parinţii au fost nevoiţi s-o taie. Au tăiat-o şi au împărțit-o pe sufle- 
te, n-am prea înţeles noi multe din carnea ceea. A nimerit la stat. Dar pâna la 
nenorocirea ceea ea ne-a fost satul casei. Vreau sa va povestesc ceva şi despre 
bunica Maria. Dupa cum v-a spus mama, ea a trăit până la moarte cu noi. Eu 
lucram în Saratov, în Rusia. Mă pornisem după noroc în lume, iar bunica nu 
putea muri fără să mă vadă. Totdeauna întreba dacă n-am venit eu acasă. 
Când m-am întors acasă, ea m-a văzut, a lăcrimat şi în aceeaşi zi a decedat. 
Se ţinea pe lumea asta bunica numai cu gândul să mă vada. Cind m-a zărit, 
nimic n-o mai reţinea pe pământ. 

“Istina Coreţehi: Vă povesteam că în ziua de Paşti am mâncat numai o 
mână de grăunţe. Ne uitam unul la altul şi ne aminteam alte sărbători, dinain- 
tea foametei, când aveam ceva mai mult pe masă decât o mână de graunţe. A 
venit atunci la noi o verişoara de-a mea si ne-a adus o oala de lapte cald şi o 
hrincă de măligă. Asta ne-a fost masa de sărbători. l-am mulţumit, ne-am 
înfruptat din bunătăţile aduse, iar dimineaţa am ieşit la lucru. Of, Doamne, 
Doamne. Mâncam păpuşoi cruzi, căci aveam dinţi sănătoşi atunci. Păpuşoiul 
e pâine, nu papură. Ne-am ţinut cum am putut, nu ne-a înghiţit foametea. 
Trăim şi azi împreună. Am avut zile, dar câţi au murit...Chiar un frate de-al 
mamei, în 1947, s-a dus la cantină, a mâncat doua porţii şi în doua zile a 
murit. Dupa atâta post, era periculos şi să mănânci pe săturate. Nu rezista 
organismul. 

“Nicolae Coreţchi: Lucram pe la oameni când am fost in Polonia. Noi 
paiele le hărmăneam cu caii, iar ei le puneau în snopi si acopereau casele cu 
ele. Trăia bine lumea acolo. Aveau cai, vaci, oi, căruţe. Ca şi noi înaintea foa- 
metei. Dar grâu n-aveau. Îi intrebam de ce nu se face grâul la ei (şi ne răspun- 
deau că nu dovedeşte să se pârguiasca. Pământul lor e nisipos. Dar secara se 
făcea. Aveau multă secară. Şi mori aveau ca la noi. Am întâlnit acolo un 
moşneag de 110 ani. Era voinic încă. Fuma, bea rachiu din sfeclă de zahăr, 
suduia. Ştia limba noastră moşneagul. Făcuse cândva armata la Cetatea Alba, 
mi se pare ca-n timpul lui Neculai. La noi a făcut armata. Trăiau oamenii. 
Foametea nu se lăsase peste dânşii. Dar n-a durat zece ani şi a început a veni 

polonezii ceea la noi dupa mâncare. Rămăseseră şi ei fără pâine. l-am ajutat. 
Cum altfel?” 
(nr. 2 Tiuk 23001/2002 


A treia mărturie despre foamete culeasă tot de Alexei Vakulovski: 


"Chiar şi cel care avea puţină pâine era flămând văzînd 
atâta foamete în jur" - Grigore Moraru (1921) 

“Seceta nu e un fenomen rar la noi în Moldova. Încă pe când învăţam 
la Viişoara, prin anii 1935-1939, eram obligaţi să pregătim câte o conferinţă 
pe diferite teme. Un profesor de-al nostru, un neamt cu liceul făcut la ruşi şi 
cu universitatea terminată în Germania, îmi porunci odată: 

“- Mă, tu să vorbeşti despre secetă! 

Biblioteca şcolii din Viişoara era foarte bogată pentru acele timpuri, 
aşa ca am avut de unde aduna informaţii. Ma uimise atunci mai ales faptul că 
seceta e un fenomen care se repeta dupa anumite perioade de timp. În unele 
ţări ea are loc la peste o sută de ani, în altele - peste patruzeci, iar la noi ea îşi 
arată colții din trei în trei ani. Vă daţi seama? Din trei in trei ani. Şi în anii 
1945-1946 a fost mare secetă la noi, dar ieşeam, poate, cumva din nevoi, dacă 
nu ne lua statul toată pâinea. Noi doar am fost în zona frontului. Pământul 
ramase nelucrat şi, totuşi, n-am fost scutiţi de impozite. Ne-au luat toată pâi- 
nea fara nici o cruţare. Rânjind ne-au luat-o. Ne-au măturat podurile. În acea 
vreme cruntă a murit cam jumătate din populaţia satului nostru. Mânca lumea 
steje, ciurlani, papura, miez din bețe de răsărită, ciocălăie... Turtele făcute 
din făină de papură ni se păreau tot aşa de bune ca cele coapte din făina de 
grâu. Scoicile pe care le adunam din Nistru ni se păreau de frupt, iar peştele 
era ceva iesit din comun, era ceva extraordinar. Oamenii care aveau o vacă la 
casa se socoteau foarte bogaţi. Aşa şi era. Laptele i-a scos pe mulţi din foa- 
mete. Aceia care au avut vaci n-au murit. Pe atunci medicii ne recomandau 
să mâncam chiar cioroi şi guzgani. Numai să ne salvăm cumva. Mânca lumea 
grăunţe măcinate fără a le prepara în vreun mod oarecare. Chiar şi cel care 
avea puţină pâine era flămând văzînd atâta foamete în jur. Pînă în 1946 nime- 
ni la noi în sat nu mânca carne de cal, iar în timpul foametei au dispărut 
aproape toti caii. l-au mâncat. După foamete oamenii cu hirleţul puneau 
păpuşoiu în pământ. Săpau pământul tot cu hârleţul. Nu avea cine trage plu- 
gul. Mâncau unii şi câini. Ţenea B., bunăoara, şi fraţii lui rămăseseră fără 
parinti. Ca sa supravietuiasca, au mincat ciinele. 

“Murea lumea. La înmormântare îi mobilizau pe cei mai sănătoşi şi mai 
voinici. Mai des îl vedeam pe moş Ivănaş Spătaru cărînd morţii cu căruţa ori 
cu sania. 

“Lucruri straşnice se înfăptuiau atunci. Căci ce poate fi mai îngrozitor 
decât sacrificarea copiilor? Un bărbat din Palanca, ori din Tudora, simţi lângă 
o casă miros de carne prăjită. Intră şi văzu cum unul cu minţile pierdute 
împinsese un copil în cuptor şi se pregătea să-l mănânce. În satul nostru parcă 
n-au fost asemenea cazuri, deşi oamenii se umflau de foame şi se stingeau 
zilnic. Va puteţi închipui un sat în care nu se aude cântat de cocoş? Straniu, 
nu? “Aşa erau Antoneştii noştri în timpul foametei. 

“Totuşi lumea a supravieţuit. Mă gândesc uneori că i-a ajutat şi simţul 
umorului, deşi de multe ori era cam negru acest umor. Mă rog, şi timpurile 
erau de aceeaşi culoare. Era un dascal la noi, unul Mihail Ivanovici. Slăbise 
extraordinar. Avea un cartuz mare şi părea un copil la înfăţişare. Căci trupul 
1 se făcuse ca un chibrit. L-au văzut rupînd şi mâncînd ciurlani, iar unul mai 

din neamul lui Păcală nu se putu reține şi-l întrebă: 

“_ Ăştia ţi-s colacii, sfinţia ta? 

“Mai erau în sat câţiva frați muzicanți. Ţin minte numai că pe unul îl 
chema Anton, iar pe altul Ştefănică, o lume îi ştia, la multe nunţi şi cumetrii 
au făcut veselie. Şi iată ca unul din ei moare (nu-i ştiu numele) şi l-au îngro- 
pat cu tot cu trombon. Au mai adus la groapă câteva trupuri şi un gropar fu 
de părere să-i ia instrumentul, dar l-au oprit ceilalţi: 

“- Lasă-l, bre: cu ce o să cânte pe lumea aceea? 

“Cine ştie... Poate simţul umorului e artileria noastră grea. 

“Dar oamenii nu aşteptau numai mana cerească. Ei acționau. Se luptau 
pentru viaţă. Se duceau în diferite oraşe ca să schimbe pe mâncare tot ce 
aveau prin casă, iarna aceea a fost împotriva poporului. Era foarte geroasă. 
Ca să nu îngheţe cartofii ce le puteau salva viaţa celor apropiaţi, oamenii 
umpleau sacul cu tuberculi, udau alt sac, mai mare, cu apă şi-l îmbrăcau [îl 
trăgeau] peste cel plin. Cel ud îngheţa şi păstra producţia o perioada mai 
lungă de timp. Ucrainenii se cruceau când vedeau aşa "frigider". Ziceau ca la 
asemenea "pivnițe" nici nu s-au gândit. Inventau oamenii diferite lucruri, 
unul mai ingenios ca altul, numai ca sa poată supravieţui copiii lor şi ei. 
Numai cei ingenioşi şi puternici au ieşit din foamete. Restul au pierit, i-au dus 
cu zile în pământ. A fost foamete. O foamete cruntă si rea. Dacă nu ne-ar fi 
măturat podurile, n-ar fi murit nici un om. Fiindcă, după cum v-am spus, 
oamenii noştri sunt deprinşi cu secetele şi ştiu a le invinge. Dar ne-au luat 
toată pâinea din casa. Ne-au maturat podurile. Ne-au lăsat cu dinţii la 
stele...” 


Iar aci dialogul lui Alexandru Vakulovski cu Vasile Midrigan - 
(sunt folosite o sumă de cuvinte necunoscute mie, termeni tehnici, 
militari, ruseşti): 

“SOLDAŢI ROMÂNI ÎN AFGANISTAN 

"Era heroină, plan, tablete, puneau în ţigări, făceau kaseakuri, 

se injectau" 

“(Interviu cu VASILE MIDRIGAN - născut în comuna Antoneşti, 
judeţul Tighina - pe data de 5 ianuarie 1992. A lucrat ca şef de transport la 
fabrica de conserve, şef de schimb la fabrica de vinificare. Şi-a făcut 
serviciul militar în Afganistan în perioada noiembrie 1982 - 27 mai 1983. 
Veteran şi al războiului din Transnistria la care a participat din martie până 
în septembrie 1992): 

“Vasile Midrigan: M-au luat în armata pe data de 3 mai 1982. Până în 
Simferopol am ajuns 60 de moldoveni, în Simferopol ne-au împărțit, ne-au 
frezat. Ne-au împrtitţ pe care şi unde. Pe noi ne-au suit în avion şi am venit 
la Duşambe. În Duşambe s-a început ucebka. Am făcut ucebka timp de trei 
luni. După trei luni a venit un căpitan. Eram patru moldoveni care aveam 
studii medii tehnice. Poate ca după ucebka va fi mai uşor de făcut slujbă, 
gândeam, că tare era greu în ucebka. 

“Alexandru Vakulovski: Era dedovsina în ucebka, îsi băteau joc de 
recruți? 

“V, M.: Cum dedovsina? Era dupa regulament... Dedovsina, ca dedov- 
sina, aşa era. În orice caz ne-au întrebat care a terminat colegiul tehnic şi timp 
de un ceas ne-au încălţat, ne-au îmbrăcat, ne-au strâns, ne-au suit într-un Ural 
şi ne-au dus în Kurgan. Am mai stat cu tot cu ucebka şi la Kurgan vreo opt 
luni şi într-o bună noapte cu alarma de luptă am scos tehnica şi ne-am dus în 
Afganistan, în Kunduz. În orice caz, când am trecut podul, m-am uitat după 

astea, unde stau grănicerii, şi am zis: băieți, ne duce în Afganistan. Asta în 
'82, în noiembrie. La noi era divizie de rachete, secretă, am stat în pază lângă 
Iran şi Pakistan. Cu maşini cu ogive nucleare, supersecrete, 135 Kompleks. 
În orice caz au fost şi alte rachete care nu se spun. Stăteam la pază pentru Iran 
şi Pakistan. 

“A, V.: În cazul în care Afganistanul va fi atacat de Iran şi Pakistan? 

“V, M.: Să nu atace din părţile acelea. În lupte, să spun aşa, n-am fost. 
Erau aliaţi de-ai lor la graniţă. Ei aveau a lor şi noi a noastră. Mai stăteam de 
vorba cu dânşii, ne înţelegeam, cu cuvintele pe care le învăţasem acolo. Le 
mai ceream ce ne trebuia, ei ne dau. În orice caz - băieţi tare cuminţi. Aliaţii 
îs aliaţi, de-a lor soldaţi. 

“A. V.: Nu aţi fost atacați? 

“V. M.: Am avut pierderi, nu zic. De la noi din divizie nu am avut pier- 
deri, dar era alături o divizie turboprakladcici, asta care duce gazul de la noi 
în Afganistan, din Afganistan în U.R.S.S. - acolo au fost pierderi. Ei aveau 
probleme, da' la noi era aşa o... Că nu ne dau voie să ieşim de acolo, de noi 
poate că nici nu ştie nimeni. Când am ieşit din Afganistan ne-au luat înţele- 
gere scrisă pe 10 ani, sa nu divulgăm secretul militar, nu aveau dreptul să ne 
ia la pregătire pe noi, în nici un caz... 

“A, V.: Ce fel de pregătire? 

“V, M.: Când reveneai la viaţa de civil, comisariatul militar avea 
dreptul să te ia la repregatire, da' pe noi nu aveau dreptul sa ne ia. 

“A, V.: Se temeau sa nu divulgati informaţiile despre armamentul pe 
care l-ati văzut? 

“V. M.: Armamente, cum să-ţi spun, erau tare dificile la noi. Mai pe 
scurt, maşina asta - 135 Kompleks, nu pot să spun că-i de antrenament, şi ea 
e de luptă, încă când eram în Kurgan am fost o data la Baikanur, am dat 
drumul de pe poziţie la racheta asta, are precizia țintei până la un metru, de 
la 70 de kilometri. Eu am fost şef de transmisie, am fost în grupa de transmi- 
sie, am fost comandir de grupă, am avut 17 băieţi în grupă. În afară de 
grupele noastre au fost două brigăzi de rachete care se ocupau numai cu 
rachetele astea, cu îngrijirea, cu spălarea, aveau multa zasaparatura, 
aparatura secretă... 

“A. V.: Maşinile astea 135 Kompleks erau secrete? 

“V, M.: Cum, ea a fost şi la toate marsurile care au fost de 7 noiembrie, 
ea a defilat pe străzile din Duşambe. Le-am gătit, le-am spălat, le-am vopsit, 
în orice caz ea poate că nu-i chiar secretă tare, tare. Oricum, nouă nu ne prea 
dau informatie. Era computerizată, daca nu rezolvai problema, ea îți ar«ta: 
Aşibka! Aşibka! Aşibka (Greşeala!)! Trebuia să stabilim puterea vântului, 
viteza vântului, lungimea zborului, toate coordonatele acestea. Altfel îţi 
arăta: aşibka! Şi chiar dacă să dai drumul la ţintă, ea nu nimereşte acolo. 
Racheta aceasta era până la 70 de kilometri, pentru Iran şi Pakistan. Pentru 
dânşii ajungeau. Dar sunt balesticeskie, balistika, care ajunge şi de la un 
continent la alt continent. Acelea - supersecrete. Care... În orice caz eu le-am 
văzut, dar cu ele n-am lucrat. Fiecare care lucra pe aşa maşina mai puţin de 
şcoala tehnica nu avea. Fiecare, cu tehnikum, cu institut terminat. Că erau 
băieţi din Moscova, din Leningrad, din Asia Mijlocie. Erau băieti compe- 
tenti care ştiau toate lucrurile acestea. Ca să te sui în maşină trebuie s-o ştii. 
Ca să te sui e uşor, dar trebuie să ştii şi ce e în ea. 

“A, V.: Dedovsina era? 

“V. ML: Dedovsina nu era. Nu era dedovsina din cauză că eram toţi înar- 
mati. Fiecare îşi purta automatul la spinare cu tot cu patroane şi era stimă faţă 

de băieţi. Nu se băteau, nu se... Asta era, cred, de mai înainte, că spuneau că 
au fost asa cazuri că îşi băteau joc de cei tinerei şi l-au împuşcat pe unu' 
acolo. Băieţii ştiau şi nu era aşa. Ei, aşa că dă-mi ceea, ceea, că dacă eşti mai 
tânăr sau eu is mai tânăr pot să înţeleg că-i om mai cu experienţă... Dar 
să-şi bată joc de soldăţei n-am văzut. 

“A. V.: Droguri erau? 

“V. M.: Narcotice erau. Daca e să spun drept am bolit şi singur de tifos 
abdominal, da' erau cazuri că se injectau băieţii. Cum, eu de moldoveni n-am 
văzut, de ruşi n-am vazut, dar erau din Turkmenia băieţi, din Azerbajan, din 
Asia Mijlocie... Era heroina, plan, tablete, puneau în ţigări, faceau 
kaseakuri, kaseak se numeşte... Am încercat şi eu, nu zic. Dar nu-mi plăcea 
şi nu am vrut să mă apuc cu lucruri de astea. 

“A. V.: Vi se făcea mai uşor când fumaţi? 

“V, M.: Cum să spun, mai uşor, mai greu... În orice caz... Apa era 
adusa în cisterne, că nu era apă potabilă, de spălat. Apa sta la soare şi se 
înverzea. Şi de la asta se pornea şi tifos abdominal, hepatita... Apoi băieții au 
început să bea apa de colonie cu pastă de dinţi... Cum, lucruri de astea pe 
care poate chiar nici nu trebuia de scris... Ca să nu ajungă la boală. Ca 
tifosul abdominal era un aşa tip de boală că îţi putrezeau maţele. Şi de la asta 
toate. Eu nu m-am ocupat cu aşa lucruri, moldoveanul e trainic la ale lui, 
moldovenii, ucrainenii erau mai rezistenți ca ruşii. Poate că din cauză că erau 
de pe la sate. 

“A. V.: Ai văzut vreun ziarist în Afganistan? 

“V, M.: Nu. 

“A. V.: Au fost dezertori? 

“V, M.: Dezertori... În ucebka un băiețel din Găgăuzia s-a spânzurat. 
L-am găsit în copac. Din ce cauză? Din cauză că Doamne fereşte ce era acolo. 
Erau şi băieţi buni care îşi băteau joc... Eu n-am... Probabil depinde şi de 
om, ca dacă eşti la locul tău, te comporţi ca lumea, nu se... L-au găsit pe 
băiatul acela din Cimilia sau din Cahul spânzurat în copac. Alte neajunsuri 
n-au fost. În Afganistan, la noi, dezertori n-au fost, ca n-ai să fugi de la opt 
mii de kilometri. Asta - vrei, nu vrei. Nici în concediu acasă nu-ţi permiteau 
să vii. În decembrie târziu îmi murise tatăl într-un accident. Primisem 
telegramă. Ştiam ca nu se permite să mergi acasă. Am mers la comandirul de 
brigadă. Mi-a zis ca nu se poate. I-am cerut măcar zece zile, cât să reuşesc să 
ajung acasă şi să mă întorc. L-am rugat şi mi-a permis. Pe 4 ianuarie '83 am 
fost acasă. Am stat şi l-am înmormântat pe tata şi m-am întors. 

“A. V.: Vă permiteau să scrieţi acasă? 

“V, M.: De scris - poftim. Nu ştiu cum era la alţii, dar la noi să nu dea 
Dumnezeu sa găseasca ceva despre tehnica. Probabil controlau scrisorile, nu 
ştiu. Era un aşa sistem secret. Fotografii mai puteam să facem, dar era aşa 
tehnica pe care o vedeam, dar nu ne era permis să o fotografiem. Mai pe scurt 
- nu se permitea. De la maşina asta, 135 Kompleks, de la un kilometru 
depărtare de ea prin panoul de comandă dai drumul la racheta. Suportul, pe 
care stă racheta, se topeşte tot. Că racheta iese învârtindu-se. Ca şi cum iese 
patronul din automat. Racheta are trei părti care ard şi cad, doar ogiva se duce 
la ţintă. 

“A. V.: Ţi-a influenţat viaţa razboiul din Afganistan? 

“V, M.: Ce pot să spun? În orice caz, moral - da, eu cred ca este o 
abatere. M-am făcut mai nervos, sunt aşa. Să faci acolo armata - te 
îmbolnăveşti din punct de vedere psihic. Aşa cred. Eu mă mai rețin, dar sunt 
băieţi care... Eu lucrez cu oamenii, am vreo 35 de oameni în secţie, eu le fac 

leafa, îi conduc. În armata tot aşa am condus, nu vroiam să-i bag în chestiu- 
ni grele, că am fost în câteva operaţii de astea. Îi ajutam şi la bine şi la greu. 
Ne stimam unul pe altul, ne sfătuiam. Îi sfătuiam să nu fumeze narcotice, sau 
sa nu se injecteze. Că de fumat o tigara, eu fumez. Acolo toţi fumează în 
armată. 

“A. V.: Ai văzut K.G.B.-işti în Afganistan? 

“V, M.: Să spun drept, poate că şi erau, dar noi nu-i ştiam. Că veneau. 
Controlul venea. Dar să-ţi spună în faţă... Noi nu purtam epoleţi. Ca altfel 
lunetiştii îi înhatau pe ăştia mai mari. Eu îmi ştiam comandirul meu. 
Ne cunoşteam între noi. Dar nu puteam şti care sunt KGB-işti dintre cei care 
vin la noi. 

“A, V.: Aveaţi relaţii cu populaţia? 

“V, M.: Da, când am intrat, ne-am întâlnit cu dânşii. Alergau băieţeii, 
cereau roţi de maşini, că ei le vindeau. Ne-au hrănit cu lipii, ne-au dat ceai, 
am băut cu ei sub copaci. Dar în Kunduz numai cu aliaţii ne-am întâlnit. Cu 
baieţii din armata afgană. Mai ceream ţigări unul de la altul. Ne înţelegeam 
aşa din vorbă. Ei, bacia, sigare e? E! Luam o ţigară şi fumam. Mai era şi câte 
un dicţionar şi ne mai orientam ce cuvinte să învăţăm. 

“A, V.: Contrabandă s-a făcut? 

“V. ML: Cazuri - am auzit, dar la noi aşa ceva nu se facea. Eu n-am auzit 
la noi de aşa ceva. Eram în relaţii bune cu ofiţerii. La început eu vroiam 
acasă, dar mai târziu îmi era milă de băieţi, parcă nu mă lăsam dus de acolo. 
Băieţii îmi ziceau să rămân. Dar cum situaţia din familia mea era grea, m-am 
întors acasă, nu mai avea rost să mai rămân. 

“A, V.: De ce crezi că nu se scrie, nu se vorbeşte despre acest război? 

“V. M.: Daca compăram razboiul din Afganistan cu cel din Transnistria 
sau Cecenia, eu n-aş zice că vreo parte e vinovată. Ca şi cei din Transnistria 
toţi îs moldoveni, sunt neamurile noastre acolo, eu am învăţat acolo, îi ştiu. 
Mulți cunoscuţi am, mulţi prieteni din Transnistria. Aşa şi în Afganistan. 
Ceva le-a fost convenabil, era vreo legatura. Că pe cine am văzut eu în 
aceste războaie, erau din simple familii de muncitori, de ţărani. Doar nu au 
fost luaţi din familii de boşi. Nici în Afganistan, nici în Transnistria, nici în 
Cecenia, probabil... 

“A. V.: Ştiu ca eşti şi veteran al războiului din Transnistria. Ce diferenţă 
ai văzut între aceste războaie? 

“V. M.: Noi în Transnistria ne-am apărat, de ucis - n-am ucis. Au mai 
fost cazuri prin Bender. Că au fost şi lupte mari vreo două zile la rând. Am 
avut şi răniţi. Chiar în primele zile ale războiului din Transnistria. Eram 44 
de băieţi, am pierdut un băieţel din Ciobruciu. Era din '62, terminase 
Afganistanul, i-a rămas soţia singură cu o fetiţă de trei anişori. Primele zile 
de război. Pe data de 9 aprilie noi l-am înmormântat. '92. Pe noi ne luase în 
martie. În sat, fostul primar, Dumnezeu să-l ierte, i-a zis soţiei: Unde-i Vasile, 
se ascunde? Nu vrea să se ducă la război? Ca doar e afganeţ... Eu deja eram 
de vreo lună la război. Mă luase Securitatea de la Chişinău. Ne strânsese pe 
veteranii razboiului din Afganistan, ca aveam experienţă de luptă. Cum îţi 
spuneam, în Valea Verde am fost încercuiți de gardişti, băiatul din Cioburciu, 
Michia, a fost ucis de o mitralieră. Pe maşină au făcut-o sită. Gardiştii erau 
cazaci de pe Don. Michea ne-a zis: Băieți, mă scuzaţi. În Bender am avut un 
mare scandal. Stam la Iujnâi magazin. Era o adunătură de gardişti pe partea 
cealaltă de drum, în cămine. Şi noi cu băieţii am vrut să mai facem un asalt, 
să-l scoatem. Şi cum erau acolo doi cu aruncătoarele de grenade, unul din 
Talmaza, Climov Volodea, unul Borea Sclerenco din Crocmaz, şi noi cu 

automatele, la un moment dat am văzut cum se ridica asfaltul în sus. Lui 
Volodea un ochi i-au scos, în picior a fost rănit, era plin de sânge. Am fost 
bombardaţi cu aruncătoare de grenade de unică folosinţă, asfaltul se ridicase 
de la valul cela... Băieţii erau toţi veterani ai războiului din Afganistan. Ne 
întâlnim, ne stimăm. Baieţi serioşi, toţi din raionul Ştefan Voda. Eu n-am 
văzut în aceste războaie copii de-ai şefilor. Fiii lor erau la staţiuni, iar aici 
mureau băieţi. Nici un fiu al vreunui parlamentar. Au fost doar băieţi simpli 
din rândurile muncitorilor. Şi niciodată nu vor trimite pe altcineva în afară 
de noi. 

“A. V.: Nu ți s-au părut asemănătoare retragerile trupelor din 
Transnistria şi Afganistan? 

“V. M.: A fost acelaşi lucru. 

“A. V.: Au avut războaiele astea vreun rost? 

“V, M.: Degeaba au fost războaiele acestea. Poate că cineva a fost 
cointeresat, eu în politica nu pot sa ma vâr. Cum s-au băgat alţii. Eu aş crede 
ca la mijloc tot este ceva. În aceste războaie au fost băgaţi doar oameni 
simpli. Aştia mai mari poate se întâlneau la o masă şi se cinsteau, iar noi eram 
cu automatele în spinare. Ei se duceau la convorbiri cu Smirnov şi păhăreau, 
iar noi cu automatele ne ucideam unul pe altul. Nu ştiu dacă se va schimba 
ceva, la conducere rămân aceiaşi oameni”. 

“(Antoneşti, august '01)” 


Bietul soldăţel! Cei-mari păhăreau (ce frumos spus!: deşi la 
îndemână, eu nu am nimerit cuvântul) iar ceştialalţi se ucideau unul pe 
altul. Basarabenii, săracii, au cunoscut în ultimele două decenii alte 
două războaie: cel din Afganistan şi cel de pe Nistru. Cam multe 
pentru un “stat” atât de fără statut. 


Luni 16 august 2004 


Ieri am încheiat introducerea în Săptămâna... mărturiile despre 
foamete culese de Alexei Vakulovski. 

Obosit. Amărât. Un jurnalist de la TV română mi-a transmis prin 
Dan Culcer intenţia de a angaja un dialog. l-am scris, anunţindu-i 
condiţiile. 


Marţi 17 august 2004 


Ieri am primit de la Valerian Stan: un articol al lui Shafir (care 
nega că ar fi scris: “Goma făcea partea din sistem”) şi răspunsul lui - 
al lui V. Stan. 

Am primit şi un bileţel de la Andrei Doicescu însoţind două 
fotocopii: articole despre demolarea unor locuinţe din Cartierul Jianu 
concepute-construite de tatăl său, Octav Doicescu. E foarte-foarte atins 
de această ultimă agresiune. Imi scrie că, la Bucureşti, a căutat “cartea 
despre Basarabia” (a mea...), dar nu a găsit-o în librăriile “mondene”. 

Mi-au parvenit două lungi mesaje electronice de la Laszlo. Unul 
e adresat lui Filip (de ce lui?) Mister. Eu nu le pot “descuia”, aşa că 
necunoscute vor rămâne o vreme. 


Miercuri 18 august 2004 


PAUL GOMA J U R N A L 2004 230 


Rafală de nereuşite: Filip nu are timp să-mi prepare textele în 
vederea internetizării, deci Jurnalul viitor va cuprinde şi luna august; 
nici pentru noua ediţie a Săptămânii... 

Mi-a deschis, în graba mare, textul lui Laszlo. M. Stănescu mi la 
cerut, însă nu 1 l-am putut trimite: ordinatorul meu e vechi, nu are ce-i 
trebuie pentru astfel de manevre. Filip a promis că îl va trimite el - şi 
a plecat la ale lui. 

Am scris Vakulovskilor, la Antoneşti, Tighina. l-am anunţat că 
am capturat patru mărturii culese de ei şi publicate în Tiuk. Le-am 
mulţumit şi i-am anunţat că am citat sursele. 

Olimpiada: prilej de mari bucurii: echitaţia, în primul rând; în 
proba de cros francezii au fost strălucitori (dar caii lor!) - dealtfel ca şi 
cu o zi înainte la proba de dresaj. Azi: obstacole. Mi s-a urcat inima în 
gât. Comentator “secund” la echitație: Jean Rochefort, actorul. Înainte 
de probele propriu-zise a participat la nişte luări-de-contact generale, 
laolaltă cu mulți alţi comentatori francezi şi nu mi-a sărit în ochi, ba 
chiar mă întrebasem ce caută el acolo... Însă în aceste din urmă două 
zile “Jean” pune şi necesara poezie în trăncăneala cenuşie a profesio- 
niştilor. 

Nu trebuie uitat unul, fost scrimeur, devenit jurnalist “specialist în 
scrimă”: după ce a spus că arbitrul cutare e german (ceea ce nu era o 
mare greşeală - se întâmplă să te înşeli) iar colegul său l-a corectat: 
«Nu e german, e polonez» - ceea ce iar ar fi trecut fără supărare, 
fostul scrimeur şi actual jurnalist a zis, nu scuzîndu-se, ci “explicînd”: 

«Nu mă prea descurc cu ţările astea, noi...» 

Gândire-rostire tipic rumsfeldiană. Atât că cestălalt nu era un 
american obraznic, ci un franţuz analfabet: care ţară-nouă: Germania? 
Țară-nouă Polonia? Doamne, Dumnezeule! Măcar jurnaliştii sportivi 
români pronunţă cât de cât corect numele proprii... 

Ieri două satisfacţii: două medalii de aur: la nataţie şi la gimnas- 
tică fete, pe echipe. Au fost sublime româncele. Au răzbunat (nu eu 
spun: gazetarii francezi) nefericirea de cu o seară înainte a băieților, 
când un concurent a căzut la bară fixă, provocînd şi căderea României 
de pe primul loc pe al treilea. 

La box nu am văzut întâlniri deosebite. 

Cu două-trei zile în urmă, în timpul calificărilor la nataţie, am dat 
peste numele unei concurente americane: “Rachel Komisarz” - am 
grafiat fidel. Deci, în materie de nume politizate, sovieticii noştri dragi 
şi iubiţi nu rămâneau doar la: “Pervomaiski” - ceea ce putea duce 
gândul la un prostalău de versificator ocazionist: “Întâimaiescu”, ci 
(unii) aveau curajul - sau obrăznicia sau inconştienţa - de a lua ca nume 
“ocupaţia”: tatăl sau bunicul americancei fusese komisar bolşevic, 
dar nu oricare-oriunde, ci, după grafie: polonez, în Polonia ocupată 
de ruşi! 


Joi 19 august 2004 


Timp, în continuare, foarte probabil. Deşi ieri aici, la Paris s-au 
semnalat cel puţin trei “furtuni” - cu trăsnete cu trombe de apă, cu 
mânii de vânt - mie îmi convine: e răcoare noaptea, deci pot să mă 
odihnesc cât de cât; şi îmi udă florile. 

Căci interesul el poartă fesul. 

Filip mi-a instalat un logiciel care îmi spune câţi vizitatori-pagini 
s-au înregistrat pe internet, din care ţară... 

E vacanţă, deci în Europa au scăzut spectaculos numărul vizitato- 
rilor, dar “harta” rămâne cam aceeaşi. Europa : România, “Moldova”, 
Franţa, Germania, Austria, Italia, Anglia, Belgia... N-am întâlnit însă 
vreun curios din Ungaria. Nici din Spania, din Portugalia. Am dat de 
unii din... “teritorii nedeterminate” - în care ar putea fi cuprinsă şi 
Rusia, dar niciodată numită. In Asia: Israel, unu-doi-trei, Siria, 
Emiratele Arabe (probabil români aflaţi la lucru, acolo). În “Oceania”, 
Australia - uneori. Constant în Canada şi USA - câte 2-3 zilnic. A fost 
o dată Bolivia, a fost Argentina... 

Mă consolez şi eu cu ce pot. 

Mircea Stănescu îmi trimite: 


Spionajul englez turna România la Kremlin 
Jurnalul National Joi, August 19, 2004 


“Numeroase secrete ale actului de la 23 August sunt pastrate in 
arhivele straine. Prezentam in premiera documente din arhivele britanice 
despre circulatia informatiilor intre serviciile secrete de la Londra spre 
Kremlin. 

“Aflam ca rusii stiau de la englezi miscarile complotistilor care vizau 
rasturnarea lui lon Antonescu. 

“In urma cu saizeci de ani, in Romania se produceau evenimente majo- 
re cu urmari semnificative pentru evolutia razboiului si soarta tarii. Un 
Conducator care, se pare, pusese mai sus de interesele nationale cuvantul 
dat Führer-ului a fost inlaturat de la conducerea treburilor statului. 
Declansate la momentul oportun, cand armatele sovietice se aflau la 
aproximativ 200 km de Bucuresti, evenimentele de la 23 August au avut insa 
o incarcatura negativa serioasa: planificatorii nu au reusit sa asigure 
recunoasterea politica din partea Aliatilor a actiunii de iesire din 
dispozitivulpolitico-militargerman. 

“MIHAI RETEGAN 


“Gandit si realizat de o parte a spectrului politic, actul de la 23 August 
a fost confiscat de o alta parte a aceluiasi spectru, care si-a construit o 
adevarata retea de mituri pe care si-a bazat puterea. 

“Timp de mai multe decenii, aceasta putere a dirijat cercetarea 
istoriografica in directia identificarii datelor care sa-i sustina punctele 
de vedere. Martori oculari si documente au fost manipulate, iar ceea ce nu 
se potrivea cu scenariul fabricat in laboratoare ideologice era pus in 
“fonduri speciale“, inclusiv documente aduse din arhivele straine. 

“In puzzle-ul celui de-al doilea razboi mondial Romania era o piesa 
importanta, atat economic, cat si geostrategic. Era o piesa peste care nu se 
putea trece, granele, rolul de placa turnanta a Balcanilor fiind 
elemente luate in calcul de ambele tabere combatante. Urme ale acestui 
interes sunt vizibile astazi in arhivele principalelor puteri. 

“Public Record Office, rebotezate de putin timp National Archives, sunt 
principalele arhive ale Marii Britanii, continand documente din secolul al 
XII-lea pana in zilele noastre. Toate institutiile publice ale Albionului 
isi pastreaza documentele acolo, pe care le “improspateaza“ in fiecare an, 

respectand cu strictete regula celor treizeci de ani (sigur, sunt si exceptii, 
asupra unora vom reveni cu alt prilej). Ministerul de Razboi, 
Foreign Office, Servicii Speciale, Ministerul Finantelor si numeroase alte 
structuri au impresionante fonduri documentare care intereseaza istoria nu 
doar a Insulelor britanice, ci si a tuturor celor care au intrat in contact 
cu ei. 

“Istoria recenta a romanilor, adica a ultimilor 60 -70 de ani este foarte 
bine reprezentata. De la stenogramele sedintelor Cabinetului de razboi din 
anii 1939/1940, pana la buletinele de propaganda din timpul razboiului, de 
la rapoartele ministrului Le Rougetel din 1944/1945, pana la informatii 
legate de pozitia statului roman fata de criza Orientului Mijlociu din anii 
1970, toate contin date semnificative care completeaza fericit cunoasterea 
noastra. Trebuie doar depusa o staruitoare munca de depistare a acestor 
documente si de publicare a lor (sunt de apreciat, in acest sens, 
cercetarile facute de profesorul Gheorghe Buzatu in Arhivele britanice). 

“Situatia Romaniei in timpul celui de-al doilea razboi mondial, aflata in 
tabara opusa, a interesat cu precadere diferite cercuri britanice. Urmele 
acestui interes se depisteaza in arhivele Special Operations Executive si 
Political Warefare Executive, primele deschise dupa 1995, celelalte ceva mai 
inainte. 

“AGENTI SI INFORMATII. Din a doua parte a anului 1943, 
Occidentalii fusesera contactati de diferiti emisari ai Puterii sau Opozitiei din 
Romania, purtatori ai mesajului dorintei cercurilor respective de decorsetare 
dinAxa. Responsabilii britanici erau extrem de atenti la asemenea semnale si 
cuatat mai sensibili atunci cand mesajele respective contineau si modalitatea 
concreta relativa la actiunea in sine. 

“Este astfel de inteles interesul reprezentantilor britanici cand, pe 
filiera SOE din Turcia, au sosit stiri “fierbinti“. Revenit din tara, vice- 
consulul roman de la Istanbul, Vladescu-Olt, marcat in arhiva SOE sub indi- 
cativul A/H 89, l-a contactat pe agentul britanic D/H 311 (neidentificat). 
Inainte de a relata continutul discutiilor, este demn de relevat ca analiza 
asupra veridicitatii sursei il indica pe Vladescu-Olt drept “de buna credinta“, 
avand “deplina incredere in el“. 

“COLONELUL “ NEGRU“. In esenta, viceconsulul transmitea ca in 
cursul sederii in tara a fost contactat de un colonel, comandant al unui 
regiment-parte-sedentara, dislocat in Bucuresti, care i-a comunicat ca la 
nivelul armatei-exista un grup de militari care au elaborat un plan de inlatu- 
rare prin fortaa maresalului Antonescu (botezat in documentele britanice 
“Mitica. Colonelul i-a cerut diplomatului, despre care stia (de la ministrul 
roman dela Sofia, Ion Cristu, cu care era ruda si care de altfel colaborase cu 
SOE) ca intretine relatii cu britanicii, sa nu-i divulge identitatea, de aceea in 
dosarele SOE “afacerea“ poarta numele de “planul Negru“. Interesant este ca, 
potrivit documentelor aflate la dispozitie, lon Cristu acceptase postul de 
la Sofia in urma sugestiilor SOE, care il folosea ca un intermediar intre 
Bucuresti si Istanbul si ca o “cutie postala“. 

“COMPLOTISTII SI BRITANICI. Potrivit colonelului “Negru“, exista 
un grup de trei generali, Nicolescu, Potopeanu si Sanatescu, care au definiti- 
vat planul de inlaturare a Conducatorului statului. A/H 89 nu a putut oferi 
prea multe date relative la capabilitatile militare aflate la dispozitia 
complotistilor. Dar a putut sa transmita ca nu se poate conta pe aportul 
intregii aviatii, al carei comandant, generalul Jienescu, era un partizan al 
germanilor. Prezenta lui Sanatescu in acel grup era pentru britanici un 

indiciu ca regele, la momentul oportun va sustine actiunea respectiva. 
Vladescu-Olt ii mai informa pe britanici despre situatia rezervelor agricole 
ale tarii si ca dorinta grupului respectiv era ca actiunea sa se declanseze 
de comun acord cu ei. 

“Degeaba dorea grupul o actiune in intelegere cu britanicii, jocurile 
pentru Romania fusesera facute: ea fusese cedata zonei de influenta sovieti- 
ce, iar intelegerea de la Moscova, realizata exact peste un an, consfintea o 
situatie existenta si avea sa determine soarta tarii pentru aproape 
cincizeci de ani. De altfel, cateva zile mai tarziu dupa intalnirea dintre 
diplomatul roman si agentul britanic, la 24 octombrie 1943 Foreign Office 
transmitea Ambasadei sale de la Moscova ca nu vede nici un motiv ca 
informatiile relative la planul colonelului “Negru“ sa nu fie trecute 
guvernului sovietic. In telegrama respectiva, oficialii de la Londra chiar 
isi exprimau nedumerirea asupra naturii ajutorului pe care l-ar putea acorda 
complotistilor sau asupra tratamentului pe care Natiunile Unite l-ar acorda 
noului regim instaurat dupa rasturnarea maresalului Antonescu. 

“NOI PRECIZARI. La inceputul lui 1944 s-a derulat o noua intalnire 
intre cel desemnat sub indicativul A/H 89 si reprezentantul SOE, de aceasta 
data D/H 5. Noi informatii ii sunt oferite agentului britanic. Cei din spatele 
colonelului “Negru“ considerau ca formula “capitularii neconditionate“ in 
fata reprezentantilor celor Trei Mari Puteri masca de fapt predarea in fata 
sovieticilor si doreau o forta simbolica britanica (o mie, doua mii de 
parasutisti) comandata de un ofiter de rang inalt, care sa primeasca 
capitularea fortelor militare romane. “Ei au deplina incredere in buna 
noastra credinta“, semnala D/H 5 dupa intalnirile cu Vladescu-Olt. Daca nu 
este posibila realizarea unui asemenea scenariu, continua diplomatul roman 
sa transmita doleantele grupului “Negru“, ei vor lupta impotriva rusilor 
pana la ultimul om. In cursul intrevederii, Vladescu a completat tabloul 
informatiilor militare: grupul are la dispozitie o forta militara de 
aproximativ o jumatate de milion de oameni, inarmati mai ales cu armament 
individual; dotarea cu artilerie este slaba, existentul de tunuri, obuziere 
si mortiere fiind de 50-60%; chiar mai prost stateau lucrurile si in ceea ce 
priveste materialul blindat. 

“COMUNISTII, IN SCENA. In discutiile dintre cei doi agenti a aparut 
un nousubiect: comunistii din Romania. Potrivit informatiilor de care dispu- 
nea Vladescu, “un oarecare Parvulescu, insotit de un alt roman, va sosi in 
foarte scurt timp la Istanbul. Ei sunt fruntasi ai miscarii comuniste din 
Romania si doresc sa-i contacteze pe rusi aici la Istanbul“. Dupa parerea 
agentului SOE, “comunistii ii sustin pe Alecu, probabil regele, din moment 
ce Iuliu Maniu avea pseudonimul Toma si opozitia politica reprezentata de 
Partidul National Taranesc sa rastoarne actualul regim, sperand ca ulterior 
vor rasturna Partidul National Taranesc si vor prelua controlul asupra 
tarii“. 

“FACTORUL SOVIETIC. Romania era insa o tara in ale carei proble- 
me sovieticii detineau intaietatea. La 8 februarie 1944, Sir Archibald Clark 
Kerr,ambasadorul britanic la Moscova, il informeaza pe V.G. Dekanozov, 
adjunct al Comisarului Poporului pentru Afacerile Externe, despre detaliile 
“afacerii Negru“. Apar insa lucruri noi fata de piesele dosarului. Cei trei 
generali sunt... doi, iar capitularea fortelor romane s-ar face in fata coman- 
dantului parasutistilor britanici si a unui reprezentant al Inaltului 
Comandamentsovietic. Diplomatul britanic il mai informa pe ministrul sovie- 
tic despre natura pur militara a loviturii de stat, ai carei planificatori isi 

pierdusera speranta in clasa politica (dar isi declarau disponibilitatea 
colaborarii cu partidul/partidele desemnate de rege). 

“Analiza lui Clark Kerr era destul de critica fata de planul complotis- 
tilor. I se parea ca cifra de aproximativ 500.000 militari era exagerata, 
complotistii nu luau in considerare nici posibilitatile germane de 
contrareactie, nici cele ale maresalului Antonescu si fortelor loiale lui si 
nici disponibilitatea guvernului britanic de a trimite o forta, chiar 
simbolica in Balcani. “Guvernului meu i se pare ca planul este intr-o stare 
incipienta si nu crede ca are sanse mari de succes“. 

“Dar guvernul Majestatii Sale considera necesar sa aduca la cunostinta 
guvernului sovietic demersurile grupului de complotisti si este 
“recunoscator sa afle punctul de vedere al guvernului sovietic asupra 
oportunitati sustinerii loviturii de stat. Intre timp, autoritatile 
britanice nu vor intreprinde nici o initiativa...” 

“FINAL. Ce a urmat se stie. Infirmand toate temerile lui Archibald 
ClarkkKerr, complotistii au actionat, maresalul Ion Antonescu a fost inlaturat, 
iar Romania s-a alaturat Natiunilor Unite. 

“RAMAN SEMNE DE INTREBARE. Colonelul Teodorescu de la 
Ankara si apoi ministrul Alexandru Cretzeanu au avansat, cam in aceeasi 
perioada de timp, propuneri identice de iesire din Axa, venite insa din partea 
Puterii. lar pentru oameni pragmatici cum erau britanicii acestea erau mai 
demne de luat in seama, intrucat lon Antonescu avea instrumentul desprin- 
derii de Axa. De ce acestea nu au fost comunicate de Clark Kerr sovieticilor. 

“Cuvantul “negru” in terminologia serviciilor speciale britanice avea o 
conotatie aparte: el desemna o actiune planificata de SOE sau PWE si 
derulata ca si cum ar fi fost efectuata de un grup de rezistenta din 
tara-tinta. Era colonelul “Negru“ o persoana reala? Sau altfel spus, 
informatiile ce soseau proveneau chiar de la Bucuresti sau erau fabricate 
undeva pe malurile Tamisei? Daca este asa, ce scop avea demersul pe langa 
sovietici, sa-i informeze de fapt despre tentativele intreprinse de 
Cretzeanu si Teodorescu? 

“Cat de reala era informatia despre calatoria lui Parvulescu (numit in 
documentul SOE “profesor“) la Istanbul? Era vorba despre el sau despre 
Petre Constantinescu-lasi, profesor si membru marcant al partidului comu- 
nist? O asemenea actiune ar fi fost mult popularizata in timpul regimului 
comunist. Dar ce nevoie aveau sa se duca liderii comunisti romani la 
Istanbul, cand ei puteau intra mult mai comod in legatura cu sovieticii prin 
radio sau prin intermediul agentilor parasutati? 

“CONCLUZIA. Numai cercetarile in arhive ofera raspunsuri la intreba- 
rile acestea si cate ori mai fi, cercetari in arhivele britanice, germane, 
americane si mai ales rusesti. 


M-a otrăvit peste poate textul de mai sus. Deşi cunoşteam... 
“amănuntele”, speram să-mi fie contrazise cunoştinţele. 

Da, Domnule, arză-i-ar focu’! Ne-au vândut - cu tot cu petrol - de 
ne-au trecut Dunărea. 

Mă consolez cu nefericirele altei comunităţi: a polonezilor. Măcar 
românii nu au luptat în armatele aliate (nu consider “aliată” Armata 
Roşie lângă care românii au luptat după 23 august). Dar paleacii? Unde 
era un prilej de abator - se băgau! Sau erau băgaţi. 

În această “măruntă problemă” răul a fost Anglia, nu USA. 

Mi-a scris Mircea Stanescu: prietenul meu Dorin Tudoran a deve- 
nit consilier al Partidului Umanitar (?) al lui Voiculescu. Acest secu- 
rist nu foarte important, însă aflat în inima Puterii Comuniste, prin... 
Ministerul Comerţului Exterior - unde va fi fost “coleg” cu Victoraş 
Babiuc - se zice că a pus mâna pe tezaurul de război al lui Ceauşescu. 

Bine, bine: bestia de securist are ziare, are televiziune, acum are 
şi partid. Ce îi lipsea intelectualului Voiculescu? Un consilier? Ca să 
facă, ce, cu el? Să se lase consiliat? Cine a mai văzut comunist 
acceptînd consilii? Bine, dar la ce serveşte un consilier? 

Vorba Basarabeanului: «Nu ţi-oi spune...» 

Sincer: nu văd în ce, ce, cum l-ar consilia Tudoran pe Securescu- 
Crescent. Ana crede că Animalescu (altfel Voiculesc”) nu de consilier- 
care-dă-consilii-preţioase (Tudoran) are nevoie. Ci de un trofeu de 
vânătoare pe care să-l prindă în cuie în vârful unui leaţ, la portiţă; ca o 
cioară moartă care, în spiritul securescului apropritar (sic) al căşii îl 
păzeşte de strigoi... 

Da, nene, aşa o fi. Dar este ofensator pentru un poet de calitatea 
lui Tudoran şi a unui “disident” ca el... 

Chiar aşa să fie: “ofensator-la-adresa”...? De ce mă siliţi, 
oameni buni, să pun în mişcare motorul tancului-de-amintiri? 

Dorin Tudoran - până prin 1981 - era, la Bucureşti, un ins 
oarecare (ca ins, nu ca poet: genial şi el, ca alţi 222 de inşi): scria, 
publica, făcea gazetărie, era în organismele Uniunii Scriitorilor - 
adevărat, nu chiar în Consiliu, cel care, în aprilie 1977, când cu eram 
arestat, iar colegii săi votau excluderea), dar ar fi intrat în curând. 
Relaţiile lui: dintre cele mai... lucrative, ca să spun aşa: Paler, Eugen 
Simion, Breban, Manolescu... Apoi Dinescu, Papilian... Nu am 
obiceiul să reproşez scriitorilor “colegi” ai mei că nu şi-au declarat 
“colegialitatea” în 1977, când şi eu şi Negoiţescu suferem-niţel şi 
pentru “probleme scriitoriceşti”. Însă afurisita de memorie îmi spune 
că atunci, în 1977, Tudoran nu era cu noi, ci... alături. Aceeaşi 
memorie îmi re-spune că Tudoran s-a supărat pe Ceauşescu pentru că 
nu-l lăsa să emigreze şi nu, Doamne-fereşte, pentru că ruina ţara, îi 
înfometa pe ţăreni, le chinuia pe ţărencele noastre dragi-şi-iubite, 
obligîndu-le să producă - pe cap de locuitor - copii. Nu, domnule. 
El voia să emigreze în America! 

După ce a ajuns acolo, a început a da semne de antitotalitarism - 
foarte bine, din 1985 aşa l-am considerat: camarad de baricade, 
“trecînd” peste pata albă a biografiei sale de număbăgaci - dealtfel, 
după 1989, a avut viclenia să regrete faptul că în 1977 nu se manifes- 
tase... Dar în 1971 - Revoluţia culturală - unde era? Dar în 1968? 
Păi, era, ba la Flacăra lui Păunescu, ba la radio, ba la televiziunea lui 
Paler, pe după cap cu Papilian... 

Şi-atunci de ce mă mir eu, azi, 20 august 2004 că fostul meu 
prieten şi camarad de baricade anticomuniste a devenit consilier al 
Partidului “Umanist”, mă rog frumos?; sfetnic de taină al Securescului 
Voiculescu-Crescent? Dar el - Tudoran - fusese slujbaş al lui 
Păunescu, al lui Paler, al Americanilor - cât a frecat prazul la Chişinău. 
Acum, că a rămas fără slujbă - deci fără patron - a căutat, a găsit altul. 

Dar să nu mă precipit, până nu aflu “rezultatul definitiv”. Fiindcă 
zvon a fost că Manolescu va fi numit ambasador la Paris - şi nu s-a 
adeverit ; zvon a fost că Tismăneanu a devenit consilier al lui Iliescu - 

şi nu a fost adevărat. Eu tot sper într-o minune - asta: 
Că Dorin Tudoran nu are nevoie de un Patron... 


Vesti bune de la Niculiţă: are toate jurnalele - bineînţeles, fără cel 
pe 2004. Măcar atâta. 


Duminică 22 august 2004 


A venit toamna: miroase... 

La urma urmei, dacă se va ajunge să se sărbătorească 23 august, 
românii au ce merită: 

Îi au pe “intelectualii patriei”, cei care, în loc să rişte, spunînd 
cu glas tare adevărul, au pactizat cu puterea comunisto-străinistă, 
făcînd... “rezistenţă prin cultură”. 

Ultima lor ispravă (nu singura!) este chiar aceasta: Iliescu în 
fruntea României, Securitatea nu se mişcă de la “post” şi... oamenii 
sunt obligați să accepte aceeaşi minciună-umilinţă: “actul de la 
23 august! 

Luni 23 august 


De-aş putea, aş suprima din calendar ziua asta; aş numi-o: 22 bis. 
Mama ei! 


Marţi 24 august 2004 
Am scăpat! Am trecut de/prin ea! 
Miercuri 25 august 2004 
Am ajuns şi în 25 august. Ce performanţă! 
Duminică 29 august 2004 


Am mai completat S.R. Azi vine Cornei cu ceva cărți de la 
Chişinău, poate voi ciuguli şi din acelea. 


Luni 30 august 2004 


Ieri: Gh. Cornei cu soţia. Unul din fiii lui s-a întors de la Chişinău 
cu câteva cărți de la Colesnic: vol. 5 din Basarabia necunoscută, 
Generaţia Unirii. Bucuros. Mi-a trimis şi Boerimea Moldovei de 
Bezviconi, pe un CD. 

A fost pe aici Andrei Doicescu. l-am dat Basarabia necunos- 
cută, 5, cu capitolului despre tatăl său, să fotocopieze ce-l interesează. 
I-a făcut mare plăcere. Cred şi eu. Mai cu seamă că Iurie Colesnic a 
găsit în Arhivele Guvernământului Basarabiei desene de ale lui Octav 
Doicescu şi fotografii de la inaugurarea Monumentului. Ciudăţenia: 
peste Basarabia, după atâtea şi atât de pustiitoare catastrofe, se mai 
găsesc ceva documente - la Bucureşti: ba. 


SEPTEMBRIE 

Miercuri 1 septembrie 2004 


Lucrez din greu la corectarea Jurnalului pe Sărite. Istovitor. 
pa SA şi ură şi lacrimi: în Irak, în Cecenia, la Moscova, în Nepal, 
în Palestina.. 


(...) 
Vineri 3 septembrie 2004 


Speranţe vane: ruşii, credincioşi doctrinei lor, au dat asaltul. Până 
acum 150 morţi. 


Sâmbătă 4 septembrie 2004 


Bilanţul macabru a atins 250 morţi. Şi sute de răniţi. 

Putin s-a dus repede în Osetia de Nord, să... dea mâna cu răniții, 
într-un spital. Pretinde că nu a exista un ordin de asalt, doar situația... 
imprevizibilă... Auzi la el, măgarul! Situaţia era imprevizibilă! Să fi 
prevăzut şi imprevizibilul! 

Asiaţi. Nici o consideraţie faţă de fiinţa umană. “Metoda Putin”, 
zic Occidentalii. Da de unde: metodă rusească: tragi întâi, apoi... te 
mai gândeşti. Acum au inventat altceva: că printre cei care au acţionat 
erau... neşte arabi. Ce vrea să spună putinoarea? Iar îi sperie pe-ai lui 
cu un “complot internaţional”? Măcar de-ar fi... Ce zice, ce zice? 

a. Că cecenii au fost... normalizaţi, deci sunt incapabili de o 
asemenea acţiune; 

b. Că există o legătură strânsă cu Al Quaida! 

Dar bineînţeles că există o legătură cu Al Quaida - din pricina 
ruşilor: ei au stârnit furnicarul în Afganistan; ei au stârnit disperarea în 
Caucaz, re-masacrîndu-i pe ceceni - iar acum... Pe terenul - mraniţa, 
ca să nu-l uit pe Pleşu - a încolțit, s-a dezvoltat islamismul î în ce are el 
mai rău. 

Pentru întâia oară Comunitatea Europeană întreabă “Moscova”: 
cum de s-a ajuns la acestă tragedie? 

Aşteaptă răspuns - de la Putin? Or să-l aibă - ăsta: “Terorismul 
islamist”!, iar Bush are să-l sprijine, rostindu-se în engleza lui corijată 
de Wolfowitz în colaborare cu Sharon: «Da, da! 

“Islamismul terorist!” N-am înţeles de ce s-a spus - azi - că 
“mediatorul” guverna- mental nu a apucat să ia contact cu teroriştii, 
că au intervenit speţnazii! Dar nu l-a văzut toată lumea, încă de 
alaltăieri pe sinistrul Roşal, fâţâindu-se şi pe acolo? Acelaşi tovarăş 
Roşal (altfel medic - poate veterinar) care “mediase” cu cecenii şi la 
teatrul Dubrovka (s-a văzut rezultatul), iar acum vreo săptămână, 
într-un documentar despre familiile victimelor, taman sinistrul Roşal 
ne explicase că nu era nimic de tratat cu teroriştii şi că guvernul a fost 
silit (!) să ia măsuri... Curat măsuri! Aceleaşi ca şi ieri: 

«Noi nu negociem - noi diktăm!» 

Aşa au făcut totdeauna, ruşii. Niciodată nu au negociat. Totdeauna 
s-au înţeles cu celălalt crocodil: turcul, neamţul, americanul - asupra 
“procentajului” pe care să pună laba. 

În Osetia de Nord rezultatul politicei ruseşti de a negocia cu 
ucigaşii, ca să nu ucidă nevinovaţi: peste 320 victime - şi încă 
dispăruţi, încă neidentificaţi, ce să mai vorbim de răniţi... 

Fiindcă nu au negociat. Toţi comentatorii spun: în timp ce 

“negociatorul” Roşal (tovarăşul cunoscut de noi, toţi) se îndrepta, 
agale, spre locul cu pricina, comandantul trupelor KGB a primit prin 
telefon un ordin - imediat după aceea asaltatorii au asaltat - de să nu 
mai rămână nimic. Ba un jurnalist avansează ipoteza: plafonul, 
acoperişul care, prăbuşindu-se a pricinuit moartea majorităţii ostate- 
cilor nu s-a prăbuşit înainte de intervenţie, ci după ce KGB-iştii au tras 
cu tunul. Ticăloşii de putinişti! Au mers cu manipularea “informaţiei” 
până la a pune pe o adolescentă abia scăpată din iad, să spună: 

“teroriștii” au declanşat explozia a 18 (optsprezece, nu mai mult, nu 
mai puţin) bombe”. Iar în discursul său, KăGePutin, a recunoscut.. 
slăbiciunea de a nu fi fost suficient de nemilos cu “teroriştii” - dar nici 
un cuvânt despre problema cecenă. 

Alaltăieri, ieri - şi azi, Sergiu Mihalcea cu operatorul Iulian 
Stoicescu de la National TV, un post nou, finanţat de alt “om de 
afaceri”, Micula. Au filmat. să vedem ce va ieşi. 

Mi-a mesajât (emailat?) Mariana Sipoş: ieri a fost transmisă prima 
parte dintr-o emisiunea în care au fost adunaţi laolaltă: Iliescu, Roman, 
Voican, Dan Zamfirescu, Pleşiţă - şi Goma. Au folosit un fragment din 
autointerviul filmat de Paul Cozighian - dar nu au spus de unde l-au 
pescuit. M. Sipoş scrie: “telespectatorul e lăsat să înţeleagă că ai 
acordat interviul [difuzat] acestui Marian Oprea”... 

i, da: iar eu - care sunt un analfabet: nu ştiu cine este 
“jurnalistul Marian Oprea” - ce fac?, unde-cum protestez? 

Nicăiri, fiindcă nu am unde - nu mi se dă cuvântul - nicăiri. 
Mi l-au luat liicenii, pleşii, monicii, adameştenii, manoleştiu - şi 
buzurii! 

Ei şi? Am să dispar dintr-atâta? Am să mor de inimă rea şi am să 
le las lor România întreagă-întreguţă, să zburde pe pajiştile ei, nestin- 
gheriţi de “procurorul Goma”? O Românie liberă, liberată de teroris- 
mul gomesc, un spaţiu (naţional) în care culturaliştii vor continua să 
facă opera arpagiculturalizatoare de agroculturalizare a concetăţenilor 
noştri dragi, fără a fi împiedecaţi de împiedecătorul Goma? Mai ştii? 
lată de ce nu mergeau treburile în România - după rivuluția iliasco- 
securească: fiindcă Goma ăla îi înjură tot mereu pe securişti, certîn- 
du-ne pe noi, anticomuniştii, că spunem (ne exprimăm): “fosta-secu- 
ritate”; fiindcă îi blestemă pe comunişti, pretinzînd că “la noi” nu e 
democraţie; fiindcă se indignează că noi, binecrescuţi din moşi-stră- 
moşi, ne adresăm cu “domnul” - lui Brucan, lui Iliescu, lui Pleşiţă... 
Bine i-au făcut intelectualii noştri, de bază; de la bază; cei care au 
rezistat prin cultură - aici, în ţărişoară, nu acolo, pe Marile Bulevarde! 
- că l-au dat afar’ din ţărişoară! Să rămânem numai noi înde noi, cei de- 
ai gliei, cu V.C. Tudor în frunte! 

Ei, da: bine mi-au făcut! Nu e deloc uşor să nu ai unde te 
exprima; să nu ai-cuvântul... 

Nu-l am - mi-l iau eu singur: pe internet. 

Luni 6 septembrie 2004 


Sergiu Mihalcea cu Iulian Stoicescu au plecat în ţară, în această 
dimineaţă, iar cu am rămas... - ca de obicei, după astfel de dialoguri, 
cu senzaţia, convingerea că nu am spus bine ce am spus; că nu am spus 
tot ce trebuia spus. De astă dată însă post-dialogul este încărcat şi de 
sentimentul de culpabilitate: ştiind că jurnalistul este tânăr, că nu ştie 
prea multe de ceea ce se petrece pe lume, eu i-am vărsat în poală o 
imensă cantitate de “demascări” ale faptelor şi ale oamenilor (!), mai 
cu seamă ale politicienilor. Din aceeaşi mişcare (?) mă compătimesc 
(şi pe mine): am fost prea direct, prea violent demascator, prea 
acuzator, cerînd capul securiştilor şi al activiştilor cu sânge pe mâini.. 

I-am împărtăşit Anei aceste temeri. În stilul casei: 

«Uite, dragă, cred că de astă dată chiar mi-am tăiat toate punţile. 
După ce am spus şi mai ales după cum am spus, nu va mai fi posibilă 
o “Piaţă a Endependenţi” între mine şi conductorii de atelaje, 
vizitiii, vatmanii României de azi. Deci, adio casă - de ce nu o vilă? - 
dăruită cu generozitatea-i legendară (şi cu nu mai puţin legendarul 
zâmbet) de “domnul Iliescu” - cum îi tot zicea jurnalistul Mihalcea şi 
suferea când cu îl amendam; deci adio împăcare şi bere (de la: a 
bea/bere) a unei lăzi de vin, depreună cu “domnul general Pleşiţă”, ca 
semn al Concordiei de Nezdruncinat dintre Victimă şi Călău; adio 
consideraţie naţională, adio “reabilitare scriitorală”! Pe scurt: 
Adio, au Patrie şi a mea, nu doar a lor, beliţilor, hotilor, 
criminalilor. a 

Velo ul meu a fost mai lung, mai înflorat, mai, fireşte, 
interesant, dar în cazul de faţă interesează esenţa. Ana m-a ascultat, 
încuviințind din cap, cu nesfârşită tristeţe - care femeie din lume ar 
accepta că, după patruzeci de ani de căsnicie cu un ins care a făcut totul 
ca să nu avem nici ţară, nici casă, nici masă, acum, când se profila o 
“frumoasă perspectivă” (nu chiar ca a lui Dorin Tudoran, dar-însă- 
totuşi...) pentru familia noastră fără “coperiş, acelaşi bărbat, prin 
“dialogul” televizual angajat, a dat o decisivă lovitură de picior - de 
astă dată cu stângul! - în... casa-masa-situaţia (măcar o vilişoară, 
acolo, că n-o fi foc - de la eterna Gospodărie de Partid...) pe care 
ne-ar fi acordat-dăruit (însoţind gestul cu o caldă, o tovărăşească 
strângere de mână) de către însuşi “preşedintele ţării acesteia”, 
tovarăşul de idei al ideologului Manolescu, precum şi legitimatorul de 
serviciu purtînd acelaşi nume. 

Oftînd, întristată până peste poate de orizontul tot închis - la 
vârsta noastră - a zis: 

«Aşa e. Tu eşti incapabil să-ţi faci o “situaţie” - dealtfel mama ta 
îti reproşa această incapacitate - şi să-i faci şi familiei o bucurie. 
Meritată, după atâtea decenii de strâmtorare, de lipsuri, de nesiguranță 
materială. Aşa e. Tu nu eşti în stare să devii nici măcar consilierul lui 
Nea Gicu de la colţ, necum al noilor bogătaşi - ce să mai vorbim 
de preşedintele ţării. Nu, nu...» 

Da, aşa e, dar eu nu aşteptam un rezumat, nici vreo aluzie - 
răutăcioasă - la adresa lui Manolescu, a lui Tudoran (nu-i mai pome- 
nesc pe inşi nesemnificativi, ne-prieteni ai noştri: Hurezean, Dan 
Pavel... Aşteptam altceva. Şi alteva-ul a venit: 

<...însă eu n-am să spun - ca Monica, prietena noastră de 

treizeci de ani - că îmi pare rău că te-am cunoscut...» 
Marţi 7 septembrie 2004 


Tragedia din Osetia de Nord: bilanţul riscă să urce la valori... 
ruseşti, divizionometrice. Mare manifestaţie-mare la Petersburg, 
pro-Putin, “protiv tierrrărrizm!” - la care au participat masele largi de 
vite sovietice. Numai că o bună parte a presei - scrise, televiziunea 
avînd robinetul închis - vorbeşte de vinovăția “puterii centrale” ŞI a lui 
Putin în tragedia de la Beslam. Părinţii victimelor au constituit un 
comitet, cerînd o comisie de anchetă - aparte de cea oficială. Am văzut 
câţiva ruşi gândind drept, gândind - şi exprimîndu-se - cu durere, dar 
cu dreptate: cauza cauzelor fiind războiul dus de ei, ruşii, în Cecenia. 

Se vorbeşte de “nişte civili înarmaţi” care, au tras înspre şcoală - 
şi care au provocat riposta teroriştilor din interior - şi explozia unei 
bombe. Ei, cine erau “civilii”? Să fi fost “inguşi sau/şi ceceni”? Sau 
băieţi de-a lui Putin, cu ordinul de a provoca masacrul - de asta avînd 
nevoie Putin, campionul luptătorilor împotriva “tierrrărizmului "? 


Cornel Nistea de la revista Discobolul din Alba Tulia mi-a cerut 
să răspund la un chestionar despre exil - în 6 puncte. Am răspuns doar 
la o treime din prima întrebare: 


Pentru revista DISCOBOLUL 


Răspund primei părţi a primei întrebări care sună: 
1. Când vi s-a întâmplat pentru prima oară să constataţi că vă aflați 
în exil? (...) 


Chiar de nu cunoşteam cuvântul “exil” am resimţit înstrăinarea după 
data Cedării Basarabiei, adică după 28 iunie 1940. Nu am realizat-o atunci, 
pe moment, încă nu aveam memorie, ci ulterior, între sfârşitul lui iunie şi 
începutul lui iulie 1941, imediat după începerea războiului, când am căpătat 
memorie cursivă. Am reconstituit, am înţeles (aşa cum am înţeles, la cei cinci 
ani şi opt luni), că noi-toţi, mama şi oamenii din sat şi tata pe care îl depor- 
taseră bolşevicii - toţi-ai-noştri fusesem “mutaţi” în altă condiție, chiar de nu 
părăsisem... geografia. Mai apoi, când am învăţat cuvinte, am înţeles că poţi 
fi înstrăinat - nu ca stare, ci ca devenire - după o acţiune brutală exercitată 
asupra ta prin schimbarea identității: exil înseamnă expulzare or noi nu 
fusesem daţi-afară-din-ţară, ci rămăsesem pe loc (ba chiar ne era interzis să 
plecăm de-acolo) şi devenisem, din români - sovietici; nu mai vorbeam limba 
română - ci “moldoveneasca”; alfabetul nostru nu mai era cel latin, ci rusesc 
(“slavon”); ţara noastră nu mai era România - ci Uniunea Sovietică. 

Trei ani mai târziu (martie 1944) a trebuit să plecăm de la casa noastră, 
să căutăm adăpost în altă parte, în alt loc (Gusu, judeţul Sibiu). Nici atunci 
nu ştiam ce semnificaţie are cuvântul “exil” - aveam alte griji: să nu pună 
ruşii mâna pe noi şi să ne... “repatrieze în Siberia”... 

După 23 august 1944, când ne ascundeam de ruşi prin pădurile şi 
peşterile satului Buia, Târnava-Mare (fugisem de dracul, dădusem de tată- 
său), i-am auzit pe părinţii mei spunînd: noi, refugiații, suntem Ovreii Zilelor 
Noastre; chiar mai rău: noi, refugiații, suntem pribegi în ţara noastră. 

Noţiunea de exil nu acoperea “situaţia” noastră - de ovrei-creştini, de 

pribegi în proprie ţară. 

Nu ne-am întâlnit cu noţiunea-realitatea exil nici atunci când ciobanii 
din Buia ne-au prins, ne-au legat cu sârmă şi ne-au dat pe mâna jandarmului 
- care, după ce i-a bătut pe ei, pentru “deranj” (trebuise să facă câţiva 
kilometri prin pădure, pe zăpadă) după ce ne-a sugerat “să fugim de sub 
escortă”, că el, uite, se întoarce cu spatele - bodogănind, înjurînd, ne-a dus la 
Sighişoara şi ne-a predat poliţiei româneşti - ea “administra” Lagărul de 
refugiaţi, botezat drăgălaş: “Centru de Repatriere”. Atunci am înţeles 
ceva-ceva - de la părinţi: Mioriţa este un concentrat românesc din două 
mituri biblice: unul dublu, al vânzării de frate (Iosif... şi Iuda), precum şi cel 
al uciderii de frate (Cain şi Abel). 

Mai târziu, mult mai târziu am introdus în fondul de cuvinte al meu 
şi acest cuvânt (exil) pe care l-am folosit în numeroase împrejurări, însă nu 
era cămaşa (cu atât mai puţin: pielea) mea. 

Am avut impresia, în sensul de semn anunţător a ceea ce se cheamă exil 
în ziua de 74 aprilie 1977, când, arestat, anchetat de două săptămâni 
colonelul Vasile Gheorghe (ori invers), comandantul Securităţii de pe Calea 
Rahovei, mi-a băgat sub ochi, triumfător, o hârtie pe care stătea scris că 
fusesem exclus din Uniunea Scriitorilor, nu de preşedintele de atunci - o 
ştergătoare de picioare a Securităţii - ci de Consiliul Uniunii. Cine semnase, 
declarîndu-se de acord cu excluderea mea? Oameni pe care îi stimam, iar 
dacă nu eram prieten cu ei, îi preţuiam, îi respectam: 

Zaciu, Doinaș, Blandiana, N. Manolescu, Sorescu, Fănuş Neagu, 
Șt. Bănulescu... - şi încă alții. 

Atunci - în 74 aprilie 1977 - pe când eu eram arestat, colegii, “fraţii” 
mei, scriitori, m-au vândut şi m-au destinat morţii. Că nu am chiar crăpat, 
asta nu a mai atârnat de vrerea colegilor mei iubiţi, scriitorii români - încă o 
dată: Zaciu, Doinaș, Blandiana, Manolescu, Fănuş, Bănulescu, Sorescu... - 
şi nici de Securitate; nici chiar de Ceauşescu - însă eu am rămas un frate 
vândut şi sortit morţii. 

Exil? Ce e “exilul” după o viaţă de hăituială, de alungare, de expulzare 
- de excludere? Până atunci mă chinuiseră-alergaseră ruşii, precum şi nişte 
fiinţe primitive, ca ciobanul-la-român (care, potrivit tradiţie lui - orale! - 
pretinsese plată pe cap de prins, iar noi eram trei; tata, eu şi femeia mamă a 
mea). Dar ruşii erau ruşi iar de la nişte peştericoli ca ciobanii din Buia la ce 
să te aştepţi ?- dar... 

...Dar în 14 aprilie 1977 mă vânduseră intelectualii români - şi nu 
oarecari, cei de frunte! Şi nu avuseseră somn zbuciumat, nici tresăriri în 
trezie când s-au întâlnit cu mine, fie în Bucureşti, între liberare, şi plecarea 
în Franţa (noiembrie 1977); nici la Paris, când mi se adresau ca unui coleg, 
să le facilitez o bursă, ceva cărţi, o invitaţie viitoare... 

Şi, cum se întâmplă în viaţă, potrivit înţelepciunii: 

“Să te ferească Dumnezeu de răzbunarea (ei, da, răzbunarea) celui care 
ţi-a făcut rău!” 

Nu, nu m-au “iertat” vânzătorii de frate (bine: măcar de coleg): o vreme 
nu l-au lăsat pe căscatul de Dinescu să trimită fiecăruia dintre noi, “plecaţii” 
o hârtie care să ateste... reprimirea noastră în Uniunea Scriitorilor. Au recurs 
la gândirea-vorbirea lui Dinescu: 

“V-am primit pe toţi, la grămadă, bă, ce mai vreţi?» 

Chiar aşa: ce-om mai fi vrut noi de la eroul rivuluţiei-la-Român? 
Cumva şi cheia de la cassa de bani? 

Nu l-au lăsat nici pe Ulici să repare stricăciunea dinească - cine? Îi mai 

numesc o dată: 
Zaciu, Doinaş, Manolescu, Blandiana, Sorescu, Fănuş... 


Pe mine nu m-au... dat afară din ţară securiştii, beliştii, ceauşiştii, 
comuniştii. Nu aveau cum: eu îmi luasem ţara în traistă, traista-n băț, ajuns 
în Franţa scosesem averea din traistă şi mă instalasem întrânsa - în limba 
română, patria mea; 

Pe mine m-au exclus, expulzat, “anticomuniştii”, “rezistenţii prin 
cultură” - iar lista s-a îmbogăţit: 

Zaciu, Doinaș, Blandiana, Manolescu, Sorescu - Liiceanu, Pleşu, 
Adameşteanu, Monica Lovinescu. 

Am mai spus, repet: comuniştii m-au interzis vreme de 20 ani - şi n-am 
pierit. Fiindcă nu ei făcuseră, în locul meu, ce făcusem, nu ei îmi scriseseră 
cărțile - adevărat, publicate în Occident; 

“Anticomuniştii” m-au interzis după publicarea Jurnalului I-II-II în 
1997 - însă de atunci mă imită de zor, fără nici o ruşine, ba Liiceanu şi mai 
ales Monica Lovinescu m-au şi depăşit în materie de “divulgări” diaristice 
(siguri fund că numele victimei plagiatului - eu - nu va fi rostit...). 

Ei şi? 

Nu voi spune: “rămân la toate rece” ci zic iarăşi: 

Nu Zaciu, Doinaș, Blandiana, Manolescu, Fănuş, Sorescu, Liiceanu, 
Pleşu, Adameşteanu au... făptuit ei/ele, faptele mele (nici chiar Monica 
Lovinescu); 

Nu Zaciu, Doinaş, Manolescu, Blandiana, Liiceanu, Pleşu, 
Adameşteanu... au scris scris, ei/ele cărțile mele. 

Nu, nu. Eu am făcut ce am făcut, eu am scris ce am semnat - eu cu mâna 
mea. 

Deci, vorba poetului: 

“De ce-aş fi trist?” 


Exil? Ce-i acela exil? 
Paul Goma 


Paris, 7 septembrie 2004 


Miercuri 8 septembrie 2004 


Ieri am primit de la Andrei Doicescu o fotocopie a unui articol 
semnat de Alexandru Călinescu - din păcate fără indicația numelui 
periodicului şi data apariţiei. 

Titlul sună: “Întîmplări cu M-me Bruhmann” şi pare a face parte 
dintr-o rubrică fixă (“interstiţii”). Al. Călinescu povesteşte aici 
întâmplări din timpul celor şase ani petrecuţi la Paris cu un contract 
INALCO - care întâmplări mi-ar fi fost şi mie cunoscute, dacă el mi 
le-ar fi povestit... Fiindcă la o lună, la două ne vizita, în câteva 
rânduri cu soţia, iar atunci vorbeam despre toate... Insă, după cum am 
constatat, nu chiar despre toate toatele... De pildă niciodată nu ne-a 
povestit că pe gazda sa - de la Ermont, o localitatea din apropierea 
Parisului - o chema “Mme Bruhmann” şi că ea era cumnata sinistrului 
spion sovietic “Holban” - deşi îmi amintesc foarte bine, discutasem 
îndelung despre “Afişul Roşu”, despre, atunci (1992-93) scandalul 

provocat de văduva lui Missak Manouchian, cea care îl acuzase pe 
“Holban” că, fiind kominternist, conducea “rezistenţa franceză” după 
ordinele Moscovei şi nu ezitase să-i dea pe cei din Grupul Manouchian 
pe mâna... Gestapoului. 

Am să revin - cu greață - la “Roger” (alt pseudonume, ca şi 
“Holban” - deocamdată urmăresc ce spune el, Al. Călinescu, prietenul 
meu - câtă vreme a rămas la Paris, fiindcă după aceea... - citez: 

“doamna Bruhmann, personaj absolut extraordinar, care m-a 
cucerit din primul moment prin vitalitate şi umor. Evreică originară din 
Chişinău, părăsise România pe la mijlocul anilor *30. Acasă vorbea 
idiş şi ruseşte, învățase româneşte târziu, după 1918, dar simţise 
această limbă ca pe una impusă de “ocupanţi” (de altfel, începea 
invariabil amintirile pe această temă cu formula: «După ce românii au 
ocupat Basarabia...» -subl. mea). Muncise din greu (fusese 
croitoreasă), însă în Franţa se căsătorise cu Bruhmann, inginer de 
mine, şi el originar din Basarabia. Erau patru fraţi, stabiliţi în Franţa şi 
în Statele Unite, iar dintre ei se detaşa figura lui Boris Bruhmann, 
militant comunist (în ilegalitate) în România, actor important al 
Rezistenței franceze (unul dintre puţinii care au rămas în viaţă din 
grupul Manoukian [corect: Manouchian, n.m.] - celebra afacere a 
“Afişului Roşu” (...). Boris s-a întors în România după 1945, sub 
numele de Boris Holban, a intrat în dizgrație după 1945 şi a revenit în 
Franţa, trăind modest, din pensia de fost luptător în Rezistență”... 

Nu pot merge mai departe: îmi aduc aminte că am discutat cu 
Al. Călinescu, îndelung, “biografia” lui “Holban”, am impresia că 
îi împrumutasem şi o carte a unui prieten al meu, Philippe Ganier- 
Raymond, jurnalist la Le Nouvel Observateur - tot despre “Afişul 
Roşu”. Că, după zece ani, a uitat... - greu de crezut. Îl priveşte. 

Iată adevărul istoric, consemnat de majoritatea cercetătorilor din 
generaţia lui Courtois: 

- Boris Bruhman a fost arestat în România - înainte de 1940 - 
pentru activitate comunistă, dar liberat “din lipsă de probe”; 

- A trecut în Cehoslovacia - unde, declara el, Partidul Comunist 
nu era interzis... 

- După ocuparea Cehoslovaciei de către germani, a plecat spre 
Spania, “ca să lupte alături de republicani”, numai că... în 1938 nu mai 
avea ce face în Spania (republicanii fuseseră infrânţi, majoritatea lor 
se retrăsese în Franţa); 

- Boris Bruhmann s-a oprit în Franţa. El pretinde că, la mobili- 
zare (după 1 septembrie 1939) a fost încadrat în armata franceză şi că 
a fost luat prizonier de nemți... “Detractorii” l-au întrebat cum a fost 
mobilizat în armata franceză, el, ne-cetăţean francez? - “Holban” nu a 
răspuns la această întrebare; deasemeni a refuzat să spună în ce 
unitate luptase şi unde căzuse prizonier, pretextînd... secretul militar; 

- In realitate, Boris Bruhmann nu a fost militar, ci kominternist în 
Franţa. Imediat după fuga lui Thorez în URSS, “locţiitorul” acestuia 
Jacgues Duclos - notoriu agent sovietic - l-a avut, nu neapărat “consI- 
lier” ci măcar “coleg” pe Bruhmann (“Roger“, “Holban” - avea mai 
multe nume de schimb decât ciorapi). Intre 1 septembrie 1939 (când 
Franţa a declarat război Germaniei) şi 22 iunie 1941 - începutul 
războiului în Est - Partidul comunist francez - ghidat de kominterniştii 
spioni sovietici a acţionat împotriva Franţei, sabotînd industria de 

război, fiindcă... aşa suna ordinul lui Stalin, prietenul lui Hitler; 

- Din iunie 1940 - când Franţa a capitulat (iar Stalin l-a felicitat 
călduros pe Hitler pentru marea ispravă), partidul comunist francez 
(total “pătruns” de evreii originari din Europa de Est, dintre care nu 
puţini din România) a făcut tot posibilul ca să slăbească, să saboteze 
firava rezistență franceză - dusă de câţva intelectuali, aristocrați, 
catolici şi militari, în majoritate aflaţi în Africa, în colonii, o altă parte 
în Anglia, în jurul lui de Gaulle; 

- Abia după 22 iunie 1941 comuniştii francezi... au intrat în 
rezistenţă - dacă Hitler nu mai era aliatul lui Stalin... Activitatea lor 
fiind mai cu seamă actele de terorism care urmau să provoace din 
partea nemților represalii sălbatice; deci luare de ostateci; deci 
moartea multor nevinovaţi - deci nemulţumirea generală...; 

- După 22 iunie “Holban” devine (cine îl numise?, cine îl 
alesese?) “şeful militar” al MOI (muncitori emigraţi), însă nu pentru 
a le coordona lupta împotriva germanilor, ci pentru a-i controla 
şi dirija - la nevoie, pentru a-i lichida. 

Este greu admisibil ca Alexandru Călinescu să scrie - astfel 
informîndu-i pe români: “Boris Bruhmann (...) (unul din puţinii care 
au rămas în viaţă din grupul Manuchian...”). 

Boris Bruhmann nu a făcut parte din grupul Manouchian - ci 
l-a controlat, din ordinul sovieticilor, declarînd că el este singurul 
care dă ordine...; 

Boris Bruchmann constatind că un franctiror, pe nume 
Davidowitz, şi-a exprimat teama că Duclos şi “Holban” sunt în 
suspect de bune relaţii cu... Gestapo-ul, l-a convocat la o întâlnire 
“conspirativă” şi l-a împuşcat - apoi a pretins că Davidowitz era agent 
al Gestapoului; 

Boris Bruchmann nu numai că nu a fost solidar cu grupul 
Manouchian, dar, la un moment dat, constatind că alcătuitorii lui nu 
sunt “disciplinaţi”, că “activează anarhic” ba, pe urma lui Davidowitz, 
deveniseră bănuitori (în ceea ce îl privea pe el, “Holban”), i-a livrat 
Gestapoului. 

Or aceste informaţii despre “Holban” Al. Călinescu le cunoştea - 
în mai mică măsură de la mine, în mai mare de la istoricii cu care avea 
de a face, precum şi din cărţile despre “Roger”. Să admitem: când 
scrie: “Boris s-a întors în România după 1945, sub numele de Boris 
Holban, a intrat în dizgrație după 1953 şi a revenit în Franţa...” 
- Al. Călinescu nu cunoştea “amănuntele”: 

- Boris Bruhmann nu s-a întors în România, în 1945, ci în 1946, 
când a fost şi el expulzat din Franţa împreună cu alte sute de dovediţi 
spioni sovietici - printre care Mariana Şora şi iubitul ei soţ; 

- Boris Holban a fost - până în 1953 - general de securitate; 

- Este posibil ca, după 1953 “când a intrat în dizgrație” să fi fost 
scos din cadrele active ale Securităţii, în nici un caz nu a fost aruncat 
pe drumuri, cu atât mai puţin în închisoare, acolo unde pre mulţi 
trimisese el - ca securist. Insă nu imediat după aceea s-a întors în 
Franţa, cum dă de înţeles Al. Călinescu, ci prin anii 1985, cum 
glăsuieşte “scurta biografie” a bestiei, difuzată pe internet. 

Îl las - deocamdată - pe “Holban”: în cazul lui informaţiile fiind 
extrem de fierbinţi, este de înţeles prudenţa-înţeleaptă a lui Călinescu. 

Din fericire, în textul “Întîmplări cu M-me Bruhmann” Al. 

Călinescu ne oferă şi altfel de informaţii de o mare utilitate pentru 
cititorii din România, de o remarcabilă artă a cuvântului, iar mie, ca 
truditor şi în momentul de faţă la eseul Săptămâna Roşie (început în 
urmă cu doi ani...) confirmînd ceea ce afirmasem demult...: 

“Din seria pe care aş putea-o numi “poveşti cu M-me Bruhmann? 
rețin acum trei scene”, am citat din Al Călinescu. 

“Prima secvenţă e din decembrie 1991. Stăteam împreună la 
televizor, cu o ceaşcă de ceai alături, iar la jurnal tocmai se anunţa 
dezmembrarea şi moartea Uniunii Sovietice. D-na Bruhmann a urmărit 
atent, după care a izbucnit, totuşi, nu vehement, ci cu acea siguranţă a 
omului care ştie adevărul adevărat: 

“«Ei, poftim, ce minciuni pot spune - cum să dispară Uniunea 
Sovietică, o țară atât de puternică şi de minunată? Aşa ceva nu se va 
întâmpla în veci» (sublinierea mea şi comentariul: scriam altceva 
despre fanatismul /unor/ evrei bolşevici, mai ales cei din Basarabia?) 

(...) “Trei ani mai târziu, când boala (Alzheimer) a avansat, a 
urcat la etaj în plină noapte. Visase probabil, eu am auzit uşa, am sărit 
din pat, am trecut în cealaltă cameră unde dna Bruhmann mi s-a 
adresat întâi în ruseşte. i-am spus că nu înţeleg şi am rugat-o să-mi 
vorbească în franceză. Mi-a pus atunci această întrebare ce m-a luat, 
recunosc, prin surprindere: 

“«Nu vă supăraţi, aici se fac înscrieri în partidul bolşevic?» 
(subl. mea - fără comentarii...). 

“A treia replică memorabilă s-a produs în cursul unei conversații 
despre vecinii din casa de alături, o familie foarte “vielle France”, 
tradiționalistă, catolică, oameni aşezaţi, cu mare preţuire pentru 
valorile familiale. Una dintre fete se căsătorise cu un negru din 
Martinica (aşadar tot teritoriu francez), un băiat superb, semănînd 
tulburător cu Harry Belafonte. D-na Bruhmann a început să facă o 
serie de consideraţii asupra vecinilor şi a spus la un moment dat că a 
mirat-o căsătoria fetei cu un negru. S-a mai gândit puţin şi, ca să n-o 
bănuiesc cumva de vagi idei rasiste, a adăugat: 

“«Nu că aş avea prejudecăţi, dar vă spun cu toată sinceritatea: 
de când românii au ocupat Basarabia, nu-mi prea plac negrii...” 
(sublinierea îmi aparţine, ca şi trimiterea la cartea mea Săptămâna 
Roşie, episodul-mărturie a unui copil român, după 28 iunie 1940 
agresat de colegii de şcoală şi prietenii săi, evrei, care, în timp ce îl 
şi scuipau şi se şi pişau pe el, îl tratau de “fâgan dai 

“Scurtcircuite de acest tip ţin, nu încape îndoială, de o zonă 
insondabilă a fiinţei umane” încheie Alexandru Călinescu. 

Îi rămân recunoscător pentru “poveştile cu M-me Bruhmann”. 
Toate trei mi-au confirmat: aveam dreptate să spun ce am spus/scris: 

Unii evreii (cca 98%) basarabeni, după 1918 au considerat 
alipirea provinciei la România ca “ocupaţie” - şi au luptat o viaţă 
împotriva “ocupanţilor-ţâgani”. Fiindcă, în public afirmau că 
Basarabia este rusească, însă în intimitate celulelor bolşevico-sioniste 
considerau Basarabia ca proprietate a lor, a evreilor, ca ţară a lor - 
stau probe cântecele evreieşti: “Basarabia fzara mia”, precum şi 
“Orgheiev, Orgheiev,/ Rodina evreiev ”...; 

Unii evrei (nu toţi, doar vreo 97%) erau/sunt persoane 
ultrafanatizate,  ultraresentimentare,  ultrarasiste, pentru care 
răzbunarea (sălbatică) pe goi a fost, a rămas visul de veacuri - din 

nefericire, materializat în ţările ocupate de sovietici; 

In fine: unii evrei basarabeni (nu în totalitate, numai cca 96% 
dintre ei) au fost şi sunt ultrarasişti (am mai spus-o, o repet). In ochii - 
şi în fapta - lor, tot ce nu este evreu este inferior, este de disprețuit - de 
ce nu: de stârpit, cu arma aflată la îndemână: bolşevismul. 

Iată “învăţămintele” oferite de tovarăşa Bruhmann. 


Vineri 10 septembrie 2004 


Am reluat relațiile cu Polirom. Lidia Ciocoiu a promis apariţia 
Calidorului pentru (în-jur-de) 2 octombrie; ar urma Culoarea... prin 
ianuarie-februarie. A acceptat principiul Sabina, ca al treilea titlu 
editat de ei. 

I-am scris lui Dan Petrescu - doar el m-a introdus la Polirom. 

I-am scris lui Niculiţă: să trimită Culoarea... Să reia legătura 
cu Vremea în chestiunea Jurnalelor. Să vadă ce e cu Alfabecedarul, 
la Frunză. 

Privită, enumerarea titlurilor poate da impresia unei intense 
activităţi editoriale. Nu voi număra bobocii decât atunci când îi 
voi avea în mână. 


Sâmbata 11 septembrie 2004 


De trei zile aştept de la Iurie Colesnic o informaţie. Care nu mai 
vine. Azi am găsit un răspuns prin care spune că mesajul meu de ieri - 
prin care spuneam că nu primisem nimic nu se poate descuia. 

In fine. Trudesc din greu la Jurnal I. Am ajuns la jumătate. 


Duminică 12 septembrie 2004 


Greu-greu. Şi sunt abia la ceva-mai-mult-de-jumatate. 

Niculiţă aşteaptă contractul de la Frunză pentru Sabina. 

Copiind-corectînd Jurnal I (...pe sărite, cel din 1978-80), am 
impresia că revăd însemnările de jurnal de ieri - hai de alaltăieri. 
Terifiant: nu s-a schimbat (aproape) nimic. Nici în starea lucrurilor, 
nici în caracterul oamenilor. Doar evenimentele sunt altele. 

L-am visat astă noapte pe Ivasiuc: se aşezase la o masă de bistrou, 
alături, mă văzuse - dar nu schimbasem o vorbă. Cu celălalt 
discu-tasem despre moartea lui Ivasiuc. Dar nu ne mirasem că în acel 
moment era viu - şi mânca. 

(...) 
Miercuri 15 septembrie 2004 


Cu chiu cu vai am ajuns la pagina 270. 
Culcer mi-a scanat Justa. Am de lucru. 


Joi 16 septembrie 2004 


Lucrez la finalul Jurnalului pe Sărite. Sper să-l dau gata azi. 
Am primit o scrisoare interesantă de la Gh. Moldovan. 

Mă întreabă (retoric...) de ce Săptămâna Roşie nu este expusă 
în rafturi şi se vinde pe sub mână... Ei, de ce! Fiindcă Românul 
este rezistent-cultural, ce dracu”! 


Vineri 17 septembrie 2004 
Bolnav de oboseala. Nu l-am dat gata. Mai am. 
Sâmbată 18 septembrie 2004 


Poate că azi. Poate. Ar fi timpul. 

L-am terminat. Corectură generală. 

Azi Filip a instalat pe site-ul internet grămada de texte 
aşteptătoare. 


Luni 20 septembrie 2004 


Am terminat de corectat Jurnalul pe sărite: 290 pagini. 

Am început să corectez Justa. 

Semne bune: Săptămâna Roşie nu zace în depozite. Câte un 
exemplar, câte un exemplar, dar se cumpără. Mi-au parvenit semne pe 
internet şi prin poştă. Oarecare reconfort. În acelaşi timp, nemulţumire. 
Fiindcă ceea ce citesc oamenii acum este o variantă datată, depăşită. 


Miercuri 22 septembrie 2004 


Zăpăcit, năucit de oboseală. Nu voi mai recidiva în scanarea 
textelor vechi. O muncă peste puterile mele. Termin Justa - şi atât. 
Mi-a trimis Victor Frunză o scrisoare-contract pentru 
Alfabecedar. Azi îi trimit răspunsul. 
Am primit, de la Polirom “şpaltul” Calidorului. Am corectat fişa 
bio-biblio. 
Tot azi am primit un mesaj de la Stejarel Olaru - vine încoace între 
29 septembrie şi ceva octombrie. Sper sa aducă şi ceva “hârtii”. 


Vineri 24 septembrie 2004 


Azi am terminat de corectat Justa. Uf! Am mai zis, repet: nu mai 
fac una ca asta! Riscînd să-mi rămână anume texte neinternetizate. 

A fost pe aici Davide Zaffi, traducătorul din italiană. Am discutat 
despre Calidor. 

Sergiu Mihalcea a reuşit să-şi convingă patronii pentru o singură 
emisiune de 50 minute... 


(...) 
Duminică 26 septembrie 2004 


A dat Dumnezeu! 

Am pus, pentru “depozitul” de la Niculiţă: Jurnalele I-II-III şi 
Justa - mai rămâne să-mi arunc ochii pe Sabina; pentru internet: Jurnal 
pe sărite (1), Justa şi Uşa noastră cea de toate zilele. 

Mă tem că am să intru în mâncă (sic) de... activitate. 
Am terminat corecturile, dar obosit fiind, nu am chef - nici 
putere - de altceva. 


Miercuri 30 septembrie 2004 


Gata! Am terminat cu corecturile! De mâine încep o nouă viaţă. 

Au fost multe micile-bucurii în ultimele zile: 

- Din calidor : a ieşit la Polirom; 

- St. Olaru a adus câteva kilograme de hârtie din dosarele mele - 
are să mi le dea mâine; 

- Loredana Mitruţ - mi-a trimis - şi a ajuns, prin poştă o machetă 
(în bronz) a unui proiect de monument realizată de unchiul său, 
sculptorul Aurel Vlad. 

Superb. Mi l-am instalat în faţa ochilor. 


OCTOMBRIE 

Vineri 1 octombrie 2004 


Am ajuns şi la Întâi. 

Plin de proiecte. Mai adevărat: proiectele mele cele mai dragi şi 
mai importante: să nu am nici un proiect, astfel să-mi vin în fire. 
Din păcate, din fericire, voi avea de lucru cu transcrierea filelor din 
dosarul de securitate. 

Observ că site-ul meu este frecventat cu precădere pentru jurnale. 
Nu este de mirare; este de constatare. Şi pe mine mă interesează 
jurnalele altora, de ce ale mele nu ar fi căutate de alți-alţii? Adevărat, 
constant este vizitat... Alfabecedarul (1-2-3 vizite pe zi). Dar şi 
cărțile de ficțiune (Bonifacia, Gherla, Sabina, Altina...). 


Sâmbătă 2 octombrie 2004 


Ieri am primit o suma de mesaje de felicitări-urări; 

Am fost la manifestaţia din faţa ambasadei Rusiei. Organizată de 
Stefana Bianu. A fost şi Negrescu-Soutzo. Nu foarte mulți oameni, dar 
mai mulţi basarabeni decât ne-basarabeni la ultima demonstraţie la 
care am participat. Cu toţii: amărâţi-amărâţi, bieţii. 

Tot ieri mi-a telefonat, de la Hirova, primăriţa de acolo: că la 
Mana a fost o manifestaţie culturală în legătură cu mine - şi cu vârsta 
mea. lar azi dimineaţă la ora 5 m-a trezit din somn telefonul - de la 
Mana. Eram atât de zăpăcit, încât nu am reţinut prenumele persoanei 
care este o Saviţchi (prin naştere?, prin căsătorie?). 

Aseară - destul de târziu pentru mine, care mă culcasem - a 
telefonat, de la Bucureşti, Ioana Zlotescu. Văzuse - redifuzată? - 
porcănia lui Diaconescu (şi portretul meu încadrat în negru). Dăduse 
telefon Marianei Sipos, să o întrebe dacă murisem... 

M-am întors de la manifestaţie cu o uriaşă sacoşă plină de hârtii. 
Le-a adus Stejărel Olaru. Rămâne să-mi fac curaj şi să mă apuc de 
copiat. Abia scăpasem de cealaltă muncă istovitoare, corectarea, că 
iată... Soarta destinului, vorba poporul nostru. 

Şi Ioana Zlotescu şi Mariana Sipoş - mai devreme Mircea 
Stănescu m-au anunţat că Din calidor a apărut în librăriuile 
bucureştene. Am să-i scriu chiar acum D-nei Ciocoiu o epistolă de 
mulţămită. 


Duminică 3 octombrie 2004 


Am mai primit felicitări - numeroase de la tineri şi necunoscuţi. 
Fac bine pe la inimă. 

Ieri dimineaţă, la orele 5 fix - telefon de la Mana. Mi-a făcut 
plăcere, chiar dacă m-a trezit din somn. 

Am început să copiez din hârtiile aduse de Stejărel Olaru. 
Deocamdată perioada procesului, a recursului (1957). 

Nostimada: apar în dosarul meu două documente din... 1941. 
Unul semnat de generalul Antonescu! Că el nu este de acord cu 
“întrebuinţarea în situaţii înalte oficiale...” a lui Paul Goma, mason! 

Boii de securişti! Care nu ştiu ce-i aceea omonimie şi cu ce se 

mănâncă ea; nu ştiu să citească, nu-s în stare să priceapă... cronologia: 
“atunci”, în “11.111.1941” aveam 5 ani şi jumătate. Spre norocul meu 
nu m-au... descoperit francmason decât în... 14.05.77 - adică după ce 
mă liberaseră; şi nu în 1957, ca sa mă bată Ţirlea şi cu Enoiu, până a 
mă face să recunosc: da, am fost - mai sunt mason! 

M-am hotărît - aseară, după ce, cu Ana, cu Filip, am râs de ne-am 
scrintit maxibulele, pe seama “vigilenţei securiştilor” (nu era deloc o 
legendă confuzia pe care o făceau între “Suisse” şi... Suedia), m-am 
hotărît, zic, să fac din acest Dosar o carte. Spor la treabă! 


Luni 4 octombrie 2004 


Am copiat ieri hârtii privitoare la D.O. şi la prelungirea lui. 

Loredana Mitruţ (care mi-a copiat Uşa..., iar acum cele două 
volume de Amnezia la români) a acceptat propunerea mea de a 
dactilografia şi texte ale mele, vechi, fie articole, fie scrisori. Urmează 
să le caut. Ba chiar să le şi găsesc, pe unde le voi fi pus... 


Marţi 5 octombrie 2004 


Nu mă simt bine. Ieri, după vizita lui Stejărel Olaru, extrem de 
obosit, m-am culcat. După o vreme, când am dat să mă ridic din pat, 
am înţeles că iar mă vizitează ameţelile. Durează şi acum, după o 
noapte de odihnă. 

Aseară am primit prin web replica lui Mircea Stănescu dată lui 
Laszlo. Ca de obicei, foarte bun, Stănescu. Din păcate nu are unde să 
publice. I-am cerut permisiunea de a-i trece textul în jurnalul meu pe 
octombrie, însă acesta va “apărea” abia încolo, spre 7 noiembrie... 

Tot M. Stănescu mă anunţase că vineri (1 octombrie) un canal 
Oglinda TV a difuzat “integral - trei ore - dialogul cu Cozighian”. I-am 
transmis vestea lui Cozighian, el mi-a spus că înregistrarea noastră 
durează 6 ore, nu 3 şi că nu a auzit de “Oglinda”. 

Stăm bine. 

Am mai copiat câteva pagini (din dosarul I 2217, vol 6) - martie 
1977. Voi încerca să mai lucrez câte ceva şi azi. 

Până atunci trec aici textul lui Mircea Stănescu. Nu este o soluţie, 
dar nici el nu are unde să publice; şi el este contestat - vorba Monicăi 
noastre naţionale. 

Asta îmi aduce aminte o vorbă-vorbă, între săraci: 

«Poftiţi la noi, să mâncăm răbdări prăjite...» 


Bucureşti, 3 octombrie 2004 
Tribulaţiile lui Laszlo Alexandru faţă cu “antisemitismul” 


Numărul ultim (5/2004) al revistei electronice E-Leonardo conţine un 
“Dosar Paul Goma”, în care editorul publicaţiei, Laszlo Alexandru, 
specializat în hăituirea “antisemitului” Paul Goma, ne ia drept martori la 
neîncheiata sa “despărţire” de acesta (1). În plus, pe cât de lungul, pe atît de 
nulul text al lui Laszlo îşi opreşte atenţia şi asupra studiului meu anexă la 
ediţia Săptămânii Roşii a lui Goma, publicată anul acesta la Editura Vremea 

(2). Preocupat să “demonstreze?” - “prin deviere” - că eu însumi sînt 
“antisemit”, Laszlo nu a băgat de seamă că nu sînt autorul vreunei “postfete” 
- postură încărcată de autoritate în care refuz să mă situez - ci al unui studiu 
însoțitor; la fel cum nu ştie - deşi pretinde că a citit anterior Săptămâna 
Roşie - că ediţia de la Vremea nu este nicidecum “princeps”, ci cronologic a 
treia publicată, site-ul lui Paul Goma găzduind din 2002 numeroase variante 
în format electronic (3). 

În primul rînd, aş spune că reacţia nervoasă a “polemistului” Laszlo - 
după cum el se autodefineşte - într-o chestiune dintre cele mai serioase - 
aceea a memoriei şi istoriei exterminării evreilor şi a responsabilităţii 
comunităţii româneşti, în paralel cu cea a comunităţii evreieşti pentru crime 
similare - are loc pe un ton amuzat, ceea ce denotă o gravă iresponsabilitate 
intelectuală. Laszlo: “după lectura fragmentelor de mai sus [ale lui Goma - 
n. m.], mi-am zis cu un zîmbet interior...” (4) şi: “Lăsînd oarecum gluma la o 
parte, să relev totuşi un amuzant contrasens al postfaţatorului...”. Certamente, 
Laszlo n-are decît să se amuze cu privire la textele lui Goma şi la al meu, însă 
nu văd cum se va putea păstra astfel în limitele unei discuţii sobre despre un 
subiect atît de grav (5). 

Apoi, replica sa este măcinată de numeroase contradicții interne. 
Iar acestea nu sînt deloc, dar deloc amuzante, ci: grave. Într-un loc afirmă că: 
“pînă la proba contrară, îi acord deplin credit lui Goma în descrierea faptelor 
[cu privire la “atrocitățile comise de evreii din Basarabia împotriva 
românilor” (6) - n. m.]”, pe cînd în altul: “«ceea ce a fost cronologic înainte» 
[“săptămîna roşie” - n. m.] nu explică, în cazul de faţă, mai nimic, întrucît e 
vorba de realităţi masiv contrafăcute, preluate prin optica propagandei 
fasciste a vremii.” Cum poţi să-i acorzi cuiva credit - aşa cum face Laszlo în 
ce-l priveşte pe Goma - atunci cînd “descrie fapte”, în condiţiile în care în 
acelaşi timp apreciezi că respectivul utilizează o informaţie “masiv 
contrafăcută”? Apoi, dacă actele scrise ale regimului Antonescu falsifică 
“masiv” realitatea, aşa cum pretinde Laszlo, atunci de ce ele sînt folosite 
pentru a descrie acţiunile criminale ale aceluiaşi regim în Basarabia, 
Bucovina de Nord, Transnistria, Dorohoi sau laşi de către cei care, asemeni 
lui Laszlo, le neagă veracitatea? Cu alte cuvinte, cînd sînt ele “documente” şi 
cînd sînt simplă “propagandă”? Şi, mai mult, dacă actele în cauză sînt “masiv 
contrafăcute”, mai putem oare reuşi să decelăm adevărul de fals? Răspunsul 
este unul singur: acestea sînt surse valabile atunci, şi numai atunci, cînd sînt 
folositoare. (De ce documentele regimului Antonescu nu pot fi asimilate 
simplei propagande, aşa cum în mod fals naiv o face Laszlo pe urmele 
propagandiştilor “Holocaustului din România”, se poate argumenta în 
maximum cinci rînduri.) 

Pe de altă parte, dacă, aşa cum am văzut, Laszlo îi acordă deplin credit 
lui Goma în descrierea faptelor, atunci cum de susţine în acelaşi timp că 
“simpla anterioritate cronologică nu presupune cu necesitate un raport de 
cauzalitate”? Căci dacă faptele relatate de Goma sînt credibile, atunci Laszlo 
nu ne explică şi de ce “atrocitățile comise de evreii din Basarabia împotriva 
românilor” nu ar explica - fie şi oricît de parţial - motivațiile celor care au 
ordonat şi executat crimele împotriva evreilor. Luîndu-ne martori la acest 
mister, Laszlo îşi închipuie însă că probează astfel “antisemitismul” lui 
Goma. ŞI, bineînţeles, pe al meu personal. 

În plus, dacă în fragmentul mai sus citat nu respinge explicaţia cauzală, 
într-un paragraf anterior el se arată drept partizan al unui discurs de tip 
postmodern care respinge nu doar principiul corespondenţei, ci şi pe cel al 

cauzalității. Citez pe larg, dar chiar pe larg: “Cercetarea istorică de azi nu mai 
situează cu predilecție faptele studiate pe modelul binar adevăr - neadevăr, ci 
preferă distincția verosimil - neverosimil, plauzibil - neplauzibil. Tot mai 
mare pondere ocupă discursurile istorice de natură relativistă («eu presupun 
că e aşa, dar s-ar putea să mă înşel»), abordarea pluriperspectivistă, cerce- 
tarea realităților din trecut cu ajutorul instrumentelor alternative. Evoluția 
este dinspre istoriografia totalitară, arţăgoasă, intolerantă şi monologală spre 
cea democratică, tolerantă (în limite ştiinţifice), dialogală.” 

Şi încă: argumentul absenței unei formaţii istorice de şcoală - preluat de 
la Pecican (7) -, pe care Laszlo i-l adresează lui Goma, 1 se poate întoarce, 
căci nici el nu poate să facă dovada une patalamale în acest sens. Dacă 
posesia unei diplome de absolvent de istorie este cea care face “verosimile” 
aserţiunile cuiva, atunci iată că Laszlo îşi retrage singur veracitatea propriilor 
spuse. 

Ca să rezum şi să închei: dacă la începutul textului său Laszlo ne anunţa 
că problema în discuţie este dacă afirmaţiile lui Goma corespund sau nu 
realității cu privire la subiectul aflat în discuţie, cum de poate el stabili acest 
lucru în timp ce se declară adversar al principiului corespondenţei? Şi, în 
plus, cum de poate convinge că aserţiunile sale potrivnice logicii binare 
(adică principiului non-contradicției) - şi în primul rînd cele privitoare 
la “antisemitismul” lui Goma şi Stănescu - depăşesc nivelul unei 
“verosimilităţi” contrare căutării adevărului, care este proprie obiectivităţii 
demersului ştiinţific? 

Suficient pentru armătura logică a modului de a proceda al lui Laszlo. 
Nici stilistic vorbind textele sale nu se prezintă însă mai grozav. lată o suită 
de exemple de o prețiozitate lipsită de gust: “Canalul de comunicare dintre 
noi [dintre Laszlo şi Goma - n. m.] s-a perturbat” (8); “de-a lungul întregii 
expuneri a autorului, care [...] îl obligă [pe cititor - n. m.] la lecturi 
încrucişate”; “agresiunea pamfletară [a lui Paul Goma - n. m.] împotriva 
persoanei biografice a contestatarilor” este “ignobilă”; “Să fie sănătos Paul 
Goma!”; “zgomotoasă aberaţie”; “Aceste exemple şi altele, la fel de 
neconcludente, îl împing [pe Mircea Stănescu - n. m.] spre zgomotoasa 
concluzie că...”; “Însă fără umflarea artificială a gogoaşei, cum şi-ar fi putut 
el însuşi [tot despre mine este vorba - n. m.] scoate din mînecă falsurile 
flagrante?”; “Dacă asta nu vrea să spună că Paul Goma aruncă responsabili- 
tatea Holocaustului pe umerii evreilor, atunci înseamnă ori că eu sînt paşa de 
la Vidin, ori că...”; “ce gălăgios eufemism ne serveşte Mircea Stănescu”. 

Acestora li se adaugă formulări pretins ştiinţifice de-a dreptul aiuri- 
toare, precum: “Profilul său eroic [al lui Paul Goma - n. m.] din perioada 
totalitară” şi “implicarea sa activă, biografică, în lupta împotriva abuzurilor 
şi a samavolniciei”; “verticalitatea sa nezdruncinată de agresiunile comunis- 
mului”; “Le citez integral [frazele lui Goma - n. m.], în ciuda incongruenţei 
lor stilistice (datorită direcțiilor semantice suprapuse şi intersectate); “Îndată 
ce intrăm în contact cu cronotopul istoric”; “partizanatul antisemit al lui Paul 
Goma a prins un contur tot mai consistent”; “întrebarea sa arţăgoasă” şi 
“incoerenţa stilistică [ale lui Goma - n. m.]; “o răsunătoare demonstraţie 
istorio-grafică a lui Ovidiu Pecican” (9); “[Goma] forţează concluzia sa 
antisemită neplauzibilă”; “cea mai scandaloasă minciună a lui Paul Goma o 
constituie preluarea logicii globaliste şi a limbii de lemn din propaganda 
antonesciană”; “tonurile pastelate [ale lui Goma - n. m.] prin care e evocat un 
criminal de război”; “Aberaţia evidentă a acestei ipoteze [a lui Goma - n. m.] 
este migălos demontată de către Ovidiu Pecican”; “[Goma] Îl invectivează pe 

Corneliu Coposu” (10); “[Goma] n-ar face aici decît să abată atenţia: de 
la esenţa conceptului la aparenţa sa. Prin aruncarea în criză a semnifican- 
tului, se încearcă o tulburare de percepţie în ordinea semnificatului”; 
sau (deja citata) “cercetare a realităților din trecut cu ajutorul instrumentelor 
alternative”. 

În plus, găsim apelative precum: “Întocmind, pe ton coleric, liste negre 
ale cercetătorilor care nu-i împărtăşesc punctul de vedere”; “Paul Goma nota 
recent, cu nedezminţit grobianism”; “Paul Goma pare a fi clona lui Corneliu 
Vadim Tudor”; “nocivul său delir Săptămîna Roşie”; “ideile lui strîmbe, 
scandaloase, revoltătoare”; “n-am mai avut pînă acum prilejul de a cunoaşte 
cărţi atît de mizerabile precum Săptămîna Roşie 28 iunie - 3 iulie 1940 sau 
Basarabia şi Evreii”; “am constatat «rinocerizareay scriitorului parizian” - 
cu privire la Paul Goma - şi: “patenta rea-credinţă a postfaţatorului [...] fie un 
retardat, fie un nelegiuit”; “Prin abilitatea cu care răsuceşte şi răstălmăceşte 
ideile preopinenţilor, pentru a-i acuza apoi cu arţag, Mircea Stănescu 
dovedeşte cu prisosință că nu este retardat.”; “certăreţul nostru”; “Junelui 
scandalagiu...”; “cum atît de inteligent nuanţează postfaţatorul”; “mincinos 
neobrăzat”; “M. Stănescu ne comunică înfierbîntat”; “Pledoaria lui Mircea 
Stănescu alunecă uneori dinspre viclenie spre neghiobie”; “La asemenea 
neghiobie n-am de dat nici o replică”; “La fel de ofensat am dreptul să mă 
consider de stupizenia următoarei obiecţii”; “istoricul care se pretinde a fi”; 
“«Istoricub> Mircea Stănescu”; “Mă limitez la a răspunde unei ultime 
minciuni a postfaţatorului pe care l-am onorat oricum cu o atenţie nemeritat 
de extinsă” - atribuite mie. 

Pentru că Laszlo se “amuză” punînd alături aserţiuni din Săptămâna 
Roşie şi din România Mare, le voi aşeza şi eu pe ale sale alături de altele fără 
a preciza în mod inutil de unde sînt culese: ““aberaţiile publicate de un cretin 
[...] Mircea Stănescu”; “un descreierat - Mircea Stănescu”; “o nulitate 
(Mircea Stănescu) care semnează un articol mincinos şi calomniator”; sau 
“mîrşăviile susţinute de Mircea Stănescu” căruia “îi mai rămîne o scuză: un 
derapaj acut psihic” (11). 

Şi totuşi, cele spuse pînă acum nu arată ideea pe care Laszlo o are 
despre subiectul istoric în discuţie, la fel cum nu explică nici motivațiile sale. 

Pentru a fi corect, trebuie să spun că luarea de cuvînt a scriitorului 
Laszlo - la fel ca şi a istoricilor Ion Solacolu şi Ovidiu Pecican - se deosebeşte 
într-un punct esenţial de poziţia restului intelighenţiei româneşti, al cărei 
comportament se manifestă printr-o tăcere mormîntală nu doar asupra subiec- 
tului în discuţie, ci şi, în genere, asupra a tot ceea ce este legat de Paul Goma. 
Trebuie să-i recunosc deci lui Laszlo cel puţin un merit, şi anume: acela de a 
încerca să-l înmormînteze intelectual pe Goma în urma unui surogat de 
analiză şi de discuţie. 

Ca istoric ori, în genere, ca intelectual, trebuie să dai dovadă de o 
enormă carenţă intelectuală pentru a crede că există etnii - în speţă cea 
evreiască - predispuse la comunism, căci pentru omul de ştiinţă nu există alte 
explicaţii decît cele de natură socială. Asemenea pretinse explicaţii nu au 
nimic de-a face cu raţiunea, ci cu dogma. La fel de dogmatice sînt însă şi 
supoziţiile textelor lui Laszlo Alexandru. 

Urmîndu-l pe Ovidiu Pecican, Laszlo nutreşte convingerea că în cazul 
“atrocităților comise de evreii din Basarabia împotriva românilor”: “Nu a fost 
vorba despre un conflict interetnic”, ci că “mesajul este unul de critică 
socială” (12), evreii respectivi protestînd astfel - alături de ucraineni (şi de 
ruşi!) - împotriva discriminărilor şi corupţiei statului burghez. Cu o aseme- 

nea gîndire adîncă asupra subiectului - care presupune că în timp ce-i 
ucideau, jefuiau şi batjocoreau pe ostaşii şi reprezentanţii administraţiei 
româneşti, evreii (împreună cu ucrainenii şi ruşii) transmiteau mesaje 
filozofice de critică socială - nu este de mirare că Laszlo găseşte că, în 
dezbaterea sa împreună cu Ion Solacolu şi Ovidiu Pecican asupra “cazului 
Goma”, “urcam la rădăcina fenomenului”. 

Privitor la sursele pe care Goma îşi întemeiază analiza, Laszlo le indică 
doar pe cele care îi convin, adică: nu-i periclitează argumentaţia. Căci dacă 
pînă la ediția de la Vremea el nu citise Săptămâna Roşie, de data aceasta 
arată că a parcurs-o, la fel cum arată că a parcurs şi studiul meu anexă. Numai 
că lectura sa nu înregistrează decît ceea ce îi slujeşte pentru a-l “contesta” pe 
Goma. Or, cartea lui Goma este clară - fapt reproşat şi de studiul meu 
consacrat lui Radu Ioanid -, ea întemeindu-se în primul rînd pe textele unor 
autori precum: sionistul comunist Matatias Carp, evreul fost comunist Mihail 
Bruhis şi evreul fost comunist utopic Z.K.-Gr. Vindeleanu. l-am mai 
reprodus o dată nu atît pentru a restabili - iarăşi - adevărul, ci pentru a arăta 
practicile la care recurge autorul unui text care îl acuză pe Goma tocmai 
de “parţialitate” şi “unilateralitate” (13). 

Două dogme privitoare la România animă textul lui Laszlo: 1). Că 
aceasta a fost, încă de la 1867 (dacă nu chiar de la 1848), cea mai antisemită 
ţară a Europei de dinainte de Primul Război Mondial; 2). Că ea a instituit cea 
mai severă legislaţie antievreiască din Europa, mai severă chiar decît în 
Germania nazistă. A încerca a-şi sprijini argumentaţia pe textele Hannei 
Arendt - ea însăşi tributară informaţiei accesibile perioadei sfirşitului celui 
de-Al Doilea Război Mondial, ea însăşi acuzată cînd de “antisemitism”, cînd 
de a fi bîntuită “de ura de sine” proprie evreului - este de două ori eronat. 
Suficient de indicat aici este că patriarhul cercetării Holocaustului, Raul 
Hilberg, respinge o asemenea vedere asupra chestiunii, în timp ce la treizeci 
de ani de la apariţia cărţii lui Arendt, Eichmann la Ierusalim, Laszlo se arată 
un disciplinat propagator al mitologiei istorice care slujeşte Industriei 
Holocaustului drept muniţie de război. Laszlo: “Dar nu numai Parlamentul 
român şi legislaţia statală erau impregnate de autoritarism împotriva 
minorităţilor neasimilate, ci chiar mentalitatea populară nu ezita să îndemne 
la violenţe. Toată Basarabia era un butoi de pulbere antisemită...” 

În plus, Laszlo dă glas altor două dogme proprii Industriei 
Holocaustului, şi anume: lipsa de inteligibilitate a crimelor comise împotriva 
evreilor în timpul Celui de-Al Doilea Război Mondial şi “unicitatea” 
Holocaustului. Căci altfel nu se explică de ce - iar Laszlo nu ne luminează 
nici pe departe -, dacă antisemitismul era atît de puternic în România 
antebelică, pentru a trece de la “îndemnuri la violenţă” la “fapte” a fost 
aşteptat Antonescu? Altfel spus, nu înţelegem cum, într-o ţară ca acea 
Românie despre care ne vorbeşte Laszlo, antisemitismul devine criminal la 
circa 70 de ani distanţă? La fel, el nu ne luminează nici de ce “notoriul 
criminal de război” Antonescu nu i-a predat naziştilor pe evreii din Vechiul 
Regat după epuizarea de către Germania nazistă a oricărei alte soluţii a 
“problemei evreieşti” - alta decît exterminarea - de după Conferinţa de la 
Wannsee din ianuarie 1942? Textele lui Laszlo sînt, în acest sens, un 
exemplu greşit de punere a întrebării de început cu care debutează orice 
interogaţie ştiinţifică. Apoi, autorul nu ne luminează nici de ce “atrocitățile 
comise de evreii din Basarabia împotriva românilor” ar fi nişte “ignonimii”, 
adică nişte crime obişnuite (şi, în plus, “masiv contra-făcute””), în timp ce 
crimele colective comise de regimul antonescian un “genocid”. Prin urmare, 

lui Laszlo nu-i rămîne decît să se simtă în continuare ofensat de analiza pe 
care am făcut-o textelor sale, căci reacţiile-i nu fac decît să indice o obsesivă 
situare în para-ştiinţă. 

Expunerea istorică a lui Laszlo este cînd contrafactuală, cînd fără 
referire la contextul istoric, toate acestea arătînd că el lucrează cu o schemă 
de analiză anistorică. Este cazul chestiunii politicilor protecţioniste, al 
măsurilor sociale ale tînărului stat naţional al Principatelor vizînd stoparea 
imigrației şi a polemicii lui Kogălniceanu cu influenta Alianţă Israelită 
Universală, în legătură cu care Laszlo comentează: “Cine ar fi crezut? 
Refrenul ceauşist al «neamiestecului în treburili intierni» funcționa deja la 
1869! Timpul s-a oprit în loc.” În fapt, nu timpul, ci aplecarea asertorului 
asupra subiectului este cea care comite clasica eroare istorică de a analiza 
trecutul prin prisma prezentului. 

Dezolantă este şi înfăţişarea mizei cărții lui Goma. Căci dacă românii 
aveau “problema lor” cu evreii, iar aceasta consta în răzbunarea pentru 
“atrocitățile comise de evreii din Basarabia împotriva românilor” cu un an 
mai devreme - aşa cum afirmă Goma - atunci Laszlo nu ne lămureşte cum din 
punct de vedere istoric crimele antonesciene - sau marea lor majoritate - ar 
putea fi subsumate noţiunii de Holocaust? În această perspectivă, crimele 
colective ale regimului antonescian pot fi numite: crime de război, crime 
împotriva umanităţii, genocid, însă nu pot fi subsumate Holocaustului, care 
reprezintă exterminarea evreilor (şi în acelaşi timp a handicapaţilor şi 
romilor) din motive ideologice (proprii naţional-socialismului), nu din 
motive de răzbunare şi nici pentru a-i jefui (14). A refuza să iei act de acest 
punct de vedere, numindu-l “minciună flagrantă şi profund insultătoare”, şi 
acuzîndu-l pe susținătorul său de “antisemitism” şi “negare frontală a 
Holocaustului” (nici măcar “deviantă”, cum susţine Radu loanid!), reprezintă 
o crasă necunoaştere a dezbaterii din literatura ştiinţifică privitoare la 
Holocaust. lată de ce îți vine să te închini, atunci cînd Laszlo ia Parchetul 
drept arbitru într-o dezbatere intelectuală (curat “dezbatere” şi curat 
“intelectuală”!): “Atrag atenţia că ne aflăm deja în sfera unei culpe 
sancţionabile penal”. 

Semnalul de alarma al lui Laszlo face casă buna cu amenințările 
nevoalate ale lui Teşu Solomovici — fostul just-tovarăş de la Munca devenit 
gardian-just al “Ordonanţei privind interzicerea simbolurilor fasciste, rasiste 
şi [sic] antisemite” — adresate colegilor săi editori de la Vremea cu prilejul 
lansării Săptămânii Roşii la Tîrgul de Carte din vara aceasta: 

«Grijă mare, grijă mare, că-i caz penal!» 

În studiul care însoţeşte eseul lui Goma demonstram că Radu Ioanid 
este un falsificator conştient de citate întrucît, pentru a-şi proba susţinerile, el 
nu doar citează aiurea din romanul Basarabia ci, şi mai grav, falsifică 
sistematic - atît în textul privitor la Goma, cît şi în lucrările istorice - 
documentele de epocă antonesciană. Faptul că lui Laszlo toate acestea i se par 
“nesemnificative neconcordanţe de citate” care pot fi reproşate “eventual” 
traducătorilor lui Radu loanid nu fac decît să-l situeze într-o ilustră 
companie. În studiul meu citam şi din lucrarea Evreii sub regimul 
Antonescu, carte care nu a fost tradusă din nici o limbă, iar Laszlo impută 
falsificările de acolo - “eventual” - tot traducătorilor. 

La fel, studiul meu critica aşteptările deplasate ale lui Laszlo, şi anume 
că după el lucrarea lui Goma nu arată asemeni unui tabel în care pentru 
fiecare “ignonimie” săvîrşită de evrei împotriva românilor nu aşează alături 
o alta săvîrşită de români împotriva evreilor, pentru ca informaţia să fie pusă 

în pagină în mod “echilibrat”. 

Pentru a-şi convinge cititorii că “«Istoricul» Mircea Stănescu are 
probleme cu cronologia”, Laszlo uzează de tertipuri nedemne de un mînuitor 
al cuvîntului, afirmînd că: “eu însumi [Laszlo adică - n. m.] am fost primul 
critic al antisemitismului lui Paul Goma, nu Radu Ioanid şi nici Michael 
Shafir”, pe motiv că discuția sa cu Ion Solacolu s-a desfăşurat “prepon- 
derent” “în luna noiembrie 2002”. Mă văd nevoit să mă autocitez: “Primul 
comentariu la Săptămâna Roşie sau Basarabia şi Evreii nu îi aparţine însă 
lui Ioanid, ci lui Michael Shafir” (15). Prin urmare, Laszlo se simte în mod 
iluzoriu deposedat de o atare anterioritate, însă aceasta se întîmplă nu din 
pricina cronologiei pe care pretinde că o stăpîneşte, ci numai pentru că Shafir 
nu-l acuză nicăieri pe Goma de “antisemitism”, ci de: “negare” şi “triviali- 
zare” a Holocaustului. În mod obişnuit, orice expunere cronologică este în 
funcţie de momentul publicării criticilor privitoare la Săptămâna Roşie. lar 
discuţia epistolară a lui Ion Solacolu cu Laszlo Alexandru, intitulată 
“Polemici pe internet”, a apărut pentru prima dată în revista “Columna” din 
Tîrgu Jiu în 2003 (nr. 5-6), în timp ce cartea lui Shafir a fost publicată în 
ediţie română în noiembrie 2002. Dar chiar şi lucrînd cu criteriul lui Laszlo - 
cine este emițătorul primelor pulsiuni împotriva lui Goma - el tot nu trece de 
examenul pe care şi l-a propus. Citez din introducerea cărţii lui Shafir: 
“Versiunea originală a textului a fost finalizată în noiembrie 2001 şi a fost 
publicată în limba engleză în august 2002, în colecţia ACTA condusă de 
Leon Volovici, la Centrul Internaţional Pentru Studierea Antisemitismului de 
pe lîngă Universitatea Ebraică din Ierusalim.” (16) Prin urmare, devine 
inutil de precizat cine are probleme cu cronologia şi, în egală măsură, cu... 
“protocronizarea” (17). 

Iar Laszlo încheie apoteotic: “Această realitate [a primordialităţii sale 
faţă de Shafir în vituperarea “antisemitismului” lui Goma - n. m.] nu-l 
împiedică pe postfaţator să ne trateze în ordine inversă, probabil fiindcă 
celorlalți doi comentatori [Radu Ioanid şi Michael Shafir - n. m.] le poate 
reproşa, prin atacuri la persoană, evreitatea, pe cînd despre mine n-are încă 
date că aş fi fost circumcis.” Concluzia este deci că “probabil” sînt - şi eu, la 
fel ca şi Goma - “antisemit”. Cu un demers atît de profund nu este neaşteptat 
că Laszlo ajunge la o asemenea concluzie, căci pentru Industria 
Holocaustului, ale cărui dogme şi teme el le vehiculează, nu există decît o 
încheiere alternativă ciudat de “etnică”: toţi cei care nu împărtăşesc mistica 
Industriei Holocaustului sînt fie “antisemiţi” (ne-evreii), fie “bîntuiţi de 
ura-de-sine” (evreii). 

Laszlo încearcă să-şi justifice lipsa de sensibilitate faţă de tragedia 
basarabenilor, reproşată de textul meu, printr-un “nu e în chestie”. El face 
foarte bine că se autocitează, iar eu, la rîndul meu, voi mai cita o dată. Ca să 
nu se uite. Laszlo: “eu, ca scriitor, aleg să mă transpun în pielea evreilor 
persecutați de Antonescu, discriminați, spoliaţi, alungaţi şi decimaţi în 
Transnistria, iar nu în pielea basarabenilor care, pentru puţini ani, s-au regăsit 
printr-un accident istoric fericit la pieptul patriei” (18). Şi acum să deschid 
DEX-ul, pentru filologul Laszlo, la termenul “(a se) transpune”: “2. Refl. Fig. 
A se situa cu mintea, cu imaginaţia etc. în altă situaţie sau în alt timp.” Atîta 
spuneam şi eu: că Laszlo Alexandru alege să situeze cu mintea, cu imaginaţia 
etc. doar în situaţia evreilor persecutați, iar nu şi în a basarabenilor, adică, pe 
scurt: că argumentaţia sa etică este “şi chioară şi şchioapă” (19). 

Nici mai mult, nici mai puţin. 

Dar cea mai flagrantă postură în care se situează Laszlo, criticul 

“antisemitului” şi “negaţionistului” Goma, este aceea că de la un asemenea 
vajnic denunţător-la-Parchet ar fi fost bine mai întîi să-şi asume, în calitate de 
membru responsabil al comunităţii din care face parte - iar ca româno- 
maghiar al celor două comunităţi - responsabilitatea individuală pentru 
crimele făptuite de conaţionalii săi — români şi maghiari deopotrivă — 
împotriva evreilor. Şi nu numai a lor. Iar aici Laszlo ar avea de ce. Citez din 
Săptămâna Roşie un fragment care se referă la Ele Wiesel, dar care l-ar 
putea privi la fel de bine: 

“..minţea nerusinat... : a) ...prin omisiune: nu a suflat un cuvânt despre 
ocuparea, între 1940-1945, de către Ungaria, a unor teritorii din 
(Ceho)Slovacia, din Iugoslavia, din România; totodată a trecut sub tăcere 
responsabilitatea ungurilor, începând din septembrie 1940, în masacrarea 
românilor (peste 1.000 de oameni ucişi în primele zile dupa cedarea 
Ardealului de Nord; în jur de 100.000 de tineri români înrolați cu forţa în 
armata maghiara şi dispăruţi pentru totdeauna pe frontul de Est; zecile de mii 
de români concentrați în detaşamentele de muncă, scufundaţi şi ei în 
pământurile Rusiei, Poloniei, Germaniei); a sârbilor (80.000 de persoane 
ucise, dintre care 18.000 numai în masacrul de la Bacika, operaţie de 
«curăţenie etnică» declanşată din ordinul amiralului Horthy la 12 decembrie 
1940, pentru a face loc ungurilor din Ardeal, din Bucovina, din Croaţia), 
mulți dintre supraviețuitorii sârbi refugiindu-se — unde? în România!; 
a evreilor: peste 200.000 de evrei din Ardealul de Nord (dintre care 36.000 
din Maramureşul său [al lui Wiesel — n. m.] natal — asasinați de unguri în 
1941 la Kamenetz-Podolsk), la care se adauga 418.000 de evrei din Ungaria 
propriu-zisă trimişi la moarte în lagărele de exterminare germane” (20). 

Pînă la o eventuală asumare - care, constat, continuă să întîrzie la fel ca 
şi despărţirea de Goma - aserţiunile sale cu privire la “antisemitismul” şi 
“negaţionismul” lui Goma sau Stănescu nu pot fi luate nicidecum ca o 
dovadă de probitate morală, ci suspectate de motivații similare celor ale 
Industriei Holocaustului. Căci dacă în încercarea de a împiedica dezbaterea 
despre Holocaust/crimele regimului antonescian împotriva evreilor nu este 
cazul unor profituri financiare, atunci este vorba despre profituri politice şi 
simbolice care trimit la practicile prin care se urmăreşte obţinerea de 
prestigiu şi putere în interiorul disciplinelor şi al instituţiilor culturale. 
Laszlo: “EI [Goma - n. m.] preia cu toată convingerea teza lui Norman G. 
Finkelstein şi îi acuză pe evrei că urmăresc doar extorcarea de fonduri ca 
despăgubiri pentru Holocaust.” Cum Laszlo nu a citit decît varianta 
Săptămânii Roşii publicată la Vremea, el nu l-a citit nici pe Finkelstein, a 
cărui teză - minuţios demonstrată - presupune că “Industria Holocaustului” 
reprezintă exploatarea suferinţei evreieşti în scopuri politice şi financiare 
(20). lar această exploatare poate fi făcută la fel de bine nu doar de 
către evrei, ci şi de ne-evrei precum Laszlo şi alţii citați atît de Goma, cît 
şi de mine. 

Laszlo face un teribil lapsus revelator, atunci cînd încă de la începutul 
textului său se include în grupul “contestatarilor scriitorului [Paul Goma - 
n. m.]”, în timp ce Radu Ioanid, la rîndul lui, a scris, după Laszlo, “Un eseu 
polemic tăios împotriva lui Paul Goma”. Ceea ce arată cît se poate de clar că 
nu despre legitima contestare a vreunei afirmaţii este vorba, ci de contestarea 
lui Paul Goma însuşi. În România de astăzi, poziţionarea în cîmpul cultural 
se poate face cel mai bine nu militînd pentru o istorie corectă a Holocaustului, 
pe de o parte, şi a criminalităţii comuniste, pe de alta, şi nu întreţinînd o 
memorie justă a celor două orori, ci luptînd împotriva imaginarului 

antisemitism (al lui Goma, de pildă) şi contribuind la împiedicarea unei 
dezbateri adevărate şi cinstite. O carieră sigură se poate face astăzi prin 
situarea oportună de partea curentului dominant, iar nu luptînd împotriva lui. 

Ca să acuzi pe cineva de “antisemitism”, îţi trebuie nu doar ceva mai 
mult decît “dovezile” lui Laszlo cu privire la “turcul” Goma şi “pistolul” 
Stănescu, ci unele fundamental diferite. În plus, ca să-i ironizezi pe aceiaşi 
drept pretinşi istorici, ai nevoie de cu totul alte calități decît cele probate de 
textele luate în discuţie. Şi nu ai decît să te legeni în iluzia că eşti partizanul 
unui discurs “democratic”, “tolerant” şi “dialogal”, căci nu vei ajunge 
nicicînd la numitele: democraţie, toleranţă şi dialog. Altfel, reaua intenţie, 
incompetenţa şi/sau indigenţa intelectuală îţi vor juca negreşit feste, în timp 
ce titulatura acordată sieşi de “polemist” nu va reuşi să le mascheze. 
Pînă acum, producţiile de acest fel ale lui Laszlo Alexandru rămîn la stadiul 
de nulităţi nocive. 


NOTE 


1. V. Paul Goma antisemit, la www.eleonardo.tk, nr. 5/2004, în special 
capitolul 9, intitulat “Despărţire”, şi scrisoarea autorului din 14 martie 2004 adresată 
lui Paul Goma, intitulată “O poveste adevărată”, publicată în acelaşi număr. De notat 
că din 1997 Laszlo Alexandru se tot desparte de Paul Goma. Deşi resorturile unei 
asemenea neîncheiate despărțirii nu ar fi inutil de sondat, ele nu fac obiectul 
prezentului text. Singura întrebare care se pune deocamdată este dacă, de această 
dată, Laszlo Alexandru va reuşi cu adevărat să se despartă de Goma. 


2. V. Săptămâna Roşie 28 iunie - 3 iulie 1940 sau Basarabia şi Evreii, Eseu, 
varianta 11 martie 2004, ediţie îngrijită de Flori Stănescu, studiu şi index de 
Mircea Stănescu, Bucureşti, Editura Vremea XXI, 2004, 375 p. 


3. Cf. ediţia de la Editura Museum, Chişinău, 2003, 91 p, şi cea de la Editura 
Criterion, 2004, 150 p. Prezentarea pe care Laszlo o face chestiunii arată că nu citise 
niciuna dintre aceste ediţii ale Săptămânii Roşii înainte de publicarea sa la Editura 
Vremea. Căci după ce citează eseurile: “Pe ei i-a întrebat cineva dacă sînt anti-goi?”, 
“Basarabia şi “problema”” şi romanul Basarabia, el afirmă că Goma “a revenit cu 
volumul incendiar Săptămâna Roşie 28 iunie - 3 iulie 1940 sau Basarabia şi 
Evreii”, şi trimite la ediţia publicată la Vremea. Că nu ai cunoştinţă despre aceste 
lucruri nu ar fi grav dacă ai recunoaşte că nu ai citit înainte de a scrie asupra 
subiectului şi, mai ales, dacă nu i-ai acuza pe alţii că nu stăpînesc cronologia, aşa cum 
o face Laszlo în ce mă priveşte. 


4. V. “Paul Goma antisemit”, pe situl www.electra.tk, nr. 5/2004. Fără vreo 
altă indicare, toate citatele trimit la acest text. 


5. Privitor la argumentaţia de fond a lui Laszlo, este de remarcat că am citat 
într-adevăr “pe larg” din textul acestuia, căci în mod obişnuit, pentru a indica tipul 
său de analiză, sînt suficiente cîteva pasaje, cînd nu este de ajuns o simplă trimitere. 
Faptul că Laszlo se “amuză” sau se simte “nedreptăţit” întrucît din alţi autori am citat 
mai mult, se datorează aspectului contrafactual al argumentaţiei sale. În plus, 
fragmentul pe care Laszlo mă acuză că i l-am “amputat” nu spune cu nimic mai mult 


decît ceea ce citasem, fapt care poate fi verificat de orice lector de bunăcredinţă. 


6. V. Ion Solacolu - Laszlo Alexandru, “Polemici pe internet: Goma şi 
Basarabia”, pe situl www.electra.tk, nr. 1 (12)/2003. 

7. V. Ovidiu Pecican, “Paul Goma istoric”, la www.eleonardo.tk, nr. 4/2004. 
8. Sublinierile italice îmi apartin, pe cînd cele cu bold aparţin autorului. 
9. Aici Laszlo se referă la scrierea lui O. Pecican, “Paul Goma istoric”, loc. cit. 


10. Iată “invectiva” într-o demonstraţie de mutație de sens proprie 
intelighenţiei româneşti: “Coposu? Tatăl Naţiei îi tratase de... minoritari pe 
basarabenii şi bucovinenii veniţi în decembrie 1989 să ceară alipirea la Patria Mamă 
- de care el (şi Măgureanu) nu avea(u) nevoie!” Săptămâna Roşie, ed. cit., p. 297. 


11. Cf. “România Mare”, nr. din 13 iunie 2003, pp. 2, 3, şi 20 iunie 2003, 
p. 18. 


12. Cf. O. Pecican, “Paul Goma istoric, loc. cit. 


3. V. “Un caz recent. Cercetarea exterminării evreilor şi acuza de 
“antisemitism”, în Săptămâna Roşie, ed. cit., p. 323. 


14. Cu privire la respingerea motivației jafului pentru includerea cazului 
Jedwabne în Holocaust, a se vedea de pildă textul lui Norman Finlkelstein intitulat 
“Goldhagen for Beginners: A Comment on Jan T. Gross’s Neighbors”, la 
www.normanfinkelstein.com. 


15. Ibidem, p. 322. Cartea la care făceam trimitere este Între negare şi 
trivializare prin comparație. Negarea Holocaustului în țările postcomuniste din 
Europa Centrală şi de Est, Iaşi, Editura Polirom, 2002. 


16. Ibidem, p. 17. 


17. Între atîtea altele, Laszlo îl acuză pe Goma de “«protocronizarea» 
propriului antisemitism”. 


18. Ion Solacolu - Laszlo Alexandru, “Polemici pe internet: Goma şi 
Basarabia”, loc. cit., subl. mele. 


19. “Un caz recent. Cercetarea exterminării evreilor şi acuza de “anti- 
semitism””, loc. cit., p. 327. 


20. Cf. Industria Holocaustului. Reflecţii asupra exploatării suferinței 
evreieşti, București, Editura Antet, f. a., trad. de Nicolae Năstase. 


Miercuri 6 octombrie 2004 


Am primit ieri o scrisoare - de mână - datată: 3 septembrie! de la 
Gabriel Stănescu. Mă anunţă, ca o floare, că a reuşit să descuie CD-ul 
şi că “în trei săptămâni” scoate primul volum, al doilea ... “în patru”. 

Nu ştiu ce să fac. Omul acesta mă dezarmează. Nu pot dialoga cu 
el: nu răspunde la scrisori, nu răspunde la întrebări - uită (sau se 
preface?). În schimb se pricepe să lege de glia lui (editorială!) autori 
amărâţi ca mine, ca Rene A. de Flers. Să ne blocheze. Să se 
înstăpânească asupra manuscriselor noastre. 

Deci eu l-am anunţat - printr-un email, apoi prin o scrisoare cu 
aviz de primire (aviz întors cu semnătura lui) că nu mai vreau să am de 

a face cu el, că nu mai vreau să public nimic la el, că Jurnalele 1999- 
2003 le retrag (dacă nu a fost în stare, vreme de un an de zile, să 
“descuie” un CD unde erau înregistrate...), iar el îmi răspunde (în 3 
septembrie!) că...un volum va apărea “în 2 săptămâni” [3 săptămâni a 
făcut scrisoare, trimisă prin un călător...], “iar în în 4 septembrie 
[adică: mâine, din punctul de vedere al unui om avînd normale relaţii 
cu timpul] şi volumul următor” - în maniera nesuferită a orientalilor 
de proastă calitate că... 

Pur şi simplu nu ştiu de unde să-l iau şi unde să-l pun pe Gabriel 
Stănescu, editorul. M-a enervat, m-a iritat, m-a supărat - fiindcă el 
minte tot timpul, tot timpul - şi doamne fereşte să răspundă la întrebări, 
la reproşuri, la acuze: se preface că nu a auzit, iar dacă el se preface, 
atunci acea realitate se... des-face, se ne-face! Dar asta-i “concepţie” 
de primitiv, de bolşevic! 

Am mai copiat, cu toate că ameţelile mă doboară. 


Joi 7 octombrie 2004 


Ieri mi-a fost mai bine - am coborit la magazinul de sub noi - azi 
însă mi-e foarte rău. Incerc să copiez cât pot. Cât mă las hoitul să pot. 

Mă gândesc să îi propun Lidiei Ciocoiu să îngemăneze Culoarea 
Curcubeului cu Dosarul - sau Cod «Bărbosuly. 


Ora 20,00: am terminat Martie 1977 : 33 pagini. 
Vineri 8 octombrie 2004 


Azi încep Aprilie. 

Nobel pentru literatură: Elfriede Jelinek - mi-a făcut plăcere să 
aflu : fiindcă Elineka e foarte bună - “fiindcă e foarte rea”! Chiar mai 
veninoasă decât mine - uite că se poate aşa ceva. 


Duminică 10 octombrie 2004 


Am fost atât de prins cu copierea, încât nu am notat nimic - 
dealtfel, nici nu aveam ce. 

Am fost ieri la dr. Schaan. Nu, nu de la tensiune (normală) îmi vin 
ameţelile. M-a trimis la un ORL-ist. 

Seara, târziu (pentru mine) mi-a telefonat Radu Mareş de la 
Suceava (sau poate Piatra Neamţ, n-am reţinut, din pricina auzului care 
e din ce în ce mai deficient). Spunea că se întâlnise şi cu Luca Piţu. 
Şi că Săptămâna... se găseşte şi prin librăriile oraşului (Suceava? 
Piatra Neamţ?). Mi-a făcut mare plăcere semnul de viaţă al lui (lor). 


Luni 11 octombrie 2004 
Am copiat, am copiat. 


Niculiţii şi Stăneştii au urmărit emisiunea de pe TV National şi 
mi-a spus că n-a fost rea... 


Marţi 12 octombrie 2004 

Am tot copiat - am ajuns la lulie. 
Miercuri 13 octombrie 2004 


În sfârşit, o veste bună - chiar dacă este doar pe-jumătate. Lidia 
Ciocoiu este interesată (trebuia să nuanţez: curioasă...) de «Bărbosul». 
Nu va fi dezamăgită. 

Am copiat August. Am intrat în Septembrie (1977). 


Joi 14 octombrie 2004 


Incep o nouă zi de copiat. Nu m-am izolat de ceea ce se petrece 
în lume (mai ales în Palestina), însă nu mai am nici timp, nici energie 
să notez. 


Duminică 17 octombrie 2004 


Sper că, înainte de a merge, mâine, la ORL-ist (mă aşteaptă ore 
şi ore de imobilizări şi de tortură... chinezească) să termin copiatul. 
Mai am Decembrie. 


Ei bine, azi, duminică, 17 octombrie la orele 10 am terminat de 
copiat: 262 pagini. UUUUFffff! 
A ţinut exact două săptămâni. Să-mi fie de bine! 


Luni 18 octombrie 


Nu numai că am terminat de copiat, dar am şi corectat până la 
pagina 160 - şi am imprimat. Că aşa-s eu: corectorist. 

Pot, pentru ca să spun că am ouat încă o carte: 
Cod «BARBOSUL». A cincizeci şi câta? Ziceam: a şaizecea. 

Da, domnule. Acum mă simt stors, istovit - lat. De parcă aş fi fătat 
- am mai folosit eu “spresia asta, dar am uitat unde. 


Miercuri 20 octombrie 


Ieri au trecut pe aici Nicolae-Floreştii. M-am bucurat - mărunt- 
mărunt, bătrâneşte. 


Joi 21 octombrie 


Ieri am terminat corectura finală a «Bărbosului». 

Loredana Mitruţ mi-a trimis Amnezia (cele două volumaşe, 
culese, ordonate cronologic de ea). Spre bucuria mea - îmi amân 
pigulirea necesară a textului, abia am ieşit din... Bărbos... 


Vineri 22 octombrie 
Filip mi-a lucrat asta noapte «B», urmează să-l expedieze. 


Aseară: surpriză: Pivot şi-a făcut o emisiune la laşi. Pe lângă 
T uae . . . AE p . d. . „99 
multe mămăligisme (ale pivotului), o fiinţă normală: Lidia “Cioccoiu 

cum au scris-o franţujii în program, re-devenită: Bodea. 

A spus ceea ce nimeni dintre ieşioţi (în frunte cu Al. Călinescu: 
inert, ocolitor, inconsistent) nu spusese - căci ei evitaseră... Şi despre 
“revoluţie” şi despre “aceeaşi tovarăşi” (care ne guvernează) - dar mai 
ales despre Sartre. 

Mă bucur pentru ea. 


Sâmbata 23 octombrie 2004 


«B» a ajuns, nu doar la Niculiţă, la Bucureşti, dar chiar la Iaşi. 

Aştept confirmarea. Între timp am luat la re-citit textul pe hârtie. 
Binecuvântată fie hârtia! Îţi arată multele greşeli comise. 

La prânz Lidia Bodea a confirmat sosirea “fişierului” - ce 
barbarism! 

Ecranul ordinatorului e pe sfârşite: se înverzeşte, se înroşeşte. 
Şi-a făcut veacul: cinci ani de lucru intens. Trebuie schimbat. 

Corectez, pe îndelete, «B», pe hârtie. 


Duminică 24 octombrie 2004 


Aşteptare înfrigurată, chinuitoare, paralizantă: ca ecranul 
ordinatorului să (de)cedeze. Până atunci stau cu frica-n sân: acu-acu 
se înverzeşte- înroşeşte. Şi am am de aşteptat până pe marţi, până pe 
miercuri unul nou. 

Şi mai aştept rezultatul lecturii Bărbosului. Cum ieri a fost 
sâmbătă, cum azi: duminică, iar mâine a doua zi după duminică, 
aşa, cam pe marţi - dacă sunt optimist - voi primi un semn. Mi-l doresc: 
bun, de acceptare a propunerii. 

Corectez, corectez. Mi-au scăpat multe greşeli. 


Luni 25 octombrie 2004 


Azi mi-au venit trei exemplare din Calidor trimise de Polirom 
în 7 octombrie (“neprioritar””); au circulat destul de... rapid. 


Marţi 26 octombrie 2004 


Filip mi-a re-dat vechiul ecran Apple, cât să mă ţină pâna la cel 
nou. Plictiseală, enervare, sictir. 


Acum (orele 11 dimineaţa) am primit, prin poştă, trimisă de 
Stefana Bianu, o pagină din Jurnalul Monicăi Lovinescu (din ce an? 
când apărut? nu stă scris). Imi mai spusese de asta, mi s-a părut că 
chiar sufere din pricina a ceea ce a scris Monica despre ea, Ştefana. 
În discuţiile telefonice încercasem să edulcorez, să minimizez spusele- 
scrisele Monicăi (pe care eu nu le citisem). Fără succes. Acum că am 
o pagină întreagă - 146, copiez fidel pasajele care mă (ne) privesc: 


“După ce citesc textul [desigur Jurnalul de Noapte Lungă, n.m.] (ce l-a 
enervat la culme pe Mihnea, descoperind în el mai vechi şi puerile teorii 
despre canalele de ape ce-ar trebui să înlocuiască drumurile în România), 
cred că înţeleg mai bine ce se petrece în mintea lui Paul. Dacă nu e luat în 

serios, va insista asupra caracterului provocator, de deriziune a textului 
(bineînţeles că aşa ceva nu se poate realiza când ai de a face cu un popor ca 
acela din România), dacă, dimpotrivă, se prinde, se poate produce declicul 
unei întoarceri în ţară, cel puţin pe perioada electorală. 

“Şi brusc îmi aduc aminte cum inventase în nu ştiu ce text (n-a văzut 
lumina tiparului) o insulă din România, stăpânită de el şi unde i-ar fi invitat, 
în vacanţă sau la studii, pe... Liiceanu şi pe Pleşu (tocmai îl vizitaseră la 
Paris, la începutul anilor *80). M-am cam speriat atunci, dibuindu-i un fond 
de megalomanie nebănuit de V.[irgil] şi de mine, care-i lăudasem, 
dimpotrivă, mereu... modestia. 

În plus, Goma a acum şi prost înconjurat. Tămâiat probabil. Din 
fericire pentru el şi ajutat băneşte. Un domn şi o doamnă Bianu îi publică 
unele cărţi (ieri “dicţionarul” de cuvinte închipuite de el [Alfabecedarul - 
n.m.], azi pagini de jurnal, e drept, roneotipate). Aceiaşi i-au dăruit un 
ordinator Macintosh cu imprimantă laser care l-a dat gata pe Cristovici: e de 
vreo 30 000 frs - ne spunea el epatat. S-a dus să-i instaleze computerul azi 
şi Paul i-a promis... Ministerul Culturii.” 


Aici sunt două straturi: primul mă priveşte pe mine, iar eu mă 
descurc singur faţă cu Monica Lovinescu: o ignor. Când cineva - altfel 
reputat inteligent - comite atâtea prostisme pe centimetru pătrat de 
hârtie, nu îţi rămâne decât să ridici din umeri. Neputincios. 

Al doilea o priveşte pe Ştefana Bianu: “o doamnă” - asta a 
rănit-o adânc. I-a făcut mai mult rău decât... deconspirarea preţului 
ordinatorului. 

Pe mine - ca “partener de dialog” mă expediez în câteva cuvinte: 
nu găsesc nimic care să mă atingă, să mă ofenseze în această pagină 
de jurnal. Fiindcă eu, despre jurnal, am o cu totul altă părere decât 
Monica Lovinescu. Vreau să spun: şi despre jurnalele altora, nu doar 
despre al meu. 

Aduc doar aminte că Jurnal I-H- al meu, apărut în 1997 i-a 
supărat pe Monici de moarte - fiindcă de ce? Fiindcă iată de ce: 
(jurnalul meu) “divulga lucruri care ar fi trebuit să iasă la lumina 
tiparului peste 5, chiar 50 ani”- asta fiind opinia lor, despre jurnalul... 
altuia, oricum, nu despre al lor... Fiindcă, pe de o parte, în chiar 
momentul în care ei decretau-decretul (vorba lui Săraru), în vara 
anului 1989, când le dădusem să citească vol II (Căldură mare), 
Virgil Ierunca publicase (în Ethos, de pildă) pagini din jurnalul său 
relatînd fapte petrecute abia în urmă cu 3-4 ani (conflictele lor cu V.C. 
Gheorghiu), nu aşteptase “5 sau chiar 50 ani”; pe de altă parte, Monica 
Lovinescu, cea care asmuţase haita îndatoraţilor ei, prin degradantul - 
pentru ea - ţăţism: “Îmi pare rău că l-am cunoscut pe Paul Goma” z 
din pricina jurnalului - meu, nu este inutil să adaug - să mă sfâşie, să 
mă acopere de bale şi de noroi, nedîndu-se în lături nici de la neadevă- 
ruri, ca să nu le spun minciuni (exercițiu în care au excelat excelenții 
Dan C. Mihăilescu, Alex Ştefănescu - necititori ai textului dat, inven- 
tatori ai unor afirmații ne-afirmate de mine), Monica, ziceam, imediat 
după apariția Jurnalelor I-II-III (1997) s-a aşternut pe... confecțio- 
narea jurnalelor sale, exact după rețeta... - hai să nu zic: a mea, ci doar: 
cea... inversă a ceea ce combătuse la ale mele: “aproximări în 
informare”, “bârfă de mahala” - chiar şi “numărarea banilor din 
buzunarul altora”... 

Îmi aduc aminte că Virgil Tănase, în furia lui “prostitoare” 
revărsată asupra prietenilor noştri - după ce venisem şi eu în exil - 
zicea: «Mihnea e un prost! "Țepeneag, un prost, Marie-France o 
proastă...» Despre Monica: «Monica voastră / E o proastră!» 

Al naibii, Țonţu, ce pif avea! 

Modul în care a comentat (sic) Domnia Sa fragmentul din 
jurnalul meu, dimpreună cu Mihnea Berindei (re-sic - pentru a atrage 
atenţia asupra partenerului de comentarii: Mihnea Berindei el însuşi!), 
dacă nu dovedeşte neapărat că nu a înţeles nimic-nimic-nimic din ceea 
ce citea (“canalele de apă - ce ar trebui să înlocuiască drumurile”, 
“o insulă din România, stăpânită de el”), deşi într-acolo bate..., atunci 
sigur: era atât de furioasă din pricina a cu totul altceva (decât canalele 
-de-apă şi insulele-personale): 

Că cineva îndrăznise să scrie despre Majestatea Sa că este o 
bârfitoare, o intrigantă (m-a durut inima când am citit, sub condeiul lui 
Dan Petrescu, apropierea de Geta Dimisianu - “cele două Getuţe”, însă 
ce să-i fac - lui D. P., dacă am găsit că are dreptate!), o trădătoare şi o 
complotistă împotriva “prietenilor” săi. 

Acesta fiind motivul (şi nu canalele-insulele) pentru care s-a 
lăsat orbită de... obrăznicia blasfematorie (!) a diaristului Goma şi 
a aşternut pe hârtie vorba-scrisă a sa: n importe quoi; totodată; 
n importe comment. 

Doar nu va pretinde vreodată că Papa (Papesa) are voie să 
rostească - mai grav: să scrie - exact ceea ce interzice altora. 


O curiozitate adânc întristătoare. O veste atât de proastă, încât nu 
am consemnat-o în momentul aflării ei; se vede că am făcut ca mulţi 
oameni: am măturat-o sub preş, ca să n-o văd... 

Datează de trei săptămâni, de la ultima vizită a lui Iurie Roşca. 
El mi-a adus, printre alte cărţi de la editura Stiinţa şi Vol 3 din Cartea 
Memoriei, din partea lui lurie Colesnic. 

Acolo am dat, la “s. Mana, com. Selişte” de patru persoane 
purtînd numele “Morozean: Axentie, Ecaterina (soţie), Iacob şi 
Domnica”, “deportaţi în 1949, în reg. Irkutsk, sub acuzaţie de 
colaboraţionism ”. 

Doamne-Dumnezeule! Ultimii doi Morozeni sunt Moş Iacob al 
meu şi Mătuşa Domnica a mea! In acest an, 2004, s-au împlinit 60 
de ani de când ne-am despărțit - şi nu ne-am mai găsit. Mă simt 
vinovat că n-am ştiut că şi ei au fost deportaţi - buneii mei adoptivi - 
dar cât de adevăraţi! El era născut în 1882 (scrie acolo), avea 56 ani 
când am plecat noi din Basarabia, 61 când au fost deportaţi. Or fi murit 
pe drum, nu cred că au apucat să ajungă la Irkutsk. Nici părinții cât 
au trăit nu au avut vreo ştire de la Moş Iacob - este adevărat: “recep- 
torul” lor era deschis înspre familiile noastre, tata aştepta veşti 
privitoare la fraţii săi Ion şi Ignat - amândoi “dispăruţi”. 

“Colaborator”, Moş Iacob! Prin ce? Ce crime “antisovietice” i 
s-ar fi putut reproşa? Fusese el primar (în fapt: delegat), dar tot funcţio- 
nar al autorităţilor româneşti - deci * ‘colaboraționist”. Numai că de la 
ei, de la bolşevici ne-a venit “pedepsirea” oamenilor, nu pentru fapte, 
ci pentru... stări. 

lar eu... Eu m-am mulţumit să-l scriu în cărţile mele. Cum, 
pentru copilul de mine Moş Iacob era un om bătrân, credeam-speram 

că murise de moarte bună, acasă, în patul lui, la Mana... 

Viorel Ilişoi: primul care a fost în Mana după 1989; apoi Oleg 
Brega; însă ei nu aveau vreo legătură cu oamenii din sat, doar 
cu... personajele din cartea mea Din calidor, aşa că nu s-au interesat 
de soarta prototipurilor... 

Mi-e ruşine. Mi-e jale. 


Vineri 29 octombrie 2004 


Am ajuns la jumătatea Săptămânii... cu repaginarea, refacerea. 

In România au fost două cutremure - deşi de importantă putere, 
nu au făcut victime. 

Am un nou ecran al ordinatorului. Este mult mai odihnitor - deşi 
ochii mi-s gata-stricaţi... 


Sâmbătă 30 octombrie 2004 


Astăzi am primit un CD de la Sergiu Mihalcea, cuprinzînd 
emisiunea transmisă din dialogul nostru. Mie mi s-a părut... cioplit, 
tuns, scurtat, Anei însă i-a plăcut, ea a acceptat toaletarea. Judecînd: 

«A rămas ce ai spus despre securitate? Despre “fosta securitate” 
care este mai prezentă, mai vizibilă ca oricând? A rămas. A rămas 
apelativul “domnul” pus lui Brucan, Iliescu, Petre Roman, Pleşiţă? 
A rămas. A rămas motivul pentru care nu mergem în România - 
“nu călătoresc în ţări comuniste, unde domneşte în continuare 
securitate, fiica NKVD-ului-KGB-ului?”» 

Ei, aici nu mai sunt sigur. Şi mi-e greu să re-pun, să re-văd 
înregistrarea: nu, nu mă plac - nici cum arăt, nici cum vorbesc - dar să 
fie întrebaţi Liiceanu, Manolescu, Iorgulescu, Buzura... 

«Oricum», mă consolează Ana, văzindu-mă atât de fiert, 
«dacă ceea ce ni s-a trimis a fost difuzat în România, e bine; fiindcă 
acolo sunt... esenţialele». 

Cu ce ne oblojim noi: cu “esenţialele” rămase... 

Am terminat de recalibrat Săptămâna... 426 pagini. 

Mi-a trimis Luca Piţu ultima ediţie a Eros-ului său. I-a ieşit bine. 


Duminică 31 octombrie 2004 


S-a schimbat ora. Nu şi anul. Cu atât mai puţin vârsta. 

NOIEMBRIE 
Luni 1 noiembrie 2004 


Este pentru prima oara când XiTi arată că (ieri, 31 octombrie) nu 
a fost repertoriat nici un vizitator al site-ului meu internet. Nu deceptie, 
ci amuzament: americanii - chiar cei de origină română - au fost, sunt, 
vor mai fi încă ocupați, acaparaţi de alegeri, nu au ei timp de fleacuri, 
ca umblarea pe internet în căutare de cai verzi pe părerzi. În schimb 
(sic) apare pentru întâia oară un vizitator în Polonia! Cine ştie: o fi 
vreun basarabean în vizită la vreo soră măritată cu un leah... Mai apare 
şi un vizitator în Israel. De multe săptămâni Israelul nu se interesase de 
internetica mea. Or fi şi israelienii acaparaţi de evenimentul-zilei lor: 
moare au ba Arafat? Îl lasă să fie înmormântat în... Israel, sau îi 
interzic întoarcerea în pământul său natal şi, mort, îl închid în sârme 
undeva, oriunde, în deşerturile din vecini - numai în Palestina nu. 
C-aşa e când israelienii proclamă (iar americanii aclamă): «Pămân- 
turile astea sunt ale noastre! Dumnezeu ni le-a dat! El ne-a poruncit: 
mergeţi şi înstăpâniţi-vă peste pământurile acelea - iar pe goi-ii de- 
acolo alungaţi-i, ucideţi-i! Fiindcă toţi goi-ii sunt antisemiti!» 

Dar Doamne-fereşte să spună cineva ceva astfel: 

«Toţi evreii sunt anti-goi!» - acela nu va mai aduna ca o veveriţă 
alunele burselor americane (nu neapărat burse Soros!), nu-şi va mai da 
doctoratul în porumbologic-avansată, la Bloomington - şi, vai lui-ei, 
nu va mai fi toată ziua bună-ziua sus, la prezidiul colocviilor înalt 
culturale, dezbătînd ba una, ba mai ales alta. 

Aseară am reluat corectura la Amnezia... Merge greu. 


Marţi 2 noiembrie 2004 


Nici nu mi-am dat seama că am ajuns... azi. 

Ziua aniversară a lui Filip. 

Corectez la Amnezia. 

Lidia Bodea încă nu mi-a dat un răspuns cât de cât lizibil, deşi am 
schimbat două mesaje. 

Seara: am terminat de corectat Amnezia. 


Miercuri 3 noiembrie 2004 


Astă-noapte au început alegerile în USA. Mărturisesc: nu sunt 
deloc, dar deloc... excitat, vorba lor şi a americanizaţilor (nostim peste 
poate devine împrejurarea când se exprimă o famă şi te aştepţi să 
înceapă să tremure, bâţâie, chiar să dea din cur, cu ochii suflecaţi, alb). 

Bush are să fie reales. Asta fuind o fatalitate. 

Seara: a câştigat (iată fatalitatea!) Bush - prin abandon. Kerry, 
cavaler, s-a recunoscut învins. Între noi fie vorba: nici nu merita să 
câştige. 

In ultimele zile, am învăţat câte ceva - împreună cu francezii: că 
oricât de antipatic, de grosolan, de ignar ar fi Bush, americanul de 
rând s-a folosit din plin de drepturile cetăţeneşti, electorale, ca să-şi 
exercite drepturile în cel mai democrat stat din lume. Aşa, cu rateuri 

tehnice - “maşinile "de vot - din 2000, trucajele, înşelătoriile nu au fost 
posibile înainte, nu au fost posibile în această campanie (cică s-ar fi 
semnalat un caz, în urmă cu decenii, dar scandalul iscat a fost uriaş). 
Ceea ce am spus - de bine, despre democraţia americană - nu are 
nici o legătură cu persoana, cu atât mai puţin cu politica lui Bush în 
exterior: arogantă, brutală - şi, desigur: injustă, mai ales în Palestina. 
Mai degrabă ca european, decât ca francez (nici nu sunt: am, în 
continuare statut de refugiat politic în Franţa), nu se poate să nu sufăr 
de măgăria elefantiaziasină americană, mai cu seamă bushistă, a 
individului care în viaţa lui nu a citit o carte, pe dinlăuntru, adică nu 
doar titlul şi preţul, care nici nu ştie cum se deschide obiectul, care nu 
a călătorit în afara “baştinei” sale statuniteze, deci nu ştie că există şi 
altceva pe lume. 
Cât despre tratamentul rezervat Franţei - prin guriţa curgăinească 
a Condolezzei, cea care a rostit tare, cumcă de Rusia să nu se atingă, 
Germania să treacă clasa - dar Franţa să nu fie iertată... la auzi: 
iertată! Care era vina Franţei, încât Doamna Directoare - de astă dată 
n-o mai ierta? Vina “de fond”: Franţa nu a respectat regula Văcarului: 
«Când vorbeşti cu mine, să taci din gură!» Dar cum îndrăznise 
nimicul-la-pătrat, cantitatea neglijabilă, aflată undeva, într-o 
“geografie nedeterminată”, în ceea ce nesfârşitul cap-de-mort-gândi- 
toresc Rumsfeld desemnase cu dispreţ - dar mai ales cu ură: “Vechea 
Europă” (în treacăt: din care “vechitură” ieşiseră şi părinţii săi, dacă nu 
cumva chiar şi el, copil: din Germania); cum îndrăznise ignorata geo- 
grafie elementară să nu bată călcâiele şi să execute ceea ce Majurul 
Suprem ordonase: războiul în Irak ? - fără concertare, fără cercetare a 
temeiniciei acuzațiilor (posesie de arme de distrugere în masă), împin- 
gîndu- | pe nepotul Unchiului Tom, Powell cu acelaşi nume să se dea 
în spectacolul grotesc, grotesc, grotesc - arătînd lumii celebra fiolă de 
antrax... America nu a suportat un asmenea afront: ameninţarea 
Franţei că va folosi dreptul de veto. Exact aceeaşi ameninţare o 
formulase şi Putin, însă Bush ştia măcar atâta: o fi el, Rusul, la pământ, 
în patru labe, acum - dar mâine cu cine va împărţi petrolul lumii? Ei? 
Insă povestea cu încontrarea, la ONU a fost doar pretextul de 
moment (deşi a dat rădăcini, ca şi luminoasa cugetare americană: 
“Francezii sunt laşi, trădători - au fost totdeauna - pentru că mănâncă 
brânză împuţită!”), însă motivul a fost altul: America a fost aţâţată 
până la isterie de lobby-ul evreiesc - din cauza Palestinei: Franţa fiind 
singura ţară care nu se sfieşte să declare că şi palestinienii au dreptul 
la viaţă pe pământul lor. Evreii sunt furioşi de câteva decenii pe Franţa 
lui de Gaulle, cel carecare nu a ezitat să le spună verde.-n faţă, 
adevărul - drept care a devenit un “clasic al antisemitismului”, citat de 
câte ori nu mai au argumente. De aici ura pe Franţa istorică, cea care 
nu ţine să-şi strice relaţiile cu lume arabă - şi aşa minate-culpabili- 
zante de colonizarea Maghrebului şi mai ales de războiul din Algeria. 


Joi 4 noiembrie 2004 
Filip mi-a instalat pe internet 5 texte (Justa, Uşa..., Jurnal pe 


Sărite, Amnezia, Bărbosul» şi o continuare (Jurnalul 2004 ian-oct). 
Cel mai important îmi pare a fi «Bărbosul». 

Vineri 5 noiembrie 2004 
S-a observat: nu mai marchez “aniversările penitenciare”. 
Sâmbăta 6 noiembrie 2004 


Azi e sâmbătă. 6 noiembrie. Cum ar veni: ajunul Marii Revoluții 
din Octombrie - nu? Ne duc ăştia mâine, cu grupul, cu rândul la 
manifestaţie? 


Duminică 7 noiembrie 2004 


Instalarea pe internet a noilor texte (înnoite, ca Jurnal 2004) a 
provocat o creştere a interesului, judecînd după XiTi. De pildă ieri am 
avut... 29 vizitatori! - în realitate vreo 25, fiindcă şi eu am umblat pe 
acolo, mai ales pe la Ela... 

Trebuie sa corectez atent şi Jurnal pe Sărite - m-am apucat ieri 
de el, dar l-am abandonat degrab”. Nu înţeleg ce s-a întâmplat cu 
ultimele texte, de mi-au scăpat atâtea greşeli. Se vede că fiind total 
colonizat de «Bărbosul», le-am neglijat pe celelalte. 

Loredana mi-a trimis scrisorile (aflate în dosar) dactilografiate. 
Şovăi dacă să le introduc ori ba. Am să mai gândesc. 


Miercuri 10 noiembrie 2004 


Filip a re-pus pe internet variantele corectate din Jurnal pe Sărite 
şi din Amnezia. (?) Mai am puţin din corectarea finala (sic) a 
Jurnalului 2004. 


Joi 11 noiembrie 2004 


A murit Arafat, astă noapte. Confuzie - la Palestinieni; confuzie 
la Israelieni - dacă a dispărut Arafat, cu cine se mai bate Sharon? 

Ar fi trebuit sa mă întorc la jurnal - în ciuda tuturor frustrărilor, 
din toate puterile. Se vede că nici frustrările nici puterile nu sunt 
suficiente pentru o întoarcere. Am să dorm puţin - poate-poate îmi 
revine cheful de jurnal. 

Nu cred că introduc în «B» scrisorile. 


Vineri 12 noiembrie 2004 


M-am oarecum odihnit. Nu suficient. 

Mi-a trimis Valerian Stan un articol despre «Bărbosulw. M-a 
bucurat interesul lui solidar. Dealtfel, de când am instalat acest text pe 
internet, «Bărbosul» este textul cel mai vizitat. Rămâne de văzut ce 
hotărăşte - editorial - Lidia Bodea. Probabil îmi va da un răspuns 
săptamâna viitoare. 


Sâmbăta 13 noiembrie 2004 


Şi cică să nu fi superstiţios: azi e 13! Azi am primit de la loan 
Roşca din Canada comunicatul publicat în Ziua, 12 nov. 2004: 

“A fost Holocaust 

Concluziile raportului Comisiei Internationale pentru Studierea 
Holocaustului in Romania, prezentat ieri la Palatul Cotroceni, arata ca in tara 
noastra, in timpul celui de-al doilea razboi mondial, a avut loc Holocaust. 

Potrivit datelor prezentate de presedintele Comisiei ElieWiesel, 
Holocaustul a devenit posibil ca urmare a "antisemitismului cu radacini 
adanci in istoria politica si culturala a tarii", scrie Mediafax. Concluziile 
raportului Comisiei conduse de laureatul Premiului Nobel, Elie Wiesel, au 
fost prezentate in prezenta membrilor comisiei, a presedintelui Ion Iliescu, a 
ambasadorilor SUA si Israelului in Romania. 

Iliescu a spus, dupa prezentarea concluziilor raportului, ca statul roman 
isi asuma responsabilitatea pentru Holocaust. 


Intre 280.000 si 380.000 de morti 

Concluziile raportului au fost date publicitatii printr-un comunicat de 
presa si arata ca ordinele care au dus la degradarea civica, nimicirea evreilor 
si a institutiilor evreiesti au fost date de cele mai inalte autoritati romane. 
"Autoritatile civile si militare romane sunt responsabile de moartea unui 
numar cuprins intre 280.000 si 380.000 de evrei romani si ucraineni din 
Romania si teritoriile aflate sub administratie romaneasca", se arata in 
document. Circa 340.000 de evrei romani au supravietuit datorita faptului ca 
Guvernul a suspendat deportarile in anul 1943, cu 16 luni inainte ca Romania 
sa iasa din alianta cu Germania nazista si sa se alature Natiunilor Unite, se 
mai spune in raport. Conform documentului, peste 25.000 de rromi au fost, 
de asemenea, deportati in timpul Holocaustului, iar dintre acestia mai mult de 
11.000 si-au pierdut viata, ceea ce a dus la disparitia unor colectivitati de 
rromi, vechi de secole. Implicarea personala a lui Ion Antonescu in depor- 
tarea si lichidarea evreilor si rromilor, sub jurisdictie romana, "este probata 
in mod concludent de vastul material documentar existent", se mai arata in 
document. Aceeasi sursa sustine ca aproximativ 132.000 de evrei din nordul 
Transilvaniei, aflat sub administratie ungara, si alti 5000 de evrei romani care 
traiau in afara tarii au fost ucisi in Holocaust. "Negarea Holocaustului in 
timpul regimului comunist, precum si in perioada postcomunista, a fost si 
ramane raspandita si ingrijoratoare", sustine raportul. 


Set de recomandari 

Conform aceluiasi comunicat, Comisia a inaintat Guvernului Romaniei 
un set de recomandari, respectiv stabilirea Zilei Nationale de Comemorare a 
Holocaustului la 9 octombrie, comemorata pentru prima data in acest an; 
infiintarea unui memorial national si a unui muzeu in Bucuresti pentru 
comemorarea victimelor Holocaustului; identificarea si inregistrarea 
victimelor Holocaustului in Romania; crearea unui grup special de lucru care 
sa analizeze, sa corecteze si sa redacteze programa si manualele scolare 
referitoare la Holocaust. Comisia a recomandat si introducerea educatiei 
privind Holocaustul in cadrul curriculei scolare universitare si pregatirea de 
programe pentru grupuri profesionale si asociatii; infiintarea unui centru 
arhivistic si a unei fundatii dedicate educatiei si cercetarii Holocaustului; 
anularea deciziilor de reabilitare a unor criminali de razboi, inclusiv a celor 
pronuntate in ultimii 15 ani. 

Potrivit comunicatului, raportul de circa 500 de pagini prezinta istoria 
Holocaustului in Romania, precum si concluziile si recomandarile Comisiei 

in legatura cu modul in care Guvernul poate contribui la constientizarea si 
cultivarea memoriei Holocaustului, ca si la stimularea cercetarii si educatiei 
in acest domeniu in Romania. 

Presedintele Iliescu a precizat ca raportul urmeaza sa fie tiparit in 
limbile romana, franceza si engleza. Iliescu: Raportul "un instrument de lucru 
fundamental" 

In interventia sa de dupa prezentarea concluziilor de catre Elie Wiesel, 
presedintele Iliescu a spus ca raportul prezentat ieri reprezinta "un instrument 
de lucru fundamental pentru oricine studiaza istoriacontemporana a 
Romaniei, in particular cea a participarii statului roman la cea de-a doua 
conflagratie mondiala". Iliescu a apreciat echilibrul si obiectivitatea materia- 
lului, ca si efortul documentar ce il sustine si calitatea analizei pe care o 
efectueaza. "Holocaustul a reprezentat una dintre acele probleme grave ale 
istoriei noastre, a carei abordare a fost evitata, atat in timpul regimului 
comunist, cat si dupa disparitia acestuia. Am considerat ca aceasta recon- 
ciliere cu trecutul nostru, cu unul dintre episoadele sale dramatice, trebuie sa 
aiba loc cat mai curand si, de aceea, am socotit infiintarea Comisiei ca un act 
necesar si oportun", a mai spus seful statului. 

(Carmen EPURAN) 


Din alta sursa : 
Membrii Comisiei: 


- Prof. Elie WIESEL, Presedinte 

- Radu IOANID, Vicepresedinte 

- Tuvia FRILING, Vicepresedinte 

- Mihai IONESCU, Vicepresedinte 

- loan SCURTU, Institutul N. Iorga, Consilier de Stat, Administratia 
Prezidentiala, Coordonator Secretariat 

- Victor OPASCHI, Consilier de Stat, reprezentant al Presedintelui 
Romaniei in Comisie 

- Viorel ACHIM, Institutul "N. Iorga" 

- Lia BENJAMIN, Centrul pentru Istoria Evreilor din Romania 

- Liviu BERIS, Reprezentant al Asociatiei Evreilor din Romania, 
Victime ale Holocaustului 

- Irina CAJAL MARIN, Federatia Comunitatilor Evreiesti din Romania 

- Adrian CIOFLANCA, Institutul "A.D. Xenopol”, Iasi 

- loan CIUPERCA, Universitatea "Al.I. Cuza", Iasi 

- Alexandru ELIAS, Federatia Comunitatilor Evreiesti din Romania 

- Alexandru FLORIAN, Institutul pentru Studii Social-Democrate 

- Vasile IONESCU, Organizatia Rromilor 

- Corneliu Mihai LUNGU, Arhivele Nationale 

- Andrei PIPPIDI, Universitatea Bucuresti 

- George VOICU, Universitatea Bucuresti 

- Jean ANCEL, Israel, Institutul "Yad Vashem" 

- Colette AVITAL, deputat (Knesset) 

- Andy BAKER, American Jewish Committee 

- Randolph BRAHAM, CUNY, US 

- Mihai Dinu GHEORGHIU, Universitatea Paris II, Franta 

- Hildrun GLASS, Germania 

- Dan MARIASCHIN, Vicepresedinte B'Nai B'Rith 

- Paul SHAPIRO, US, USHMM 

- Michael SHAFIR, RFE/RL, Israel 
- William TOTOK, Germania 
- Leon VOLOVICI, Israel" 


Au făcut-o şi pe asta! Cu tancul israelian specializat în doborîrea- 
dezrădăcinarea măslinilor, în asuparea izvoarelor, în dărâmarea 
caselor - de preferat cu copiii înăuntru (un colonel israelian, acuzat că 
nu a evitat civilii, mai ales copii: «Da, dar dacă ne gândim că ei vor fi 
kamikadze-ii de mâine...», în strivirea serelor (iar în treacăt şi un 
bătrân-doi, că şi-aşa-s prea mulţi palestinieni în Palestina, deşi Israelul 
s-a silit din toată inima să-i alunge) - fără sa ţină seama de nici o altă 
realitate, de vreun alt argument - ce “argument” în faţa tancului 
sovietic? - au impus legea lor; au bătut cu pumnul lui Vâşinski în masă. 

La aşa ceva se pricep israelienii: dealtfel ca aliaţi fideli ai ameri- 
canilor (dar în mare secret, să nu se afle!), ei le-au furnizat invențiile- 
producțiile lor: cătuşele din plastic, sârma ghimpată ultimul răcnet - 
dar şi “tehnica de luptă contra gherilei urbane” în Irak; şi nu doar 
consilii şi consilieri, ci şi unități de militari israelieni (în uniforme 
americane, ba chiar ucrainene... - pe care unul dintre ei o găsea 
incomodă - «tot mai bună era a noastrăy...). 


Nu cunosc data emiterii “Concluziilor”, Roşca îmi transmite: 
au fost publicate în ziarul Ziua din 12 noiembrie. Deci nu mă hazardez 
sa afirm - ceea ce îmi stă pe limbă, anume: 

Dacă Bush nu ar fi fost reales, Israelul nu ar fi îndrăznit - 
deocamdată...- sa impună şi României acest diktat: declaraţia de 
recunoaştere a vinovăţiei - ca la anchetă! 

Privesc lista celor din “Comisie”: nu-l văd pe Oişteanu; nici pe 
Andrei Cornea; nici pe legendarul tovarăş 'Teşu (hăl-cu-Hordonanţa) - 
au oare de ce? Să fi fost înlocuiţi în ultimul moment de doi-trei goi 
figuranţi-activi (şi, ca toţi proaspeţi convertiți, mai catolici decât 
Rabinul-General) - ca Pippidi, M.D. Gheorghiu, Totok? Dar unde-i 
D. C. Giurescu? - a lins el pe degeaba ceea ce a lins? Dar Gabriel 
Andreescu? Dar Dan Pavel? Dar Buzura, Doctorul Honoris Causa de 
la Ierusalim, răsplătit pentru performanţa de a fi trimis la topit un 
volum de documente care probau şi responsabilitatea evreilor? Dar 
Breban, dar Țepeneag - cu “stindardul” lor pe care scrie, citeţ: 
“Ed. Reichmann”? Dar Marta Petreu cu Varticul său personal - ştiut 
fiind: ei se adapă numai de la izvorul tovarăşului “Ion” Ianoși? 
Dar Pecican şi Laszlo - bine-bine, am înţeles: aceştia sunt şi mici 
ŞI... recenți. 

Din partea unui Iliescu nimic nu provoacă mirare: aşa cum a 
semnat Tratatul cu Rusia, aşa a semnat şi acestukaz cu Israelul. Adică 
cedînd-româneşte: mai-mult-decât-totul. La început făcînd ceva 
nazuri, însă numai ca să-i impresioneze pe boii de români: ca el nu ar 
vrea, că el nu vrea deloc-deloc, dar dacă astea-s “condiţiile” pentru 
intrarea României în NATO, în Europa - aşa i-au suflat americanii 
Wiesel şi “Ioanid”... Căci el, nu-i aşa, ziua-noaptea şade cu gândul 
numai la România, tărişoara lui, dragă... Deci: pentru a salva “onoa- 
rea” României, a acceptat minciunile, calomniile la adresa României; 
pentru binele României a acceptat reeducarea copiilor, a tinerilor 

“în spiritul” Holocaustului românesc, cel care nu a existat. Ce şi-o fi 
zis: «Ce să ne mai târguim cu ei în privinţa cifrelor - de morţi, de 
miliarde de dolari: tot ei câştigă, iar noi rămânem pe dinafara 
Europei...» 

Nici prin gând nu i-a trecut că aşa rămâne România, nu 
“pe dinafară”, ceea ce ar presupune că se află pe-aici, pe lângă gard, 
aşteptînd să fie lăsată şi ea să intre - ci în afara Europei, prin 
spiritul de eternă slugă, fără demnitate. 

Nu mă interesează nici cât negru sub unghie “reacția” lui V.C. 
Tudor. Oricare-ar fi. 

Acută senzație de durere de pântece. Şi de profundă greață. 

Să fiu crezut: nu pentru ca mi-aş fi făcut vreo iluzie că ultimele 
texte ale mele Basarabia si Săptamâna Roşie ar putea avea un efect 
lămuritor, eventual încurajator în apărarea părţii noastre de adevăr. 
Ci aşa, pentru halul nici măcar minim-moralian al consângenilor 
noştri: în schimbul unei burse, a unei călătorii, a unei invitaţii la un 
colocviu - la Ierusalim, îţi dai seama?, unde pot merge chiar şi la 
Sfântul Mormânt, ca nişte creştini ce sunt ! - sunt capabili să “recu- 
noască-cinstit-ca-la-Piteşti” că mamele lor sunt curve (vorba lor: 
«Şi ce dacă am zis, eu ştiu adevărul: că mama nu-i curvă - cum să 
fie, mama mea, curvă?- dar dacă aşa se cere...; şi,-n plus, se dă 
câte ceva...»). 

II arăt cu degetul meu de turnător al turnătorilor atât pe Buzura, 
lepră bătrână, cât şi pe “junele” M.D. Gheorghiu - care, prin forţa 
lucrurilor (a vârstei) nu a putut mânca rahatul ceauşist - dar să nu ne 
pierdem speranţa, tovarăşi! “Tinerii” români sunt leit fiii, nepoţii 
românilor cu piept de aramă, deci: ce naşte din român - slugă este! 
De ce ne-am mira-revolta constatind că tinerii-din-ziua-de-azi nu 
sunt chemaţi să spele grelele păcate ale părinţilor lor, ci să mănânce, 
ei (cu gura lor!) altfel de rahat: nu unul rusesc, vulgar-barbar, ci căcatul 
tehnologizat-rafinat americano-israelian - unde mai pui că, pe-bază-de- 
el, se dă - ce s-o da, numai să se dea... 


Duminică 14 noiembrie 2004 


Somn agitat. Desigur, motivele sunt unul. 

Chiar să nu existe printre cele peste douăzeci de milioane de 
români un om normal, care să judece normal, să găsească anormal 
“Raportul” cu tot cu “concluziile” lui?; 

Să fi uitat românii tot ce ştiau, tot ce citiseră? Sau puţin le pasă 
de adevăr, îşi spun că oricum, tot nu sunt luaţi în seamă, aşa 
că mai înţelept e să tacă - pentru a nu-i provoca pe dom'sergenţii 
care ne păzesc din 23 august 1944? 

Dar unde ni sânt intelectualii, în primul eşalon: scriitorii?; 

Unde ni sânt directorii de conştiinţă? Unde - adevărat, analfabeți 
civic până la 22 decembrie 89, dar alfabetizaţii în curs-rapid din Piaţa 
Universităţii? 

Unde ni sânt apărătorii demnităţii naţionale? 

Unde ni sânt apărătorii adevărului în contra minciunii 
instituţionalizate? 

Şi unde “vocile” celor care acum câţiva ani încercaseră să 
rostească partea lor de adevăr, însă, nepregătiţi psihologic pentru a 

răspunde unor atacuri brutale, acuzatoare, mincinoase - s-au speriat, 
au fost băgaţi în boale - şi de atunci tac chitic? Desigur, mă gândesc la 
N. Manolescu, la G. Liiceanu, la D. Tudoran. Ei, dragă-doamne, sunt 
şi directori de conştiinţă ai naţiei, nu doar reprezentanţi de frunte ai 
culturii... (în fine, cultura specifică românilor, cea vajnic rezistentă 
comunismului). De ce nu li se aude glasul? Au fost băgaţi în boale de 
prima răsteală a evreilor? S-au cutremurat, apoi s-au aplatizat sub 
acuzaţie de “antisemitism”? Dar ei - aceşti intelectuali sunt (iertare: 
erau) capabili de discernământ, ştiau ce e adevăr, ce e minciună, ştiau 
să susţină un punct de vedere, să participe la un dialog. 

De ce au tăcut, brusc, de ce s-au ascuns sub ţol, că ei adică nu ştiu 
nimică, să fie lăsaţi cu nevoile-şi-neamul lor, că, uite, ei sunt bolnavi 
de ficat şi au de plătit pensii alimentare...? 

De ce... De frică. Aşa au trăit sub Ceauşescu, aşa supraviețuiesc 
sub lliescu: cu frică. Tremurînd... - din negura veacurilor. Aşa au 
făcut românii istoria: “tot tremurînd, tot aşteptînd...” 

Ce să te aştepţi de la Prinţul Lichelelor Liiceanu? Să apere cauza 
naţiei sale? Care nație? Dar ce are el cu naţia română - el are cu naţia 
sa de afacerişti editoriali, cu naţia clanului său de olteni “oţi. Ce să-i 
pretinzi unui Pleşu, legendar autor al Tratatului Despre Ingineri? Ce 
să ceri lui Manolescu, emerit legitimator al ilegitimului Iliescu imediat 
după mineriada sângeroasă? Să “combată”, el, de capul lui, recenta 
teză a stăpânului său, Tovarăşul Ion - că da, a fost “holocaust”. în 
România, că da, numai românii sunt vinovați fată de evrei, în schimb 
(!) evreii nici usturoi nu mâncaseră, nici Românie nu vânduseră- 
trădaseră, consecvent, cale de un secol, iar începînd din 28 iunie 1940, 
doamne-fereşte să se comporte cu noi, basarabenii şi bucovinenii ca 
cei mai feroci dintre ferocii, barbarii komisari bolşevici? Şi să nu mi se 
spună că Dorin Tudoran (alt “antisemit” de anţărţ) a cârtit şi sub 
Ceauşescu - da, dar pentru ce: ca să ceară drepturi şi pentru alţii? 
Da de unde: ca să obţină “dreptul” său de a emigra. Abia după aceea a 
devenit combativ - însă după decembrie 89 a revenit la starea lui 
naturală, de scriitor-român, selectiv în “opţiuni”, prezentîndu-şi 
interesele drept convingeri, eşuînd în consilieratul lui Voiculescu... 

Unde sunt celelalte voci-autorizate în rostirea adevărului? Fiindcă 
am vorbit de scriitori - ca cei mai chemaţi - hai să iau “Dicţionarul 
esenţial al scriitorilor români” să-i înşir alfabetic: 

- Abăluţă - ce face el - în afară de poezie? 

- Adameşteanu - ştim ce face (în afară de proză) - dar acum? 
Ce a făcut şi până la 22 decembrie 1989 fix: a făcut-nu-ştiu-nimic, să 
fiu lăsată în pace, eu n-am făcut bine, dar nici rău. Ba da: când îi 
cenzura pe prozatori la Cartea românească, explicîndu-le ce să scoată, 
despre ce să nu “trateze”...E-he! Ce anticomunistă, Adameşteanu! 

- Agopian - ce să facă, şi el...Bine. 

(Lipseşte Sorin Alexandrescu, însă eu tot mă întreb ce face el, fost 
consilier al Constantinescului); 

- Anania - nu mă întreb ce face, bietul: şi legionar şi securist... 

- Baconsky - Theodor, desigur: ce să facă la un caz ca acesta? 

- Balotă - el, român, creştin, catolic... Sau tocmai de aceea? 

- Bălăiţă - dar merită să mă întreb ce face, când el nu are coloană 
vertebrală, din copilărie? 

- Blandiana - ei, aici... Ea s-ar solidariza, sărăcuţa (citat din 

Monica Lovinescu), mai ales că, din decembrie 89 s-a dat voie la... 
solidaritate - dar cu cine să se solidarizeze? Nu are cu cine! 

- Breban - el ar face un protest, de unul singur - însă nu are bilet 
de voie de la Ed. Reichman. Dar de la Zalis? Poate că lanoşi i-ar da o 
țâdulă la mână, dacă s-ar declara marxist. Să se declare - ce-l costă? 

- Brumaru - el va pretinde că nu ştie despre ce este vorba... 

- Buzura - ce să mai vorbim! 

- Matei Călinescu... Să fim serioşi! 

- Cărtărescu - să fim şi mai serioşi. 

- Ciocârlie - să fie lăsat în pace: el scrie bine, cu asta şi-a făcut 
datoria faţă de comunitatea românească - nu? 

- Dimisianu. Să fie lăsat să-şi lege şireturile, după care... 

- Dinescu. Să fie lăsat să se şteargă la gură; 

- Doinaş - păcat că a murit, el, cu al său curaj legendar, ar fi luat 
inițiativa unui protest. 

- Buşulenga - dacă semnează Mihnea Gheorghiu şi Virgil Cândea. 

- Alexandru George: ce bun ar fi Opozantul, dacă ar fi; dar dacă 
nu este... 

- Horasangian - da, dar el nu se bagă... 

- Gelu Ionescu - deocamdată se află în concediu, însă când are să 
se întoarcă - din concediu, Gelu lonescu... 

- Iorgulescu - aaa, Iorgulescu... 

- Cezar Ivănescu - şi mai ce? 

- Liiceanu - despre el am vorbit - degeaba. 

- Manolescu - şi despre el; şi tot degeaba - el merge cu Iliescu. 

- Angela Marinescu - da, mda; şi: nu; mnu. 

- Marino - să fie lăsat să i se vindece rănile pricinuite de Pleşu- 
Liiceanu - după care... vom vedea ce vom vedea! 

- Mircea Martin - cum să-l uităm pe Mircea Martin? Nu. 

- Ileana Mălăncioiu - da, dar-însă-totuşi... 

- Fănuş Neagu! - În el ne şade nădejdea! 

- Negrici - dar în Negrici! În vâlceanul lui Ierunca! 

- Paleologu - e-he, Nea Alecu, Nea Alecu... 

- Paler - unul dintre cei mai potriviţi: are dosar bun - ei şi? 

- Păunescu... La urma urmei, de ce nu? Ă 

- Marta Petreu - am pomenit-o, dimpreună cu I. Vartic. In ei 
ne-ar fi nădejdea - dacă... Dacă... 

- Pleşu - ah, Pleşu! 

- D. R. Popescu - nu e bun; nu a fost niciodată. 

- Eugen Simion - nici el: e academicianic. 

- Mircea Horia Simionescu - nici el: e târgovişteanic. 

- Mihai Sin: nici el: a fost consul ori chiar şofer la ambasada RSR 
la Tel Aviv. 

- Mihai Şora: el nu poate. Că nu poate. 

- Alex Ştefănescu: el, da: poate. Dar trebuie să ceară voie de la 
tovarăşa Costache. 

- Țepeneag - el, nu; din cauză de Reichman, am mai spus. 

- Ţoiu - a, Ţoiu - nici el. E bătrân. 

- Uricaru - Doamne fereşte! El rămâne un etern activist al PCR. 
Din RSR. 


PAUL GOMA J U R N A L 2004 275 


I-am epuizat pe cei din Dicţionar. Fireşte, i-am înşirat numai pe 
cei în viaţă. Mă întreb ce s-ar fi schimbat dacă mai trăiau Marin Preda, 
Bogza, Jebeleanu, Deşliu, Nichita Stănescu, A.E. Baconsky, Eugen 
Barbu, Petru Dumitriu, Ivasiuc, Titus Popovici? 

Dar cei deja clasicizaţi: Arghezi, Bacovia, Barbu, Blaga, Camil 
Petrescu, Sadoveanu, Eftimiu - cum ar fi reacţionat la o astfel de 
închinare? Ei, cum... 

Din Istoria Literaturii Române văd un singur literator care şi-ar fi 
ridicat glasul - dealtfel şi-l ridicase, dar îi închisese gura, internîndu-l 
în azil Maiorescu, protectorul său : Eminescu. 


Luni 14 noiembrie 2004 


Azi dimineaţă am fost (iar la Prefectura de poliţie): tot pe-a lor a 
rămas: fiindcă am o prelungire-provizorie până în 8 februarie. Atunci 
sunt convocat pentru prelungirea-neprovizorie. 

M-am săturat. Cred că de data asta - cam târziu... - am se cer 
cetăţenia franceză. 


După amiază mi-a venit de la Polirom răspunsul - din partea 
Lidiei Bodea: că da, acceptă îngemănarea «Bărbosului» cu 
«Culoarea...» - sub aceeaşi copertă. 

Mare uşurare. Văzînd că răspunsul întârzie atâta, credeam că nu 
vor fi de acord cu propunerea. Ei, uite că m-am înşelat - şi sunt fericit 
că m-am înşelat! 


Marţi 16 noiembrie 2004 


Am dormit bine. Chiar dacă nu suficient. lată la ce foloseşte 
o veste-bună. Mesajul Lidiei Bodea m-a reaşezat pe şine; m-a re-urcat 
în şa. Sper să ţină vestea-bună. Ieri, tot aşteptînd,/ tot tremurînd, vorba 
lui Bacovia, temîndu-mă de un refuz, aproape mă obişnuisem cu 
Nu-ul editorial. Şi, după un bun obicei, trecusem la altă “soluţie”: 
Sabina. Mă re-apucasem de ea - a, nu, de re-scris, ci de “corectat”... 
Acum mai poate aştepta, până termin de recitit şi de pescuit greşelile 
din «Bărbosuly. 


Miercuri 17 noiembrie 2004 


Polirom are de gând sa scoată cartea în colectia Ego.Grafu. 
Am aflat-o în ultimul moment. Mi s-au trimis şi câteva coperte - 
presupun că spaţiul “recreaţiei” este prea strâmt şi prea doar “timbru”, 
ca să nu-l descurajeze pe Filip de a încerca ceva. 

Oricum, am aflat; colecţia cu pricina cuprinde şi Jurnalul 
Gabrielei Melinescu. Vorbe mea: De ce nu şi jurnalul meu? 


Vineri 19 noiembrie 2004 


Ieri am întâlnit-o pe Ştefana: mi-a dus 7 exemplare din Calidor şi 
120 euro, avansul-de-după. Niculiţa s-a văzut cu Lidia Bodea, a 
încheiat contract pentru «B». 

Tot ieri am avut o “conversaţie” emailată cu Grafica Polirom. 

O începusem cu Angela Rotaru, ea probabil mă încredinţase unei 
colege care nu-şi dădea numele. Pe scurt: eu cerusem o derogare 
pentru copertă: să mi se acorde spaţiul banderolei, pe acela să fie puse 
fotografiile penale. Mi s-a răspuns că editura nu-şi poate schimba 
fasonul şi au pus ei, sub desenul convenţional, cele două fotografii - 
cam prea mici, după gustul meu. Iar titlul... Ei au crezut că “Cod 
«Bărbosuby” este subtitlul titlului “Culoarea curcubeului” şi l-au aşezat 
dedesubt, micit. Le-am explicat, i-am rugat să dea egală mărime celor 
două titluri şi să le separe printr-un asterisc. Nu mi-au răspuns. Fie că 
au şi alte treburi (au!), fie că o aşteaptă pe Lidia Bodea, să decidă ea. 

“Un tânăr istoric” - nu-i dau numele, se va vedea de ce - îmi 
scrie că nu mai poti respira de “Holocaust” - peste tot se vorbeşte 
numai şi numai de Holocaust, la TV, la Radio, în ziare... în timp ce el 
tocmai scoate fişele condamnaților politic începînd din 23 august, iar 
la “crime împotriva omenirii” a găsit sute de sute de români condam- 
naţi la pedepse grele, tocmai pentru a fi participat la uciderea, 
persecutarea evreilor... Nu el mi-a cerut să-i tac numele, o fac cu, 
pentru a nu-l arunca în gura lupilor. 


Sâmbătă 20 noiembrie 2004 


Azi facem 27 ani de când am plecat din România. Ce aniversare 
deprimantă! Ce bilanţ, dacă nu catastrofal, atunci greu de suportat. 

Corectez ultima variantă (în fapt: gabarit) al Sabinei. In vederea 
întregistrării şi trimiterii la Polirom. 

Istoricul despre care vorbeam ieri..., întâi a protestat, fiindcă 
nu-i scrisesem numele şi îi schimbasem sexul. In propoziţia următoare 
a constatat că e mai bine aşa: ce să-şi aprindă paie în cap cu “ăştia”... 


Iată textul Primei Plângeri-Reclamaţii: 


prima: SECURIŞTII 
Paris, 20 noiembrie 2004 


Către 
Parchetul de pe lângă Înalta Curte de Casaţie şi Justiţie a României, 
Domnului Procuror general al României, Ilie Botos 


Numele meu este Paul GOMA. Sunt născut la 2 octombrie 1935 în 
Mana-Orhei, Basarabia, în prezent domicilez în Franţa, Paris 20-&me arr., rue 
Bisson 27-29 (Certificat de réfugié libere par le Ministere des Affaires 
Etrangeres, l'Office Francais des Réfugiés et Apatrides no. 0111061, valable 
jusqu’au 25/04/2006). 

În urmă cu 27 (douăzeci şi şapte) ani - la 20 noiembrie 1977 - intram în 
Franţa protectoare, alungat din ţara mea, România. Vreme de 12 (doispre- 
zece) ani, în exil am militat activ pentru liberarea ţării mele de comunism şi 
de securism (Răul Absolut). Însă, vai, la 22 decembrie 1989 a avut loc un 
putsch de pe urma căruia Securitatea, sub altă firmă, dar cu exact aceeaşi 
structură-natură continuă “activitatea” nocivă, distrugătoare a fiinţei naţio- 
nale, terorizîndu-i, sfidîndu-i pe nefericiţii mei compatrioți, eterne victime. 

În curând se vor împlini 15 (cincisprezece) ani de când, pasămite, 
“comunismul a căzut”, “Securitatea a fost desființată-pedepsită” - însă 
(acum mă autocitez, extrăgînd din răspunsul dat, în 1992, lui Mircea Snegur, 
care mă invita “acasă, în Basarabia” şi lui Ion Iliescu, cel care mă poftea în 
România în 2002): 

“Nu călătoresc în [ări comuniste unde domneşte, în continuare, 
KGB-ul - la Chişinău şi Securitatea, fiica sa credincioasă - la Bucureşti” 

Dacă afirmaţiile mele ar fi (fost) false, calomnioase, atunci cum se 
explică prezenţa, în toate structurile de stat şi de partid - nu e o scăpare!, e un 
adevăr - a activiştilor dinainte de 89? Cum se explică prezenţa în Securitate 
(nu: în “fosta Securitate” cum cer să i se spună securiştii, ci în acelaşi 
blestemat “Organ”), a tuturor criminalilor care ne-au terorizat de când ne-au 
ocupat ruşii, în 23 august 1944? Cine poate explica sutelor de mii (nu mili- 
oanelor?) de victime ale Terorii de Stat şi de Partid, citeşte: Securitatea, 
“necesitatea” prezenţei obraznice, sfidătoare - în afaceri, în presă, mai ales 
la televiziune - a notoriilor bolşevici ca Brucan, Mizil, Pavel Cîmpeanu, 
Burtică, Iliescu - a torționarilor cunoscuţi de toată populaţia penitenciară 
a României (...penitenciare) ca Gheorghe Crăciun, Victor Achim, Ristea 
Priboi, Mihai Pelin, Onişor Oniţiu, Gheorghe Enoiu, Nicolae Pleşiţă, 
Mihai Caraman? 

În această “Românie liberă, democrată” mă poftea Iliescu, 
explicîndu-mi că... ce a fost, a fost, acum e altceva, hai să ne reconciliem (!), 
să ne avem ca fraţii - căci toţi suntem români? 

Dar eu nu sunt român - ca Brucan, Mizil, Burtică; român, eu - ca Petre 
Roman?, ca Talpeş?, ca fraţii Păunescu, Voiculescu, Cataramă?; “român” - 
ca Enoiu?; ca Pleşiţă? 

Eu sunt - ca milioane de alţi compatrioți - român-ca-victimă a ticăloşilor 
care, în 15 ani de “reflecţie”, nu şi-au recunoscut grelele păcate şi nu şi-au 
cerut iertare celor pe care îi hăituiseră, ameninţaseră, şantajaseră, umiliseră - 
pe ei şi pe famiile lor până la a şaptea spiţă - arestaseră, torturaseră, 
drogaseră, internaseră “la nebuni” - uciseseră. 

Ei, eternii securişti vor pretinde că nu se simt vinovaţi, fiindcă... 
niciodată, nici o “instanţă” nu le ceruse asta (să recunoască faptele lor rele, 
să ceară iertare pentru ele); 

Ei, eternii securişti vor mai pretinde că nu au de ce să se recunoască 
vinovaţi, ei fund militari-în-campanie, or militarul execută ordinul, nu îl 
discută... 

Şi nicicând, nimeni nu le-a dat peste bot astfel: 

«Dacă nu s-a găsit încă nici o “instanţă” care să vă ceară asta, înseamnă 
că România nu este deloc “democrată, liberală” şi că a devenit urgent 
(după 15 ani!) să se introducă acele instanțe. Dacă Americanii nu ţin seamă 
de dosarele voastre, ale criminalilor, când cooptează în NATO - Europenii 
(“vechi”), da: îşi imaginează obraznicii-escrocii-impostorii de pe Dâmboviţa 
că Franţa, Germania, Belgia, Olanda, Marea Britanie vor primi în 
Comunitatea Europeană o ţară care nu l-a judecat pe generalul sovietic 
Mihai Caraman pentru acţiunile lui anti-Europa, anti-NATO, în serviciul 
URSS?; nici pe Pleşiţă, mână dreaptă a lui Ceauşescu, prieten şi comanditar 
al teroristului Carlos?; 

«Securitatea voastră nu a fost şi nu este Armată (ba totdeauna a acţionat 
împotriva Armatei ţării), ci o Terifiantă Poliţie, iar voi, “luptătorii” ei, chiar 
purtînd grade, nişte vulgari poliţai care în viaţa voastră nu aţi fost capabili să 
prindeţi un singur spion sovietic (cum se laudă “patrioţii” Achim, Enoiu, 

Pleşiţă); salariul crimei, uriaşele avantaje materiale prin care vă deosebeați de 
restul populaţiei fuseseră zmulse de la gura numitei populaţii, pentru a vă 
plăti pe voi, terorizatorii aceleiaşi populaţii». 

Ca să scurtez: pentru că “instanţele” nu au existat, deci nu au mişcat 
vreme de 15 ani, eu, una dintre victimele permanente ale Securităţii, îi acuz 
pe cei care ne-au chinuit vreme de decenii, iar acum ne râd în nas, ca să ne 
demonstreze că nimic nu s-a schimbat în România, că în România nu există 
legi împotriva criminalilor securiști. 

Pentru a proba acuzaţiile, pun la dispoziţia Dvs. două cărţi de mărturii, 
în versiune originală, românească, Culoarea curcubeului şi Soldatul 
câinelui, apărute în 1990 şi în 1991 la Bucureşti, însă în traducere franceză, 
germană, neerlandeză au fost cunoscute în Occident din 1979. Deasemeni un 
text (Cod «Bărbosub») ce va fi editat în 2005, alcătuit din documente 
primite de la CNSAS prin istoricul Stejărel Olaru (care este împuternicitul 
meu de a depune această plângere la Parchet în numele meu şi de a-i urmări 
cursul). 


Cer să fie traduşi în faţa instanței următorii securişti - în ordinea 
cronologică a “vigilenţei patriotice” a lor: 

1. Buzescu Ion, în 1949 maior şi comandant al Securităţii din Mediaş; 
subalternul său, căpitanul (?) 2. Paszty. Aceştia au fost cei mai zeloşi (citeşte: 
sălbatici) “anchetatori” ai celor peste cincizeci de locuitori ai comunei Buia, 
jud. Târnava Mare, arestaţi în februarie 1949, în urma unei provocări a 
Securităţii, avînd scopul “preparării” (citeşte: terorizării) lor pentru a “adera 
de bună voie” în colhoz. Ei şi nu doar ei au torturat pe toţi arestaţii - printre 
care pe tatăl meu şi pe mama mea. După şase luni arestaţilor li s-a dat 
drumul (colhozul se realizase, Buia făcea parte din primele 5 din ţară...), fără 
explicaţii, fără scuze. Tot acest timp eu, în vârstă de 13 ani, l-am petrecut prin 
gări şi la poarta Securităţii Mediaş (amintesc: eram refugiaţi din Basarabia, 
nu aveam rude, iar locuinţa închiriată din Buia fusese devastată - şi sigilată! 
- de Securitate); 

3. Enoiu Gheorghe, căpitan în 1956-57, zis “Măcelarul de la Interne”. 
S-a ocupat de “studenţii ungarişti” (Ivasiuc, Petrişor, Caba, C. Iliescu, 
Serdaru, Tătaru, Ruseţehi, Mălinescu, Stoica), pe care i-a torturat îngrozitor 
(printre ei şi pe mine, între 23 noiembrie şi 30 decembrie 1956, rupîndu-mi 
trei coaste), iar pe colegul meu Negrea Ştefan l-a bătut în cap, în cap, în cap, 
până a înnebunit şi s-a spânzurat, la Gherla; 

4. Livescu Ion, căpitan în 1958-1959, supraveghetor al celor cu domi- 
ciliu obligatoriu în Satele-Noi MAI din raionul Feteşti. Împreună cu 
5. Bădică (?), locotenent la Securitatea din Feteşti, în luna decembrie 1958 
m-a... extras din spitalul unde eram internat [în urma torturilor îndurate la 
Gherla din partea căpitanului 6. Istrate şi a plutonierului 7. Şomlea - vezi 
cartea mea, Gherla], m-a dus la sediul Securităţii, unde m-au bătut amândoi, 
apoi m-au anunţat că eu, bandit, nu am drept la “spitalul poporului”. Aceste 
fapte sunt confirmate de documentele Securităţii, aflate în Cod «Bărbosul» 

De cum am avut voie, în 1965, să ne continuăm/reluăm studiile univer- 
sitare, noi, foştii deţinuţi politici, am revenit la Universitatea Bucureşti, cu un 
nou examen de admitere. Dar Securitatea, prin locotenentul 8. Achim Victor 
a început a mă hărţui, a mă şantaja, ameninţa (că mă va da afară din facul- 
tatea de Filologie, că o vor da afară din spital pe mama, bolnavă de scleroză 
în plăci), în scopul de a mă face informator. Acelaşi Achim a fost “colec- 
torul” (dar mai ales redactorul - analfabet) al notelor informative despre 

mine; el a propus superiorilor săi “soluții” noi de şantaj a scriitorilor din jurul 
meu - şi a mamelor lor!; a participat la spargerea apartamentului nostru din 
Drumul Taberii, Bucureşti, ca şi în echipa care a spart casa soacrei mele de 
la Breaza, pentru a instala “mijloace de ascultare”). Tot el a activat cu zel la 
răspândirea calomniilor fabricate de Securitate cum că aş fi, nu doar agent 
sovietic, ci şi agent al Securităţii! 

Cer să fie aduşi în faţa instanței de care am tot vorbit şi securiştii: 
9. Goran Gheorghe, 10. Gordan Gheorghe, 11. Bistran Sever, 
12. Gheorghe Vasile (încondeiaţi în Culoarea Curcubeului); 

De asemeni 13. generalul de securitate Pleşiţă Nicolae - cel care nu 
numai că m-a insultat, injuriat, dar m-a bătut îndelung, în ziua de 1 aprilie 
1977, de faţă cu subalternii săi. 

Precum şi înalții responsabili “civili” ai Securităţii din 1977 
14. Coman Teodor, 15. Stănescu Ion. 

Cer ca aceştia - am numit doar o parte din cei cu care am avut eu de a 
face - să fie somaţi să să se prezinte în faţa instanței şi să explice, în şedinţă 
publică, de faţă cu supraviețuitorii dintre victimele lor, ce fel de “datorie 
patriotică” îndeplineau ei când ordonau sau/şi executau ordinele de a chinui 
oameni nevinovaţi; de a-i bate în faţa soţiei, a copiilor; de a hărţui pe 
membrii familiilor, dîndu-i afară din slujbe, din locuinţe, iar pe “principalii 
vinovaţi” de a-i aresta, de a-i tortura, de a-i chimiza în “sediile” Securităţii, 
de a-i interna în azile psihiatrice, de a-i deporta - de a-i ucide (nu l-am uitat 
pe Ştefan Negrea; nici pe Gheorghe Ursu). 

Si nu l-am uitat pe 16. Iliescu Ion. 

El va face obiectul unei plângeri aparte. 

De asemeni cer sa fie deconspiraţi şi traduşi în justiţie cei care au 
organizat atentatele împotriva mea, la Paris: coletul-carte-bombă din 1982, 
care l-a rănit grav pe şeful artificierilor parizieni, Calisti; tentativa de otrăvire 
a mea prin securistul Hirsch-Haiducu-Vişan-Forrestier în 1983, precum şi pe 
securiştii care au încercat în mai multe rânduri să-mi răpească fiul între 
1979-1983 (vezi Soldatul câinelui). 


Aceasta îmi este plângerea. L-am împuternicit pe istoricul Stejarel 
Olaru să o depună şi să urmăreasca drumul ei - până la capăt. 

Va înformez că o copie va fi depusă la Comisia pentru drepturile 
omului de la Strasbourg, alta la Comunitatea Europeană, cea care studiază 
dosarul României. 

Paul Goma 


A doua Reclamaţie: 
ILIESCU 


Paris, 23 noiembrie 2004 
Către 
Parchetul de pe lângă Înalta Curte de Casaţie şi Justiţie a României, 
Domnului Procuror general al României, Ilie Botos 


Numele meu este Paul GOMA. (...) 
(continuă cu introducerea la Prima Reclamaţie - apoi:) 

Iliescu Ion... 

1. În timpul Revoluției Maghiare din noiembrie 1956 mulți studenți de 
la Bucureşti, Timişoara, Cluj, Iaşi, Braşov au fost arestați, torturați, condam- 
nați. Numai că, Aparatul Terorist nu s-a mulţumit cu noi, întemnitțatții: 
începînd din primele luni ale anului 1957, sprijinindu-se pe logistica 
Securităţii, au acționat “Echipele Morţii”, conduse de activiștii de frunte 
ai C.C. al UTM: Trofin Virgil, Petre Gheorghe, Burtică Cornel, Iliescu Ion... 
Timp de doi ani aceştia - care nu aveau nici măcar scuza de a purta... epoleți 
albaştri - au organizat şedinţe de demascare publice, în care studenţii cei mai 
bine pregătiţi (păcat-de-clasă: doar măitovarăşii primeau dreptul proletar de 
a învăţa bine), a căror vină era aceea că nu aveau dosare atât de curate-juste 
precum Trofin, Burtică, Iliescu. Chiar dacă, cei mai numeroşi, prudenţi din 
fire, nu se manifestaseră în niciun mod în raport cu Revoluţia Maghiară 
(ca Sorin Titel, ca Nicolae Manolescu, ba îi evitaseră “valurile”, retrăgîn- 
du-se la părinţi, la bunici... ), fuseseră şi aceştia puşi la stâlpul infamiei, 
obligaţi să suporte insultele, injuriile, acuzaţiile “tovarăşilor din sală” 
(agitatorii preparaţi în acest scop, cu multe repetiţii la activ înainte de 
marile spectacole), apoi să-şi facă “autocritica la sânge” - pentru ca în final, 
să fie şi ei alungaţi din facultăți. 

Să nu se uite: notoriul turnător, Urechea Lungă a Securităţii, 
“ordonanța” lui Iliescu, creatura care bântuia în toamna anului 1956 culoa- 
rele Universităţii, ascultînd şi notînd într-un carneţel ce i se năzărea că ar fi 
auzit se numea/se numeşte, fiindcă n-a murit: Edgar Reichman, emigrat prin 
1959 întâi în Israel apoi aterizat în Franţa (la UNESCO!), unde şi-a continuat 
activitatea de informator al Securităţii (de la Bucureşti) şi de... agent literar 
al lui Eugen Barbu, ba chiar al lui V.C. Tudor...; 

2. Iliescu Ion a fost în decembrie 1989 şeful “grupului de nişte-tovarăşi” 
care, cu ajutorul frăţesc sovietic şi cu binecuvântarea lui Gorbaciov l-a 
răsturnat-executat pe Ceauşescu şi a pus mâna pe putere ; 

3. Iliescu a fost iniţiatorul şi organizatorul degradantului pentru toţi 
românii “proces al Ceauşeştilor”, urmat de suspect de grăbita împuşcare a 
tiranilor (antropofagul Bokassa avusese dreptul la un proces civilizat, 
european, în Africa lui - nu ca cel de pe Dâmboviţa); 

4. El a lansat diversiunea cu “teroriştii”, de pe urma cărora au murit 
atâția nevinovaţi, mai ales tineri, au rămas atâţia schilodiţi, a fost grav 
avariat Muzeul de Stat şi distrusă Biblioteca Universitară; 

5. El, împreună cu Petre Roman şi cu Gelu Voican a organizat 
tulburările interetnice de la Târgu Mureş; 

6. Iliescu este autorul războiului civil, cunoscut în lumea întreagă 
sub numele de: “mineriade”; 

7. Iliescu - împreună cu Brucan, Petre Roman, Voican, Caraman - a 
fabricat unitatea militară securistă în jurul revistei Săptămîna, devenită 
România Mare, încredinţind lui Eugen Barbu şi lui V.C. Tudor sarcina de a 
a se prezenta ca o grupare “de extremă dreaptă, ultranaţionalistă, xenofobă, 
antiiudee”, pentru a-şi furniza pretextul (în nobilul scop de a apăra 
“democraţia originală, suedeza...” lor, a complotiştilor) de a culpabiliza, 
calomnia, neutraliza şi aşa fragila opoziţie democratică - acuzată zgomotos 
de “legionarism”, de “antisemitism”, de “monarhism”...; 

8. El a trădat România, prin semnarea Tratatului cu Rusia, astfel 
privîndu-ne de dreptul nostru inalienabil de a cere anularea blestematului 
Pact Hitler-Stalin din 23 august 1939, datorită căruia, în 1940 am pierdut 
Basarabia, Bucovina de Nord, Herţa; 

9. Recent Iliescu Ion s-a făcut grav vinovat faţă de poporul român, 
faţă de naţia română, declarîndu-se de acord cu toţi termenii diktatului unor 
notorii falsificatori de istorie, insolenţi, mincinoşi, calomniatori ai României 
şi ai românilor ca R. Ioanid, Shafir, Oişteanu, Braham, Ancel - cu, în fruntea 
lor arhicunoscutul traficant al adevărului : Elie Wiesel (vezi-i interviul în 
care, acum, neagă faptul de a fi refuzat să viziteze, în 2002, Memorialul 
Victimelor Comunismului de la Sighet!), autonumit “preşedinte al 
Comisiei”. 

Ion Iliescu s-a azvârlit în colb, în patru labe, la picioarele impostorilor- 
zapcii mai sus numiţi, repetînd după ei lecţia învățată în curs accelerat : 
Holocaustul a devenit posibil în România ca urmare a «antisemitismului cu 
rădăcini adânci în istoria politică şi culturală a ţării»”. 

Să mă ierte Dumnezeu, dar ce ştie Iliescu despre/din Istorie? 

Nu ştie nimic - dovadă : a iscălit Tratatul cu Rusia!; 

Dar despre România - ce ştie, el, hidrolog cu studii la Moscova? 

Nimic - deci în deplină necunoştință de cauză, după prezentarea 
concluziilor raportului, a declarat că statul român îşi asumă responsabilita- 
tea pentru Holocaust: “între 280.000 şi 380.000 de morți”. 

În continuare: Iliescu Ion a fost de acord cu “Setul de recomandări”: 
“stabilirea Zilei Naţionale de Comemorare a Holocaustului la 9 octombrie” 
deşi noi, românii nu avem o zi naţională de comemorare a victimelor 
bolşevismului, începînd de la 28 iunie 1940, când cea mai mare parte a 
călăilor românilor în Basarabia şi în Bucovina de Nord ocupate de 
bolşevici au fost evreii ! 

Acelaşi Iliescu nu a suflat un cuvânt despre “recuperările” fixate în 
miliarde de dolari pe care va trebui să le plătim noi evreilor. Or evreii nu 
acceptă să li se vorbească de reciprocitate - anume: 

respectînd cronologia: întâi să plătească ei contravaloarea bunurilor 
româneşti jefuite, distruse şi de ei - între 28 iunie 1940 şi 22 iunie 1941 în 
Basarabia şi în Bucovina de Nord, ocupate de sovietici, cu un an bun înain- 
te ca românii să-i persecute, deporteze, ucidă; apoi: 

respectînd aceeaşi cronologie: să dea seama de jaful şi mai cu seamă 
de distrugerile sistematice, barbare din timpul retragerii dincolo de Nistru 
(iunie-iulie 1941) când, ca “agenţi de distrugere” ai ruşilor au aplicat cu 
entuziasm ordinul lui Stalin de a nu lăsa “inamicului” român, în Basarabia 
şi în Bucovina decât pământul pârjolit: de a fura tot ce era de furat, iar dacă 
animalele şi oamenii nu puteau fi transportaţi/transportate, să fie ucişi/ucise 
pe loc, iar şcolile, bisericile, muzeele, podurile, tunelele, atelierele, fabri- 
cile, clădirile instituţiilor să fie dinamitate, incendiate. 

Zbiară evreii ca din gură de şarpe când li se contrapune adevărul: după 
23 august 1944, au jefuit, prin filiera sovromurilor, au furat din patrimoniul 
naţional, au înstrăinat (în Israel, în America, în Franţa) opere de artă, cărţi 
vechi, icoane, manuscrise, titluri, monede, valută străină, lingouri. 
“Operaţiile” fuseseră favorizate, acoperite, de faptul că ei înşişi erau înalţi 
funcţionari în toate ministerele, dacă nu chiar miniştri... - în cazul de faţă 
în al Comerţului Exterior, la Afaceri Interne, la Afaceri Externe - şi oameni 
al ruşilor: cică în folosul Marii Uniuni Sovietice făceau ei tot ce făceau, 
ei, bieţi zapcil... 

Şi când ne gândim că acest răufăcător, acest trădător al României şi al 
românismului a fost proslăvit, în 1990, de directori de opinie ca Buzura, 
Eugen Simion, Sorescu, Pleşu, Hăulică, Breban - ce să mai vorbim de N. 
Manolescu, cel care l-a legitimat pe el, ilegitimul, ca “Om cu o mare”, la nici 

o săptămână după Mineriada Sângeroasă din 13-15 iunie 1990! Şi, cu toate 
că în timpul mandatului (!) său România a fost crunt jefuită de securişti şi de 
activişti, care puseseră mâna pe tezaurul statului, iar românii au devenit şi 
mai săraci şi mai disperaţi - în Anul Domnului 2000, cvasitotalitatea intelec- 
tualităţii rezistentculturale române, în frunte cu Anele Ipătescu ale cumpenei 
dintre milenii: Adameşteanu, Blandiana (nu a semnat direct Apelul GDS, 
ci ca... autopreşedinte al PEN Clubului), Doina Cornea, Anca Oroveanu, 
Adnana Babeţi, Smaranda Vultur, Carmen Muşat, Marta Petreu, Magda 
Cârneci, Monica Spiridon - şi încă altele, toate, anticomuniste din... neagra 
ilegalitate, precum şi cu ferocii “opozanți” Doinaş, Oişteanu, Paler, Liiceanu, 
Pleşu, Manolescu, Alex. Ştefănescu, Şuşară, Dan Oprescu (!), Andrei 
Cornea, Mircea Martin, Antonesei, Mihăieş, Tismăneanu, Paleologu, 
Patapievici (!!), Sorin Alexandrescu (!!!), Negrici - au făcut campanie 
pentru... Iliescu! 

În acest an, 2004, nu mai ştii dacă scriitorii trăiesc-creează-cerşesc 
subsidii de la Ceauşescu ori de la demnul său urmaş: Iliescu. 

Îi priveşte. N-au decât să-l laude, să-l cânte, să-l lingă, să-i pupe 
gumarii, să-i ţină scaunul pre dindărăt (exerciţiu în care excelează excelentul 
psihiatru maramureşean pe nume: Buzura), cum făcuseră cu Ceauşescu, cei 
mai bătrâni cu Dej, cu Stalin... 


Îl acuz pe Iliescu Ion de trădare de patrie şi îl chem în faţa Justiţiei. 
Să nu-şi imagineze Petre Roman, Stolojan, Năstase că, dispărînd 
Iliescu, drumul le va fi deschis pentru a se căţăra ei la putere. 
Şi pe ei - şi pe alţii ca ei - îi voi chema în fata instanței. 
Cu dovezi scrise. 
Paul Goma 


Duminică 21 noiembrie 2004 


Am pregătit un “transport de hârtie” pentru Bucureşti. 

Astă noapte am înţeles de ce, în dosarul de securitate, la data 
de 1 aprilie (arestarea mea) nu exista nici o hârtie care să consemneze 
“evenimentul”: pentru că atât mandatul de aducere, cât şi primele 
procese verbale conţineau acuzaţia de “relaţii împotriva naturii” - 
acuzaţie abandonată-suprimată abia în 11 aprilie (dacă nu mă înşel - 
însă eu risc să mă înşel mult mai puţin decât Securitatea care pur şi 
simplu fabrica acte!). 


Miercuri 24 noiembrie 2004 


Am fost ocupat în aceste două zile cu legalizarea împuternicirii 
lui Stejarel Olaru (drum la primăria noastră, cozi, metroul care nu mai 
merge pe linia aceea, rătăcire la ieşire - vai de picioarele mele pe care 
am venit până acasă (vreo 5 kilometri), cu redactarea Plângerilor 
(două) ale lui leremia-Pavel. Mi-au luat timp şi energie. Până la urmă 
le-am scos la capăt. 

Le-am aglutinat şi le-am reprodus mai sus. 

Am întâlnit-o pe Ştefana în oraş, i-am dat hârtiile pentru Niculiţă 
şi Stejărel. Am primit câteva răspunsuri la emailurile trimise. 


PAUL GOMA J U R N A L 2004 283 


Sâmbătă 27 noiembrie 2004 


Azi am fost mult hărțuit - de fleacuri. 

Mi-a scris Lidia Bodea că va încerca să publice în suplimentul 
cultural al Ziarului de Iaşi pe decembrie în pre-editare fragmente din 
Culoarea..., din Bărbosul... Din Reclamaţii. Ar fi în stare! 

Niculiţă mi-a scris că a recuperat de la D-na Bianu Addenda. 
Şi, de pe ordinator Sabina. 


Duminică 28 noiembrie 2004 


În continuare, obosit. Nu mai sunt în stare decât de...- cum am zis 
mai sus? Fleacuri. 

Aş fi vrut să vorbesc de Ucraina - aş fi avut ce spune. 

Aş fi vrut să vorbesc despre alegerile din România - aş fi avut ce 
spune. 

Aş fi vrut să vorbesc de apropiata spălare de sânge a lui Iliescu 
pentru crimele din decembrie 1989. 

Şi nu (mai) pot. 


Luni 29 noiembrie 2004. 


Am deschis ordinatorul ca să notez ceva foarte important. 

Si am uitat. 

În loc să mă înfurii, am început sa râd ca prostul, de parcă aş fi 
făcut cuiva - unui răuvoitor, să zicem un securist - o farsă. 


Marţi 30 noiembrie 2004 


De când cu Revoluţia Portocalie nu se vorbeşte decât de Ucraina. 
Aş fi avut şi eu câteva de spus, dar, uite: nu am avut timp, am fost 
acaparat cu totul de “fleacurile” mele (ca Reclamaţiile împotriva lui 
Secu şi împotriva lui Nelu). 

Acum, dimineaţa (sunt orele 6) am finisat cât am putut varianta 
“rezumată”, iar Filip o prepară pentru a fi trimisă la Polirom. 

Voi fi făcut eu o gafă când am acceptat propunerea D-nei Mariana 
Sipoş de a da “plângerile” la ziare (iar D-sa a dat-o numai pe prima, că 
a doua...- şi cum veneau şi alegerile...), dar dacă rămâneam “discret”, 
efectul era... şi mai rău. O să vedem, după întoarcerea lui Stejărel de 
la Berlin. 

Cred că mă voi opri aici cu luna noiembrie. 


